
Pratarmė 


Literatūrą reikia interpretuoti, nes tai, ką ji verbalizuoja, galima suvokti tik per 
pažintines atskaitos sistemas. Šiam tikslui išplėtotos priemonės dabar taip įvai- 
riai detalizuotos, kad interpretavimo metodai ir tekstualumo teorijos pačios tapo 
nagrinėjimų objektu. Krenta į akis, kad madingi metodai labai sparčiai visuotinai 
išplinta, o paskui taip pat sparčiai išeina iš mados. Tai pasakytina apie platų po- 
žiūrių spektrą - nuo „naujosios kritikos“ iki dekonstrukcijos. Jiems bendra yra 
tai, kad įvairiausi tekstai gvildenami iš skirtingų žiūros kampų ir remiantis skir- 
tingomis prielaidomis. 

Taigi literatūros tekstas paskatino rastis vis įmantrėjantį hermeneutinių siste- 
mų tinklą, kuriame požiūriai skiriasi vieni nuo kitų tuo, kaip iškelia rūpimą klau- 
simą. Literatūros tekstas gali būti perteiktas per dabartį, jai pritaikytas arba net 
jos pasisavintas; arba galima atskleisti jo prasmę, išnagrinėti komunikavimo struk- 
tūrą, išryškinti vertybes, arba net akcentuoti jo semantinį neapibrėžtumą nušvie- 
čiant jo estetinį potencialą. Hermeneutinių principų įvairovė perša klausimą, ar 
literatūra kaip informavimo priemonė dar gali būti kas nors kita nei teksto inter- 
pretavimo objektas, - juo labiau, kad pastaruoju metu diskusijos dėl metodų rodo 
išsekimo ženklus, kai kam pasisakant už pliuralizmą, o kai kam kvestionuojant 
visą įsigalėjusios literatūros kritikos etiką. Abi tendencijos atspindi spartėjančią 
madingų metodų ir modelių konstravimo būdų kaitą. 

Literatūra visada buvo laikoma ko nors kito evidencija - pradedant tuo, kad 
ji esą iliustruoja poeto gyvenimą, baigiant tuo, kad atspindi visuomenę. Tokie 
požiūriai teikia tiek pat metodologinių implikacijų, kaip ir į tekstą orientuota in- 
terpretacija, - su implicitinėmis struktūromis, kuriose sudėstomi duomenys. 

Šitaip traktuojant literatūrą, išryškėjo dvi vyraujančios tendencijos: mėgini- 
mas išaiškinti, kas joje yra literatūriška - dažnai vartojant tokius griozdiškus struk- 
tūralistinius terminus kaip „poetizmas“, - ir požiūris į ją kaip į visuomenės rep- 
rezentavimą. Pirmu atveju kyla įtarimas, ar tik „literatūriškumas“ nebus naujas 
vardas tam, kas anksčiau vadinta autonominiu menu; antru atveju galima įtarti, 
kad literatūros marginalizavimą bandoma pralaužti paverčiant ją paslėpto socia- 
linės sanklodos ir santykių matmens zondu. Tačiau abiem atvejais literatūra verti- 
nama kaip informavimo priemonė - neapsiribojama tekstų interpretavimu. Tačiau 
vertinant literatūrą kaip informavimo priemonę kyla dvilypė problema: pirma, 
bandymas nustatyti jos literatūriškumą hipostazuoja ją, tegu ir siekiant atgauti 
dalį jos buvusios reikšmės; antra, mėginimas suvokti ją kaip socialinio švietimo 
priemonę redukuoja ją iki dokumento statuso. 

Be to, literatūra, traktuojama kaip informavimo priemonė, atsiduria greta kitų 
informavimo priemonių, o vis didėjantis pastarųjų vaidmuo mūsų civilizacijoje 
parodo, kokiu lygiu literatūra prarado centrinę vietą mūsų kultūros paradigmo- 

je. Kuo plačiau informavimo priemonė atlieka savo sociokultūrinę funkciją, juo 
labiau ji tampa savaime suprantamu reiškiniu — kaip anksčiau literatūra. Ji at- 
likdavo keletą tokių funkcijų - nuo pramoginės iki informavimo ir dokumenta- 
vimo, - bet dabar jas pasiskirstė daug nepriklausomų institucijų, kurios ne tik 
aršiai konkuruoja su literatūra, bet ir atima iš jos ankstesnę visa apimančią funk- 
ciją. Ar literatūra — kaip informavimo priemonė, kurios pagrindas, kaip ir kitų 
tokių priemonių, yra už jos pačios, - dar gali pasiūlyti ką nors reikšmingo? 

Kadangi literatūra vis dar egzistuoja, atrodytų, jog visuomenės pragmatinių 
poreikių patenkinimas dar nėra viskas, ypač kai ir tie poreikiai nurodo į ką nors 
anapus savęs. Bandydami suvokti, dėl ko literatūros priemonė istoriškai būti- 
na, - kai literatūra, nustelbta vizualinių priemonių konkurencijos, nebeturi mo- 
nopolio pramogų ir laisvalaikio sferoje, - turėsime skverbtis už ankstesnių, plačiai 
pripažintų jos legitimacijos formų - už jos autonomijos, už mimetinio socialinių 
santykių atspindžio ir net už apsišvietusio marksizmo (Kosikas) suformuluotos 
generatyvinės jėgos formuojant tikrovę. Tada dėmesio centre atsidurs žmonių, 
kurių gyvenimą palaiko jų vaizduotė, antropologinis apsirūpinimas. 

Tad literatūra irgi turi substratą, nors ir labai plastišką, be konstantų, bet pasi- 
reiškiantį nuolat modifikuojamais, kultūros sąlygojamais pavidalais. Kaip rašy- 
tinė priemonė, literatūra sukonkretina tai, kas kitaip būtų neprieinama. Ji iškilo 
kaip žmogaus plastiškumo veidrodis, kai daugelį jos ankstesnių funkcijų perėmė 
kitos informavimo priemonės. 

Toks specializacijos procesas didesniu mastu atspindėtas antropogenezėje, 
pateiktoje tokių antropologų kaip Andrė Leroi-Gourhano ir Paulio Alsbergo, ku- 
rie apžvelgė Žmogaus evoliuciją kaip nuolat diferencijuojantį specializacijų išsi- 
šakojimą - nuo vertikalios laikysenos ir įvairaus vaikščioti nebereikalingų rankų 
panaudojimo iki menų išplėtojimo. Leisdama be galo modeliuoti žmogaus plas- 
tiškumą, literatūra rodo įsišaknijusį žmonių troškimą konkretinti save; tačiau šis 
troškimas niekada neįgys apibrėžto pavidalo, nes savivoka kyla iš ribų peržen- 
gimo. Literatūra išskleidžia žmogaus plastiškumą sodriu pavidalų spektru, ku- 
riame kiekvienas jų įveiksmina susidūrimą su savimi. Kaip informavimo prie- 
monė, ji tegali parodyti, kad visas apibrėžtumas yra iliuzinis. Ji netgi apima ir 
savo pateikiamo Žmonių modeliavimo neautentiškumą, nes tik tuo būdu ji gali 
sukonkretinti savo kintamą pranešimo turinį. Galbūt tai ir vra tiesa, per kurią 
literatūra atremia suvokimą, kad ji yra iliuzija, ir šitaip nesileidžia atmetama kaip 
paprasta apgaulė. 

Jeigu literatūra atskleidžia, kad žmogaus plastiškumą lemia impulsas įgyti 
pavidalą, neužsidarant jokiame gautame pavidale, - aišku, kad ji gali nemenkai 
nušviesti mūsų antropologinę sandarą. Tačiau literatūros antropologijai kyla už- 
duotis išrasti tinkamą euristiką, galinčią atskleisti šią sandarą. Iki šiol įvairių ant- 
ropologijos šakų sukurtos sistemos neturi reikiamų priemonių, nes šiuo atveju 
neveiksmingas nei evoliucinis, nei teleologinis būdai, kuriuos praktikuoja etnolo- 

giškai orientuota kultūrinė antropologija (Frankas Robertas Vivelo ir Marvinas Harris). 

Atsižvelgiant į prielaidas, filosofinės antropologijos hipotezės taip pat neveiks- 
mingos. Pavyzdžiui, Arnoldas Gehlenas aksiomatiškai apibrėžia žmones kaip 
stokojančias būtybes, atviras neužbaigtam pasauliui, kuriame jos gali konsoli- 
duotis tik steigdamos institucijas. Jo apibrėžimas toli prašoka čia postuluojamą 
plastiškumą, kurio nuolatinį modeliavimą ir permodeliavimą liudija istorija. 

Tinkamesnė yra socialinės antropologijos (Helmuth'as Plessneris) išplėtota vaid- 
menų koncepcija. Šiuo požiūriu vaidmenų gausybė, į kurią išsiskleidžia žmo- 
gus, lyg ir sutampa su tuo, kuo jį patį galima laikyti. Bet kadangi vaidmenys yra 
situacinis žmogaus modeliavimas, net ir šių vaidmenų visuma negali būti tapati 
ankstesnei visumai. 

Kitas prielaidas pateikia struktūrinė ir generatyvinė antropologija, bet ir jos 
kelia problemų siekiant atverti antropologinę literatūros dimensiją. Struktūrinė 
antropologija (Claude'as Lėvy-Straussas) savo premisas ima iš struktūrinės ling- 
vistikos, kurios binarizmą laiko aprašomąja schema, apimančia visus žmonių ry- 
šius — nuo totemizmo ir gentiškumo iki šeimos. Struktūrinei antropologijai la- 
biau rūpi suvokti, kas valdo sociališkai, negu išnagrinėti išankstinio požiūrio į 
žmoniją padarinius. Savo epistemologines premisas ji perėmė iš kitos disciplinos 
galbūt iš dalies dėl to, kad neretai tebėra atviras klausimas, ar struktūra yra tik 
aprašymo būdas, ar integrali aprašomo dalyko dalis. Aišku, kad antropologinis 
požiūris į literatūrą neturėtų savo aprašymo sistemos skolintis kitur, nes taip lite- 
ratūra sumenkinama iki iliustracinio kontrasto pasirinktam postulatui, kaip daž- 
nai atsitinka naudojant literatūrą kaip psichoanalitinių principų pavyzdį. 

Generatyvinė antropologija konstruoja hipotetinę „pirminę sceną“ (Ericas Gan- 
sas). Ši scena turi būti minimalistinė, neperkrauta visokiausių prielaidų, idant ją 
būtų galima traktuoti kaip šaltinių šaltinį, iš kurio kilo kultūra su visa savo įvai- 
rove ir išsišakojimais —- nuo kalbos ir kintančių gentinių sandarų iki gausių meno 
variacijų. Ši „pirminė scena“ yra tam tikra atgalinė projekcija, aprėpianti kultū- 
roje matomą produkavimo procesą, kuris išskleidžia Žmonijos istoriją kaip rit- 
mingą suvaržymų ir jų atpalaidavimo kaitą. Nors ir įtikinama, tokia scena tėra 
konstruktas, kuriuo, priešingai nei konstruktyvistinėje sampratoje, siekiama pa- 
aiškinti - jis linkęs pranokti poziciją, iš kurios stebimas kultūros atsiradimas. 

Galiausiai yra mažiau homogeniška istorinė antropologija - ji koncentruojasi į 
žmones kaip į veikėjus, sąveikaujančius su istoriniais kontekstais, kuriuose jie 
įtvirtinti ir nuo kurių niekada negali atsiskirti. Toks požiūris paverčia juos visiš- 
kai istorinėmis būtybėmis, kurioms pastovi tik kaita. Šitaip istoriškumas tampa 
žmonijos skiriamuoju požymiu (Oskaras Kėhleris), nors kaitai reikia ko nors ki- 
to, be jos pačios, kad ji įsiveiksmintų. 

Sparčiai gausėjančioms antropologijos studijoms būdinga pastanga iš esmės 
etnologinį Žmogaus evoliucijos aiškinimą užbaigti žvilgsniu į meną. Menas atro- 
do būtinas, nes jis yra žmogaus savęs interpretacija. Jeigu literatūrą suprantame 

šia antropologine prasme, tai iš pat pradžių turime verstis be aksiomatinių žmo- 
gaus apibrėžimų, kurie sudaro skirtingų antropologijos šakų prielaidas - tarkim, 
stokojanti būtybė, vaidmenų atlikėjas, tabu kūrėjas. Pirminės scenos euristika ir 
kaita kaip Žmonijos esmė, taikant literatūrai, irgi yra nepakankami parametrai. 
Jie gal ir paaiškina funkcijas, bet negali paaiškinti, kodėl literatūra atrodo būtina 
kaip nuolatinis žmogaus plastiškumo modeliavimas. 

Šioje knygoje siekiama išrutulioti kitokią euristiką žmogaus savęs interpreta- 
cijai per literatūrą. Tam keliamos dvi išankstinės sąlygos: 1) tokia euristika neturi 
būti perimta iš kitų disciplinų ir primesta literatūrai; 2) ji turėtų - net ir naudoda- 
ma konstruktus - būti susieta su tais žmonių polinkiais, kurie kartu yra literatū- 
ros sudedamosios dalys. Šias sąlygas atitinka fiktyvumas ir įsivaizdavimas. Abu 
šie aspektai egzistuoja kaip evidencinė patirtis — tai ir melas bei apgaulė, kuriais 
mes išeiname už to, kas esame, ribų, arba tai, kad sapnais, svajonėmis ir haliuci- 
nacijomis gyvename įsivaizduojamą gyvenimą. Bet ši patirtis mums niekaip tie- 
siogiai nepasako, kas yra fiktyvumas ir įsivaizdavimas, ir jeigu mes vieną vadi- 
name intencionaliu, o kitą spontanišku, tai tik nurodome jų pasireiškimo formas, 
leidžiančias apytikriai juos atskirti, bet nieko nepaaiškinančias. 

Kadangi ir fiktyvumas, ir įsivaizdavimas demonstruoja antropologinius po- 
linkius, jie neapsiriboja literatūra, bet atlieka vaidmenį ir mūsų kasdieniame gy- 
venime. Literatūra ypatinga tuo, kad ji kuriama suliejant šiuos abu aspektus, kurie 
nužymi jos, kaip informavimo priemonės, parametrus. Patys savaime fiktyvu- 
mas ir įsivaizdavimas nėra literatūros sąlygos - ji randasi iš jų sąveikos bent jau 
dėl to, kad nei vienas, nei kitas negali būti apibrėžtai pagrįsti. Būtent dėl to, kad 
jų pagrindas nepažinus, jie išryškėja tapdami kontekstu vienas kitam tokiais bū- 
dais, kurie sukelia diferencijuotas apraiškas. Dėl šio gausėjimo vis plečiasi są- 
veika, žaismui tampant struktūra, reguliuojančia fiktyvumo ir įsivaizdavimo są- 
veiką. Tokia struktūra įgalina dvigubą operaciją. Pirma, ji leidžia sąveikai įgyti 
skirtingas formas, ir kadangi nė viena forma negali sąlygoti fiktyvumo, įsivaiz- 
davimo arba jų sąveikos, kiekviena forma yra istoriškai sąlygota. Tai reiškia, kad 
tekstas, kaip žaismo erdvė, visada atviras istorijos atspaudui. Antra, kiekvienos 
formos ypatybės atskleidžia ir apibrėžtą modelį, ribojantį ir žmogaus plastišku- 
mą, ir troškimą konkretinti save. Todėl tekstas, kaip žaismo erdvė, gali atsakyti į 
klausimus, susijusius su fikcijų poreikiu žmogui. 

Šiame darbe būtina sumanyti literatūros antropologijos euristiką, kuri įtrauktų 
antropologinius polinkius ir kartu bandytų atsekti skirtingas istorinės fiktyvumo 
ir įsivaizdavimo apraiškas bei apibrėžtis. Kadangi fiktyvumas ir įsivaizdavimas 
negali būti apibrėžti transcendentiškai, jie tegali būti suvokiami kontekstualiai. 
Realiame gyvenime fiktyvumas ir įsivaizdavimas pritaikomi įvairiai, o literatūra 
yra jų paradigminė žaismo sąveika, jiems išsivadavus iš betarpiškų pragmatinių 
reikmių. Bet norint nustatyti iškiliausius tokios sąveikos bruožus, reikia ištirti 
skirtingus diskursyvaus pritaikymo atvejus, tarp jų - fikcijos tematizavimą filo- 

sofiniame diskurse ir bandymą suvokti įsivaizdavimą pažinimo diskurse. Tokia- 
me procese išryškėja fiktyvumo profilis, nes pirmiausia jis užčiuopiamas pagal 
tai, kaip jis panaudojamas, o įsivaizdavimas atiduodamas pažinimo diskurso galiai, 
siekiančiai apibrėžti, kas jis turėtų būti. Naudojimo negalima apriboti, o pažini- 
mo diskursas tipologizuojamas. Esminis šios studijos tikslas yra sukurti alterna- 
tyvų modelį, galintį prideramai įvertinti literatūrą, fiktyvumą ir įsivaizdavimą, 
susitelkiant į jų beribius aspektus. 

Prieš imdamasis šio tikslo, trumpai apžvelgsiu pagrindines savo argumenta- 
vimo kryptis. Užuot grįžęs prie senos fikcijos ir tikrovės dichotomijos, iš pradžių 
siūlau suvokti fiktyvumą kaip darbinį sąmonės modusą, vis įsiveržiantį į esamas 
pasaulio versijas. Šiuo būdu fiktyvumas tampa ribų peržengimo veiksmu, nors 
tai, kas peržengiama, neišleidžiama iš akių. Todėl fiktyvumas tuo pat metu ardo 
ir dubliuoja referencinį pasaulį. Pirmame skyriuje gvildenama tokiu dubliavimu 
pasižyminčių sufikcininimo veiksmų įvairovė. 

Kadangi fikcinis dubliavimas neprieinamas pažinimui ir nesileidžia esencia- 
lizuojamas, jam iliustruoti aš imuosi pastoralių pavyzdžio. Pastoralė, kaip litera- 
tūros priemonė, Vakaruose gyvavo per pusantro tūkstančio metų. Jos pagrindi- 
niame modelyje figūruoja du pasauliai, aiškiai atskirti vienas nuo kito riba, kurią 
peržengti galima tik užsidėjus kaukę. Persirengimas slepiantiems savo tapatybę 
leidžia arba suvaidinti tai, kas negalima jų socioistoriniame pasaulyje, arba tai, 
kas neįmanoma net ir dirbtinėje pastoralinėje sferoje, į kurią jie įžengė. Šitaip 
išlaikomas dvilypumas, išskleidžiant išryškintas pozicijas į kintančią jų galimų 
santykių gausą, kuri virsta gausėjančiais atspindžiais tarp abiejų pasaulių bei tarp 
charakterio ir jo kaukių. 

Toks ribų peržengimas generuoja dviprasmybę: manifestuotoji prasmė ne- 
reiškia to, ką ji sako, o persirengimas atskleidžia tai, ką slepiąs. Tokia dubliavimo 
forma emblemiškai atstovauja fiktyvumui kaip vienas kitą neigiančių aspektų 
sugyvenimui ir kartu rodo fiktyvumo ir sapno „giminišką panašumą“, kurio at- 
sivėrimas persirengus atitinka pamatinį troškimą peržengti ribas. Antrame sky- 
riuje aprašoma įvairovė, į kurią išsiplieskia dubliavimas, ir svarstomos priežas- 
tys, dėl kurių žmones užvaldo poreikis per fikcinius prasimanymus ir sapnus 
pasiekti būklę, kurioje jie gali podraug išeiti iš savęs ir likti savimi. 

Pastoralizmas leidžia gyvai suvokti, kas potencialiai glūdi sufikcininimo veiks- 
muose ir taip pat — kiek ribų peržengimas kaip fikciškumo ypatybė priklauso 
nuo konteksto, kuriame peržengiama. Fikcijos, būdamos susietos su kontekstu, 
paprastai nesileidžia aiškiai apibrėžiamos ir juolab ontologiškai pagrindžiamos, 
tad jas galima permanyti tiktai pagal tai, kaip jos panaudojamos. O kadangi pa- 
naudojimas yra potencialiai daugialypis, fikcinis prasimanymas pasireiškia vei- 
kimo modusais, nuolat besislenkančiais pagal kintamas peržengtinas ribas. 

Jeigu, kaip aiškinu, konkreti vartosena nulemia fikcijų veikimo pobūdį, ma- 
nau, svarbu apsvarstyti fikcijų reikmę neliteratūriniame diskurse, kad būtų gali- 

ma palyginti fikciškumą literatūroje su jo kintamomis funkcijomis ir formomis 
kitose žmonių veiklos srityse. Fikcijų naudojimas filosofiniame diskurse teikia 
tokią galimybę lyginti, ypač todėl, kad, filosofams vis labiau suvokiant fikcijų 
būtinybę, diametraliai pasikeitė jų požiūris į fikciškumą. 

Filosofijoje fikcijos pakilo nuo vienos iš apgaulės formų iki pamatinės paži- 
nimo dalies. Šią permainą iš dalies lėmė empirizmo tradicija, kurios svarbios san- 
dūros trečiame skyriuje teikia gaires nubrėžti, kaip kyla fikcijos filosofinis sta- 
tusas. Statusui kylant, fikcija, kadaise buvusi kritikos objektas, tampa pagrindu 
visuotiniam fikciškumui. Kol fikcija buvo kritikuojama, ji buvo gana nuosekliai 
apibrėžiama - nepaisant daugybės variacijų demaskavimo tema - kaip žmogaus 
sąmonės nukrypimas. Tiktai į ją pažvelgus teigiamai, ėmė kisti požiūris į tai, kas 
ji iš tikrųjų gali būti. Kadangi jos panaudojimas kito, o ji buvo tapatinama su 
panaudojimu, - ji negalėjo turėti pastovios tapatybės, nes panaudojimas liudija 
funkciją, o ne pamatą. 

Nors fikcijos, tematizuojamos filosofijos diskurse, čia bus tik kaip kontrastas 
literatūros fikciškumui, antras ir trečias skyriai kartu nušviečia svarbią istorinę 
raidą. Renesanso pastoralėse literatūros fikciškumas išsikerojo į vešlią ekshibici- 
ją, demonstruojančią, kaip veikia dubliavimai, atsirandantys dėl vienas kitą nei- 
giančių aspektų koegzistavimo. Tuo pat metu Renesanso filosofijoje fikcija pa- 
sirodė kaip muštinas taikinys, nes ji klaidino Žmogaus sąmonę tada, kai savęs 
išsaugojimas tapo esminiu klausimu. O auganti būtinybė filosofams pasikliauti 
fikcijomis svarstant pažinimą, veiklą ir pasaulio kūrimą sutampa su fikcijos savi- 
vaizdžio blėsimu, nes jo nebereikėjo apsakyti sufikcininimo vykdomam iškom- 
ponavimo ir perkomponavimo dubliavimui. 

Manant, kad literatūra randasi iš fiktyvumo ir įsivaizdavimo sąveikos, ket- 
virtame skyriuje įsivaizdavimas iškeliamas į sisteminę perspektyvą. Bėgant lai- 
kui, įsivaizdavimą bandė apibrėžti trys pažinimo diskurso tipai: jis buvo suvo- 
kiamas kaip žmogaus sugebėjimas, kaip veiksmas ir kaip pirmapradė fantazija. 
Šios istorinės klasifikacijos yra linkusios užglaistyti kai kuriuos svarbius įsivaiz- 
davimo bruožus, svarbius kuriant estetinį matmenį ir aptinkamus ne tik meno 
kūriniuose, bet ir kitoje esminėje žmogaus veikloje. Įsivaizdavimo kaip sugebėji- 
mo, kūrybinio veiksmo ar pirmapradės fantazijos operacijas reikia diferencijuoti, 
jeigu norime užfiksuoti jo įvairiopas apraiškas. Tai ypač svarbu dėl to, kad įsi- 
vaizdavimas, kaip ir fiktyvumas, atsparus esencializavimui - šį atsparumą liudi- 
jajo istorija. Per šią istoriją įsivaizdavimas buvo vadinamas pramanu, fantazija ir 
vaizduote. Tačiau visa tai specifiniai, su kontekstu susieti įsivaizdavimo apribo- 
jimai, 0 jo potencialas lieka nepažinus ir įgyja pavidalą tik reaguojant į istoriškai 
sąlygotas supratimo bei panaudojimo reikmes. 

Įsivaizdavimas iš esmės yra miglotas ir neaktyvus potencialas - dėl to bandy- 
mai jį kognityviai užčiuopti nesėkmingi. Nors įsivaizdavimas buvo skirtingai kon- 
ceptualizuojamas kaip sugebėjimas, veiksmas arba pirmapradė fantazija, esama 

visiems trims tipams bendrų bruožų. Didelėje ketvirto skyriaus dalyje aiškina- 
ma, kodėl įsivaizdavimas nėra save aktyvuojantis potencialas, o gali būti įveiks- 
mintas tik iš išorės: subjekto (Coleridge'as), sąmonės (Sartre'as) arba psichikos ar 
socioistorinės plotmės (Castoriadis) — ir tai anaiptol neišsamus dirgiklių sąrašas. 
Taigi įsivaizdavimas neturi savo intencionalumo - intencijas jam primeta jo ak- 
tyvintojo reikalavimai. Tad jis niekada negali būti tapatus intencijos sukeltai sa- 
vo sutelkčiai - jis atsiskleidžia tik sąveikaudamas su savo skirtingais aktyvinto- 
jais. Todėl žaismas yra ir suaktyvinimo produktas, ir jo stimuliuojamos sąveikos 
sukeliamo produkavimo sąlyga. Šis dvilypis procesas iškelia įsivaizdavimą ir jo 
esatį - tai žaismo tema, kurios imuosi penktame skyriuje. 

Aptartos paradigmos atskleidžia, kaip aktyvinantis veiksnys savo tikslams 
naudoja pamatinį žaismo judėjimą atgal ir pirmyn, o žaismo nepastovumas lais- 
viau pasireiškia, kai pragmatiniai tikslai mažiau matomi. Šiuo atžvilgiu fiktyvus 
literatūros komponentas yra linkęs kitaip sutelkti įsivaizdavimą, nes jis turi daug 
mažiau pragmatinės orientacijos, kurios reikia subjektui, sąmonei arba socioisto- 
rinei plotmei - jie visi nukreipia įsivaizdavimą gana specifinėmis kryptimis. 

Atverdamas žaismo erdves, fiktyvumas priverčia įsivaizdavimą įgyti formą 
ir kartu veikia kaip jo pasireiškimo terpė. Fiktyvumo taikinys dar yra tuščias, ir jį 
reikia pripildyti; o įsivaizdavimui būdingas miglotumas, ir jo sklaidai reikia for- 
mos. Vadinasi, žaismas kyla iš fiktyvumo ir įsivaizdavimo koegzistencijos. 

Jeigu tokia interpretacija išsilieja į žŽaismą, pamatinis svyravimas atgal ir pir- 
myn, per kurį fiktyvumas ir įsivaizdavimas tampa vienas kito kontekstu, litera- 
tūros tekstuose įveiksminamas įvairiais lygmenimis: 1) paslankus signifikantas; 
2) Žaidimai (agon, mimikrija, alea, ilinx); 3) nenuspėjamos keturių pagrindinių žai- 
dimų kombinacijos; 4) žaidimo modusai: laisvas žaismas kaip galimų žaidimo 
rezultatų anuliavimas ir instrumentinis žaismas kaip atgavimas to, ką išbarstė 
laisvas žaismas; 5) skirtingų taisyklių, pagal kurias gali būti žaidžiami teksto Žai- 
dimai, įvairios kombinacijos; 6) lygis, iki kurio tekstas žaidžia skaitytoją. 

Šios susipinančios operacijos aiškiai išskiriamas teksto pozicijas išskleidžia į 
kintantį jų įvairių galimų santykių daugialypiškumą. Todėl tos pozicijos daly- 
vauja nebe vien kaip savo atitinkamų referencijos sistemų reprezentantai, bet taip 
pat keičia aspektus ir santykius, kuriais žaidimas vėl įneša skirtybę į pačias pozi- 
cijas. Šiame procese teksto žaidimas iškelia į priešakį tai, ką buvo užtemdęs rep- 
rezentacinis įvairių pozicijų pobūdis, o tai, kas iškyla, savo ruožtu darys grįžta- 
mąjį poveikį reprezentavimui. Žaismas tampa atradimo modusu, bet ir pats yra 
keičiamas to, ką išjudino, — todėl teksto žaidime pačios žaismo formos kaleidos- 
kopiškai persijunginėja tarp to, kas jos yra, ir to, ką jų buvimas užtemdo. Taigi 
reprezentavimas sukelia abipusį prasiskverbimą to, ką tokie dubliavimai atski- 
ria, o kadangi tuos dubliavimus sukelia žaismas, būtent jis suformuoja reprezen- 
tavimo infrastruktūrą. 

Epiloge daroma keletas išvadų apie regimą būtinybę to, ką tokia institucija 

kaip literatūra gali nurodyti, leisdama inscenizuoti žmogaus dalią nenumatomų 
modelių maišatyje. Inscenizavimas literatūroje daro suvokiamą nepaprastą žmonių 
plastiškumą. Būtent dėl to, kad lyg ir neturi apibrėžiamos prigimties, žmonės 
gali plėstis į beveik neribotą su kultūra susijusių modelių sritį. Negalėjimas konkre- 
tizuotis tampa mūsų galimybe išžaisti save beribėje pilnatvėje, nes kad ir kokia ta 
sritis, nė viena galimybė negali „priversti mus tiksėti“. Šis negalėjimas perša mintį 
apie literatūrinio inscenizavimo tikslą. Jeigu Žmogaus prigimties plastiškumas 
per savo daugialypius su kultūra susietus modelius ir beribį žmogaus ugdymąsi 
leidžia, literatūra tampa įmanomybės panorama, nes ji nėra suvaržyta nei apri- 
bojimų, nei sumetimų, apibrėžiančių institucionalizuotas organizacijas, kuriose 
šiaip jau ir teka Žmogaus gyvenimas. Fiksuodama kintamas savęs formavimo 
apraiškas ir vis dėlto nesutapdama nė su viena iš jų, literatūra nepabaigiamą mū- 
sų inscenizavimąsi paverčia tarsi pabaigos atidėliojimu. 

I. Sufikcininimo veiksmai 


1. Nežodinis fikcijos ir tikrovės pažinimas 


Paplitęs požiūris, kad literatūros tekstai yra fikciniai. Šitaip klasifikuojant, jie aiš- 
kiai atskiriami nuo tų tekstų, kuriems tokia savybė nebūdinga ir kurie, pagal da- 
bartinę terminiją, yra aiškinamieji, t. y. anapus savęs turi referentą. Tikrovės ir 
fikcijos priešprieša yra vienas iš elementarių dalykų mūsų „nežodiniame pažini- 
me“ [das stumme Wissen, tacit knowledge) - šiuo pažinimo sociologijos sukurtu 
apibrėžimu nusakomos tos įsitikinimų atsargos, kurios atrodo tokios tikros, kad 
jas galima laikyti savaime suprantamomis. Tačiau dar atviras klausimas, ar tikrai 
patogus skirtumas tarp fikcinių ir nefikcinių tekstų yra toks neabejotinas kaip 
atrodo. Ar fikciniai tekstai tikrai tokie fiktyvūs, ir ar tie, kurių fikciniais pavadinti 
negalima, tikrai neturi fikcijų? Šis klausimas yra toks svarus ir šakotas, kad abe- 
jotina, ar „nežodinio pažinimo“ iškelta fikcijos ir tikrovės priešprieša gali padėti 
įveikti šiuos keblumus. 

Kitas, regis, irgi labai paplitęs požiūris teigia, kad fikcinis tekstas, neturintis 
jokio ryšio su pažįstama tikrove, būtų nesuvokiamas. Vadinasi, bandant nusaky- 
ti, kas fikciniame tekste yra fiktyvu, turbūt nėra prasmės atskaitos tašku imti se- 
nąją perskyrą tarp fikcijos ir tikrovės. Literatūros tekstas yra tikrovės ir fikcijų 
mišinys ir šiuo atžvilgiu susieja duotybę su išmone. Taigi šiame santykyje iškyla 
daugiau negu viena priešprieša, tad fikcijos ir tikrovės dvilypumą patartina pa- 
keisti trilype sąsaja: realumu, fiktyvumu ir įsivaizdavimu. Tekstas susiformuoja 
būtent iš šios triados: jo negalima redukuoti į tuos jo elementus, kurie paimti iš 
referencinės tikrovės, bet taip pat negalima susaistyti vien jo fikcinėmis ypatybė- 
mis, nes šios ypatybės nėra savaimis tikslas ar esinys. Veikiau jos pateikia terpę, 
per kurią išryškėja trečias elementas. Šį elementą aš pavadinau įsivaizdavimu, o 
jo pagrindinės ypatybės išryškės tolesniame mūsų dėstyme. 

Trilypis realumo, fiktyvumo ir įsivaizdavimo santykis ne tik pagrindžia šią 
fiktyvumo studiją, bet ir teikia geriausias priemones tokios studijos imtis. Seno- 
ji fikcijos ir tikrovės priešprieša numato nežodinį žinojimą, kas yra fikcija ir 
kas yra tikrovė, fikciją iš esmės apibūdinant tikrovę nusakančių atributų nebu- 
vimu. Toks abejotinas įsitikinimas užtemdė esminę Naujųjų laikų epistemolo- 
gijos problemą. Šią problemą Naujųjų laikų pasaulis paveldėjo iš dekartiškojo 
mąstymo: kaip gali egzistuoti tai, kas — nors ir konkretus bei esamas - neturi 
tikrovės pobūdžio?! 


! Žr. Odo Marguard. „Kunst als Antifiktion - Versuch ūber den Weg der Wirklichkeit 
ins Fiktive“ // Funktionen des Fiktiven (Poetik und Hermeneutik, X). Sud. Dieter Henrich ir Wolf- 
gang Iser. Mūnchen, 1983. P. 35-54. 

2. Realumo, fiktyvumo ir įsivaizdavimo triada 


Ši dilema teikia euristinį pagrindą įprastinę fiktyvumo ir realumo antitezę pa- 
keisti realumo, fiktyvumo ir įsivaizdavimo triada, kuri padės mums grožiniame 
tekste išryškinti specifinį fiktyvų dėmenį. Fikcijos ir tikrovės dichotomija neiš- 
vengiamai numenkina vieną gyvybinį teksto matmenį. Juk neabejotina, kad gro- 
žinis tekstas būna kupinas gausybės atpažįstamų dalykų, pririnktų iš socialinio 
ir kitų užtekstinės tikrovės klodų. Tačiau vien dėl to, kad tokios realijos įtraukia- 
mos į grožinį tekstą — net jei tekste jos atsiduria ne dėl savęs pačių, - jos netampa 
ipso facto fiktyvios. Atsitinka taip, kad grožiniame tekste atkuriant tokias realijas 
nušviečiami tikslai, nuostatos ir potyriai, kurie jokiu būdu nėra atkuriamos tikro- 
vės dalis. Tad jos pasirodo tekste kaip sufikcininimo veiksmo [Akt des Fingierens, 
fictionalizing act] dariniai. Kadangi šio sufikcininimo veiksmo negalima kildinti iš 
tekste atkartotos tikrovės, jame aiškiai iškyla įsivaizdavimo plotmė, kuri nepri- 
klauso tekste atkurtai tikrovei, bet kartu yra neatskiriama nuo jos. Šitaip sufikci- 
ninimo veiksmas atkurtą tikrovę paverčia ženklu ir tuo pat metu įpavidalina įsi- 
vaizdavimą kaip būdą, leidžiantį numanyti, kas tuo ženklu parodoma. 

Trilypis realumo“, fiktyvumo*“ ir įsivaizdavimo? santykis yra viena iš pamati- 
nių literatūros teksto ypatybių, iš kurios galima ekstrapoliuoti ypatingą sufikci- 
ninimo veiksmo prigimtį. Kai tik realijos perkeliamos į fikcinį tekstą, jos tampa 
ko nors kito ženklais. Šitaip jos būtinai pranoksta savo pradinį apibrėžtumą. Kai 
ši transformacija iš apibrėžtumo į neapibrėžtumą atliekama sufikcininimo veiks- 
mo, ima ryškėti pamatinė šio veiksmo savybė: tai yra ribų peržengimas. Sufikci- 
ninimo veiksmas yra ne kas kita kaip pažeidimas. Ši pažeidimo funkcija sufikci- 


Ž Sąvoka realumas [das Reale, the real] įvardija empirinį pasaulį, kuris yra „duotas“ litera- 
tūros tekstui ir paprastai jam suteikia įvairius atskaitos taškus. Tai gali būti suvokimo siste- 
mos, socialinės sistemos ir pasaulėvaizdžiai, taip pat kiti tekstai su savo specifine sandara 
arba tikrovės interpretacija. Taigi realybė yra diskursų įvairovė, susijusi su autoriaus požiū- 
riu į pasaulį per tekstą. 

3 Fiktyvumu [das Fiktive, the fictive] čia laikomas intencionalus veiksmas, turintis visas su 
įvykiu siejamas savybes, tad fikcijos apibrėžimas išvaduojamas nuo įprastinių ją nusakan- 
čių ontologinių teiginių. Mat per amžius apibrėžiant fikciją kaip netikrovę, melą ir apgaulę, 
paprastai siekiama ją priešpriešinti kai kam kitkam (vadinamajai tikrovei), o tai veikiau 
užtemdo nei nušviečia ypatingą fiktyvumo pobūdį. 

* Aš įvedžiau terminą įsivaizdavimas [das Imaginūre, the imaginary] kaip santykinai neut- 
ralią sampratą, dar nepersunktą tradicinių asociacijų. Tokie terminai kaip vaizduotė ir fanta- 
zija būtų netinkami, nes juose glūdi per daug pažįstamų asociacijų ir jos dažnai nusakomos 
kaip žmogaus sugebėjimai, palyginami su kitais sugebėjimais ir nuo jų atskiriami. Pavyz- 
džiui, fantazijos terminas vokiečių idealizme reiškė visai ką kita negu psichoanalizėje, o ir 
pastarojoje Freudas ir Lacanas ją suprato anaiptol nevienodai. Literatūrinio teksto atžvilgiu 
įsivaizdavimas nelaikytinas žmogaus sugebėjimu - mums rūpi jo apraiškų ir veikimo bū- 
dai, tad šio žodžio pasirinkimu veikiau apibūdinama programa, o ne apibrėžimas. Turime 
sužinoti, kaip įsivaizdavimas funkcionuoja, artėdami prie jo per aprašomus padarinius, - 
tai bandysime daryti tirdami fiktyvumo ir įsivaizdavimo ryšį. 


16 


ninimo veiksmą susieja su įsivaizdavimu. Mūsų įprastinėje patirtyje įsivaizdavi- 
mas paprastai pasireiškia padriku pavidalu, trapiais įspūdžiais, kurie nesileidžia 
sutraukiami į konkrečią ir stabilią formą. Įsivaizduojami dalykai žybteli mūsų 
sąmonėje panašiai kaip kaprizingos šmėklos, ir paskui išnyksta arba įgyja visai 
kitus kontūrus. „Fantazijos ypatybė, - teigia Husserlis, - yra jos arbitralumas. Dėl 
to paprastai ji visiškai savavalė.“? Todėl sufikcininimo veiksmas netapatus įsi- 
vaizdavimui ir jo daugiaveidėms galimybėms. Pirmasis, būdamas reguliuojamas 
veiksmas, yra nukreiptas į tai, kas savo ruožtu įsivaizdavimą sutelkia į konkretų 
geštaltą — tokį, kuris skiriasi nuo fantazijų, projekcijų ir svajonių, per kurias įsivaiz- 
davimas dažniausiai pasireiškia mūsų kasdienėje patirtyje. Čia irgi peržengia- 
mos ribos, kai iš padrikumo pereinama į apibrėžtumą. Sufikcininimo veiksmas 
ne tiktai pranoksta realumo apibrėžtumą, bet ir suteikia apibrėžtumą įsivaizda- 
vimui, kuris šiaip jo neturėtų. Šiuo būdu sufikcininimo veiksmas įsivaizdavimui 
leidžia įgyti vieną esminę realumo savybę, nes apibrėžtumas yra minimalus rea- 
lybės apibūdinimas. Tai, žinoma, nereiškia, kad įsivaizdavimo plotmė yra reali, 
nors ji neabejotinai įgyja realybės regimybę įsiverždama į duotąjį pasaulį ir dary- 
dama jam poveikį. 

Taigi dabar matome du atskirus procesus, išjudinamus sufikcininimo veiks- 
mo. Atkurtoji tikrovė yra nukreipiama į už savęs esančią „tikrovę“, O įsivaiz- 
davimas įviliojamas į tam tikrą formą. Abiem atvejais peržengiamos ribos: pra- 
nokstamas tikrovės apibrėžtumas ir kartu suvaldomas bei įpavidalinamas įsi- 
vaizdavimo padrikumas. Atitinkamai užtekstinė tikrovė įsilieja į įsivaizdavimą, 
o įsivaizdavimas įsilieja į tikrovę. 

Vadinasi, tekstas funkcionuoja atskleisdamas fiktyvumo, realumo ir įsivaiz- 
davimo sąveiką. Nors visi triados komponentai reikšmingi, sufikcininimo veiks- 
mui tenka ypač svarbus vaidmuo: juo peržengiamos ribos to, ką jis organizuoja 
(išorinės tikrovės), ir to, ką jis paverčia geštaltu (įsivaizdavimo padrikumo). Rea- 
lumą jis veda į įsivaizdavimą, o įsivaizdavimą į realumą, ir šitaip lemia, 1) kiek 
tam tikras duotas pasaulis performuluotinas, 2) kiek neduotas pasaulis suvokti- 
nas ir 3) kiek šie pergrupuoti pasauliai atvertini skaitytojo patirčiai. 

Štai šitaip performulavus padėtį, senoji fikcijos ir tikrovės antitezė pasirodo 
esanti neadekvati ir net klaidinanti. Nebylusis pažinimas suponuoja tam tikrą 
transcendentinį žiūros tašką, kurio nebegalima pagrįsti esant sufikcininimo veiks- 
mui kaip pažeidimui. Taigi mūsų uždavinys dabar yra išryškinti santykius, o ne 
apibrėžti opozicijas, tad mums nebereikia to transcendentinio taško, kuris buvo 
būtinas aiškinant fikcijos ir tikrovės priešpriešą. Triada atpalaiduoja nuo šios naštos. 
Ir tai gerai, ypač atsižvelgiant į tai, kas ištiko Naujausiųjų laikų epistemologiją, 
kuriai, siekiant nusakyti fikcijos prigimtį, galiausiai teko pripažinti savo pačios 


? Edmund Husserl. Phantasie, Bildbewusstsein, Erinnerung (Gesammelte Werke, XXIII). 
Sud. Eduard Marbach. The Hague, 1980. P. 535. 


prielaidų fikcinį pobūdį ir, vis labiau įsiveliant į apibrėžtiną fiktyvumą, atsisaky- 
ti pretenzijų į pamatinės disciplinos statusą. 


3. Sufikcininimo veiksmų funkcinė diferenciacija: 
atranka, kombinavimas, demaskavimasis 


Šio trilypio santykio pagrindu galime susitelkti į sufikcininimo veiksmą, kurį, 
įdėmiau pažvelgus, sudaro trys atskiri veiksmai. Juos galima išskirti pagal jų at- 
liekamas funkcijas. Tikrovės ir įsivaizdavimo susiliejimą sąlygoja keletas viena 
su kita sąveikaujančių funkcijų. Tačiau visiems šiems veiksmams būdinga tai, 
kad jie peržengia vienokią ar kitokią ribą. 

Būdamas autoriaus produktas, literatūros tekstas yra tam tikras autoriaus krei- 
pimosi į pasaulį būdas. Kadangi šis būdas duotame pasaulyje, kuriuo autorius 
remiasi, neegzistuoja, jis gali įgyti formą tik įterptas į realų pasaulį. Įterpiama ne 
tiesiogiai pamėgdžiojant esamus darinius, bet juos pertvarkant. Visuose literatū- 
ros tekstuose neišvengiamai esama atrankos iš įvairių socialinių, istorinių, kultū- 
rinių ir literatūrinių sistemų, esančių už teksto kaip referencijos laukai. Ši atranka 
yra žingsnis už ribų ta prasme, kad atrenkami elementai išimami iš sistemų, ku- 
riose jie atlieka savo įprastą funkciją. Tai pasakytina ir apie kultūros normas, ir 
apie literatūrines užuominas, kurios į kiekvieną naują literatūros tekstą įkompo- 
nuojamos tokiu būdu, kad suyra anų sistemų struktūra ir semantika. 

Šis faktas turi keletą padarinių. Dėl įsiveržimo į įvairias sistemas pačios tos 
sistemos patenka į akiratį ir gali būti matomos kaip teksto referencijos laukai. Kol 
jos tėra duoto pasaulio organizacinės dalys, atliekančios reguliacinę funkciją, jas 
laikome pačia tikrove ir jų nestebime. Tačiau atrankos veiksmas išardo jų duotą 
tvarką ir taip paverčia jas stebėjimo objektais. Stebimumas nėra tų sistemų sude- 
damoji dalis - tik atrankos veiksmas sudaro galimybę stebėti. Šitaip iškeliami 
aikštėn teksto referencijos laukai, ir tai įvyksta būtent tada, kai konkretūs siste- 
mos elementai atskiriami ir perkeliami į literatūros tekstą. Sistemos kaip teksto 
referencijos laukai išryškėja, kai pakertamos jų organizacinės formos. Šitaip į tekstą 
įtraukti elementai patys nėra fiktyvūs, betjų atranka yra sufikcininimo veiksmas, 
kuriuo esamos sistemos, kaip referencijos laukai, paradoksaliai gali būti atskirtos 
vienos nuo kitų būtent dėl to, kad peržengiamos jų ribos. 

Referencijos laukų stebėjimui perspektyvą suteikia tai, kad kiekvienas laukas 
suskaidomas į tuos elementus, kurie tekste aktualizuojami, ir tuos, kurie lieka 
pasyvūs. Nors pasirinktieji elementai iš pradžių nušviečia kokį nors referencijos 
lauką, atverdami jį percepcijai, jie taip pat leidžia suvokti ir tuos elementus, ku- 
riuos atranka atmetė. Tada pastarieji sudaro foną, kuriame stebima. Sakytume, 
tarsi tai, kas tekste yra, vertintina pagal tai, ko jame nėra. 

Šis procesas, nepaklusdamas referentiškumui, turi įvykio pobūdį. Nėra jokių 

išankstinių taisyklių, reguliuojančių atranką. Todėl autoriaus pasirinkimą gali- 
ma nusakyti tik pagal atliktą atranką. Ši atranka savo ruožtu atskleidžia auto- 
riaus pasirinktą požiūrį į duotą pasaulį. Jeigu pasirinkimo veiksmą reguliuotų iš 
anksto duotos taisyklės, tas veiksmas nepažeistų esamų ribų, o tiesiog būtų viena 
iš formų, aktualizuojančių vieną ar kitą galimybę vyraujančios konvencijos struk- 
tūroje. O specifinė „įvykio“ forma, sukurta atrankos veiksmo, egzistuoja tik tame 
ir per tai, ką ji sukuria. Ji atriboja referencijos laukus vienus nuo kitų ir paverčia 
juos aiškiai skiriamomis sistemomis, kurių esamos sąsajos nušluojamos ir kurių 
pasirinkti elementai, peržengiant ribas, išplečiami į naujas struktūras. Todėl šie 
elementai dabar kitaip vertinami negu tada, kai turėjo savo vietas atitinkamose 
sistemose. Ištrynimas, išplėtimas, pervertinimas - tai yra trys pamatiniai „pasau- 
lio darymo būdai“, nusakyti Nelsono Goodmano“. 

Šios operacijos nurodo tam tikrą tikslą, nors pačiame fikciniame tekste jis ne- 
verbalizuojamas. Taigi atranka, kaip sufikcininimo veiksmas, atskleidžia teksto 
intencionalumą. Ji įtraukia į tekstą užtekstines realijas, pasirinktus elementus pa- 
verčia vienas kito kontekstais ir pateikia juos stebėti greta tų elementų, kuriuos 
atmetė, - šiuo būdu sukelia dvišalį abipusės apžvalgos procesą: esami elementai 
regimi per nesamus, 0 nesami - per esamus. Tai suteikia perspektyvą suvokti 
tarpusavio sąveikas. Visas procesas iškelia į dienos šviesą teksto intencionalumą, 
kai teksto realybė susidaro tik realybę prarandant tiems empiriniams elemen- 
tams, kurie, perkeliami į tekstą, buvo atplėšti nuo savo pirminės funkcijos. 

Jeigu mes ir toliau aptarinėsime tik tai, ką tekstas daro, o ne tai, ką jis turėtų 
reikšti, išsivaduosime nuo vieno atkaraus kritinės analizės baubo - bandymo nu- 
statyti tikrąją autoriaus intenciją. Noras prasiskverbti į autoriaus ketinimus pa- 
skatino begalę autoriaus sąmonės tyrinėjimų, kurių rezultatai geriausiu atveju 
tėra spekuliatyvūs. Norint atskleisti teksto intenciją, geriausios galimybės atsive- 
ria tiriant ne autoriaus gyvenimą, užmojus ir įsitikinimus, o intencionalumą, ku- 
ris reiškiasi pačiame fikciniame tekste per užtekstinių sistemų atranką. Teksto 
intencionalumą sudaro tai, kaip jis atitrūksta ir atsiriboja nuo tų sistemų, su ku- 
riomis save siejo. Tad intencija yra ne pasaulyje, į kurį nurodo tekstas, bet ji nėra 
ir vien įsivaizduojamas dalykas: ji yra pasirengimas panaudoti įsivaizdavimą, 
kai panaudojimas priklauso nuo duotosios situacijos, kurioje jis bus pritaikytas. 

Taigi atranka yra sufikcininimo veiksmas tiek, kiek ji atriboja vienus nuo kitų 
teksto referencijos laukus, kartu išryškindama ir peržengdama jų atitinkamas ri- 
bas. Iš šios veiklos kyla teksto intencionalumas, kurio nereikia tapatinti nei su 
duota sistema, nei su įsivaizdavimu kaip tokiu (nes jo sąlygotumą daug lemia 
referencinės užtekstinės sistemos). Tai veikiau yra „pereinamasis objektas“ [tran- 
sitional object)? tarp tikrovės ir įsivaizdavimo, turintis itin svarbią aktualumo sa- 


“ Žr. Nelson Goodman. Ways of Worldmaking. Hassocks, U. K., 1978. P. 10-17, 101-102. 
7 Šį terminą pavartojo D. W. Winnicot knygoje Playing and Reality (London, 1971. P. 11-14). 

vybę. Aktualumas yra pamatinė sudedamoji įvykio ypatybė, o teksto intenciona- 
lumas yra įvykis ta prasme, kad jis nesibaigia referencijos laukų nubrėžimu, bet 
suardo juos, kad jų elementus paverstų medžiaga sau pasirodyti. Aktualumas 
vra tas būdas, kuriuo įsivaizdavimas veikia tikrovę. 

Atrankos veiksmą, kaip vieną iš sufikcininimo veiksmų, papildo kombina- 
vimo veiksmas. Tekste kombinuojami įvairiausi elementai - nuo žodžių ir jų reikš- 
mių iki įtrauktų užtekstinių dalykų ir, pavyzdžiui, schemų, kuriomis organizuo- 
jami personažai bei veiksmai. Kombinavimas taip pat yra sufikcininimo veiks- 
mas su tuo pačiu pamatiniu veikimo būdu - ribų peržengimu. 

Leksikos plotmėje tai, pavyzdžiui, neologizmai, kaip Joyce'o sumanytas žo- 
dis benefiction, suderinantis žodžius benefaction, benediction ir fiction. Čia leksinės 
reikšmės vartojamos siekiant atpalaiduoti semantinius suvaržymus. Tam tikro 
žodžio leksinė reikšmė išblukinama ir įdiegiama nauja reikšmė neprarandant anks- 
tesniosios. Tai sukuria figūros ir fono santykį, leidžiantį kartu ir atskirti indivi- 
dualius elementus, ir nuolat kaitalioti dėmesio centrą tarp jų. Pagal tai, kuri refe- 
rencija iškyla į pirmą planą, o kuri sudaro antrą, keičiamas semantinis krūvis. 
Galiausiai referencijų nestabilumas ir sukuria svyruojantį semantinį spektrą, ku- 
rio nebegalima visiškai tapatinti su kuriuo nors jo leksiniu sandu, nors be jų visų 
stabilumo jis negali egzistuoti. 

Panašiai atpalaiduojama ir rimuojant, tarkim, T. S. Elioto „Prufroke“: 


Should I, after teas and cakes and ices, 
Have the strength to force the moment to its crisis?* 


Savo sąskambiais rimai akcentuoja semantinį skirtumą. Panašumams demonst- 
ruojant savo nevienodumą, kombinavimas čia yra priemonė atskleisti tai, kas skirtin- 
ga panašume. Vėl turime figūros ir fono santykį: „krizė“ gali pasirodyti banali, o 
„ledai“ (ices) gali įgyti iki tol neįsivaizduotą reikšmę. Galutinis šio ir kitų panašių 
strateginių ėjimų poveikis sustiprina semantinį potencialą - kombinuojama taip, 
kad pirmojo ir antrojo plano santykis gali būti pakreiptas kone bet kaip. 

Tai, kas tinka leksikos plotmei, tiek pat galioja ir užtekstiniams bei tekstiniams 
elementams, kurie grožinėje prozoje sudėlioja personažų ir jų veiksmų visumą. 
Teksto semantinės erdvės sudaromos iš atrinktų išorės elementų ir nužymimos 
personažų ir veiksmų schema. Bet čia mes irgi turime pamatinį pirmojo ir antrojo 
planų santykį, nes herojus paprastai peržengia semantinių ribų suvaržymus. Taigi 
atitinkamo referencijos lauko aktualumas gali išblukti ir vėl išryškėti, atskleisda- 
mas aibę galimų derinių, neaptinkamų konkrečiuose teksto segmentuose. 

Šiuo būdu kombinavimas ir atranka, kaip sufikcininimo veiksmai, tekste su- 


8 Eliot T. S. Collected Poems 1909-1935. London, 1954. P. 13-14. 
? Zr. Lotman J. M. Die Struktur literarischer Texte. Vertė Rolf-Dieter Keil. Miinchen, 1972. 
P. 342 ir toliau. 

kuria santykius. Kaip minėjome, atrankos procese šie santykiai atveria teksto in- 
tencionalumą, o štai kombinavimo procese jie iškelia teksto „faktiškumą“, tai, ką 
Goodmanas pavadino fact from fiction (faktu iš fikcijos)!?. Šį teksto faktiškumą 
sukuria santykių procesas [Relationierung, relational process] per jame derinamų 
elementų apibrėžtumą ir per šių elementų sąveiką. Todėl teksto faktiškumas nė- 
ra tekste derinamų elementų savybė - jį veikiau konstituoja tai, kas teksto suku- 
riama. Kai tik tekste realizuojamas koks nors santykis, vienas su kitu susieti ele- 
mentai paprastai pakinta, nes vieniems jų aspektams suteikiama pirmenybė prieš 
kitus. Taigi nors kiekvienas santykis tampa stabilesnis ką nors atmesdamas, jis 
sukuria savo nepasirinktų savybių foną. Jos yra tarsi realizuotos kombinacijos 
metamas šešėlis ir padeda suteikti jam pavidalą. Šitaip nesamybė tampa esamy- 
be. O kadangi realizuotoji kombinacija semiasi gyvastį iš to, ką ji atmetė, santy- 
kiavimas, kaip sufikcininimo veiksmas, akivaizdžiai suveda draugėn realizuotą 
ir nesantį lygmenis. Tai savo ruožtu pakerta realizuotus santykius, stumia atgal į 
egzistencijos fone šešėlį, kad aikštėn iškiltų nauji santykiai ir šiame fone taptų 
stabilūs. Vadinasi, santykių procesas peržengia būdingas kiekvieno darinio ri- 
bas, juos sujungia, bet paskui - pagal kiekvieno konkretaus teksto intencionalu- 
mą - kiekvieną realizuotą jungtį leidžia peržengti jos atmestoms galimybėms. 
Savaime suprantama, kad santykiai plėtojasi daugeliu skirtingų būdų. Vis 
dėlto, norint suvokti ypatingą šio sufikcininimo veiksmo pobūdį, verta aptarti 
tam tikras santykiavimo kategorijas, kurioms reikia išskirtinio dėmesio. Grožiniame 
tekste įžvelgtinos trys suvaržymų atpalaidavimo arba ribų peržengimo plotmės. 
Pirma, santykių procesas tekste sutvarko atrinktas užtekstines konvencijas, 
vertybes, aliuzijas, citatas ir pan. Kaip teigia Jonathanas Culleris, „Grožinė litera- 
tūra vienoje vietoje gali sutelkti įvairias kalbas, akcentus, požiūrio taškus, kurie 
kitose diskurso rūšyse, skirtose konkrečiam empiriniam tikslui, prieštarautų vie- 
ni kitiems“!!. Tarpusavy prieštaringus teksto elementus suderina tarp jų užmegzti 
santykiai. Šiuos santykius sunku sistemingai nusakyti, kadangi to, kaip klostosi 
santykiai, nereguliuoja jokios tikėtinos taisyklės. Priešingai, - tariant Cullerio Žžo- 
džiais, „bet kokio, netgi mimetiškiausio teksto galia ir jėga glūdi tuose momen- 
tuose, kurie pranoksta mūsų gebėjimą kategorizuoti ir kertasi su mūsų interpre- 
taciniais kodais, bet vis dėlto atrodo teisingi“!?. Faktą, kad tokie ryšiai būna įtiki- 
nami be jokių kodais reguliuojamų taisyklių, daugiausia lemia tai, kaip sujungti 
elementai praplečiami už jų ankstesnio galiojimo ribų. Naujos vertės mus įtikina 
nemaža dalimi dėl to, kad jas nuolat remia santykiaujančios normos ir konvenci- 
jos, iškeltos iš jų pirminio konteksto ir šitaip perkoduotos. Šis procesas ypač ryš- 
kus naracinėje literatūroje, kur personažai atstovauja skirtingoms normoms, ku- 


10 Žr. Goodman. Ways of Worldmaking, p. 102. 

!! Jonathan Culler. Structuralist Poetics: Structuralism, Linguistics, and the Study of Litera- 
ture. Ithaca, 1975. P. 261. 

Ten pat. 

rių galiojimą santykių procesas atskleidžia tik tam, kad neišvengiami šių normų 
apribojimai taptų jų pažeidimo atspirties tašku. 

Kita santykiavimo plotmė matoma pagal tai, kaip tekste išdėstomos konkre- 
čios semantinės erdvės. Taip susidaro teksto vidiniai referencijos laukai, iškylan- 
tys per santykius su į tekstą įtrauktais elementais ir jų tarpusavio santykius. Pa- 
prastai šie referencijos laukai teikia herojui progą peržengti jų ribas. Toks ribų 
peržengimas, tariant Lotmano žodžiais, yra siužetą kuriantis įvykis. Tai yra „re- 
voliucinis elementas“, nes jis laužo „priimtą klasifikaciją“ !?. 

Ši struktūra poezijai tinka ne mažiau kaip prozai. Pavyzdžiui, lyrinis herojus 
yra taškas, kuriame susikerta schemos, įtrauktos į eilėraštį iš įvairių užtekstinio 
diskurso formų, bet jos turi būti pranoktos, kad lyrinis herojus - kaip jų susikirti- 
mo taškas — pasiektų individualų pavidalą.!* Kaip ir romano herojus, lyrinis he- 
rojus gali susiformuoti tik išsiverždamas iš eilėraštyje pateiktos semantinės to- 
pografijos, išeidamas už jos ribų. Toks kėsinimasis į tekste sukurtą semantinę 
sistemą turi įvykio pobūdį, nes iš to kylančios semantinės fazės „referencija“ at- 
palaiduoja apibrėžtumą, iš pradžių suformuotą atrankos ir kombinavimo. Johan- 
nesas Andereggas teigia, kad „fikcinių personažų veiksmai mus domina tiek, 
kiek jie teikia santykių galimybes. Šiuo atveju fikcija yra ne tik santykiavimas, bet 
ir galimų santykių arba pranešimo apie juos pateikimas“!>. Santykių proceso ge- 
bėjimas pateikti save rodo, kaip daug santykių gali būti tarp elementų ir kiek gali 
būti transformuoti elementai, sudėstyti skirtinguose santykių tinkluose. 

Trečioji santykiavimo plotmė yra jau aptartas leksinis lygmuo. Jame leksinių 
reikšmių suvaržymai atpalaiduojami per jų tarpusavio įtaką: „reikšmės išnyksta 
užleisdamos vietą tam tikriems santykiams“!€. Šioje plotmėje kombinavimas, kaip 
sufikcininimo veiksmas, daro ypatingą poveikį kalbai. Išblunka ir tiesioginė žo- 
džių prasmė, ir jų denotacinė funkcija. Santykių procesas reiškiasi atpalaiduoda- 
mas leksinių prasmių suvaržymus, kėsindamasis į semantinės erdves ir galiausiai 
tuo būdu iš naujo koduodamas ir perkoduodamas. Tačiau pats šis procesas atvi- 
rai neverbalizuojamas. Vadinasi, santykiavimas - kaip sufikcininimo veiksmo pa- 
darinys - pasireiškia paveikdamas per kalbą, bet pats tas poveikis neišsakomas. 

Kalbos denotacinę funkciją santykių procesas paverčia figūratyvine funkcija. 
Bet, nors šioje figūratyvinėje vartosenoje denotacinis kalbos pobūdis sutramdo- 
mas, tokia kalba turi ir referencijų. Tačiau šios referencijos negali būti prilygina- 


5 Lotman, p. 334. 

"* Žr. Karlheinz Stierle. „Die Identitat des Gedichts - Hėlderlin als Paradigma“ // Iden- 
titūt (Poetik und Hermeneutik, VIII). Sud. Odo Marguard ir Karlheinz Stierle. Mūnchen, 1979. 
P. 505-552; t. p. mano atsaką - „Figūrationen des lyrischen Subjekts“, ten pat, p. 746-749, 
kuriame bandoma pratęsti Stierlės tezę. 

15 Johannes Anderegg. Literaturwissenschaftliche Stiltheorie (Kleine Vandenhoek-Reihe 
1429). Gėttingen, 1977. P. 93. Santykiavimo sąvoka Andereggo stiliaus teorijoje taip pat yra 
esminė. 

'6 Goodman. Ways of Worldmaking, p. 93. 

mos esamoms sistemoms -jų tikslas yra raiška ir pateikimas. Jeigu, sekdami Good- 
manu!', raišką ir pateikimą laikysime figūratyvinės kalbos padariniais, galėsime 
padaryti dvi išvadas: 

1. Pati referencija nėra lingvistinio pobūdžio, bet ji nėra ir objektyvi duotybė, 
kuriai įvardyti tereikia denotacinės kalbos. Todėl ši kalbos forma pranoksta de- 
notacinę kalbos funkciją, kad per savo figūras atskleistų savo referencijų neiš- 
verčiamumą. 

2. Tuo pat metu ši kalba savo figūratyvumu referencijas padaro sučiuopia- 
mas. Ji sumenksta iki analogo, teturinčio sąlygas, kuriomis referencija įmanoma, 
bet ji negali būti tapati tai referencijai. Todėl šios figūratyvinės kalbos funkcijoje 
galime įžvelgti keistą dviprasmiškumą: kaip analogas ji leidžia ir sąlygoja sučiuo- 
piamumą, o kaip ženklas žymi kalbinį neišverčiamumą to, į ką nurodo. 

Dabar galima užfiksuoti fiktyvumo savybę, pasireiškiančią įsibėgėjant santy- 
kių procesui. Kombinavimas, kaip sufikcininimo veiksmas, įsivaizdavimui su- 
teikia specifinę formą pagal užmegztinus santykius. Ši įsivaizdavimo forma ne- 
sileidžia verbalizuojama. Tačiau tuo pat metu ji negali išsiversti be kalbos, nes 
kalba parodo, kas konkretizuotina. Ji taip pat leidžia įpavidalinti konkretizavi- 
mą ir šitaip sukurti grįžtamąjį ryšį su esamomis realijomis.!š 

Kol kas aprašėme du sufikcininimo veiksmus, būdingus grožiniam tekstui: 
atranką ir kombinavimą. Abu jie susiję su literatūrinių ir sociokultūrinių sistemų 
ribų ir, kita vertus, su teksto vidinių referencijos laukų ribų peržengimu. Dėmesį 
perkėlus nuo atrankos prie kombinavimo, išryškėjo didesnis sudėtingumas. Kom- 
binavimas tuo pat metu vyksta dviejose plotmėse. Per santykių procesą iš atrink- 
tos medžiagos turi susidaryti referencijos laukai, kurie savo ruožtu turi būti su- 
jungti tarpusavy, šitaip atsiverdami transformacijai dėl sąveikos. Šią gana sudė- 
tingą diferenciaciją dar labiau komplikuoja kitas sufikcininimo veiksmas, kuriuo 
fikcinis tekstas demaskuoja savo fikciškumą. 

Literatūros tekstai turi įvairių signalų, parodančių jų fiktyvumą. Būtų nuobo- 
du čia dėstyti visą tų signalų repertuarą. Svarbiau tai, kad šie signalai negali būti 
siejami vien su kalbiniais teksto ženklais. Visos pastangos traktuoti juos kaip kal- 
binius buvo nesėkmingos. Mat šie signalai tampa reikšmingi tik per konkrečias 
istorines, autoriui ir publikai bendras konvencijas. Tad signalai apeliuoja ne į 
patį fikciškumą, bet į konvencijas, sudarančias tam tikros sutarties tarp autoriaus 
ir skaitytojo pagrindą, o tos sutarties sąlygos tekstą įtvirtina ne kaip diskursą, o 
kaip „inscenizuotą diskursą“!?*. Tarp akivaizdžiausių ir patvariausių tokių signa- 


V Ten pat, p. 29-33, 102-107. 

Iš Fiktyvumo ir įsivaizdavimo sąveika smulkiau aptariama 4 skyriaus poskyryje „Fikty- 
vumo ir įsivaizdavimo sąveika“. 

9 Žr. Rainer Warning. „Der inszenierte Diskurs. Bemerkungen zu pragmatischen Rela- 
tion der Fiktion“ // Funktionen des Eiktiven (Poetik und Hermeneutik, X). Sud. Dieter Henrich ir 
Wolfgang Iser. Mūnchen, 1983. P. 183—206. 

lų yra literatūros žanrai, įgalinantys plačią sutarties tarp autoriaus ir skaitytojo 
sąlygų įvairovę. Netgi tokie nauji išradimai kaip negrožinis romanas [nonfiction 
novel] atskleidžia tą pačią sutarties funkciją, nes jie turi apeliuoti į konvenciją 
prieš paneigdami ją. 

Fikciškumo demaskavimosi implikacijos toli siekia. Visiems žinoma, kad fik- 
tyvumas neapsiriboja literatūros tekstais. Fikcijoms tenka esminis vaidmuo pažini- 
mo ir elgesio veikloje, taip pat pagrindžiant institucijas, visuomenes bei pasaulė- 
vaizdžius.?? Kitaip nei minėtos neliteratūrinės fikcijos, literatūros tekstas atskleidžia 
savo fikciškumą. Dėl to jo funkcijos turi smarkiai skirtis nuo panašių dalykų, 
maskuojančių savo fikcinį pobūdį. Žinoma, maskuojama nebūtinai norint apgauti - 
kartais fikcijos prireikia siekiant ką nors paaiškinti ar net pagrįsti, ir tai nepavyk- 
tų, jeigu išaiškėtų fiktyvumas. Fikciškumo nuslėpimas paaiškinimui suteikia tik- 
rovės regimybę — tai būtina, nes fikcija kaip paaiškinimas funkcionuoja kaip kon- 
stitutyvus šios tikrovės pamatas. 

Ir priešingai — fikcinio teksto demaskavimasis signalizuoja skaitytojui, kad 
čia reikia kitokio požiūrio. Nesugebėjęs atpažinti šio sutartinio ženklo, skaityto- 
jas netinkamai reaguoja - tai nereta literatūros tema. Štai, tarkim, Fieldingo „To- 
me Džonse“ Partridžas „Hamleto“ vaidinimą palaiko tikrove, o ne spektakliu, ir 
dėl ten vykstančių šiurpių dalykų mato reikalą įsikišti.?! Panašiai ir „Vasarvidžio 
nakties sapne“ Šekspyras pateikia puikų pavyzdį, kai vaidinantys amatininkai 
primena žiūrovams, kad nereikia bijoti liūto, nes jis netikras, vaidinamas daili- 
dės Rūgščiaus. Šitoks demaskavimas čia parodo ne tiek teksto fikciškumą, kuris 
aiškus visiems, bet naivumą požiūrio, nesugebančio užfiksuoti fikcinės konven- 
cijos signalų. Signalizuodama apie savo fikciškumą, fikcija reikalauja kitokio po- 
žiūrio negu tais atvejais, kai fikcijos slepia savo fikciškumą. 

Be to, fikciniame tekste būna daug identifikuojamų fragmentų iš išorinio pa- 


20 Žr., be kitų: Arnold Gehlen. Urmensch und Spūtkultur. Philosophische Ergebnisse und 
Aussagen. Frankfurt/M., 1975. P. 205-216. 

21 Henry Fielding. The History of Tom Jones, XVI, 5. 

Floyd Merrell veikale Pararealities: The Nature of our Fictions and How we Know Them 
(Purdue University Monographs in Romance Languages, 12) (Amsterdam ir Philadelphia, 
1983. P. 25—26) šitaip analizuoja tokią situaciją: 

Įsivaizduokite išsigandusį berniuką kine. Tam tikru veiksmo metu, kai ekrane staiga 
pasirodo pabaisa, berniukas, tarkim, staiga susiraukia, tvirčiau suima kėdės ranktūrį ir su- 
rinka. Atrodo, kad tai automatinė fiziologinė reakcija. Berniuko subjektyvusis „aš“, matyt, kaž- 
kaip tampa ekrane matomo fikcinio konstrukto dalimi - tokiu būdu, kad randasi tiesioginė 
sąsaja tarp jį pasiekiančių jutimų duomenų ir jo vidinio įsivaizduojamo pasaulio - sumany- 
tos ir suvokiamos fikcijos. Tas fikcinis pasaulis, žinoma, yra grynas pramanas, ir jaunuolis 
tą netgi patylom suvokia. Bet tą akimirką, kai surinka, jis, ko gero, įsivaizduoja save fikcinio 
konstrukto „viduje“, ir kadangi tas konstruktas yra dalis jo jutimų duomenų, gaunamų iš 
„Išorės“, jis projektuoja jį į savo „realaus pasaulio“ potyrius. Vadinasi, jo svyravimai tarp 
fikcijos ir „realaus pasaulio“ tarsi patyrė „trumpą sujungimą“, tad sekundės dalelę jis lyg ir 
buvo grynai fikcijos rėmuose: tai buvo jo vienintelis „realus pasaulis“. 

saulio ir ankstesnės literatūros. Tačiau šios atpažįstamos „realijos“ turi sufikcini- 
nimo ženklą. Šitaip įtrauktas „realus“ pasaulis atsiduria, taip sakant, skliaustuose, 
parodančiuose, kad tai nėra kokia nors duotybė, bet tarsi duotybė. Kai fikcišku- 
mas demaskuojasi, į paviršių iškyla svarbi fikcinio teksto ypatybė: visas tekste 
sudėstytas pasaulis virsta dariniu „tarsi“ [Als-Ob]. Šios išlygos (menamai priima- 
mos vos tik pradėjus skaityti) šviesoje aišku, kad turime sustabdyti visas natūra- 
lias nuostatas, turimas „realaus“ pasaulio atžvilgiu, ir tai iš tiesų padarome susi- 
dūrę su reprezentuojamu pasauliu. Jis tekste yra ne dėl savęs, o ir jo funkcija nėra 
vien denotuoti tam tikrą realybę. Mūsų natūralios nuostatos atsiduria skliaus- 
tuose taip pat kaip ir „realus“ pasaulis. 

Čia galime pamatyti pirmą esminį skirtumą tarp literatūrinės fikcijos ir fikci- 
jos, maskuojančios savo fikciškumą: pastarojoje mūsų natūralios nuostatos išlie- 
ka nepakitusios. Juk galbūt maskavimo tikslas ir yra išlaikyti nepaliestas mūsų 
natūralias nuostatas, kad fikcija būtų laikoma realybe, galinčia paaiškinti reali- 
jas. Bet ten, kur pasaulis ir mūsų nuostatos išskiriamos, tas pasaulis negali sau 
likti objektu - jis turi būti kokio nors tyrimo arba manipuliavimo objektas. Taigi 
fikciniame tekste tikrovė gali būti atkuriama, bet ji ten esti tam, kad būtų pranok- 
ta — dėl to ir suskliaudžiama. Kur tik būna šie skliaustai, išryškėja tikslas, kuris 
niekada negali būti reprezentuojamo pasaulio savybė - didele dalimi dėl to, kad 
tas pasaulis sudaromas iš atrinktų išorinio pasaulio segmentų. Šiame daugialy- 
piame tiksle pragmatinė literatūros kūrinio funkcija užgožiama, nes fikcijos bū- 
na neatskiriamai susietos su savo funkcijomis. Tekste reprezentuota tikrovė rep- 
rezentuojama ne dėl jos pačios - ji yra nuoroda į kažką kitą, nors jos funkcija yra 
tą kitą padaryti sučiuopiamą. 

Kad geriau tai suprastume, atidžiau pažvelkime į minėtąjį darinį „tarsi“. Kaip 
teigia Vaihingeris, ši dalelytė reiškia, kad iškelta „sąlyga yra nereali arba neį- 
manoma“?. Fikciniame tekste išnyrantis pasaulis vertinamas tarsi tai būtų tikro- 
vė, bet sulyginimas yra tik menamas - tai, kas yra tekste, susieta su tuo, kuo 
tekstas nėra. „Šitaip kokio nors dalyko sutapatinimas su būtinais neįmanomo arba ne- 
realaus atvejo padariniais reiškiamas kaip reikalavimas... Taigi čia prasimanomas ne- 
įmanomas atvejis, iš kurio padaromos būtinos išvados, ir su šiomis išvadomis, 
kurios taip pat turi būti neįmanomos, sutapatinami reikalavimai, kurie patys ne- 
kyla iš esamo pasaulio.“23 Darinys „tarsi“ „esamą kažką sulygina su nerealaus arba 
neįmanomo atvejo pasekmėmis“ ?*. Jeigu fikcinis tekstas sujungia reprezentuoja- 
mą „realų“ pasaulį su „neįmanomu“, reprezentavimas apibrėžia tai, kas savo 
prigimtimi turi būti neapibrėžta. Tai ir yra tas įsivaizdavimas, kurį sufikcini- 


22 Hans Vaihinger. Die Philosophie des Als Ob. System der theoretischen, praktischen und 
religiosen Fiktionen der Menschheit auf Grund eines idealistischen Positivismus. Leipzig, 1922. 
P. 585. 

23 Ten pat, p. 585-586. 

2 Ten pat, p. 591. 

nimo veiksmai perteikia tekste reprezentuojamu pasauliu. Pasak Vaihingerio: 


[KJai būna įsivaizduojamas palyginimas arba palyginimas su kokiu nors įsivaizduo- 
jamu dalyku, ir šis palyginimas nėra tik tuščias idėjų žaismas - jis turi tam tikrą 
praktinį tikslą, tad iš palyginimo gali kilti pasekmės, dalelytė „tarsi“ atsiduria savo 
vietoje, nes ji [-..] esamą kažką lygina su būtinomis įsivaizduojamo atvejo pasekmė- 
mis. Čia reikia pabrėžti, kad ši įsivaizdavimo veikla privalo turėti kokį nors praktinį 
pritaikymą, praktinį tikslą, nes tik tokiu atveju iš įsivaizdavimo funkcijos bus pada- 
rytos išvados - nėra taip, kad kas nors nerealus būtų laikomas realybe be jokio tikslo. 


Jeigu šiam tikslui „įsivaizdavimas“ įgauna savo pavidalą, aišku, kad reprezen- 
tuojamas pasaulis negali būti teksto tikslas, bet veikiau turi būti palyginimo san- 
das, sučiuopiantis užgožtą teksto matmenį. 

Šią funkciją atlieka reprezentuojamas pasaulis, bet reikia nepamiršti, kad jis 
yra dvilypis: jis gali turėti denotacinę arba figūratyvią referenciją. Bet kadangi 
reprezentuojamas pasaulis, kaip matėme ištyrę atrankos ir kombinavimo pra- 
simanomuosius veiksmus, iškilo iš vyraujančio intencionalumo ir santykių pro- 
ceso, jis iš esmės negali būti tapatus jokiam duotam pasauliui. Vadinasi, tekste 
reprezentuotas pasaulis nebūna nei grynai denotacinis, nei grynai reprezentuo- 
jamasis. Atsižvelgiant į tai, kad reprezentuotas pasaulis pats yra sufikcininimo 
veiksmų padarinys, bent kartą peržengęs šį išnyrantį pasaulį „tarsi“ nušviečia 
ribų pažeidimą kaip pamatinę sufikcininimo savybę. Aprašytieji atrankos ir kom- 
binavimo veiksmai bei darinys „tarsi“ sukabinami it krumpliaračiai. Jie leidžia 
pakopomis perkoduoti duotąsias realijas, ir dėl to mes galime suvokti ir šias rea- 
lijas, ir jų perkodavimo procesą. 

Kaip svarbu atskirti denotacinę ir figūratyvinę reprezentavimo referenciją, 
ryškiai parodo Dūrrenmatto pareikšta kritika dėl to, kaip jo pjesę „Senos damos 
vizitas“ pastatė Giorgio Strehleris. Dūrrenmattas teigė, kad Strehleris suklydo 
sceną geležinkelio stotyje perteikdamas kaip galima realistiškiau. Jis skundėsi, 
kad spektaklio realizmas tegalėjo sunaikinti pjesę. Kitaip sakant, Dūrrenmatto 
nuomone, jo pjesė buvo kupina fikcinių signalų, rodančių, kad reprezentuoja- 
mas pasaulis turi apsireikšti darinio „tarsi“ pavidalu. Bet, režisieriui eliminavus 
šiuos signalus, o kartu ir darinį „tarsi“,reprezentavimo akcentas pasislinko į konk- 
rečią tikrovę, kurią teatro žiūrovas gali verifikuoti empiriniame pasaulyje. 

Siekdamas parodyti tikrovę, toks pastatymas neatlieka savo figūratyvinio vaid- 
mens, kuris, nors ir svarbus autoriui, čia lieka tuščias. Didindamas tikrovės iliu- 
ziją denotacinės funkcijos išskirtiniu iškėlimu į pirmą planą, pastatymas kelia 
klausimą, ko jo reprezentavimu siekiama. Juk mums susidūrus su tuo, kas pa- 
žįstama, reprezentavimas atrodys pertekliškas (nebent jis pateikiamas kaip nors 
rafinuotai). Tik tada, kai tas pertekliškumas padaromas reprezentavimo būdu, 
pasijaučia figūratyvinė funkcija. Šiuo atveju pertekliškumas yra ne dėl savęs pa- 


5 Ten pat, p. 589. 

ties, o nurodo į ką nors kitką. Tokį būdą naudoja šiandienė dokumentinė literatū- 
ra, bet Dūrrenmattas to, aišku, nesiekė. 

Iš Dūrrenmatto pastabų aišku, kad mėginimas išversti fikciją atgal į realybę 
ardo matmenį „tarsi“. Reprezentuojamas pasaulis liaujasi buvęs to, kas sučiuop- 
tina, analogu. Jeigu tai suardo reprezentuojamą pasaulį, peršasi klausimas, ar 
reprezentavimą galima tapatinti su mimeze. Kadangi reprezentuojamas pasaulis 
suskliaudžiamas, jis negali pats įgyti apibrėžtos formos, o turi rasti ją per savo 
sąsają su kuo nors kitu. Strehlerio „liapsusas“ ryškiai atskleidžia reprezentuoja- 
mo pasaulio dvilypumą - kruopščiame pastatyme jis būtų išlaikęs tik tiek deno- 
tacinės funkcijos, kad jos užtektų kaip pagrindo figūratyvinei funkcijai (t. y., kad 
tą pasaulį būtų galima patirti tarsi realų). Vadinasi, denotacija turi netekti savo 
pirminės funkcijos, kad parodytas pasaulis būtų laikomas tarsi realiu. Šiuo pasi- 
keitimu į „tarsi“ reprezentuojamas pasaulis pasiekia tikslą, užgožiamą jo figūra- 
tyvinio lygmens. Jeigu denotacinė funkcija tampa pavaldi figūratyvinei, išryškė- 
ja dvilypis reprezentuojamo pasaulio pobūdis: jis pakankamai konkretus, kad 
būtų suvokiamas kaip tam tikras pasaulis, ir kartu jis yra analogas, per konkretų 
pavyzdį parodantis, kas apčiuoptina. 

Kadangi teksto pasaulis laikytinas tik tarsi realiu, jis tampa dalimi palygini- 
mo, kuris - pagal darinį „tarsi“ — turi būti susietas su kuo nors „neįmanomu“ ar 
„Nnerealiu“ (t. y. abiem atvejais su kuo nors kitu negu jis pats). Būti matomam 
„tarsi“, ko gero, ir yra užmegsimo santykio tikslas, o tai, be kita ko, reiškia, kad 
reikia susikurti padėtį, iš kurios galima stebėti reprezentuojamą pasaulį. 

Kadangi savybė stebėti pačiam save pasauliui nėra būdinga, darinys „tarsi“ 
pasitelkia reprezentuojamą pasaulį ir taip skatina skaitytojo emocinę reakciją. 
Suformuojamos nuostatos, kuriomis pranokstamas reprezentuojamas pasaulis, 
ir kartu apčiuopiamus kontūrus įgyja „neįmanomi“ arba „nerealūs“ aspektai. Ka- 
dangi reprezentuojamas pasaulis nėra tikras pasaulis, bet skaitytojas įsivaizduo- 
ja tarsi jis būtų tikras, aišku, kad skaitytojo reakciją turi reguliuoti šis reprezenta- 
vimas. Šitaip „tarsi“ recipientą skatina įsivaizdavimo veiksmams ir leidžia jam 
sučiuopti, ką norima perteikti teksto pasauliu. Ši veikla negali būti apibūdinta 
kaip subjektyvi arba objektyvi, nes sukeltą sučiuopiamumą modeliuoja repre- 
zentuojamas pasaulis, kurio pranokimas atveria matmenį, konkretizuotiną vaiz- 
duotėje. Šiame įsivaizdavimo procese vėlgi peržengiamos ribos: teksto pasaulis 
pranokstamas, ir įsivaizdavimo migla įgyja pavidalą. Įsivaizdavimo reakciją į 
tekste reprezentuojamą pasaulį sukelia darinys „tarsi“, susidarantis per nuosta- 
tas, kurių laikytis tekste pateikto pasaulio atžvilgiu skatinamas skaitytojas. 

Trumpai apibendrinkime, ką gali padaryti „tarsi“, kaip sufikcininimo veiks- 
mas. Fikciškumo demaskavimasis reprezentuojamą pasaulį suskliaudžia ir 
šitaip nurodo, kad čia esama tikslo - stebėti reprezentuojamą pasaulį. Stebėji- 
mui reikia padėties, ji neišvengiama, dėl to recipientas, verčiamas reaguoti į tai, 
ką stebi, susidaro nuostatas. Šitaip iškyla į šviesą fikcijos demaskavimosi tikslas. 


27 


Be to, jeigu reprezentuojamas pasaulis pateiktas ne tam, kad parodytų duotą- 
jį pasaulį, ir, vadinasi, būtų paverstas analogu, jis tuo pat metu gali turėti du 
skirtingus tikslus. Reprezentuojamo pasaulio sukelta reakcija gali būti nukreipta 
apčiuopti tai, ką norima „išreikšti“. Nepaisant to, analogas tuo pat metu gali nu- 
kreipti reakciją į empirinį pasaulį, iš kurio semiantis sudarytas teksto pasaulis, ir 
tada šis pasaulis bus matomas iš tokio žiūros taško, kuris jam niekada nepriklau- 
sė. Tokiu atveju pasimatys išvirkščia dalykų pusė. Analogo dvilypumas niekada 
neatmes nė vienos iš šių dviejų galimybių - iš tiesų jos gal net įsiskverbia viena į 
kitą ir padaro sučiuopiama tai, kas būtų likę paslėpta. 

Dabar kyla klausimas, ar ši teksto paleista įsivaizdavimo veikla sukelia at- 
balsį skaitytojui. Kitaip sakant, ar „tarsi“ sukelia ne tiktai suskliausto pasaulio 
peržengimą, bet ir išprovokuoja skaitytoją išeiti iš įprastinio nusiteikimo? Ieško- 
dami atsakymo į šį klausimą, pasvarstykime konkretų pavyzdį - kaip aktorius 
atlieka Hamleto vaidmenį? Aktorius niekada negali visiškai susitapatinti su Ham- 
letu - bent jau dėl to, kad jis tiksliai nežino, kas tas Hamletas yra. Jis visada turi 
likti iš dalies savimi — tai reiškia, kad jo kūnas, jausmai ir sąmonė funkcionuoja 
kaip analogas, įgalinantis jį reprezentuoti tai, kas jis nėra. Šis dvilypumas leidžia 
jam pateikti tam tikrą galimą Hamleto įkūnijimą. Norėdamas sukurti visiškai 
apibrėžtą nerealaus veikėjo formą, aktorius turi išblukinti savo paties realybę.?6 
Panašiai ir su mumis kaip skaitytojais: įsivaizduoti tai, kas buvo paskatinta dari- 
nio „tarsi“, reiškia atiduoti savo galias nerealybės dispozicijon ir suteikti jai rea- 
lybės regimybę proporcingai tiek, kiek sumažėja mūsų pačių realybė. 

Jeigu fikcinis „tarsi“ gali šitaip apversti tikrovę, vadinasi, bent jau struktūriš- 
kai šis procesas mūsų reakcijai į teksto pasaulį suteikia įvykio savybę. Šis įvykis 
kyla iš ribų peržengimo ir nebegali būti tapatinamas su duotais dariniais. Mūsų 
tolesnė kelionė į naujus horizontus įsivaizdavimą paverčia patirtimi, kuri įsipa- 
vidalina tiek, kiek fikcinio „tarsi“ įsivaizdavimas įgyja apibrėžtumo. Tas mūsų 
patiriamas įvykis būna neužbaigtas ir sukelia įtampą, kurią reikia pašalinti, bet 
tai įmanoma tik tada, kai tai, kas pasireiškė įvykyje, gali būti įprasminta. Iš geš- 
taltinės psichologijos žinome, kad grupavimo veikla, būdinga ir protinei, ir fizi- 
nei percepcijai, visada turi tendenciją išbaigti geštaltus. Ir tik tada, kai geštaltas 
išbaigtas, suvokiamas arba įsivaizduojamas objektas gali įsitvirtinti sąmonėje. Dėl 
to nuolat bandome vis iš naujo sudėstyti duomenis, kol galime juos sumodeliuoti 
taip, kad įtampa pašalinama ir pasiekiamas tam tikras apibrėžtumas, išbaigiantis 
geštaltą. Kai fiktyvumas tekste nubrėžia ir paskui peržengia ribas, kad įsivaizda- 
vimui suteiktų reikiamą konkretumą, skaitytojui kyla poreikis išbaigti įvykį ir 
taip įvaldyti įsivaizdavimo potyrį. 

2 Plg. Jean-Paul Sartre. Das Imaginčre. Phūnomenologische Psychologie der Einbildungsk- 
raft. Vertė Hans Sch6neberg. Hamburg, 1971. P. 296. Iš čia paėmiau aktoriaus pavyzdį. Sar- 


tre'as šią argumentaciją baigia teiginiu: „Ne personažas tampa realus aktoriuje, o aktorius 
tampa nerealus savo personaže“. 

Šioje vietoje verta pasiremti viena svarbiausių psicholingvistikos išvadų, tei- 
giančių, kad visos kalbinės ištaros lydimos „prasmingumo lūkesčio“*?. Mat kiek- 
viena ištara sukelia jausmą, kad joje turi būti konkreti prasmė, nors tuo pat metu 
prisimintina, kad, norint suprasti kalbą, reikia suprasti ne tik kalbą*. Tad visai 
natūralu, jog įsivaizdavimo potyris skaitytojui sukelia norą padaryti jį prasmingą, 
kad tą potyrį jis galėtų susigrąžinti į pažįstamą lygmenį. Tačiau tai prieštarauja 
paties potyrio pobūdžiui, nes jis tampa potyriu tik peržengdamas pažįstamo lyg- 
mens ribas. Tačiau net jeigu skaitytojas tai Žino, jis vis tiek bando patyrinėti gali- 
mą įvykio prasmingumą. Toks postūmis yra ir natūralus, ir neišvengiamas. Pras- 
mingumo lūkestis ir iš to kylantis veikimas glūdi įtampoje, kurią sukelia vaizduotės 
buvimą rodančio įvykio neužbaigtumas, tad bet kokia primesta prasmė turėtų 
būti susijusi su vaizduotės pragmatizavimu. Vadinasi, prasmė tekste nebūna iš- 
kalta kaip įrašas akmenyje. Veikiau ją suformuoja neišvengiamas transformavi- 
mo veiksmas, sužadintas ir palaikomas būtinybės susitvarkyti su įsivaizdavimo 
potyriu. Tačiau jeigu būsime linkę prasmę laikyti generatyvine teksto matrica, 
kils įtarimas, kad savo semantinio išbaigtumo poreikį interpoliuojame kaip teks- 
to pagrindą. Psichologiškai tokia interpoliacija būtų visiškai suprantama, nes ji 
ne tik atpalaiduotų neužbaigto įvykio įtampą, bet ir atitiktų ištarą lydintį prasmin- 
gumo lūkestį. Tačiau ji kartu užgniaužia esminę tiesą, kad, norėdami suprasti 
kalbą, turime suprasti daugiau nei vien kalbą, ir šiam supratimui neužtenka mū- 
sų nebylaus pažinimo - jis taip pat taikytinas mūsų savęs pranokimo būdams. 

Taip įvertindami šias semantines operacijas, nesakome, kad jų reikia atsisakyti. 
Priešingai — jos svarbios, nes atskleidžia neišvengiamą būtinybę supragmatinti 
įsivaizdavimą. Jos įkūnija visą transformavimo procesą, kuriuo galime absorbuoti 
patirtį, kylančią iš savo ribų peržengimo. Jeigu fikcinis „tarsi“ laikomas terpe, 
kurioje formuojama to, kas įsivaizduojama, raiška, suvokėjo atliekamos semanti- 
nės operacijos šią raišką paverčia to, kas įvyko, supratimu. Taigi šiose dviejose 
sukibusiose fazėse įsivaizdavimas ir įpavidalinamas, ir transformuojamas - jis 
yra konstitutyvus teksto pagrindas. Bet jeigu kaip teksto šaltinį interpoliuotume 
prasmę - oį tai esame linkę, - užtemdytume tą matmenį, iš kurio kyla prasmė. 

Šio prasmę kuriančio matmens buvimas jau aiškus iš gausybės interpretaci- 
jos istorijos pavyzdžių, parodančių, kad tas pats tekstas gali būti suprantamas 
daugybe skirtingų būdų pagal vyraujančius jam taikomus kodus. Jeigu genera- 
tyvinis daugiaprasmiškumas - nors ir užvertas literatūriniame teksto horizonte — 
atsiranda ne dėl tūkstančių skaitytojų nesugebėjimo, kurie kaip Sizifas bergždžiai 
pluša braudamiesi prie paslėptos prasmės, tada polisemija nubrėžia pačios seman- 
tikos ribas. Be to, ji užgožia dimensiją, kuri prieinama patirčiai, bet negali būti 
užfiksuota ir juolab semantiškai apibrėžta. Semantika nebegali būti laikoma pa- 

2" Hans H6rmann. Meinen und Verstehen. Grundzūge einer psychologischen Semantik. Frank- 


furt/M, 1976. P. 187, 192-196, 198, 207, 241, 253, 403—404, 410—411, 500. 
28 Ten pat, p. 210. 

grindiniu referentu kalbant apie steigiamąją teksto matricą. Būtent dėl to tas pats 
tekstas gali būti „prasmingas“ įvairiausiomis istorinėmis situacijomis. Kadangi 
pati prasmė būna variantiška, vadinasi, kokia nors viena reikšmė tėra ribota prag- 
matinė konstrukcija, o ne išsamus ir objektyvus dydis. Užuot siekę užfiksuoti 
vienintelę reikšmę, verčiau daugybę įvairių interpretacijų laikykime daugialy- 
pės įsivaizdavimo dispozicijos ženklu. 

Visiems sufikcininimo veiksmams, mūsų išskirtiems fikciniame tekste, bū- 
dingas ribų peržengimas. Atranka pažeidžia užtekstinių sistemų kraštus ir pa- 
ties teksto ribas, nurodydama referencijos laukus, jungiančius tekstą su tuo, ko 
puslapyje nėra. Kombinavimas pažeidžia teksto sukurtas semantines erdves — 
nuo leksinių reikšmių suvaržymų atpalaidavimo iki siužetinio įvykio telkimo, 
herojui pažeidžiant griežtus apribojimus. Galiausiai darinys „tarsi“ atskleidžia 
fikcijos fikciškumą ir šitaip pažeidžia reprezentuojamą pasaulį, sudėstytą atran- 
kos ir kombinavimo veiksmų. Jis suskliaudžia šį pasaulį ir tuo parodo, kad jis 
bus panaudotas kol kas dar paslėptam, bet visa aprėpiančiam tikslui. Demaska- 
vimasis reiškiasi dviem aspektais. Pirma, jis parodo, kad fikciją galima atpažinti 
kaip fikciją. Antra, jis parodo, kad reprezentuojamasis pasaulis suvoktinas tik 
kaip tarsi pasaulis, idant būtų žinoma, kad figūratyviai jis duoda kažką kitką. 
Galų gale dar vienas teksto nulemtas ribų peržengimas įvyksta skaitytojo patir- 
tyje: tekstas skatina požiūrius į nerealų pasaulį, kurio sklaida laikinai nustumia į 
šalį paties skaitytojo tikrovę. Kadangi sufikcininimo veiksmai esti sukibę vieni su 
kitais ir turi aiškiai nužymėtą seką, jų skirtingos ribų peržengimo rūšys užtikrina 
iš jų kylančio transformuoto pasaulio absorbavimą. 

Fikciniame tekste įžvelgiami sufikcininimo veiksmai gali būti aiškiai atskiria- 
mi pagal kiekvieno jų suformuojamą skirtingą geštaltą: atranka pereina į inten- 
cionalumą, kombinavimas - į santykius, o demaskavimasis - į tai, ką mes pava- 
dinome suskliaudimu. Visais atvejais juos galima nusakyti jau cituota Goodma- 
no fraze „fact from fiction“ *. Kaip matėme, jie neglūdi tame, į ką nurodo, bet kartu 
nėra tapatūs įsivaizdavimui. Jie yra neduotybė duotybės atžvilgiu ir apibrėžtu- 
mas įsivaizdavimo atžvilgiu. Tad fiktyvumą galima pavadinti „pereinamuoju 
objektu“*?, visada plevenančiu tarp realumo bei įsivaizdavimo ir juos jungiančiu. 
Kaip toks jis egzistuoja, nes jame glūdi visi sąveikos procesai. Tačiau kita pras- 
me jis neegzistuoja kaip atskiras esinys, nes jį visą sudaro tiktai tie transforma- 
vimo procesai. 


3 Žr. Goodman. Ways of Worldmaking, p. 102 ir toliau. 

2 Winnicottas (Playing and Realitų, p. 1-25) plėtoja psichoanalitinį požiūrį į „pereinamą- 
jį objektą“, kuris tampa itin svarbus, kai vaikas atjunkomas ir turi nusitiesti tiltus savo per- 
cepcijų aplinkoje. Tada turi būti suvokiami „pereinamieji objektai“. 

Nuo pat gimimo žmogui kyla santykio su tuo, kas objektyviai priimama ir subjektyviai 
suvokiama, problema, ir sprendžiant šią problemą, žmogaus nelaukia gerovė, jeigu motina 
jam nedavė geros pradžios. Tarpinė sritis, apie kurią kalbu, būna suteikiama kūdikiui tarp pirmi- 
nio kūrybiškumo ir objektyvios percepcijos, pagrįstos tikrovės tikrinimu. Pereinamieji reiškiniai 

Kaip ir prasmė, fiktyvusis literatūros elementas negali būti pamatinė teksto 
dalis. Prasmė visų pirma yra semantinė operacija, vykstanti tarp tam tikro teksto, 
kaip fikcinio vaizduotės geštalto, ir skaitytojo, - ji pragmatizuoja įsivaizdavimą. 
O fiktyvumas, peržengdamas tekste inkorporuotas realijas, sukelia jų transfor- 
maciją, — vadinasi, jis yra įsivaizdavimo terpė. Įsivaizdavimas sukonkretėja ir 
tampa efektyvus tik per fiktyvumą, tad jo raišką neišvengiamai sąlygoja kalba. 
Kadangi jam reikia kalbinės struktūros, įsivaizdavimas įsiterpia į ją padaryda- 
mas ją neišbaigtą. Šis neišbaigtumas tinka visiems mūsų minėtiems geštaltams — 
nuo intencionalumo iki santykiavimo ir suskliaudimo. 

Žodžiais nepaaiškinama, kodėl iš užtekstinių realijų pasirinkti tam tikri ele- 
mentai, per kuriuos pasireiškia intencionalumas. Nepaaiškinamas semantinių erd- 
vių santykiavimas ir juolab revoliucingas jų peržengimo įvykis, nepaaiškinamas 
ir pasaulių suskliaudimo tikslas bei mūsų natūralios nuostatos jų atžvilgiu. Taigi 
esminiai teksto punktai nesileidžia verbalizuojami, ir tik per šias atviras struktū- 
ras teksto kalbiniame išdėstyme pasireiškia vaizduotės plotmė. Dėl to galime da- 
ryti išvadą apie paskutinį fiktyvumo pasiekimą grožiniame tekste: jis sukuria 
įsivaizdavimo esatį peržengdamas pačią kalbą. Pranokdamas tai, kas ją sąlygoja, 
įsivaizdavimas pasireiškia kaip teksto generavimo matrica. 


susiję su ankstyvosiomis iliuzijos panaudojimo stadijomis, be kurių žmogui nėra prasmės 
siekti santykio su objektu, kurį kiti suvokia kaip išorinį tam Žmogui [...] Pereinamasis objek- 
tas ir pereinamieji reiškiniai žmogų pastūmėja tokia linkme, kuri jam visada bus svarbi, t. y. 
į neutralią, nekvestionuojamą patirties sritį. Apie pereinamąjį objektą galima pasakyti, jog mūsų 
susitarimo su vaiku esmė ta, kad niekada neklausinėsime: „Ar tu tai suvokei pats, ar kas nors tau 
paaiškino?“ Svarbu, kad šiuo klausimu nelauktinas joks sprendimas. Taip tiesiog nereikia klausti 
[-..] Tarpinė patirties sritis, nekvestionuojama pagal jos priklausymą vidinei ar išorinei (ben- 
drai) tikrovei, sudaro didžiąją kūdikio patirties dalį ir visą gyvenimą intensyviai išgyvena- 
ma per meną, religiją, gyvenimo išmonę ir kūrybinį mokslinį darbą (p. 11-14). 

II. Renesanso pastoralizmas kaip literatūrinio 
fikciškumo paradigma 


Kaip ribų peržengimo veiksmas, prasimanymas yra veikimo būdas, sukuriantis 
padarinį. Ar tas padarinys yra fikcija, ar fact from fiction? Pirmu atveju būtų tauto- 
logija, o antru neliktų fiktyvumo. Bet jeigu prasimanymas nei įgalina save, nei 
tampa savo padariniu, tai kas jis yra? Šis klausimas atveria kalbos spąstus, į ku- 
riuos siekdamos apibrėžti fikciją pakliuvo jau daug aukų. Mat klausimas, kas yra 
fikcija, automatiškai suponuoja, kad ją galima ontologiškai pagrįsti, o juk ji nuo- 
lat kinta kartu su jos apibrėžimui nustatytomis atskaitos sistemomis. 

Tai akivaizdu iš dabartinių diskusijų dėl fikcijos statuso, ypač tų diskurso 
tipų, kurie kriterijus ima iš analitinės kalbos filosofijos. Šiuose bandymuose apibrėž- 
ti fikciją orientuojamasi į fikcinio kalbėjimo tezinį modusą, kuriuo siekiama išva- 
duoti fikciją iš naštos pagrįsti „pretenziją į teisingumą“! Tačiau šis išvadavimas 


! Siegfried J. Schmidt. „Ist Fiktionalitat eine linguistische oder eine texttheoretische Ka- 
tegorie?“ // Textsorten. Differenzierungskriterien aus linguistischer Sicht. Sud. Elisabeth Gūlich 
ir Wolfgang Raible. Frankfurt/M, 1972. P. 64. Rudolf Haller. „Friedlands Sterne oder Facta 
und Ficta“ // Erkenntnis, 19 (1983). P. 163. Pastarasis autorius apie tiesos problemą rašo ši- 
taip: „Ši situacija atrodo paradoksali: iš fiktyvios prielaidos kyla teisingi teiginiai, nors pati 
prielaida gali prieštarauti faktams. Iš prieštaravimo faktams taip pat kyla teisingi teiginiai, 
todėl tiesa ne visais atvejais gali būti matas, kuriuo atskiriame faktą nuo fikcijos“. 

2 Norėdami suvokti fikcijos pobūdį, turime grįžti prie paradigminių diskursų, kuriuose 
tai yra viena iš svarbiausių temų. Tai būtina dėl dviejų priežasčių. Pirma, kontrastas tarp 
fikcijos ir tikrovės mums nedaug tepasako apie fikciją ir visiškai nieko apie jųdviejų santykį, 
kurį mūsų nebylusis pažinimas linkęs laikyti priešprieša. Antra, įvairūs dabartiniai fikcijos 
apibrėžimai pagrįsti atskaitos sistemomis, kurios dedasi Žžiną, kas yra fikcija. Pavyzdžiui, 
Johnas Searle'as mato fikciją kalbėjimo akto teorijos kontekste ir pateikia savotišką prielai- 
dą, kad „literatūros samprata skiriasi nuo fikcijos sampratos“ („The Logical Status of Fictio- 
nal Discourse“ // New Literary History, 6 [1975]: 320), nors, norėdamas pailiustruoti, kas yra 
fikcija, jis vėl griebiasi literatūros. Galiausiai jis sako, kad fikciją ir literatūrą turi atskirti 
kalbėjimo akto partneriai: „Bendrais bruožais, ar kūrinys yra literatūra, spręsti turi skaity- 
tojai, o ar tai yra fikcija, spręsti reikia autoriui“ (ten pat). 

Nepaisant to, kad tokios ribos yra lakios, - kas yra ir kas nėra fikcija, paliekama nusta- 
tyti individualiems požiūriams, - ir nors požiūris yra neabejotinai svarbus veiksnys, jis jo- 
kiu būdu ne vienintelis, tad fikcijos apibrėžimui reikia ir kitų apibūdinimų. Savo pagrindi- 
nį teiginį Searle'as demonstruoja pasiremdamas Iris Murdoch pavyzdžiu - autorės, kurios 
kūryba tikrai laikytina literatūra: „Murdoch užsiima neapgaulingu pseudoperformavimu 
[nondeceptive pseudoperformance], kuriuo apsimetama, kad mums dėstomi tam tikri įvykiai. 
Taigi mano pirmoji išvada yra ta, kad fikcinio kūrinio autorius apsimeta atliekąs ilokucinius 
veiksmus, paprastai vaizduojamojo pobūdžio“ (p. 325). Vadinasi, „Jie kalbėtojui leidžia vartoti 
žodžius su jų tiesioginėmis reikšmėmis, bet neprisiimti įsipareigojimų, kurių tokios reikš- 
mės paprastai reikalauja“ (p. 326). Todėl autoriaus žodžių vartosena pažeidžia „nuoširdu- 
mo taisyklę“ (plg. John R. Searle. Speech Acts. Cambridge, 1969. P. 63, 66-67), tad vietoj bū- 
tinos „sąsajos“ [bonding) (plg. J. L. Austin. How to Do Things with Words. Red. J. O. Urmson. 
Cambridge /Mass., 1962. P. 10 - „mūsų žodis yra mūsų saitas [bond]“) fikcinis kalbėjimo 

reiškia, kad fikciniam kalbėjimui taikomi arba teisingumo kriterijai (pagal tezinę 
logiką), arba nuoširdumo sąlygos (pagal kalbėjimo akto teoriją), šitaip paverčiant 
fikcinę kalbą arba „pusiau vertinimu“, arba „pseudoteiginiu“. Tokie apibrėžimai 
fikcinį kalbėjimą kvalifikuoja kaip parazitinį, nes jis gyvas tuo, ko nėra, ir atima 


veiksmas išsivaduoja iš pamatinių įsipareigojimų ir kalbą paverčia apsimetinėjimu. 

Austinas literatūrinį kalbėjimo aktą jau buvo pavadinęs parazitiniu, nes kalba jame ne- 
susieta su žodžių reiškiama nuostata (ten pat, p. 22, 24). Literatūra arba fikcija — kuri gi iš 
jų? - tampa visišku apsimetinėjimu, kai Iris Murdoch kuria savo personažus: „Viena iš sėk- 
mingo referencinio kalbėjimo akto performavimo sąlygų yra ta, kad turi egzistuoti objektas, 
į kurį nurodo kalbėtojas. Vadinasi, apsimesdama, kad nurodo, ji apsimeta, kad esama ob- 
jekto, į kurį nurodoma. Tiek, kiek mes prisidedame prie šio pasimetimo, mes taip apsimeta- 
me, kad yra leitenantas Endrius Čeis-Vaitas, gyvenantis Dubline 1916 metais“ (Searle. „Lo- 
gical Status“, p. 330). 

Searle'o terminija nebūtinai siekiama sumenkinti fikciją, nors ji atspindi labai tradici- 
nį požiūrį kritikuojant fikciją. Juo tvirtesnės atskaitos sistemos, kuriose vertinama fikcija, 
juo mažiau įtikina siūlomos perskyros, ypač tos, kurias teigiamas požiūris į fikciją seniai 
atmetė. Tad Searle'as savo apmąstymus apie fikciją užbaigia klausimu „koks skirtumas? 
(„Logical Status“, p. 332) todėl, kad nėra teorijos, galinčios paaiškinti, kodėl reikia „apsi- 
mestinės ilokucijos“ siekiant įvykdyti tikrą ilokucinį ketinimą (ten pat). Tai atrodo kaip keis- 
ta dubliavimo forma: apsimetimo dėka sukuriama pateisinama kalbos vartosena, sukelianti 
tai, kas atitinka pagrindinius performacinius kalbėjimo aktus, bet vis dėlto pažeidžia „nuo- 
širdumo taisyklę“. 

Kadangi Searle'o nusakytas fikcinis kalbėjimo veiksmas rimtą ilokuciją gretina su apsi- 
mestine dar neišaiškintu būdu, analitiškai orientuotos semantinės teorijos požiūriu fikcija 
dar kartą įgyja trūkumo pobūdį. Gottfriedas Gabrielis knygoje Fiktion und Wahrheit. Eine 
semantische Theorie der Literatur (Stuttgart, 1975. P. 28) apibrėžia taip: "fikcinis kalbėjimas' yra 
tas netezinis kalbėjimas, kuris nepretenduoja į galimą referentiškumą arba išpildymą. 

Tokie apibrėžimai yra ne tik redukcionistiniai, bet ir turi naudotis negatyvia terminija, 
kad parodytų, jog fiktyvumas ir postuluota nuoroda neatitinka. Net jeigu tuo ir nesiekiama 
vertinti, randasi hierarchinės perskyros, kurios semantinės teorijos sistemoje fiktyvumą lai- 
ko periferiniu reiškiniu. Nes tezinis kalbėjimas išpildo tiesos ir adekvatumo pretenziją savo 
pateikiamu pagrindimu. 

Bet jeigu fikcinis kalbėjimas neturi referencijos, tai gali reikšti, kad jis peržengia referen- 
tiškumą, būtiną semantinei teorijai. Iš to kiltų dvi galimos išvados: arba fiktyvumas tampa 
fikcijos kritikos auka, kaip buvo įprasta ankstyvojoje epistemologijoje, arba jis išryškina ri- 
botumą to, nuo ko atsiskiria. 

Nei Gabrielis, nei Searle'as tokios alternatyvos nesirenka. Užtat jie perkelia šią prob- 
lemą į literatūrą, kuri kalbėjimo akto požiūriu yra apsimetinėjimas, o semantinės teorijos 
požiūriu negali pati tesėti savo teiginių pretenzijų į tiesą, tad „fikcinės literatūros pretenzi- 
jas į tiesą turi tesėti skaitytojas“ (Gabriel, p. 97). „Šioje vietoje semantika pereina į komuni- 
kacijos teoriją, kuri nustato arba apibrėžia, kokių sankcijų arba konvencijų pagrindu tam 
tikros intencijos ir recepcijos formos laikomos pranašesnėmis. Recepcijos negalima nuver- 
tinti“ (ten pat, p. 30). Taigi fiktyvumas veikia paribiuose, leidžia vienoms į kitas peršokti 
skirtingoms sistemoms, o komunikacijos procese, regis, dar kartą pašalina autoriaus ir skai- 
tytojo asimetriją. Šitaip fiktyvumas išlaiko savo charakteristiką, net ir tapdamas stokojančiu 
ribų peržengimu semantinės teorijos kontekste ir parazitiniu dubliavimu kalbėjimo akto teori- 
jos kontekste. 

C. G. Prado knygoje Making Believe. Philosophical Reflections on Fiction (Westport,1984) 
įtikinamai sukritikavo visus bandymus apibrėžti fikciją pagal įvairias referentiškumo teori- 

iš jo bet kokią pretenziją į tiesą, nes jis neatitinka referencijų, kurias teikia tezinė 
logika ir kalbėjimo akto teorija.? 

Tačiau literatūriniam prasimanymui būdinga nepaisyti tokių referencinių 
hierarchijų. Neigdamas tokius apibrėžimus, ribų peržengimo procesas šias refe- 


jas. Savo argumentais jis imasi „pakirsti griežtą filosofų daromą perskyrą tarp fakto ir fikci- 
jos“ (p. 16). 

Thomas G. Pavelas straipsnyje „Ontological Issues in Poetics: Speech Acts and Fictional 
Worlds“ (Journal of Aesthetics and Art Criticism, 40 [1981]: 167-178) įtikinamai atmetė teorinę 
„Searle'o-Gabrielio atmainą“: „perskyra tarp “rimtų ir 'apsimestinių' aktų pagrįsta ideali- 
zuotomis prielaidomis apie mūsų kolektyvinę elgseną [...] Vis dėlto reikia akcentuoti, kad 
kaip ir kiekvienas idealizavimas ši pozicija kliaujasi pirmumais bei prioritetais ir turi ten- 
denciją marginalizuoti į jos rėmus netelpančius reiškinius. Kaip ir dauguma konvenciona- 
listinių požiūrių, kalbėjimo akto teorija konvencijų egzistavimą ir stabilumą laiko savaime 
suprantamu dalyku ir nepaiso dinamizmo, jų steigimo ir joms esmingo kintamumo“ (p. 
172). „Rašytojas kaip asmuo, autoriaus balsas, menamas [implied] autorius, pasakotojas (pa- 
tikimas arba ne), personažų balsai (atskiri arba daugmaž susimaišę), - visa tai pakerta ban- 
dymus aptarinėti fikciją, tarsi ji turėtų vieną aiškiai individualų šaltinį“ (p. 171). Inge Cros- 
man Wimmers knygoje Poetics of Reading. Aproaches to the Novel (Princeton, 1988) irgi atmeta 
Searle'o „apsimestinius kalbėjimo aktus“ kaip itin netinkamą būdą nusakyti fikcijos diskur- 
są (p. 12 ir toliau). 

Kadangi fikcijos apibrėžimai tegali nustatyti, kas fikcija negali būti kiekvienoje pasi- 
telktoje atskaitos sistemoje, turime susirasti jos apraiškų, kad išaiškintume jos funkciją ir 
prigimtį. Pastoralės leidžia ryškiai suvokti fikcijos ypatybes, o filosofinis diskursas paryški- 
na kintančias fikcijos funkcijas. 

Šių dviejų diskurso formų pasirinkimą daugiausia lėmė jų istorinė seka. Pastoralinė 
literatūra yra ikonologinė fikcijos raiška, kurios vaizdingumas buvo plačiai paplitęs beveik 
iki XVII a. pabaigos. Tokia ryški fiktyvumo savisklaida galiausiai užleido vietą funkciškes- 
nei dubliavimo struktūrai kaip literatūros pagrindui, lygiagrečiai blėstant ilgalaikiam pie- 
menų pasaulio poveikiui. Šiai ikonologijai virtus pamatine literatūros struktūra, filosofinis 
diskursas ėmė tematizuoti fikciją, kuri iki tol egzistavo savaime, bet nebuvo konceptuali- 
zuojama. Iš pradžių ji buvo smerkiama, nes, kaip neatpažinta apgaulė, atrodė kelianti grės- 
mę savęs išsaugojimui, o štai vėliau būtent šiuo motyvu imta grįsti pritarimą fikcijai. Han- 
sas Vaihingeris knygoje Die Philosophie des Als Ob (Leipzig, 1922. P. 307) paaiškino taip: 
„Tačiau neturime visada manyti, kad loginio mąstymo tikslas yra pažinimas: pirmasis loginio 
mąstymo tikslas yra praktinis - loginė funkcija yra priemonė sau išsaugoti. Pažinimas yra tik 
antrinis tikslas — tam tikra prasme tėra loginės funkcijos pašalinis produktas“ . Jeigu savęs išsau- 
gojimas sąlygoja ir fikcijos smerkimą, ir pritarimą jai, šis peršokimas rodo, kad požiūris į 
vieno ir to paties tikslo įgyvendinimą radikaliai pasikeitė. Fikcijos kritika susijusi su vaizda- 
vimo schemų demaskavimu, kol tos schemos apsimeta esančios tapačios tam, ką vaizduoja; 
o pritarimas reiškia, jog vadovaujamasi tuo, kas nepažinu. 

Šis istorinis požiūrių lūžis atspindi įvairias tendencijas: atgaivintą epistemologinį skep- 
ticizmą, kuriam visos pažinimo priemonės esančios fikcinės, nors su tokia padėtimi gali- 
ma gyventi, taip pat suvokimą, kad pasauliai yra tik padaromi ir todėl jie atviri perdarymui. 
Jeigu fikcija gali būti taip prieštaringai naudojama, vadinasi, ji įkūnija žmogaus ribotumus 
ir galias. 

3 Gabriel, p. 28; F. E. Sparshott. „Truth in Fiction“ // Journal of Aesthetics and Art Criticism, 
26 (1967). P. 1-7. Pastarasis labiau diferencijuotai negu Gabrielis įvertina fikcijos ir tiesos 
santykį realaus pasaulio, atminties ir vaizduotės atžvilgiu. Ši diskusija buvo pratęsta ke- 
liuose detaliai argumentuotuose straipsniuose, atskleidžiančiuose, kokios reliatyvios yra 

rencijas suskliaudžia, tad jos veikiau tampa stebėjimo per fikciją objektais, užuot 
teikusios sąlygas jos apibrėžimui. 

Visai kitokias išvadas apie fikciją galima padaryti sutelkus dėmesį ne į jos 
statusą, O į vartoseną. Suvokiant ją visų pirma kaip komunikaciją, ji matuojama 
pagal tai, kaip sėkmingai galimam recipientui atveria pasaulį, į kurį ji reaguoja. 
Bet nors šis požiūris išvengia problemų, kylančių iš referencinio apibrėžimo, jis 
fikciškumą tapatina su literatūriniu tekstu, ir tai sukelia naują problemą. Supran- 
tama kaip priemonė skaitytojui komunikuoti su realybe, fikcija negali būti tapati 
tam, su kuo komunikuojama. Vis dėlto fikcijos kaip komunikacijos samprata turi 
aiškių pranašumų prieš ontologinius apibrėžimus, ir šis požiūris ribotas tik dėl 
to, kad negali iškelti į šviesą šios vartosenos sąlygų. 

Dabartines fikcijos teorijas kamuoja problemos, kylančios iš jų pačių prielai- 
dų. Su fikcijos statusu susijęs klausimas nuveda prie negatyvių apibrėžimų, nes 
fikcija neatitinka postuluojamų kriterijų. Komunikacijos klausimas pašalina tai, 
kas fikciją daro komunikatoriumi. Mat abiem šiems skirtingiems požiūriams bū- 
dingas ryškus, nors aiškiai ne tas pats trūkumas. Vienu atveju fikcija atrodo ne- 
aiškiai grindžiama, o kitu - komunikaciją sukelianti generatyvinė maksima mums 
nepagavi. Čia turbūt daugiausia lemia tai, kad abiem atvejais fikcija pajungiama 
referencijoms, paimtoms arba iš analitinės lingvistinės filosofijos ir kalbėjimo akto 
teorijos, arba iš informacijos ir komunikacijos teorijų. Įtikinamų rezultatų stygius 
perša mintį, kad fikcija skirsis priklausomai nuo jai apibrėžti pasirinktų kategori- 
jų. Todėl būtų patartina imti patį literatūrinį diskursą kaip fikciškumo tyrimo 
kontekstą. Toks kontekstas išryškins istorinius fikciškumo apraiškų pokyčius ir 
galbūt galiausiai pakeis šių apraiškų traktavimo būdą. Matyt, giliausia fikcijos 
keliama problema yra ne jos statusas ar komunikacinė funkcija, o klausimas, ko- 
dėl ji apskritai egzistuoja. 

Sekant istorinę litertūrinio fikciškumo giją, be kita ko, naujoje šviesoje atsisklei- 
džia kitas aspektas, aktualus šiandieniams ginčams. Iškeldami fikciją į lingvisti- 
nės filosofijos arba komunikacijos teorijos foną, susiejame ją su vyraujančiomis 


visos semantinės nuorodos kalbant apie fikcijos ir tiesos santykius. Ypač paminėtini šie: 
Steven L. Ross. „Fictional Descriptions“ // Philosophy of Literature 6 (1982). P. 119-132; Ken- 
dall L. Walton. „Fiction, Fiction-Making and the Styles of Fictionality“ // Philosophy and Li- 
terature, 7 (1983). P. 78-88; Martha Nussbaum. „Fictions of the Soul“, ten pat, p. 145-161. 
Literatūros ir kalbos atžvilgiu tiesos fikcijoje problema išplėtota dviejose sisteminėse studi- 
jose: L. B. Cebik. Fictional Narrative and Truth: An Epistemic Analysis (Lanham, Md., 1984) ir 
Michael Riffaterre. Fictional Truth (Baltimore, 1990). Riffaterre'as (p. XIII) teisingai pabrėžia, 
kad „tiesos fikcijoje paradokso sprendimas, matyt, įmanomas tik iš naujo apibrėžus referen- 
tiškumą“. Dėl to semantinė referencija - kaip pasiūlyta Gabrielio - geriausiu atveju laikyti- 
na specifiniu sumanymu. 

* Žr. Johannes Anderegg. Fiktion und Kommunikation. Ein Beitrag zur Theorie der Prosa 
(Gėttingen, 1973) ir Aleida Assmann. Die Legitimitūt der Fiktion. Ein Beitrag zur Geschichte der 
literarischen Kommunikation (Theorie und Geschichte der Literatur und der schonen Kūnste, 
55. Mūnchen, 1980), ypač p. 11 ir toliau, 71. 

XX a. pabaigos intelektinių interesų koncepcijomis. Tai gali reikšti, kad fikcija 
tapo svarbia jėga, su kuria reikia skaitytis. Tai taip pat gali reikšti, kad iš dalies 
atremiamas spaudimas dėl jos legitimacijos, susiejant ją su dominuojančiais kul- 
tūros kodais, teikiančiais jai savą autentiškumą. Kad ir koks būtų tikslas, tokiais 
būdais fikcijai siekiama suteikti epistemologinę legitimaciją, nors tokio pobūdžio 
legitimacija nėra tiesiogiai aktuali jos, kaip antropologinio reiškinio, ypatumams. 

Remdamiesi literatūriniu tekstu kaip fikciškumo referencija, galime neteikti 
pirmenybės nei fikcijos statusui, nei vartosenai, ir verčiau sutelkti dėmesį į sąly- 
gas, pirmesnes už tuodu aspektus. Akcentuodami literatūrinį diskursą, nepriva- 
lome nustatyti fikcijos statuso ar apibrėžti ją pagal vartoseną. Vietoj to galime 
užpildyti spragas, paliktas kitų teorijų. 

Literatūroje yra viena diskurso forma, demonstruojanti fikcinio prasimany- 
mo operacijas, tai - Renesanso pastoralizmas. Šis ypatingas fenomenas persmel- 
kė ištisos epochos literatūrą. Piemenų vaizdavimas - iš pradžių apribotas žemes- 
niu eklogos žanru - prasiskverbė į kone visus Renesanso literatūros žanrus ir net 
sukūrė naują - pastoralinį romaną, kuris jau tematizuoja ribų peržengimą. Ka- 
dangi Renesanso žanrai dar buvo sukibę su socialine piramide, šių saitų sutrau- 
kymas pastoralizmui suteikė ekstrateritorinį statusą. Taip ji tapo savarankiška 
literatūrine sistema. Tokios sistemos literatūroje retos, ir nė viena taip ilgai neiš- 
silaikė kaip pastoralė. 

Paskutinius jos pėdsakus aptinkame Trianono sode, kur Marija Antuanetė su 
savo rūmų damomis įveiksmino pastoralizmą kaip tikrovę, jau kaupiantis revo- 
liucinės audros debesims. Šis vėlyvas aidas rodo, kaip pastoraliniu gyvenimu 
galima paversti visą santvarką. Jis taip pat rodo pastoralinį pasaulį kaip tam tikrą 
kontrastą, įsileidžiantį tai, ko nėra socialinėje tikrovėje. Ir galiausiai jis parodo, 
kad veidrodinis atspindys neegzistuoja savaime - jam reikia tikrovės, kurią at- 
spindėtų. Marijos Antuanetės veiksmai simboliški tuo, kad kaip tik tada, kai pa- 
storalinis pasaulis susiliejo su tikrove, Revoliucija vėl plačiai atvėrė pašalintąjį 
skirtumą. 

Literatūros istorijoje pastoralinė poezija, ko gero, unikali tuo, kad ji tema- 
tizuoja sufikcininimo veiksmą ir šitaip leidžia ryškiai suvokti literatūrinį fikciš- 
kumą. Šis suvokimas sudaro pastoralinės kūrybos, kaip literatūrinės sistemos, 
neberibojamos žanrų, pagrindą, ir atrodo įmanoma, kad pastoralinė poezija pra- 
rado savo svarbą kaip tik tada, kai literatūrinio fikciškumo funkcijos nebereikė- 
jo demonstruoti. 


1. Antikinės pastoralinės poezijos scenarijai 


Tradicija skelbia, kad pastoralizmo šaknys yra Teokrito poezijoje, nors jis pats 
savo kūrybos taip nevadino. Tik vėlesnės kartos sureikšmino tas jo poezijos da- 
lis, kuriose ryškiai figūruoja piemenys. Tai liudija faktas, kad daiktavardis buko- 

lika įsigalėjo „tarp Teokrito ir Vergilijaus [...] apibūdinant tam tikrą eilėraščio tipą 
ir kaip pavadinimas (šio tipo eilių rinkinių); iš to galime padaryti išvadą, kad 
bukolika pamažu savarankiškėjo, atsiskyrė nuo kitos helenistinės smulkiosios 
poezijos - iš tikrųjų ar bent tuometinės literatūrinės visuomenės sąmonėje“?. Va- 
dinasi, tai buvo „atrankinės recepcijos produktas“*. Ar tai istorinis atsitiktinu- 
mas, ar šį pastoralės pamėgimą lėmė jos pačios išskirtinės savybės? Pati tradicija, 
išryškėjusi bent jau nuo Vergilijaus laikų ir išlaikiusi gyvybingumą beveik be 
pertrūkių tūkstantį septynis šimtus metų, leidžia manyti, kad ji patenkino tam 
tikrus pamatinius Žmogaus poreikius. Tie poreikiai, žinoma, nebuvo visada vie- 
nodi, tad pastoralinė poezija, nors ir išlaikydama esminį tęstinumą, turėjo prisi- 
taikyti prie kintančių aplinkybių. Tam reikėjo schemos, apimančios ir kintamus, 
ir nekintamus aspektus; dėl šios dvilypės sandaros pastoralinė poezija skleidžia- 
si kaip recepcijos procesas, įgyjantis istoriškumą per nuolatinį pastoralinio pa- 
saulio perdirbimą. 

Jau Teokrito poezijoje esama ir konstantų, ir sąlygų pokyčiams, - remiantis 
jomis galima nubrėžti pastoralinės poezijos apmatus. Pavyzdžiui, „Penktojoje 
idilėje“ randame topą [topos], išlikusį konstitutyviu pastoralės požymiu iki pat 
Renesanso, - piemenų dainavimo varžybas. Tai, kas įsigalėjo kaip topas, iš tikrų- 
jų kilo imituojant gyvenimo situaciją, nes dainavimo varžybos buvo - ir, kaip 
aiškina Merkelbachas, ritualizuota forma tebėra - paplitęs liaudies paprotys“. Jis 
ypač buvo išplitęs tarp piemenų, nes jų darbas „nuobodus, o tokios varžybos yra 
smagus laiko leidimas“*. Todėl Teokrito „Penktojoje idilėje“ yra ne kas kita kaip 
„gyvo papročio atkūrimas'?. Tai gali būti pramoga, ir ji aiškiai turi žaidybišku- 
mo, ryškaus „Penktojoje idilėje“, kur varžybos agonistinės. 

Taigi Teokrito kūryboje ritualizuotas realaus gyvenimo žaidimas tapo poezi- 
jos tema. Šis poslinkis nužymi perėjimą nuo žodinės tradicijos prie rašytinės, bet 
ilgai išliekantis įrašas — anaiptol ne vienintelė jo pasekmė. Rašytinis žodis suku- 
ria galimybes, kurių neteikė atmintimi besiremią žaidimai. Šie žaidimai buvo už- 
fiksuoti kaip ritualizuotos schemos, per kurias juos visada galima atkurti. Atpa- 
laiduodamas atmintį, rašytinis žodis leidžia įvairinti žaidimą, ir tada iškyla vis 
didesnė žaidimo strategijų įvairovė. Ritualizuoti žaidimai viso labo palengvina 
monotoniškus piemens kasdienybės sunkumus, o poetinis žaidimo mėgdžioji- 
mas atveria galimybę tyrinėti patį žaidimą. Taigi agonas yra nekintamas, o var- 
žybų eiga yra kintamas dydis, kurį tyrinėja poezija. Šio kintamojo užrašymas 
būtent ir nulemia agono stilių. 


* Manfred Fuhrmann. „Gattungskonstitution durch Leserwahl am Beispiel der Buko- 
lik“ (rankraštis). P.16. 

6 Ten pat, p. 20. 

" Reinhold Merkelbach. „(Der Wettgesang der Hirten)“ // Rheinisches Museum fir Philo- 
logie. Nt 99 (1956). P. 102, 106. 

Š Ten pat, p. 114. 

? Ten pat, p. 115. 

Teokrito „Penktojoje idilėje“ matomi du žaidimo bruožai, vėliau tapę pasto- 
raliniais archetipais: veidrodis ir partnerio pranokimas. Varžybos yra veidrodis 
ta prasme, kad kiekvienas partneris turi nusigriebti to, ką pasakė jo varžovas. 
Vadinasi, priešpriešoje tema visada atspindima, nors su išlyga, kad pakartoji- 
mas, taip sakant, laužo atspindį. Dėl to užsimezga apgręžimo procesas, nes, at- 
spindėdamas tai, kas pasakyta, veidrodis pranokdamas iškelia aspektus, kurie 
ima viršų prieš oponento ištarą. Tad varžybų dalyviams reikia išrasti naujų būdų 
pratęsti žaidimą pasukant jį nenumatytomis linkmėmis. Apgręžimas ir pranoki- 
mas tampa paradigminėmis strategijomis, nes jie visada priduria ką nors kito ir 
papildo tai, kas sakoma arba bus pasakyta. Tačiau tai negali būti išvedama iš to, 
kas sakoma, nes priduriant siekiama panaikinti ankstesnį teiginį. Tai skatina im- 
provizuotai praturtinti žaidimą, nes rašytinėse varžybose galima atmesti sakyti- 
nės poezijos formuluotes, duodant valią naujoms ir netikėtoms struktūroms, už- 
fiksuojamoms rašytiniu žodžiu. Taigi rašytinis žodis tampa fantazijos suaktyvi- 
nimo sąlyga. 

Kad varžybos buvo laikomos žaidimu, galima spręsti iš to, jog galutinį spren- 
dimą turėdavo skelbti teisėjas. Teisėjas atstovauja auditorijai, kurios akivaizdoje 
varžomasi ir kuri tikisi apibrėžtos baigties. Jis taip pat atstovauja skaitytojui, ku- 
ris irgi susiduria su agonistiniais žaidimo apgręžimais bei laimėjimais ir galiau- 
siai turi išspręsti visų skirtingų galimybių konfrontacijas. Teisėjas - kaip ir skai- 
tytojas, - negalėdamas supaisyti visų žaidimo poslinkių ir posūkių, bus linkęs 
grįsti sprendimą kokia nors atranka. Sprendimas priklausys nuo tam tikrų tai- 
syklių. Pavyzdžiui, „Penktojoje idilėje“ Komatas laimi varžybas ne todėl, kad 
įveikia Lakoną, o todėl, kad jis laikosi taisyklių, kurias Lakonas pažeidžia. Jeigu 
„rimtai žiūrime į susitarimą, suformuluotą idilės pradžioje Lakono, kad jis keti- 
nąs 'perdainuoti Komatą, kol tas nebeturėsiąs, ką pasakyti [...] reikia padaryti 
išvadą, kad būtent tai atsitiko Lakonui. Jis 'pristigo kvapo“. Jis nebegali varijuoti 
Komato giesmės ir todėl pralaimi [...] Šios taisyklės iš anksto be kalbų aiškios 
abiem varžovams“!*. Tai yra teisėjo sprendimo kriterijus, ir kadangi jis sprendžia 
pagal taisyklę, kuri pažeista, jam nereikia aprėpti visų žaidimo variacijų. Todėl 
Komatas pabaigoje pabrėžia, kad varžybose atstovaujamos pozicijos nesulygi- 
namos!!, bet jos negali išlikti supriešintos ir turi būti iki galo išspręstos. 

Kadangi kiekvieno žaidėjo ėjimas reiškia priešininko blokavimą, ir atspindė- 
jimas, ir pranokimas generuoja semantinį potencialą, kuris, nors ir savaime beri- 
bis, vis dėlto turi likti tam tikrose ribose, kad žaidimas būtų suprantamas. Todėl 
teksto prasmė susidaro per sprendimą, neišvangiamai susijusį su atranka iš turi- 
mų galimybių, nes ne visas jas galima sukabinti su pasirinkta atskaitos sistema. 


!0 Michael Erler. „Streitgesang und Streitgesprach bei Theokrit und Platon“ // Wiūrzbur- 
ger Jahrbūcher fūr die Altertumswissenschaft. Nf 12 (1986). P. 78. Už šią nuorodą dėkoju savo 
kolegai Wolfgangui Rosleriui. 

| Žr. Teokritas. Idilės. Epigramos. Vertė Audronė Kudulytė-Kairienė. Vilnius, 2000. P. 45. 

Taigi skaitytojo vaidmenį užgožia teisėjas, o žaidimas parodo, kaip suprantamu- 
mas riboja prasmę. 

Kaip matome, piemenų žaidimas yra nekintamas pastoralinės literatūros as- 
pektas, o poreikis kiekvieną kartą žaisti kitaip žaidimą pakeičia. Todėl kiekviena 
variacija nustato, koks bus žaidimas, nors ji priklauso ir nuo to, ką varijuoja. Šiuo 
atžvilgiu negalima kalbėti apie pastoralinę literatūrą kaip apie apibrėžtą rūšį — 
pastoralė peržengia rūšies ribas: tai veikiau recepcijos procesas, kuris vargu ar 
būtų taip ilgai išgyvenęs, jeigu nuo pat pradžių būtų turėjęs aiškų apibrėžtumą. 

Priežastys, dėl kurių pastoralinę poeziją derėtų traktuoti pirmiausia kaip re- 
cepcijos procesą, Teokrito kūryboje dar nėra visai aiškios, bet joje galima rasti 
solidžių užuominų. Pavyzdžiui, dainavimo varžybos „Penktojoje idilėje“ yra po- 
etine forma perteiktas piemenų kasdienybės reiškinys, leidžiantis jiems insceni- 
zuoti save. Per žaidimą jie gali tapti kuo nors kitu, o ne piemenimis. Vėliau Ver- 
gilijaus kūryboje jie inscenizuoja save kaip poetus, arba, kaip matysime, netgi 
poetai inscenizuoja save kaip piemenis. Tačiau jokiu atveju šis savęs įveiksmini- 
mas nėra sutapatinamas su jų prigimtimi arba su gamta ir juo labiau su Aristote- 
lio morphė. Tai, kaip Teokritas mėgdžioja gyvenimiškas situacijas, modifikuoja 
mimezės idėją: mėgdžiojamas ne natūralus, o dirbtinis objektas - iš esmės nukry- 
pimas nuo gamtos. Žaidimas kaip įveiksminimas leidžia kartoti viską, kas tampa 
jo dalimi — iš principo tai gali apimti viską, taip pat ir gamtą, kuri locus amoenus 
pavidalu jau pateikta kaip maloni žmogaus aplinka. Iš pradžių atkartodama gy- 
venimišką Žaidimą, pastoralinė poezija tampa žaidimo įkūnijimu ir galiausiai 
sugeba atkartoti patį pasaulį. Ką tai reiškia, parodo Vergilijaus „Eklogos“. Teok- 
ritas imitavo ritualizuotus piemenų žaidimus, o Vergilijus, išrasdamas Arkadiją 
kaip poezijos karalystę, kurioje poezija orientuojasi į save, išryškino šių žmogaus 
sumanytų pramogų dirbtinumą. 

Antikos studijose šis dirbtinis pasaulis vertinamas įvairiai. Daug ginčų sukė- 
lė Snellio teiginys, kad Arkadija yra „dvasios ir kūrybos žemė“, kuri pateikia 
„kaip sielos žemę, anapusišką šį pasaulį“!2. Šiai interpretacijai prieštaraujama, 
kad ji „išreiškia, kaip Antikos mylėtojas (filhelenistas) ilgisi išnykusios graikų 
Antikos esaties“, ir galiausiai mažai ką bendro turi su Vergilijumi, kurio poezija 
„kyla [...] ne iš bėgimo nuo tikrovės ir ilgesingos svajonės, o iš patirtos realybės ir 
poetiškumo esaties“. Bet visi kritikai sutinka, kad Vergilijaus „Eklogose“ pati 
poezija yra tapusi poezijos tema, ir tai įkūnija Arkadijos išradimas, ryškiausiai 
pateiktas Ketvirtojoje ir Dešimtojoje eklogoje. 


12 Bruno Snell. „Arkadien. Die Entdeckung einer geistigen Landschatft“ // jo knygoje Die 
Entdeckung des Geistes. Studien zur Entstehung des europūischen Denkens bei den Griechen. Ham- 
burg, 1948. P. 291, 286. 

5 Ernst A. Schmidt. Poetische Reflexion. Vergils Bukolik. Mūnchen, 1972. P. 184—185. Straips- 
nyje „Arkadien: Abendland und Antike“ (Antike und Abendland, 21 [1975]. P. 36-57) E. A. 
Schmidtas kritiškai apžvelgia Arkadijos įvaizdžio fazes ir detaliai polemizuoja su Snelliu. 

Jeigu Arkadija nelaikytina dvasios kraštu, kuris it ilgesinga svajonė „išblėso 
auksinėse tolumos dulkėse“!*, o poezijos savęs pateikimu, tai kokios yra jos ypa- 
tybės? Snellio atsakymas tebėra nepaneigtas: Vergilijui „politiniai dalykai tiesio- 
giai susiję su mitinėmis sampratomis, ir čia ryškiau negu kitur susiglaudžia ir 
susipina tikrovė ir mitas, nors tai Jabai būdinga visai arkadinei raiškai [...] Jo Ar- 
kadija yra ne tik pusiaukelė tarp mito ir tikrovės, bet ir niekieno žemė tarp dviejų 
epochų“!5. Tačiau tai reiškia, kad Arkadija visada susieta su istorine sfera už sa- 
vo dirbtinumo ribų: „Vergilijaus kūryboje politika yra nuolatinė sąlyga, be ku- 
rios pastoralinė fikcija negalėjo išsilaikyti “!*. Kokios gi šios „niekieno žemės“ su- 
dedamosios dalys? Penktojoje ir Pirmojoje eklogoje istorinių ir dirbtinių pasaulių 
santykių apgręžimai kone veidrodiniai. 

Įžanginėse Penktosios eklogos strofose piemenys tariasi, kokią dainą reikėtų 
dainuoti, ir pirmas pasiūlymas - rinktis erotinę - atmetamas, vietoj to užtraukia- 
ma Dafnio daina. Erotinės dainos atmetimas kertasi su lūkesčiais, nes piemenų 
dainos beveik visada būdavo erotinės.!" Taigi senos temos vietą užima nauja, bet 
ta nauja yra senas Dafnio mitas, jau priklausęs Teokrito poetiniam repertuarui. 
Tad lūkesčiai apviliami siekiant ne naują temą įvesti, o pateikti naują tradiciš- 
kiausio bukolinio mito traktuotę. 

Mopsas pradeda daina, apraudančia Dafnį, kurio mirtis į pasaulį atnešė ne- 
gandas. Kol gyveno, jis buvo visų „mūs pažiba“. Ši samprata skiriasi nuo Teokri- 
to, kurio Dafnis anaiptol nesimbolizavo tokios priešpriešos. Menalkas dainuoja 
antrąją Dafnio dainos dalį, šlovindamas jį kaip prisikėlusį dievą, ir taip atkuria- 
ma harmonija. Taigi Dafnio daina padalyta į dvi kontrastingas dalis, kurios savo 
ruožtu dubliuojamos, nes abiejose poezija tam tikru būdu sujungta su pasauliu. 
Ekloga aprėpia visas šias priešpriešas ir taip parodo, kad pastoralinė poezija ne 
tik atspindi pasaulį, bet ir įtraukia jį į poeziją. Jeigu poeto mirtis reiškia katastrofą 
pasaulyje, o jo sugrįžimas, - kad pasaulyje atkuriama harmonija, tai poezijos ir 
pasaulio santykis išryškinamas pašalinant juos skiriančią ribą. 

Nors pati riba netematizuojama, Dafnio mito pasitelkimas rodo, kad skirtu- 
mas tarp poezijos ir pasaulio pašalinamas tik per mitą. Tačiau jeigu mitas yra 
paskutinė galimybė įveikti skirtumą, galima sakyti, kad tas skirtumas visas savo 


š Snell, p. 269. 

5 Ten pat, p. 277, 286. 

16 Thomas G. Rosenmeyer. The Green Cabinet. Theocritus and the European Pastoral Lyric. 
Berkeley, 1973. P. 214. Nuo tada abu pastoralinės poezijos pasauliai konstituojami įvairiai — 
jų konkretus sutvarkymas atspindi kintamus istorinius interesus, išreiškiamus santykiu tarp 
dirbtinio ir empirinio pasaulių. Apie tai žr. tarp kitų: Cooper H., Pastoral. Medieval into Re- 
naissance. Ipswich, 1977. P. 2, 5 ir toliau; Sukanta Chaudhuri. Renaissance Pastoral and its 
English Development. Oxford, 1988. P. 1, 25, 185; Shelag Hunter. Victorian Idyllic Fiction. Pa- 
storal Strategies. London, 1984. P. 6. 

V Bernd Effe. Die Genesis einer literarischen Gattung: Die Bukolik (Konstanz Universitūtsre- 
den, 95). Konstanz, 1977. P. 19. Šio skyriaus idėjoms impulsą davė seminaras apie europie- 
čių bukoliką, kurį surengiau kartu su savo kolega Berndu Effe. 

pašalinimo formas paverčia mitu. Tad jeigu poezija nenori virsti mitu, jai tenka 
išskleisti skirtumo santykius ir šitaip skirtumą veikiau palaikyti, o ne pašalinti. 
Kadangi panaikinus skirtumą gimsta mitas, mitą taip pat galima laikyti nuoroda 
į tai, ką jis paslepia: dvipusį poezijos ir pasaulio susidūrimą. 

Paulas Alpersas „Eklogų“ kulminacijas apibūdino šitaip: „Tinkamiausias žo- 
dis tokiais momentais man atrodo '/pakibimas' [suspension, Schweben|, nusakantis 
santūrų ir saugų prieštaringų arba ironiškai susietų dalykų apmąstymą, bet kar- 
tu tai nereiškia, kad prieštaravimai arba konfliktai visiškai išsprendžiami. Ši 
ypatybė „Eklogose“ aptinkama ne tik specifiniais momentais, bet ir ištisuose ei- 
lėraščiuose - ir iš tiesų [...] visame cikle matome, kad Vergilijui rūpi apmąstyti 
skirtumus ir jų potencialų turinį, neišleidžiant iš akių nei vieno, nei kito“!8. Tai 
paliudija Pirmoji ekloga, kur abu pasauliai yra aiškiai susipynę. Iš pradžių locus 
amoenus tampa veidrodžiu, atspindinčiu politikos sukeltą pragaištį, keliančią grės- 
mę palaimingos vietovės ramybei. Ši situacija skleidžiasi kaip žaidimas, kuris, 
kitaip nei Teokrito dainų varžybos, neturi konkrečios formos, bet vyksta lyg ir 
švytuoklės judesiais. Kūrybingų piemenų pasaulis nuolat persmelkiamas kito pa- 
saulio, ir tokios sąveikos pasekmės turi būti įveiksmintos. Todėl piemenys yra ne 
tik piemenys, bet ir žemdirbiai bei poetai, o kartais įkūnija ir patį Vergilijų, o 
juvenis yra ne tik jaunuolis, bet ir dievas bei Augustas. 

Tai, ką Penktoji ekloga atskleidžia mitu, Pirmojoje išskleidžiama į galimų san- 
tykių gamą. Personažai atstovauja įvairiems tipams, ir taip randasi daugybė po- 
tencialių derinių. Žaidimas darosi dar sudėtingesnis, kai skirtingos personažų 
reikšmės užima tai pirmąjį, tai antrąjį planą. Šitaip pats skaitymas tampa žaidi- 
mu, kuriame vienos konsteliacijos iškyla kitų sąskaita. Bet jas irgi keičia neatlyž- 
tantys kiti personažų aspektai, ir šitaip agonistinis žaidimo pobūdis įsiskverbia ir 
į skaitymo procesą. Pasaulių supynimu siekiama pašalinti jų skirtumus, bet nuo- 
lat esantys kiti galimi santykiai iškelia aikštėn ne tik susipynimą, bet ir abiejų 
pasaulių priešpriešą. 

Išvada ta, kad piemenys atstovauja pasauliui, kurį labai sunku lokalizuoti. 
Vis dėlto reprezentavimas suponuoja „realijas“, su kuriomis kūrinys visada bus 
susietas. Pirmojoje eklogoje santykiai ir realijos gausėja taip, kad signifikanto ir 
signifikato jungtis darosi anaiptol ne tokia griežta kaip platoniškoje mimezės sam- 
pratoje. Ir net kai jungtis atrodo tvirta, kaip Penktojoje eklogoje, poezijos ir pasaulio 
atitikimas pasirodo esąs mitas, kuris per poezijos ir politikos sąveiką, vyraujančią 
kitose Eklogose, gręžiasi į buvusį santykį. Šiuo būdu pastoralinė poezija pasireiš- 
kia kaip „niekieno žemė“ tarp Kadaise ir Dabar, o tai reiškia, kad pripažinta mi- 
mezės samprata — ir Platono, ir Aristotelio prasme - gali sukurti tik mitą. Taip 
išeina dėl to, kad poetinio ir politinio pasaulių santykis nebėra išankstinė duoty- 


1š Paul Alpers. The Singer of the Eclogues. A Study of Virgilian Pastoral. Berkley, 1979. P. 
103, 107. 

bė ir dėl to negali būti mėgdžiojamas, o turi būti konstituojamas, kad iškiltų jo 
potencialiai neribotas daugialypiškumas. 

Šis atotrūkis nuo tradicinės mimezės sampratos baigiasi poezijos mimeze - 
pati poezija tampa mėgdžiojimo objektu ir pirmą kartą atsiskleidžia, kas esanti 
arba kaip ji suprantama. Dėl to sunku pasitikėti visomis tomis pastoralių trak- 
tuotėmis, kurios - sąmoningai arba ne - kliaujasi tradicine mimezės samprata. 
Tai, be kita ko, pasakytina apie Snellio teiginį, kad Arkadija yra „dvasinis kraš- 
tas“!?, ir apie Alperso „reprezentuojamąją poringę'? kaip apskritai žmogaus gy- 
venimo nusakymą. Tai platoniškos traktuotės, taikomos poezijai, kuri, nors ir 
tebėra mimetinis savęs mėgdžiojimas, atsiplėšia nuo tradicinės poezijos, mėg- 
džiojančios gamtą ar kokią kitą duotybę. Imituodama save, poezija turi nusista- 
tyti, kas ji yra, - ji turi pasitelkti pažįstamus ženklų santykius, kad save konkreti- 
zuotų. Tačiau, norint susidaryti požiūrį į tai, kas nepažįstama, iš ženklų reikia 
atimti jų žinomus įvardijimus. Vergilijus tai pasiekia vaizduodamas piemenų pa- 
saulį. Kaip pabrėžė Schmidtas, „negalima užginčyti fakto, kad piemenys poetai 
neturi jokio atitikmens išorinėje realybėje. Tai reiškia, kad pasaulis, kuriame jie 
gyvena, - jų pasaulis, 'piemenų pasaulis" - nėra duotoji realybė, o, kaip ir jie 
patys, yra sukurta jų poeto, tai yra poetinis pasaulis“!. 

Šis pasaulis „poetiniu“ virsta išsivadavęs iš to, su kuo jis iš pradžių siejosi, — 
iš kaimo gyvenimo kasdienybės. Signifikantas (piemenų pasaulis) atskiriamas 
nuo savo konvencionaliai stabilaus signifikato (kaimiško pasaulio) tam, kad iš- 
keltų kai ką nežinomo - poezijos įsivaizduojamumą. Atotrūkis nuo tradicinės 
mimezės vyksta kartu su atotrūkiu nuo konvencijų reguliuojamo santykio tarp 
signifikanto ir signifikato, leidžiant signifikantui slinktis, kad su juo būtų galima 
sukurti iki tol nenumatytas signifikacijas, galiausiai paverčiant metaforomis įsi- 
galėjusius ryšius. Ženklai dabar turi būti traktuojami kitaip. Užuot denotavę duo- 
tąsias pozicijas ir substancijas, jie jau įteigia jungtis, atveria kryptis ir nužymi 
realizacijas, kad atskleistų tai, ko negalima denotuoti. Vadinasi, Vergilijaus pa- 
storalinė poezija mėgdžioja nemimetinę situaciją, kuri yra ne duotybė, o tai, ką 
pirmiau reikia suformuoti. Šis pokytis suteikia poezijai naują tikslą. Vergilijaus 
pastoralės yra poezija, parašyta poetų apie poetus, nors tie poetai pasirodo kaip 
piemenys, kad paprastų žmonių pavidalu galėtų patyrinėti įsivaizduojamas ga- 
limybes, kuriomis poezija veikia įprastinį sociopolitinį pasaulį. Tradicinė mime- 
zė pasitraukia į užkulisius, nes piemenys tėra poetų atributai, ir poezija tampa 
nemimetine (konvencine prasme), kadangi, tyrinėdama savo pačios galimybes, ji 
susiduria su pasauliu, kurį reikia nebe mėgdžioti, o praskrosti. 


B Snell, p. 268. 

20 representative anecdote: Paul Alpers. „What Is Pastoral?“ // Critical Inguiry, 8 (1982): 442. 

21 Schmidt. Poetische Reflexion, p. 111. Vergilijaus eklogų meninį pobūdį nuodugniai gvil- 
dena Viktor Poschl (Die Hirtendichtung Virgils. Heidelberg, 1964). Apie veidrodinį eklogų 
pobūdį žr. ypač p. 73. 

Bet kodėl gi poezijos autoimitacijai pasirinkti piemenys? Kodėl tai negalėjo 
būti medžiotojai, žemdirbiai arba - kaip pasitaikydavo Renesanse - žvejai? Juk 
jie visi turi ypatingą santykį su gamta. Jeigu pasirinkta neatsitiktinai, tai kokį 
konkretų santykį su gamta turi piemenys, kurių kaimiškas gyvenimas yra ne vaiz- 
duojamas ir juolab ne mėgdžiojamas, o veikiau tampa priemone kai kam kitam 
atvaizduoti??? Atsakymo užuomazgą pateikia Teokritas, o Vergilijaus kūryboje 
tai jau įgyja topo statusą: tai piemenų dainavimo varžybų sąsaja su varžymusi 
dėl gyvulių, kurie laimėtojui turi atitekti kaip apdovanojimas. Štai tipiškas pa- 
vyzdys iš Trečiosios eklogos: 


MENALKA: Kas šeimininkams daryt, kai vagys šitaip įžūlūs? 
Aš neregėjau, manai, kaip Damono ožį, begėdi, 
Tu pasigauti bandei, nors garsiai lojo Likiska? 
O kai aš surikau: „Laikykit, kad nepaspruktų! 
Titirai, bandą surink!“ - tu bėgai slėptis už viksvų. 
DAMETAS: Kaip?! Ar jis neturėjo, dainų varžybas prakišęs, 
Duoti man ožio, kurį garbingai vamzdis uždirbo? 
Jei nežinai - ožys tas mano. Jį man Damonas 
Pats pripažino, tik sakė: jam nesą kaip atiduoti. 
MENALKA: Įveikei jį dainom? Kada gi turėjai dūdelę, 
Siūtą vašku? Ar gal ne tu vos plerpiančia nendre, 
Būdavo, gėdą darai ant kryžkelės dainai, nemokša? 
DAMETAS: Taigi tu nori, kad mes jėgas išmėgintume šiandien, 
Stoję varžybų abu? Statau šią karvę. Kad kartais 
Nesudvejotum - žinok: po dukart melžiam, ir priedo 
Žindo porą veršiukų. O tu ką dėsi, sakyki.3 


Kol piemenys yra vergai, jie nieko neturi - tik savo meną“, tik vėliau, per savo 
gyvulius, jie įgyja dalį gamtos. Todėl dainos ir gyvuliai yra atitikmenys: pieme- 
nys gali prarasti savo gyvulius dėl netobulo meno - šią padėtį savo ruožtu gali- 
ma ištaisyti pasivagiant pralaimėtą užstatą. 

Žvelgiant į šią situaciją jos etnologiniame fone, dainų ir gyvūnų ekvivalentiš- 
kumas įgyja dar vieną perspektyvą. Kitaip nei medžiotojai, piemenys nežudo dėl 
taip nei žemdirbiai, jie neįsikuria sėsliai ir nedirba žemės, o klajoja su savo bandomis 
ir turi laisvo laiko. Taigi čia turime įvairuojančią „tropų ekonomiją“, pagrįstą 
skirtingais etnografiniais santykiais su gamta. Kadangi medžiotojai, norėdami 


2 Carla Copenhaven („The Domestication of Animals and the Invention of Concepts: 
Pastoral Forms and Representation as Paradigms of Fictionality in Literature“. P. 20 ir toliau 
[rankraštis]) įtikinamai detalizavo šiuos skirtumus savo disertacijos projekte (University of 
California, Irvine). Esu jai dėkingas už kai kurias detales. 

23 Vergilijus. Bukolikos. Georgikos. Vertė Antanas Dambrauskas. Vilnius, 1971. P. 16-17. 

24 Žr. Copenhaven, p. 28 ir toliau. 

įsigyti gyvūnų, turėdavo juos nužudyti, jų jungtis su gamta pasireikšdavo piktogra- 
fiškai: gamtos nesuvaldomumą pašalindavo atvaizdai, bet tas „atvaizdų raštas“ 
reikšdavo mirtį. „Rašymas tikrai būtų vaizdinis medžiojamo žvėries reprezenta- 
vimas: maginis sugavimas ir nužudymas [...] Medžiotojas dar tapo būtybes, o 
piemuo jau užrašo kalbą“. Tai sukelia „totalią reprezentavimo struktūros revoliu- 
ciją“2. Rašymas dabar jau gali reprezentuoti gamtą. Pasak Derrida, jis tampa „ideo- 
fonograma“, kuri, dar prieš pradedant vyrauti abėcėlės fonetizmui, nuo medžio- 
tojo piktografijos skiriasi tuo, kad jau yra „signifikanto ir signifikato mišinys“ 2*. 

Jeigu gamtą galima reprezentuoti rašymu, vadinasi, ją reprezentuojant gali- 
ma prakalbinti. Tačiau tai reiškia, kad reprezentavimas turi byloti, kas gamta 
yra. Taigi rašymas gamtą padaro prieinamą ir tuo pat metu ją paverčia rašymo 
atvaizdu. Todėl gamta pasiekia savo idealumą rašytiniame atvaizde, pavyzdžiui, 
locus amoenus, signifikantui ir signifikatui atstojant vienam kitą. Tai, kas locus amoe- 
nus tampa ideograma, paraleliai siejasi su dainų ir gyvulių sukeičiamumu, ir tai 
dar aiškiau nei grynai literatūrinis topas parodo pastoralinę poeziją persmelku- 
sią etnologinę žymę: rašymas atstoja arba papildo gamtą. 

Tačiau ir locus amoenus, ir gamta (kaip banda) tebėra pažeidžiami - jie abu 
gali atsidurti pavojuje. Idealizuotas peizažas reprezentuoja gamtą nuslėpdamas 
patį reprezentavimo pobūdį (t. y. atstovavimą kam nors kitam). Todėl signifi- 
kantą ir signifikatą vėl galima atskirti, nurodant atstumą tarp jų. Tai, kad kažkas 
turi bandą, priklauso nuo civilinių institucijų teisingumo - šios pirmiausia ir įga- 
lina patį turėjimą bei iš jo kylančią gerovę, - todėl Vergilijaus „Eklogos“ įgyja 
politinį atspalvį. Jos piemenų gyvenimą ne aprašinėja, o reprezentuoja, ir tai reiš- 
kia, kad gamtos turėjimą (prijaukintų gyvūnų ir poezijos rašymo forma) jos pa- 
verčia atvirkštiniu politinio pasaulio atspindžiu. Ši struktūra išryškina eiliuojan- 
čių piemenų dirbtinumą - jie pasitelkiami nebe tam, kad būtų įvardijama, kas jie 
yra, o kad per tai, kas jie yra, būtų reiškiama kas kita. Vergilijaus „Eklogose“ 
politika gretinama su gamta - pastaroji įvaldoma per poeziją, o štai žmonių for- 
muojama politika kartais atrodo visai nesuvaldoma. Tad poezijos autoimitacija 
yra ne autonomiškas menas*', o veikiau priemonė taisyti tai, kas gresia iškrypti. 

Tai vėlgi suponuoja mimezės sampratos pokytį. Poezija nemėgdžioja politi- 
kos. Veikiau politika įsirašo į poezijos dirbtinumą, ir tada ekloga reprezentuoja 
politikos bei poezijos atskyrimą ir kartu jų vaizdinę kontaminaciją. Šis dvigubas 


* Jacgues Derrida. Grammatologie. Vertė Hans-Jėrg Reinberger ir Hanns Zischler. Fran- 
kfurt/M, 1974. P. 502. 

26 Ten pat, p. 512-513. 

*/ Dėl čia reikiamo atribojimo žr. Schmidt. Poetische Reflexion, p. 17, 103, 105. Winfried 
Wehle („Arkadien. Eine Kunstwelt“ // Die Pluralitūt der Welten. Aspekte der Renaisssance in der 
Romania [Romanistisches Kolloguium, 4]. Red. Wolf-Dieter Stempel ir Karlheinz Stierle. 
Mūnchen, 1987. P. 137165) labai įtikinamai išaiškino ypatingą Renesanso pastoralių meni- 
nį pobūdį. Tai grindžiama fikciniu Arkadijos pobūdžiu - ji, „kaip tarpinė sfera [...] tiksliai 
atitinka fiktyvumą“ (p. 158). 


reprezentavimas rodo kažką, ką labai sunku užfiksuoti, nes tai nė nepanašu į 
apčiuopiamą objektą. Kad ir kokią situaciją perteiktų kiekvienas konkretus rep- 
rezentavimas, jis, nors ir daugialypis, yra eilėraščio padarinys ir negali būti su- 
sietas nei su gamta, nei su neva joje glūdinčiu idealumu. 

Žvelgdami į Vergilijaus piemenis jų etnologiniame fone (kuriame prijaukini- 
mas ir rašymas ženklina gamtos įvaldymą), galime suvokti, kodėl poetas juos 
pasitelkė atspindėti politikos pasauliui. Vergilijaus paskatas mums padės suprasti 
dvi dr. Johnsono pastabos. XVIII a., pastoralinei poezijai nykstant, dr. Johnsonas 
kritikavo Sannazaro už tai, kad jis savo „Eklogų“ personažais padarė žvejus. Pa- 
sak dr. Johnsono, jūrą „literatūrinis aprašymas išeikvos greičiau [negu sausu- 
mą]“; be to, jūra esanti kliūtis tokios poezijos recepcijai, nes „didžioji dalis žmo- 
nijos visada gyvens nepažindama jūros teikiamų malonumų“. Maža to, jūra 
geriausiu atveju yra gamtos dalis, stokojanti daugialypiškumo, kurio reikia, kad 
kūrinyje vaizduojama gamta taptų veidrodžiu, atspindinčiu, kokių iškraipymų 
sukėlė įsiveržęs politinis pasaulis. 


2. Ekloga ir jos referencinė tikrovė 


Arkadija yra Vergilijaus sukurtas poetinis pasaulis - meno kūrinys, tematizuo- 
jantis patį meną. Jis tai daro pasitraukdamas iš kito pasaulio, nors tas pasaulis vis 
dar kėsinasi į poezijos pasaulį. Šių dviejų pasaulių tarpusavio santykių pobūdis 
„Eklogose“ niekur neverbalizuojamas. Tai gali reikšti, kad Vergilijaus skaitytojai 
buvo homogeniškesnė publika negu vėlesniais amžiais — ir ypač Renesanse, - tad 
buvo galima pateikti vienas kitame susluoksniuotus pasaulius, neapibrėžiant jų 
sąsajos, tačiau neabejotina, kad vėliau ši sąsaja tapo problemiška. Tai akivaizdu 
iš Viduramžiais įsigalėjusios alegorinės traktuotės, kuri anaiptol neapsiribojo 
pranašiškai suvokiamu Kristaus apsireiškimu Ketvirtojoje eklogoje. Pats tokios 
alegorinės traktuotės poreikis reiškia, kad „Eklogose“ yra dvi skirtingos sferos, 
kurių tarpusavio santykiui nustatyti reikia kokios nors egzegezės. Per eiliuojan- 
čius piemenis Vergilijus nesiekė pavaizduoti kaimiečių gyvenimo kasdienybės — 
jie įkūnija eiliavimo ir dainavimo prasmę Žmonių gyvenime. Netgi Teokritas, 
kurio „Idiles“ iš dalies galima laikyti kaimo gyvenimo vinjetėmis, savo piemenis 
traktuoja kaip tropus, o jo poezija „ne aprašinėja kaimo gyvenimą, o suklosto jo 
aspektus tokiu būdu, kad atsiskleidžia kita sankloda: sielos gyvenimas, laisvų 
žmonių poilsis“??. Taigi pastoralinė poezija yra tropas, visai išsiskleidžiantis sa- 
vo figūratyvumu. Ji pateikė schemą, atvirą alegorizavimui, nes substancialisti- 
nės pasaulio sampratos fone tik alegorija galėjo aprėpti tariamą skilimą tarp įvaiz- 


28 Samuel Johnson. The Rambler, III (Yale Edition of the Works). Red. W. J. Bate ir Alb- 
recht B. Strauss. New Haven, 1969. P. 199. 
> Rosenmever, p. 280. 


džio ir referencijos, užfiksuodama pastarąją ir kartu išlaikydama pastoralinį 
įvaizdžio pobūdį. 

Renesanse alegorinė „Eklogų“ traktuotė tebebuvo įprastinis dalykas, kaip pa- 
rodo Puttenhamas savo knygoje „Anglų poezijos menas“: 


Poetas sumanė Eklogą [...] ne tam, kad pamėgdžiotų arba reprezentuotų kaimišką 
meilę ir bendravimą, o tam, kad po paprastų žmonių ir prastos kalbos priedanga 
įvestų ir pagvildentų didesnius dalykus, taip pat ir tokius, kuriuos gal buvo nesau- 
gu atskleisti kitokiais būdais. Vergilijaus Eklogose galima įžvelgti svarbesnių daky- 
kų negu Titiro ir Koridono meilė. Šiomis Eklogomis buvo siekiama nustatyti ir pa- 
teikti dorovinę discipliną, gerinančią Žmogaus elgesį, - tai darė mantujietis ir kiti 
modernūs poetai.?0 


Spenserio eklogose jau nyksta griežta alegorinė struktūra. Nors alegorinis modus 
dicendi dar turi reikšmės, jis marginalizuojamas ir užleidžia vietą vis sudėtinges- 
niems santykiams tarp to, kas sakoma ir kas turima galvoje. Įžanginėje „Piemens 
kalendoriaus“ dalyje leidžiama suprasti, kad pastoralinis pasaulis reiškia ne sa- 
ve patį, o ką kita. Spenserio tikriausiai pramanytas komentuotojas teigia, jog au- 
torius pasirinko piemenis tik tam, kad „išskleistų svarų argumentą pridengtą, 
užuot jį pareiškęs [...] O apie bendrą jo Eklogų linkmę ir tikslą aš verčiau daug 
nekalbėsiu, nes jis pats visaip stengėsi tatai nuslėpti“*!, tad galiausiai komentuo- 
tojas gali teigti: „Man buvo patikėti jo svarstymai ir slapta prasmė“??. Taigi aišku, 
kad piemenų pasaulis figūratyviai išreiškia kitą pasaulį. 

Šiuo atžvilgiu Spenseris dar laikosi Vergilijaus „Eklogų“ modelio, pasitelk- 
damas jo įvestą ir vėliau tapusį norma autoriaus ir skaitytojų susitarimą, kad 
piemenys reiškia ne save, o ką kita. Bet dabar komentuotojas žengia toliau negu 
Vergilijus, nes tai, kas sakoma, ne tik reiškia ką kita, bet netgi nuslepia tai, kas 
reiškiama. Tai negali nepaveikti alegorijos pobūdžio. Žinoma, alegorija visada 
priklauso nuo erdvės tarp signifikanto ir signifikato, bet egzegetinis metodas, 
išplėtotas biblinės hermeneutikos, buvo sumanytas siekiant išryškinti dieviška- 
jam pasauliui būdingą polisemiją. Tokie metodai darėsi vis svarbesni Viduram- 
žių pasaulietinės literatūros alegoriniam modusui, nes čia taip pat reikėjo įveikti 
erdvę tarp raidės ir dvasios. Radosi du skirtingi įveikimo tipai: figūrinė schema ir 
personificatio bei significatio. Pagal figūrinę schemą, dvasia yra pirmesnė už raidę, 
per kurią ji pasireiškia. Pagal personificatio bei significatio santykį, raidė yra absor- 
buojama dvasios tam, kad arba pavaizduotų tai, kas nematoma, arba įrodytų 
dvasios veiksmingumą konkrečiose padėtyse. Vadinasi, abi schemos, nors ir skir- 
tingo pobūdžio, reguliuoja ženklų santykius tam, kad išryškintų aiškiai atskiria- 


30 George Puttenham. The Arte of English Poesie (English Linguistics 1500-1800). Red. 
R. C. Alston. Menston, 1968. P. 30-31. 

?1 Edmund Spenser. The Minor Poems, I (Variorum Edition). Red. Charles Grosvenor 
Osgood ir k.t. Baltimore, 1943. P. 10. 

32 Ten pat, p. 10-11. 

mas signifikacijas, kuriomis savybinga kalbinės terpės polisemija nukreipiama 
taip, kad galėtų iškilti realūs sprendimai. Raidę ir dvasią visada aprėpia trečiasis 
matmuo - šitaip hierarchiškai susluoksniavimas kyla iš viduramžiško pasaulėvaiz- 
džio, kuris į pirmą planą iškildavo santykiuose, jo primestuose raidei ir dvasiai. 
Šis ženklų santykis yra trinaris; jis išryškėjo vėlyvojoje Antikoje ir tik Renesanse 
pasidarė problemiškas. Bręstantį paveldėtos tradicijos pertvarkymą tinkamai nu- 
sakė Foucault: 


Nuo stoikų laikų ženklų sistema Vakarų pasaulyje buvo trinarė, pripažįstant signi- 
fikanto, signifikato ir „konjunktūros“ dalyvavimą [...] Antra vertus, nuo XVII a. ženklo 
sankloda virto dvinare, nes dėl Port Rojalio įtakos ji buvo nusakyta kaip signifikan- 
to ir signifikato ryšys. Renesanse sandara kitokia ir daug sudėtingesnė. Ji trinarė, 
nes pasitelkia formalią ženklų ir jų nurodomo turinio sferą, taip pat panašumus, 
susiejančius ženklus su jų nurodomais dalykais. Bet kadangi panašumas yra ženklų 
forma ir kartu jų turinys, šie trys raiškos elementai išsiriša vienoje formoje.3 


Spenserio eklogose trinarė ženklų sistema netenka stabilumo, ir tai sąlygoja vis 
sudėtingesnę sąmazgą, kurios nebeįmanoma traktuoti kaip iš anksto nustatytos 
„konjunktūros“, atitinkančios visa apimančią Viduramžių pasaulio sandarą. Už- 
tat ženklų santykius dabar reikėjo sugalvoti, ir dėl šios reikmės darosi aišku, dėl 
ko Spenseris savo eklogas paskelbė su pastabomis, ženklinančiomis kintančius 
referencijos laukus, atsispindinčius pastoraliniame pasaulyje. Veikiausiai jis pats 
parašė tas pastabas ir priskyrė jas pramanytam veikėjui. Šiaip ar taip, publikuo- 
ti pasaulietinę poeziją su pastabomis Renesanse dar buvo neįprastas dalykas. Dar 
labiau neįprasta buvo tai, kad pastabos sudarė neatskiriamą poezijos dalį, - ir 
darjauno poeto, kuris „Piemens kalendoriumi“ debiutavo! Nors Petrarca jau anks- 
čiau buvo pridūręs paaiškinimus prie savo „Bukolikų“, tuo pateikdamas esminį 
raktą savo eklogoms suprasti, jais pirmiausia buvo siekiama paskatinti „retori- 
kos ir poezijos profesorių pastabas““?, ypač turint galvoje, kad Petrarka savo ek- 
logų kodavimą pirmiausia laikė maskuote. Tačiau Spenserio kūryboje pastabos 
signalizuoja „panašumus“, kad skaitytojas galėtų susitelkti į kitą, pastoralėje už- 
gožtą pasaulį. 

Tad būtent pastabos kiekvienos eklogos pabaigoje pasako mums, kad pie- 


Michel Foucault. Die Ordnung der Dinge. Vertė Ulrich Koppen. Frankfurt/M, 1971. P. 
74-75. 

34 Šiuo ginčytinu klausimu, be kita ko, žr.: Agnes Duncan Kuersteiner. „E. K. Is Spen- 
ser“ / PMLA, 50 (1935): 140-155; D. T. Starnes. „Spenser and E. K.“ // Studies in Philology, 39 
(1942): 181-200; Robert W. Mitchner. „Spenser and E. K.: An Answer“ // Studies in Philology, 
42 (1945): 183-190; žr. t. p. Spenser. Minor Poems I, p. 645-650, - kur pateikta visos diskusijos 
santrauka. 

35 Konrad Krautter. Die Renaissance der Bukolik in der lateinischen Literatur des XIV. Jahr- 
hunderts: Von Dante bis Petrarca (Theorie und Geschichte der Literatur und der Schonen Kūnste, 
65). Mūnchen, 1983. P. 103. Esminis veikalas, nušviečiantis perėjimą iš Viduramžių tradici- 
jos į Renesansą, tebėra Cooper knyga Pastoral. 

muo Kolinas Klautas kartais yra poetas, kartais - pats Spenseris, kartais - tiesiog 
piemuo, o kartais — visa anglų tauta. Tas pats pasakytina apie piemenaitę Elizą, 
kuri skirtingais atvejais įkūnija mylimąją, karalienę Elžbietą ir sielvartaujančią 
Didonę. Kurioziškas variacijas patiria Pano figūra: piemenų dievaitis, Jėzus, Hen- 
rikas VIII ir netgi Šėtonas. Tokie ad hoc „panašumai“ kyla nebe iš alegorinės struk- 
tūros, nors jais vis dar siekiama pastoralinį pasaulį padaryti įsivaizduojamą kaip 
kito pasaulio įfigūrinimą. Alegorinis modusas personifikacinei reikšmei primes- 
davo išankstinį semantinį santykį, o šie ad hoc „panašumai“ išskleidžia daug po- 
tencialių koreliacijų. Piemenys įgyja daugialypių reikšmių, kurios gali būti tie- 
sioginės, asmeninės, romantiškos, moralinės, religinės arba politinės. Neretai tos 
prasmės taip susipynusios, kad, nors laikinai dominuoja viena, kitos irgi nejučia 
suaktualėja. Jeigu Kolinas Klautas yra piemuo, poetas, Spenseris ir anglų tauta, o 
Eliza - piemenaitė, Didonė ir karalienė Elžbieta, - nustatyta ir paprastai alegori- 
nio moduso įtvirtinama abiejų lygių sąveika ima blėsti, ir atsiranda aibė semanti- 
nių užgožimų, besikėsinančių į visas prasmes visose visų eklogų situacijose. Ati- 
tinkamai, kai piemenys žymi tam tikras politines figūras, „panašumai“ darosi 
vis sudėtingesni ir ima daugintis. 

Būdinga yra „Balandžio ekloga“. Čia visas arkadinis repertuaras pateikia- 
mas kaip karalienės Elžbietos panegirika. Įdomu, kad vėl išsiskleidžia trinarė 
sistema, ir karalienė tipologiškai susiejama su Antikos dievais, Arkadijos figūro- 
mis, būties grandine ir politine padėtimi. Bet tuo pačiu metu ji yra ir figura, ir 
complementum, tad figūrinė schema tampa metaforine nušvitimo raiška. Tačiau 
giriamąją giesmę, kurią Kolinas Klautas - ar jis dabar piemuo, pats Spenseris ar 
anglų tauta? — sukūrė Elžbietai, nustelbia tai, kad ją atmeta piemenaitė. Tačiau 
apie šį bergždžią meilikavimą mes sužinome iš kito piemens, deklamuojančio 
giesmę, išryškinančią Kolino poetinį talentą ir kartu jo atsižadėjimą, kai bepras- 
mės pastangos nubloškė jį į melancholiją. Taigi giesmė eklogoje įveiksminama 
tik siekiant nušviesti semantines dimensijas, kurios vėliau ištrinamos. Galiausiai 
komentuotojas pažymi, kad Kolino Klauto tipologinės analogijos perteikia „jo 
vaizduotės didybę“**. Tai reiškia, kad visas koreliacijų tinklas yra ne kas kita 
kaip vaizduotės išdava, menkai susieta su veiksmintina tikrove. 

Tai galima nustatyti iš plataus kintančių ženklų santykių masto, apimančio 
skirtingus lygmenis. Pirma, esama politinės sąsajos tarp Elizos ir Elžbietos bei 
tarp Pano ir Henriko VIII, nors šis lygmuo signalizuoja Kolino Klauto (jis gali 
būti poetas arba anglų tauta) meilinimosi atmetimą. Toliau esama tipologinių 
jungčių, nors šie idealūs atitikimai glūdi poeto vaizduotėje. Ir galop yra lygmuo, 
kuriame piemenys spėlioja apie Kolino Klauto melancholiją, - visų tų spėlionių 
tenka atsisakyti. Nors kiekviename lygmenyje glūdi bendras siekinys, jų skirtu- 

36 Spenser. Minor Poems I, p. 45. Apie paties Spenserio santykį su savimi po pastoraline 

mai tolygiai persislenka vieni į kitus, išvaduodami tai, kas lieka paslėpta akivaiz- 
džiuose atitikimuose. Todėl senąją „konjunktūrą“ pakeičia potencialiai neribota 
ženklų Žaisminė sąveika ir substancialistiškai orientuotą trinarę sistemą ji paver- 
čia semiotiniu žaidimu. 

Skirtingų lygių sąveikos sukelta galimų ryšių įvairovė suspenduoja hierar- 
chinį principą, visada reguliavusį Viduramžių alegoriją. Antra vertus, komen- 
tuotojas, privilegijuodamas kai kuriuos ryšius kitų sąskaita, sudaro įspūdį, kad 
jie griežčiau valdomi negu Viduramžių alegorijoje. Tačiau dėl to skaitytojas ver- 
čiamas turėti galvoje visus kintančius sąsajų modelius, kaip tai aiškiai matoma iš 
eklogų sekos. Akivaizdu, kad „Piemens kalendorius“ skaitytinas kaip visuma, 
nes tik taip eklogos išskleis komentuotojo pateiktų privilegijuojamų ryšių seką, 
nustumdamos į šešėlį anksčiau įvestus ryšius. Taip jie įtakoja tai, kas iškyla į 
dėmesio centrą ir kontroliuoja besiplėtojantį semantinį daugialypumą. Nors dar 
vyrauja pamatinis trinarės sistemos modelis, - komentuotojui atvėrus galimų ry- 
šių mastą, norint suprasti, reikia kumuliacinio skaitymo. Toks skaitymo būdas 
užima vietą, anksčiau priklausiusią Viduramžių pasaulio tvarkai, nurodydavu- 
siai, kokie turi būti atitikimai. Šį pokytį nemažai lėmė tai, kad, kitaip nei tradicinė 
alegorija, pastoralinė sfera, kaip dirbtinis pasaulis, siejasi ne su nematomu ar kitu 
pasauliu, o su empiriniu - politiniu ir istoriniu. Viduramžių alegorijoje hierarchi- 
nę tvarką reguliavo vyravusi substancialistinė pasaulėžiūra. „Konjunktūra“ ga- 
lėjo tapti problema tik tada, kai pastoraliniu pasauliu, pasižyminčiu dirbtinumu, 
buvo siekiama apibūdinti kitą pasaulį, kuris tačiau neturėjo visų požymių, bū- 
dingų kosminei būties grandinės tvarkai. Bet ar gali kas nors, nenurodydamas 
savęs, būti susietas su kuo nors kitu, kas, Platono ir Viduramžių požiūriu, yra iš 
esmės nesubstancialu? 

Spenserio eklogose viduramžiška alegorija yra išlikusi tik kaip schematiški 
griaučiai, netekę ir savo originalios funkcijos, ir originalios reikšmės. Atitikimų 
struktūra tebėra nepažeista, bet daugialypės šių atitikimų koreliacijos išsisklei- 
džia į nuolat kintančių signifikacijų gamas. Šitaip siekiama, kad skaitytojas ge- 
riau suvoktų tai, kas laikytina esminiais socioistorinio pasaulio klausimais. Vien 
dėl savo įvairovės jie nesileidžia alegorizuojami, ir todėl jiems pateikti reikia su- 
vokiamumo schemų, kurios identifikuotų problemas ir kartu sutrukdytų savo 
pačių tapatinimą su tuo, ką jos turi pateikti. Tiekiant daugybinius ryšius, „kon- 
junktūra“ neišvengiamai komplikuojasi — tai labai aišku iš sudėtingėjančio ko- 
mentaro, kuriame dera keletas žanrų: laiškas, argumentaciją, glosa ir emblema. 
Tokia diferenciacija lygmenų koreliacijai - pagal pasirinkto žanro reikšmę — su- 
teikia specifinę svarbą, iš kurios kyla tikslus „konjunktūros“ sureguliavimas - tai 
būtina siekiant įvesti laipsnišką santykių tinklą, pateikiant pasaulį, kuris iki tol 
buvo nesubstancialus. 

Spenseris nepalieka jokių abejonių, kad piemenų vardai slepia kitus vardus — 
ir nebūtinai istorinių asmenybių: pavyzdžiui, „Gegužės eklogoje“ jie atstovauja 

katalikybei ir protestantizmui. Net kai tiksliai identifikuoti neįmanoma, komen- 
tuotojas užsimena, kad piemens vardas yra sugalvotas siekiant nuslėpti kito žmo- 
gaus vardą. Taigi Spenserio personažai visada būna ne vien piemenys, istorinės 
asmenybės arba tipai, bet visi jie kartu. Kai piemenys atspindi realius žmones, šis 
atspindėjimas pastariesiems suteikia galimybes, neprieinamas socioistoriniame 
pasaulyje. 

Ši pamatinė struktūra taip pat grindžia eklogose pasikartojančius tropus ir 
literatūros žanrus. Štai „Sausio eklogoje“ apie Koliną Klautą sakoma taip: 


Thou barrein ground, whome winters wrath hath wasted, 
Art made a myrrhour, to behold my plight.37 


Komentuotojas vienareikšmiškai teigia, kad Kolinas Klautas yra autorius: „Ku- 
rio vardu šis poetas slapčia prisidengia“?*. Bevaisė žiema atspindi dėl nelaimin- 
gos meilės kenčiantį piemenį, vėliau jo vargus atspindi nykstanti banda. Atspin- 
dys ir atitikimas yra pagrindiniai epochos tropai, ir pastarasis svarbesnis, nes jis 
teikė rišlumą kosminiam stabilumui, susiedamas skirtingas būties grandinės sfe- 
ras. Todėl atitikimo samprata sinkretinėje platoniškoje ir krikščioniškoje pasaulio 
tvarkoje figūravo kaip harmonijos motyvas. Bet dabar atitikimai charakterizuoja 
didėjančią netvarką, ir tai pateikiama per tropą, iš pradžių garantavusį kosminę 
darną. Toje jau nykstančioje trinarėje sistemoje „panašumai“ - kaip juos suvokė 
Foucault - buvo „konjunktūros“ pakaitalai, tačiau Spenseris juos paskleidžia kaip 
suaižėjusios harmonijos ženklus. Šį požiūrį dar sustiprina tai, kad atitikimų sam- 
prata taip pat apeliuoja į seną pastoralinę dangiškos darnos tarp piemens ir gam- 
tos klišę. Taigi kosmologinei atitikimo sampratai suteikta negatyvi kryptis aidi 
griaunant šiaip jau palaimingą Žmogaus ir gamtos harmoniją. 

Šis pastoralinių klišių ir anuometinių tropų perdirbimas yra būdingas „Pie- 
mens kalendoriaus“ bruožas. Jis pasiekia kulminaciją „Birželio eklogoje“, kur ati- 
tikimas tik ir iliustruoja savo nuvertinimą. Metų viduryje, saulei pakilus į zenitą, 
graudi Kolino Klauto neviltis panaikina harmoniją, kurią turėtų perteikti pripa- 
žinta atitikimo samprata. Siekiant išryškinti šį apgręžimą, Kolino vargai pateikiami 
jo draugo Hobinolo fone. Hobinolas atgavo tą rojų, iš kurio buvo išvarytas Adomas, 
ir vėl džiaugiasi esąs gamtos darnoje, kurios net Kolino menas negali atkurti. 
Tradiciniai tropai ir pastoralinės klišės suskilo į prieštaringas referencijas, nes tik 
jų dvilypumas gali nurodyti skirtumą tarp ženklo ir pasaulio. Įprastinė „panašu- 
mo“ signifikacija čia pasitelkiama siekiant parodyti atsirandančius skirtumus. 

Tai, ką pastebime pasikartojančių tropų bei klišių repertuare, ryškėja ir stip- 
rėjančiame polinkyje įtraukti kitus žanrus į Spenserio eklogų seką. Kadangi tra- 


* Spenser. Minor Poems I, p. 16. (Bevaise žeme, niokojama žiemos rūstybės, / Esi kaip 
veidrodis, regis manus vargus.) Dėl skirtingų Kolino Klauto atstovaujamų pasaulių žr. Chaud- 
huri, p. 185. 

>> Spenser. Minor Poems I, p. 18. 

dicinė eklogos forma nebeatrodo pakankama augančioms jos reprezentavimo 
funkcijos reikmėms, pritraukiami kiti žanrai. Tai matoma jau išorinėje eklogų 
sandaroje. Kiekviena ekloga pradedama medžio raižiniu, vaizduojančiu atitin- 
kamą zodiako ženklą, kuris vaizdu perteikia tai, kas atsispindi tekste. Toliau pa- 
teikiama argumentacija, o po jos - pati ekloga, kurią užbaigia emblema. Po eklo- 
gos ir emblemos priduriamas komentaras, iš dalies atveriantis tą teritoriją, kuri 
eklogoje buvo paslėpta. Šiuo atžvilgiu galima sakyti, kad eklogos yra daugialypė 
terpė - juk išryškinant įvairius jų signifikacijos aspektus joms reikia ir vaizdinių, 
ir literatūrinių formų. Iš to kylanti perspektyvizacija leidžia suprasti, kad repre- 
zentavimas nebėra suvokiamas vien kaip mimezė, o skleidžiasi kaip dinamiškas 
procesas. Tai, ką norima reprezentuoti, dabar prisotinta judesio, kad būtų sugau- 
nama tai, kas anksčiau atrodė nereprezentuojama. 

Šiuo aspektu tinkamas pavyzdys yra „Vasario ekloga“. Čia susluoksniuoja- 
mi įvairūs literatūros žanrai: altercatio įrėmina eklogą, alegorija - altorcatio, ir mo- 
ralas - alegoriją. Ekloga prasideda tipiškomis dviejų piemenų dainų varžybomis. 
Tačiau tai redukuota iki eskizo, nes du piemenys, užuot bandę pranokti vienas 
kitą girdami garbinamą piemenaitę, ginčijasi dėl jaunystės ir senatvės. Šitaip pa- 
storalinė tema pakeičiama „diskusija“, kuri buvo labai mėgstama Viduramžių 
literatūroje ir išplito tautinėse literatūrose, viršūnę pasiekdama su Abelard'o Sic 
et non. Jaunystės ir senatvės priešpriešą reikia išspręsti, bet vietoj lauktino žinovo 
žodžio išgirstame alegoriją, kuri yra genus mixtum, nes pateikiama kaip moralas. 
Alegorijoje ąžuolas ir erškėtrožė ginčijasi dėl savo svarbos ir dėl trukdymo vie- 
nas kitam. Savo bylą jie perduoda žmogui - atstovaujančiam Žmonijai, - kuris 
paskelbia klaidingą sprendimą, sunaikinantį ir ąžuolą, ir erškėtrožę. Dabar rei- 
kėtų moralo, tačiau čia, kaip ir kitur, paties žanro sukeliami lūkesčiai neišsipildo: 
ekloga baigiama dviguba emblema, kuri vietoj vieno moralo iš pateiktos bylos 
padaro keletą skirtingų išvadų. Šiuo atveju, kaip ir visais ankstesniais, sudeda- 
masis žanro komponentas pašalinamas ir pakeičiamas kitu žanru. Šis žanrų iš- 
komponavimas atima iš jų pirminę funkciją, kuri buvo pajungta įvairiems socia- 
linės hierarchijos lygmenims ir socialinės antropologijos atšakoms, paveldėtoms 
iš Antikos ir Viduramžių pasaulių. Žanrai dabar reprezentatyvūs tik tiek, kiek jie 
paneigia įsigalėjusius lūkesčius jų neišpildydami. 

Kai žanro nebegalima sutapatinti su jo reprezentuota dalykų padėtimi, jis 
tampa tiesiog reprezentavimo schema, kuri - priešingai tradicinėms jo funkci- 
joms — akcentuoja erdvę tarp savęs ir reprezentuojamo objekto. Taigi Spenserio 
eklogoje paskiri žanrai pavirsta rėmais kitiems žanrams įveiksminti. Šis žanrų 
įterpinėjimas iš jų atima paveldėtą reprezentavimo funkciją ir paverčia juos vie- 
na kitą pranokstančių schemų seka. Iš to plaukiantis dinamizmas parodo, kaip 
sučiuopiama tai, kas nesileidžia reprezentuojama nė vieno pasirinkto žanro. 

Ką šis procesas reiškia, paaiškėja ir „Vasario eklogoje“. Jaunimo ir senimo 
ginče susikerta jų atstovaujamos atitinkamos vertybės: jaunystė atstovauja pava- 

sariui, maištingumui ir akimirkos malonumui, 0 senatvė - žiemai, patirčiai ir re- 
zignavimui. Bet diskusijos turinį sudaro ne šios gerai žinomos Viduramžių kate- 
gorijos - ji sukasi apie tai, ką kiekvienas reprezentavimo atvejis nuslepia: senam 
žmogui jaunystė tėra žybsinti švieselė, bejėgiška ir atvira pagundoms, 0 jaunasis 
varžovas senąjį laiko sustabarėjusiu, pavydžiu ir destruktyviu. Žvelgiant iš gin- 
čininkų žiūros taško, tradiciniai jaunystės ir senatvės topai įgyja ypatingą pras- 
mę, nes abu mano, kad kito tradiciniai argumentai slepia elgseną, kurios nenori- 
ma iškelti į dienos šviesą. Šis knisimasis giliau konvencionalių klišių atskleidžia, 
kad pats Hopas yra kaukė, nes bendrybių autoritetas yra tik tam, kad ką nors nu- 
slėptų. Ginčui nuplėšiant šią kaukę, topai ir jų pateikimas tampa dviprasmiai, 
kadangi jie nebe reprezentuoja, o signalizuoja tai, ko patys neapima. Šių matomų 
ribotumų padariniai yra kitokie negu tų, kuriuos sukuria tradicinių tropų ir pa- 
storalinių klišių perskėlimas: pastarasis apverčia tradicinę vartoseną, 0 reprezen- 
tavimas kaip kaukė atveria visą gamą naujų galimybių. 

Tai nuaidi ir pačioje pasakėčioje. Žmogus, kurio proto dovana jį iškėlė į aukš- 
tą padėtį būties grandinėje, kviečiamas išspręsti ąžuolo ir erškėtrožės nesutarimą. 
Bet jis tampa jį sujaudinančios rožės retorikos auka. Jis nukerta ąžuolą ir sugriau- 
na gamtos pusiausvyrą, tad rožė irgi žūva, netekusi ąžuolo priedangos. Spren- 
džiant turėjo triumfuoti protas, bet pasakėčia nepalieka abejonių, kad sprendimą 
lėmė kitokia motyvacija. Tradiciškai žmogui priskiriamas bruožas vėlgi pateik- 
tas tam, kad iškeltų kitą Žmogaus savybę. Šiuo atveju proto galia, kuriai turėtų 
atstovauti žmogus, redukuojama iki kaukės, slepiančios žmoguje glūdintį dvily- 
pumą. Padalyta emblema, lyg ir turinti išrišti šį dvilypumą, jį primygtinai patvir- 
tina, o komentaras priduria, kad į pavaizduotus požiūrius galima žvelgti iš skir- 
tingų taškų ir todėl galima padaryti skirtingas išvadas. 

Literatūrinių žanrų įterpinėjimas įkūnija atotrūkį nuo įprastinės reprezenta- 
vimo sampratos, kurios modeliais buvo siekiama išskleisti reprezentuojamą ob- 
jektą, o ne ką nors nuslėpti. Susluoksniuojant žanrus norima parodyti ir repre- 
zentavimo ribotumą, ir būtinybę sučiuopti tai, kas neperprantama. Ši dvipakopė 
sandara pati yra reprezentavimo forma, nors ji nebesukabinta su socialinės pira- 
midės susluoksniavimas. Užtat suardytas žanrų ir socialinės hierarchijos atiti- 
kimas liudija augančią sociopolitinio pasaulio ekspansiją. Tą ekspansiją parodo 
įterpinėjimas, dėl kurio žanrai klojasi vieni ant kitų ir darosi schematiški. Šitaip 
perdirbus tradicinę reprezentavimo sampratą, iškyla du pasauliai: vienas jų gali 
būti reprezentuojamas, o kitas - ne, tad į jį tik gali būti kėsinamasi. 

Šis dubliavimas persmelkia visą Spenserio eklogų ciklą. Iš pat pradžių ko- 
mentuotojas teigia, kad tai, kas sakoma, nėra tai, kas manoma, - kad gana dažnai 
tai paslepia mintį. Toks dvilypumas atskleidžia pastoralinio pasaulio apgaulin- 
gumą arba - kaip buvo įprasta traktuoti pastoralinę poeziją anuo metu - išryški- 
na ją kaip siekiamos tikrovės šešėlį. Šį šešėlį sudaro tradiciniai reprezentavimo 
modeliai, funkcionuojantys kaip to, ką galima įsivaizduoti, analogai. Piemenys 

yra tik realių Žmonių „šešėliai“, tropai ir klišės - jų tradicinių nuorodų inversijos, 
o žanrai - tik įveiksminimo rėmai. Aišku, kad pastoralinį pasaulį visada dubliuo- 
ja kitas pasaulis. 

Taigi dubliavimas yra pamatinis struktūrinis eklogų bruožas ir atskleidžia 
esmines literatūrinio fikciškumo sąlygas. Jis įveda rėmus, leidžiančius toliau būti 
tam, kas jau pranokta. Spenserio piemenys yra pranokti, nes jie atstoja istorines 
figūras, o istorinės figūros yra pranoktos, kadangi jų tikrovė, perkelta į pastorali- 
nį pasaulį, kitaip nušviečiama. Tropai ir klišės pranokti, kadangi jų tradiciniai 
atitikimai apgręžti, ir tas apgręžimas panaudojamas įvesti ad hoc „panašumams“. 
O literatūriniai žanrai pranokti, kadangi jų įterpinėjimas parodo, jog reprezenta- 
vimas yra maskavimo forma, o maskavimas liudija reprezentavimo ribotumą. 
Išliekant tam, kas pranokta, susidaro ši dubliuojanti struktūra, per kurią pastora- 
linis pasaulis visada dalyvauja kitame pasaulyje ir atvirkščiai. Bet jeigu pastora- 
linio pasaulio gyvybingumas tėra šešėlis ir šio šešėlio užgožtas pasaulis išlieka 
abstraktus, vadinasi, pirmojo konkretumas atskleidžia savo iliuziškumą, kad antrąjį 
pakylėtų į realybės statusą. 

Pabrėžtina, kad antras pasaulis, užgožtas pastoralinio, nėra tiesiog politinės 
ir istorinės tikrovės pasaulis. Jeigu taip būtų, tai pastoralinis pasaulis teatliktų iš 
anksto numanomo kamufliažo vaidmenį. Tačiau komentuotojas tai paneigia mi- 
nėdamas „slaptą prasmę“ , ir tai reiškia, kad pavidalai, kuriais referencinis pasaulis 
atsikartoja pastoralinėje sferoje, primeta pokyčius pačiam pakartojamam pasau- 
liui. Taip randasi abipusis dubliavimas. 

Kadangi pastoralinis pasaulis yra susietas su kitu pasauliu, kuris savo ruožtu 
pateikiamas per pastoralinius įvaizdžius, jų santykio nebegalima laikyti alegori- 
niu. Kartu suprantama, kad Vergilijaus „Eklogas“ Viduramžiais buvo ypač linksta- 
ma traktuoti alegoriškai. Piemenų dalyvavimas reiškia, kad turi būti įvesti kokie 
nors santykiai, nors jų jau nebereguliuos visa aprėpianti pasaulio tvarka. Todėl 
nieko keisto, kad Renesanse pastoralinis pasaulis buvo laikomas šešėliu, kadangi 
jo inkorporuojamas pasaulis tikrai meta šešėlį. Bet jeigu realus pasaulis yra abst- 
raktus, o nerealus - konkretus, - tai pirmajam norint apsireikšti, reikia antrojo 
iliuziškumo - jį įpavidalina tai, kas jis nėra. Tad jis pasirodo ne kaip tikrovė, o 
kaip potenciali tikrovė. 

Pradedant Vergilijumi, buvo tariama, kad pastoralinis pasaulis įvardija ką 
nors kitką, o ne save patį, ir kadangi tas kitas pasaulis atrandamas interpretuo- 
jant, ekloga traktuotina alegoriškai. Bet kodėl šis alegorinis modus dicendi netinka 
„Piemens kalendoriui“? Visų pirma todėl, kad pastoralinis pasaulis nebeįkūnija 
išankstinių signifikacijų. Čia jau referencinio pasaulio įtraukimas į pastoralinį žen- 
klina siekį paversti šią referencinę tikrovę potencialia tikrove. Nužymėdamas sritis, 
kuriose galimos jungtys, pasaulių dubliavimas išstumia trinarės sistemos „kon- 
junktūrą“ ir podraug rizikuoja nebesuvaldyti daugialypių sąsajų. Tačiau tai su- 
valdoma per pastoralinę įvaizdžių sistemą, teikiančią būtinas gaires, pagal kurias 

keistinas referencinis pasaulis. Užsiklodamas ant referencinės tikrovės, pastora- 
linis pasaulis nulemia to, ką jis nurodo, signifikaciją ir nebeįkūnija išankstinės 
duotybės. Kad įvyktų transformacija, turi atsiverti alternatyvos, kurios šiuo atve- 
ju iškyla, kai pasaulių dubliavimas užblokuoja alegorinę traktuotę ir kartu palei- 
džia semiotinį signifikantų Žaidimą, turintį iškelti signifikatą. 


3. Du pastoralinio romano pasauliai 


Su Spenseriu ekloga pasiekė savo galimybių ribas. Jos, kaip žanro, problema bu- 
vo ta, kad ji į savo referencinę tikrovę galėjo tik apeliuoti, bet negalėjo jos smul- 
kiai apsakyti. Tai ypač akivaizdu iš įmantrių ir neretai gremėzdiškų Spenserio 
naudojamų priemonių.?? Socioistorinis pasaulis įgyja pavidalą tik įvairiai perko- 
duojant pastoralinį repertuarą ir taip skatinant skaitytoją įsivaizduoti tą kitą rea- 
lybę. Be komentaro, veikiančio kaip daug sudėtingesnės trinarės ženklų sistemos 
„konjunktūra“, net ir šis kitas pasaulis galėjo likti visai miglotas. 

Ekloga galėjo nurodyti kokio nors kito pasaulio buvimą tik įrašydama jį į 
pastoralines klišes, tradicinius tropus ir literatūros žanrus, o pastoraliniame 
romane pamatinis elementas yra konkretus dviejų pasaulių reprezentavimas. 
Pastoraliniame romane pastoralinis ir socioistorinis pasauliai nebėra sujungti 
„konjunktūros“ - jie atskirti ribos, keliančios jų koreliacijos problemą. Jie patei- 
kiami dviem skirtingomis ženklų sistemomis, ir - kitaip nei ekloga - pastoralinis 
romanas nepriešpriešina pastoralinio pasaulio kitam, esančiam už jo. Socioisto- 
rinį pasaulį jis aprašo ir susitelkia į ribos, skiriančios ženklų sistemas, peržen- 
gimą, tad tik iš to kylantis ryšys perteikia romano reakciją į už jo glūdintį empi- 
rinį pasaulį. 

Atrodytų, kad čia trinarę sistemą pakeitė dvinarė. Jeigu taip būtų, abu pasau- 
liai turėtų būti sučiuopiami per priešpriešą, o riba virstų skirtumu, laiduojančiu 
tokio suporavimo stabilumą. Tačiau pastoralinio romano veikėjai nuolat peržen- 
gia ribą tarp pasaulių, o kadangi antrame pasaulyje jie išlaiko pirmojo esatį, išky- 
la galimų ryšių tinklas. Todėl skirtumas ne priešpriešą stabilizuoja, o įgalina dviejų 
viena kitą paneigiančių semiotinių sistemų įskaitomumą, nes jų tarpusavio ryšiai 
išsirutulioja iš to skirtumo ir siekia jį įveikti, o jis pats, neturėdamas jokio savo 
turinio, negali nurodyti kokio nors ypatingo traktavimo būdo, kaip tai daro „pa- 
našumai“ trinarėje ženklų sistemoje. 

Savo klestėjimo laikotarpiu pastoralinis romanas buvo skaitomas kaip dvina- 
rė ženklų sistema. Dažniausiai būdavo manoma, kad jis vaizduoja Aukso amžių 


Detaliau žr.: Wolfgang Iser. Spensers Arkadien. Fiktion und Geschichte in der englischen 
Renaissance (Schriften und Vortrage des Petrarca-Instituts Koln, XXIV), Krefeld, 1970; angl. 
vert.: Wolfgang Iser. „Spenser's Arcadia: The Interrelation Between Fiction and History“ // jo 


knygoje Prospecting: From Reader Response to Literary Anthropology. Baltimore, 1989. P. 73-97. 

arba net Utopiją.*? Bet ekloga jau buvo atskleidusi, kad dainuojantys piemenys 
yra ne tiek tikrovės priešingybė, o jos atspindys, ir būtent šią ypatybę iki galo 
išplėtoja pastoralinis romanas. Žinoma, dirbtiniai piemenų pasauliai turi tenden- 
cijų vengti realybės, ir tai gali paskatinti skaitytojus suvokti pastoralinį pasaulį 
kaip Aukso amžių. Vis dėlto tariamas vengimas ne tiek rodo bėgimą nuo blogė- 
jančios tikrovės, kiek teikia galimybę nejįsijausti į kasdienybę. Tai leidžia veikė- 
jams išsiugdyti didesnį sąmoningumą, o šį jie galiausiai gali įdiegti į gyvenseną, 
kurią laikinai buvo apleidę. Tai veda ne į Aukso amžiaus atkūrimą, o į revoliuciją 
esamame istoriniame pasaulyje, kaip amžiaus pabaigoje parodė Lodge'as ir Šeks- 
pyras.*! Tą faktą, kad pastoralinis romanas iš tikrųjų buvo traktuojamas kaip vaiz- 
duojąs Aukso amžių, iš dalies galėjo lemti nuo Vergilijaus laikų galiojusi kon- 
vencija, kad piemenys reiškia kažką kita, o ne save. Bet šios reikšmės tapatinimas 
su Aukso amžiumi tiesiog pasirodytų esąs istoriškai sąlygota recepcijos forma, o 
ne esminis paties pastoralinio romano modelis. Dviejų pasaulių skirtumas gali 
būti traktuojamas keliais būdais - tai interpretacijos, išstumiančios ankstesnius 
nulemtus ženklų santykius. Tad jeigu pastoralinis pasaulis buvo veikiamas tų 
pačių konfliktų kaip ir socioistorinis pasaulis - pavyzdžiui, kaip prarastos laimės 
sfera, - tai reiškė didėjantį spaudimą dorotis su problemomis, kurios tikriausiai 
vyravo XVI a. Juk vienintelis skirtumas tarp pastoralinio ir empirinio pasaulio 
problemų yra tas, kad pirmosios neturi padarinių. O jeigu buvo manoma, kad 
pastoralinis pasaulis vaizduoja Aukso amžių, šio skirtumo išraišką reguliavo tos 
epochos kodas. Tai vėlgi rodo, kad skirtumas kreipia prie interpretacijos, kaip 
ankstesnių garantuotų ryšių pakaitalo. 

Taigi skirtumas pažymi dviejų pasaulių ribą ir kartu jis vėl į juos abu įrašo- 
mas. Šitaip abu pasauliai įgyja dvilypes referencijas. Dirbtinis pastoralinis pasau- 
lis yra tuo pat metu susijęs ir su idealia būkle, ir su istoriniu pasauliu, bet visada 
tokiu būdu, kad pastarasis atsispindėdamas lūžta kaip pirmosios modifikacija. 
Be to, istorinis pasaulis pasirodo ir toks, koks yra, ir koks turėtų būti. Vienas 


*0 Schmidtas (Poetische Reflexion, p. 160) teisingai pažymi, kad „dažnas bukolikos ir 
Aukso amžiaus tapatinimas arba gretinimas įdomus tik kaip vėlesniosios pastoralinės po- 
ezijos poveikio dokumentacija“. Tokią recepcijos istoriją smulkiau aiškina Cooper, p. 6. 
Laurence'as Lerneris („The Pastoral World - Arcadia and the Golden Age“ // The Pastoral 
Mode. A Casebook. Sud. Bryan Loughrey. London, 1984. P. 154) pastoralinį Aukso amžiaus 
ilgesį sieja su Freudo iliuzijos samprata: „Pastoralė yra iliuzijos poezija: Aukso amžius — 
tai svajonių puoselėjimo istoriografija“. Šia tema informatyviai ir įžvalgiai kalbama Harry 
Levino knygoje The Myth of the Golden Age in the Renaissance (Bloomington, 1969). Karlas 
Veitas disertacijoje Studien zur Geschichte des Topos der Goldenen Zeit von der Antike bis zum 
18. Jahrhundert (Koln, 1961) ginčija Curtiuso bendrybių idėją. Jis apskritai siekia atsisakyti 
Aukso amžiaus kaip topo sampratos ir vadina jį „mąstymo forma“ (p. 14 ir toliau), kuri 
realizuojama nuolat kintančioje recepcijoje (apie bukolikas žr. ypač p. 133-154). 

*! Plg. Thomas Lodge. Rosalynde. Euphues Golden Legacie (Works, I). New York, 1963; t. p. 
Lodge'o adaptaciją Šekspyro pjesėje Kaip jums patinka. 

pasaulis tampa reikšmingas tik kaip veidrodis, o antras - tik lūždamas atspindi- 
mame vaizde. Nė vieno jų neišsemia jo denotacija, nes tik jų sąveika gali išskleisti 
tai, ką implikuoja referencijos. Štai čia esminę svarbą įgyja ribos peržengimas, 
nes būtent jis įveda koreliaciją tarp dviejų sąveikaujančių pasaulių. Peržengda- 
mas ribą tarp istorinio ir dirbtinio pasaulių, pastoralinis romanas ryškiai pertei- 
kia literatūrinį fikciškumą, kuris neglūdi nei dirbtiniame, nei istoriniame pasau- 
lyje, o įkūnija veiksmą, kuriuo pasaulyje pranokstami pasauliai. 


a) Kartojimo ir prisiminimo sąveika Sannazaro „Arkadijoje“ 


Sannazaro „Arkadijoje“ — pirmame reikšmingame pastoraliniame romane - ryš- 
kiai tematizuojamas ribos peržengimas. Pats autorius — nors persirengia pieme- 
niu ir kartu atskleidžia savo tikrąją tapatybę“ - iškeliauja iš gimtojo Neapolio į 
Vergilijaus Arkadiją, nes negali mylimajai atskleisti savo aistros. Todėl jam knieti 
savo skausmą susieti su kolektyvine įsimylėjusių Arkadijos piemenų nedalia.** 
Šiai koreliacijai būdingas tipologinis atitikimas. 
Praėjus pusantro tūkstančio metų po Vergilijaus, poetas vėl išsiruošia į tą pačią Ar- 
kadiją, kur jis, girdi, norįs pabėgti nuo nelaimingos meilės prisiminimo, o iš tikrųjų 
todėl, kad ten jis gali dar labiau atsiduoti savo liūdesiui. Bet kalnai ir miškai, kitaip 
nei pavaizduota Vergilijaus, jo skundams yra kurti, nors tai tie patys kalnai ir me- 
džiai, kurie girdėjo Galo raudą dėl nelaimingos meilės. Kadangi arkadiečiai vienin- 
teliai tikrai išmano apie dainavimą, tik jie ir gali dorai suprasti jo skausmą, ir guo- 
džia jį pasakodami apie savo meilės patyrimus.** 


Tipologinis atitikimas, siejantis poeto likimą su kolektyvinėmis arkadiečių 
negandomis, atskleidžia ryškią tradicinės formos inversiją: užuot ėjus į priekį, 
gręžiamasi atgal. Tas pats pasakytina ir apie Sannazaro sutinkamus piemenis. Nors 
jie jam primena Vergilijaus piemenis, jie patys prisimena dar ankstesnį Aukso 
amžių“? Tipologija čia jau yra ilgesio, o ne išsipildymo simbolis. Piemenys apgrę- 
žia figura ir complementum tvarką, ir tai rodo, jog to, ko poetas ieško, nebeįmano- 
ma sugrąžinti. 

Kai figūrinė schema išreiškia vien sentimentalumą, panaikinamas trinaris ženk- 
lo santykis, jungiantis skirtingas semiotines sistemas, ir taip išnyksta paskutinė 
substancialistinė ryšio garantija. Užtat figūrinės schemos apgręžimas dabar nu- 
šviečia nesusipratimą, kad Arkadija gali išvaduoti iš kančių. Arkadija nėra šalis, 
į kurią galima emigruoti, ir tie, kurie jaučiasi į ją genami, negali atsiskirti nuo jų 


* lacopo Sannazaro. Opere. Red. Enrico Carrara. Torino, 1952. P. 113. 

S Ten pat, p. 50. 

* Hellmuth Petriconi. „Das neue Arkadien“ i Europūische Bukolik und Georgik. Sud. Klaus 
Garber. Darmstadt, 1976. P. 184-185. Williamas J. Kennedy knygoje Jacopo Sannazaro and the 
Ulses of the Pastoral (Hanover, 1983. P. 103-104) aprašo, į kokią publiką kreipiasi „Arkadija“. 

*5 Žr. Sannazaro, p. 101-106. Įvairius „Arkadijoje“ randamus santykius su Aukso am- 
žiumi įtikinamai atskleidė Wehle („Arkadien“). 

paliekamo pasaulio ir juolab nuo savęs pačių. Juk Arkadijoje visada buvo pasau- 
lis, iš kurio jie traukiasi. 

Ši nuolatinė esatis palieka pėdsaką Sannazaro naraciniame moduse. Prozos 
fragmentuose, vedančiuose prie piemenų eklogų, pasakotojas išsako savo paste- 
bėjimus, kuriais į piemenų pasaulį įterpiama išorinė perspektyva, nes Sannazaro 
siekia užfiksuoti viską, kas jį, Neapolio didiką, gali susieti su piemenų kančio- 
mis. Tačiau jau vien ši intencija į pastoralinę sferą įrašo esmines kito pasaulio 
ypatybes ir taip tik išryškina distanciją, kurią pasakotojas pasišovė panaikinti. 
Kai kuriais atvejais šis skirtumas iliustruojamas kone simboliškai. Pavyzdžiui, 
keliaudamas per Arkadiją, persirengęs neapolietis pamato šlaite besiganančią avių 
bandą; jos atsispindi tyrame kaip krištolas upelio vandenyje, jį geria ir aiškiai 
mėgaujasi savo atspindžiais, o iš tolo stebinčiam atrodo, kad jos galvom žemyn 
karo nuo krantų.** Prašaliečiui neįmanoma suvokti tobulą gyvūno ir gamtos dar- 
ną - pastoralinę klišę, - mat pastoralinis pasaulis sudarytas pagal atitikimo dės- 
nius, o empirinis pakreiptas pagal dominuojančią centrinę perspektyvą. Kaip kad 
figūrinės schemos inversija perkeičia tipologinę darną, susiaurindama ją iki sen- 
timentalaus ilgesio vaizdavimo, taip ir atitikimo bei centrinės perspektyvos per- 
klojimas atskleidžia, kad nėra jokios šiuos pasaulius aprėpiančios jungties. Šiuo 
būdu jų atskirumas pabrėžiamas figūromis ir tropais, kurie kadaise organizavo 
glaudžius tarpusavio santykius. 

Išskleistasis skirtumas sužadina įvairių mėginimų įveikti dviejų pasaulių dvi- 
lypumą, bet dėl to susidarantis galimybių chaosas skirtumo nepašalina, o tik at- 
skleidžia, ką tas skirtumas suponuoja. Susitapatindamas su Vergilijaus Arkadijos 
piemenų meilės kančiomis, Neapolio didikas bando užmiršti savo nelaimingą 
meilę, bet dėl šios laikinos paguodos kyla naujas, dar didesnis sielvartas dėl ato- 
trūkio nuo tėvynės. Tai, kas buvo paslėpta Neapolyje, išryškina Arkadija - abu 
pasauliai atidengia vienas kitą. Palikdamas savąjį pasaulį, poetas vylėsi užmiršti 
ji, o dabar, Arkadijoje, jis baiminasi prarasti savo prisiminimus, ir jo auganti šird- 
gėla randa prieglobstį vienatvėje, kurią jis jaučia kaip tremtinys Arkadijoje.“ Iš 
pradžių traktuota tipologiškai, Arkadija staiga atveria perspektyvą į poeto realų- 
jį pasaulį, kurio paslėptieji aspektai sukonkretėja, o pati Arkadija susitraukia ir 
tampa vien tamsiais prisiminimais. 

Iš pradžių poetas norėjo užmiršti savo skausmingus prisiminimus prisidėda- 
mas prie Vergilijaus piemenų, bet meilės kančios atgaivina jo mylimos tėvynės 
prisiminimus, ir jis susigriebia pernelyg skubotai ją palikęs. Tačiau grįžęs į Ne- 


*6 Žr. ten pat, p. 89-90. 

*? Žr. ten pat, p. 96 ir 118. Kennedy (p. 135) mano, kad šios susipynusios perspektyvos 
galiausiai pašalinamos: „Apsispręsdamas sugrįžti į miestą [...] pasakotojas iš esmės apgrę- 
žia pastoralines vertybes“. Tačiau Sannazaro kūrinyje šios vertybės tuo ir grindžiamos, kad 
viena nušviečia kitą. Todėl Wehle (p. 153) teisingai pabrėžia: „Jeigu šiame skurdžiame įvy- 
kių kūrinyje ir yra koks siužetas, tai yra teksto raida suvokiant savo fikciškumą“. 

apolį jis prisimena, ką patyręs Arkadijoje, ir pastoralinis pasaulis ataidi jo paties 
pasaulyje.* Kierkegaardas teigė, kad „kartojimas ir prisiminimas yra tas pats ju- 
desys, tik priešingomis kryptimis - tai, ką žmogus prisimena, jau buvo, kartoja- 
ma atgal, o tikras kartojimas yra prisiminimas pirmyn'“*?. Bet tik jeigu „tame pa- 
čiame judesyje“ išlaikomas skirtumas - kaip parodyta pasakotojui peržengiant 
dviejų pasaulių ribas, — išstumti prisiminimai gali išnirti kitoje sferoje. Neapolyje 
kenčiančiam poetui Arkadijos prisiminimas pakartoja ramią Vergilijaus pieme- 
nų pilnatvę. Kartojimas palengvina išstumtų dalykų sugrįžimą, o atmintis per- 
maino esamybę. 

Tačiau „Arkadijoje“ šiuos du judesius atskiria ne tiek kryptis - kaip ją supra- 
to Kierkegaardas, - o predikatų mainai: kartojimas gręžiasi atgal, kad atgautų 
prarastus prisiminimus, 0 atmintis veržiasi pirmyn, kad išryškintų slaptus troški- 
mus. Šie judesiai priešingomis kryptimis atskleidžia vienas kito atvirkščias puses. 

Taigi Sannazaro „Arkadija“ reprezentuoja ne vieną ar kitą pasaulį, o dviejų 
viena kitą paneigiančių semiotinių sistemų vienalaikiškumą. Vienalaikiškumą čia, 
kaip ir kitur, reikia suprasti ne kaip laiko kategoriją, bet kaip fundamentaliai skir- 
tingų sferų koegzistavimą pranokstant ir laiką, ir erdvę. Šis koegzistavimas iške- 
lia skirtumą, ir tai savo ruožtu išjudina įvairių derinių tarp koegzistuojančių pa- 
saulių žaismą. Trinarėje ženklų sistemoje šį žaismą visada nulemdavo išankstinė 
„Konjunktūra“, bet dabar skirtumas sukuria tuščią erdvę, kurią Sannazaro tie- 
siog alegorizuoja, kai, persikeldamas iš Arkadijos į Neapolį, kalba apie plytinčią 
tarp abiejų pasaulių didžią tuštumą“, kurią jis gali įveikti tik tarsi per sapną.?! 

Sapnų paminėjimas iškelia naują kartojimo ir atminties susipynimo aspektą: 
čia du pasauliai nekonfrontuoja, o tarpusavyje susluoksniuojami, ir dėl to atsi- 
dengia tai, kas kiekviename jų užgniaužta. Kartojimas, kaip ir slenksčių peržen- 
gimas sapnuose, sugrąžina „užmirštus“ kartojamų dalykų aspektus. 


b) Įveiksminimai Montemayoro „Dianoje“ 


Sannazaro „Arkadija“ visada buvo laikoma pirmuoju pastoraliniu romanu, po 
kurio susiformavo naujas pastoralinis žanras.'? Iš dalies taip yra dėl įmantriai, 
nors labai schematiškai, apipavidalinto dirbtinio pasaulio, bet dar labiau dėl at- 
viro dviejų skirtingų pasaulių susiejimo. Tačiau reikia pasakyti, jog Sannazaro 
pastaba epiloge, kad jis norėjęs pažadinti piemenis „snūduriuojančiuose miškuo- 


4 Sannazaro, p. 202-203. 

*? S6ren Kierkegaard. Die Wiederholung (Gesammelte Werke, 5. u. 6. Abteilung). Vertė 
Emanuel Hirsch. Dūsseldortf, 1955. P. 3. 

0 Sannazaro, p. 198. 

21 Ten pat, p. 194—201, ypač 199. Wehle (p. 160) savo pateiktą Sannazaro studiją apiben- 
drina taip: „Arkadijoje“ [...] kylantis fikcionalumo suvokimas atvirai tematizuojamas“. 

?2 Smulkiau apie tai žr. Reinhold R. Grimm. „Arcadia und Utopia. Interferenzen im 
neuzeitlichen Hirtenroman“ (rankraštis). P. 4-5, 9-10, 13-14, 15-16, 20. 

se“??, veikiau parodo Vergilijaus „Arkadijos“ ilgesį, o ne norą nutiesti kelią nau- 
jam žanrui. 

Vis dėlto „Arkadijai“ atiteko literatūrinės tradicijos etalono statusas, o Mon- 
temayoro „Diana“ atstovauja pirmai šio prasikalusio žanro stadijai. Tradicijos 
susiformuoja perdirbant reikšmingus ankstesnių kūrinių bruožus ir užpildant 
tai, kas laikoma spragomis, nors jų kontūrai pakankamai išryškėja tik jas užpil- 
džius. Sannazaro tarp dviejų skirtingų pasaulių nubrėžė ribą ir leido jiems pasi- 
reikšti vienas kitame per kartojimo ir prisiminimo sąveiką; o Montemayoras — 
nors ir išlaikydamas ribą - įrašo socioistorinį pasaulį į savo piemenų apsimetėlių 
pastoralinį pasaulį. Žanro akcentas - vienas kitą neigiančių aspektų veinalaikiš- 
kumas - išlaikomas, bet riba paslenkama, ir tai leidžia Montemayorui panaudoti 
pasaulių padalijimą visiškai naujiems tikslams. 

Iš pat pradžių į pastoralinį yra įsismelkęs kitas pasaulis, todėl ribas tenka 
nubrėžti paties dirbtinio pasaulio viduje, o ne tarp socioistorinio ir dirbtinio pa- 
saulių. Ši ribų slinktis lemia skirtingą pateikimą: „Įsipynimai į realų savo meto 
pasaulį pasakojami novelėmis ir įtraukiami į rėminį arkadinį siužetą kaip histo- 
rias intercaladas“?*. 

Nuolat apimdama du skirtingus tekstus (pastoralinį ir realų pasaulius), „Dia- 
na“ orientuojasi į jų tarpusavio susipynimą, nes veikėjai jau seniai peržengė se- 
nas ribas ir dabar atkuria savo realų pasaulį dėdamiesi piemenimis. Dėl to gausu 
įterptinių pasakojimų, kurie taip sustiprina realaus pasaulio vaidmenį, kad gali- 
ma numatyti pastoralinį pasaulį tapsiant dar didesne marginalija, taip ir atsitin- 
ka Sidney „Arkadijoje“. 

Sannazaro kūrinyje riba tarp Neapolio ir Arkadijos dar atrodo beveik geo- 
grafinė, o Montemayoras ją paverčia abstrakčiu požymiu, diferencijuojančiu du 
atskirus pasaulius, kurie nuolat susilieja. Pati riba plačiai išskleidžia įvairias ga- 
limybes, susidarančias dėl skirtingų semiotinių sistemų sąveikos, kuri tampa 
intertekstualumo užuomazga. Skirtingų teksto tipų sunėrimas atskleidžia jų ne- 
išdildomus skirtumus, ir kiekvienam tekstui pranokstant kitą, formuojasi dau- 
giaprasmybės. „Dianoje“ ši pamatinė intertekstualumo struktūra yra akivaizdi — 
pasakojimas pasakojime čia nušviečia, kokiu būdu susisluoksniuoja ir susikabina 
abu pasauliai. Vėliau Cervantesas šį konstitutyvų intertekstualumo susisluoksnia- 
vimą įrėmino, „Don Kichote“ įterpdamas pasakojimą, pakertantį ir pertraukiantį 
pagrindinę siužeto liniją, - šis pasakojimo būdas naratyvinėje literatūroje vyravo 
daugiau kaip du šimtus metų, kol grafinis intertekstualumo pateikimas pranyko, 
užgriuvus tekstų įvairavimui viename paskirame tekste. 

Montemayoras nesitenkina vien istorinio-politinio pasaulio atkartojimu pa- 
storaliniame pasaulyje. Jis tematizuoja jų susipynimą, parodydamas daugialy- 


23 Sannazaro, p. 219. 
2 Grimm, p. 26. 

pius ryšius ir skirtumus, kurie čia tampa kartojimo objektu. Sannazaro nubrėžė 
tik vieną ribą tarp Neapolio ir Arkadijos, o Montemayoras įveda dvi: vieną tarp 
istorinio-politinio ir pastoralinio pasaulio, o kitą pačioje pastoralinėje sferoje. Ri- 
bų dubliavimas yra pirmas žingsnis į jų gausėjimą, būdingą vėlesniems šio žanro 
pavyzdžiams ir apskritai literatūros tekstui. 

Skirtumas, kuris atkartojamas pastoraliniame pasaulyje, formaliai parodomas 
eilių ir prozos kaita. Sannazaro kūrinyje ši kaita dar atitiko vėlyvųjų Viduramžių 
humanistinės tradicijos normą teikti pirmenybę prosimetrum žanrui. Bet „Diano- 
je“ ši kaita įgyja ypatingą funkciją: daina kartoja tai, apie ką proza kalbėta kaip 
apie piemens padėtį. Todėl „Diana“ nebėra vien prosimetrum. Kritiniais momen- 
tais piemenys susidvejina, kaip parodo jų „realybės“ atkartojimas eilėmis. Kai 
Sirenas — piemuo, kurį Diana iš pradžių mylėjo, bet vėliau atstūmė - pasakoja 
apie savo skausmą, apie kurį vėliau pakartotinai kalbama raudoje“?, dubliavi- 
mas - ypač gausus Pirmojoje knygoje - parodo, kad kartojimas yra įveiksmini- 
mas, kuriuo patirtį galima perkelti į kitą raiškos priemonę. 

Įterptiniai pasakojimai įgyja naują reikšmę, nes jie ne tik denotuoja kito pasau- 
lio esatį pastoraliniame pasaulyje, bet ir pateikia ryškius realaus pasaulio vaiz- 
dus ir šitaip jį inscenizuoja. Tai nė kiek neprieštarauja pastoralinei tradicijai, kurioje 
eiliuojantys piemenys visada reiškė dirbtinį pasaulį, egzistuojantį ne savaime, o 
kaip terpė referencinei tikrovei atsikartoti. Toji tikrovė neprivalo būti kitas pa- 
saulis — tai gali būti kita situacija, kaip parodo „Dianos“ pastoralinė poezija, kuri 
pakartotinai kalba apie kartais labai smulkiai aprašytas veikėjų meilės kančias ir 
šitaip įveda dubliavimą į patį pastoralinį pasaulį. Dubliuoti dirbtinį pasaulį — 
vadinasi, tematizuoti patį inscenizavimo procesą; o Montemayoras, siekdamas, 
kad šis ketinimas būtų visiems aiškus, sukoncentruoja jį simbolinėje scenoje: Si- 
renas susitinka su Silvanu ir Selvachija, kurie taip pat kenčia dėl nelaimingos 
meilės, ir visi trys netikėtai pamato, kaip upės nimfos mėgaujasi vaidindamos 
Sireno atsisveikinimą su Diana. Taigi Sirenas savo ankstesnę „realybę“ patiria 
kaip „teatrą“. Piemenys nuolat perkelia savo situacijas į poeziją, O šioje scenoje 
tas perkėlimas įveiksminamas jų akyse.** 

Norint įvertinti šio proceso padarinius, reikia turėti galvoje pastoralinę 
konvenciją: piemenys yra ne piemenys, o kaukės. Sirenas mato savo situacijos 
įveiksminimą, kurio objektas jau yra vaidmuo, tad iš esmės nimfos inscenizuoja 
inscenizavimo pamėgdžiojimą. Paprastai įveiksminimas priklauso nuo to, kas 
inscenizuojama, o čia inscenizavimas virsta savo paties įveiksminimo tema. Šis 
inscenizavimo savęs reprezentavimas įmanomas todėl, kad jį įveiksminančios 
nimfos nepatiria meilės ir, vadinasi, yra atskirtos nuo jų vaidinamoje scenoje glū- 
dinčios patirties. Niekada nepatyrusios meilės, nimfos tegali suvaidinti, ką ma- 


“ Jorge de Montemayor. Los Siere Libros de la Diana (Classicos Castellanos 127). Red. 
Francisco Lopez Estrada. Madrid, 1962. P. 29-34. 
* Ten pat, p. 72-87. 

čiusios - keistą nelaimingai įsimylėjusių piemenų elgesį, kuris joms tėra tuščias 
vaidmuo, bet jo inscenizavimas gyvai parodo, kas gi yra pastoralizmo išmonė: 
scena, kurioje gali būti įveiksminta įvairi referencinė tikrovė. 

Atkartodami piemenų apsimetėlių istorinį-politinį pasaulį, įterptiniai pasakoji- 
mai perslenka realų pasaulį į jam svetimą akiratį; poezija, išryškindama piemenų 
savęs inscenizavimą, nušviečia jį kaip kartojimo modusą; o nimfos, vaidindamos 
spektaklį, atskleidžia fikciškumo dirbtinumą. Visais šiais atvejais dubliavimas ak- 
centuoja prasimanymą, suskliaudžia tai, kas yra, idant tai būtų galima pakartoti 
kitokiomis aplinkybėmis ir sąlygomis. „Dianoje“ šis savęs prasimanymas kyla iš 
piemenų ir piemenaičių meilės kančių - kadangi jų troškimai neišsipildo, jiems no- 
risi atitrūkti nuo šio įsipančiojimo. Atkartodami savo širdgėlą dainose (o tai tolygu 
savęs inscenizavimui), jie atveria būdus pranokti juos slegiančių aplinkybių ribas. 

Mėginant įveikti savo sielvartą esama ir archajiško impulso. Savo širdgėlos 
apdainavimas ar net savo lemties aptarimas paguodžia tik laikinai. Skausmą per- 
keliant į poeziją, neretai mėginama suprasti savo negandos pobūdį - šiuo atžvil- 
giu poezija yra ne bėgimas nuo kančios, o būdas ją pakartoti. Štai Sirenas, dar 
kartą imdamas reikšti savo liūdesį eilėmis, sako Silvanui: „O dabar, gerasis pie- 
menaiti, [...] imki savo liutnią, o aš imsiu savo dūdmaišį, nes nėra tokio sielvarto, 
kurio muzika neišvytų, ir nėra tokios širdgėlos, kurios ji vėl nepaskaudintų. Ir 
tuomet abu piemenaičiai suderino savo instrumentus ir didžiai dailiai bei švel- 
niai uždainavo štai šitaip“?'. 

Poezija tuo pat metu didina ir švelnina skausmą, bet jo nepašalina - ji tik 
leidžia piemeniui išsipainioti iš saitų. Jo bėdą ji padaro nerealią, kad jo ilgesys 
būtų suvokiamas kaip tikrovės patirtis. Šis sukeitimas būtinas dubliavimui, grin- 
džiančiam visas įveiksminimo formas: įvykius ar situacijas, kurie savaime yra 
vienetiniai, jis įgalina reikšti dviem skirtingais būdais*. 

Taigi inscenizavimas yra ne kompensacija, o dubliavimas, leidžiantis įgyti for- 
mą paslėptiems situacijos aspektams. Per savo poeziją piemenys gauna galimybę 
pažinti savo būklę. Kadangi savęs inscenizavimu norima sužinoti, ko piemenys 
nežino, jų duotybė užskliaudžiama, nors neišleidžiama iš akių, idant iškiltų jų 
bėdų priežastis. Vadinasi, jų liūdesio inscenizavimas susijęs su skverbimusi į to 
liūdesio pagrindą. Toks inscenizavimas lengvai gali baigtis iliuzija, tačiau jis pa- 
liudija faktą, kad realybės negalima apibrėžti kaip to, kas įmanoma, suvaržymo. 

Koks svarbus yra inscenizavimas kaip būdas atskleisti tai, kas nesupranta- 
ma, parodo kazuistinės diskusijos apie meilę „Dianoje“. Kadangi visi piemenys 
prislėgti tos pačios neperprantamos aistros, jie ieško, kas gali sutapti jų asmeni- 
niuose meilės kančių potyriuose. Sirenas ir Felisija aptaria mitologinius ir kazuis- 


“ Ten pat, p. 30. 

* Ką tai reiškia platesniame kontekste, aptarė Paulis Ricoeuras knygose Die Interpreta- 
Hon. Ein Versuch iiber Freud (vertė Eva Moldenhauer. Frankfurt/M, 1974) ir La mėtaphor vive 
(Paris, 1975); t. p. Hanso Blumenbergo veikale Arbert an: Mythos (Frankfurt/M, 1979). 

tinius paaiškinimus??; kiti savo jausmus nupasakoja upės nimfoms, idant padėtų 
suprasti meilę jos nepatiriančioms.*? Jiems visaip stengiantis nustatyti ir apibū- 
dinti tariamai identiškus meilės bruožus, jos patirtis prasiveržia daugybe nepa- 
aiškinamų ir juolab neapibendrinamų asmeninių išgyvenimų. Imtis meilės mito- 
logijos bei kazuistikos pasirodo taip pat bergždžia, kaip ir bandyti išvesti identiš- 
kus bruožus iš individualių potyrių. Tačiau inscenizavimas leidžia atskleisti, kas 
bendra visų piemenų kentėjimams, nes tai, kas nuslėpta kiekvienu individualiu 
atveju, turi būti paversta poezija, kuri atveria šiaip jau užsklęstus dalykus. 

Taigi inscenizavimas yra dar viena pamatinės pastoralinio romano struktū- 
ros — vienas kitą paneigiančių aspektų vienalaikiškumo - apraiška. Sannazaro 
kūrinyje tai pasireiškia kartojimo ir prisiminimo Žžaismine sąveika, o Montema- 
yoro romane suteikia kontūrus tam, kas nesuprantama. Šių žaidimų raida žengia 
koja kojon su trinarių ženklų ryšių nykimu - „konjunktūros“ vietoje mes dabar 
turime diferencijuotus būdus, siejančius atskirus pasaulius. Kontrastą ir priešpriešą 
išstūmė ribų peržengimas - esminė sufikcininimo ypatybė, kai kuo primenanti 
sapną. Juk sapne taip pat susipina vienas kitą neigiantys, „cenzoriaus“ atskirti 
pasauliai, galintys pasirodyti vienalaikiškai tik persiklodami, sluoksniuodamiesi, 
atsispindėdami ir inscenizuojami. Šiame fone galutinai išryškėja Sannazaro kar- 
tojimo ir atminties sąveikos reikšmė: ja siekiama atskleisti atvirkštines skirtingų 
pasaulių puses. Tai pasakytina ir apie Montemayoro inscenizavimą, konkretizuo- 
jantį tai, kas nesuprantama. 

Amžininkai, matyt, jau suvokė šį panašumą į sapnus. Cervantesas - ir pats 
parašęs pastoralinį romaną - tokius kūrinius pavadino sapnais (cosas sonadas)“!, 
jų dirbtinumą laikydamas nukrypimu nuo gyvenimo tiesos. Žinoma, gyvenimo 
tiesa — tai ne tas pats, kas vienas kitą neigiančių aspektų vienalaikiškumas, bet 
galbūt kaip tik ši tiesa verčia mus „turėti“ save kitomis sąlygomis, o ne tik suvar- 
žytus realaus gyvenimo. 

Kad ir ką Cervantesas turėjo galvoje, tai aiškiai rodo suvokimą, kad dubliuo- 
janti pastoralinio romano struktūra atkartoja sapno modelius. Abiem atvejais 
koegzistuoja du nesuderinami pasauliai, dėl to susidaro sudėtingų galimų santy- 
kių tinklas, kuriame visada esti įrašytas skirtumas. Šio skirtumo iš sapno arba 
iš pastoralinio romano neįmanoma pašalinti, ir kaip tik todėl susidaro neribo- 
tų variacijų matrica. 


c) Dviprasmybė Sidney „Arkadijoje“ 


Montemayoras perėmė Sannazaro dubliuojamų pasaulių schemą, ir todėl „Ar- 
kadija“, paties Sannazaro dar sieta su humanistine tradicija, retrospektyviai bu- 


* Montemayor, p. 194-199. 

60 Ten pat, p. 200. 

9! Miguel de Cervantes Saavedra. Obras Completas. Red. Angel Valbuena Prat. Madrid, 
1967. P. 1001. 

vo įvertinta kaip pirmas Renesanso pastoralinis romanas. Sentimentalizuodamas 
figura bei complementum tipologiją ir į dominuojančią atitikimų sampratą įrašy- 
damas centrinę perspektyvą, Sannazaro perdirbo Vergilijaus nužymėtą pastora- 
linio ir politinio pasaulių skirtumą. Vėliau būtent šis skirtumo perdirbimas pa- 
skatino žanrą sudėtingėti. Vergilijus buvo atskyręs du pasaulius vieną nuo kito, 
dėl to atsiradęs dubliavimas davė akstiną pastoraliniame romane ieškoti, kas vyksta 
tarp šių pasaulių. Kadangi nė vienas pasaulis kitame neišnyksta, jų potencialių 
ryšių žaismas yra tiesiog begalinis - kaip liudija istorinė žanro raida, žaismas vis 
įmantrėjo. Dėl šios priežasties nėra etalono, kuriame pastoralinio romano žanras 
būtų pasiekęs apogėjų - nuolat buvo pertvarkomas tik pamatinis skirtumas, bū- 
dingas visiems žanro pavyzdžiams. Dėl to buvo vis daugiau dubliuojama ir taip 
suteikiama sąveikai tarp skirtingų semiotinių sistemų dinamiško gyvybingumo. 
Sidney „Arkadijoje“ ši sąveika pasiekė Renesanso epochos kritinį lygį, kai nu- 
šviečiama pati tokio dubliavimo kilmė. 

Taigi pastoralinis romanas yra autopoetinė sistema, kurioje dėl pradinio dvi- 
lypumo randasi vis daugiau dubliavimo, tad galiausiai, Gregory Batesono žo- 
džiais, „jau skirtumas gimdo skirtumą“*?. Besikeičiąs žanras vis labiau diferenci- 
juoja pamatinį skirtumą, tad kiekviena nauja stadija yra recepcijos padarinys, 
nes ne tik pertvarko ribą tarp dviejų pasaulių, bet ir jų sąveiką daro vis sudėtin- 
gesnę. Sidney „Arkadijoje“ dubliavimas dauginasi iki tol neregėtu mastu. Pirmi- 
nė žanro schema buvo Arkadijos ir Graikijos (arba Mažosios Azijos) politinio 
pasaulio atskyrimas. Paskui pati Arkadija buvo sudvejinta. Arkadijos valdovas 
pasitraukė į krašto gilumą, o Arkadijos pakraščiai pasirodė esąs politinis pasau- 
lis feodalinės visuomenės pavidalu. Dėl šių gausėjančių dubliavimų piemenys 
buvo nustumti ne tik į Arkadijos, bet ir jos gilumos pakraščius, kur jų marginali- 
nė egzistencija reiškia tik tiek, kad giluma irgi yra pastoralinė sfera. 

Vos aštuoniasdešimt metų po Sannazaro „Arkadijos“ pasirodymo Sidney „Ar- 
kadija“ apgręžia dviejų pasaulių proporcijas: pastoralinis pasaulis — iš pradžių 
kone visa apimantis — užleidžia vietą vis besiplečiančiam istorinio-politinio pa- 
saulio reprezentavimui. Šis poslinkis kur kas labiau išryškina funkciją, kuri Ar- 
kadijai buvo skirta nuo pat pastoralinės tradicijos pradžios: teikti erdvę kitam 
pasauliui siekiant ne tiek jį aprašyti, kiek atspindėti tai, ką jis nuslepia. Sidney 
kūrinyje pastoralinis pasaulis dalyvauja tik kaip savo dirbtinumo rodiklis. Jo, 
kaip ženklo, funkcija dabar tiek įsigalėjusi, kad detaliai vaizduoti nebereikia. Todėl 
piemenų reikšmė sumenksta, jie težymi sceną, kurioje įveiksminami daugialy- 
piai dubliavimai. 

Kadangi Arkadija dabar yra ne kas kita kaip išsišakojusio socioistorinio pa- 
saulio fonas, sodrus pastoralinio pasaulio aprašinėjimas užtemdytų dirbtiniam 
pasauliui prideramą funkciją. Kad ši funkcija dėl piemenų marginalizavimo vi- 


62 Gregory Bateson. Steps to an Ecology of the Mind. New York, 1972. P. 315. 

sai neišnyktų, Sidney simboliškai ją pateikia, iš pradžių aprašydamas, kaip Ar- 
kadijoje atsidūrę princai įeina į Kalanderio namą: 


Už lauko buvo nei laukas, nei daržas, nei sodas, arba veikiau tai buvo ir laukas, ir 
daržas, ir sodas; mat, vos tik nulipę laiptais žemyn, jie išėjo į vietovę, gudriai apso- 
dintą medžiais su skaniausiais vaisiais, bet dar nespėję tuo pasigrožėti, jie bemat 
įžengė į dailią pievelę; abipus pievelės vešėjo tankmė, o už tankmės - vėl naujos 
gėlių lysvės, kurioms medžiai buvo pavėsinė, jos medžiams - mozaikinės grindys, 
tad atrodė, kad šitoks Menas didžiai džiūgauja apgaudamas savo priešą Paklydimą 
ir kurdamas tvarką iš maišaties. 

Vidury tyvuliavo tyras tvenkinys, kurio virpantis krištolas tobulai atspindėjo 
visas kitas grožybes, pavaizduodamas du sodus: vieną daikte, o kitą šešėliuos. O 
vienoje tankmėj buvo puikus fontanas, padirbtas šitaip: nuoga Venera iš balto mar- 
muro, kuriame raižytojas parodė tokią meistrystę, kad marmuro natūralios mėly- 
nos gyslos nutaikytos atitikti gražias jos kūno venas. Prie krūties ji laikė savo kūdi- 
kėlį Enėją, kuris, tarytum pradėjęs žįsti, atsitraukė pažvelgti jai į skaisčiąsias akis, 
besijuokiančias iš jo paikystės, krūčiai tebetrykštant.““ 


Arkadija kaip sodas primena ir locus amoenus, ir Rojaus sodą. Menas ir gamta 
atrodo sukeičiami ir esą vienas kito dariniai. Tačiau kai vienas susilieja su kitu, 
skirtumą tarp jų palaiko vien tik princų žvilgsnis į reginį. Nuskambančios mito- 
loginės ir biblinės nuorodos nesusijusios su regima skirtybių tapatybe - sukeičia- 
mumas kyla iš gana rafinuotai ištobulintos apgaulės. Regis, Menas savo šaknis 
suleidęs ne į gamtą, o į „gudrumą“ ir „apgavystę“, iš kurių kyla tobuli daiktai. 
Meno dėka gamta atrodo tvarkinga, bet iš tiesų šią tvarką Menas simuliuoja. Me- 
džiams virstant „pavėsinė“ gėlių lysvėms, o šioms - „mozaikinėmis grindimis“, 
Menas simuliuoja vaizdo objektą ir kartu apsimesta, kad šis turinys egzistuoja 
nepriklausomai nuo jo, nors vaizdas randasi tik dėl Meno vyliaus. 

Tvenkinio, kaip veidrodžio, metafora yra ryškus sąmoningos apgaulės pa- 
vyzdys, kai Menas ir gamta atrodo sukeičiami: tai iš esmės parodo, kad mimezė, 
kaip gamtos pamėgdžiojimas, virto gamtos įvaldymu per Meną. Tačiau tuo ne- 
siekiama panaikinti skirtumo, — kaip, pavyzdžiui, legendiniame Zeuksido pa- 
veiksle, kur gamta buvusi taip tiksliai pamėgdžiota, kad jo nutapytas vynuoges 
kapnoję paukščiai, - čia apgaulė kaitaliojasi tarp veidrodžio ir šešėlio, reikšda- 
ma, kad tokia išmonė egzistuoja ne savaime, o tik kai šešėlis įpavidalina jos šalti- 
nį ir kai veidrodis įvaizdina atspindimą objektą. Kai marmurinė Veneros statula 
atrodo lyg kūnas ir kraujas, o gėlių lysvės - kaip mozaikos, šis simuliavimo triumfas 
nebelygintinas su melu -jis leidžia pajausti tai, ko neišeina aprašyti. „Arkadijos“ 
pradžioje, kai Sidney, pasitelkdamas dirbtinį Kalanderio sodą, neapčiuopiamam 
paties prasimanymui suteikia regimą formą, paaiškėja iki galo, kad prasimany- 
mas yra dubliavimo veiksmas. 


“3 Sir Philip Sidney. Arcadia. Red. Maurice Evans. Harmondsworth, 1977. P. 73-74. 

Kaip šis sufikcininimo procesas - apibūdintas kaip veidrodis ir šešėlis — funkcio- 
nuoja, paaiškėja iš „Arkadijos“ siužeto, per kurį pastoralinėje sferoje sujungia- 
mos įvairios referencinės realijos. Juo įmantriau socioistorinis pasaulis atsisklei- 
džia pastoralinėje sferoje, juo painesnis darosi abiejų pasaulių santykių tinklas. 
Kadangi referencines realijas nebeužtenka nužymėti, o reikia nusakyti, Sidney 
pasitelkė savo meto mąstymo sistemas kaip organizuojamąsias reprezentuoti so- 
cioistoriniam pasauliui. „Arkadijoje“ dėmesys daugiausia sutelkiamas į tris sfe- 
ras: herojinį nuotykių pasaulį, feodalinį riterių pasaulį ir mito pasaulį (Arkadijos 
valdovas tariasi su Delfų orakulu). Daugiausia vietos (II ir III knygos) skiriama 
herojiniam ir feodaliniam pasauliams. Taip pat juose daugiausia pakeitimų, pa- 
darytų „Senojoje Arkadijoje“ ir paliktų dideliame „Naujosios Arkadijos“ fragmente. 
Šis masyvus praplėtimas susijęs su dviem vyraujančiomis mąstymo sistemomis, 
kurių diversifikacija jungtis su pastoraline sfera padarė proporcingai sudėtinges- 
nes. Ką tai reiškia, geriausiai parodo jungtys su herojiniu pasauliu, iš kurio veikė- 
jai pateko į Arkadiją. 

Tačiau detaliai aprašyti referencinę tikrovę pastoraliniame romane buvo pro- 
blemiška, nes pastoralinis žanras beveik neturėjo schemų socioistoriniam pasau- 
liui vaizduoti. Referencinė eklogų tikrovė nebuvo konkretizuota, ir net Sannaza- 
ro pasitenkino trumpomis nuorodomis į savo gimtąjį Neapolį. Montemayoras 
pirmas žengė už pastoralinės tradicijos į kitas sferas, siekdamas nušviesti pasau- 
lį, grindžiantį apsimetėlių piemenų pasakojimus. Bet jo pasitelkti šabloniški žan- 
rai (pasaka, pasakėčia, mitas) netiko smulkiau tikrovei aprašyti. O štai Sidney 
suliejo Heliodoro graikišką nuotykių romaną“! ir pastoralinę tradiciją tokiu bū- 
du, kad pastoralinės sferos kontūrai pasidarė vos žymūs. 

Sidney buvo būtina pasisemti iš Heliodoro repertuaro, norint reprezentuoti 
referencines Arkadijos realijas, nes reprezentavimui reikia esamų arba paveldėtų 
schemų, kurios suteiktų pavidalą tam, kas reprezentuojama. Reikiamo aspekto 
reprezentavimą lemia tos tradicijos, kurios jau sėkmingai patvirtino esą tinka- 
mos. Kadangi pastoralinėje tradicijoje trūko Sidney tikslams būtino masto, jam 
teko pasidairyti kitur. Dėl to pastoralinis romanas perėmė epinių bruožų - ši rai- 
da jau buvo užsimezgusi pastoralinėje prozoje, kai, pavyzdžiui, Longas, taip pat 
ir Sannazaro (nors dėl skirtingų motyvų) ėmė veržtis iš varžančių eklogos rėmų, 
tai vujeristiškai, tai sentimentaliai vaizduodami pastoralinį gyvenimą.“ Sidney 
šią epinės formos tendenciją pastūmėja atviriau reprezentuoti referencines reali- 
jas, kurios prisodrintos tiek, kad pastoralinį pasaulį beveik išdildo. Šį poslinkį 
nemažai lėmė tai, kad dirbtinumo nebereikėjo pabrėžti - jo veidrodinė funkcija 


“1 Žr. Friedrich Brie. Sidneys Arcadia. Eine Studio zur englischen Renaissance. Strašburg, 
1918. P. 185 ir toliau, - čia esama vis dar aktualios informacijos. Žr. t. p. Walter R. Davis ir 
Richard Lanham. Sidney's Arcadia. New Haven, 1965. P. 47, 90-91, 336, 386 ir toliau, 394. 

** Žr. Longas. „Dafnis ir Chlojė“. Vertė Leonas Valkūnas + Antikiniai romanai ir pasake- 
čios. Vilnius, 1987. P. 10 ir kitur. Sannazaro atžvilgiu žr. t. p. Kennedy, p. 96. 

seniai buvo įsigalėjusi konvencija. Dabar svarbiausia, ką veidrodis atspindi ir at- 
skleidžia. Marginalizuoti piemenys tik signalizuoja fikciškumą, o šių signalų gyvu- 
mas - čia dar išlaikytas - istorijos raidoje palengva išblėsta, kol galiausiai sutar- 
čiai tarp autoriaus ir skaitytojo užtenka žanrų ir tipografinio teksto išdėstymo, 
skaitytojui primenant, kad tekstas nėra dokumentas, o inscenizuotas jos variantas. 
Ką mums sako herojinio pasaulio vaizdavimas, pasitelkus graikiško nuoty- 
kių romano modelius? Visų pirma, šis pasirėmimas lemia begalę nuotykių, nors 
kiekvienu atskiru nuotykiu norima pademonstruoti dorybių sistemą. Tačiau epi- 
nio idealumo negalima realizuoti vien nuotykių seka, kuri - kaip štai čia - darosi 
betikslė. Atrodo, kad patys veikėjai suvokia šį nutolimą nuo epinio tobulumo, 
nes kai princai išgyveno dar vieną nuotykį ir buvo gausiai pagerbti, skaitome: 


Bet kadangi aukštoji garbė ne tik gaunama ir tesima kančiomis bei pavojais, bet ir 
turi būti jų išugdyta arba pranyksta vos pasirodžiusi pasauliui, tai ir prigimtinis jos 
troškimas, apėmęs Piroklį, nė už ką neleido jam ramiai ilsėtis kylant arba leidžiantis 
ant bangos, bet viena proga vijo kitą, idant jo žygdarbiai pravertų kitų burnas pagy- 
roms, kurios maloniai glostytų jam širdį. Ir štai todėl, klotingai įkūrę tas karalystes 
su gerais valdovais ir savo [t. y. Piroklio ir Musidoro] narsa jas išvadavę nuo milži- 
nų ir siaubūnų, kurių andai kariuomenės negebėjo palaužti, jie pasiryžo nežinomais 
keliais pamatyti daugiau pasaulio ir panaudoti savo dovanas - sakoma retas - žmo- 
nijos gerovei; ir todėl patys [...] ieškosią, kur pritaikyti savo dorybes, manydami, 
kad žygdarbių ne taip garbinga imtis prispirtiems lemties ar būtinybės, kaip tekę 
Odisėjui ir Enėjui, o reikia patiems pasirinkti ir susikurti.“ 
Aišku, kad siekiant garbės reikia nuolat įrodinėti savo narsą ir dorybes. Bet senų- 
jų epų herojai leisdavosi į žygius turėdami konkretų tikslą, o Sidney herojai moty- 
vuojami grynai asmeninių impulsų. Jie atsiriboję kartu ir nuo epinių herojų pavyz- 
džių, ir nuo kokio nors išankstinio atsitiktine seka besirutuliojančių nuotykių tikslo. 
Sidney herojai išgelbsti vieną karalystę po kitos, atkuria pašlijusią tvarką, išspren- 
džia asmeninius konfliktus ir rodo toką narsą, kad garsas apie juos pasklinda po 
visą Rytų pasaulį, ir galiausiai jų pagerbti susirenka visi Azijos valdovai. Bet visi 
šie šlovingi Žygiai vis dėlto yra nereikšmingi, nes narsos ir dorybių praktikavimas 
savaime nieko iš esmės nekeičia. Todėl natūralu, kad princai žūva sudužus laivui. 
Jeigu Odisėjo ir Enėjo pavyzdžiai užleidžia vietą asmeniniams tikslams („pa- 
tys ieškosią'), jeigu, kaip aiškiai pasako patys princai, epinį ieškojimo idealą pa- 
keičia „nežinomi keliai“ ir jeigu epinės lemties bei būtinybės normas išstumia 
asmeninis sprendimas, - visi šie herojiški nuotykiai tampa „minusine priemo- 
ne“. Epiniai idealai čia pasitelkiami tik atkreipti dėmesį, kad jų nėra. Užuot rein- 
tegravę pasaulį į socialinę vienybę, princai palieka jį nevaldomo nestabilumo būk- 
lėje, kaip įprasta stokojančioje visų epinių schemų.“? 


96 Sidney. Arcadia, p. 274-275. 
“ Apie „minusinės priemonės“ („minus prijom“ - kai laukiama priemonė sąmoningai 

Princai pasakoja savo nuotykius princesėms, kurias yra įsimylėję, bet negali 
joms atskleisti kas esą, nes, peržengus ribas į Arkadiją, jiems reikia maskuotis. 
Kai jie pasakoja apie savo žygius Bazilijaus dukterims, netikėtai atkuriamas epi- 
nis ieškojimas (gueste), nes dabar princai turi pasinaudoti istorijomis, kad per- 
teiktų princesėms savo tikrąją savastį, nenusiimdami kaukių. Jų ieškojimo tikslas 
yra ne atkurti savo laimėjimus pasaulyje, o suteikti savo nuotykiams prasmę, 
kurios savaime tenai nėra. Ši prasmė - tai ne dorybių ir narsos demonstravimas, 
engiamųjų gelbėjimas, tironų nuvertimas ar bausmės už pavydą ir kerštingumą; 
veikiau tai noras padaryti įspūdį princesėms, duodant suprasti, kad šių nuotykių 
herojai yra Amazonė ir piemuo. 

Taigi manifestuojama herojinių nuotykių prasmė kartu turi būti suprantama 
kaip kita prasmė, kad kaukė, jos nenusiėmus, pasidarytų permatoma. Kadangi 
princai savo žodžiams nori suteikti kitą prasmę, pasakojimai apie žygdarbius 
įgyja ir latentinę prasmę, ir nesiliauja reiškti to, kas sakoma - juk princeses reikia 
sužavėti princų žygdarbiais. Šitaip ypatingai panaudojami pasakojimai darosi 
metaforiški — jie paverčiami ženklais, išreiškiančiais paslėptą tikrovę, nes tik ši- 
taip pasakojimas gali nušviesti tai, kas turi išlikti nepagavu. Tačiau jeigu viena 
prasmė (žygdarbiai) yra kitos prasmės (veikėjų noro būti palaikytais tuo, kas jie 
yra) ženklas, abipusio išstūmimo negali būti, ir šis neišskiriamas dvilypumas iš- 
kyla kaip dviprasmybės struktūra. Tai reiškia, kad visada yra atvira prasmė, už- 
gožianti latentinę, kuri iškyla per tai, kas sakoma atvirai. 

Pačioje „Arkadijoje“ aiškiai nurodyta dviprasmybė, nors tai padarė ne pats 
Sidney, o seras Williamas Alexanderis, kuris, sujungdamas fragmentišką „Nau- 
josios Arkadijos“ variantą su reikalingomis „Senosios Arkadijos“ knygomis, su- 
darė „Pilnąją Arkadiją“ (Complete Arcadia, 1621). Savo prierašo gale seras Willia- 
mas rašo: „O Pamela išlaikė savo įprastinę didybę, nebūdama ten, kur yra, ir 
būdama ten, kur jos nėra. Paskui, pasibaigus vakarienei, po kai kurių miglotų 
kalbų, kurias, bijant suklysti, buvo galima suprasti dvejopai, arba jos buvo visai 
atitolusios nuo kalbėtojo minčių (kalbančio tarsi sapne, ne tai, ką jis galvoja, o tai, 
ką kiti jį mano galvojant), visi išėjo miegoti į trobelę, kaip ir anksčiau.“*8 Šis atvi- 
ras dviprasmybės apibūdinimas per sapno struktūrą pasako labai daug, nes ano 
meto skaitytojai, matyt, ne tik pastebėjo dviprasmybę, bet ir įžvelgė jos antropo- 
logines šaknis. Šios referencijos svarbą aptarsime vėliau. 

Susidarius dviprasmybės struktūrai, galutinai išsiskleidė schema, visada glū- 
dėjusi pastoralinėje poezijoje. Eklogose piemenys būdavo ko nors kito, o ne sa- 
vęs, ženklai. Dabar, „Arkadijoje“, šis modelis išsipildo iki galo: veikėjų socioisto- 
rinis pasaulis susiaurėja iki įvaizdžio, reikalingo nušviesti tai, kas neprieinama 
percepcijai. Metaforizuotas socioistorinis pasaulis įpavidalina tai, kas turi likti 
nepanaudojama) sampratą žr. Jurij M. Lotman. Die Struktur literarischer Texte. Vertė Rolf- 


Dieter Keil. Mūnchen, 1972. P. 144 ir toliau, 207, 267. 

paslėpta, ir kartu įrašo dviprasmybę į tai, ką nušviečia. Šiuo atžvilgiu „Arkadija“ 
galėtų būti pamatinės literatūrinio fikciškumo struktūros pavyzdys: realų pasau- 
lį ji paverčia kalba, kuria pasakoma tai, kas neišsakoma, arba, kaip šiuo atveju, 
tai, ko negalima sakyti. Jeigu toks demonstravimas iškyla į pirmą planą, darosi 
suprantamiau, kad pastoralinė sfera turi būti marginalizuota, nes dabar dėmesį 
reikia sutelkti į tai, kas tame pasaulyje inscenizuojama. 

Iš kitų pastoralinės poezijos pavyzdžių „Arkadija“ išsiskiria siekiu nušviesti 
ženklų tarpusavio santykius, sujungiančius skirtingus prasmės lygmenis į vie- 
ningą dviprasmybės dualumą. Ypač įspūdingų pavyzdžių esama princų meilės 
scenose. Piemeniu apsimetantis Musidoras, žinoma, negali pirštis princesei, bet, 
antra vertus, be šios kaukės jis niekada nebūtų galėjęs prie jos priartėti. Todėl jam 
reikia kaip nors atsiskleisti per savo kaukę. Siekiant išsaugoti kaukę ir kartu at- 
skleisti savo tapatybę, neišvengiama vienas kitą neigiančių aspektų vienalaikiš- 
kumo ir didėjančio fikciškumo. 

Bet meilė (kartais slegianti našta, o kartais suteikianti sparnus), man būnant kuo 
baisiausiai prislėgtam slogių minčių, padrąsino man širdį prisiminus, kad nieko ne- 
laimėsi visko nepabandęs ir kad gulėdamas lovoje niekur neišjudėsi; ir todėl buvo 
metas - dabar arba niekada - išaštrinti savo buklumą, idant prakirsčiau šį kietą šar- 
vą, niekada neišleisdamas visų savo vylių, kuriais vieną po kito gebėčiau išreikšti ir 
savo mintis, ir luomą. Kol galų gale aš apsistojau prie šio būdo, kuris - bene sakysi — 
veikiau jau paslėps tatai.“? 


Norėdamas išreikšti save kaip princą, piemeniu apsimetąs Musidoras negali būti 
nei vien piemuo, nei vien princas. Jis negali nei nusimesti savo kaukės, nei likti 
po ja pasislėpęs. Iki tol kaukė turėjo privalumų palyginti su princo savybėmis 
(nors pastarosios, žinoma, reguliavo kaukės elgesį), bet dabar jos turi pranokti 
kaukę, tačiau jis turi neišsiduoti, tad gali reikštis tik pagal kaukės diktuojamas 
sąlygas. Todėl Musidoras savo kaukę turi inscenizuoti kaip atsiskleidimą, o atsi- 
skleidimą — kaip kaukę. Jo dviprasmybės metodą ir padarinius galima įvertinti 
pagal šią sceną: 


Ėmiau vaidinti karštų karščiausią meilę Mopsai; o betgi mano meilė buvo tokia gy- 
va (nors ir kitai būtybei), kad jos ryškių apraiškų nelabai ir vaidinti reikėjo: ir, įsilei- 
dęs į atmintį tokią priešingybę, jos bjaurume regėjau Pamelos grožį, žvelgdamas į 
Mopsą, bet galvodamas apie Pamelą, tarsi savo saulę regėčiau šviečiančią balos van- 
denyje. Susižavėjimo šūksniais gyriau tik Mopsą, Mopsai skyriau paslaugiausią dė- 
mesį, Mopsai buvo nešami geriausi mano surinkti vaisiai, ir, regis, Mopsos akyse 
tarsi prarydavau liežuvį. Taigi apie Mopsą šnekėjau ir dainavau; [...] ji buvo mano 
gyvenimo kelrodė žvaigždė, palaima mano akims, mano troškimų griovėja ir po- 
draug mano griuvimo paguoda, mano širdies saldybė, saldinanti net mirtį, kurią 
man nešė jos saldybė. Žodžiu, ką tik aš galvojau apie Pamelą, tą sakiau apie Mopsą, 


“* Ten pat, p. 222. 

ir šitaip pelniau savo šeimininko malonę (kuris andai griežė ant manęs dantį, bai- 
mindamasis, kad nepaveržčiau iš jo princesės), o ir princesė mieliau mane prisileis- 
davo - gal įsižiebė jos kilnaus pasipiktinimo kibirkštėlė, nepakenčiant, kad tokia 
merga paveržtų ką nors jai priklausančio, nors ir visai menkai branginamo, o galgi 
(kaip manau) mano žodžiai buvo tokie aistringi ir šovė taip toli nuo Mopsos tikro- 
sios vertės, kad ji gerai permanė, kur jie nukreipti; ir todėl, šitaip prisidengusi, ji 
mielai jų klausėsi kaip proto pramogos.“? 


Trikampyje piemens Dameto, jo dukters Mopsos ir princesės Pamelos santykyje 
Musidoras inscenizuoja savo kaukę siekdamas perteikti savo meilę Pamelai. Kaukė 
turi visiškai sufiktyvinti visas savo kalbas, kad jos būtų suprastos kaip paslėptos 
tikrovės įvaizdis. Tai, kas sakoma, nėra galvojama, o manifestuota prasmė turi 
užleisti vietą latentinei. Tuo pat metu latentinei plotmei reikia manifestuotosios, 
nes tik per pastarosios perspaudimą gali iškilti pirmoji. Kaukė įgalina įveiksmi- 
nimą paslėptosios savasties ribose. Kai manifestuotoji prasmė sufiktyvinama kaip 
įvaizdis, ji atpalaiduojama nuo to, kas sakoma, tuomet ją galima vartoti kitaip. 
Taigi čia vėl turime pamatinį literatūrinio fikciškumo modelį, kuriame reprezen- 
tuojamas pasaulis (Doro [t. y. Musidoro kaukės] meilės Mopsai pareiškimai) ne 
apibūdina save, o yra panaudojamas kaip savo fiktyvumą atskleidžianti metoni- 
mija, atpalaiduojanti tai, ką ji sako, kitoms vartosenoms. Musidoras vienu šūviu 
nušauna keletą zuikių: apgauna Demetą, tiesiogiai suprantantį tai, kas sakoma; 
sudomina Mopsą, tuo bent laikinai nukreipdamas jos dėmesį nuo pareigos pri- 
žiūrėti Pamelą; ir sugeba įteigti Pamelai ją mylįs. Šios daugialypės referencijos 
nebūtų įgyvendintos, jeigu Musidoro kalba apsiribotų tuo, ką ji įvardija - tik su- 
fiktyvininant tai, kas sakoma, galimas vienas kitą neigiančių prasmių vienalai- 
kiškumas. Pats Musidoras šio keleriopo poveikio gal ir nesiekia - jis gudravimu 
siekia perteikti meilę Pamelai, - bet aišku, kad ištarų sufiktyvinimas gali teikti 
tam tikrų, nebūtinai siekiamų, pranašumų; tačiau jis gali tapti nevaldomas, nes 
atveria naujas naudojimo galimybes, kurių iš anksto negalima apskaičiuoti. 
Musidorui sekasi, nes Dametas jo žodžius priima už gryną pinigą ir leidžiasi 
apgaunamas fikciškumo. Tačiau apgaulė negali būti savitikslė - jeigu Pamela 
laikytųsi įprastinio požiūrio, kad fikcija yra melas, Musidoro planas žlugtų. Vadi- 
nasi, apgaulė yra tiesiog fikciškumo strategija, vis dėlto nepakankamai galinga, 
kad laiduotų sėkmę. Tai parodo ir Mopsa, kuri, nors ir būdama naivi, nesileidžia 
apgaunama Musidoro. Nors ji ir nesibodi pagyromis, Doro (Musidoro kaukės) 
meilės pareiškimai jai atrodo komiški būtent todėl, kad jie labai perdėti'! - juk 
įsimylėję piemenys nekalba taip pompastiškai. Per tą išpūstą meilę, skiriamą anaip- 
tol nemeiliai Mopsai, Pamela turi atpažinti save kaip tikrąją adresatę. Bet ji tie- 
siog mėgaujasi išradingu piemens šmaikštumu ir įtraukia jį į kazuistinį pokal- 


“V Ten pat, p. 222-223. 

bį./? Vargu ar Musidoras siekė kurių nors iš šių padarinių. Save inscenizuoda- 
mas, jis norėjo ne apgauti, o per apgaulę atsiskleisti. Jis siekė ne atrodyti komiš- 
kas, o tik nukreipti dėmesį, ne parodyti šmaikštumą, o sužadinti nuovoką. Insce- 
nizuota kalba taip išsišakoja todėl, kad sakomą žodį norima pateikti tarsi tiesą tik 
paslėptoms realijoms išryškinti. Jeigu tai, kas sakoma, tėra metafora to, kas nepa- 
sakyta, tai sufiktyvintas kalbėjimas sukuria neapibrėžtumo zoną tarp manifes- 
tuotų ir latentinių prasmių, 0 jų tarpusavio sąveika leidžia susidaryti „tikrovei“, 
kuri gali tapti konkreti tik individualiame kontekste. Tai akivaizdu iš skirtingų 
Dameto, Mopsos ir Pamelos reakcijų. 

Sidney pastoraliniame romane neapibrėžtumo zona, kaip žaismo erdvė, ne- 
beorganizuojama pagal išankstines taisykles, kaip buvo alegorijos, tipologijos ir 
atiikimų sistemose. Dabar ji įgyja pavidalą pagal dalyvių žiūros taškus. Taigi 
neapibrėžtumas tarytum generuoja semantiką, kuri pasižymi tuo, kad jos signifi- 
kantai - nebesukabinti su esama konvencija - turi ieškoti signifikato. Istorine pras- 
me senoji vienijanti trinarė ženklų santykių sistema buvo suardyta, pakeista žaismo 
erdve, kuri, nors ir, galima sakyti, išstūmusi trinarę sistemą, dar nėra iš tikro 
dvinarė ženklų sistema, nes manifestuotos ir latentinės prasmės nėra supriešina- 
mos. Veikiau latentinės prasmės įrašomos į manifestuotąsias, ir tai, kas sakoma, 
skatina ieškoti, kaip ženklas suformuoja tai, ką jis reiškia. 

Mūsų pateiktoje scenoje Sidney dviprasmybę inscenizuoja skaitytojui, nes vien 
jis suvokia visus skirtingus prasmės lygmenis, išskleistus sufiktyvintoje Musi- 
doro kalboje. Priklausomai nuo semantinio židinio vietos, dviprasmybė įgyja 
konkrečią prasmę — besiskiriančią nuo manifestuotosios ir skirtingą kiekvienam 
sprendimui. Piemenys nepagaus latentinės prasmės, nes jie gyvena viename pa- 
saulyje. Pamela nujaučia ją, nes ji gyvena dviejuose pasauliuose. Tačiau skaityto- 
jas, gyvendamas kalboje, supranta ją suvokdamas, kad prasmė kyla iš to, ką išta- 
ra nutyli. Gebėdamas įsijungti į dviprasmybės žaismą, kurio nestabilumas virsta 
semantinio produktyvumo šaltiniu, skaitytojas gali identifikuotis su Dametu, Mop- 
su arba Pamela - pagal jungtį tarp skirtingų prasmės plotmių. 

Nors žaismo erdvė leidžia dviprasmybei išsiskleisti iki galo, ją deramai per- 
prasti galima tik per jos priešingybę, kurią čia atitinka pastoraliniam romanui 
būdinga atspindžio technika. Bazilijaus siužetinė linija, regis, pašalina dvipras- 
mybę, sudramatintą „Arkadijos“ princų linijoje. Tačiau šis dviprasmybės paša- 
linimas veda į visišką nesėkmę. Mat veidrodinis atspindys nuo dviprasmybės 
nuvalo tą dvilypumo dėmę, kuri pasidarė būdinga dėl dviprasmybės naudoji- 
mo strategijos. 

Bazilijus Arkadijos nesusieja su anapus esančiu socioistoriniu pasauliu - jis ją 
padalija ir pasitraukia į atskirtą Arkadijos gilumą. Pasaulio dubliavimas, kaip 
žanro stereotipas, išlaikomas, bet, užuot susiejus pastoralinę sferą su išoriniu pa- 

sauliu, Arkadija padalijama ir patraukiama iš politikos plotmės. Šis inversijos 
modelis pratęsiamas, kai Bazilijus nusprendžia bent laikinai atsisakyti valdyti 
Arkadiją - jis mano, kad bėgti jam būtina dėl Delfų orakulo pranašystės. Dvi- 
prasmę pranašystę susiaurinęs iki vienos prasmės, jis pašalina neapibrėžtumo 
zoną ir orakulo prasmę paverčia neabejotina. Sufiktyvintose ištarose dviprasmy- 
bė išreiškia tai, kas nepasakoma, o orakulo dviprasmybė pateikiama kaip alter- 
natyvus sprendimas: viena prasmė sunaikina kitą ir nukreipia į jau mituose iš- 
ryškintą fatališkumą. Aišku, kad tai yra visiškai priešinga neišspręstai fikcijos 
dviprasmybei, atveriančiai visą galimų ryšių tinklą ir leidžiančiai naujai tikrinti 
bei tirti realybę. 

Orakulas apgręžia dviprasmybę, o ją pašalinus, Bazilijus savo ruožtu pada- 
lija pastoralinį pasaulį. Tai, kad pastarasis dabar matomas kaip prieglobsčio vie- 
ta, vis dėlto nepanaikina atspindėjimo funkcijos. Bet Arkadija išreiškia fatališką 
orakulo vaidmenį. Užuot išsprendusi konfliktus, ji tampa katastrofos scena. Tai 
virsta politine suirute kai pasitraukia valdovas - galiausiai Bazilijų neva nužudo 
karalienė. Piemenys nebegali suprasti pasaulio, kuriame iki tol gyveno nekel- 
dami klausimų.?* Bazilijus nusprendė pasitraukti iš baimės, kad jo sėkmingas 
karaliavimas gali baigtis, nors jis truko apie trisdešimt metų. Šio stabilumo aki- 
vaizdoje jo sprendimas atrodo beprotiškas - šį požiūrį patvirtina Filanaksas, ka- 
raliaus paskirtas valdytojas: „Kodėl tu turėtumei atsisakyti valdžios iš baimės 
prarasti valdžią, kaip tas, kuris žudytųsi iš mirties baimės? Vai ne, jeigu šito ora- 
kulo reikia paisyti, dar labiau sutelk savo narsą prieš jį - nes kas gi jo klausys, 
atsisakydamas savęs?“'* 

Matyt, arkadiškoji laimė aptemdė valdovui protą, ir tai rodo, kad dirbtinis 
piemenų pasaulis nėra nuolatinio gyvenimo vieta. Tačiau Bazilijus norėjo jį tokia 
vieta padaryti - atskirdamas gilumą pačioje Arkadijoje, jis mano galėsiąs suspausti 
pastoralinį dirbtinumą į pačią esmę. Bet kas yra esmė to, kas savarankiškai neeg- 
zistuoja? Bazilijus klaidingai supranta Arkadijos prigimtį, nes tai, ką Snellis pa- 
vadino Vergilijaus „niekieno žeme tarp dviejų epochų“, jis nori paversti tvirtu, 
save pagrindžiančiu pasauliu, kad turėtų kur prisiglausti nuo visų savo laimei 
gresiančių pavojų. Arkadiškoji laimė tradiciškai buvo glaudžiai susijusi su atito- 
limu nuo žmones pančiojančių realijų. Vadinasi, ji buvo tarsi atokvėpis tarp dvie- 
jų padėčių, bet Arkadijos karalius, hipostazuodamas šį atokvėpį, atima iš Arka- 
dijos jos pagrindinę funkciją. 

Vis dėlto, nepaisant jo ketinimų, Bazilijus negali atskirti pastoralinio pasaulio 
nuo jo aplinkos. Vien tai, kad jis kreipėsi į Delfų orakulą kaip į mitinę tikrovę, 
parodo, jog dirbtinis pasaulis turi būti susietas su kitais. Paversti mitą referenci- 
ne tikrove - vadinasi, pašalinti pastoralinio pasaulio aktualumą, kadangi šis Ver- 


?3 Žr. ten pat, p. 773, 780. 
3 Ten pat, p. 81. 

gilijaus meno darinys tampa reikšmingas būtent tada, kai mitas ima prarasti sa- 
vo realumą. 

Išsižadėjęs savo pareigų, Bazilijus pasiima su savimi dvidešimt pasirinktų 
piemenų, gabių žaidimams ir poezijai, ir žynį, „kuriam, kaip puikiam eiliuotojui, 
“5. Bazilijus viliasi, kad žynys pa- 
tvirtins jo sprendimą pasitraukti į poezijos viešpatiją. Žynys, būdamas tarpinin- 
kas, turi atlikti egzegeto funkciją, nors karalius nori, kad interpretacija atitiktų jo 


jis liepia aprašyti, kas jam labiausiai patinka 


poreikius. Taigi atrodytų, jog Arkadija netiesiogiai pripažįstama kaip scena, nors 
Bazilijus neketina inscenizuoti savęs kaip to, kas jis nėra, o tik nori pabėgti nuo 
įsivaizduojamos grėsmės. Jis paveda interpretavimo užduotį, kad galutinai už- 
baigtų šį klausimą. Bet, atitvėręs dirbtinį pastoralinį pasaulį nuo visų išorinių 
realijų, jis pats tampa referencine realija ir norom nenorom turi inscenizuoti save, 
iškeldamas tai, ko pats negali pripažinti. Tai ypač pasakytina apie jo fantaziją“, 
kuri dabar išlaisvina slaptus troškimus, tad iš karaliaus išnyra žmogus, iš valdy- 
mo - tuštybė, iš laimės - baimė, iš valdžios —- sumaištis ir iš rūpinimosi kitais — 
savanaudiškumas. 

Pasitraukęs į Arkadijos gilumą, Bazilijus susidvejina, ir aišku, kad pastorali- 
nis pasaulis tebus pastoralinė scena kaip ir visada. Princams savo nuotykius pa- 
vertus metaforomis tam, kad savo tikrovę inscenizuotų kaukėmis, kaukės neuž- 
sidėjęs Bazilijus atskyla į kažką kitą, negu manė esąs. Taigi princai pasinaudoja 
scena, o Bazilijus tampa jos auka. Dviprasmybės struktūra atveria žaismo erd- 
ves, bet nesavanoriškas dvigubas karaliaus vaidmuo atskleidžia tai, ką nuslepia 
jo fantazijos. Bazilijus taip užvaldytas savo visagalių svajonių, kad galiausiai vie- 
nintelė išeitis iš šio suvaržymo atrodo apsimestinė žūtis. 

Bazilijaus siužetinė linija parodo, kad fantaziją reikia pažaboti, jeigu norima 
vėl valdyti savo troškimus ir išsivaduoti iš savo svajonių. Kai tiesiogiai į esamą 
pasaulį įsibrovusios fantazijos pasireiškia kaip haliucinacija, tokiomis fantazijo- 
mis patartina manipuliuoti, kad jos veiktų pagal situaciją. Tam reikia atitinkamo 
sąmonės lygio, kuris haliucinaciją - neturinčią jokios savarankiškos funkcijos, o 
tik nurodančią esant gryną fantaziją - padarytų strategiškai naudingą. 

Bazilijaus istorija retrospektyviai atspindi princų istoriją, kurioje vaizdiniai 
dar buvo kontroliuojami - per juos princesės galėdavo įžvelgti už kaukių paslėp- 
tą tikrovę. Princų kalba tapo miglota dėl sąmonės ir fantazijos sąveikos. Taigi 
fantazija tarnavo paslėptai tikrovei (princų tapatybei), kuri reiškėsi per kalbą. 
Vadinasi, dviprasmybė nėra nei sąmonės, nei vaizduotės plotmėje - ją sudaro jų 
abiejų koegzistavimas, kuris taip ir liktų beformis, jeigu fikciškumas neužmegz- 
tų abipusio ribų peržengimo proceso. Tad fikciškumas tampa terpe dviprasmy- 

“> Ten pat, p. 82-83. 

“* Praktiškasis Filanksas, nors ir paveldėjęs valdžią, vienodai menkina ir orakulus, ir 


fantaziją. Pasak jo, „visokie pranašavimai [...] ne kas kita kaip paikystės, juose slypi arba tuš- 
tybė, arba neklystamumas - vadinas, jie arba negerbtini, arba neišvengiami“. Ten pat, p. 80. 

bei reikštis. Ligtolinį įprastą pastoralinį romaną galima apibūdinti kaip dviejų 
viena kitą neigiančių semiotinių sistemų koegzistavimą, o dabar iš dviejų skirtin- 
gų ženklų kompleksų randasi labai aiškus referencijos matmuo: sąmoningumo ir 
įsivaizdavimo koegzistencija, kaip būdas tikrovei tikrinti. 


4. Literatūrinis fikciškumas kaip inscenizavimas, 
ek-stazė ir transformavimo procesas 


Dubliavimas, kaip pastoralinio romano požymis, rodo, kad nyksta trinarė žen- 
klų sistema, išreiškianti substancialistinę pasaulio tvarką. „Konjunktūrą“ išstu- 
mia žaismo erdvė, kuri vis dėlo neleidžia dviem pasauliams įsitvirtinti kaip dvi- 
narei logocentrinės tvarkos priešpriešai, nes abu pasauliai sąveikauja. 

Sannazaro „Arkadijoje“ du skirtingi pasauliai sluoksniuojami kartojimo ir pri- 
siminimo sąveika. Jam du pasauliai skiriasi taip ryškiai, kad perėjimą iš vieno į 
kitą jis gali suvokti tik kaip sapną". Nors šis procesas dar gal ir atspindi vidu- 
ramžišką kelionę į kitą pasaulį - visiškai skirtingą nuo pažįstamo, - sapnas čia, 
nurodydamas ribų peržengimą tame pasaulyje, nušviečia paslėptas dviejų atski- 
rų pasaulių tikroves. Taigi pirmas Renesanso pastoralinis romanas nurodo kore- 
liaciją tarp dviejų pasaulių, kurių skirtumą galima tiktai įveiksminti. 

Montemayoro „Dianoje“ piemenys apsimeta istoriniais veikėjais, kurie ins- 
cenizuoja savo pasaulį pastoralinėje aplinkoje. Užuot įveiksminę savo prisimini- 
mus, jie atsiskleidžia patys sau. Tokiu žvilgsniu į save siekiama prasiskverbti už 
savo paties tikrovės, kurios inscenizavimas liudija norą įžvelgti tai, kas tos tikro- 
vės užblokuota. Šis noras prilygsta Cervanteso įvestam - tiesa, su kritiniu tikslu — 
sapnui, kaip dominuojančiai pastoralinio romano ypatybei. 

Montemayorui kartojimas tapo tiesiog priemone tematizuoti patį insceniza- 
vimą, o Sidney įveiksminimas buvo pamatinė sąlyga, įgalinusi jį suspausti du 
pasaulius į dviprasmybės struktūrą. Santykius reguliuojantys kartojimas ir įveiks- 
minimas leidžia paslėptiems dalykams iškilti per tai, kas sakoma. 

Kuo glaudžiau susisieja abu pasauliai, tuo svarbesnė yra sapno analogija, pa- 
minėta sero Williamo Alexanderio, „Pilnosios Arkadijos“ redaktoriaus, kuris apie 
dviprasmybę kalbėjo tiesiogiai kaip apie sapno struktūrą. Pastoralinis romanas 
savo metu buvo gretinamas su sapnu - tiesa, dėl įvairių priežasčių, - ir dėl to 
kyla trys klausimai: 1. Kuo pasireiškia šis manomas panašumas? 2. Ar abi struk- 
tūros iš tiesų tapačios, o gal jos tiesiog turi bendrų, bet skirtingai išreiškiamų 
elementų? 3. Kokiu mastu ribų peržengimas, kaip fikciškumo bruožas, atveria 
galimybes, kurios savo ruožtu leidžia peržengti tai, ką teikia sapnas? 

Pastoralinio romano ir sapno panašumas pasireiškia viena kitą neigiančių se- 


“/ Sannazaro, p. 194. Apie istoriškai kintančias sapno ir miego konotacijas žr. Fritz Schalk. 
Exempla romanischer Wortgeschichte. Frankfurt/M, 1966. P. 295—337. 

miotinių sistemų bei pirminio ir antrinio procesų koegzistavimu. Abiem atvejais 
skirtingos sferos supinamos persiklojimu, inscenizavimu, atspindėjimu ir kon- 
densavimu - visa tai rodo ribų bei barjerų buvimą ir jų peržengimą. Ši pamatinė 
struktūra, būdinga sapnui ir fikciškumui, gali įvairiai pasireikšti, ir dėl to fikciš- 
kumas daug ką pasako apie žmogaus prigimtį. 

Pasaulių dubliavimas, pakartojamas charakterio skilimu, reiškia daugiau nei 
vien semiotinį skirtumą. Tai, kas iš pradžių atrodo kaip geografinė perskyra (San- 
nazaro), parodo, kad perskėlimas neapsiriboja skirtingomis ženklų sistemomis, 
bet, kaip ir sapne, taip pat nurodo esant dviejų dalių vienovę. Pirmajame Rene- 
sanso pastoraliniame romane pats autorius Sannazaro prisistatė kaip kaukės ir 
charakterio dubliavimas, o Montemayoro kūrinyje savo konfliktus inscenizavo 
piemenimis apsimetę istoriniai personažai'š. Galiausiai Sidney „Arkadijoje“ už- 
simaskavęs autorius lieka paraštėje, o personažai yra išgalvotos figūros??. Taigi 
iš pradžių kaukės maskavo istorinius veikėjus, o vėliau vis labiau slinktasi nuo 
realių Žmonių vaizdavimo prie kaukės ir asmenybės santykio. Atitinkamai abst- 
raktesnė darėsi ir dviejų pasaulių perskyra - Sannazaro kūrinyje geografinė, Mon- 
temayoro - daugiau įsivaizduojama, o Sidney - daugialypė. Ši tendencija gretin- 
tina ir su tuo, kam personažai atstovauja: apsimetimas tampa tiesiog priemone 
parodyti kaukės ir charakterio žaisminę sąveiką. 

Čia vėl kaip pavyzdį galime imti Sidney „Arkadiją“. Personažai, ateidami iš 
išorės, apgręžia senąją eklogoje matomą pastoralinės kaukės formą, kuri atspin- 
dėdavo istorinį pasaulį. Princai, siekdami savo tikslo, turi įveikti barjerą, o tam 
mintis taip pat reikia apipavidalinti - tai padaro sapno veikla, užmaskuojanti jas, 
kad jos galėtų peržengti miegant prastai saugomą slenkstį ir prasiskverbti į sąmonę. 
Abiem atvejais maskavimas yra nukreipimo procesas, kuriuo galima apeiti drau- 
džiamą vietą: sapno mintys ir princai, siekiantys patekti į Arkadijos gilumą, savo 
tikslus gali pasiekti tik apsimesdami kuo nors kitu. Tad slenksčio peržengimas 
neatsiejamas nuo dubliavimo. Fikciškumas atkartoja sapno dviprasmybę, o sap- 
nui, norinčiam pridengti savo mintis, reikia fikciškumo. Tačiau arkadiškasis maska- 
vimasis, kitaip negu sapnas, nesibaigia apėjus draudžiamą vietą. „Arkadijos“ to- 
pografija ir manomas psichikos modelis, nepaisant visų panašumų, nėra tapatūs, 
nes pastoralinis maskavimasis prasiplečia iki paties maskavimosi anonimiškumo. 

Kaukės iškelia kai ką, kas irgi veikia sapnuose, tačiau sapnų tyrimų paraštėje 
liko maskavimo, kuriuo pridengiamos sapnų mintys, forma. Ricoeuras tvirtina: 


"8 „Dianos“ vertėjas į anglų kalbą Bartholomew Youngas teigia, kad pastoralinės kau- 
kės slepia aukšto rango asmenis, „kurie ne taip seniai gyveno Ispanijos karaliaus dvare“: A 
Critical Edition of Young's Translation of George of Montemayor's Diana and Gil Polo's Enamou- 
red Diana. Red. Judith M. Kennedy. Oxford, 1968. P. 56. 

" Autorius marginaliai egzistuoja po Filisido kauke - žr. Sidney. Arcadia, p. 419—429, 
ypač p. 426. Apie šią kaukę detaliai informuoja Davis ir Lanham, p. 112-113. 

„Atmetus visus mokyklų ginčus, sapnai liudija, kad mes visada turime omeny ką 
kita, negu sakome; manifestuotoji prasmė sapnuose nesiliauja rodžiusi į paslėp- 
tąją prasmę — todėl kiekvienas, kas sapnuoja, yra poetas'??. Jeigu tikrai yra taip, 
tai sapno minčių formos negali būti išimtinai asmeninės archeologinės sapnuo- 
tojo nuosėdos, nes kaukių keistumo negana, kad jos taptų poetiškos. Freudas, 
visada apdairiai vengęs interpretuoti sapno simbolius tradiciškai ir, jo nuomone, 
abejotinai - kaip reprezentacijas, bandydamas klasifikuoti sapno simbolius daž- 
nai griebdavosi mitų, legendų ir pasakų. Jam rūpėjo, kas sapne užkoduota. Bet, 
nors asmeninė archeologija susipina su kolektyvine, mitas ir sapnas - nepaisant 
visų susilietimų — negali būti vienas ir tas pats dalykas. Mitologija yra tiesiog 
priemonė aiškinti atsižvelgiant į tai, kad sapnai turi formą, bet tokia forma negali 
būti fantazijos padarinys, nes ji primeta nuoseklią schemą, kuri aiškiai nėra pa- 
čios fantazijos savybė. Taip pat sapno mintys maskuojamos negali būti grynai 
dėl sąmonės, nes, pasak Freudo, sąmonė nėra kas nors kita negu „jutimo organas, 
kuriuo suvokiamos psichinės savybės“8'. Žodžiu, sąmonę pergudraujančios formos, 
negali kilti iš pačios sąmonės. Jeigu sapno poetiškumas glūdi jo kaukių formose, 
tai neužtenka nei asmeninio, nei kolektyvinio repertuaro - miegančiojo psichikos 
gelmės nėra poezija, kaip kad fantazija ir sąmonė savaime nėra formų šaltiniai. 
Fantazija ir sąmonė turi darbuotis drauge, ir tada sapno simboliai kyla iš dvipras- 
mybės struktūros, kurioje susilieja fantazija ir sąmonė, asmeninė ir kolektyvinė 
archeologija. Forma atsiranda dėl to, kad tai, kas buvo užgniaužta, turi būti nukreip- 
ta į sąmonę, O tai reiškia, kad skirtingos sferos turi būti prieinamos viena kitai. 

Terapeutinė sapnų analizės orientacija skyrė mažai dėmesio tokių formų es- 
tetiniams elementams, nors esama stulbinamo kontrasto tarp palyginti riboto sapnų 
turinio ir nepaprastai įvairių formų, kuriomis šis turinys išreiškiamas: „tą patį 
objektą gali simbolizuoti tiesiog bet kas“82. Tai konstatuodamas, Ricoeuras daro 
išvadą, kad sapnas nieko nesimbolizuoja. „Todėl sapno detalizavimas nesusijęs 
su tuo, kas nusakyta kaip kondensacijos, perkėlimo ir vaizdinio reprezentavimo 
veikla'*?. Bet jeigu, kaip teigia Freudas, simboliai kyla iš pasakų, mitų, anekdotų, 
folkloro ir pan., tai jie yra ne „sapno veikos“, o „kultūrinės veikos“ dariniai. Jų 
šaknys gal ir tos pačios, bet jie auga skirtingomis kryptimis, todėl kultūriniai ob- 
jektai nėra sapnų dariniai, o sapno mintys nėra mitai. 

Sidney „Arkadijoje“ veikėjų perskyrimas į kaukę ir asmenį primena sapno 
struktūrą dėl to, kad apsimetimas paslepia tai, kas princai yra, idant atsivertų 
vartai į jiems užgintą pasaulį. Abiem atvejais norint peržengti uždraustą slenkstį 
reikia apgaulės. Bet patekę į uždraustą zoną, princai geidžia būti laikomi tuo, kas 


80 Ricoeur. Interpretation, p. 27. 

81 Sigmund Freud. Die Traumdeutung (Gesammelte Werke II/III). Red. Anna Freud ir 
kiti. Frankfurt/M, 1968. P. 620. 

82 Ricoeur. Interpretation, p. 511. 

83 Ten pat. 

esą. Jiems žaidžiant su savo pačių kaukėmis, neišvengiamai prasideda žaidimas 
žaidime. Štai čia maskaradas atsiskiria nuo sapno, nes sapne dominuoja kaukė ir 
ji turi būti išlaikoma, kad grįžtų tai, kas užgniaužta. O princai norėtų nusimesti 
kaukes ir atskleisti savo tikrąją tapatybę. 

Persirengę princai neatstovauja nei aristokratams, nei piemenims, nei juo- 
lab amazonėms. Jie peržengia ne tik savo kilmę, bet ir savo kaukes. Dėl to Musi- 
dorui nejauku, jis tai išsako komentuodamas savo draugo lyties pakeitimą, o Pi- 
roklis atsako: „Nemanyk, kad vilkėdamas moters apdarus būsiu moteriškesnis, 
nes prisiekiu tau, kad ir su tokiais apdarais nieko labiau netrokštu kaip šitame 
reikale pasirodyti vyriškai '**. Jeigu Piroklis, persirengęs moterimi, nori pasiro- 
dyti vyriškai, vadinasi, jis aiškiai suvokia, kad kaukė ir kilmingumas vienas kito 
nereprezentuoja. Princas čia pasidaro nerealus, kad realybei suteiktų fikciškumo 
kaukę, bet kartu jis nori prasišviesti pro kaukę, kad atidengtų ir ją, ir save. Šis 
manifestuotas reprezentavimo atsisakymas išjudina žaidimą, siekiantį daug to- 
liau negu mūsų atsekta sapno analogija. Sapne dominuoja užgniaužto troškimo 
kaukė, kai siekiama sugrąžinti palaidotą praeitį, o „Arkadijoje“ veikėjai trokšta 
savo princesių meilės, ir tai reiškia ateities siekį. Jie turi suderinti regresyvų slėpi- 
mąsi su progresyviu atsidengimu, bet kaukių čia nusimesti negalima, nes jiems 
reikia įveikti sunkias kliūtis ir peržengti budriai saugomas sienas. Jų tikslas ver- 
čia juos atsiskleisti per savo kaukes, ir šį dvilypį užsidengimo bei atsidengimo 
veiksmą reikia atlikti vienu metu. „Arkadijos“ pabaigoje Piroklis ir sako: „mes 
prisidengėme tokiais pavidalais, kurie mums greičiausiai padėjo atskleisti savo 
jausmus'*. Atsidengiantis prisidengimas negali reprezentuoti nieko, išskyrus patį 
procesą, ši savybė buvo būdinga pastoralinei tradicijai nuo pat savęs mėgdžioji- 
mo poezijos Vergilijaus „Eklogose“. Taigi dvilypė vienalaikio prisidengimo ir 
atsidengimo vienybė iliustruoja fikciškumą, leidžiantį tam, kas paslėpta, atsiskleis- 
ti per apgaulę. 

Šiuo pridengtu atsidengimu veikėjai patenka į stulbinamai reikšmingą santy- 
kį su savimi. Persirengę, jie turi inscenizuoti savo tikrąjį „aš“, kad pasiektų tai, ko 
dar nėra. Taigi asmuo po kauke nepaliekamas už savęs, bet jis „turi“ save kaip 
tai, kuo pats asmuo negali būti. Priešingai negu sapne, kur miegantijį įkalina jo 
matomi vaizdai, persirengiančiam asmeniui čia išsiskleidžia daugybė galimy- 
bių. Save inscenizuodamas, jis pasitraukia iš savęs, bet kartu lieka savimi, nes 
kitaip niekas negalėtų būti įveiksminta. To padarinys yra ek-statinė būsena: as- 
muo „turi“ save stovėdamas anapus savęs. Šioje vietoje fikciškumas toli pra- 
noksta sapno analogiją. Ricoeuras, vis dar linkdamas sulietį sapną ir poeziją, 
šiam pridengtam atsidengimui skiria ypatingą dėmesį: „Tik studijuojant šiuos 
konkrečius santykius, šiuos akcentų perkėlimus ir prisidengimo ir atsidengimo 


81 Sidney. Arcadia, p. 136. 
85 Ten pat, p. 824. 

funkcijų inversijas galima įveikti tai, kas [sapne] lieka abstraktu regreso ir pro- 
greso opozicijoje“ 59 

Literatūroje ši pridengto atsidengimo forma gali būti konkreti, nes literatūrai 
(kitaip negu sapnams) nereikia spręsti archajiškų psichikos konfliktų. Pridengtas 
atsidengimas atitinka pamatinį mūsų akstiną peržengti savo ribas, ir šiuo atžvil- 
giu čia esama panašumo su Derrida pastabomis - skirtingomis nuo sapnų anali- 
zės - apie norų patenkinimo būdus: 


Kaip ir sapne - pagal Freudo analizę - vienu metu leidžiami nesuderinami dalykai, 
kai tik tai siejasi su noro patenkinimu, nepaisant tapatybės principo ar atstumtojo 
trečiojo — t. y. logiško sąmonės laiko. Vartojant kitą Žodį negu „sapnas“, įvedant 
sąvokas, nebepriklausančias esaties arba sąmonės metafizikai (dar ir Freudo dis- 
kurse priešinančiai budrumą ir sapną), reikėtų apibrėžti erdvę, kurioje įmanomas ir 
gali būti aprašytas šis reguliuojamas „prieštaravimas“*?. 


Literatūrinis fikciškumas, kaip su susiardymu susijęs suplementas, teikia būtent 
tokią erdvę, kurioje „reguliuojamas prieštaravimas" reikštųsi kaip ek-stazė. Ek- 
statinei vienalaikiško buvimo savyje ir už savęs būsenai, siekiančiai akivaizdu- 
mo, reikia formos, nors ši forma negali jos reprezentuoti ir privalo jos nesusting- 
dyti, kad ji išliktų kaip „reguliuojamas "prieštaravimas". 

Būtiną formą galima stebėti Sidney „Arkadijoje“ per esaties ir nesaties susi- 
pynimą dvigubuose veikėjų, būnančių ir savimi, ir kartu ne savimi, vaidmenyse. 
Šis santykis įspūdingai iliustruojamas iš pat pradžių, dar princams nepasitrau- 
kus į Arkadijos gilumą. Sudužus laivui, Musidoras ieško savo draugo Piroklio: 
„Taigi jis patraukė į Lakoniją, tarp helotų ir spartiečių. Ten iš tiesų jis rado kles- 
tint savo šlovę, paminklus sau, iškaltus marmure ir dar tvariau Žmonių atminty- 
je; bet visuotinė rauda dėl jo nesančio buvimo įtikino jį jo esamu nebuvimu“ Šš. 
Tai rodo, kaip reikia suprasti veikėjus. Kai jie veikia persirengę, jų karališkumas 
nustumiamas į nesatį, nors ši nesatis išlieka esama reguliuojant kaukės veiks- 
mus. Atvirkščiai nutinka, kai Piroklis savo mylimajai tampa esamas kaip jis pats 
ir šitaip į nesatį nustumia kaukę. Šiuo atveju nesanti kaukė tampa esama iš dalies 
per jos galimo strateginio panaudojimo apmąstymus ir iš dalies per jos keliamas 
abejones paties princo patikimumu*?. Esamybė išlieka glaudžiai susijusi su tuo, 
kas nustumta į nesatį. 

Nesatis turi sąlygoti esatį, kadangi veikėjams reikia įvaldyti nepažįstamas 
situacijas. Kartais jų požiūriai, gebėjimai, normos ir vertybės turi būti nustumti į 
šešėlį tiesiog dėl to, kad netinka situacijai. Todėl asmens ir kaukės santykiai nuo- 
lat kinta pagal reikiamą poslinkį. Princas tada tėra atskaitos taškas piemeniui 


86 Ricoeur. Interpretation, p. 534. 

57 Derrida. Grammatologie, p. 421—422. 
88 Sidney. Arcadia, p. 129. 

89 Žr. ten pat, p. 684-690. 

arba Amazonei, kurios sėkmę arba nesėkmę lemia princo diktuojamas elgsenos 
pritaikymas. Jeigu visiškai įsigalėtų kaukė, ji būtų nereguliuojama, o jeigu vis- 
kam vadovautų paties veikėjo elgsenos kodas, jis negalėtų susidoroti su kinta- 
momis situacijos reikmėmis ir patirtų nesėkmę - kaip matome iš nesudvejintų 
charakterių (Bazilijaus, Ginecijos, Amfialo). Kaukės kodą suformuoja nesantis 
asmuo, reguliuojantis kaukės veikimą ir šiuo reguliavimu įgyjantis esatį, jo ban- 
dymai ir jo pasirinkimas, kas dominuos - jis ar jo kaukė. Todėl niekada nėra nei 
kaukės, nei asmens absoliučios esaties, o nuolatinė esaties ir nesaties kaita rodo, 
kad personažas visada išplinta už to, kas jis tuo momentu yra. 

Persirengimui tenka esminis vaidmuo: jis suteikia asmeniui pavidalą, prisi- 
derinsiantį prie situacijos reikmių, ir taip įgalina jį išsiskleisti į daugybę galimy- 
bių, būtinų asmeniui siekiant prisitaikyti prie gausybės kintančių situacijų. Skir- 
tumas tarp kaukės ir asmens persikelia į patį asmenį, kuris kiekvieną akimirką 
yra apibrėžtas savęs paties aspektas, nubraukiantis kitus aspektus. Kartu pati 
kaukė yra persmelkta skirtumo, nes ji ir slepia (asmenį), ir tuo pat metu atsklei- 
džia (asmenį kaip jo aspektų gausybę). Kadangi ji palengvina ek-statinę buvimo 
savimi ir stovėjimo anapus savęs būseną, kaukė yra fikciškumo paradigma - jis 
apsireiškia kaip apgaulė dėl to, kad parodytų, jog tokia apgaulė visada esti bū- 
das atsiskleisti. 

„Arkadijoje“ apgaulė kaip atsiskleidimas susijusi ne tik su princais, bet ir su 
tais charakteriais, su kuriais jie varžosi - visų pirma Arkadijos valdovais. Persi- 
rengimo apgaulė iškelia ir Bazilijaus, ir Ginecijos slaptus troškimus. Piroklis jiems 
prisistato Amazonės pavidalu, ir jie tiki tuo, ką mato. Kaip ir visoje percepcijoje, 
vaizduotė papildo tai, kas nematoma. Pirokliui, peržengusiam draudžiamą ribą, 
tenka stiprinti iliuziją, ir Amazonės kontaktas su Bazilijumi nušviečia pastarojo 
slepiamus nesantuokinius geismus, o Ginecija užvaldoma nežaboto ilgesio jos 
įsivaizduojamam jaunuoliui, kurio meilė, jos manymu, turėtų būti skirta jai, o ne 
jos dukteriai. Išryškėja įsišaknijęs regimybės ir fantazijos panašumas: regimybė, 
čia pasireiškianti per apgaulę, žadina vaizduotę, o jos formos tuštumas provo- 
kuoja vaizduotę ją užpildyti. Šiame procese regimybė tampa burtų lazdele tam, 
kas iki tol buvo paslėpta, o dabar atsiskleidžia neužmaskuota forma. Tai yra ne- 
gatyvus ek-statinės būklės atspindys - tuo pat metu ir priklausome savajam „aš“, 
ir pasitraukiame iš jo. Ką iš to galime sužinoti? 

Iš esaties ir nesaties santykio matėme, kad persirengimas iškelia konkrečius 
asmens aspektus, kurie būna įvairiai fragmentuoti pagal tai, ko reikalauja situa- 
cija. Maskavimą valdantis asmuo vis dėlto patiria nuolatinį savęs skilimą, virs- 
tantį dinamišku procesu, kuriame kiekvieną konkretų kaukės veikimą galima 
panaikinti, bet tik užsidedant kitą kaukę. Todėl veikėjai dalyvauja ne kaip kau- 
kės ir ne kaip asmenys, o kaip jų sąveika, primenanti tai, kas psichoanalitinėje 
estetikoje buvo pavadinta „kūrybiniu ego ritmu“, kurį Antonas Ehrenzweigas api- 
būdina kaip svyravimą „tarp sutelkto geštalto ir okeaninio nediferencijuotu- 

mo““*?. Sekdamas Winnicotto ir Milnerio nuostatomis, Ehrenzweigas aiškina, kad 

kūrybiškas ego [turi] sugebėti suspenduoti ribas tarp „aš“ ir „ne-aš“, kad geriau 
pasijaustų realybės pasaulyje, kur objektai ir „aš“ būna aiškiai atskirti. Diferencija- 
vimo ir dediferencijavimo ego ritmas nuolat svyruoja tarp šių dviejų polių ir tarp 
vidinio bei išorinio pasaulių [...] Laikinas dediferencijavimas kraštutiniais atvejais, 
pavyzdžiui, okeaninėse būsenose, sietinas su paviršiaus funkcijų paralyžiumi ir to- 
dėl gali turėti griaunamąjį poveikį. Bet ego visai negalėtų funkcionuoti be ritmo 
švytavimo tarp skirtingų plotmių?!. 


Ehrenzweigo pateiktos struktūruoto sutelktumo ir okeaninio dediferencijavimo 
sąvokos nusako du judėjimus, kurie atsišakoja ir paskui grįžta į save, sąlygodami 
subjektą. Struktūravimas veikia pasaulyje, nepriklausomame nuo subjekto, ir su- 
kelia fragmentaciją, nes ego turi atskilti nuo savęs, kad įvaldytų tai, kas jis nėra. 
Tačiau tokie atsiskyrimai lieka susiję su subjektu, būdami jo fragmentai, ir taip 
kyla ego ritmui būdinga įtampa tarp diferencijavimo ir dediferencijavimo. 

Regis, pamatinę ego ritmo formą paradigmiškai iliustruoja kaukės ir žmo- 
gaus sąveika - asmuo gali ištrinti, ką jam primetė kaukė, bet čia esminis terminas 
irgi yra modifikacija. Kaip kad veikėjų ribų peržengimas nėra sapno imitacija, 
taip ir ši priešybė nėra ego ritmo imitacija. Paralelės liudija tik antropologines 
literatūros fikciškumo šaknis. Asmuo gali įstrigti kaukėje, bet jis vėl išsivaduos, 
nes jo įkalinimą lemia tik tai, ko reikalauja situacija. Šis įstrigimo ir išsilaisvinimo 
ritmas persmelkia ne tik asmens ir kaukės santykius, bet ir santykius tarp asme- 
nų bei tarp kaukių. Kaukė, žinoma, suvaržo asmenį, bet taip pat ir praplečia jį, 
nes asmuo turi prasimanyti save kaip ką nors kitą, idant save pranoktų. Taigi 
kaukė atspindi dvigubą - suvaržymo ir suvaržymų atpalaidavimo - judėjimą 
abipusio dekomponavimo procese. Tas pats pasakytina apie asmenį: jis gali nusi- 
imti kaukę, bet tik tam, kad ją iš naujo užsidėtų. Asmuo atskleidžia savo esatį 
nusimesdamas kaukę, bet jis taip pat turi susigrąžinti ją, kad galėtų veikti. Taigi 
konstravimo ir dekonstravimo impulsai nuolat persijungia, ir tai lemia ne kaukė 
ir ne asmuo, o skirtumo žaismas. Štai todėl tendencija konstruoti, kaip įvaldymo 
prielaida, visada skatina tendenciją dekonstruoti, kaip išsivadavimo prielaidą. 
Šis nuolatinis persijungimas gali vykti be galo, ir jame glūdi minimali kūrybos 
akto sąlyga. 

Kadangi šis priešpriešinis judėjimas neleidžia įgyti grynos esaties nei asme- 
niui, nei kaukei - esamumą nuolat dubliuojant nesamumu, - ir kadangi tai, kas 
aktualu, visada susieta su tuo, kas neaktualu, siekiant ką nors padaryti, - vadina- 
si, grynos esaties niekada negali būti ir kūrybos akte, kurio tad negalima laikyti 
reprezentavimu. Iš tiesų kūrybos aktas įmanomas tik nebūdamas reprezentaty- 


* Anton Eherenzweig. The Hidden Order of Art. A Study in the Psychology of Artistic Ima- 
gination. Berkeley, 1971. P. 120. 
?1 Ten pat, p. 121 ir 177. 

vus. Asmuo ir kaukė neturi reprezentavimo vertės mimetine prasme, ir jeigu jie 
apskritai ką nors gali reprezentuoti, tai tik jų iškeliamą nesatį, kuri kaip tik ir 
pašalina bet kokią reprezentavimo funkciją, kurią jie galėjo turėti. Nes reprezen- 
tuoti nesatį per esatį galima tik devalvuojant patį reprezentavimą. 

Taigi fikciškumas yra idealus kūrybos akto atspindys. Kai jis atsidengia kaip 
fikcija, iš bet kokios jo formos dingsta autentiškumas, o susidaranti neautentiška 
būklė, padedama kaukės, leidžia subjektui būti kartu savyje ir ne savyje, sudary- 
dama sąlygas subjektui kurti save. Tokia ek-stazė yra apskritai kūrimo paradig- 
ma - tiek subjekto, tiek pasaulio. Sidney persirengusių princų atveju subjektas ir 
pasaulis dar tebėra sukibę, tipiškai atspindėdami istorinę situaciją ant modernio- 
sios eros slenksčio, kai pasaulio darymas sutapo su žmogaus savęs išsaugojimu. 
Tačiau būti ne savyje nereiškia save transcenduoti - tai reiškia save inscenizuoti. 
„Žmogus nuolat peržengia savo apibrėžimus, - rašo Cornelius Castoriadis, - ka- 
dangi jis pats juos kuria, ką nors kurdamas jis kartu sukuria save, ir kadangi joks 
racionalus, natūralus ar istorinis apibrėžimas negali pretenduoti būti galutinis. 
Žmogus yra, kas jis nėra ir kas yra ne jis“*2. 

Fikciškumas šiam peržengimui pateikia esminį antropologinį modelį - jo dub- 
liuojantis pobūdis sukuria ek-statinę padėtį. Tam, kad tai būtų sučiuopta, fikciš- 
kumas turi demaskuotis esąs regimybė, kadangi tik regimybėje gali koegzistuoti 
vienas kitą neigiantys aspektai. Kaip savęs modeliavimo ir pasaulio darymo pa- 
radigma, jis iliustruoja kūrybos procesą, kurio minimali sąlyga yra ego ritmas. 
Pasak Ehrenzweigo, „minimalus meno turinys, matyt, yra kūrybos proceso rep- 
rezentavimas subjekte“*. Taigi reprezentuojama ne kokia nors duotybė, o sieki- 
mas to, ko dar nėra. Todėl fikciškumas turi ne apibrėžtą, o dinamišką formą, kuri 
ek-statinę būklę pateikia tik kaip matricą, iš kurios gali rastis apibrėžtumas. Ek- 
stazė sietina ne su pastovumo arba atpalaidavimo būkle, o su inscenizavimu to, 
kas yra ir kas kartojimu įgyvendina galimybę tapti kitu. 


5. Antropologinės implikacijos: Apie dubliavimą ir totalumą 


Antropologinėms literatūrinio fikciškumo implikacijoms iki šiol skiriama mažai 
dėmesio. Thomas J. Robertsas rašo: 


Antropologų ir sociologų raštuose nesu aptikęs sąmoningos fikcijos sampratos kaip 


"2 Cornelius Castoriadis. Gesellschaft als imaginūre Institution. Entwurf einer politischen 
Philosophie. Vertė Horst Brūhmann. Frankfurt/M, 1984. P. 233. Kaip ši padėtis atrodo 
konkrečiose istorinėse situacijose, parodyta Karlheinzo Stierle's straipsnyje „Die Moder- 
nitūt der franzosischen Klassik. Negative Anthropologie und funktionaler Stil“ // Franzėsis- 
che Klassik. Theorie - Literatur - Malerei. Sud. Fritz Nies ir Karlheinz Stierle. Mūnchen, 1984. 
P. 81-133. 

** Ehrenzweig, p. 174. Smulkiau tatai aptariama to paties autoriaus straipsnyje „The 
Undifferentiated Matrix of Artistic Imagination“ // Psychoanalytic Study of Society, UI. Red. 

dalyko, išrasto vienoje kultūroje ir paskui perimto kitų kultūrų [...] Išradimo ir perė- 
mimo klausimas nėra tuščias, nes atsakymai į jį teiktų progą atsakyti į svarbesnius 
klausimus: kaip kultūra panaudoja sąmoningą fikciją? kokio tipo kultūros jaučia 
tokios priemonės poreikį ir, ją atradusios, išsamiai išnaudoja? kokios kultūros ja 
nesinaudoja ir lieka abejingos??* 


Jeigu fikcijos turi kokios nors reikšmės kultūrinei antropologijai, kiek tos reikšmės 
galima nustatyti per struktūrinę formulę, mūsų išvestą iš literatūrinio fiktyvu- 
mo, - vienas kitą neigiančių aspektų koegzistavimą? Šį klausimą galime spręsti 
dviejose plotmėse: reprezentavimo ir ek-stazės. Todėl aprašymas turi būti dvily- 
pis, nes dubliavimo reiškinio negalima paaiškinti vientisai - jį galima identifi- 
kuoti tik skirtingų jo manifestavimo plotmių sąveikoje?". 

Fikciškumo dubliavimą galima įsivaizduoti kaip daugialypių atspindžių vie- 
tą, kur viskas atspindima, laužiama, fragmentuojama, sluoksniuojama, perspek- 
tyvinama, demaskuojama arba atskleidžiama. Kaip teigė Nietzsche, „Norėdami 
stebėti veidrodį jame pačiame, jame nerandame nieko kito, tik daiktus. O norė- 
dami sučiuopti daiktus, galiausiai neaptinkame nieko kito kaip tik veidrodį“. 
Veidrodžio negalima suvokti transcendentiškai, kaip ir negalima sulieti su dia- 
lektika, eliminuojančia sąveiką. Minėtoji struktūrinė formulė suponuoja ne sinte- 
zę, o begalinę susipynusių ir sąveikaujančių pozicijų sklaidą. Transcendentinės 
referencijos nebuvimas ir jokio visa aprėpiančio trečiojo matmens negalimumas 
rodo, kad literatūrinis fikciškumas pasižymi nepanaikinamu dvilypumu - iš es- 
mės tai ir yra jos veikimo galios šaltinis. Kadangi dvilypumo negalima unifikuoti, 
skilimo pagrindas neapčiuopiamas, ir vis dėlto jis veikia kaip varomoji jėga, nuo- 
lat siekianti suvesti atskirtus esinius. 

Taigi literatūrinis fikciškumas realizuoja esminį antropologinį modelį, pasi- 
reiškiantį kartais kaip antrininkas, o kartais kaip vidinio pasaulio totalumas. Ant- 
rininkas pasireiškia struktūrinėje formulėje, o totalumo požymiai parodo ek-sta- 
tinę fikciškumo būklę. Abiem atvejais dvilypumas yra grindžiamoji kategorija. 

Plessneris teigia, kad suskilimas yra būdinga žmogaus ypatybė: 


Mūsų racionalią savivoką galima formalizuoti [...] iš idėjos, kad žmogus paprastai 
būna susijęs su savo socialiniu vaidmeniu, bet negali būti apibrėžtas per jokį vaidme- 
nį. Vaidmenų atlikėjas arba socialinės figūros nešėjas nėra tapatus sau, bet vis dėl- 
to negali mąstyti savęs atsietai neprarasdamas savo žmogiškumo [...] tik turėdamas sa- 
vąjį kitą, jis turi save. Su šia antrininko struktūra, kurioje susisieja vaidmens nešėjas 
ir vaidmens figūra, manome radę konstantą, kuri atvira kiekvienam žmogaus su- 
visuomeninimo tipui ir yra esminė žmogiškumo prielaida. Antrininkas visada gali 


Warner Muensterberger ir kiti. New York, 1964. P. 373-398. 

** Thomas J. Roberts. When Is Something Fiction? Carbondale, 1972. P. 103, 105. 

*5 Plg. Gregory Bateson. Mind and Nature. A Necessary Unity. London, 1979. P. 69-70, 73, 
61-64 ir 81-83. 

*6 Friedrich Nietzsche. Morgenrote (Werke, I). Red. Karl Schlechta. Mūnchen, 1977. 

užmiršti save kaip tokį arba tiesiog nesuvokti savo dvilypumo ir šitaip paskęsti 
savo socialinėje figūroje arba [...] nustatyti ir išlaikyti asmeninės ir visuomeninės 
savasties dalių pusiausvyrą [...] Turint galvoje pačią žmogaus antrininkystę, kaip 
vieną iš savivoką įgalinančių struktūrų, vienos pusės jokiu būdu negalima prieš- 
priešinti kitai, tarsi ji „iš prigimties“ būtų geresnė. Antrininkas tiesiog turi galimybę 
ją padaryti geresnę“. 
Esminė Plessnerio pastabų ypatybė yra ta, kad jis atmeta bet kokią ontologiškai 
pagrįstą savasties struktūrą, kuri būtų linkusi, kalbant idealizmo terminais, su- 
priešinti homo nuomenon ir homo phaenomenon - ši priešprieša vienodai vešėjo mark- 
sizmne ir psichoanalizėje. Marksistinė susvetimėjimo su savim koncepcija numato 
žmones turint idealistinį pagrindą, per kurį galima atskirti tikrąją savastį nuo jos 
sumenkintų formų. Psichoanalizė kalba apie savasties branduolį, kurį galima pa- 
matyti savojo „aš“ veidrodyje. Tačiau žmonės, kaip savo pačių antrininkai, geriau- 
siu atveju yra diferencijuoti, keliaujantys tarp savo įvairių, vienas kitą pakeičian- 
čių ir modifikuojančių vaidmenų. Vaidmenys nėra kaukės, kuriomis siekiama 
pragmatinių tikslų - jie teikia galimybę visada būti kitkuo negu kiekvienas atski- 
ras vaidmuo. Todėl būti savimi - vadinasi, sugebėti save dubliuoti. 

Žinoma, atitinkamą vaidmenį nulemia socialinė situacija, bet atskirų vaid- 
menų prisitaikymas, nors ir sąlygodamas jų formą, nesąlygoja Žmonijos antri- 
ninkystės. Uždėdama savo antspaudą ant pasidalijimo, bet nei sukaustydama, 
nei pašalindama jį, socialinė situacija išskleidžia žmonijos dvilypumą į vaidmenų 
gausybę. Pats dvilypumas kyla iš mūsų ekscentrinės pozicijos: mūsų egzistencija 
yra neginčijama, bet kartu - mūsų nedisponuojama. Šiai pamatinei Žmogaus pa- 
dėčiai Plessneris netaiko Lacano psichoanalizėje pateiktos užcentrinio subjekty- 
vumo koncepcijos - daugiausia dėl to, jog jis negali pritarti požiūriui, kad pirmi- 
nis savasties branduolys veidrodiniame atspindyje mato save suskilusį, nes jam 
nepriimtina idėja apie subjektą kaip ateinantį į save. Dėl užcentrinės Žmogaus 
padėties taip pat neįmanoma savasčiai disponuoti savimi - šis disponavimas ky- 
la iš nuolatinio ribų brėžimo ir jų naikinimo, subjektui save modeliuojant?č. 

Pagrindinė Plessnerio paradigma šiam dubliavimui išaiškinti yra aktorius. 
Aktoriui tapatinantis su neegzistuojančia figūra - tarkime, Hamletu, - pirmiausia 
„atlikėjas susikuria ypatingą įvaizdį, į kurį lygiuosis įsikūnydamas. Jo vaidinimas 
grindžiamas čia reikalingu savasties, kuria jis turi būti vaidindamas, skilimu, kuris 
jam [...] įmanomas labai skirtingais būdais“. Dabar Plessneriui kyla klausimas: 


[...] ar galėtų žmogus jam vaidinamoje figūroje atpažinti „save“, savo kokią nors 
pusę, galimybę, žmogų kokios nors idėjos šviesoje, ir ar galėtų jis tokią figūrą pasta- 
tyti ant kojų, jeigu jau iš prigimties neturėtų savyje „ko nors iš“ aktoriaus? [...] Ir 


P. 1172. 

*" Helmuth Plessner. „Soziale Rolle und menschliche Natur“ // Gesammelte Schriften, X. 
Red. Gūnter Dux ir kiti. Frankfurt/M, 1985. P. 235. 

*ė Plačiau apie tai žr. Gabriele Schwab. Entgrenzungen und Entgrenzungsmythen. Zur Sub- 

jeigu aktoriaus reprezentavimo galimybių mastas yra neribotas, ar jis neatskleidžia 
bent vieno ypatingo žmogaus konfigūracijos aspekto??? 


Tapatintis su fantomu siekiant pažadinti jame gyvybę - vadinasi, nebebūti tuo, 
kas esi, nors naująjį pavidalą iš dalies sąlygoja tai, kuo buvai iki tol. Nors šis 
procesas nužymi Žmogaus konfigūraciją, tai nereiškia ir negali reikšti, kad vaid- 
menų sankaupa galiausiai sudarys visą žmogų ir juolab kad leis jį pažinti. Vaid- 
menys nėra būdas įeiti į save - jie tiesiog parodo, kas tu esi tam tikro vaidmens 
tam tikrame geštalte, bet neleidžia tau „turėti“ savęs. Gal ir pageidautina „turėti“ 
save, koks esi, bet būtų pražūtinga apriboti save vienu vaidmeniu - juk kiekvie- 
nas atskiras vaidmuo yra siauras ir būtų užkirstas kelias pakeisti vaidmenį. Mes 
esame atskirti nuo savęs pačių vien dėl to, kad egzistuojame nežinodami, kas yra 
egzistencija. Mūsų, kaip aktorių, susikuriami iliuziniai įvaizdžiai būna neauten- 
tiški tol, kol tikime juose turį save. O tai, kad negalime atrasti savęs jokiame abso- 
liučiame vaidmenyje, reiškia, kad galimų vaidmenų skaičius neribotas. 

Žmogaus prigimties antrininkiškumą galima suprasti įvairiai. Šiandienė sub- 
jektyvumo filosofija teigia, kad subjektas yra būtis sau tik suvokdamas, kad jo 
pagrindas jam neprieinamas, ir todėl kiekviename jo apsireiškime turi būti įrašy- 
tas šis neprieinamumas. Subjektas tampa subjektu tik balansuodamas ant šios 
viršūnės, nes tik šitaip jis gali sąmoningai gyventi!““. Diametraliai priešingas šiam 
požiūriui androgininis mitas apie sudvejintą būtybę, kurios susivienijimo ilgesį 
daugeliu atžvilgių atspindi antrininkystė!?!. Subjektyvumo filosofija kalba apie 
nesuvokiamą pagrindą, o antropogeninis mitas - apie pagrindą, kuris visada už- 
imtas. O štai socialinė antropologija apskritai nesidomi, kas glūdi už besisklei- 
džiančių vaidmenų, bet gvildena užcentrinę Žmogaus padėtį, kaip jo kintančių 
pavidalų branduolį. Literatūrinio fikciškumo dubliavimo struktūra išimtinai ne- 
siremia nei nesuvokiamu pagrindu, nei vaidmenų kaita, nei suvienytinu pada- 
lijimu, nors visi šie aspektai gali dalyvauti paskirose struktūros apraiškose. Ši 
struktūra iš esmės abstrahuojasi nuo įvairių dubliavimo padarinių, kuriuos sub- 
jektyvumo filosofija laiko sąmoningu gyvenimu, antropogeninis mitas - geidžia- 
ma vienybe, o socialinė antropologija - vaidmenų kaita. 

Literatūrinis fikciškumas pranašesnis vienalaikišku dubliuojamų pozicijų bu- 
vimu, kuriuo jis atstovauja dubliavimui kaip tokiam. Kadangi dubliavimas yra 


jektivitūt im modernen Roman. Stuttgart, 1987. P. 35-61. 

* Helmuth Plessner. „Zur Anthropologie des Schauspielers“ // Gesammelte Schriften, 
VII. Red. Gūnter Dux ir kiti. Frankfurt/M, 1985. P. 410. 

100 Plačiau apie tai žr. Dieter Henrich. „Selbstbewuftsein. Kritische Einleitung in eine 
Theorie“ // Hermeneutik und Dialektik (Festschrift Gadamer I). Tūbingen, 1970. P. 257-284. Žr. 
t. p. to paties autoriaus: Selbstverhūltnisse. Stuttgart, 1982. P. 83-130; Fluchtlinien. Philosophis- 
che Essays. Frankfurt/M, 1982. P. 99-178. 

101 Plačiau apie tai žr.: Renate Lachmann. „Doppelgangerei“ // Individualitūt (Poetik und 
Hermeneutik, XIII). Sud. Manfred Frank ir Anselm Haverkamp. Mūnchen, 1988. P. 421—439, - 
ir kitus šio tomo straipsnius. Apie pasąmonės dubliavimą reikšmingų pastabų esama Elisa- 

nedaiktiška padėtis, reprezentavimas negali būti mimezė - ypač todėl, kad rep- 
rezentuojant kokią nors duotybę, būtų iš anksto apribojama tai, ką reikia išlais- 
vinti. Todėl literatūrinis fikciškumas pasižymi neigimu, kuris palengvina vienas 
kitą neigiančių pozicijų koegzistavimą, ardydamas struktūrą, funkciją, sanklo- 
dą, reikšmę ir prasmę, esančias referencijos laukuose, iš kurių paimti tekste su- 
dėstyti elementai. Šis anuliavimas sukuria tarpinę būklę, kurioje matomas ardy- 
mas užgožia savo paties motyvaciją. „Jau nebe“ bei „dar ne“ sueina draugėn, ir 
jų diferencialas, kaip teigia Franzas Rosenzweigas, „savyje sujungia Nieko ir Kai 
ko ypatybes: tam tikras Niekas nurodo Kai ką - savo Kai ką, ir kartu yra Kai kas, 
dar tebesnaudžiantis Nieko sterblėje“ 102. 

Reprezentuoti tokį dubliavimą - vadinasi, daryti įsivaizduojamą galimų pa- 
saulių genezę ir netgi patį kūrimo procesą. Toks reprezentavimas ryškiai skiriasi 
nuo įprastinės reprezentavimo sampratos. Kaip ir Freudo „instinktų reprezenta- 
vimo“ idėja, kuria jis siekė nusakyti nepažinią sferą, dubliavimo reprezentavi- 
mas remiasi į antropologinę padėtį, kuri pati nepagaunama ir reiškiasi tik savo 
kaleidoskopiniu poveikiu. Literatūrinis fikciškumas, kaip dubliavimo reprezen- 
tavimas, atsiskleidžia kaip gryna regimybė; kitaip tariant, reprezentavimo mo- 
dusuose įrašyta negalimybė atitikti ką nors egzistuojantį. Atsiskleisdamas kaip 
regimybė, literatūrinis fikciškumas atsiriboja nuo visų konkrečių dubliavimo ap- 
raiškų, kurias, pavyzdžiui, nusako subjektyvumo filosofija, antropogeninis mi- 
tas ir socialinė antropologija. Šitaip jis iš tų apraiškų atima reprezentavimui būti- 
ną autentiškumą. Būtent šis neautentiškas reprezentavimas leidžia mums suvokti 
dubliavimą su visa jo beribe įvairove. 

Peržengdamas visas ribas, fikciškumas įkūnija vidinio pasaulio totalumą, nes 
teikia Žmonėms paradoksalią (ir galbūt kaip tik todėl pageidaujamą) progą tuo 
pat metu būti gyvenimo terpėje ir ją pranokti. Šis dviejų viena kitą neigiančių 
būklių vienalaikiškumas, pasiekiamas literatūrinio fikciškumo, įgalina Žmones 
patirti savo esminį skilimą. O kadangi jis reiškiasi efemeriškais vaizdais, tai ne- 
leidžia šiam dubliavimo potyriui ištirpti įveikto skilimo darinyje. Todėl sukurtas 
totalumas yra baigtinis, ir tai gali būti gilesnė priežastis, dėl kurios fikciškumas 
atsidengia kaip regimybė. Būdamas vidinio pasaulio totalumo modelis, jis ne- 
kompensuoja esamų trūkumų, nes neįkūnija idealo. Vietoj to jis pateikia konsti- 
tutyvų žmonių skilimą kaip pasaulyje galimų pasaulių ištaką. Ką visa tai galėtų 
reikšti? Literatūrinis fikciškumas, aprėpdamas platų priešinių judesių mastą, sklei- 
džiasi kaip žaismas be ribų. Bet visoms fikcijoms būdinga tai, kad jos naudoja- 
mos kokiam nors tikslui - jomis ko nors siekiama, tad galima sakyti, kad jos rep- 
rezentuoja kokį nors poreikį. Koks gi tai poreikis? 

Literatūrinis fikciškumas, kaip matėme, giminingas sapnui ir ego ritmui, nors 
nė vienojų nereprezentuoja. Tiesiog jam, kaip ir jiems, būdingas dubliavimas, sapne 


beth Lenk knygoje Die unbewuftte Gesellschaft (Mūnchen, 1983. P. 31, 33, 39, 85, 92). 

pasireiškiantis kaip pirminių ir antrinių procesų interpretavimas, 0 ego ritme — 
kaip struktūruoto sutelktumo ir okeaninio dediferencijavimo sąveika. Na, ojeigu 
ribų peržengimas suteikia transgrediencijos būseną - apibrėžiant tai Bachtino sąvo- 
ka,!03 - šis žengimas anapus savęs nelaikytinas savęs transcendavimu, kaip kolek- 
tyvinės ekstazės arba Platono idėjų atveju, kai kontempliuojant reikia pasitraukti 
iš kūno. Vietoj to fikcinė ek-stazė leidžia išeiti iš kontekstų, paprastai apibrėžiančių, 
kas esame. Tokia būsena panaši į ypatingą sapno formą - „skaidrų sapnavimą“ 
(lucid dreaming), kai „mes aiškiai suvokiame, kad sapnuojame - vadinasi, ir tai, 
kad miegame. Taigi tam tikra prasme kartu esame ir „pabudę“,ir „miegantys“ 103. 

Tačiau net ir ši švintanti vienalaikiško „budrumo“ ir „miegojimo“ nuovoka 
neleidžia miegančiajam pajudėti už sapno horizonto. „Skaidriai sapnuojantysis 
neišlaiko to horizonto fenomenologinei refleksijai, bet yra pavaldus esamam sapno 
horizontui, pagal kurio sąlygas jis skaidriai veikia“!9. Literatūrinio fikciškumo 
atveju išlaikyti pranoktą būseną reiškia daugiau negu atsisieti nuo sapno hori- 
zonto „skaidriai sapnuojant“, nes pranokta būsena čia taip integruojama į „radi- 
mą ne savyje“, kad iš to kylantis dubliavimas paverčiamas nuolatine buvimo virš 
ir už savęs būsena. Tokia tarpinė pozicija būtų neįmanoma, jeigu ribų peržengi- 
mas funkcionuotų tik kaip aplinkybių pokytis. Buvimo virš ir už savęs būsena 
yra ne šiaip kokia pereinamoji fazė, o fundamentali žmogaus ypatybė. 

Hansas Georgas Gadameris šią būseną laiko vienu esminių žmonijos laimėji- 
mų. „Buvimo ne savyje ekstatika nesuprantama [...], jeigu ji traktuojama vien 
kaip buvimo savyje neigimas, t. y. kaip pamišimo forma. Iš tikrųjų buvimas ne 
savyje yra teigiama galimybė visiškai būti kame nors kitkame“1*6. Čia vėl peršasi 
sapno analogija, nors kitu požiūriu negu Freudo ir vėlesnės psichoanalizės. Pa- 
sak Gordono Globuso, sapnas nėra sintaksiškai sudėstytas atsimenamų vaizdų 
modelis, nėra jis ir vien užgniaužtos plotmės atsikartojimas. Tai esąs kūrybinis 
procesas, „sapno pasaulį kuriantis de novo“!*?. Toliau Globusas aiškina taip: 


Šis nepaprastas kūrybiškumas turi du skirtingus lygmenis. Pirma, kūrybiškumas pasi- 
reiškia didele unikalių gyvenamųjų pasaulių įvairove, kurią sapnas konstituoja de novo. 
Sapne sąveikaujančios prasmės paprastai susijungia į naujovišką, iki tol neasocijuotą 


102 Franz Rosenzweig. Die Stern der Erlosung. Frankturt/M, 1988. P. 23. 

103 Žr. Michail Bachtin. Die Asthetik des Wortes. Vertė Rainer Grūbel ir Sabine Riese. Frank- 
furt/M, 1979. P. 68. Žr. t. p. Renate Lachmann pratarmę Michailo Bachtino knygoje Rabelais 
und seine Welt. Volkskultur als Gegenkultur (vertė Gabriele Leupold. Frankfurt/M, 1987. P. 
40), kur ši sąvoka detaliai interpretuojama. Tačiau mūsų pateiktame kontekste nekalbama 
apie ego peržengimą pas kitą. Ek-stazė, kaip buvimas ne savyje, čia traktuojama kaip dub- 
liavimo forma, žmogui kartu išlaikant, kas jis yra, ir pasitraukiant iš to. Bachtino terminą aš 
čia vartoju neperimdamas jo implikacijų. 

102 S. LaBerge. Lucid Dreaming. Los Angeles, 1985. P. 6. 

105 Gordon Globus. Dream Life, Wake Life. The Human Condition through Dreams. Albany, 
1987. P. 89. 

106 Hans-Georg Gadamer. Wahrheit und Methode (Gesammelte Werke, I). Tūbingen, 1986. 
P. 130-131. 

kompleksą ir todėljų įvairovė yra kūrybinė. Turint atitinkamas prasmes, iš visų įmanomų 
pasaulių komplekso galima sukurti bet kokį pasaulį. Bet esama dar gilesnio kūrybišku- 
mo lygmens, kurį pavadinsiu „formuojančiu“ ir kurio nedera supainioti su kūrybine 
įvairove. Formuojančio kūrybiškumo esmė yra ne jo įvairovė, o faktiškumas - tai, kad 
apskritai yra kažkoks pasaulis, kad mūsų mąstymas gali sukurti savo pilnatvę, konkre- 
čiai nusidriekiančią priešais mus [...] Konvencija teigia, kad šiuo atžvilgiu sapnavimas 
smarkiai skiriasi nuo budrumo, nes mes juk pabudę neformuojame gyvenamojo pasau- 
lio - tai teigia sveikas protas. Šis pasaulis mums jau duotas, jis laukia mūsų ir leidžiasi 
visokeriopai atskleidžiamas [...] Tačiau sapne mes formuodami kuriame (generuojame, 
konstituojame) patį pasaulį ir savo gyvenimą jame. Atmetus teorijas, teigiančias, kad 
sapnuojant gyvenamasis pasaulis tik sudėstomas, išryškėja formuojantis kūrybiškumas!. 


Sapnai nuolat kuria alternatyvius pasaulius, kurie anaiptol neimituoja atminties 
nuotrupų. Naktis po nakties mūsų dvilypumas sukuria ką nors naujo, ko keis- 
tumą sąlygoja tai, kad miegant nutrūksta sensorinis įvedimas, nors kūrybinio 
proceso šis pertrūkis jokiu būdu nestabdo. Sapnuotojas, kaip aktyvus kūrėjas, 
visada būna savo kūrinių terpėje. Todėl, kad ir kokia intencija glūdėtų naujai 
sukurtuose pasauliuose, sapnuotojas negali atsistoti horizonte, iš kurio perspek- 
tyvoje atsivertų, kas sukurta ir ką tai gali reikšti. Išskyrus suvokimą, kad sapnuo- 
jama, „skaidrus sapnavimas“ nesuteikia jokios kitos atsajos. 

Šiuo naujų pasaulių kūrimu literatūrinis fikciškumas panašus į sapną, nors 
antropologinės dispozicijos išreiškiamos kitaip. Literatūriniame fikciškume išėji- 
mo už ir virš savęs procesas visada išlaiko tai, kas pranokta, ir šioje dubliavimo 
formoje žmogus būna esamas sau kaip diferencialas. Bet žmogus, kaip įvairių 
vaidmenų jungtis, liktų abstraktus sau, o literatūrinis fikciškumas pateikia jį kaip 
tai, „kuo jis save padaro ir kaip supranta“!?. Žmogus turi išeiti iš savęs, kad pra- 
siskverbtų už savo ribų, todėl literatūrinis fikciškumas modifikuoja sąmonę, pa- 
darydamas prieinamą tai, kas atsitinka tik sapne. Jis suformuoja horizontą, kurio 
neturi sapnuotojas, būdamas savo sukurto pasaulio terpėje. Kiekvieno geštalto, į 
kurį Žmogus susiformuoja, atžvilgiu, jis atsiskleidžia kaip gryna regimybė, tuo 
parodydamas, kad tai, kas įgalina žmones įgyti tokias formas, negali būti mate- 
rializuota. Bet kartu ši regimybė yra akstinas įvairiaspalvei ir beribei žmonių tapa- 
tumo savikūrai. Galop jis parodo, kad savęs modeliavimo dariniai neturi jokios 
absoliučios atskaitos sistemos, nors fikciškumas, kaip žmogaus tąsa, funkcionuo- 
ja tarsi teikdamas būtent tokią sistemą. Liudydamas, kad žmogus negali būti esa- 
mas sau, literatūrinis fikciškumas kūrybiškumo būklę išplečia iki pat mūsų sap- 
nų, niekada neleisdamas, kad tai, ką mes sukuriame, sutaptų su mumis pačiais. 
Tai, ką sukuriame, ir yra tokios padėties suvokimas, o kadangi ji nepanaikinama, 
fikciškumas virsta dar ir žmonių sprendiniu apie save. 


107 Globus, p. 56. 

108 Ten pat, p. 57. 

1 Plessner. „Soziale Rolle“, p. 240. Panašiai tezę plėtoja ir Gernot B6hme. Anthropologie 
in pragmatischer Hinsicht. Darmstūdter Vorlesungen. Frankfurt/M, 1985. P. 233: „Žmogišku- 
mas pasirodo tik tam tikru kultūriniu pavidalu“. 

III. Filosofiniame diskurse tematizuota fikcija 


1. Įžanga: Anapus empirizmo 


Ribų peržengimas, kaip fikciškumo žymė, prasimanymą daro priklausomą nuo 
tų ribų peržengimo konteksto. Sąryšis su kontekstu reiškia, kad fikcijos nesilei- 
džia tiksliai apibrėžiamos ir juolab ontologiškai pagrindžiamos - jas galima už- 
čiuopti tik pagal naudojimą. Kadangi jų naudojimas yra potencialiai daugialypis, 
prasimanymas pasireiškia veikimo būdais, nuolat kintančiais pagal peržengti- 
nas ribas. Literatūrinis fikciškumas, be abejo, yra ryški prasimanymo veiklos pa- 
radigma, nors jis anaiptol nėra pagrindinis visų fikcijų modelis. Jeigu konkretus 
panaudojimas lemia, kaip veikia fikcijos, pravartu apsvarstyti fikcijų poreikį ki- 
tokiame - ne literatūriniame - diskurse: filosofijoje. Tačiau filosofiniame diskur- 
se sumanytos fikcijos čia pasitelkiamos tik kaip literatūrinio fikciškumo kontras- 
tas, kad būtų galima stebėti, kaip kintantis fikcijų naudojimas jas transformuoja. 
Mūsų tikslams taip pat svarbu, kad filosofija vis mažiau gali išsiversti be fikcijų — 
tai rodo požiūrio į fikcijas pervartą: nuo apgaulės būdo jos iškyla iki pamatinio 
pažinimo sando. Ši kardinali permaina labiausiai pasireiškė empirizmo tradicijo- 
je, kurios svarbūs momentai teiks gaires brėžiant, kaip filosofijoje kilo fikcijos 
statusas. Šitaip kildama, fikcija, kadaise buvusi kritikos objektas, tapo pagrindu 
visuotinam fikciškumui įsigalėti. 

Šios argumentacijos sklaida negali būti visai laisva nuo to, kas vyko iki tol, 
kol fikcijos tematizavimas tapo filosofijos klausimu — ypač dėl to, kad fikcijos 
kūrimo šaknis galima įžvelgti laikotarpyje nuo Antikos iki Viduramžių. Graikų 
gydytojas Alkmajonas neva pelnęs Aristotelio pritarimą teigdamas, jog žmonėms 
tenka mirti dėl to, kad jie negali susieti pradžios su pabaiga!. Jeigu mirtis yra 
tokio negalėjimo padarinys, vadinasi, ji taip pat puikiai gali įkvėpti idėjas, kurio- 
mis tą negalėjimą siekama pašalinti. Tai reikštų, kad vaizduotėje modeliuojama 
pradžia ir pabaiga, siekiant rasti trūkstamą ryšį, kuris pakeistų patį gyvenimą. 
Tokių modeliavimų vaizduotėje sparčiai gausėja, kadangi nežinomybių sujungi- 
mas neteikia nė mažiausios autentiškumo garantijos — tokių jungčių formavimą 
lemia istoriškai sąlygotos reikmės. 

Pradžios ir pabaigos neįžvelgiamybės priešprieša plėtojasi kaip išbaigimo pro- 
cesas, kuriame sukurpti modeliai susisluoksniuoja ir yra tapatinami su nepralai- 
džia plotme. „Vienas iš būdų tai padaryti - kurti objektus, kuriuose yra viskas, 
kas egzistuoja santarvėje su viskuo kitkuo, ir nėra nieko daugiau, turint mintyje, 
kad ši sankloda atspindi konkrečias arba galimas kūrėjo nuostatas“Ž. Šiuos ob- 


! Aristoteles. Problemata Physica (Werke, 19). Red. ir vertė Hellmut Flashar. Mūnchen, 


1983. P. 152. 
Ž Frank Kermode. The Sense ofan Ending. Studies in the Thoery of Fiction. New York, 1967. P. 4. 


87 


jektus Kermode'as vadina „santarvės fikcijomis“ (concord-fictions)?, kadangi, su- 
jungdami duotybę ir neįžvelgiamybę, duotybei jie suteikia prasmę įtraukdami ją 
į jų pačių sukurtą visybę. „Santarvės fikcijos“ siekia šios visybės teikdamos idė- 
jas, kas yra pradžia ir pabaiga, ir šitaip ištirpindamos jas bendrame savo kontekste. 

Pirmą didžiąją santarvės fikcijų paradigmą Kermode'as mato apokalipsėje. Ji 
suveda baigtinį laiką su kitu laiku, kylančiu iš pirmojo pabaigos. Kiti pavyzdžiai 
yra mileniumas, susiejantis pradžios neįžvelgiamybę su išsipildymo garantija; per- 
ėjimas, žlugimą siejantis su atsinaujinimu; nuosmukis, irimą derinantis su viltimi, 
ir galop aevum, pasireiškiantis įvairiomis formomis: šv. Augustinas jį matė ange- 
luose kaip tarpininkuose tarp Dievo ir medžiagos, o Tomas Akvinietis jį laikė 
trukme, per kurią susilieja laikas ir amžinybė bei nunc movens ir nunc stans“. 

Visas šias santarvės fikcijas persmelkia beveik neribotas gebėjimas prisitai- 
kyti prie kintančių aplinkybių. Jos visos yra spaudžiamos pildyti savo pažadus, 
bet jeigu - kaip dažnai atsitinka - jos netikėtai apvilia, tai nėra diskredituojamos, 
o tiesiog būna priverstos pertvarkyti įvestus ryšius?. Šitaip manevruoti jas įgalina 
tai, kad, šalindamos nežinomybes per vaizduotę, jos, regis, neturi jokių ribų. Ta- 
čiau tai iki galo paneigia seną ir diskredituotą aiškinimą, kad fikcija yra tikrovės 
preišingybė. Iš tiesų santarvės fikcijos randasi dėl gyvenimo nesuprantamybių. 
Jos siekia suteikti tikrovei prasmę, galiausiai paverčiančią ją tuo, kuo mes ją lai- 
kome. Kitaip ji būtų tiesiog gryna kontingencija. 

Tačiau šitoks santarvės fikcijų įvardijimas yra modernus vertinimas, atsiradęs 
nunykus sumenkinimui, jų patirtam istorijos tėkmėje. Kadangi iš pradžių jos įkūnijo 
kolektyvinius įsitikinimus, vargu ar buvo galima traktuoti jas kaip fikcijas. Fikty- 
vios jos ėmė atrodyti tik tada, kai jų siūlomi sprendimai buvo nebepriimtini. Bet 
tai nereiškia, kad dabar galime apsieiti be fikcijų - priešingai, diskredituotos fik- 
cijos sukurta spraga turi būti užpildyta kitos fikcijos, kuri atrodo patikimesnė. 

Be to, santarvės fikcijos virsta prasimanymo forma tik tada, kai keičiasi mūsų 
požiūriai į jas. Jų statusas nuo šių požiūrių ir priklauso, nes savo pagrindo savyje 
jos neturi. Kai tokia fikcija diskredituojama, vadinasi, ankstesnioji kolektyvinė 
patirtis visuotinai nebegalioja. Iš to kylantis pretenzijos į tiesą praradimas de- 
maskuoja jas kaip fikcijas procese, kurį nuolat patiria kiekvienas individas, nes 
vieno Žmogaus įsitikinimas kitam tėra fikcija. Tai vėlgi nereiškia, kad galime ap- 
sieiti be įsitikinimų — mes tiesiog nesuvokiame, kad jie gal yra fikcijos, nes jie 
lemia, kaip nustatome prasmę ir orientuojame veiksmus. 

Kadangi fikcijos yra taip glaudžiai susipynusios su mūsų požiūriais ir netgi 
nuo jų priklauso, jų pragmatinis pobūdis akivaizdus. Tai dar labiau patvirtina 


3 Ten pat, p. 62-64. 

* Žr. ten pat, p. 8-17 ir 67-82. 

3 Žr. L. Festinger ir kiti. When Prophecy Fails. A Social and Psychological Study of a Modern 
Group that Predicted the Destruction of the World. New York, 1964. P. 9, 11 ir toliau, 16-17, 23, 
25 ir toliau, 208-209, 214—215, 227 ir toliau. 

faktas, kad fikcijų negalima pašalinti atskleidžiant, kad jos falsifikatai. Kai jos 
pasirodo netinkamos, jas pakeičia kitos, ir tai liudija jų būtinumą. Čia svarbu 
sėkmė, o ne tiesa, ir į sėkmę, kai ji užtikrinta, visada įsiterps tiesa. 

Tai galima pasakyti ir apie Kermode'o santarvės fikcijas, kurių kintančios for- 
mos atspindi ne tiek neginčijamas tiesas, kiek antropologines, taip pat istorines 
reikmes. Šių santarvės fikcijų mastas žymi poreikį nuolat koreguoti žmogaus gy- 
venimą, kurį reikia nepaliaujamai interpretuoti. Santarvės fikcijoms bendra „ta 
pradžios, vidurio ir pabaigos dermė, kuri yra mūsų aiškinamųjų fikcijų esmė“. 
Nors šios dermės tikslas gali būti aiškinamasis ir nors nežinomybes pašalinti te- 
galima vaizduote, dermės laimėjimus visada ženklina prieštaravimai. Tiesa, su- 
jungdamos du nepermanomus gyvenimo polius, mūsų padėčiai pusiaukelėje jos 
suteikia prasmę. Vis dėlto visuma, kurią jos padaro sučiuopiamą, tegali būti vaiz- 
dinys - kitaip ji žmonėms nebūtų suvokiama. Savo knygoje „Europietiškųjų mokslų 
krizė ir transcendentalinė fenomenologija“ Husserlis aiškina, kad visybės gali 
būti tik per epochė modusą, nes be tokios modifikacijos visybė išsprūstų. Suskliau- 
dimas primeta darinį „tarsi“,sukuriantį būtiną sąlygą visybei sučiuopti. Kai „der- 
mė“ visybę padaro sučiuopiamą per vaizdinį - pavyzdžiui, apokalipsės žvėrį 
arba šv. Augustino angelus, - tas vaizdinys sutampa su visuma, nepaisant to, 
kad tai įmanoma tik per sužmoginimą ir tokiais būdais, kurie, regis, pašalina 
kartėlį, sukeliamą pamatinių žmogaus gyvenimo nesuprantamybių. 

Skirtingai nuo suskliaudimo, vaizdinys niekada nevertintinas kaip kas nors 
kita, negu jis demonstruoja. Vaizdinys gali funkcionuoti kaip paaiškinimas tik 
turėdamas „tarsi“ pobūdį, o ką nors reprezentuodamas, vaizdinys dalyvauja ta- 
me, ką padaro esamą. Taigi santarvės fikcijos įveda dalyvavimo, o ne aiškinimo 
prasmę. Vaizdinys negali aiškinti, kadangi, būdamas tapatus tam, ką vaizduoja, 
jis negali būti ženklas, rodantis anapus savęs. Aiškinimas paprastai nebūna vaiz- 
dinis, o kai jis ima vaizduoti, prireikia referencijos, kuri visada būna už to, ką 
liudija aiškinimas. O vaizdinys, kaip visybės savęs pateikimas, nežino jokio „ana- 
pus“ už to, ką vaizduoja. Tačiau santarvės fikcijos skatinamos aiškinti, kadangi 
būtina sužinoti, kas gi yra pradžia, pabaiga ir pradžia viduryje?. Aiškinimo po- 
reikis jas daro prieštaringas, nes vaizdiniu reprezentuojama visuma negali kartu 
būti ko nors kito ženklas ir neprarasti visybės statuso. 

Todėl santarvės fikcijos negali įveikti skirtumo tarp prasmės kaip dalyvavi- 
mo ir prasmės kaip aiškinimo. Tai įmanoma tik jeigu fikcija pakinta ir vietoj visy- 
bės vaizdinio tampa dariniu „tarsi“. Kai tai atsitinka, galima kalbėti ne tik apie 
nesuprantamybių, bet ir apie skirtumų pašalinimą, nors ir suvokiant, kad galų 


* Kermode, p. 35-36. Panašų požiūrį išreiškia Zulfikar Ghose knygoje The Fiction of Rea- 
litų (London, 1983. P. 75): „Mes kuriame fikcijas, nes nežinome, kas atsitinka po mirties. 
Žodžiu, bandome patobulinti fikcijas, sukurtas filosofijos ir religijos, kurios gyvenimui pri- 
skiria grandiozines prasmes ir daro reikšmingumo prielaidą, kuri yra grynai hipotetinė“. 

" Žr. Kermode, p. 18. 

gale jų negalima užglaistyti. Tačiau jeigu santarvės fikcijose būtų įrašyta, kad 
skirtumų niekada negalima įveikti, šitaip demaskuojant jų vaizdinius kaip pra- 
manus arba darinius „tarsi“, - jos pakirstų savo, kaip tariamo vaisto nuo konsti- 
tutyvių gyvenimo nesuprantamybių, statusą. 

Santarvės fikcijoms būdingas prieštaringumas ypač aktualus aptariant litera- 
tūrinį fikciškumą, kadangi paradoksali idėja įvaizdžiu parodyti visumą ir kartu 
ką nors paaiškinti yra struktūriškai artima literatūrinio fikciškumo dubliavimo 
struktūrai. Santarvės fikcijų atveju dubliavimas prieštaringas, nes joms kyla ki- 
toks reikalavimas negu literatūriniam fikciškumui. Prieštaringumas būdingas san- 
tarvės fikcijoms ne tiek dėl struktūrinės ydos, kiek dėl žmogaus reikmių, kurias 
būtina patenkinti. Kaip vaizdinis visybės pateikimas, kuriuo siekiama vienodai 
užtikrinti dalyvavimą ir aiškinimą, santarvės fikcijos patenkina ir tikrumo, ir žinoji- 
mo poreikį. Dalyvavimas verčia įsivaizduoti savęs perkėlimą, o aiškinimas - kog- 
nityviai atsitolinti nuo to, kas suvoktina. Matyt, norint įžvelgti pradžią ir pabai- 
gą, reikia pasitelkti abu supratimo būdus. Jeigu santarvės fikcijos turi sužmoginti 
visumą neleisdamos jai išnykti šiame sužmoginimo procese, į jas įsirašo neįvei- 
kiamas skirtumas kaip nepataisomas prieštaravimas. 

Kadangi santarvės fikcijų šaknys yra fundamentalios nežinomybės, kurias 
reikia pašalinti, sprendimai tegali būti pragmatiški, nepaisant troškimo galutinai 
išspręsti nežinomybes. Jeigu santarvės fikcijoms tai tikrai pavyktų, jų šaknys bū- 
tų pakirstos ir, pašalindamos problemą, jos pašalintų ir save. Būtent neišrauna- 
ma nežinomybių esatis santarvės fikcijoms duoda galią ir jų atsakui į iššūkį sutei- 
kia autoritetą. 

Santarvės fikcija, nuolatos neatsižvelgianti į priežastį, kodėl ji būtina, susta- 
barėja į mitą. Mitas taip pat pretenduoja į tikrumą, bet jo mįslingumas prašosi 
interpretuojamas“. Kita vertus, nereikėtų tikėtis, kad santarvės fikcijos paskelbtų 
savo statusą (nes atsakas į mirtį negali atsiskleisti tik kaip bandymas, jeigu šiuo 
bandymu siekiama pateikti sprendimą), o tikslo buvimas santarvės fikcijose ne- 
leidžia joms sustingti į mitą. Taigi istorijoje kinta ne tik atskira santarvės fikcija — 
ją kiekvieną gali išstumti kitos, parodydamos, kaip iš seno akmens galima nuta- 
šyti pradinį sprendimą ir suaktyvinti jį naujoje aplinkoje. Tokie formos pokyčiai 
rodo, kad santarvės fikcijos neturi ontologinio pagrindo ir yra pragmatinės kil- 
mės, jos reaguoja į skirtumus, spragas ir netikrumus, skaidančius bei varžančius 
žmogaus gyvenimą. 

Fikcijos apibrėžiamos pagal savo tikslus, bet, kaip matėme, patys šie tikslai 
nėra apibrėžti. Todėl fikcija yra daugialypis varijuojamas dydis, kuris netektų 
savo pobūdžio, apibrėžus jį kitaip negu pagal naudojimą. Tačiau šis naudoji- 
mas nepavaldus kategorijoms - jis toks pat nenumatomas kaip ir įveiktinos neži- 
nomybės. Pragmatika užgožia visus ontologinius apibrėžimus, kurie šio neža- 


* Apie šią problemą žr. Hans Blumenberg. Arbeit am Mythos. Frankfurt /M, 1979. 

boto naudojimo šviesoje pasirodo esą ne kas kita kaip mitinis sustabarėjimas. 

Būtina pažvelgti į skirtingus fikcijos panaudojimo atvejus, kadangi, prasidė- 
jus Naujiesiems laikams, fikcija pati tapo tyrinėjimų objektu. Ji įgijo matmenį, 
kurio santarvės fikcijos negalėjo turėti, nes jos reagavo į kitokį kontekstą. Fikcija 
tapo fiktyvi, nors tai anaiptol nereiškia, kad ji yra tikrovės priešingybė. Pastara- 
sis nesusipratimas giliai įsišaknijęs, bet jis kartu atskleidžia tikrovę kaip tai, kas 
staiga atskirta nuo kažko kito, kas - nors ir nėra „tikrovė“ - vis dėlto egzistuoja. 
Aišku, kad tokia egzistuojanti „netikrovė“ turėtų koreguoti supratimą to, kas yra 
„tikra“ ir netgi kas konstituoja „tikrovę“. 

Tyrinėjant fikciją, reikia atskleisti jos galimus pritaikymo atvejus, per kuriuos 
būtų įmanoma nustatyti specifinius poreikius, vyravusius tam tikromis istorinė- 
mis sąlygomis. Juolab kad skirtingi poreikiai įgyja skirtingas manifestacijas, o 
kartu ir skirtingas fikcijos formas. Jos gali būti stabas, modalumas, postulavimas 
arba pasaulio darymas - tai tik pagrindinės paradigmos, kurias pagvildensime. 

Tačiau mūsų tyrimo nereikia laikyti savitiksliu. Sieksime susidaryti foną, pa- 
dėsiantį suprasti literatūrinį fikciškumą, kuris peržengia ribas ir atveria ryšių tin- 
klą, o kiti fikcijos tipai būna sukabinti su konkrečios situacijos reikme. Skirtingos 
fikcijos formos atitinka skirtingas panaudojimo sąlygas, kai kurios net gali įgyti 
ontologiškai pagrįsto dydžio statusą (kai to reikia situacijai), nors jos visada at- 
spindi konkrečias antropologines reikmes. 


2. Fikcija kaip stabas: Francis Baconas ir kritika 


Bacono „Instauratio magna“ (1620) tituliniame puslapyje pavaizduotas Odisėjo lai- 
vas tarp Heraklio stulpų, kurie kadaise žymėjo Antikos pasaulio ribą, bet dabar 
nebekliudo keliauti toliau. Šio simbolinio gesto atžvilgiu Tasso užuomina į Dantės 
„Pragaro“ 26 giesmę prasišviečia kaip palimpsestas: „Heraklis nedrįso leistis į di- 
džiuosius vandenis. Jis pastatė ženklą ir uždarė žmogaus dvasios drąsą į pernelyg 
ankštą celę. Bet Odisėjas, trokšdamas pamatyti ir pažinti, menkai paisė nustatytų 
ženklų. Jis nukeliavo už Stulpų ir savo narsų polėkį [...] išskleidė į atvirą jūrą“. 
Šiam rizikingam ribų peržengimo žygiui reikėjo pasiruošimo, kurį Baconas, 
pabrėždamas pokyčio reikmę, pavadino „Naujuoju organonu““. Įžanginiame „Proe- 
me“ jis sako: „Pranciškus Verulamietis šitaip sau mąstė: „būdamas įsitikinęs, kad 
žmogaus protas pats save apsunkina, nepasitelkdamas tikrųjų savo pagalbinin- 
kų, [...] jis manė, jog reikia dėti visas pastangas, kad tą Žmogaus proto ir daiktų 
santykį, brangesnį už viską žemėje ar bent viską, kas yra iš žemės, būtų galima 
kaip nors atkurti jo tobuloje ir pirmapradėje būklėje ar, jei tai nelemta, bent page- 
rinti dabartinę būklę“!?. Kaip kad jūra nusidriekia už Heraklio stulpų, taip ir gamta 


* Cituota pagal Hans Blumenberg. Die Legitimitūt der Neuzeit. Frankfurt/M, 1966. P. 335. 
10 Francis Bacon. The Great Instauration (The Works, IV). Red. James Spedding ir kiti. 
London, 1860. P. 7. 

nusidriekia už žmogaus proto, kuris yra pats sau kliūtis. Vietoj reikalingo kon- 
takto dabar atsivėrė praraja, kurią būtina įveikti. Protas ir gamta nebėra sukibę 
vienas su kitu ir jau tikrai nėra darnoje, kurią liudijo graikų theoria sąvoka, reiš- 
kusi Žiūrai atsivėrusio kosmoso kontempliaciją. 

Todėl tai, kas dabar matoma ar atvira proto žvilgsniui, nebegali būti tiesio- 
giai prilyginta tikrovei: „Žmogaus nuovokos žvilgsniui visata yra tarytum labi- 
rintas; kur pažvelgsi, ji vis teikia daugybę neaiškumų, apgaulingų daiktų ir žen- 
klų panašumų, tokių netaisyklingų linijų, susimezgusių ir susipynusių [...] bet, 
prieš pasiekiant atokesnes ir slėpiningesnes gamtos dalis, būtina tobuliau panau- 
doti ir pritaikyti žmogaus protą bei nuovoką“ !!. Visata kaip labirintas ir nuo žvilgs- 
nio paslėpta gamta! veikiau parodo plyšį tarp žmogaus proto ir gamtos, o ne 
pačios gamtos pobūdį. Šiuo plyšiu išreiškiama mąstymo ir būties disjunkcija — 
ypač todėl, kad dabar suvokiama, jog gamta sukurta ne Žmonijai ir ji nepaiso 
žmonijos reikmių. Nebegalėdamas veikti kaip contermnplator coeli, žmogaus protas 
jaučiasi atsidūręs prie bedugnės, kurią reikia įveikti norint išsaugoti save. 

Šią užduotį ypač apsunkina tai, kad žmogaus pojūčiams - kurie nebesuvo- 
kiami kaip kosmoso tvarkingumą kontempliuojantys organai - nepasiekiama tai, 
kas yra. Baconas teigė: 


Pojūtis apvilia dvejopai. Kartais jis neduoda informacijos, o kartais duoda klaidingą 
informaciją. Pirmu atveju yra daugybė daiktų, išvengiančių pojūčio, netgi geriau- 
siai nutaikyto ir niekaip nekliudomo - dėl viso kūno subtilumo, dalių smulkumo, 
nuotolio, lėto arba greito judesio, daikto pažįstamumo arba kitų priežasčių. O ir kai 
pojūčiai suvokia daiktą, tuo suvokimu nelabai galima pasikliauti. Mat pojūčio liudi- 
jimas ir informacija visada atitinka žmogų, o ne visatą, ir didžiulė klaida yra teigti, 
kad pojūtis - daiktų matas'“. 


Baconas čia ginčija antropomorfinį kosmoso baigtinumą —- kosmosas nebūtų sa- 
vimi, jeigu jo suvokiamumą galėtų sąlygoti pojūčiai. 


Tamsa kaip gamtos duotos, bet jau nebe gamtos sumanytos bei gerbiamos paslėp- 
ties rodiklis [...] ir elementarus kitoniškumas, kurį tradicinė kosmologija priskyrė 
žvaigždėms, XVI a. tebėra pagrindinės tų teorinių ribų formos, kurių peržengimas 
sudarė teorinio smalsumo esmę ir problematiką. O štai teorinio masto apribojimas 
kaip Žmogaus organų optinio baigtinumo faktas - regimumo slenkstis makrokosme 
ir žemiškoje mikronatūroje — dar vargu ar pasirodė galimumo horizonte [...] Kol 
visata buvo įsivaizduojama kaip apribota ir užskliausta atokiausios fiksuotų žvaigž- 
džių sferos, buvo manoma, kad horizonte pasirodančių žvaigždžių visuma yra apima- 
ma vienu žvilgsniu ir išsemta Hiparcho sudarytu katalogu. Geocentrinė sistema lei- 
do nekvestionuojamai galioti šiai prielaidai, nes žmogui teikė vienodas ir pastovias 


!! Ten pat, p. 18. 
12 Žr. Hans Blumenberg. Lebenszeit und Weltzeit. Frankfurt/M, 1986. P. 29. 
5 Bacon. Great Instauration, p. 26. 

žvaigždėto dangaus regėjimo sąlygas; be to, papildoma teleologinė prielaida, kad 
gamtoje nematomi dalykai prieštarautų sutvėrimo prasmei, galiojo bent jau huma- 
nistinėje tradicijoje ir astronomijos regimumo postulatui teikė daugiau nei metodinį 
ekonominį, o būtent metafizinį, pagrindą. Idėja, kad pasaulyje galėtų būti daiktų, 
ne tik protarpiais ir laikinai, bet iš esmės neprieinamų Žmogaus optikai, Antikai ir 
Viduramžiams buvo nežinoma ir nesuderinama su jų filosofinėmis prielaidomis.!* 


Kadangi, Bacono akimis, „regimumo postulatas“ buvo tapęs pavojinga klaida, 
jis giria Galilėjų — nors ir ne visai jį suprasdamas - už teleskopo išradimą, 


kuriuo [teleskopu], kaip valtimis ir laivais, su dangaus kūnais galima užmegzti ir 
nutiesti artimesnius ryšius. Mat jie [teleskopai] parodo mums, kad Paukščių takas 
yra visai atskirų žvaigždučių telkinių rinkinys — senovėje tatai buvo ne kiek numa- 
nyta. Jie, regis, taip pat parodo, kad vadinamųjų planetinių orbitų erdvės nėra visai 
be kitų žvaigždžių ir kad dangus esti nusagstytas žvaigždėmis, kol mes dar nepriėję 
prie pačios žvaigždėtosios sferos — bent jau tokiomis mažutėmis žvaigždėmis, ku- 
rios nematomos be šitų stiklų!?. 


Jeigu gamta neprieinama percepcijai - o eksperimento būdu sustiprinti pojūčiai 
parodo, kad taip ir yra, - tai reikia patobulinimų, pašalinančių Žmogaus trūku- 
mus. Gamta pojūčiams tiesiogiai nebeatsiskleidžia ir netgi slepiasi nuo jų, bet tik 
todėl, kad jie vis dar laikomi stebėjimo ir net pažinimo matu. Jie ne tik padeda 
sukurti prarają tarp mąstymo ir būties, bet nuslėpdami padaro ją pavojingą!“. 
Antikinės ir Viduramžių kosmologijos šviesoje proto ir gamtos neatitikimas 
antropocentrinį gamtos baigtinumą paverčia tokia pat grėsminga apgaule kaip ir 
paveldėta idėja, kad mąstymas ir būtis vienas kitą atspindi. Žmogaus galios da- 
bar yra atblokštos prie savo ribų, už kurių driekiasi beribė terra incognita. Tokie 
trūkiai yra derlinga dirva fikcijoms, kaip jau matėme santarvės fikcijų atveju, bet 


4 Blumenberg. Legitimitūt, p. 362-363. 

I5 Francis Bacon. The New Organon; or, The True Directions Concerning the Interpretation of 
Nature (The Works, IV). Red. James Spedding ir kiti. London, 1860. P. 193. 

16 „Tačiau didžiausia kliūtis žmogaus protui, sąlygojanti jo suklydimus, yra jutimų bu- 
kumas, neatitikimas bei apgaulė, nes tai, kas sužadina jutimus, persveria tai, kas iškart juti- 
mų nesužadina, nors pastarieji dalykai ir būtų vertingesni. Todėl stebėjimas nutrūksta ten, 
kur neįsiskverbia žvilgsnis, taigi neįžvelgiamus dalykus galima tik menkai stebėti, arba jie 
yra visai nematomi. Todėl veiksmai dvasių, glūdinčių lytėjimu apčiuopiamuose kūnuose, 
yra paslėpti ir žmonėms neprieinami. Panašiai yra paslėptas subtilesnis kietų kūnų dalių 
pasikeitimas, paprastai vadinamas kitimu, tuo tarpu iš tikrųjų tai yra nepaprastai mažas 
poslinkis. Tačiau jei tie du minėti dalykai nebus ištirti ir išaiškinti, jokio didelio darbo gam- 
toje negali būti nuveikta. Be to, pati bendrojo oro ir visų kūnų, kurie dar retesni už jį (o jų 
daugybė), prigimtis yra beveik nežinoma. Pats savaime jutimas yra netvirtas ir klystantis, ir 
nedaug ką tegali įrankiai, skirti išplėsti bei sustiprinti jutimų galią. Teisingesnis gamtos aiš- 
kinimas pasiekiamas kruopščiai atliekant naudingus ir tinkamus bandymus. Čia jutimai 
sprendžia tik apie bandymą, o bandymas - apie gamtą ir patį dalyką.“ Fransis Bekonas. 
„Naujasis organonas“. Vertė Dalia Dilytė // Filosofijos istorijos chrestomatija. Renesansas. Vil- 
nius, 1986. P. 205—206. 

nuo naujų fikcijų jos skiriasi savo papildymo pobūdžiu: jos pašalindavo pamati- 
nes nesuprantamybes, pavyzdžiui, pradžią ir pabaigą, idant būtų užpildyti pa- 
saulio sanklodos, už kurios nieko nebėra, plyšiai. Jos tvarkė plyšius, o naujos 
fikcijos tvarko skilimus, tai yra skirtumus, dalijančius esamą pasaulį bent jau į 
dvi dalis - vieną pažįstamą, kitą nepažįstamą. 

Tokie skirtumai nebegali būti paaiškinti papildymais. Iš tiesų atrodo netgi 
neįmanoma tiesti tiltus, nes jiems reikia pagrindo dviejose pusėse, jie negali ka- 
boti ore. Pradžią ir pabaigą, laiką ir amžinybę sutaikydavo santarvės fikcijos, 
kad tarpinė būklė įgytų reikšmę; bet dabar Žmonija turi veržtis už šios tarpinės 
būklės, verčiama saugumo poreikio, kuris - bent jau to meto mąstysenoje - atro- 
do elementaresnis ir empiriškai būtinesnis negu saugumo fikcijų teiktos priedan- 
gos koncepcijos. Papildymai nebegali padėti šiame žygyje į nežinomą žemę — 
dabar jau reikia apmąstyti priemones, naudotinas jai atverti. Santarvės fikcijos 
savo metu buvo laikomos neginčijamomis tikromis tiesomis, bet dabar tyrimo 
įrankiai tėra prielaidos, kurių tinkamumą dar reikia nustatyti. 

Kiek man žinoma, antikinėje tradicijoje tėra vienas atvejis, artimas fikcijai nau- 
jąja prasme: romėnų teisėje. 


Ir štai valstybinis romėnų kaltinimas vagyste buvo išplėstas svetimšaliams, pasitel- 
kiant fikciją ir jos moderniąją vartoseną: buvo apsimetama, kad tas svetimšalis yra 
romėnas. Pagrindinė šio teisės tobulinimo instancija buvo ne įstatymų leidėjai (liau- 
dies susirinkimas), o teisės magistratas (pretorius), tam neįgaliotas. Todėl Romos 
teisė daugelyje sferų buvo pritaikyta anuometiniams reikalavimams ne bendromis 
normomis (įstatymais), o atitinkamu atskirų atvejų tvarkymu (kazuistika). Ši prak- 
tika siūlo metodą, kuriuo naujus atvejus siekiama atsargiai paremti išbandytais se- 
nais, o mėgstamiausia šio parėmimo priemonė buvo fikcija: teisinius potvarkius ji 
praplėsdavo giminingoms aplinkybėms, kurioms jie nebuvo sukurti.! 


Šią padėtį mini Kvintilianas savo „Oratoriaus mokyme“, kalbėdamas apie fikci- 
nių hipotezių naudą analizuojant teisės klausimus: 


Manau, jog dar turėčiau pridurti, kad argumentai išvedami ne vien iš pripažintų 
faktų, bet ir iš fiktyvių prielaidų, kurias graikai [cat hypothesin] vadina, ir kad šitoks 
argumentavimas skirstomas taip pat, kaip mūsų aptarta anksčiau, kadangi yra tiek 
pat fiktyvių, kiek ir tikrų argumentų rūšių. Kalbėdamas apie fiktyvius argumentus, 
turiu galvoje teiginius, kurie, jeigu būtų teisingi, išspręstų klausimą arba prisidėtų 
prie jo sprendimo, be to, tai parodo, kad mūsų hipotezė panaši į svarstomą atvejį!š. 


17 Manfred Fuhrmann. „Die Fiktion im Rėmischen Recht“ // Funktionen des Fiktiven (Po- 
etik und Hermeneutik, X). Red. Dieter Henrich ir Wolfgang Iser. Mūnchen, 1983. P. 413-—414. 
Ar kitaip galima kalbėti apie skirtingas fikcijos koncepcijas Antikoje - interpretacijos klausi- 
mas; plg. Wolfgang Rėsler. „Die Entdeckung der Fiktionalitat in der antike“ // Poetica, 12 
(1980). P. 283-319. 

18 Ouintilian. Institutio Oratoria, V, 10, Paragraph 95/96 (Scriptorum Classicorum Bibliot- 
heca Oxoniensis). Red. M. Winterbottom. Oxford, 1970. Žr. t. p. Kathy Eden. Poetic and Legal 


94 


Fikcija pasidaro fiktyvi dėl savo „tarsi“ pobūdžio, bet tai visada turi būti nurodo- 
ma arba žinoma, nes fikcijos yra priemonės problemoms spręsti - senovės Romo- 
je taip buvo siekiama praplėsti įstatymus, o Naujaisiais laikais - praplėsti žmo- 
gaus sąmonę. 

Tačiau prieš praplečiamas, Žmogaus protas turi suvokti savo įprastinius ribo- 
tumus, nes kol jie nėra akivaizdūs, praplėtimams negali būti akstino. Norėdamas 
paruošti pagrindą tam, kas dabar būtina, Baconas imasi stabų kritikos, kurią — 
dėl jų struktūrinio panašumo į santarvės fikciją - galima suprasti ir kaip demas- 
kavimo formą, siekiant atmesti paveldėtų papildymų sankaupą. 


Protą užvaldę stabai arba šmėklos būna atsitiktiniai arba įgimti. Atsitiktiniai ateina 
į protą iš šalies — arba iš filosofų doktrinų bei sektų, arba iš atžagarių įrodymo dės- 
nių. O vidiniai būna būdingi pačiai proto prigimčiai — jis daug labiau linksta klysti 
negu pojūtis. Tegul sau žmonės ligi valiai gėrisi žmogaus protu ir kone garbina jį, 
bet aišku štai kas: kaip kad nelygus veidrodis iškreipia daiktų spindulius pagal sa- 
vo pavidalą ir pjūvį, taip ir protu, daiktų įspaudus gaunančiu per pojūtį, negalima 
pasikliauti, kad teisingai juos apsakytų, nes, susidarydamas sampratas, jis sumaišo 
savo prigimtį su daiktų prigimtimi.!? 


Vadinasi, stabai rodo neadekvačią proto ir gamtos perskyrą - jie atsiranda tada, 
kai protas maišosi su gamta, kuri jau pasitraukė iš regos lauko ir niekaip nebėra 
sukabinta su protu. Stabai yra tarsi senosios kosmologijos nuolaužos, jie siūlo 
fatališkus ryšius pasaulyje, kuriame išsisaugoti reikia savo pastangomis. Tad sta- 
bų demaskavimas Bacono „dirbtuvių tradicijos“? filosofijoje yra esminė gyveni- 
mą palaikančio atradimo sąlyga. 

Baconas skiria keturias stabų rūšis: giminės, olos, aikštės ir teatro stabus?!. Šis 
sąrašas pagrįstas scholastiniu klasifikavimo principu, išryškinančiu universalų 
stabų pobūdį. Genties stabai glūdi žmogaus prigimtyje ar bent yra įgyti žmonių 
giminės - jie įkūnija universalius žmonijos bruožus. Todėl Bacono kritikoje gen- 
ties stabai yra ypač reikšmingi, nes pagal scholastinę klasifikaciją jie atstovauja 
substancijai. 


Žmogaus protą labiausiai veikia tie dalykai, kurie iš karto ir staiga gali jį priblokšti 
ir užgriūti, kurie paprastai užpildo ir įkvepia vaizduotę; o visus kitus jis kažkaip 
nepastebimai pertvarko ir įsivaizduoja esant tokius pat kaip ir tie nedaugelis, kurių 
yra valdomas protas [...] Tačiau didžiausia kliūtis žmogaus protui, sąlygojanti jo 
suklydimus, yra jutimų bukumas, neatitikimas bei apgaulė, nes tai, kas sužadina 
jutimus, persveria tai, kas iškart jutimų nesužadina, nors pastarieji dalykai ir būtų 
vertingesni. Todėl stebėjimas nutrūksta ten, kur neįsiskverbia žvilgsnis, taigi ne- 


Fiction in the Aristotelian Tradition. Princeton, 1986. P. 47-48. 

8 Bacon. Great Instauration, p. 27. 

20 Žr. Jūrgen Mittelstra8. Neuzeit und Aufklūrung. Studien zur Entstehung der neuzeitlichen 
Wissenschaft und Philosophie. Berlin, 1970. P. 353. 

2! Bekonas. „Naujasis organonas“, p. 201-202. 

įžvelgiamus dalykus galima tik menkai stebėti, arba jie yra visai nematomi. Todėl 

veiksmai dvasių, glūdinčių lytėjimu apčiuopiamuose kūnuose, yra paslėpti ir žmo- 

nėms neprieinami. Panašiai yra paslėptas subtilesnis kietų kūnų dalių pasikeitimas, 

paprastai vadinamas kitimu, tuo tarpu iš tikrųjų tai yra nepaprastai mažas poslinkis.* 
Giminės stabai turi psichologines šaknis, kylančias iš poreikio išpešti toliausiai 
siekiančius apibendrinimus iš palyginti menkų duomenų. Todėl žmogaus protas 
remiasi ne tiek pažinimu, kiek masyviu turimų duomenų pertvarkymu. O dar 
atsižvelgus į šiuos duomenis filtruojančių pojūčių klystamumą, aišku, kad pa- 
slėpti plotai didėja proporcingai užtikrintumui, kuriuo protas atsiskiria nuo to, 
ką siekia suvokti. Kuo neskaidresnis šis procesas, tuo aiškiau, kad protas lieka 
įstrigęs „Žmogaus sielos prasimanym[uose]“ 2. 

Taigi genties stabai scholastine prasme būdingi substancijai, o olos stabai „kyla 
iš savitos kiekvieno žmogaus ir sielos, ir kūno prigimties“*. Individualiu atveju, 
išryškinančiu atskirą substancijos apraišką, į paviršių iškyla socialiai sąlygoti kom- 
ponentai, išskleisdami stabo prigimties galimybes. Aliuzija į Platono olą aiškiai 
parodo, kad - nepaisant visos individualių skirtumų įvairovės - žmonės yra pri- 
rakinti prie savo olos pagrindo, jų idėjų šešėliams praslenkant pakraščiu, neap- 
šviestiems jokios saulės, o skendintiems gamtos tamsoje. Nes stabas prisitaiko 
gamtą prie savo sąlygų, ir ši ypatybė darosi dar ryškesnė, kai individas apgaudi- 
nėja save. Platoniškai žiūrint, individas dar labiau tolsta nuo gamtos dėl to, kad 
olos stabai „dažniausiai atsiranda arba įsigalėjus išankstiniam nusistatymui, ar- 
ba dėl nukrypimo lyginant ir dalijant, arba dėl šališkumo laikų atžvilgiu, arba 
dėl objektų didumo ar menkumo“?. Kitaip tariant, individas nuolat kliaujasi pa- 
žįstamomis atskaitos sistemomis siekdamas įvaldyti naujas ir nenumatomas si- 
tuacijas. Tačiau vienas šio proceso padarinys yra tai, jog nejučia plečiasi ta pati 
spraga, kurią, naudodamas šias senas ir patikimas priemones, individas vylėsi 
įveikti. Gentis nuolat pasiduoda pagundai nepagrįstai apibendrinti, o individas — 
netikusiam pasitikėjimui analogija. 

Aikštės stabai pakerta pačią scholastikos šerdį - kalbos realizmą. Pasak Baco- 
no, šie stabai yra „labiausiai slegiantys iš visų“?, nes jie užkerta kelią į gamtą. 
„Mat žmonės tiki, kad jų protas valdo žodžius. Bet atsitinka ir taip, kad žodžiai 
nukreipia savo jėgą prieš protą [-..] Todėl ir išeina, kad dideli ir iškilmingi moks- 
lininkų ginčai dažnai baigiasi nesutarimais dėl žodžių ir ženklų, nuo kurių [...] 
būtų protingiau pradėti ir, pasitelkus apibrėžimus, juos sutvarkyti. Tačiau tie gam- 
tos ir materialių daiktų apibrėžimai negali išgydyti šios negalios, nes ir patys 
apibrėžimai susideda iš žodžių, ir žodžiai gimdo žodžius.“?7 

2 Ten pat, p. 204-206. 

5 Ten pat, p. 206. 

4 Ten pat. 

5 Ten pat, p. 208. 


26 Ten pat. 
27 Ten pat. 

Bacono priekaištai paremti istorinėmis ir psichologinėmis aplinkybėmis. Scho- 
lastiškai kalba žodį supranta kaip veiksmą, imantį, kas duota in potentia, ir perke- 
liantį tai į actualitas. Tomas Akvinietis suformulavo taip: „Verbum autem in men- 
te conceptum, est repraesentativum omnis eius guod actu intelligitur“*ė. Jeigu 
sąmonėje sumanytas žodis atstovauja viskam, kas tuo veiksmu suvokiama, tai 


"M 


pažindami tikrąją žodžių prigimtį kartu turime pažinti ir tikrąją daiktų prigimtį. 
Kadangi Akviniečiui įvardijimas sietinas su daiktų statuso pakeitimu, jis nekal- 
bėjo apie daiktų prasmę - turėdamas galvoje prasmę, jis vadina ją participatio. 
Vadinasi, vartojant žodžius, dalyvaujama tikrovėje. Bet Baconui tai atrodė pavo- 
jinga dėl to, kad dalyvavimas veda prie saviapgaulės, nes savi įsivaizdavimai 
neleidžia prisikasti iki gamtos, esančios už žmogaus sąmonės. Šį faktą nuslepia 
vyraujantis įsitikinimas, kad „protas valdo žodžius“??, ir kadangi tai yra kolek- 
tyvinė prielaida, aikštės stabai užtikrina, kad įvairūs puoselėjami požiūriai tar- 
pusavyje patvirtinami. Psichologiškai šios kolektyvinės sampratos atitinka sau- 
gumo poreikį, kuris patenkinamas tvariau, kai požiūriai atrodo tarpusavyje ir 
viešai paliudyti. 

Teatro stabai „nėra nei įgimti, nei paslapčiomis įsiskverbę į protą, jie yra atvi- 
rai įdiegti bei perimti iš pramanytų teorijų bei iškreiptų įrodymų dėsnių“??. Filo- 
sofinės sistemos įkūnija saugyklas, tiekiančias medžiagą stabams daryti. Teatro 
įvaizdis atskleidžia jų iliuzinį pobūdį. Tačiau dėl šių stabų esama tam tikros dvi- 
prasmybės, nors pirminė Bacono intencija yra pasmerkti juos. Jo požiūriu, filoso- 
finės sistemos dogmatinis pobūdis parodo, kad jie tėra spektaklis: „Ir tokio teatro 
prasimanymams būdinga visa tai, kas vartojama poetų teatre: scenai sukurti pa- 
sakojimai yra dailesni ir gražesni už tikrus istorijos pasakojimus ir labiau atitinka 
kiekvieno norus“?!. Teatro metafora pasitelkta smerkti filosofijai, kuri užkerta 
kelią deramai tirti gamtą, bet kartu kritikuojami filosofai turėtų būti laikomi Ba- 
cono sąjungininkais, jeigu jie suprastų, kad jų sprendimai tėra vien spektaklis. 
Aristoteliui reikėtų tapti kantininku, kad būtų priimtas, nes Baconas pripažįsta, 
kad Aristotelio „dažnai nukrypstama prie bandymų“, tad jo priekaištas dabar dar 
svaresnis: „Juk jis iš anksto viską nusprendė ir nesiėmė bandymo, kaip dera, nu- 
statydamas sprendimus ir aksiomas““*. 

Tinkamas metodas būtų ne pritempti patirtį prie aksiomos, o padaryti patirtį 
prieinamą per konstruktus. Iš principo, norint tai pasiekti, reikėtų ne kitokios 
sistemos, o kitokio požiūrio į sistemos aksiomas. Vadinasi, šie stabai yra ne įgim- 
ta ar socialiai įgyta žmogaus proto saviaupgaulė, o priėjimo prie gamtos formos, 


"** Thomas Aguinus. Summa theologiae (Biblioteca de Autores Cristianos), tertia editio. 
Matriti, 1961. la, ą. 34, a. 3. 

 Bekonas. „Naujasis organonas“, p. 208. 

0 Ten pat, p. 210. 

M Ten pat, p. 211. 

I Ten pat, p. 212. 

galinčios tinkamai funkcionuoti tik pakeitus požiūrį. Filosofinių sprendimų iliu- 
ziškumą Baconas pasitelkia kaip argumentą, diskredituojantį tradicinį paveldą. 
Bet ši iliuzija kyla dėl neteisingo stabų supratimo, ir užtenka tai suvokti, kad 
būtų galima eksperimentuojant pasukti juos kita kryptimi ir kitaip panaudoti. 
Daug ką pasako tai, kad stabų aprašymą Baconas baigia teatro stabais. Jų 
teatrinis pobūdis, nors ir nesuprastas filosofų, daro juos nereikšmingus, atsižvel- 
giant į scholastinę atskaitos sistemą, kurią Baconas pasitelkia perteikdamas savo 
kritiką to meto mąstymo kalba. Genties stabai yra universalūs žmonių giminei, 
olos stabai - pastarųjų individualizuota apraiška, o aikštės stabai — substancijos 
akcidencija. Istorine prasme scholastinis metodas gali būti suprantamas kaip esa- 
mos pasaulio sanklodos griovimas: genties stabai išreiškia fatališką veidrodžio 
sampratą, siejančią mikrokosmą su makrokosmu; olos stabai parodo analoginio 
mąstymo fatališkumą, kai nepažįstama plotmė atveriama pasitelkiant tai, kas pažįs- 
tama; aikštės stabai parodo atitikimų, per kuriuos pasaulis matomas kaip grama- 
tinis modelis, fatališkumą; o teatro stabai nusako „panašumų“ (Foucault), kuriais 
manyta sinchronizuoti protą ir gamtą, fatališkumą. Pasitelkdamas scholastinį me- 
todą, Baconas įprastu argumentavimo stiliumi siekė atskleisti tai, ką slepia stabai 
kaip paveldėtos pasaulio sanklodos apraiškos: prarają tarp proto ir gamtos. 
Kadangi fizinė gamtos būklė negimininga Žmogaus sąmonei, jos nebegalima 
atskleisti per reprezentavimą, kuris, kaip pakaitalas, negali įkūnyti to, kas nepri- 
einama. Tačiau apvelkant projekcijomis tai, kas nematoma, ir šias projekcijas tapa- 
tinant su gamta, kuri iš esmės nesileidžia reprezentuojama, šaukiamasi grėsmingų 
padarinių, kai Žmogaus savęs išsaugojimas tapo opia problema. Todėl Baconas 
neriasi iš kailio siekdamas nušviesti padėtį, kartais griebdamasis ryškių įvaizdžių: 


Žmogaus protas viską pasitelkia paremti bei patvirtinti tam, ką kartą yra nustatęs, — 
arba todėl, kad tai yra priimta ir tuo tikima, arba todėl, kad tai jam teikia malonumą. 
Ir nors prieštaraujančių dalykų yra daugiau ir jie stipresni, tačiau protas arba nepa- 
stebi jų, arba nekreipia į juos dėmesio, arba skirstydamas pašalina ir atmeta juos, 
skatinamas didelio ir pražūtingo išankstinio nusistatymo, kad išliktų nepažeistas tų 
ankstesnių išvadų patikimumas. Taigi teisingai atsakė tas, kuris, kai jam buvo paro- 
dyti šventykloje pakabinti atvaizdai žmonių, davusių įžadus ir taip išsigelbėjusių 
nuo laivo sudužimo, ir primygtinai klausiama, ar dabar jis pripažįstąs dievų galybę, 
savo ruožtu paklausė: „O kur atvaizdai tų, kurie žuvo davę įžadus?“* 


Jeigu yra kas nors, kas nesileidžia reprezentuojamas, tai pats reprezentavimas 
tampa suskilusio pasaulio ženklu, nes savaime jis neegzistuoja, neturi šerdies — 
jam reikia ko nors kitko, per ką jis įgytų pavidalą. Reprezentavimas negali at- 
skleisti to, kas jam atsispiria, o kai jis bando sugriebti neprieinamą plotmę 54- 
vokomis, reprezentavimo objektu tampa sąvokų turinys. Tačiau šitaip reprezen- 
tavimas sudaiktinamas, ir prarają tarp sąmonės bei gamtos paslepia klaidingas 


33 Ten pat, p. 204. 

įsitikinimas, kad ji įveikta. Taigi reprezentuoti nesileidžianti gamta tampa visiš- 
kai neprieinama, kai ją bandoma reprezentuoti. „Bet reprezentavimas, kuris ko- 
lektyviai klaidingai laikomas baigtine duotybe, neturėtų būti vadinamas repre- 
zentavimu. Tai yra stabas.“?? 

Tad stabai yra sudaiktintos reprezentavimo formos, kurias Žmogaus sąmonė 
verpia iš savęs, tuo netyčia atskleisdama reprezentavimo ribas. Santarvės fikcijos 
pasižymėjo prieštaravimu, nes jose reprezentavimas reiškė kartu ir dalyvavimą, 
ir aiškinimą; jos netiesiogiai rodė į kažką už savęs, nors pretendavo būti tapačios 
reprezentuojamam objektui. Bet dabar, pasak Bacono, reprezentavimas susiaurėja 
iki stabų, kai Žmogaus sąmonei, provokuojamai neperprantamos gamtos, tenka 
tirti tai, kas nuo jos nuslėpta. Santarvės fikcijos palengvino dalyvavimą suderin- 
damos pradžią ir pabaigą sąlygomis, galiojusiomis substancialistinėje pasaulio 
sanklodoje, bet Baconui dalyvavimas yra fatališkas sąmonės susisaistymas su sa- 
vo sampratomis, klaidingai tikint, kad tokia sąsaja galima reprezentuoti gamtą, 
pasislėpusią nuo sąmonės. Bacono supratimu, visi tokie reprezentavimai yra „fik- 
cijos“??. Vis dėlto terminas „fikcijos“ laikytinas ne tikrovės, o sąmonės apgaulės 
ir saviapgaulės priešingybe, ypač dėl to, kad daugelis tų „fikcijų“ atrodo kaip 
neginčijamos realijos, įsišaknijusios žmogaus prigimtyje. Baconas pralaužia san- 
tarvės fikcijų prieštaringumą, parodydamas, kad reprezentavimu siekiama su- 
teikti geidžiamą pasitenkinimą, bet juo nieko negalima paaiškinti, nes susiduria- 
ma su gamta, kuri žmogaus protui ir pojūčiams paprastai neprieinama. 

Dėl to kyla dvi problemos: pirma, protą reikia išvaduoti nuo jo polinkio siekti 
prieinamumo per reprezentavimą. Antra, reikia rasti šiam tikslui tinkamų įran- 
kių, nors galiausiai ir juos turės modeliuoti tas pats protas, kurį reikia gydyti. 
Problemos esmę patvirtino pats Baconas, pasitelkdamas Saliamono aforizmą: 
„Dievo garbė yra slėpti dalyką ir karalių garbė - ištirti dalyką“, kurį papildė savo 
prierašu: „Žmogus žmogui yra dievas“. Kaip šią problemą spręsti, jis rodė savo 
pavyzdžiu: 


Mat visi, iki manęs ėmęsi išradimo meno, tik mesdavo vieną kitą žvilgsnį į faktus, 
pavyzdžius bei patirtį ir tada, tarsi išradimas tebūtų minties mankšta, tiesiai kreip- 
davosi į savo dvasias, kad bylotų kaip orakulai. O aš priešingai - atkakliai susitelk- 
davau į gamtos faktus, atitraukdamas nuo jų protą tik tiek, kad daiktų vaizdai ir 
spinduliai susitiktų viename taške kaip regoje; ir tai reiškia, kad išmanymo jėga ir 
tobulumas šiame darbe ne kiek tesvarbūs. Tuo pačiu nuolankumu, su kuriuo imuo- 
si išradimų, pasikliaunu ir mokydamas*". 


* Owen Barfield. Saving the Appearances. A study in Idolatry. New York, b. d. P. 62. 

3 Bekonas. „Naujasis organonas“, p. 206, 209 („prasimanymai“); Bacon. New Organon, 
p. 66, 108-109. Žr. t. p. Francis Bacon. Of the Dignitų and Advancement of Learning (The Works, 
IV). Red. James Spedding ir kiti. London, 1860. P. 315. 

3 Bacon. New Organon, p. 114. 

> Bacon. Great Instauration, p. 19. 

Siekiant atverti šiaip jau pasislėpusią gamtą, būtinos dvi lygiagrečios operacijos: 
atitraukti intelektą ir neleisti jam maišytis su gamta bei nuolat išradinėti būdus, 
kaip kvestionuoti gamtą. Kad tie būdai būtų veiksmingi, iš fenomenų reikia iššluoti 
reprezentavimą“š. Tai pasiekiama indukcija: „Tad indukciją aš laikau ta įrodymo 
forma, kuri paremia pojūtį, prisiderina prie gamtos ir labai priartėja prie kūrini- 
jos, jei ir ne tiesiogiai jos imasi“*?. Gamtą, kaip „dirbtinai sumanytą“*? konstruktą, 
užgriebia eksperimentas, nes „daiktų prigimtis išsiduoda veikiau spaudžiama 
meno negu savo natūralioje laisvėje“*!. Eksperimentas, kaip sumanytas kvestiona- 
vimas, priklauso nuo dviejų pagrindinių žmogaus supratimo procesų: „Žmogaus 
proto išvadas, paprastai pritaikomas gamtos dalykams, atskirdamas aš vadinu 
gamtos anticipacija (taigi skubotu ir paankstintu veikimu). Tą išprotavimą, kuris 
išgaunamas iš faktų teisingu ir metodišku procesu, vadinu gamtos interpretacija“*2. 

Anticipacija, būtina norint suformuoti eksperimentą, yra ne žinojimas, o tyri- 
mo veiksmas, kurio duomenis nuolat reikia tikrinti. Išankstinė galimos sėkmės 
sąlyga yra ta, kad protas turi neutralizuoti savo projekcijas indukciniu atmetimo 
ir pašalinimo metodu“. Baconas pabrėžia, jog „Žmogaus protui būdingas toks 
amžinas suklydimas, kad teigiami argumentai jį labiau veikia ir jaudina negu 
neigiami“**. Tad atliekant eksperimentą reikia persiimti nuovoka, kad jis tegali 
nuspėti padėtį, todėl anticipacijos niekada nereikia laikyti pačiu objektu. Taigi 
eksperimentai niekada negali turėti stabų pobūdžio - jiems būdinga nuovoka, 
kad jie tėra anticipacija, skiria juos nuo gamtos, kurios atžvilgiu jie laikytini vien 
priėjimo priemone. Kai reikia prasiskverbti prie gamtos, uždaros reprezentavi- 
mui, žmogus turi atsiriboti nuo visų socialiai ir istoriškai sąlygotų idėjų“", kurios, 
jomis norint atskleisti gamtą, neišvengiamai virsta projekcijomis. Į jų vietą, kaip 
stabo priešpriešą, Baconas siūlo eksperimentą. Nes dabar, pakeisdama santarvės 
fikcijas sąlygojusias nežinomybes, atsivėrė kita praraja - tai aišku iš to, kad gam- 
tą galima tirti tik pagal veikimą. 

Eksperimentui išstumiant stabą ir veikimui išstumiant reprezentavimą, kyla 
galimybė, kad Baconas atrado daug autentiškesnę fikcijos formą negu ta, kurią 
jis pasmerkė kaip apgaulę. Juk šiandien eksperimentą traktuojame kaip euristinę 
fikciją, kuri — visai kaip Bacono aprašyta - yra konstruktas, sumanytas laukiamo 
atradimo tikslui. Šis atradimas siejasi su gamtos formomis ir aksiomomis, kurios 
ne tik nepaklūsta reprezentavimui, bet faktiškai yra jo nutylimos. Savo eksperi- 
mentinio metodo orientaciją Baconas nusako šitaip: 


38 Žr. Blumenberg. Weltzeit, p. 29. 

3? Bacon. Great Instauration, p. 24-25. 

* Ten pat, p. 26. 

*I Ten pat, p. 29. 

* Bacon. New Organon, p. 51. 

8 Ten pat, p. 145. 

* Žr. Bekonas. „Naujasis organonas“, p. 204. 
*5 Žr. Bacon. Great Instauration, p. 13. 


100 


Teisingam ir tobulam veikimui reikia, kad jis būtų tikras, laisvas ir nukreiptas į veiklą 
arba ją sukeliantis. Taip pat yra ir su tikros formos atradimu. Nes gamtos forma yra 
tokia, kad, turėdama formą, gamta neišvengiamai ja seka. Todėl ji visada yra esant 
gamtai, visuotinai ją numato ir būna nuolat jai būdinga. Be to, forma yra tokia, kad, 
ją atėmus, gamta neišvengiamai dingsta. Todėl jos niekada nėra, kai nėra gamtos, 
jos nebuvimas numato gamtos nebuvimą ir ji niekur kitur nesireiškia. Galiausiai 
tikra forma yra tokia, kad dedukuoja gamtos duotybę iš kokio nors būties šaltinio, 
būdingo ir kitoms duotybėms ir gamtos sanklodoje pažįstamo geriau nei pati for- 
ma. Taigi tikrai ir tobulai pažinimo aksiomai pageidautina, kad būtų atrasta kita gam- 
tos duotybė, kurią būtų galima paversti į turimą duotybę ir kuri vis dėlto būtų ribotesnė už 
bendresniąją gamtą kaip tikriausią rūšį. Abu šie reikalavimai — vienas veiksmo, kitas 
mąstymo - yra vienas ir tas pats dalykas; ir kas veikime yra naudingiausia, tas paži- 
nime tikriausia“. 


Jeigu, kaip Baconas mano, gamtą sudaro jos formų sankloda ir jeigu formos sty- 
gius reiškia gamtos nebuvimą, tai eksperimentu siekiama atrasti šias formas, ir 
kiekvienas atradimas atvers vartus tolesniems atradimams. Kaip būtent gamtą 
aptraukti aksiomų tinklu, padengiančiu visas jos formas, Baconas parodė savo 
kataloguose, aprašuose ir „istorijose“, kuriuos jis ketino sudaryti visiems gamtos 
faktams. Tačiau Baconas nesugebėjo aprėpti gamtą grindžiančių aksiomų įvairo- 
vės ir galbūt todėl šią užduotį laikė bendruomenine tyrinėtojų pareiga*?. Jo pa- 
teiktas gamtai pažinti būtinų metodų sąrašas virto begaline taksonomija. Nors 
taksonomijas palaiko tikėjimas, kad atitinkama sankloda galiausiai bus atrasta, 
jos visada liudija, kad įsivaizduota ar numatyta visybė niekada negali būti visiš- 
kai aprėpta. Tačiau, kurdamas potencialiai begalinį metodų sąrašą, Baconas ne- 
susitaikė su negalimybe kada nors perprasti gamtą. Priešingai - kaip matėme iš 
pacituoto fragmento, jis neturėjo jokių abejonių dėl šio metodo naudos, nes tai, 
kas naudinga atsekant gamtos tvarką bei struktūrą, turi būti ir teisinga. Baconui 
rūpėjo ne gamtos pažinimas pats savaime, o tai, kaip iš esmės pataisyti Žmogaus 
dalią, nulemtą Nuopuolio**, ir šiam tikslui jis manė pateikęs mechanizmą“?, ku- 
rio funkcija, kaip jis teigia vėliau, - „reguliuoti gamtą veiksmais“??, 

Tai, kad Baconas siekia sulyginti tiesą ir naudą, rodo, kodėl gamtos įvaldy- 
mas pažįstant jos formas jam tapo Žmogaus gyvenimo būtinybe. Eksperimentas, 
kaip konstruktas, buvo laikomas tinkama priemone nušviesti paslėptas gamtos 
formas. Tad kodėl gi Baconas netraktavo eksperimento kaip fikcijos, nors tą ter- 
miną gerai žinojo ir eksperimentavimą laikė bandymų ir klaidų procesu, kurio 
anticipacijas potencialiai buvo galima falsifikuoti? 


*5 Bacon. New Organon, p. 121-122. 
V Ten pat, p. 251-252. 

88 Ten pat, p. 247-248. 

** Bacon. Great Instauration, p. 12 
V Ten pat, p. 24. 

Eksperimentas buvo itin glaudžiai susietas su Žmogaus būtinybe išsaugoti 
save, tad jo vidinė euristinės fikcijos sandara neišryškėjo, nes Baconas manė, kad 
dar neištirta gamta - kurios išnaudojimas galiausiai laiduos savęs išsaugojimą — 
eksperimente turi prognozuojamas savo aksiomas, todėl ji negali būti fikcija. 
Eksperimento planas numato atrastinas gamtos formas. Vadinasi, turi būti tikrų 
ir fiktyvių formų, ir Baconas pabrėžė šią perskyrą: 


Žmogaus protas dėl savo prigimties veržiasi prie abstrakcijų ir įsivaizduoja, jog tai, 
kas kinta, yra pastovu. Bet geriau suskaidyti gamtą negu abstrahuotis. Taip darė 
Demokrito mokykla, įsiskverbusi į gamtą giliau už kitas. Reikia daugiau tyrinėti 
medžiagą ir jos vidinį būvį bei būvio pakitimus, gryną veikimą ir veikimo arba ju- 
dėjimo dėsnį. Mat formos yra žmogaus sielos prasimanymai, jeigu formomis neva- 
dinsime tų veikimo dėsnių"?!. 


Jeigu fikcijos įkūnija apgaulės, o dėsniai - gamtos aksiomatiką, tai kaip formos 
gali būti tai fikcijos, tai dėsniai? Forma kaip fikcija priklauso nuo diskurso, o for- 
ma kaip dėsnis - nuo būtinybės. Baconui stabai kaip formos yra fikcijos dėl to, 
kad jie tvarko reprezentavimo diskursą. Tai yra projekcija, kuriama sąmonės, 
manančios gamtą esant visiškai prieinamą per jos intelekto formas. Bet tos pačios 
formos yra dėsniai, kai - išvaduotos iš reprezentavimo diskurso -jos atveria gamtą 
išskaidydamos į atrastas aksiomas: užuot reprezentavusios gamtą, jos anatomi- 
zuoja jos struktūrą. 

Abiem atvejais formos randasi iš žmogaus sąmonės, nors liudija skirtingus 
sąmoningumo lygius. Bet kodėl su diskursu susijusi fikcija pripažįstama, o būti- 
noji fikcija - ne? Stabų tvarkomas reprezentavimo diskursas pretenduoja į visu- 
mos pažinimą, nors toji visuma atspindi tik proto ir pojūčių polinkius žvelgiant į 
pasaulį, kuris Bacono laikais buvo jau seniai praaugęs tokius parametrus. Šis ap- 
gaulingas pasitikėjimas savimi yra pavojingas. Kadangi poreikis išsaugoti save 
gamtos priemonėmis išblėso iki nesuvokiamumo, Baconas savo tyrimo būdų ne- 
gali traktuoti kaip fikcijų - bent jau todėl, kad visa ta sfera, kurioje veikia tyrimo 
metodika, dar nėra visai atverta sąmonei. Todėl Baconas negali sau leisti afišuoti 
kaip fikcijos tų formų, kurios, priešingai negu organizuojančios diskursą, turi 
patenkinti būtinybę atidengti gamtos aksiomas. Jis smerkia stabus kaip fikcijas iš 
dalies todėl, kad savęs išsaugojimo dėlei euristinis eksperimentavimo elementas 
neturi būti įtariamas fiktyvumu. 

Bacono koncepcijoje stabas ir eksperimentas yra artimai susiję, ir jo skirtingas 
požiūris į du iš esmės panašius reiškinius rodo, kad fikcijos glaudžiai susijusios 
su jų atžvilgiu galiojančiomis nuostatomis. Eksperimentavimo euristikos jis ne- 
laikė fiktyvia, nes eksperimentinis konstruktas per via negationis turi suardyti rep- 
rezentavimą grindžiančias prielaidas tam, kad pavyktų atverti gamtą. Kadangi 
kritikuojant stabus kaip fikcijas buvo siekiama užtikrinti eksperimento pagrįstu- 


"1! Bekonas. „Naujasis organonas“, p. 206. 

mą, Baconas negalėjo įžvelgti, kad visos fikcijos yra išmonės, kurias panaudoti 
galima įvairiai - pagal jų veikimo kontekstą. Tai, kaip kontekstas lemia formą, 
galima suprasti ir iš stabo, ir iš eksperimento. Stabas buvo užglaistęs prarają tarp 
sąmonės ir gamtos, nes jį sąlygojo reprezentavimo diskursas, paveldėtas iš sub- 
stancialistinės pasaulio sanklodos. Eksperimentui teko įsiskverbti į gamtą, sie- 
kiant nušviesti tai, ką reikia įvaldyti, nes jį sąlygojo poreikis išsaugoti save. Ta- 
čiau kartu ir stabas, ir eksperimentas kėsinasi į patį kontekstą, kuris sąlygojo jų 
formą: stabas - per savo projekcijas apakindamas, o eksperimentas — „pasmerk- 
damas gamtą veiksmui“. 

Iš viso to galime padaryti dvi išvadas, svarbias fikcijos, tematizuotos filosofi- 
niame diskurse, istorijai. Pirma, fikcijos būna susijusios arba su diskursu, arba su 
būtinybe, t. y. jos kyla iš reprezentavimo diskurso arba iš poreikio įsibrauti į tai, 
kas atrodo neįžengiama. Antra, fikcijos formos ir turinio negalima kildinti iš jos 
veikimo konteksto ir juolab tuo kontekstu nuskaidrinti. Tad Baconas galėjo de- 
maskuoti stabų fiktyvumą tik todėl, kad gamta buvo nagrinėjama pagal kitokią 
sanklodą, kurią jis tyčia pavadino „tyrimo logika“, o ne filosofija??. Be to, iš būti- 
nybės kylančios fikcijos būna atsparesnės kaltinimui apgaule. Vis dėlto negalima 
paneigti, kad būtinybė, apie kurią kalba Baconas, turi fiktyvumo daigą, nuo kurio 
jis nori atitverti eksperimentavimą demaskuodamas su diskursu susijusią fikciją. 
Gamtos aksiomos, kurias reikia išrankioti iš eksperimentų, pagrįstos prielaida, 
kad gamta atsiskleidžia tik turėdama formą. Tai postuluoja ekvivalentiškumo 
idealą, kuris tikrai būtinas savęs išsaugojimui, bet kaip „modelis“ jis gali būti tik 
postuluojamas. Tačiau tai pasidaro akivaizdu tik tada, kai į gamtą imama žiūrėti 
per kitus „modelius“, ir tada, kai patys modeliai pripažįstami esą euristinės fikci- 
jos, o ne realijos, kaip manė Baconas. 

Baconas kritikavo stabus kaip fikcijas, nes jis atmetė didėjantį reprezentavi- 
me įstrigusio proto nepraktiškumą. Stabai jam tapo fiktyvūs, nes jie liudijo, kaip 
įprastinis Žmogaus sąmonės polinkis tapatinamas su šiaip jau nežmogiška gam- 
ta, ir tai jam atrodė visiškai prieštaringa. Vis dėlto, nors ir pakitus statusui, šis 
prieštaringumas liko būdingas fikcijai iki pat Vaihingerio. Fikcija prieštaringa 
dėl to, kad ji visada turi susitvarkyti su nežinomybėmis būdama visiškai priklau- 
soma nuo diskurso - tuo pasižymi ir santarvės fikcijos, ir sudaiktinti stabų repre- 
zentavimai. Kaip sprendimus teikianti priemonė, fikcijos netenka savo funkcijos 
pasikeitus kontekstui, kuriam jos buvo sukurtos. Bet dar daugiau pasako ir la- 
biau stebina tai, kad šie savybingi prieštaravimai, regis, išnyksta, kai tik fikcijos 
prisiderina prie epistemologinių normų ir pavirsta pažinimo prielaidomis. Tad 
stabai teikia geresnius sprendimus negu santarvės fikcijos, o Bacono eksperimen- 
tavimas - geresnį priėjimą prie gamtos negu įvairūs stabų sudaiktinimai. Ši seka 


5 Žr. Bacon. Great Instauration, p. 246, kur Baconas savo sumanymą nagrinėti gamtą 
vadina logika, o ne filosofija. 

reiškia, kad fikcijomis siekiama kompensuoti antropologinius trūkumus, nors jų 
patikimumą reikia tikrinti epistemologiniais kriterijais. Vadinasi, pati fikcija su- 
kelia antropologijos ir epistemologijos konfliktą, nes tai, kas gali būti antropolo- 
giškai naudinga, neatitinka epistemologijos premisų, kurių reikia paisyti, kad 
sprendimai būtų pagrįsti. 

Siekdamos vienodai atitikti skirtingas atskaitos sistemas, fikcijos tapo dvivei- 
dės, ir todėl empirizmas iki pat Hume'o nelabai galėjo su jomis susitvarkyti. Ta- 
čiau šis dviveidiškumas kyla ne vien iš divergencinių referencijų - per jį taip pat 
pasireiškia dvilypumas, persmelkęs pačią fikcijos šerdį: antropologinius porei- 
kius ji patenkina tik tiek, kiek jos veikmė gali būti racionaliai įtvirtinta. Ji neturi 
tikslo inscenizuoti antropologijos ir epistemologijos konflikto; šis konfliktas yra 
ženklas, kad antropologinį poreikį galima tinkamai patenkinti tik racionaliai 
įteisinus. Fikcijos dvilypumą dviprasmišką padaro tik kontekstinis panaudoji- 
mas, o literatūroje dvilypumas įveiksminamas nepajungiant jokiam konkrečiam 
praktiniam tikslui. 

Dėl šio dviprasmiško dvilypumo Baconas tematizuotą fikciją tai kritikuoja, 
tai vertina teigiamai. Kaip jis sakė savo LI aforizme, reprezentuodamos formos 
yra fikcijos, o aktyviai skverbdamosios, jos yra dėsniai. Todėl iš vieno dalyko gali 
pasidaryti du dalykai, tas pats gali būti kitoks, o fikcijos smerkimas eina koja 
kojon su jos būtinybe. Šis kaitaliojimasis trunka iki pat Vaihingerio ir yra dar 
vienas fikcijos dvilypumo aspektas. Iš tiesų jo negalima pašalinti netgi tada, kai 
fikcija demaskuojama kaip fikcija arba kai jos fiktyvumas neatpažįstamas. Baco- 
nas tatai parodo neabejotinai ir podraug netyčia. 

Demaskuojant stabus kaip fikcijas, išryškinama ta nereprezentuojama dalis, 
kurią jie buvo uždengę. Kritiniu požiūriu šis dvilypumas traktuojamas nei- 
giamai. Prielaida, kad eksperimentu galima sutapatinti įsiskverbimo formas ir 
gamtos aksiomas, suponuoja projekciją, kuri gal ir nėra klaidinga, bet tikrai nėra 
reali, kaip kad manoma, - bent jau todėl, kad toji realybė nepažini. Teigiamo 
požiūrio kontekste dvilypumas užgniaužiamas, nes Baconas eksperimentavi- 
mo nelaikė vien euristine fikcija. Stabai figūruoja kaip demaskuotos santarvės 
fikcijos, bet eksperimentas vis dėlto priklauso nuo prielaidų, kurias reikia postu- 
luoti. Tačiau tai nereiškia, kad eksperimentas turi tokią pat struktūrinę ydą, 
kokią Baconas aptinka stabuose, nes reprezentavimas ir veikimas yra skirtingi 
procesai su skirtingais tikslais: užuot subordinavus gamtą sąmonei, sąmonė da- 
bar skverbiasi į gamtą. Bet vis tiek akivaizdu, kad reprezentavimui Žmogaus są- 
monėje reikia perkėlimo operacijos, kaip kad eksperimentiniam skverbimuisi į 
gamtą reikia gamtos, reprezentuojamos kaip aksiomatika; skirtumą čia sudaro 
nevienodas svarumas pagal tai, kas turi pirmenybę: reprezentavimas ar veikimas. 
Bet kadangi eksperimentas negali išsiversti be reprezentavimo, nors juo sie- 
kiama sužymėti nežinomą (tad ir nereprezentuojamą) teritoriją, priešpriešinė 
reprezentavimo ir veikimo tėkmė dar viena forma iškelia fikcijos dvilypumą. Da- 

bar tai jau yra ne tik antropologinis arba epistemologinis rodiklis, nes jis paro- 
do, kad reprezentavimui būtinas veikimas, o veikimas tikslą pasiekia per rep- 
rezentavimą. 

Baconas to iki galo nesuvokė, nes jo požiūris į fikciją buvo ribotas - veiksmi- 
nį įsiskverbimą į gamtą jis laikė fikcijų sukeltos paslėpties priešingybe. Dar ir 
Newtonas teigė: hypotheses non fingo. Reikėjo dar vienos suvokimo pakopos, kad 
būtų praplėstas fikcijų tyrinėjimo mastas, ir šiuo atžvilgiu empirizmo istorijoje 
yra svarbus Jeremy Benthamo indėlis. Tačiau verta prisiminti, kad ties Naujų- 
jų amžių slenksčiu filosofai jau atkreipė dėmesį į fikcijų dvilypumą, nors, pri- 
klausomai nuo jų kontekstinio panaudojimo, šis dvilypumas galėjo atrodyti kaip 
konfliktas tarp antropologinių ir epistemologinių perspektyvų, tarp sąmoningo 
fikcijos kritikavimo ir nesąmoningo jos teigimo arba tarp reprezentavimo ir vei- 
kimo. Iš tiesų gali atrodyti, kad fikcijų dvilypumas yra pirminė jų kone beribio 
pritaikymo sąlyga. 


3. Fikcija kaip kalbinis modalumas (Benthamas) 


Žvelgdamas į praeitį, Jeremy Benthamas pasakė apie Baconą: „Šio anglų filosofo 
metu sąmonė buvo alinama ir slegiama baisybių, kurios jo prancūzo mokinio 
[d'Alembert'o] laikotarpiu buvo praradusios, nors ir ne visą, bet didžiąją dalį 
jėgos. Bacono metu - XVII a. pradžioje - visa, kas gamtoje buvo nepaprasta ar bent 
taip atrodė, buvo grėsminga; grėsminga ir vienu ar kitu būdu, nors ir nenešė žmo- 
gui nelaimių, tai bent pranašavo jas“?*. Būtent ši grėsmė teikė dvigubą akstiną 
pažinti: norint apsisaugoti, reikėjo, kad, įsiskverbusi į gamtą, sąmonė išsivaduo- 
tų iš savo apgaulingų projekcijų. Benthamas jau galėjo retrospektyviai apžvelgti 
tokį laimėjimą, bet dar ir didžiąją dalį XVIII a. empirinei epistemologijai fikcijos 
kritika buvo kone esminis gynybos mechanizmas. 

Fikcija visada turėjo būti demaskuojama, bet jos pobūdis kito pagal epistemo- 
logines premisas, lemiančias demaskavimą. Locke'as teigė, kad „mūsų papras- 
tos idėjos yra realios ir teisingos, nes jos atitinka tas daiktų galias, kurios sukuria 
jas mūsų intelekte, ir tai yra viskas, ko reikia, kad jos būtų realios, o ne savavališ- 
kai prasimanytos“?*; nes intelektas „neturi galios sukelti elementarias idėjas“??. 
„Priešingai, fantastinės yra tos, kurios sudarytos iš tokių elementarių idėjų deri- 
nių, kaip jos realiai niekada nebuvo sujungtos, niekada nebuvo aptiktos drauge 
jokioje substancijoje, pavyzdžiui, protinga būtybė, kurią sudaro arklio galva, su- 


jungta su žmogaus pavidalo kūnu, t. y. tokia, kokie vaizduojami kentaurai“ **. 


> Bentham's Theory of Fiction. Red. C. K. Ogden. Paterson, 1959. P. XIX. 

John Locke. Esė apie žmogaus intelektą. Vertė Ramutė Rybelienė. Vilnius, 2000. P. 311. 
> Ten pat, p. 314. 

* Ten pat, p. 312-313. 

Locke'as fikciją laiko asociacijos principu, nuslydusiu į beprotybę““. Intelektas, 
derinantis duomenis pagal savo įnorius, o ne pagal Dievo reguliacinius princi- 
pus, archetipus ir mišrius modusus, yra užkerėjęs save. 

Bet Locke'o sistemai fikcija vis tiek atrodo reikalinga, kadangi, nors jis ją at- 
meta, pats atmetimas kaip tik ir suteikia stabilumo tokiam pažinimui, kuris jam 
neabejotinas, nes kiekviena sistema nustato savo pagrįstumą proporcingai pagal 
tai, kiek ji konkretizuoja tai, ką atmeta. Fikcija kaip beprotiškų idėjų asociacija 
atrodo visai tiek pat patirties dalykas kaip ir Bacono pasmerktas stabų statymas. 
Bet nė vienu atveju neigiamas požiūris į fikciją nesibaigia demaskavus jos apgau- 
lingumą. Baconui stabai sudarė kontrastą eksperimentavimui, kuris, kaip gam- 
tos aksiomatikos numatymas, negalįs būti fiktyvus, nes eksperimentinį konstruktą 
nuo gamtos formų skiriąs tik laiko tarpsnis, ir tyrimas šią spragą kada nors pa- 
naikinsiąs. Locke'ą fantastinės idėjos retrospektyviai užtikrina, kad reguliaciniai 
asociacijos principai, būdami natūralios intelekto prielaidos, funkcionuoja tokiu 
būdu, kad pažinti galima per patirtį. Šitaip patologija padeda įtvirtinti normalu- 
mą, O tai reiškia, kad, net ir neigiama, fikcija gali būti panaudota praktiškai. 

Kuo labiau toks panaudojimas peršasi, tuo akivaizdesnis fikcijų dvilypumas — 
ypač todėl, kad, nors ir kaip neigiamai į jas žiūrint, be jų nepavyksta išsiversti. 
Davidas Hume'as lyg ir paskelbė paliaubas kare su fikcija, nes priežastingumo 
dėsnius bei pažinimo principus - ypač tuos, kuriais Locke'as dar neabejojo, - 0 ir 
visas epistemologines premisas jis ėmė laikyti „proto fikcijomis““Š. Tačiau čia jis 
neturėjo galvoje įprastinio fikcijos pasmerkimo - veikiau jis tokias premisas laikė 
pažinimo formomis, kurias galima tikėtinai postuluoti, bet ne patenkinamai įro- 
dyti. Kaip terminų, naudojamų nusakant patirtį, jų nereikia išmesti — tai aišku iš 
to, kaip Hume'as aprašė priežastingumo principą; iš tiesų „proto fikcijos“ jam 
tapo esmine kritine sąvoka, siekiant sumenkinti tai, ką jis ėmė laikyti epistemo- 
loginiais postulatais. Užuot kritikavęs fikciją, jis pasinaudojo ja kaip kritikos įrankiu 
ir tradicinį neigiamą požiūrį į ją nukreipė prieš tariamus pažinimo dėsnius. Tai 
signalizuoja naują fikcijos panaudojimą, nors jis dar kartą pasiremia ankstesnių 
vartosenų negatyvumu; ir tai rodo ženklų sąmonės nuostatos pokytį bei fikcijos 
sąsajos su sąmone mastą. 

Baconas ir Locke'as demaskavo fikciją kaip apgaulę, saviapgaulę ir be- 
protybę, nors jie neteigė, kad stabai arba fantastinės idėjos yra tyčinis melas ar 
iškrypęs pamišimas. Šia kritika jie siekė nušviesti, kaip fikcijos atsiranda, ir nors 
kartais atrodydavo, kad puolamos paslėptos nuostatos, taip buvo ne todėl, kad 
fikcijos yra melas ar iškrypimas, o todėl, kad jų poveikį reikėjo atremti tiesiog 
išvarant jas iš racionalaus proto sferos. Taigi Baconas ir Locke'as teisė ir pasmer- 


“ Žr. ton pat, p. 146 ir 337-338. 
* Žr. David Hume. A Treatise of Human Nature. Red. L. A. Selbv-Bigge. Oxford, 1968. P. 
216, 220 ir toliau, 254, 259, 193. 

kė fikciją etikos arba proto vardu, o štai Hume'as suterštu fikcijos įvaizdžiu siekė 
pakirsti empirinės epistemologijos premisas. Atsikartojantis šio pasmerkimo 
poreikis rodo tvarią fikcijos galią. 

Su Jeremy Benthamu įvyksta paradigminis fikcijos supratimo pokytis, ir tai 
tuo įstabiau, kad visą gyvenimą jis išliko pozityvistas, prisiekęs pagrindinėms 
empirizmo premisoms. Tačiau Benthamui patirtis buvo daug praktiškesnis da- 
lykas negu Locke'o įsivaizduota tabula rasa, bombarduojama išorinio pasaulio 
duomenų. Naujaip įvertinti fikciją Benthamą įkvėpė nuodugnus teisės praktikos 
pažinimas ir asmeninė patirtis. 

Jeigu dar esama neigiamo požiūrio į fikciją liekanos, tai ji susijusi su jurispru- 
dencija, nors, Benthamo požiūriu, čia irgi esama būtinos fikcijos: „Žodis teisus 
yra fiktyvaus esinio vardas, vienas iš tų dalykų, kurių buvimas išgalvotas dis- 
kurso dėlei - tai tokia fikcija, be kurios žmonių diskursas būtų neįmanomas“??. Šį 
teiginį jis papildo kitu: „Nors kalba fiktyvi, jos negalima pavadinti apgaulinga — 
bent jau ketinimo atžvilgiu, kad ir kiek būtų netyčinės apgaulės kai kuriais atve- 
jais“. Jeigu fiktyvios sąvokos, pvz., teisė, yra būtinos žmonių diskursui, tai jos 
tiek pat nuo diskurso priklauso ir daro jį galimą. Bet iš šio dvilypumo kyla teisinė 
manipuliacija, Benthamui jau akivaizdi tokiose pamatinėse fikcijose, kaip visuo- 
menės sutartis, pagal kurią valdovas turi rūpintis savo valdinių gerove, o valdi- 
niai - jam paklusti: 

Taigi šis teiginys, „kad Žmonės susieti susitarimų“, ir tas kitas — „kad jeigu viena 

pusė nevykdo savo įsipareigojimų, kita pusė nuo jų atleidžiama“, - yra teiginiai, 

kurių niekas neužginčijo, tad ir įrodyti niekam jų nereikėjo. Teoriškai jie buvo laiko- 

mi aksiomomis, o praktiškai jų buvo paisoma kaip taisyklių. Jeigu kokia proga kas 

nors matė reikalą pavaizduoti jų įrodymą, tai darė daugiau formaliai ir veikiau pri- 

mindami pritariančiai auditorijai bei pamokydami ją, o ne įrodinėdami priešinin- 
kams. Tokia proga po ranka būdavo eilinis frazių rinkinys: to reikią teisingumui, 
sveikam protui, tą prisakiusi prigimtinė teisė ir taip toliau, — visu tuo tik įvairiais bū- 
dais leidžiama suprasti, kad žmogus yra tvirtai įsitikinęs šios ar kitos moralinės 
tezės tiesa, nors jis mano arba neturįs, arba negalįs pasakyti kodėl. Žmonės buvo per- 
nelyg akivaizdžiai ir visuotinai suinteresuoti laikytis šių taisyklių ir todėl neabejojo, 
ar jas palaikantys argumentai pakankamai stiprūs. Seniai pastebėta, kad interesas 
tiesia kelią tikėjimui“!. 
Pažeidus sutartį pasitelkiamos teisinės instancijos pačios yra fikcijos, bet dėl vyrau- 
jančių interesų jos traktuojamos tarsi būtų tiesos. Tai atveria kelią manipuliuoti, 
kadangi tokios neva savaime aiškios tiesos nepripažįsta jokio savo pagrindų kves- 
tionavimo. Jeigu teisines instancijas reikia paaiškinti smulkiau, su diskursu susi- 


* Benthani's Theory of Fiction, p. 118. Žr. t. p. Owen Barfield. „Poetic Diction and Legal 
Fiction“ + Essays Presented to Charles Williams, 5th ed. Oxford, 1978. P. 106-127. 

9 Bentham's Theory of Fiction, p. 118. 

6! Ten pat, p. 122-123. 


107 


jusios teisinės sąvokos pirmenybę teikia autoritetui: visuomenės sutarties atve- 
ju - valdovui, o teisės klausimais - teisininkams““. 

Neretai įnirtingi Benthamo išpuoliai prieš teisės fikcijas („įteisinti vagys 
naudoja fikcijas“*?) nukreipti ne tiek prieš pačią fikciją, kiek prieš tai, kaip ji nau- 
dojama, nes, norint naujai įvertinti fikciją, reikia priminti piktnaudžiavimus ja, 
kad išryškėtų jos daugialypis pritaikymas. Tai tuo labiau būtina, kadangi fikcijų 
negalima pateisinti jomis pačiomis, kaip jau parodė romėnų teisė. Benthamui 
rūpi pašalinti ne fikciją, o tik konkrečius jos panaudojimo atvejus. Jis pritaria pa- 
veldėtos kritikos priekaištui, kad teisinės fikcijos —- kaip ir Bacono stabai — yra 
tuščiavidurės. 

Esminis pavyzdys čia yra teisinė nuosavybės sąvoka, traktuojama „tarsi ji 
būtų vidujai vertinga““*, t. y. tarsi sąvoka tiesiog išreikštų objektyviai egzistuo- 
jantį vertybių kompleksą. Bet kadangi nėra tokios objektyvios tikrovės, jos statu- 
są prisiima pati sąvoka. Tapusios objektais, sąvokos ima klaidinti, ir tokie teisinių 
fikcijų sudaiktinimai yra smerktini, nes, kitaip nei pojūčių ir proto saviapgaulė 
per stabus, šie sudaiktinimai kyla iš žinomų fikcijų. Teisinės fikcijos atsiranda iš 
diskurso, kuris imasi apdoroti manomą tikrovę, todėl jų panaudojimas niekada 
negali atitikti tikrosios padėties, nes, kaip perteikimo įrankis, jos lieka nuo tos 
padėties atskirtos. Benthamui tai yra „įsibrovimas arba apsišaukimas““?, nes teisinė 
praktika slopina jų fiktyvumo suvokimą ir laiko jas tikrove. Fikcija visada turi būti 
atpažįstama kaipo tokia, kad ją būtų galima panaudoti įvairiai, o tai būtų neįma- 
noma, jeigu fikcija sutaptų su kuo nors, kas jos panaudojimą nulemia iš anksto. 

Teisinių fikcijų sudaiktinimą Baconas priskiria teisininkų suktumui, bet jie 
negalėtų ilgai išlaikyti savo autoriteto, jeigu jų užslopintas suvokimas, kas yra 
fikcija, neturėtų kitos, turbūt dar galingesnės palaikančios jėgos - sėkmės. Fikci- 
jos kritiką Benthamas plėtojo remdamasis teisės pavyzdžiu iš dalies dėl tikrumo, 
kad ši fikcijos rūšis priklauso nuo diskurso, ir iš dalies dėl to, kad teisinė fikcija, 
kurios fiktyvumas visada buvo žinomas, iliustruoja tik vieną ypatingą fikcijos 
atvejį. Mėginant pakreipti fikcijos vertinimą kita linkme, Benthamui teko griebtis 
paveldėto fikcijos - kaip apgaulės, melo ir kliedesių - smerkimo, kad būtų gali- 
ma apibrėžti, dėl ko reikalingas šis konstruktas, neturintis pagrindo in re ir patei- 
sinamas tik dėl savo pritaikymo laimėjimų, — pozityvistui tai nelengva užduotis. 
Jis norėjo atskleisti tai, ką teisinės fikcijos nuslėpė: fikcijos priklausomybę nuo 
diskurso ir iš to kylančią universalizaciją. 

Šis siekis glaudžiai siejasi su Benthamo patirties samprata, kuri buvo daug 
asmeniškesnė negu ta bendra patirties sąvoka, vyravusi empirizme nuo Locke'o 
iki Hume'o. Toks asmeniškumas taip pat būdingas paskatoms, atvėrusioms nau- 


62 Žr. ten pat, p. 123-125, 141-150. 
63 Ten pat, p. 146. 

Ten pat, p. CXIX. 

65 Ten pat, p. 122. 


108 


ją požiūrį į fikciją, kaip kad pirmiausia suformuluota Benthamo savistabos pa- 
vyzdžiu: jeigu pažinimas įgytinas iš patirties, tai pirminis šaltinis būsiąs asmeni- 
nė patirtis. Vaikystėje Benthamą dažnai persekiojo „fikcinis siaubas“: „Sapne man 


pasirodė velnias kartu su kipšiuku“““. 


Kaip dažnai sapnuose pasitaiko, bent jau man, lyg ir numaniau, kad sapnuoju, vil- 
damasis be didelio vargo ištrūkti iš sapno - atrodė, kad tai ir pavyko. Įsivaizduokit 
mano siaubą, kai ir vėl pamačiau velnią su kipšiuku priešais save. Nuo vilko bėgda- 
mas ant meškos užšokau. Dar kartą desperatiškai pasistengiau. Mėginau išsklaidyti 
visus miegus ir man pasisekė. Užliejo didelis džiaugsmas, iliuzijai visai išsisklai- 
džius; bet palengvėjo tik laikinai: tas velnias ir kipšiukas mano dienos mintyse bu- 
vojo dar daugelį metų." 


Benthamas aprašo keletą tokių potyrių, ir net knygų skaitymas - tokių kaip 
Bunyano „Piligrimo kelionė“ arba Defoe „Robinzonas Kruzas“ -jį taip įbauginda- 
vo, kad jis nebegalėdavo toliau skaityti. Bet, išmokęs skirti vaizduotę nuo nuo- 
vokos“š, jis pasijuto pakankamai laisvas, kad galėtų apie tai kalbėti, nors pripažino, 
kad ženklai ir simboliai - akivaizdžiai funkcionuojantys pagal idėjų asociacijos 
principą - jo gyvenime ir vėliau atliko stiprų, nors kartais pasąmoninį, vaidmenį. 
Jie net sukeldavo regėjimus: 


Manau, kad tatai labai tinkamai galima palyginti su vaiduokliais ir kitomis pikta 
darančiomis pasakiškomis būtybėmis, kurios tamsoje apsireiškia mano vaizduotei. 
Jokio žmogaus nuovokoje negali būti stipresnio įsitikinimo, kad šie siaubūnai neeg- 
zistuoja; vis dėlto vos tik atsigulu miegoti tamsiame kambaryje, kur nėra kito žmo- 
gaus, ir būnu atsimerkęs, prisistato šie siaubo įrankiai. Norėdamas išsivaduoti iš tų 
bjaurybių, jaučiu, kad būtina jas pakeisti daugiau ar mažiau maloniomis mintimis, 
kurias šiaip jau ir būčiau mintijęs, apmąstymais, kurie būtini, kad išsaugočiau tą 
nuovoką, kuri vis patvirtina šių vaizduotės kūrinių nebuvimą“?. 


Tai, ką Locke'as vadino „fantastinėmis idėjomis“ ,siedamas jas su beprotybe, Bent- 
Khamui yra patirties faktai, ir net jei apmąstymas bei nuovoka juos laikinai gali 
išstumti, kitą kartą jam atsigulus jie vėl pasirodys. Jau vien tai, kad vaizduotė 
gali sukelti tokių idėjų, kurios, nors ir neegzistuodamos, reikalauja didžiausio 
dėmesio, rodo jos augančią svarbą. Čia jau ne tai, ką Locke'as laikė išorinių duo- 
menų vaizdiniu įspaudu ant tabula rasa. Veikiau vaizduotė tapo, tariant Bentha- 
mo žodžiais, „my mind's eye“, suaktyvinama būtent todėl, kad pojūčiams nėra 
jokio fizinio stimulo. Locke'o pasyvios percepcijos teorija čia bent jau papildoma 
aktyvia ideacijos forma, kuri neišvengiamai pakelia vaiduotės vertę. 

Empirinė tradicija vaizduotės niekada nelaikė svarbia. Baconas ją priskyrė 


66 Ten pat, p. XIII. 
6 Ten pat. 
68 Ten pat. 
“ Ten pat, p. XVI. 

poezijai, parodydamas, kad ji iliustruoja jo išplėtoto indukcijos proceso priešin- 
gybę. Jis aiškino, kad ji „paprastai pranoksta gamtos matą, pagal užgaidą su- 
jungdama dalykus, kurie gamtoje niekada nesueis, ir išgalvodama tai, ko gamto- 
je niekada neatsitiks“/?. Iš pažinimo sferos ją beveik taip pat pašalino ir Locke'as: 
„kad ir kaip būtų, kadangi šios substancijų idėjos neatitinka jokio mums žinomo 
egzistuojančio pirmavaizdžio ir susideda iš tokių idėjų derinių, kurių niekada 
nematėme sujungtų jokioje substancijoje, turime laikyti jas grynai įsivaizduoja- 
momis“"!. Šis analitinis požiūris į vaizduotę, XVII a. visų ribotai tapatintas su 
retoriniu inventio, savavališką idėjų atskyrimą ir derinimą laiko atvirkštiniu em- 
pirinių pažinimo būdų atspindžiu. Tai esą „neteisėti daiktų suporavimai ir išsky- 

rimai“'“-—ne kas kita kaip pažintinio gamtos nagrinėjimo arba reguliuojamo gautų 
duomenų kombinavimo karikatūra. Vis dėlto empirinio pažinimo struktūros nuolat 
atsikartoja šiuo pavidalu, nors, neatitikdamos jokios tikrovės, pažinimui jos visai 
nenaudingos. Neegzistuojančių dalykų sampratos esą šmėklos, racionalizmo au- 
toritetui keliančios pavojų, o ne stabilizuojančios jį. 

Nėra abejonės, kad Benthamui šios „idėjos“ buvo vaizduotės dariniai, nie- 
kaip neatitinkantys tikrovės. Bet būti jų persekiojamam jau anaiptol nereiškė be- 
protybės, priešingai - padedamas apmąstymo ir nuovokos (kaip racionalumo 
apraiškų), jis puikiai gebėjo skirti faktus nuo vaizduotės. Tačiau priešingai negu 
empirinėje tradicijoje, kuriai jis, be abejo, žinojo esąs skolingas, Benthamas suvo- 
kė, kad tam tikrą poveikį daro ne tik faktai, bet ir idėjos, todėl jų negalima šiaip 
sau atmesti, kaip reikalauja empirinė sistema. Juk aišku, kad esama potyrių, ne- 
atitinkančių įsigalėjusių pažinimo premisų, tad reikia paklausti, ar „poveikis“ 
nėra viena tikrovės formų, į kurią reikia kaip nors atsižvelgti. 

Šis savęs patyrimas kyla iš įžvalgos, kad dėl paveldėtos pažinimo premisos 
nebegali susidoroti su reiškinių įvairove, juolab, kad dėl Hume'o įtakos tie prin- 
cipai neteko paskutinių substancializmo likučių. Būdamos „proto fikcijos“, šios 
premisos nieko nebegali paaiškinti — jos tampa naudojimo priemonėmis, o tai 
reiškia ne mažiau kaip atsiveriančią naują prarają: tarp pažinimo ir naudojimo. 
O kur tik prasiveria skirtybės, jungti ima fikcijos. Čia skirtybė radosi iš pačios 
patirties. Kuo mažiau galimybių teikė pažinimo procesas, tuo labiau Locke'o prin- 
cipai virto naudojimo prielaidomis, nes užduotis dabar buvo patirties apercepci- 
ja patirties terpėje. Kad ir kas įgalintų tokią apercepciją, privalo neturėti savaran- 
kiškos substancijos, nes kitaip patirtis bus tiesiog priskiriama prie jau pažįstamos 
sferos kategorijų. Vadinasi, dėmesį reikia skirti nebe tam, kas pažintina, o tam, 
kaip galima pažinti, ir empiriniai principai čia tiesiog netinka. 

Benthamas ištikimas empirinei epistemologijai, bet, kalbėdamas apie fikciją, 


“V Bacon. Advancement of Learning, p. 292. 
“| Locke, p. 313. 
“2 Bacon. Advancement of Learninę, p. 315. 

eliminuoja menkinamas konotacijas, dar būdingas Hume'o sampratai. Šiame fo- 
ne teisinės fikcijos virsta signalais, perspėjančiais, kad fikcija visada turi būti at- 
pažįstama ir todėl niekada nesudaiktinama; be to, Benthamo asmeninė patirtis 
leidžia jam matyti vaizduotę kaip fikcijos šaltinį. 

Jis pradeda nuo „realių esinių“ ir „fiktyvių esinių“ koegzistavimo. 


Realus esinys yra toks, kurį diskurso proga ir jo tikslui tikrai siekiama pripažinti 
kaip egzistuojantį. Prieinamiems realiems esiniams galima nesunkiai priskirti įvairias 
individualias percepcijas: įspūdžių, kuriuos jutimo organams sukelia atitinkami objek- 
tai, komplektus - idėjas, išryškėjančias prisimenant tuos objektus; naujas idėjas, susi- 
formuojančias veikiant vaizduotei, iškomponuojant ir perkomponuojant tas grupes, — 
nė vienam šių elementų negalima neprisiskirti realių esinių pobūdžio ir kategorijos.“? 


Taigi empirinis karkasas čia išlaikomas, bet gerokai modifikuojamas. Esinys yra 
diskurso forma“, o jis būtinas norint aprašyti percepcijos procesą, kadangi jau 
nebeįmanoma prasiskverbti už šio proceso vyksmo, nors Locke'ui su jo „papras- 
tomis idėjomis“, pirmesnėmis už visą percepciją, toks prasiskverbimas atrodė 
savaime suprantamas. Diskursas - tai ženklas, kad negali būti jokio pažinimo iki 
kontakto su tuo, kas yra. Tokia nuostata nebūtinai išreiškia skepticizmą, ir iš tiesų 
Benthamas - anaiptol ne skeptikas: jo požiūrį į diskursą veikiau lėmė empirizmo 
plėtojimas iki logiškos pabaigos, nes empirizmas negali pripažinti jokių pažini- 
mo transcendentalijų. Tačiau pastarosios glūdi tokiuose Locke'o reguliatoriuose 
kaip Dievas, archetipai ir mišrūs modusai, todėl Benthamas juos pakeičia diskur- 
su. Šis pakeitimas atskleidžia svarbų empirinės minties poslinkį: Locke'as siekė 
pažinti per patirtį, o dabar, blėstant pažinimo tikrumui, iškyla naudojimas, ir 
kadangi naudingumas, kaip kriterijus, išstumia pažinimą, fikcija darosi svarbes- 
nė. Šis naujas fikcijos vertinimas jau pasireiškia sureikšminant vaizduotę, kuri 
vienodu mastu atskiria ir kombinuoja duomenis, reguliuodama idėjų asociaciją 
tokiu būdu, kuris Locke'ui atrodė viena pirmųjų beprotybės stadijų. 

Benthamas neabejojo, kad egzistuoja realybė, duota pojūčiams, bet nuo jų 
nepriklausoma; šitaip įsitikinus, kilo problema, kaip tokią realybę galima patirti. 
Juk užjos ribų negali būti nei jokių „realių“ referencijų, nei sanklodos principų, 
nes tai turėtų būti pačios realybės dariniai. Taigi viena pozityvistui buvo neįma- 
noma, o kita - nepažinu, tad tikrovės nebuvo galima pasitelkti kalbant apie tikro- 
vę. Kadangi Benthamui diskursas išstūmė empirizme dar klajojusias transcen- 
dentalijas, reikėjo tam tikro dvinariškumo, kad apskritai būtų galima kalbėti apie 
„Tealius esinius“. Todėl antroji kalbinio diskurso pusė taip pat turi būti esinys, 
bet visiškai neturintis realių esinių savybių, o pastarųjų negalima priskirti prie 
veiksnių, kurie įstumtų juos į jiems svetimą sanklodą. Šią problemą Benthamas 
sprendžia „fiktyviu esiniu“: 


2 Bentham's Theorų of Eiction, p. 10. 
"2 Ten pat, p. 7. 

Fiktyvus esinys yra toks, kuris - gramatine diskurso forma, naudojama apie jį kal- 
bant, - pripažįstamas kaip egzistuojantis, bet iš tikro jo nesiekiama pripažinti egzis- 
tuojant. Kiekvienas substancinis daiktavardis, neįvardijantis realaus esinio — priei- 
namo pojūčiams arba išvestinio, - įvardija fiktyvų esinį. Kiekvienas fiktyvus esinys 
kuo nors susijęs su kokiu nors realiu esiniu ir gali būti suprantamas tik per šią są- 
sają, susidarius šios sąsajos sampratą. Skaičiuojant nuo realaus esinio, su kuria jis 
susijęs, fiktyvus esinys gali būti pavadintas pirmos eilės fiktyviu esiniu, antros eilės 
ir taip toliau. Pirmos eilės fiktyvus esinys yra toks, kurio esmę galima suvokti per jo 
sąsają su realiu esiniu, neatsižvelgiant į sąsają su jokiu kitu fiktyviu esiniu. Antros 
eilės fiktyvus esinys yra toks, kurio esmei suvokti būtina pasiremti kokiu nors pir- 
mos eilės fiktyviu esiniu [...] 

Fiktyviu esiniu laikytinas objektas, kurio buvimą išgalvoja vaizduotė dėl diskurso 
ir apie kurį tada kalbama kaip apie realų?“. 


Benthamo „fiktyvus esinys“ turi dvigubas šaknis: pirma, visa, kuo veikiama rea- 
lybė, turi būti nerealu; antra, šį nerealų dalyką reikia „išgalvoti“, kad diskursas 
būtų įmanomas. Šis dvilypumas atspindi ir tradicinį paveldą, ir fikcijos funkciją, 
bet čia šiedu aspektai sąveikauja be jokio konflikto. Tai, apie ką kalbama diskur- 
se, negali lemti jo paties sandaros, bet kartu tai negali būti pavaldu jokiam postu- 
latui. Todėl reikia išgalvoti veiksnį, kuris veiktų kaip realus, nors jo fiktyvumo 
pobūdžio jokiu būdu negalima užslopinti'*. Jo dvilypumas įgalina sudarinėti fik- 
tyvų esinį neapibrėžiant, kas sudarinėjama, ir vis dėlto išlikti totaliai susaistytam 
su tuo, nes savaime fiktyvūs esiniai tėra „chimeros, vaizduotės kūriniai, tik nee- 
siniai“77. Šie struktūriškai vienodi, bet šiaip visai skirtingi „esiniai“ skiriasi tuo, 
kaip tinka panaudoti, kaip Benthamas pabrėžia kitoje vietoje?š. Be šio praktinio 
konteksto fikcija būtų gryna šmėkla, apie kurią nebūtų galima tikrai pasakyti, ar 
ji apskritai egzistuoja. 

O kaipgi yra su tokiomis fikcijomis kaip poezija, kurių panaudojimas ne- 
ginčijamas, nors tai automatiškai nepaverčia jų fiktyviais esiniais? Šis klausi- 
mas leidžia Benthamui apibūdinti naudojimą, kuris fikciją pirmiausia ir daro 
fiktyvią. Poeziją jam sudaro „pasakiški [fabulous] esiniai“, kurių tikslas yra „su- 
žadinti sąmonėje kokius nors atitinkamus vaizdinius“??. Nebūdami susiję su 
„realiais esiniais“, šie „pasakiški esiniai“ stimuliuoja idėjas, paprastai neturin- 
čias atitikmens in re, tad Benthamas linkęs juos matyti apribotus pramogos 
konteksto, bet jis neneigia, kad jie gali „kai kuriais atvejais sužadinti veiks- 


"5 Ten pat, p. 12-13, 114. 

"6 Ten pat, p. XLII. 

“ Ten pat, p. 51. Salomon Maimon veikale Philosophisches Wūrterbuch, oder Beleuchtung 
der wichtigsten Gegenstūnde der Philosophie, in alphabetischer Ordnunę, I [(Berlin, 1791) + Ge- 
sammelte Werke, III. Red. Valerio Verra (Hildesheim, 1970), p. 60-73, jau pabrėžė glaudų 
fikcijos ir vaizduotės ryšį ir smulkiai jį aptarė. 

?8 Žr. Bentham's Theory of Fiction, p. 16. 

? Ten pat, p. XXXVI. 

mą“*0. Šis gebėjimas yra teigiama savybė, nes atveria jiems galimybę tapti 
tuo, kas laikytina fikcija, nors galutinai tokio statuso jie negali įgyti, kadangi lie- 
ka pririšti prie poezijos „nenuoširdumo“?!. 

Būtent dėl tokios padėties Benthamui tenka įvesti fiktyvaus esinio „tarsi“ po- 
būdį, ypatingam dvilypumui pasireiškiant tuo, kad fikcija visada pretenduoja 
būti reali, bet kartu turi pašalinti šią pretenziją, kad strateginė apgaulė netaptų 
realia apgaule. „Ta netiesa ne tik visai gerą vaisių veda, bet ir yra būtinas darbas — 
jokiomis kitomis sąlygomis diskursas negali vykti.“8? Kai tik fikcija siejama su 
būtinybe, įsitraukia antropologiniai aspektai, bet jie kertasi su epistemologine 
argumentacija, kurios Benthamui prireikė įteisinant naują požiūrį į fikciją. Jo 
„tarsi“ yra peršviesta apgaulė, bet, priešingai epistemologiniams lūkesčiams, tai 
nelikviduoja fikcijos, o suteikia jai daugialypį naudojimą. Kitaip sakant, fikcija 
tampa išmone, įgalinančia diskursą atverti pažinimui neprieinamas realijas. To- 
dėl tai, kas per percepciją ir išvadas priskiriama realiems esiniams, pasirodo yra 
išgalvojančios vaizduotės klasifikacija, egzistuojanti vien kalboje. Epistemologi- 
jai tai turi rimtų padarinių, kai tik nelieka skirtumo (Benthamo dar išlaikomo) 
tarp šių klasifikacijų ir realybės, nepriklausomos nuo diskurso. Nors fikcijos eg- 
zistavimas priklauso nuo kalbos, ji taip pat konstituoja diskursą tokiu mastu, kad 
vienintelė realybė, apie kurią galime kalbėti, yra su diskursu susieti realūs esi- 
niai. Bet jeigu nepriklausoma realybė yra apgaubta diskurso, tai ir pati manoma 
fizinių objektų esatis bemat gali tapti diskurso rūšimi, o tai jau panašu į jų fakti- 
nės nepriklausomybės likvidavimą. 

Šį kelią atvėrė Benthamas, nors darė tai įsitikinęs, kad šitaip galėsiąs apsau- 
goti empirines premisas. Bet kas gi iš tiesų yra tie fiktyvūs esiniai, kuriuos jis 
ėmėsi apibrėžti? Jie susiję su realiais esiniais ir iš pradžių juos galima apibūdin- 
ti tik per realybę. Pavyzdžiui, kiekvienas kūnas gali būti arba ramybės būklėje, 
arba judesyje: „Supratus pažodžiui, tai yra tas pats, kas pasakyti: štai yra dides- 
nis kūnas, vadinamas judesiu; šiame didesniame kūne yra kitas kūnas - realiai 
egzistuojantis. Ir taip toliau. Teigti, kad šis kūnas yra ramybės būklėje, yra tas 
pats, kas pasakyti: štai yra kūnas, jis, aišku, turėtų būti pastovus, ir štai kitas 
kūnas - realiai egzistuojantis kūnas, esantis pirmajame kūne, t. y. pritvirtintas 
prie jo, tarsi fiktyvus kūnas būtų stulpas, o realus kūnas - prie jo pririštas gyvu- 
lys““. Todėl judesys ir ramybė yra formos, apvilkusios realius kūnus; šitaip 
argumentuodamas, Benthamas įveda terminą „talpykla“ [receptacle]“* - tai fikty- 
vus esinys, nusakantis būklę, kurioje egzistuoja realūs kūnai. Visai suprantama, 


Š0 Ten pat, p. 18. 
5! Ten pat. 

5 Ten pat, p. 59. 
5 Ten pat, p. 13. 
2 Ten pat, p. 25. 

kad forma Benthamui irgi yra pirmosios eilės fiktyvus esinys*? - ypač todėl, kad 
kiekvienas kūnas, nors ir būdamas realus esinys, turi paviršių, gylį ir ribas, įvai- 
riais būdais jį apvelkančius ir teikiančius jo konkrečius apribus. Tai reiškia, kad 
realūs kūnai niekada nesireiškia kaip neapdirbti duomenys - jie visada būna tam 
tikroje sąlygotumų būsenoje. Šios būsenos vadinamos fiktyviais esiniais, kadan- 
gi ramybė, judesys, paviršius, gylis, ribos ir pan. yra apibūdinimai, neturintys 
savarankiškos egzistencijos, bet galintys funkcionuoti tik per sąsają su realiais 
kūnais. Jeigu jie egzistuotų savarankiškai, tai būtų vaizduotės chimeros arba, kaip 
teisingai teigė Benthamas, „neesiniai“, kurių nesusietumas nesukeltų jokių sąly- 
gų ir juolab poveikio. 

Kodėl sąlygotumai yra fiktyvūs esiniai? Benthamas atsakytų, jog šis kalbinis 
apibūdinimas neteikia jokios garantijos, kad būklės apraiškos yra integralios re- 
alių kūnų savybės, ir iš tiesų, pagalvojus apie ramybę ir judesį, aišku, kad jie nėra 
integralūs, nes kitaip realūs kūnai turėtų dvi visiškai viena kitai prieštaraujančias 
ir viena kitą neigiančias savybes. Tad visi tokie apibūdinimai yra fiktyvūs esi- 
niai, o tai reiškia, kad, egzistuodami tik kalboje, jie negali byloti ką nors apie 
tikrovės prigimtį. Šiuo atžvilgiu empirinis argumentas, kuris kitaip apibrėžtą fikciją 
taip pat laiko autonomiškos tikrovės priešingybe, dar galioja. Bet dabar fikciją 
reikia paaukštinti, nes akivaizdu, kad realūs kūnai pasireiškia sąlygoti. 

Jeigu realūs kūnai gali pasirodyti tik sąlygomis, kurios nėra jų dalis (nes juk 
kūnai turi egzistuoti iki sąlygų, kuriomis pasireiškia), tai jokios realybės dalely- 
tės negali apsireikšti kaipo tokios. Kitaip tariant, realūs kūnai egzistuoja tik per 
savo apsireiškimo būdą — savo pasirodymo modusą. Jie negali pasirodyti patys 
savaime ir atsiskleidžia tik modaliai, nors modusai neišsisemia realijų esaties api- 
būdinimu. Čia turime predikacijas, per kurias realūs kūnai įgyja savo konkrečią 
tapatybę. Taigi modusas pranoksta realų kūną nebūdamas vien projekcija, nes 
realus kūnas susilieja su predikatu, kuris savaime būtų „neesinys“, bet gali api- 
būdinti realų kūną ir suteikti jam esatį. 

Taigi esatis įgyjama apvelkant kuo nors kitu, kadangi realūs kūnai akivaiz- 
džiai negali sukonkretinti savęs arba suteikti sau esatį. Tad realijos taip pat priklau- 
so nuo ryšių kaip ir predikatai, nes be šios tarpusavio priklausomybės pirmosios 
būtų užsklęstos, o antrieji būtų šmėklos. Todėl natūralu, kad esminė fiktyvių esi- 
nių paradigma yra santykis. „Kartą įsileistas, fiktyvus esinys, vardu santykis, taip 
išsipučia, kad galėtų praryti visus kitus. Kiekvienas kitas fiktyvus esinys atrodo 
tik šio modusas“**. Santykis atskleidžia realų kūną, o vaizduotės chimeras, kaip 
fiktyvius esinius, paverčia to kūno modusais; jis praplečia realų kūną už jo paties 
ir įtraukia vaizduotę per jos darinius į kūną. 

Benthamas teigia: „Vadinasi, kalbai ir tiktai kalbai fikciniai esiniai dėkingi už 


5 Ten pat, p. 27-28. 
*6 Ten pat, p. 29. 

savo egzistavimą - savo neįmanomą ir vis dėlto būtiną egzistavimą“*". Taigi, jo 
įsitikinimu, santykio šaknys yra kalbos predispozicijoje ir jos prielinksniuose [ar- 
ba linksniuose - vert.]. Jeigu, pavyzdžiui, žemė yra judesyje [in Bewegung|, prie- 
linksnis [arba linksnis] (nebūtinai priklausantis realiam kūnui) nurodo būklę, kuri 
suprastina tik taip, kad judesys (fiktyvus esinys) būtų tarsi integrali kūno savy- 
bė?ė. Kaip būklės nusakymas, judesys yra predikacija; bet jeigu ką nors nepažinų 
reikia įsivaizduoti kaip realų, fiktyvus esinys kartu turi reprezentuoti, nes realūs 
kūnai negali atsiskleisti kitaip kaip per jiems priskiriamas savybes. Predikatas 
realų kūną aprūpina įvairiais ir kintančiais duotybės modusais, veikiančiais tarsi 
jie būtų integralūs su kūnu, o reprezentavimas yra įvaizdinimo priemonė, kuria 
lyg ir apreiškiamas kūno konkretumas. Paprastai atrodytų, kad objektų apibūdi- 
nimai kyla iš objekto, o įvaizdinimas - iš subjekto, bet čia, regis, yra atvirkščiai. 
Realūs kūnai negali sukurti savo apsireiškimo modusų, o reprezentavimas nega- 
li egzistuoti, jeigu nėra ko nors reprezentuotino. Todėl predikacija visada yra 
realių kūnų reprezentavimas jų apsireiškimo moduse, o reprezentavimas visada 
modusu apibūdina būklę, nepriklausančią realiam esiniui. 

Šis susiliejimas ištraukia realius kūnus iš jų pažintinės tamsos ir kartu ne- 
leidžia vaizduotei pasiklysti kuriant chimeras. Visa tai vyksta per modalumą, 
kuriame predikacija ir reprezentavimas dubliuoja vienas kitą. Kaip dubliavimo 
reiškinys, modalumas yra fikcijos paradigma, kuri struktūriškai visada įkūnija 
ribų peržengimą: realijos pranokstamos savo sąlygotumu, o vaizduotės šmėk- 
los - savo santykiu su tikrove. Todėl nieko keista, kad Benthamas santykį laiko 
absoliučia fikcija, kuri ne tik konstituoja modalumą dubliuodama predikaciją ir 
reprezentavimą, bet ir jo schemas tvarko santykių pagrindu. Kaip sukonkretini- 
mo schema, predikacija yra podraug universali ir individuali. Universali ta pras- 
me, kad realūs kūnai atsiskleidžia tik per savo apsireiškimo modusą, o individu- 
ali dėl to, kad šie kūnai visada pasirodo konkrečiai. Tas pats pasakytina ir apie 
reprezentavimą, kuris kalbiniu aspektu turi universalią suvokiamumo schemą, 
realizuojamą kaskart individualiai. Benthamo schema yra visiškai kantiška - konk- 
retinimas ir suvokiamumas čia įkūnija universalią sąsają su tikrove, o jos realiza- 
vimas suformuoja individualius santykius. Taigi schemos niekada nesutampa su 
objektu, kadangi santykis, kaip schemos sudedamoji dalis, neleidžia jos sudaik- 
tinti. Tad santykis yra ne tiek ryšys tarp duotų pozicijų, kiek matrica, įgalinanti 
sukonkretinti ir įvaizdinti realius kūnus (schemos atveju) ir sukurianti modusą 
(predikacijos ir reprezentavimo sąveikos atveju), realių kūnų duotybei tampant 
jų suvokiamumo sąlyga. 

Šitaip, Benthamo požiūriu, reikia apibūdinti fikciją - visų pirma todėl, kad 
neįmanoma rasti jokio atitikmens in re. Bet jis negalėjo pritarti Hume'o skepti- 


“ Ten pat, p. 15 
S Žr. fen pat, o. XXXVI-XXXVII. 


cizmui, ištuštintų ankstesnių įsigalėjusių principų vietoje palikusiam tik „proto 
fikcijas“. Tiesa, Benthamas irgi manė, kad pažįstantis subjektas susiduria su tik- 
rove, kuri nelabai prieinama, bet ši padėtis jam nesukėlė rezignacijos, o įkvėpė 
ieškoti problemos sprendimų. Kontrastiškas realių ir fiktyvių esinių sąvokų var- 
tojimas dar turi epistemologinių premisų pėdsakų, bet Benthamui fikcija liaujasi 
buvusi tikrovės priešingybe - tai jau būdas tiesti tiltus, vis dėlto neleidžiantis 
užmiršti šitaip įveikiamos prarajos, todėl modusas visada turi išlikti atpažįsta- 
mas kaip „vaizduotės padaras“*?. Šalia realybės fikcija atrodo klaidinga, bet kaip 
tik šį jos statuso nureikšminimą Benthamas laiko produktyviu. 

Juk neatsitiktinai savo požiūrį į fikcijos produktyvumą Benthamas plėtoja pa- 
sitelkdamas priežastingumo principą, kompromitavusį empirizmą. Pasak Bentha- 
mo, visus judesius galima suskirstyti pagal tai, ar juos valdo žmogaus valia, ar ne: 


Telematinio judesio atveju jo priežastis — turint galvoje bet kokio vėlesnio judesio 
pirmąją priežastį — yra fizinis veiksmas, judesį sukūrusio asmens valios aktas; tas 
asmuo yra ir veikiančioji jėga. Vaisinga arba nevaisinga - kitaip tariant, ergastinė 
arba neergastinė. Visi telematiniai judesiai priskirtini vienam iš šių dviejų apibūdini- 
mų. Ergastiniai, arba vaisingi, yra visi tie, kurių baigmė ir rezultatas yra veika [a 
work]. Neergastiniai, arba nevaisingi, yra visi tie, kurie nepasiekia tokio rezultato. Iš 
dalyko esmės pakankamai aišku, kad šias dvi klases skirianti linija negali būti galu- 
tinai nubrėžta. Veika susijusi su žmogaus interesais ir reikmėmis. Kai dėl telemati- 
nio judesio arba judesių komplekso kūne arba tarp kūnų, kuriuose judesys užsibai- 
gė arba kuriems jis visas arba iš dalies buvo perduotas, įvyko koks nors būklės pokytis, 
kuriuo tam tikrą laiko dalį, pastebimai arba nepastebimai, bet kokiu nauju pavidalu 
jie buvo pajungti žmogaus naudojimui, - tada galima sakyti, kad tuo sukurta veika 
[-..] Tam ir tik tam atvejui, kai judesio arba judesių, esančių telematinių ir dar papil- 
domai ergastinių, pirminis judintojas arba pagrindinė veikiančioji jėga būna racio- 
nali ar bent juntanti būtybė, taikytini žodžiai tikslai, veikimas, priemonės, sumanymas *0 


Nors ši empirizmo kalba gremėzdiška, aišku, kad čia pažinimo premisos iš es- 
mės perstumtos. Vietoj Locke'o tabula rasa dabar turime valią, kuri nebesuka- 
binta su pasyvia recepcija, o, kaip subjekto apraiška, aktyviai užsimoja. Valią 
reguliuoja interesai ir reikmės, susiję su konkrečiais tikslais, kurių reikia siekti 
planuojant ir veikiant. Ketinimai, siekiai, veikimas, įrankiai, sumanymai ir t. t. 
yra susiję, kaip Benthamo pavyzdyje, su judesiu, kuris, kad ir kokia jo priežastis, 
baigiasi valios siektu rezultatu. Judesys yra „pirmos eilės fiktyvus esinys“, nes jis 
yra modusas, leidžiantis konkrečiai atsiskleisti realiems kūnams, o valios regu- 
liuojami veiksmai yra „antros ir tolesnių eilių fiktyvūs esiniai“, nes jie susiję su 
pirmos eilės esiniais, per kurių sanklodą jie gali sukurti „veiką“?!. Veikimas gali 


Š Ten pat, p. XLII. 
* Ten pat, p. 41-42. Terminas „telematinis“ padarytas iš gr. Heloma - „valia“. 
*! Ten pat, p. XXXIV. 

būti antros eilės fiktyvus esinys, o tolesni esiniai — trečios, ketvirtos ir t. t. eilės, 
pagal tai, kaip esamus reikalavimus valia sujungia su atitinkamu ryšių tinklu. 

Kadangi XIX a. subjekto signatūra buvo valia, nenuostabu, kad į realybę vis 
dažniau buvo žiūrima iš subjekto taško. Jeigu realūs kūnai atsiskleidžia per pre- 
dikaciją ir reprezentavimą, šis dvigubas modusas reiškia skirtingus apibūdini- 
mus, kuriems, nors ir pagrįstiems kalboje, suaktyvinti vis dėlto reikia veikiančios 
jėgos. Be to, visi modalumai yra selektyvūs įvairių galimybių atžvilgiu, per kurias 
gali atsiskleisti realūs kūnai. Vadinasi, jų realybė - užsklęsta nuo pažinimo - iš- 
kyla į šviesą per beribį diferencijavimą ir konkretinimą. Į kiekvieną atsiskleidimo 
modusą yra įrašytas jo skirtumas nuo kitų modusų, ir šis virtualus daugialypišku- 
mas, besiskleidžiantis už pasireiškusių modusų, yra tikrovė, grindžianti ribotą, 
situacinį realių kūnų modalumą. 

Iš to išplaukia keletas aspektų. 1) Istoriškai tai gali būti epistemologinio skep- 
ticizmo paneigimas. 2) Pragmatiškai tai rodo, kad į valią orientuotam subjektui 
negali būti jokios realybės, nepagrįstos modalumu; pačiam Benthamui egzisten- 
cija yra „fiktyvus esinys; ji yra kiekviename realiame esinyje; kiekvienas realus 
esinys yra joje“?2. 3) Epistemologiškai tai rodo, kad nuo šiol realybė turi būti su- 
prantama kaip realizacijos procesas, kurio produktai yra ne tiek pažintinės įžval- 
gos, kiek veiksmo padariniai. Sureikšminant fikciją, pažinimas sumenkinamas 
iki veiksmo būklės, taip pat didėjant veiksmo poreikiui, reikia daugiau fikcijų. 

Kaip turėtume suprasti realizaciją, pasireiškiančią veika? Veikos autorius yra 
subjekto valia — jo vaizduotė verpia iš savęs tas fikcijas, kurios realius esinius 
paverčia gyvenimo faktais; nes jeigu realūs kūnai ir į valią orientuoti subjektai 
tiesiog šiaip egzistuotų šalia vieni kitų, įsigalėtų entropija, kuri proporcingai kon- 
soliduotųsi per valios nefunkcionalumą. Bet kadangi dominuoja poreikiai ir inte- 
resai, tai būtini tikslai ir planai, o šiems reikia veikimo; visi jie yra antros eilės 
fiktyvūs esiniai, kurie modalizuoja pirmos eilės esinius ta prasme, kad atveria 
pažinimui neprieinamą realybę. Kadangi veika sujungia realius kūnus ir suin- 
teresuotą valią, varomoji jėga yra ne pažinimas, o disponavimas, kuriuo iš epis- 
temologinio skepticizmo gaunami pragmatiniai padariniai. Veikos suformuota 
jungtis nėra šmėkla, nes ji kyla apdorojant tai, kas nepriklauso nuo valios. Tačiau 
kartu produktas nėra tapatus realybei, apdorotai pagal poreikius ir interesus. Mat 
realizuojant, realybę po truputį pakeičia pasaulis. Realybė būna duota, o pasau- 
lis padaromas. Pasaulis per veikas pasireiškia kaip darni visuma, apvelkanti fi- 
zinį kūnų realumą. 

Žmogaus valios ir realių kūnų poliariškumas Benthamui buvo aiškus da- 
lykas, ir nors abu šie elementai tebuvo postulatai, jis juos laikė bent jau realiais 
esiniais, kurių būtį užtikrina percepcija ir išvados. Bet dėl to buvo dar svarbiau 
įveikti prarają tarp abiejų polių. Realūs kūnai atsiskleidžia tik savo pasirodymo 

forma, kuri, kaip fiktyvus esinys, yra tiesiog nusakymo būdas, nors būtent jis 
juos įreikšmina. Tačiau suteikta reikšmė negali būti integrali su atitinkamu ob- 
jektu, kurio reprezentavimas susijęs ne tiek su juo, kiek su suvokiančiu subjektu. 
Modalumu objektui priskiriamos savybės, įgalinančios jo suvokiamumą, idant 
per suinteresuotą valią objektas taptų sudedamąja veikos dalimi. Čia nedomi- 
nuoja nei predikacija, nei reprezentavimas; predikacija baudžiasi suprasti realių 
kūnų savybes, tarsi jos būtų integralios su jais, o reprezentavimas veikia, tarsi 
subjektas tokią realybę perprastų. Šis „tarsi“ nurodo skirtumą - jau minimali- 
zuotą, bet nepanaikintą - tarp valios ir realybės polių. Tokį skirtumą galima būtų 
panaikinti tik sintetine nuovoka, bet ji turėtų būti pagrįsta aprioriniais pažinimo 
principais, kurie Benthamui nebeegzistavo. Todėl modalumas yra fikcija, patei- 
kianti sukurtą rišlumą, tarsi tai būtų nuovoka, į kurią tačiau visada turi būti įra- 
šytas fiktyvumo žinojimas?“. 

Santykis skirtumą įveiksmina, bet predikacija ir reprezentavimas skirtumą 
lyg ir paslepia. Kaip kad santykiui stinga kokios nors referencijos, taip moda- 
lumui stinga apibrėžtos nuovokos apie susikūrusį rišlumą. Dėl šio stygiaus fikci- 
ja dvigubai užkoduojama. Benthamui tai atrodo epistemologinis trūkumas: „Fikcija 
nieko neįrodo - iš to, kas klaidinga, ir nueinama tik prie to, kas klaidinga““*. Bet 
pragmatiniu požiūriu jis traktuoja tai kaip būtiną veikos sąlygą: „Tiek, kiek jie 
pateikiami įvardijant, subjektai, tiesioginiai subjektai, tėra vardai ir nieko daugiau. 
Daiktai? Taip, bet ne kitaip, kaip tik per savo vardus. Tik per vardus [...] daiktai 
leidžiasi komponuojami. Komponavimą čia reikia suprasti psichine prasme - tiksliai 
kalbant, komponavimo subjektai yra tik daiktų idėjos, o ne patys daiktai“. 

Jeigu modalumai būtų kas nors daugiau nei vien įvardijimai - tarkim, pažini- 
mą reguliuojantys principai ar net aprioriniai dėsniai, - nebebūtų didžiulės gali- 
mo komponavimo įvairovės: visų pasirodymų šaknys būtų atitinkamus objektus 
grindžiančiose pažinimo sąlygose. Tačiau sudėstant pasirodymus, pažinimas ne- 
besvarbus - dabar jau realiems esiniams priskirti įvardijimai, tarsi su jais integra- 
lūs, leidžia diskursui perteikti kaleidoskopinį daiktų kintamumą. Šitaip fikcija 
tampa pragmatine sąlyga, kuri, pavirtusi „nekalta melagyste“““, įtraukė nuo Nau- 
jųjų laikų pradžios į fikciją nukreiptą kritiką ir šitaip neleido jai sudaiktėti. Tačiau 
kad fikcija atvertų veiksmo įvairovę, ji negali būti objektiška, nes yra vaizduotės 
konstruktas, kuris išlaisvina situacijose glūdinčias galimybes, užuot susaistęs jas 
su išankstinėmis sąlygomis. Tai, kas buvo traktuojama neigiamai, dabar tampa 
efektyvumo pagrindu, ir kadangi šis efektyvumas nepaneigiamas, kritika užlei- 
džia vietą teigimui. 

Bet jeigu fikcijos nebegalima perprasti smerkiant, iškyla jos apibrėžimo prob- 

93 Žr. ten pat, p. XLII. 

lema. Kadangi ji užmezga realizavimo procesą, išvirstantį į veiką kaip padaryto 
pasaulio formą, sunku arba neįmanoma surasti transcendentinę poziciją, leidžiančią 
diferencijuotai apibrėžti fikciją, realybę ir pasaulį. Empirizmo epistemologiniam 
skepticizmui tokia pozicija nežinoma, tad Benthamui lieka viena išeitis - klasifi- 
kuoti fikcijas kaip pseudorealijas, kurių „tarsi“ pobūdis nepretenduoja į realybę, 
bet sąlygoja produkavimą. 

„Tarsi“, kaip pseudorealija, apibrėžiamas neigiamai — kaip „vaizduotės pa- 
daras“*?: epistemologijoje tai yra tuščia vieta. Kaip tik todėl Benthamas aiškina, 
kad fikcija gali įgyti turinį tik diskurse. Kalbant semiotiniais terminais, fikcijų 
arsenalas yra signifikantai. Jos neapibūdina jokių signifikatų, kurių prigimtis vis 
tiek yra užsklęsta, bet jos apibūdina kintančias savybes, išryškinančias daiktų 
sąlygotumą, kad jie būtų suvokiami subjektams, dalyvaujantiems kalbos žaidi- 
me. Benthamas aiškina taip: 


Dar nepridengtos žodžiais arba vėl apnuogintos, mintys tėra sapnai: jos būna kaip 
praplaukiantys debesėliai - suplevena sąmonėje ir čia pat išgaruoja. Tad jeigu ne tie 
fiksuoti ir fiksuojantys ženklai, nieko, kas vadinama menu arba mokslu, visiškai ne- 
būtų buvę [...] Be kalbos žmonės ne tik nebūtų galėję perduoti vienas kitam savo 
minčių, bet, palyginti su tuo, ką dabar žmogus turi, jo paties idėjų atsargos būtų 
niekinės; mat kiekviena idėja savaime būtų tokia padūmavusi ir neapibrėžta kaip 
gyvūnų, su kuriais jis tvarkosi savo nuožiūra, mintys??. 


Diskursas tarpininkauja daiktų pasirodymui ir subjekto mintims, apibūdinda- 
mas kintamas savybes ir suteikdamas formą netvarioms mintims; iš to kyla rišli 
veika, kuri, kaip padarytas pasaulis, taip pat leidžia kalbos žaidimo dalyviams 
kalbėtis apie šį pasaulį. 

Benthamo požiūriu, fiktyvūs esiniai egzistuoja vien diskurso dėka, o jų dvi- 
lypis pobūdis - daiktų savybių ir jų suvokiamumo suliejimas - pasireiškia paties 
diskurso dviguba funkcija, t. y. „informavimu dėl stimuliavimo““?. Jeigu taip, tai 
diskursas tampa lyg ir veikimo vadovėliu, kuriame užprogramuota daugialypio 
fikcijos naudojimo įvairovė. Tai byloja apie esminę fikcijos dvilypumo funkciją: 
jos pagrindas yra tai, ką ji produkuoja. Jai reikia valios, kad taptų veiksni, bet be 
fikcijų pasaulis niekaip netaptų diskursu. Jeigu šį pasaulį laikome veikų įvairove 
Benthamo nubrėžta prasme, tai aišku, kad pasaulis kaip diskursas yra nebe pa- 
žintinas, o priimtinas arba keistinas pagal vyraujančias reikmes. Bet koks šio pro- 
ceso rezultatas bus vėl deponuojamas diskurse kaip papildomas apibūdinimas, 
tad fikcijos gali vis labiau diferencijuotis pasinaudodamos padarytais pasauliais. 
Todėl įvardijimai nuolat tikslinami, ir, randantis sudėtingesniems pasauliams, 
senoji neapdirbtų duomenų realybė atrodo archajiška, o gal ir atgyvenusi. 


*" Ten pat, p. XLII. 
*8 Ten pat, p. LXXI. 

Nors Benthamas negali pasakyti, kas yra fikcija, jos realizavimo diskursu bū- 
das leidžia sužinoti, kaip ji funkcionuoja. Benthamas puikiai Žino, kad fikcija vengia 
loginio apibrėžtumo: kadangi kiekvienas apibrėžimas yra „genus generalissimum, 
tai vardų negalima nusakyti pagal tai, kas paprastai laikoma apibrėžimu, t. y. 
pagal apibrėžimą per genus et differentiam. Bet, nors jie nepavaldūs šiai ekspozici- 
jos rūšiai, vis dėlto jiems reikia tos ekspozicijos, kuriai jie pavaldūs“!. Fikcijos 
negali reprezentuoti apibrėžimas, bet jai vis tiek reikia expositio, o tai galima gauti 
reprezentuojant jos vyksmą - taip Benthamas bando parodyti, kaip fikcija tvarko 
diskursą, iš kurio ji padaroma. Fikcijos, kaip tam tikro genus, negalima suprasti, 
kadangi, nors ir priklausoma nuo diskurso, ji kartu yra pagrindinė diskurso su- 
dėtingėjimo priežastis - todėl Benthamui ji taip pat yra genus generalissimum. Epis- 
temologiškai fikcija tebėra tuščia vieta, tačiau pragmatiškai ji išryškina tai, kas 
visiškai realu, - pasaulį kaip diskursą. 

Fikcijos, kaip kalbinio įvardijimo, koncepcija išsikristalizavo todėl, kad savy- 
bės ir suvokiamumas nieko nepasako apie daiktų prigimtį, o tik nušviečia jų pa- 
sirodymo būdą. Fikcinis įvardijimas dubliuoja dalinę daiktų esatį su jų nesatimi, 
ir kadangi daiktai aiškiai nėra kalbinio pobūdžio, kiekvienas įvardijimas kartu 
netiesiogiai byloja ir apie jų nepasiekiamumą. Jeigu būtų ne taip, būtų nebeįma- 
nomas kaleidoskopinis įvardijimas. Panašiai ir su mintimis, kurios, neįgydamos 
kalbinės formos, liktų kaip sapnai; o šios formos šį tą atskleidžia apie už jų glū- 
dinčias intencijas, bet nieko - apie pačias mintis. Taigi fikcinis įvardijimas visada 
byloja apie nesatį to, ką jis atskleidžia per savybę, suvokiamumą ir intenciją. Fik- 
tyvus esinys įsiterpia tarp minties ir daikto, kurie, nors ir poliariški, turi vieną 
bendrą bruožą: jie tikrai nepažinūs. Tokios tarpinės sritys priglaudžia fikciją, kuri 
išskleidžia ryšių tinklą, konkuruojantį su tuo, kas tikrai žinoma, ir nuolat sie- 
kiantį tai pranokti. 

Tačiau kaip tik čia Benthamo tematizuotos fikcijos tipas pasiekia savo ribas, 
nes diferencijuojančių ryšių tinklu galiausiai siekiama pašalinti skirtumą. Bet, pa- 
šalinant tai, iš ko fikcija kyla, ir nepašalinant jos pačios, suformuojami apibrėži- 
mai, galiojantys tik vyraujančiam fikcijos naudojimui, bet ne pačiai fikcijai. O 
kadangi naudojimas yra potencialiai daugialypis, kiekvienas fikcijos funkcijos 
apibrėžimas ją apriboja. Vadinasi, keičiantis pragmatiniams reikalavimams, kin- 
ta ir fikcijos apibrėžimas, nes, taikomas skirtingiems pragmatiniams kontekstams, 
jis būna vis kitoks. Perslinkinėdama ribas, fikcija vis dėlto būna susaistyta prag- 
matinio konteksto, lemiančio jos naudojimą. Dėl šio dvilypumo fikcija visada įgyja 
formą, kuri leidžia ją praktiškai pritaikyti ir, antra vertus, įgalina mus atsekti, 
kaip kinta praktiniai reikalavimai. 

Šis dvilypumas gal ir yra priežastis, dėl kurios filosofiniame diskurse temati- 
zuota fikcija išgyveno savo fiktyvumo akcentavimą ir nebuvo galutinai pasmerkta 


0 Ten pat, p. LXIV. 


120 


kaip apgaulė. Pradedant Descartes'u, sąmonė buvo laikoma apsauga nuo saviap- 
gaulės, ir netgi Descartes'o oponentai empirikai niekada nekvestionavo šios funk- 
cijos. Kol sąmonė įkūnijo teisuolišką pažinimą, galintį išvyti „fantastines idėjas“!0!, 
fikcijai nebuvo vilties. Vis dėlto sąmonei dar reikėjo tvarkytis su fikcijomis, ir 
kadangi jomis nebuvo kaip atsikratyti, jų gajumą buvo galima traktuoti tik kaip 
beprotybės rūšį. Bet dabar, fikcijas teigiant kaip tik todėl, kad jos pramanytos, jos 
pasirodo galinčios kur kas daugiau negu vien sėkmingai atsispirti sąmonės kvotai. 
Dabar pati sąmonė tampa priemone fikcijai įteisinti. Dekartiškoje sąmonėje toks 
teigimas negalėjo subręsti. Vadinasi, galime sakyti, kad jis taria sudie ne tik neigia- 
mam požiūriui, bet ir tam tikrai sąmonės sampratai. Dar negalima sakyti, kad su 
Benthamu sąmonę pakerta pasąmonė; bet fikcijose glūdi žinojimas, kad jos tėra 
„vaizduotės padarai“, o tai, jog šis žinojimas jų nediskredituoja, rodo, kad episte- 
mologinę sąmonės sampratą užklojo antropologinė dimensija. Užuot prisistačiusi 
sąmonei arba net maskavusis, kad neatrodytų apgavikė, fikcija jau sukelia poky- 
tį pačioje sąmonėje, kurią ji ima tyrinėti peržengdama epistemologijos ribas. 


4. Fikcija kaip skaidrus postulatas: 
Hansas Vaihingeris ir neokantinis schematizmas 


Neapmąstęs fikcijos ir sąmonės jungties, Jeremy Benthamas negalėjo ir jos pada- 
rinių tyrinėti; tačiau neabejotina, kad, jam fikciją sureikšminus, atsirado jos san- 
tykio su sąmone problema. Maždaug šešiasdešimt metų po Benthamo!?? Hansas 
Vaihingeris pateikė savo „Tarsi“ filosofiją“ su pastaba, kad jis perimąs „iš inte- 
lektinių ir etinių poreikių kilusias "idėjas" [...] kaip pravarčias, Žmonijai vertingas 
fikcijas, kurių nepriėmę Žmogaus mąstymas, jausmai ir veikla nuvystų; šia pras- 
me tai ideacinės, prasimanančios sąmonės 'fenomenologija'“193. Sąmonė, buvusi 
epistemologine instancija, dabar pati tampa prasimanymo šaltiniu. Čia jau susi- 
pina tai, kas Benthamo atveju atrodė kaip priešprieša. Vaihingerio „fenomenolo- 
gija“ ne tokia pat kaip Husserlio, bet yra ir bendras bruožas: kaip ir Vaihingeris, 
Husserlis sąmonės intencionalumą - kai jis įkūnija protencinį veiksmą - laiko 
tuščia projekcija, kurios fiktyvūs elementai nepaneigiami. Bet kadangi net ir tuš- 


101 Locke. Esė, p. 309 ir toliau. 

102 Hans Vaihinger veikale Die Philosophie des Als Ob. System der theoretischen, praktischen 
und religiosen Fiktionen der Menscheit auf Grund eines idealistischen Positivismus (Leipzig, 1922. 
P. 354-357) teigia, kad Benthamui rūpėjo ne fikcijos, o tik hipotezės. Tačiau Vaihingeris 
remiasi tik „Benthamo valstybės mokslo metodu“ ir atrodo nepakankamai susipažinęs su 
Benthamo fikcijos teorija. C. K. Ogdenas knygoje Bentham's Theory of Fiction, p. XXXII, reiš- 
kia nuomonę, kad Vaihingeris - kitaip negu Benthamas - nepakankamai įvertino kalbos 
svarbą fikcijai. Bet net jei tai ir tiesa, jis nebūtų galėjęs ką nors pridurti prie Benthamo aiški- 
nimų apie fikcijos pagrindą kalboje. 

105 Vaihinger, p. XX. 

čios projekcijos būna nukreiptos į ką nors, sąmonė visada reiškia sąmoningą su- 
vokimą ko nors, kas yra kur nors nukreipta per intencionalumą. Tačiau tokia 
sąmonės koncepcija Vaihingeriui netinka, nes jam sąmonė apsibrėžia per savo 
prasimanymo operacijas, kartu ji prielaidas bei idėjas atskleisdžia kaip fikcijas. 
Tokia sąmonės samprata pasižymi dvilypumu: atrodo, kad ji yra ir fikcijų šalti- 
nis, ir jų kriterijus. Istorine prasme fikcija dabar nugalėjo sąmonę - savo didžiausią 
priešą, - primesdama jai savo pačios dubliuojančią struktūrą. 

Šis dvilypumas taip pat reiškia, kad kiekvienoje fikcijoje turi glūdėti jos pa- 
čios fiktyvumo suvokimas. Šia konkrečia forma jis dar netiko fiktyviems esiniams, 
kurių fiktyvumą, Benthamo požiūriu, nurodo diskursas. Tačiau kodėl diskursas 
tapo fikcijos šaltiniu, nebuvo paaiškinta, nes jeigu įvardijimais siekiama tik pa- 
vaizduoti daiktus - net ir realius, - jų fiktyvumas labiau kyla iš epistemologinio 
skepticizmo, o ne iš kalbos ypatumų. Vis dėlto Benthamas manė, kad įvardijimų 
fiktyvumą parodo diskursas. Ši nekvestionuota prielaida leido jam traktuoti mo- 
dalumą kaip fikciją par excellence, nes, būdamas kalba, jis neturi atitikmens in re ir 
todėl negali funkcionuoti kartu ir kaip predikacija, ir kaip reprezentavimas. Ben- 
thamo nuomone, nuo subjekto nepriklausomos realybės apdorojimą reguliuoja 
diskursas, kuris šitaip užėmė Locke'o asociacijos principo vietą; o kadangi dis- 
kursui priklausantys įvardijimai yra įrankiai, jų statusas skiriasi nuo jų atitik- 
mens, t. y. pačios tikrovės, kuri diskurso įrankius paverčia fikcijomis. Šis požiūris 
į fikciją kyla iš senojo poliariškumo, ir nors Benthamo detalizuoto naudojimo 
nebegalima išvesti iš šios priešpriešos, jis yra parankus siekiant išryškinti teigia- 
mai traktuojamos fikcijos laimėjimus. 

Tvirtai įsigalėjus teigiamam požiūriui, modalumas išsišakoja į įvairiausias 
fikcijos rūšis, nes ji jau nebesusieta su kalbiniu įvardijimu. Benthamo redaktorius 
C. K. Ogdenas manė, kad dėl to verta apgailestauti: „Šiandien moksliniame mąs- 
tyme dominuoja Tarsi“ filosofija - be tvirto lingvistinio pagrindo, kurį suteikė 
Benthamas; ir išmoninga 'nepilnų simbolių' logika iš dalies aptemdė lingvistinius 
klausimus, kurių jis ėmėsi kasdieninės praktikos plotmėje“ !9*. Dabar simbolinė 
logika ir kasdienė praktika, nors ir būdamos svarbios, tėra konkretūs fikcijos, 
laikomos lingvistiniu modalumu, referencijos laukai. Abiem atvejais į pirmą pla- 
ną iškyla jos panaudojimas, kurį ir žada analizuoti „tarsi“ filosofija. Vaihingeris 
pabrėžia, kad tokiai analizei reikia „kalbos pagalbos“ !““, bet kadangi fikcijas su- 
keliančių sąlygų sindromui tai yra gana išskirtinė atskaitos sistema, ji veikiau 
riboja, o ne plečia fikcijos prigimties aiškinimą. 

Tad kaip fikcijos tampa atpažįstamos kaip fikcijos? Vien prasimanančios są- 
monės prielaidos nepakanka, kadangi sąmonė pati kvalifikuoja savo darinius, 
kuriems reikia diferencijuotos atskaitos sistemos, kad jie nebūtų paskelbti fikcijo- 


14 Ogden, p. CXLVIII. 
5 Vaihinger, p. 306. 

mis vien dėl to, kad juos taip postuluoja sąmonė. Be to, analizuojant vartoseną, 
reikia apimti daug pavyzdžių, per kuriuos gausybė fikcijos tipų suformuos neiš- 
baigtą taksonomiją - šio pavojaus Vaihingeris ne visada išvengia. Šiuo atžvilgiu 
Benthamo pateikta fikcijos ir kalbos jungtis (arba fiktyvių esinių sutapatinimas 
su įvardijimais) yra daug geriau suvaldoma būtent dėl savo ribotumų. Mat šitaip 
fikcijas iš anksto sąlygoja leksinės ir lingvistinės struktūros, apribojančios bepras- 
mį ir nefunkcinį fiktyvių esinių išradinėjimą. Žinoma, visada rasis neologizmų — 
Benthamas pats stengėsi įvesti naujadarų į anglų kalbą!““, - bet jie, kaip „vardai“, 
turi būti preciziški, ir išradinėti visada reikia tikslingai. 

Kai kalba nebėra vienintelė fikcijos referencija, fikcijoms indentifikuoti reikia 
kitų atskaitos sistemų. Teigdamas, kad kalbiniai įvardijimai yra fikcijos, Bentha- 
mas apėjo klausimą, kaip fikcijas apskritai galima atpažinti. Galbūt taip išėjo dėl 
to, kad jis teigiamai vertino fikciją, bet kalbinių įvardijimų kaip fiktyvių esinių 
postulavimas, netgi kai tai atitinka pragmatinį tikslą, yra labai panašus į aprio- 
rinį apibrėžimą. Vaihingeriui nebereikėjo rūpintis teigiamu fikcijos vertinimu, 
bet jam reikėjo kaip nors įtvirtinti jos svarbą. Dėl to jam prireikė sudėtinio kalbą 
pranokstančių sąlygų komplekso, nors, grįžtant prie Benthamo, pasakytina, kad 
fikcijos ir vardų sulyginimas - gana įgudusiai manipuliuojant nominalistiniu pa- 
veldu - buvo išradingas būdas sureikšminti fikciją, nes būtų buvę sunku diskre- 
dituoti kalbos funkciją įvardyti. 

Kaip fikcijas galima pažinti ir, jeigu jos pažinios, kaip jas nusakyti? Fikcijų 
statusas ir struktūra yra esminė Vaihingerio veikalo „Tarsi“ filosofija“ tema. Sta- 
tusąjis nagrinėjo remdamasis minimalistiniu, bet dažnai kartojamu teiginiu: „tikra 
yra tik tai, kas - nesvarbu, ar iš vidaus, ar iš išorės - juntama, su kuo susiduriama 
percepcijoje“ '97. Ši pamatinė „kritinio pozityvizmo“ 18 prielaida reiškia, kad 


psichika darbuojasi su jai pojūčių pateikiama medžiaga, t. y. padedama loginių for- 
mų, ji apdoroja vienintelį turimą pagriridą - ji sijoja jutimus, nupjaudama tam tikras 
jų medžiagos dalis ir, antra vertus, subjektyviai papildydama tiesioginę duotybę 
[-..] šitaip nutoldama nuo jai duotos tikrovės. Juk jau pačioje duotybės apdorojimo, 
jos tobulinimo sampratoje glūdi prielaida, kad toji duotybė bus pakeista, kad tiesio- 
ginė tikrovė bus modifikuota. Pojūčiai psichikoje sukelia grynai subjektyvius procesus, 
kurių tikrovėje [-..], pagal mūsų šiuolaikinį požiūrį, niekas neatitinka!??. 


Tradicinio skilimo tarp objekto ir subjekto bendrais bruožais dar tebesama, bet jo 
pusiausvyra taip smarkiai pakeista, kad paveikiami abu poliai. Subjektas susi- 
traukia iki „pojūčių“ matmens - jie įkūnija paskutinę realybę, kuria galime būti 
tikri, - o dėl objektyvios duotybės tikra tik viena - kad ji radikaliai atskira nuo 


106 Plg. Bentham, p. XX ir toliau, XXVI. 
1“ Vaihinger, p. 186. 

08 Ten pat, p. 114. 

9 Ten pat, p. 287. 

pojūčių. Realybė kaip „priešpriešinis dėmuo“ [Entgegenstehende] praranda šį skir- 
tumą ir tampa beforme, dėl to Vaihingeris jos dar nelaiko kontingencija, nors jos 
epistemologinis sanklodos modelis neabejotinai išnyksta. Kalbos apie kūnus, daik- 
tus, realius esinius ar netgi apie duotybes, sąlygas bei savybes dabar tegali būti 
ne kas kita kaip dogmatiški teiginiai. Kadangi žmogaus pojūčiai ir beformė rea- 
lybė yra visiškai atsiskyrę, mąstymas nebegali siekti pažinti tai, kas neprieinama. 
Tad Vaihingeris konstatuoja: „Noras suvokti pasaulį yra absurdiškas, nes visą 
suvokimą sudaro faktinis arba tik įsivaizduojamas redukavimas iki to, kas pa- 
žinta; bet iki ko gi redukuotina tai, kas pažinta, juolab kad tas 'pažinta' galiausiai 
pasirodo 'nepažinta'?“1!0 

Pojūčiai, likę galutine [instancija], negali veikti savęs - jiems reikia stimulo. 
Tai ir yra ta funkcija, kurią beatlieka „tiesioginė tikrovė“, dabar savo pažadintus 
pojūčius neišvengiamai kreipianti į save. Kadangi nebegalioja joks epistemolo- 
ginis modelis, pažadintų pojūčių gausybė nebegali būti ribojama. Dabar šie su- 
aktyvėję pojūčiai ženklina galutinį, nors dar tik selektyvų, psichikos ir tikrovės 
santykį. Iš tiesų šis sankirtos taškas išryškina visą jų išsiskyrimo mastą. Jeigu 
realybė atsiskleidžia tik pojūčiams pabudus, ji dažniausiai išvengia percepcijos, 
nes percepcijai visada reikia duoto objekto. Tad pažadintas pojūtis krypsta į išo- 
rinę jį mobilizavusią priežastį, o kadangi ši dėl savo neprieinamumo esti beformė, 
šį beformiškumą pojūtis gali aprėpti tik idėjomis. Idėjos yra veikimas, naudojan- 
tis esamas žinias ir sukauptus potyrius, kad sukonkretintų percepcijai nepriei- 
namus dalykus. Pojūčiai dabar kreipiasi į juos pažadinusią tikrovę ir per idėjas 
stengiasi nubrėžti jos diagramą, kad galėtų daryti poveikį jos nepermanomai duo- 
tybei. Idėjos yra šių suaktyvintų pojūčių įrankiai, kuriais jos stengiasi sugriebti 
pačią juos paveikusią realybę, psichikai siekiant pašalinti disjunkciją. Iš to kyla 
šie padariniai: 1) Per idėjas disjunkcijos negalima pašalinti visiškai, vienu kirčiu 
kurias pojūtis reaguoja į jį sutelkusią tikrovę. 

Šie padariniai pasireiškia per Vaihingerio „idėjų slinkties [Ideenverschiebung) 
dėsnį“, kuris „iš esmės formuluotinas taip, kad kai kurios idėjos patiria skirtingas 
raidos stadijas, būtent - fikcijos, hipotezės, dogmos, ir atvirkščiai —- dogmos, hipotezės, 
fikcijos“ V. „Taigi šis reiškinys, kurį galima pavadinti “idėjų kaitos" dėsniu, apima 
tris idėjos [Vorstellung] gyvavimo istorijos epochas, tris stadijas [...] Šios trys stadi- 
jos yra fiktyvi, hipotetinė ir dogmatinė“!?. Jeigu idėjų susidarymas - kaip, beje, ir 
percepcija!!? - turi savo istoriją, kurioje idėjų turinio vertinimas esmingai kinta, 
tai įtikinama, kad idėja kaip fikcija pasireiškė palyginti vėlyvoje šios raidos stadi- 


10 Ten pat, p. 311. 

"Ten pat, p. 219. 

U2 Ten pat, p. 223. 

15 Plg. Max Scheler. Die Wissenformen und die Gesellschaft (Gesammelte Werke, 8). Red. 
Maria Scheler. Bern ir Mūnchen, 1960. P. 282-358. 

joje. Vaihingeriui tai yra „loginės sąžinės pažanga“! 
miausia domino kaip galimybė nustatyti šios kaitos priežastis, kurias jis įžvelgė 


„sielos subalansavimo tendencijoje“ US, 


„nors idėjos istorija jį pir- 


Vienoje pusėje yra idėjos, [...] laikomos tikrovės išraiška; kitoje - idėjos, dėl kurių 
objektyvaus pagrįstumo labai abejojama. Vienos yra dogmos, kitos — hipotezės [...| Siela 
turi tendenciją visą idėjų turinį subalansuoti ir susieti jas nepertraukiama jungtimi. 
Tačiau šiai tendencijai yra priešiška hipotezė ta prasme, kad joje glūdi idėja, jog jos 
negalima statyti į lygią gretą kartu su kitomis objektyviomis idėjomis: ji į sielą pri- 
imta tik pabandyti ir todėl ji trukdo visapusiško subalansavimo tendencijai. Idėja, 
pripažinta kaip objektyvi, yra stabili, hipotezė — nestabili. Siela turi tendenciją kiek- 
vienu atveju siekti stabilumo ir šį stabilumą plėsti. Nestabili būklė psichiškai yra 
taip pat nemaloni kaip ir fiziškai [...] Lyginant fikciją ir hipotezę, aišku, kad pirmo- 
sios sieloje sukeliama įtampa yra kur kas reikšmingesnė negu antrosios [...] Mums 
tenka priimti ką nors tokio, apie ką tikrai žinome, kad taip visai nėra; mums tenka 
traktuoti tai, tarsi būtų taip ir taip; [...] ir vis dėlto, šitaip prisitaikydama, siela turi 
dar kartu užsikrauti supratimą, kad ši idėjos forma tėra subjektyvi. Tokia forma iš tiesų 
yra tikras kliuvinys, kuris aiškiai trukdo idėjų subalansavimo tendencijai. Hipote- 
zė šiam subalansavimui trukdo tik negatyviai ir netiesiogiai, o fikcija — tiesiogiai 
ir pozityviai.!!6 
Idėjos istorija - tai psichologinių būklių istorija. Dogmoje realijos sutapatinamos su 
idėja; hipotezėje idėja tampa prielaida, kurią reikia verifikuoti; fikcijoje įsivyrau- 
ja suvokimas, kad idėja radikaliai kinta priklausomai nuo to, su kuo yra susijusi. 
Idėjos slenkasi sklandžiai persitvarkant idėjos sandarai, kurios turinys turi 
būti dvigubai koduotas, nes kitaip, pašalinus „nemalonią įtampos būklę“, idėja 
visada artės prie dogmos arba ja pavirs. Akivaizdu, kad tik vadovaujanti sąmonė 
gali sutrukdyti šiai stabilizavimo tendencijai ir per fikciją sukurti psichikoje ilga- 
laikę bei itin nemalonią būseną. Šiuo atžvilgiu idėjų slinktį galima vadinti ap- 
švietos procesu, kuris, intensyvindamas nemalonią įtampos būklę, užkerta kelią 
„dvasiniam apsnūdimui“!!". Kai idėja užkoduojama dviguvai, psichika rūpinasi 
jos turiniu, 0 sąmonė - statuso modifikavimu. Idėjos negali būti tuščios, nes ki- 
taip jos neegzistuotų, todėl psichika, siekdama homeostatinės pusiausvyros, ku- 
ria permainingus turinius, o sąmonė išryškina idėją kaip tuščią formą, turinčią 
prisipildyti to, su kuo ji siejasi. Kaip tuščia forma, ji niekada negali būti tapati 
savo turiniui, o gali tik apdoroti tai, į ką ji nukreipta. Sąmonė stumia psichiką 
nuo jos pusiausvyros poreikio, kadangi pojūčiai - galutinė tikrovė - yra nuolat 
dirginami išorinių „jėgų“, kurias reikia apdoroti. 
Taigi idėja tampa aprėpiančia referencija, kuri praranda savo funkciją kaip 


14 Vaihinger, p. 228. 
5 Ten pat, p. 222. 

16 Ten pat, p. 220-221. 
7 Ten pat, p. 228. 


dogma, bet suklesti fikcijoje. Pati idėja kaip tuščia forma yra fikcija, bet, turint 
galvoje būtinybę sudaryti tinkamas sąlygas veiksmui, ji tampa lyg ir transcen- 
dentine padėtimi, kurioje planuojamos konkrečios veiksmų formos. Kaip fikcijo- 
je, joje glūdi neperprantamumas to, ką ji dabar turi apdoroti. Vaihingerio analizė 
palieka atvirą klausimą, ar idėja yra psichikos, ar sąmonės padarinys. Regis, ji 
užmezga ryšį tarp jų, bet kartu modifikuoja jas. Kai sąmonė blėsta, psichika pasi- 
duoda saviapgaulei, o kai sąmonė dominuoja, idėja ištuštėja. Idėjos statusas iš- 
plaukia iš laipsniškos psichikos ir sąmonės slinkties, o statusas savo ruožtu nule- 
mia, kas konkrečiai yra psichika ir sąmonė. Idėja yra diferencialas, judantis tarp 
savo sudedamųjų dalių, o jos kintančios apraiškos formuoja psichiką ir sąmonę. 

Tai patvirtina ir kryptis nuo dogmos prie fikcijos, ir grįžtamoji kryptis. Per 
dogmą psichika pasiekia pasitenkinimo būseną, kurioje idėja laikoma realybe; 
psichikos dominavimas sudaiktina pojūčius ir smarkiai sukausto mobilumą. Ta- 
čiau kadangi realybė yra neperprantama, ši būklė pasikeičia, ir abejonės dėl regi- 
mai pasiekto psichikos ir realybės tapatumo sukelia įtampą; psichiką ima užkloti 
sąmonė, kvestionuojanti pojūčių sudaiktinimą. Idėja įgyja hipotezės statusą, kai, 
nepaisant sąmoningos distancijos nuo realybės, remiamasi prielaida, kad postu- 
luojamos sąlygos atitinka tikrovę. Su šiuo statusu idėja teikia akstiną tyrinėjimui, 
kurio tikslas — verifikuoti numanymą; kitaip tariant, pažinimas atidedamas, bet 
įmanomas. Kai šis optimizmas pažinti išnyksta, idėjos statusas pasislenka nuo 
hipotezės prie fikcijos, kuri atmeta sudaiktintus pojūčius ir sukuria nemalonią 
įtampos būseną. Sąmonė įsirašo į idėją, nes, iš naujo visiškai atsiskyrus išorinei 
tikrovei ir pojūčiui, pastarasis turi kaip nors apdoroti tikrovę. Pažinimas nebe- 
sirūpina giluminiu pojūčio ir išorinės tikrovės atitikimu, o yra nukreiptas į tin- 
kamumą, kuriuo pojūtis veikia tai, su kuo konfrontuoja. Kaipo fikcija, pojūtis 
atsiduria išaugusios įtampos būsenoje, bet tai padeda geriau įžvelgti, ką reikia 
įvaldyti siekiant pusiausvyros. O sąmonei pateikiami tik pojūčiai!!š, kuriuos ji 
prasimanydama „pagrindžia ir pasitelkia kaip daiktų savybes. Šitaip užvedama 
mąstymo sąskaita, sukuriamas pagrindas“!'?. Per fikciją sąmonė priskiria pojū- 
čius realybei, tarsi jie būtų jos dariniai. 

Jeigu „mąstymo sąskaita“ pasirodo esanti sėkminga, ši sėkmė išjudina „atga- 
linį“ procesą - ji atpalaiduoja įtampą, ir fikcija hipostazėmis pavirsta dogma. Bet 
tai taip pat reiškia, kad net ir šioje hipostazėje fikcija išlaiko latentinį dvilypumą: 
nors psichika trumpam atgavo pusiausvyrą, išmonę sudaiktinus į realiją, neiš- 
vengiamai kyla pasipriešinimas, kuris galiausiai diskredituoja fikciją, pakylėtą 
iki dogmos. Mat fikcijai būdinga tai, kad ji gali prisitaikyti prie „nekintamos fe- 
nomenų sekos ir koegzistavimo“!?? - to, ką Vaihingeris laiko realybe. Fikciją lai- 

kant realybe, prarandama fikcijos prisitaikymo galia, kurią nemenkai palaiko jos 
sukuriama įtampa. Pastaroji gali teikti postūmį ieškoti išeities, bet kaip tik todėl ji 
teikia neribotas galimybes konceptualizuoti tuos fenomenus, su kuriais reikia su- 
sitvarkyti norint atlikti reikiamus veiksmus. Bet kodėl gi „apšvietos linija“ nuo 
dogmos prie fikcijos vėl pakinta į „atgalinį“ procesą? 

Vaihingeris tiesiogiai neatsako į šį klausimą, bet iš jo argumentacijos aišku, 
kad „apšvietos kryptis“ atstovauja epistemologinei įžvalgai, o „atgalinis proce- 
sas“ - antropologinei. Apšvietos kryptis linkusi stabdyti psichiką nuo užsidary- 
mo savyje su savo idėjomis, kad ji neprarastų gebėjimo veikti, o atgalinis proce- 
sas siekia apsaugoti tai, kas pasiekta, kad būtų neutralizuotos nerimą keliančios 
fenomenų savybės. Tada fikcija turi virsti dogma. Šitaip abi tendencijos susieina 
viena į kitą: problemų sprendimas fikciją paverčia dogma, o dogmatizuota fikci- 
ja sutinka pasipriešinimą iš „nekintamos fenomenų sekos ir koegzistavimo“. Šiuos 
sąveikaujančius procesus sukelia pragmatinės reikmės, o jų struktūra yra iš es- 
mės kibernetinė. Fikcija nuolat palaiko fenomenų ir pojūčių skirtumą, o dogma jį 
naikina. Vienu atveju nužymimos pažinimo ribos, o kitu - homeostazės. Štai todėl 
Vaihingeriui fikcija reikšminga - tik dėl jos įvairaus panaudojimo. 

Tačiau šios įvairovės nereikia sumenkinti — su „idėjų slinkties dėsniu“ Vai- 
hingeris priartėjo prie reikalavimo, kad fikcijos būtų pažinios!?!. Benthamas tei- 
giamu požiūriu į fikciją siekė tiesiog įveikti prarają, atsivėrusią dėl paveldėto 
epistemologinio skepticizmo; Vaihingeriui fikcija liudija radikalų pojūčių atski- 
rumą nuo fenomenų - šį atskirumą gali išryškinti tik fikcija. Bet jeigu šis atotrū- 
kis nėra vien skepticizmo padarinys, tai galimos jungtys su fenomenais negali 
būti vien atotrūkio įveikimas - jos yra projekcinis papildas [Hinzugedachtes, pro- 
jected supplement|, skirtas šiems fenomenams apdoroti. Šiame kontekste fikcija 
pasiekia du dalykus: akcentuoja atskirumą kaip neįveikiamą ir kartu skirtumą 
tarp pojūčio ir fenomenų išskleidžia į galimus papildus, projektuotinus į tuos 
fenomenus. Atotrūkyje ieškoti sąsajų - vadinasi, be galo dauginti sąsajų galimybes, 
bet, kad tai įvyktų, atotrūkis turi išlikti. Todėl fikcija, kaip potenciali skirtumų 
šalintoja, turi anuliuoti savo pačios laimėjimus; o skirtumas, būdamas nepanai- 
kinamas, pasireiškia per daugialypes sąsajas, pateikiamas įvairių fikcijos tipų. 

Idėjos statuso slinktimi Vaihingeris siekia sužymėti skirtumus. Su dogma, 
hipoteze ir fikcija išsiskleidžia pojūčio ir fenomenų skirtumo diapazonas - tai 
vienas esminių fikcijos pažinumo kriterijų. Nes pažinumas turi įrodyti, kad fikci- 
ja nėra apgaulė ir nefunkcionuoja kaip tokia. Tačiau šis faktas, kaip Benthamas 
jau paaiškino, mums nieko nepasako apie tai, kaip fikcija pažini. Net ir sutariant, 
kaip fikcijos atpažįstamos, tematizuota fikcija neturi jokių sutartinių sąlygų, ga- 
liojančių, tarkime, literatūriniam fikciškumui kaip inscenizuotam diskursui. Dėl 
šios priežasties Benthamas jautė turįs nuspręsti, kad „vardai“ yra fikciniai esi- 

niai - šį sprendimą geriausiai paremia nominalistinė kalbos samprata, nors tai 
vargu ar gali pretenduoti į universalų pagrįstumą. 

Iš Vaihingerio pasiūlytos gradacijos - dogma, hipotezė, fikcija - galime iš- 
plėtoti pažinumo kriterijus, atspindinčius, kaip kinta idėjos statusas, nors Vai- 
hingeris neketino to daryti. Tačiau vien išvardiję kriterijus, dar negalime sakyti, 
kad fikcija pažini, - tam reikia nežodinio pažinimo, kurį Polanyi pavadino viso 
pažinimo būtina sąlyga. Pasak jo, matematikos teorija „gali būti sukurta tik re- 
miantis ankstesniu nežodiniu žinojimu [tacit knowing) ir gali funkcionuoti kaip 
teorija tik nežodinio žinojimo veiksme, kuriame mes kreipiamės iš jo į anksčiau 
įgytą patirtį, kurią jis veikia. Taigi išsamios matematinės patirties teorijos idea- 
las, pašalinant visą nežodinį žinojimą, pasirodo prieštaraujantis pats sau ir lo- 
giškai nepagrįstas“ 122. 

Taigi „nežodinio žinojimo veiksme mes kreipiamės nuo ko nors prie kreipimo- 
si į ką nors kitką, būtent - nuo pirmojo nežodinio santykio nario prie antrojo. 
Daugeliu atžvilgių pirmasis šio santykio narys mums bus artimesnis, o antrasis — 
tolimesnis. Pasitelkę anatomijos terminus, pirmąjį narį galime pavadinti proksi- 
maliniu, o antrąjį distaliniu. Ir būtent proksimalinis narys yra tas, kurio pažinimo 
galbūt nesugebėsime išsakyti“!2?. Nežodinio pažinimo negalima išreikšti, nes jis 
iškyla kaip struktūra tik tam tikro fenomeno kontekste. Jis pats negali byloti, nes 
gali funkcionuoti tik kaip sąlygojantys rėmai, neturintys savo intencijos ir regu- 
liuojantys supratimo veiksmą, kai tik reikia suvokti ką nors konkretų. Būdamas 
nuosėdinis [sedimentary] pažinimas, jis internalizuojamas!?*, tad „idėjų slinkties 
dėsnyje“ „nežodinį klodą“! sudaro dogma ir hipotezė, atveriančios tai, ko pa- 
čios neturi. 

Dogma ir hipotezė atlieka vaidmenį fikcijos pažinime, nes jos pačios yra idė- 
jos, bet taip pat todėl, kad jų kaip idėjų pobūdį lemia skirtingos intencijos. Idėja, 
neatitinkanti realybės, yra dogmos ir hipotezės neigimas, dėl to fikcija nesuderi- 
nama su papildomomis žiniomis, pasitelkiamomis ją aiškinant, ir kartu priklau- 
so nuo jų. Ji stokoja kai ko, kas būdinga kitoms idėjoms, ir taip pat turi kai ką, kas 
joms svetima. „Suvokdami-įsivaizduodami fikcijas, mes osciliuojame nuo vienos 
ribos prie kitos, bet, natūraliai nejausdami šios osciliacijos, matome vienalaikiš- 
kumą ten, kur iš tikrųjų esama laiko sekos, ir nesąmoningai matome „įtampą“ 
tarp nesuderinamų plotmių. Kas gi yra įtampa, jeigu ne išbalansavimo rezulta- 
tas? Ir kas gi yra išbalansavimas, jeigu ne darinys ko nors, esančio viename siste- 
mos poliuje ir iš dalies arba visiškai nesančio kitame?“ 126 

Šis svyravimas tarp nežodinio pažinimo ir fikcijos kyla iš nenuoseklumo, 
dėl kurio fikcija, kaipo idėja, yra kitų idėjų nuošaly. Dėl to, kad per mažai ati- 
tinka tikrovę, idėja pripildoma įvairiausių turinių. Jau iš hipotezės galima su- 
prasti, kad idėja nesutampa su realybe ir virsta bandymų ir klaidų procesu, o 
dabar, neigiant tikrovės atitikimą, įvyksta skilimas tarp ideacinio veiksmo ir 
galimų turinių daugio. Hipotezė ir juo labiau dogma nėra taip suskilusios. Hipo- 
tezėje jau nubrėžiama skiriamoji linija tarp idėjos ir tikrovės, nors tik siekiant 
verifikuoti hipotezę kaip tikrą atitikimą, o fikcijoje ta pati skirtis perskelia pačią 
idėją. Tai reiškia, kad ideacinis veiksmas iš esmės yra tuščias, bet šitaip atsis- 
kleidžia idėjos aspektas, kurio nėra nei hipotezėje, nei dogmoje. Tuščią ideacinį 
veiksmą galima suvokti kaip projekcinį papildą, kuris negali egzistuoti savaime, 
užtat gali būti susietas su bet kokiu galimu turiniu, nes nėra apibrėžiamas per 
atitikimą su tikrove. 

Kaip projekcinio papildo tuščias ideacinis veiksmas, į pirmą planą vėl iškyla 
dubliuojantis fikcijos pobūdis, kuris dogmoje ir hipotezėje neįmanomas. Tuščias 
veiksmas turi būti pripildytas, nes tik tada jis gali funkcionuoti, bet jis pašalina 
visų galimų turinių apribojimus, nes nėra kokio nors konkretaus turinio, tinkamo 
nepažiniam ir nesuvokiamam ideaciniam veiksmui. Be to, projekcinis papildas 
parodo esant įvairių niuansų šiame dubliavime: jis vienodai pabrėžia ir idėjos 
atskirumą nuo visos realybės, ir iš to kylantį realybės apdorojimą. Kaipo projek- 
cinis papildas, fikcija neleidžia „nekintamai fenomenų sekai ir koegzistavimui“ 
virsti entropija. 

Nusakydami fikciją kaip tuščią ideacinį veiksmą, galintį projektuoti įvairiau- 
sius papildus, mes galiausiai atsikratome senosios fikcijos ir tikrovės priešprie- 
šos ir randame būdą, teikiantį patrauklesnių sprendimų, negu tai, ką siūlo kiti 
panašūs šiuolaikiniai metodai, pavyzdžiui, geštalto psichologija ir fenomenolo- 
gija. Von Ehrenfelso „geštalto savybės“ buvo laikomos dinamine duomenų san- 
kaupa, per kurią pirmiausia gali formuotis percepcija!*. Pats von Ehrenfelsas 
nepaliko abejonių, kad šis grupavimas kyla iš suvokėjo, tad liko klausimas, kur 
šie geštaltai suformuojami; į tai bandė atsakyti Wolfgangas Kohleris - eksperi- 
mentuodamas su vištomis ir beždžionėmis, jis ieškojo tokios veiklos vietos!28. Bet 
jau po von Sendeno atliktų apsigimusių aklų žmonių operacijų!?? paaiškėjo, kad 
geštaltą formuojanti regos galia neatsiranda iš karto suteikus regą. Tai, ką reikia 
pridurti prie percepcijos duomenų, neturi organinio pagrindo, todėl tik lavinant 
per sąveiką su regimu išoriniu pasauliu tai tampa veiksminga. 

Tad geštaltai yra tiek pat „dvasia mechanizme“ [ghost in the machine]? kaip 
ir Husserlio „figūriniai momentai“ būtinas jo transcendentalinės fenomenologijos 
komponentas. Pavyzdžiui, garsai „pažadinami“ į melodijas tik figūriniais mo- 
mentais, nors šie neturi garsinių savybių ir kitaip nesileidžia konceptualizuojami !?!. 

Kitokia forma panaši problema pasireiškia Cassirerio „Simbolinių formų fi- 
losofijoje“. Tai, ką Cassireris vadina simboliais, yra neduotybės pėdsakai duoty- 
bėje - be tokių interpoliuojančių schemų jie liktų nesuvokiami?2. Todėl jam netgi 
sąvokos neturi realios egzistencijos ir funkcionuoja tik kaip percepcijos bei pa- 
žinimo priemonė, t. y. kaip organizaciniai konstruktai. Tai atspindi neokantinį 
schematizmą, bet Vaihingeris daro įtikinamesnę išvadą iš Kanto schemos. Fikci- 
ja, kaip projekcinis papildas, yra laisva nuo mistifikacijų, kurios ima kaltis iš geš- 
taltų, figūrinių faktorių bei simbolių, kai tik jiems reikia suteikti pagrindą. Ga- 
liausiai šie nesileidžia apibūdinami, o projekcinis papildas visada pateikia save 
kaip prasimanymą, per kurį fikcijos kaip apgaulės „nežodinis pažinimas“ pasi- 
telkiamas kaip fonas, išvaduojantis projekcinį papildą nuo bet kokių rūpesčių 
dėl jo pagrindo. Todėl apgaulė tampa fikcijos skiriamuoju požymiu tik tada, kai 
jai siekiama suteikti pagrindą; tai reiškia, kad istoriškai internalizuota fikcijos 
kritika — kaip ją praktikavo pažinimo teorija - dabar padaro fikciją kritišką vi- 
soms idėjoms ir prielaidoms, pretenduojančioms būti pagrindu. 

Šis dviprasmiškas fikcijos pobūdis turi padarinių visoms tokioms prielaidoms. 
Jos yra postulatai, o „postulatas reiškia sągmoningą atranką, fiksavimą ir įvardijimą 
bet kokios patirties, kurią norima priskirti kaip „ką nors“ tam tikrai tvarkai“ 93. Postula- 
tais negalima pasitikėti, nes „elemento absoliutų kūrimas yra fikcijos forma“ “*, kuri 
„tai, kas neapibrėžta, nesuvokiama ir taku, paverčia kokiu nors apibrėžtu, suvo- 
kiamu ir statišku dalyku“!??. Jeigu postulatas ir fikcija yra tokie panašūs savo 
struktūra bei funkcija, kad juos galima supainioti, tai kyla klausimas, kuo jie ski- 
riasi, nes postulatas, kaip ir fikcija, sukuria savo objektą. „Objektas tampa objek- 
tu postulate ir su postulatu, bet negalima užmiršti nė akimirką, kad kiekvieną 


130 Žr. Gilbert Ryle. The Concept of Mind. Harmondsworth, 1963. P. 17 ir toliau, 21, 23, 28, 
32-33, 35, 49, 56, 59, 62, 81, 110, 149, 154, 212, 300. 

131 Žr. Edmund Husserl. Philosophie der Arithmetik (Gesammelte Werke, XII). Red. Lot- 

postulatą kaip postulatą turiu „aš“. Aš objekte matau tvarkos ženklus, duotybė 
[...] tam tikra prasme stoja priešais mane kaip tvarkingos projekcijos“ !?*. Šis 
postulato apibrėžimas taip pat gerai tinka ir fikcijai, kuri, pasak Vaihingerio, funk- 
cionuoja tai „izoliuodama“, tai „abstrahuodama“, tai „sumuodama“ arba „ne- 
paisydama“ - pagal pragmatines situacijos reikmes“?. Bet nors jų pagrindiniai 
procesai yra tokie pat, postulatas ir fikcija sukelia skirtingas nuostatas savo at- 
žvilgiu, nepaisant to, kad juos sukuriančios reikmės kyla iš vienodai subjekty- 
vaus poreikio. Postulato atveju neįsisągmoninama, kad jis skiriasi nuo tikrosios jo 
tvarkomos padėties, o fikcijoje šis skirtumas jaučiamas. 

Šį skirtumą Vaihingeris išryškina apibūdindamas fikciją kaip „sąmoningai 
klaidingą idėją“!?š, nes apdorodama ji apkloja neprieinamą realiją prielaidomis, 
negalinčiomis atitikti tos realijos. Jeigu taip nebūtų, realybė turėtų būti suvokia- 
ma. Todėl fikcijos yra 


loginiai falsifikatai [...], kuriais vis dėlto galima vaisingai pažinti ir produktyviai 
apdoroti išorinį pasaulį. Šis loginės funkcijos skatinamas falsifikavimas tikriausiai 
yra pateisinamas ir, sakyčiau, oficialiai leidžiamas, nes kitaip jis negalėtų būti toks 
išplitęs ir taip vaisingai atliekamas. Mūsų požiūris į šiuos minties darinius teisingas 
tik tada, kai mes išsivaduojame iš įprastinio prietaro, kad mąstymas ir būtis tapatūs, 
ir kai nelaikome realiu jokio minties darinio, negalinčio pateikti ypatingo šio realu- 
mo įrodymo!??. 


Šis „prietaras“ fikcijas paverčia postulatais, postuluojančiais tapatybę ten, kur 
vyrauja skirtybė. Kodėl taip yra? Todėl, kad postulatas siekia paaiškinti savo su- 
kuriamą tvarką, o fikcija siekia sukurti ką nors per savo naujai pateiktas prielai- 
das. Postulatai įgyja pagrįstumą per pritarimą, o fikcijos - per savo sėkmę. 

Jau Locke'as „visuotinį sutikimą“ !*? laikė esminiu prielaidų patvirtinimu, to- 
dėl jis atmetė Descartes'o įgimtas idėjas kaip negalinčias užtikrinti tokio pritari- 
mo!*!. Bet jeigu postulatas savo tvarką laiko paaiškinimu, tai premisos tampa 
tapačios tam, ką jos turėtų paaiškinti. Kai Hume'as ir Kantas sutrikdė šį „dogma- 
tinį snaudulį“ tyrinėdami postulatų pretenzijas aiškinti, jų prigimtis istoriškai 
ėmė keistis. XVIII ir XIX a. sandūroje postulatas suskilo į euristinę fikciją ir ideo- 
loginį postulatą [Postulat]. Euristinėje fikcijoje pretenzija į realybės atitikimą užleido 
vietą apdorojimo kontingencijai, kurią dabar reikėjo įvaldyti, užuot paaiškinus. 
Antra vertus, ideologinis postulatas [Postulat] postulato pretenzijas aiškinti pa- 
vertė hipostazėmis. XVIII a. pabaigoje Destuttas de Tracy suformulavo ideologijos 

sampratą — tęsdamas Locke'o pastabas apie Žmogaus protą, ideologiją jis pava- 
dino „idėjų mokslu“!**. „Ji tiria idėjų kilmę ir formuojančius dėsnius. Tik nuolat 
atsekant idėjas iki jas sąlygojančių pojūčių, laiduojamas tikrumas, būtinas for- 
muojant gamtos ir Žmogaus pažinimą. Tik pavykus išvengti klaidingų idėjų, buvo 
užtikrinta mokslų pažanga“!“. Postuluojantį ideologijos pobūdį lemia optimis- 
tinis požiūris, kad jos paaiškinimai „yra tiek pat tikri ir saugūs kaip fizikos bei 
matematikos mokslų išvados. Redukuodami visas idėjas, ideologai žadėjo su- 
kurti žmogaus mokslą, kuris savo ruožtu gebėtų pagrįstą visą politinį ir ekono- 
minį gyvenimą“ !*. 

Ši tendencija išliko iki šių dienų ir dar tebėra esminė ideologijos šalininkų 
paskata. Štai Enzensbergeris rašo: „Bet postuluojant būtinybę, akivaizdžiai gali 
būti sukuriama prasmė, kurią nuo tada galima supainioti su objektyvia prasme. 
Su šia galimybe postuluojant kurti prasmę mes stovime prie ištakų ideologijos 
kaip galimai įtikinamo visuomenės trūkumų apdorojimo vyraujančia sąmone“ !*?. 

Ideologija ir euristinė fikcija - tai du istoriškai iš postulavimo sampratos atsi- 
šakoję poslinkiai, įgyjantys skirtingas funkcijas. Ideologija trūkumus daro įtikina- 
mus pagal pradinį „idėjų mokslą“, o euristinės fikcijos dėl apskaičiavimo radika- 
lizuoja „nukrypimą nuo tikrovės“ „idant „į tikrovės vietą [padėtų] visiškai netikrovišką 
dalyką“'!*6. Ideologija apsireiškia su pretenzija paaiškinti, o euristinė fikcija 
bando priartėti prie to, kas yra. Aiškindama ideologija pagrindžia savo sukurtą 
pasaulį, nors jai dar reikia kolektyvinio pritarimo, o euristinė fikcija užskliaučia 
savo prielaidas, nes įrankis ir užduotis turi būti griežtai atskirti. Euristinėje fikci- 
joje taip pat peržengiama tai, kas postuluojama, bet, priešingai negu ideologija, ji 
nesusitraukia į tai, kas apdorotina. Vis dėlto abi jos auga iš tos pačios šaknies: 
pasak Destutto de Tracy, „Ideologija [...] atseka idėjas iki pojūčių“!*, o pasak 
Vaihingerio, „siela prideda tą dalyką“, kuris „pojūčius pagrindžia ir pasitelkia kaip 
daiktų savybes“ 4. 

Istorinis postulato skilimas į ideologiją ir fikciją atskleidžia požiūrio pokytį. 
Senosios postulato pretenzijos aiškinti išsaugotos postulate, o fikcijoje būtinos 
prielaidos permainytos į „tarsi“. Tai ne tik išlaiko skirtumą, kurį ideologija, su- 
daiktindama paaiškinimą, panaikina, bet ir garantuoja nuolatinę realybės ir po- 
jūčio sąveiką. Štai fikcijoje pojūtį dubliuoja konkreti realybės prielaida, ojos kontin- 
genciją dvejina specifinė pažadinto pojūčio forma. Šioje dubliavimo struktūroje 


142 Apie tai žr. Hans Barth. Wahrheit und Ideologie. Erlenbach, 1961. P. 13-14. 

45 Christian Enzensberger. Literatur und Interesse. Eine politische Asthetik mit zwei Beis- 
pielen aus der englischen Literatur, I. Mūnchen, 1977. P. 31. 

146 Vaihinger, p. 54. 

neturi pirmenybės nei realybė, nei prielaida - fikcija pasireiškia kaip visokių ap- 
dorojimų matrica, o štai ideologija atmeta viską, kas neatitinka jos pačios paaiš- 
kinimų. Šis požiūrio į prielaidas pokytis rodo, koks svarbus yra skirtumas, kuris 
plėtojasi išsiskleisdamas į daugybę fikcijos tipų - jų beribiškumas galiausiai at- 
skleidžia, kad visi postulatai yra fikcijos. Ideologijos atveju šis atskleidimas virstų 
demaskavimu ir sukeltų kitą, nors jau kitokio pobūdžio, dubliavimą. Projekcinis 
papildas stabilizuoja savo individualų pobūdį darydamas fikcinius visus postu- 
latus, tad teigiamas fikcijos įvertinimas virsta ideologinių prielaidų kritika, nes 
fikcija atsiskleidžia kaip neautentiškas postulatas. 

Iš fikcijos laimėjimo galiausiai išplaukia visuotinis sufikcinimas, bet šios „tarsi“ 
sandaros prigimtis dar tebėra paslaptis. Benthamas tvirtino, kad fiktyvius esinius 
reikia traktuoti taip, tarsi jie būtų realūs esiniai, bet šitaip fikcija tiesiog paremia- 
ma pačia savimi. Taip išėjo, žinoma, todėl, kad „vardai“ neturi atitikmens in re, 
nes jie gali tik įvardyti, bet negali būti pačiu daiktu. Norėdamas išspręsti šią prob- 
lemą, Vaihngeris turi imtis „tarsi“ prigimties. 

Nors Ogdenas kritikuoja jį už tai, kad, neakcentuodamas fikcijos priklauso- 
mybės nuo kalbos, jis atsiliko nuo Benthamo, iš tikrųjų Vaihingeris pradeda „tar- 
si“ tematizavimą nuo „atnaujintos gramatinės analizės“ !4?. Benthamas nieko ne- 
kalbėjo apie dalelytės, nors kalbinis fiktyvių esinių pobūdis turėjo patraukti jo 
dėmesį į jas, juolab kad Locke'as jau gvildeno jas savo kalbos filosofijoje. Vaihin- 
geris pats remiasi Locke'u aptardamas dalelytes: „Taigi Locke'as teisingai supra- 
to, kad dalelytės nurodo subtiliausius minties posūkius ir kartu išreiškia loginės 
funkcijos suvešėjimą - žodžiu, dalelytės yra kalbinė minčių jungimo priemonė“ !??, 
Gramatiškai „tarsi“ nurodo sąlygos sakinį, parodantį, „kad jame iškelta sąlyga 
yra nereali arba neįmanoma“ ?!. Nes daroma prielaida yra neįrodoma ir neatitinka 
duotos realybės, kuri ir šiaip gali atsiskleisti tik įtraukus pojūčius, tad negali būti 
tapati šiai veiklai. Bet kaip tik dėl to „dalelytė "tarsi" [...] esamą kažką sulygina su to, 
kas nerealu arba neįmanoma, pasekmėmis“ 2. Tas „tarsi“ sutapatina netapačius da- 
lykus palyginimu, kurio struktūrą Vaihingeris aprašo taip: 


„Als Ob“ [„tarsi“], kuriam visai tapatus yra „wie wenn“ [...], yra dalelyčių junginys, 
būdingas visoms kultūringoms kalboms [...] Čia akivaizdi elipsė, kai po lyginamo- 
sios dalelytės „wie“ [kaip] ir t. t. būna iškritęs visas sakinys, papildytinas mintyse ir 
numanytinas iš turimų sąsajų. Šis iškritęs sakinys turi dvigubą funkciją: viena ver- 
tus, tai yra lyginamosios sąveikos, o antra vertus, hipotetinės jungties antrasis narys; 
pastaruoju atveju jis atstovauja arba turėtų atstovauti nepriklausomam pagrindi- 
niam sakiniui. Nors susijęs ir su prieš, ir po jo einančiu sakiniu, dažniausiai jis iš- 
krenta. „Į ratą reikia žiūrėti, tarsi [wie wenn]) jis būtų daugiakampis“ reiškia: „Į ratą 
49 Ten pat, p. 579. 

50 Ten pat, p. 581. 

reikia žiūrėti, kaip [wie] reikėtų žiūrėti, jeigu [wenn] jis būtų daugiakampis“. Aišku, 
kad vidurinysis sakinys atlieka čia aprašytąjį vaidmenį. Taigi tai yra sudėtingas pa- 
lyginimas. Paprastu palyginimu susiejamas daiktas su daiktu, faktas su faktu. Ar šis 
palyginimas paremtas realia giminyste, ar randasi tik iš subjektyvaus idėjų žaismo, 
kalboje iš pradžių neišreiškiama.!?? 

Dalelyčių jungtis nurodo tuščią vietą, pasižyminčią dviem referencijomis: viena 
vertus, ji - tik palyginimo dalis, antra vertus, ji yra bendrystė, siejanti labai skir- 
tingus - duotąjį ir prasimanytąjį - elementus. Toji tuščia vieta suveda draugėn 
esamą tikrovę ir pojūčius, valdančius priėjimą prie jos. Tai šaltinis, iš kurio įsivaiz- 
duotiniai mintijimai gali prasiskverbti į sąmonę. „Iškritęs sakinys“ įsivaizdavimą 
gali pažymėti tik kaip tuščią vietą, nes „tarsi“ struktūroje esantis „palyginimas 
nėra tik tuščias idėjų žaismas - jis turi tam tikrą praktinį tikslą, tad gali sukelti 
pasekmes“ !?*. Taigi savo įvairiais pavidalais - kaip palyginimas, jungtis, tikrovės 
referencija ir pojūtis - „tarsi“ parodo, jog pragmatiškai orientuotos sąmonės są- 
lygomis egzistuoja įsivaizdavimas kartu su galimybe šiai sąmonei apsimesti, kad 
pojūčiai neatskiriami nuo pačių daiktų. Dalelytė „tarsi“ yra sritis, kurioje vaizduotė 
ir sąmonė veikia viena kitą, nors praktiniam tikslui reikia, kad sąmonė dominuo- 
tų, tad įsivaizdavimas sąmonės sandaroje pasireiškia tik kaip tuščia vieta. Ši tuščia 
vieta parodo, kad vaizduotė sąmonės veiklai gali daryti įtaką, kylančią iš porei- 
kio lyginti tai, kas nepalyginama. 

„Tarsi“ yra tam tikra relė ta prasme, kad ji įsivaizdavimui suteikia formą, 
idant atvertų visą gamą galimybių projekciniam priedui. Nes, kaip pabrėžia Vai- 
hingeris, „su fiktyvumu' [...] visada reikia turėti galvoje, [-..] kad fikcijos yra tikslingi 
vaizduotės dariniai — šiuo atžvilgius "fiktyvus" yra kas kita negu įsivaizduotinis", 
nes pastarasis nurodo tik įsivaizdavimo pusę, o pirmasis mūsų vartojama pras- 
me turi esminę tikslingumo ir praktinio siekio priemonės savybę“!??. Kadangi 
„tarsi“ psichikos ir fenomenų skirtumą dubliuoja sąmonės ir vaizduotės skirtu- 
mu, jis turėtų pasišalinti, kad skirtumas būtų galutinai išrištas. Todėl jis yra ir 
turi išlikti fikcija, nes reali duotybė negali būti organizuojama savimi pačia - tam 
reikia moduso, neturinčio šio duotumo. Tai daugiau nei vien realybės priešprie- 
ša, nes, užuot jai priešinusis, fikcija įsiterpia į realybę, kad pajungtų ją tikslui, 
kuris vėlgi nėra realybės dalis. 

Kaip struktūrinė formulė, „tarsi“ fikcijoje gali įgyti įvairias formas pagal įvyk- 
dytinus ketinimus. Pagrindinės Vaihingerio kategorijos - tai prieštaravimas, analo- 
gija, tarpinė sąvoka, lygybės centras ir perėjimo punktas. „Visos tikros fikcijos pasižy- 
mi prieštaravimais“!?*. Projekcinis papildas yra prieštaringas, nes pojūčiai negali 

būti daiktų savybės. Bet prieštaravimas faktiškumui taip pat teikia pagrindą rea- 
lybei apskaičiuoti, ir šitaip fikcija įgyja pragmatinį geštaltą, sąlygojama situacijos, 
kurioje ji turi tapti veiksminga. Vadinasi, prieštaravimas kyla iš lūkesčių, keliamų 
kiekvienam geštaltui, ir galiausiai pažymi plotmę, kurioje fikcija gali būti pavar- 
tota. Nes skirtingai fikciją panaudojant kils skirtingi prieštaravimai, tad priešta- 
ravimas parodo beribį fikcijos gebėjimą įvairiai prisitaikyti. 

Analogija skiriasi nuo prieštaravimo tuo, kad teikia klasifikavimo modelį, idant 


siela „atsiduotų saldžiai suvokimo ir suvoktumo beprotybei“!?7 


„nors būtis nesu- 
vokiama, „nes suvokti reiškia: ką nors kildinti iš ko nors kito, o būties atveju tai 
neįmanoma“!?š. Vis dėlto suvokimą valdo siekis nežinomybę priskirti tam, kas 
pažįstama. Iš to išplaukia, pasak Vaihingerio, kad „pati analogija pasireiškia kaip 
amžinai nesuvokiamoji“!??. Epistemologinis argumentas čia pasiduoda antropo- 
loginei būtinybei, ir, Vaihingeriui brėžiant epistemologinio požiūrio į fikciją kon- 
tūrus, neišvengiamai ima ryškėti pažinimo ribos. Mat, dėl ko psichika kuria kate- 
gorijas norėdama suvokti tai, kas ji nėra, gali būti suvokiama tik antropologiškai. 
Prieštaravimas daugiausia sietinas su fikcijos panaudojimu, o štai analogija yra grynas 
„tarsi“ įkūnijimas - akivaizdus patirtyje, bet epistemologiškai neužčiuopiamas. 
Analogija - tai atsisakymas priimti nesuvokiamumą, nors jis pripažįstamas ta pras- 
me, kad visas primestas suvokimas yra regimybė. Tačiau suprasti ką nors apsi- 
metant yra pragmatinė būtinybė, taikoma ne į įžvalgą, o į produkavimą. 

Šis procesas negali išsiversti be tokių fikcijos tipų kaip tarpinė sąvoka ir lygybės 
centras. Tarpinė sąvoka sumanoma tam, kad sumažėtų „plyšys tarp apercepcijos 
masės ir to, į ką ji taikoma“, kaip kad „atome“, kuris yra „empirinė medžiaga 
apskaičiuojamų masės vienetų forma“!9?. Naudos, kurios laukiama iš idėjos, apdo- 
rojančios „apercepcijos masę“, atžvilgiu nesvarbu, kaip konkrečiai tarpininkau- 
jama. Tarpinės sąvokos pateisinamos „išorine, grynai metodine nauda“!*!, ir, kaip 
aišku iš atomo pavyzdžio, jos tėra konstruktai, kurie, priešingai nei hipotezės, 
nesiekia pajungti tikrovės iškeltoms prielaidoms, o tik veikia kaip „lyginamoji 
apercepcija“!62 
gija, o kažkas tarp jų. „Tarsi“ vienodai modifikuoja ir palyginimą, ir analogiją, 
tad tarpinės sąvokos pasireiškia kaip modeliai, kurie vis dėlto negali pateikti infor- 
macijos apie tai, ką jie modeliuoja!““. Todėl modelių kūrimas yra tik išankstinė 
supratimo sąlyga ir negali paaiškinti to, ką taikomasi suprasti. 

Tarpinė sąvoka labiau susijusi su „apercepcijos mase“, o lygybės centras — su 


- tai reiškia, kad jos nėra nei grynas palyginimas, nei tikra analo- 

pojūčiu. Kadangi psichika visada siekia pusiausvyros, fikcija, kaip lygybės cent- 
ras, „palengvina ir pagreitina atskirų pojūčių palyginimą“ '**. Mat „psichika yra nuolat 
save tobulinanti mašina, vykdanti tikslą kuo saugiau, sparčiau ir kuo mažesnėmis 
energijos sąnaudomis atlikti gyvybę palaikančius organizmo judesius“ 95. Šis prasi- 
manytas psichikos sulyginimas su tuo, kas ji negali būti, sukelia pojūčių diferen- 
ciaciją, būtiną apdoroti psichikoje vyraujančią įtampos būseną. Šitaip pojūčiai vis 
labiau iškeliami į sąmonę, o tai leidžia sparčiau apskaičiuoti duotybės duomenis 
ir atpalaiduoti psichiką. Nes paspartinus vėl atsisakoma lygybės centrų, kai jie 
įvykdo savo funkciją. „Kaip kad svertas, atlikęs savo darbą, padedamas į šalį [...] 
taip ir kiekviena mąstymo priemonė padedama į šalį, padariusi, kas jai privalu“ !*€. 
Kadangi lygybės centrai tokį darbą palengvina, jų seką reikia paspartinti, kad save 
tobulindama psichika galėtų apimti vis daugiau naujų palyginimų. 

Dėl to fikcijos ne tik labai nusidėvi, bet ir pasireiškia kaip mąstymo perėjimo 
punktai. „Galutinis loginis požiūris į fikcijas yra ir pasilieka traktuoti jas kaip mąs- 
tymo perėjimo punktus. Bet mes visą mąstymą su visais jo pagalbiniais aparatais, 
įrankiais ir priemonėmis, taigi visą Žmogaus teorinę elgseną, aiškinome tik kaip 
pereinamąjį punktą - ir kalbėdami apie įprastinę veiklą, ir apie idealiai supranta- 
mą etinį veiklos būdą“!*?. Būdamos perėjimo punktai, fikcijos yra „šarnyrai“, jun- 
giantys ir atskirus pojūčius, ir vėlgi pojūčius su fenomenais. Bet sujungusios jos 
turi išnykti, kad išliktų fikcijomis ir netaptų reikalų padėtimis ar netgi pačiais 
daiktais; nors produktyvios jos daugiausia būtent tuo, ką įgyvendina. Kaip per- 
ėjimo punktai jos labiausiai priartėja prie savo, kaip vien projekcinių priedų, pri- 
gimties. Jų turinys minimalizuojamas, ir tai išryškina jų esminį funkcionalumą, 
vykdomą katalizės poveikiu. 

Šios skirtingos „tarsi“ formos atskleidžia neabejotinus struktūrinio modelio 
bruožus. Iš esmės „tarsi“ yra struktūra, sudaryta iš struktūrų, kintančių pagal 
vyraujantį pragmatinį kontekstą. Nors Vaihingerio terminija neokantinė, šis 
struktūrinis modelis išsiskleidžia į atvirą taksonomiją. Tai rodo faktas, kad plati 
Vaihingerio studija vis labiau virsta fikcijų katalogu, kuriame jų gausa paskandi- 
na ir kokybinius, ir funkcinius tarpusavio skirtumus. Susidaro įspūdis, jog šitaip 
kaupiant pavyzdžius kuriama kritinė masė, kuria norima neginčijamai įrodyti, 
kad, išskyrus pojūčius bei „nekintamą fenomenų seką ir koegzistavimą“, viskas 
yra fikcija. Tai leidžia Vaihingeriui išskleisti platų iš fikcijos kylančių poveikių 
spektrą, bet „istoriniai patvirtinimai“, kurių jis ieško baigiamojoje dalyje remda- 
masis daugiausia Kantu ir Nietzsche, rodo, kad fikciją jos funkcija pateisina, bet 
nepaaiškina. Pasitelkdamas Kanto „tarsi“, Vaihingeris pasisavina jo esminį dvi- 
lypumą. Kantui šis dvilypumas, Henricho žodžiais, gali reikšti štai ką: 

Tai, kas priimama „tarsi“ būtų tikra, gali turėti tą patį poveikį kaip ir įžvalga, bet tik 
žinant, kad tai yra ne tiesos, 0 vien naudojimo būdo dalykas. Bet jis gali turėti ir 
tokią prasmę, kuri lemiamu punktu būtų visiškai priešinga šiam traktavimui: tai, ko 
mes negalime pagrįsti, bet kas iš protingos būtybės visumos kyla kaip primygtinė 
tezė, - į tai galime orientuoti savo gyvenimą, tarsi tai būtų pagrįstas Žinojimas. Tei- 
singai manome, kad tai, ką šitaip priimame, ir tai, kas yra tikra, susieina vienas į kitą 
[-..] Pirmas būdas išspręsti šią dviprasmybę veda tiesiai į Nietzsche's pateiktą sąmo- 
nės padėtį. Vaihingeris pagrįstai pavadino savo fikcijos teoriją - artimesnę Nietz- 
sche's, o ne Kanto mąstysenai - „Tarsi filosofija“ 168. 


Ir Nietzsche's regimybės samprata kaip steigiamasis pasaulio principas, ir Vai- 
hingerio „tarsi“ neišvengia dilemos, kai, sufikcinant visus postulatus, pats šis 
veiksmas tampa tokiu postulatu. Nuo Nietzsche's Vaihingeris nukrypsta tik tiek, 
kad pojūčius bei „nekintamą fenomenų seką ir koegzistavimą“ jis laiko duotybe, 
tad to, kas yra, atžvilgiu fikcijos „teoriniu požiūriu tiesiogiai pripažįstamos klai- 
dingos, bet yra pateisinamos ir gali būti apibūdintos kaip „praktiškai teisingos“, 
kadangi tam tikru būdu mums tarnauja“ !*?. Net jeigu fikcijose ir glūdi įsisąmo- 
ninimas, kad jos - klaidingos idėjos, jos yra tikros ta prasme, kad liudija savo 
klaidingumą. Vis dėlto tuo pat metu jos yra klaidingos palyginti su pojūčių ir 
fenomenų realybe, bet būtent šis „klaidingumas“ suteikia joms jų praktinę tiesą, 
kol jos nieko neaiškina. Šiuo atžvilgiu Vaihingeris skiriasi ir nuo Kanto, ir nuo 
Nietzsche's, ir nuo struktūralizmo: nuo Kanto tuo, kad jo „tarsi“ nėra būtina al- 
ternatyva ribotai pažinimo galiai; nuo Nietzsche's - kadangi fikcija jam neįkūnija 
steigiamojo principo; ir nuo struktūralizmo - kadangi funkcija pirmesnė už struk- 
tūrą, tad „tarsi“ pasireiškia skirtingai pagal savo pragmatiškai nulemtą kontekstą. 

Mūsų dabartiniams tikslams už šias istorines paraleles svarbesnė forma, ku- 
rią įgyja fikcija, termatizuota filosofiniame diskurse. Jeigu „tarsi“ laikome matri- 
ca, funkcionuojančia įvairiuose fikcijos tipuose (prieštaravime, analogijoje, tarpinėje 
sąvokoje, lygybės centre ir perėjimo punkte), matome, kad visi jie yra atskaitos siste- 
mos, skirtos apskaičiuoti ir apdoroti realybę. „Tarsi“ kuria referencijos sąlygas, 
leidžiančias priartėti prie nesuvokiamos realybės, nes vartosena, kaip ir aiškini- 
mas, pateikia tam tikras premisas, kurios tyrinėjimo požiūriu turi būti daug lanks- 
tesnės negu pažinimo postulatai. Užuot skirsčiusi, fikcija turi apimti ir pojūčius, 
ir fenomenus, kad pagal poreikius išskleistų pragmatiniame kontekste reikiamą 
dubliavimo žaismą. Todėl minėtuose fikcijos tipuose skirtumas tarp pojūčių ir 
fenomenų užglaistomas, net jeigu kokia nors konkrečia forma jis esamas: priešta- 
ravime tai plotmė, leidžianti prisitaikyti prie įvairių situacijų; analogijoje - apgau- 
linga regimybė; tarpinėje sąvokoje - konstruktas; lygybės centre - įtampa; perėjimo 


165 Dieter Henrich. „Versuch ūber Fiktion und Wahrheit“ ;/ Funktion des Fiktiven (Poetik 
und Hermeneutik, X). Red. Dieter Henrich ir Wolfgang Iser. Mūnchen, 1983. P. 516. Žr. t. p. 
Ernst Adickes. Kant und die Als-Ob Philosophie. Stuttgart, 1927. P. 99-134. 

16? Vaihinger, p. XV. 

punkte - sąveika. Taigi skirtybė perveria visus fikcijos tipus, pasislinkdama pagal 
jų naudojimo poreikius, ir jos kintantys sudaiktinimai sudaro registrus, pagal 
kuriuos realybė apskaičiuojama. 

Tačiau net konkretus sudaiktinimas dar išlaiko dvilypį fikcijos pobūdį, nes 
išspręstas skirtumas fikciją padaro kartu neautentišką ir praktišką: neautentišką 
dėl to, kad išspręstas skirtumas dar tebesireiškia tiesos ir pagrįstumo neigimu; 0 
praktišką tuo, kad neautentiškas darinys tampa kintama atskaitos sistema dau- 
gybei modelių, pagal kuriuos pojūčius galima projektuoti kaip fenomenų savy- 
bes. Tačiau čia neapmąstomas „tarsi“ dubliavimas ir jo sudaiktinimas įvairiuose 
fikcijos tipuose. Tematizuotos fikcijos pagrindą apskritai vengiama apmąstyti, 
nes tai reikštų fikcijos aiškinimą. Vadinasi, arba būtų postuluojama transcenden- 
tinė pozicija siekiant predikuoti fikciją, arba pats paaiškinimas būtų laikomas 
fikcija, o tai neįmanoma, nes fikcijos neaiškina. Jeigu „tarsi“ yra galutinė [instan- 
cija], jo negalima apibrėžti. Darinyje „tarsi“ pasireiškianti pojūčių ir fenomenų 
skirtybė tebėra neprieinama, ir taip į pirmą planą iškyla antropologinis pažinimo 
pamatas, skatinantis begalę galimų sprendimų, kurių veiksmingumas įrodomas 
pagal pragmatines situacijos reikmes. 

„Tarsi“ atsiskleidžia kaip iš esmės beribis fikcijos tipų katalogas, teikiantis 
pagrindą paradigmoms, kurios gali būti tik modeliai, nes jos negali informuoti 
apie tai, ką jos modeliuoja. Todėl paradigmos visada privalo sėkmingai funk- 
cionuoti, jas reikia pagrįsti, o tai tam tikra prasme priklauso nuo konkrečiam mo- 
deliui suteikiamo pritarimo. Vadinasi, fikcijos yra gausiai „vartojamos“, nes jų 
situacinis veiksmingumas gali būti stabilizuotas tik kolektyviniu pripažinimu. 
Tai, kad kontekstinė vartosena ir požiūris į fikciją yra glaudžiai susiję, fikcijos 
tematizavimą paverčia trikampiu santykiu: tikslingumo, vartosenos ir požiūrio. 
Per tikslingumą pateikiami pragmatiniai reikalavimai, vartosena nustatomas pasi- 
telktų idėjų veiksmingumas, o per požiūrį gaunamas pritarimas, būtinas sėkmei. 

Šių trijų dalių sąveika visų pirma parodo, kad fikcijos negalima pagrįsti onto- 
logiškai. Be to, aišku, kad fikcijos, darydamos ką nors įmanomą, turi performaci- 
nį pobūdį. Galiausiai sąveika atskleidžia, kad „tarsi“ sudaiktinimą lemia iškilę 
poreikiai ir tada „tarsi“ tampa naudojimo referencija. Tačiau šis pragmatikos do- 
minavimas nuslepia išradingumo paskatos jėgą, kuri būdinga dubliavimui, bet 
negali kilti iš pragmatinio konteksto, nes į jį reaguoja. „Tarsi“ generuoja neuž- 
baigtą fikcijų tipų eilę, o jos savo ruožtu skleidžia taip pat beribį kiekį modelių. 
Visa tai yra projekcinio priedo apraiškos — jį galima suvokti tik per jo funkciją 
arba, geriausiu atveju, per būtinybę. Teiginys, kad tai kyla iš prasimanančios sąmo- 
nės arba iš vaizduotės, šiame kontekste gali reikšti tik bėgimą į asylum ignorantiae. 

Vaihingerio fikcijos teorija nepateikia išradingumo hermeneutikos, nors pa- 
lyginti su Benthamu ji daug smulkiau aptaria sąlygas, leidžiančias įvertinti fikci- 
jos funkciją. Fiksuodamas šią funkciją, Vaihingeris pačią fikciją padaro pažinimo 
objektu, ir ji iškyla kaip ypatingas hibridas. Jos veiksmingumas glaudžiai susijęs 

su jos klaidingumu. Šiuo atžvilgiu senoji fikcijos kritika dar laikosi, bet tik ling- 
vistiškai, ir iš dalies dėl to jos teigiamas vertinimas dar įspūdingesnis. Prabilus 
apie fikciją epistemologiškai, įžvalga sugebėjo pramušti senojo leksikono barje- 
rus. Todėl Vaihingeris, siekdamas įteisinti savo atradimą, vadovavosi privaloma 
apibrėžimo tradicija. Tačiau jis apibrėžė tik tam tikrą fikcijos vartoseną ir todėl — 
galbūt malgrė lui - tuos apibrėžimus išpūtė, nes tik šitaip su paveldėtomis nuo- 
statomis galėjo kalbėti apie fikciją. 


5. Fikcija kaip diferencialas: 
Nelsonas Goodmanas ir konstruktyvizmas 


Vaihingeris aiškino apmąstęs Kanto įžvalgas iki jų loginės baigmės, pateisinda- 
mas prieštaringus mąstymo darinius ir proto idėjas, jam atrodančius kaip euris- 
tinės fikcijos. Šis argumentas dar buvo grindžiamas epistemologine subjekto ir 
objekto perskyra, kurios Vaihingeris, nors ir kalbėdamas apie „nekintamos fe- 
nomenų sekos ir koegzistavimo“ neperprantamumą, neatmetė. Šios perskyros 
atsisakyta Nelsono Goodmano konstruktyvistiniame metode, išplėtotame jo kny- 
goje „Pasaulių darymo būdai: 


Apie šią knygą galvoju kaip priklausančią vyraujančiai moderniosios filosofijos ten- 
dencijai, prasidėjusiai, kai Kantas pasaulio struktūrą iškeitė į sąmonės struktūrą, ir 
pratęstai, kai C. I. Lewisas sąmonės struktūrą iškeitė į sąvokų struktūrą ir kai dabar 
sąvokų struktūra keičiama į keleto simbolių sistemų - mokslų, filosofijos, menų, 
percepcijos ir kasdienio diskurso - struktūrą. Tai judėjimas nuo vienintelės tiesos 
bei fiksuoto turimo pasaulio prie teisingų ir netgi prieštaringų daromų pasaulių 
variantų įvairovės!“ 
Kadangi tuo pat metu egzistuoja keli pasaulio variantai, pasaulio darymas atsi- 
duria šios „konstrukcionalistinės orientacijos“!7! centre. Šiuo atveju plyšys, kuris 
Benthamui ir Vaihingeriui reiškė būtinybę kurti fikcijas, tampa visai nereikšmin- 
gas. Suvokęs fiktyvius esinius kaip kalbinius įvardijimus, Benthamas, laikydamasis 
vyraujančio pažintinio skepticizmo, stengėsi įrodyti, kad galima kalbėti tik apie 
daiktų apraiškas, o Vaihingeriui, pojūčius laikiusiam galutine apčiuopiamos tik- 
rovės nuosėda, fikcija buvo priemonė, kuria apdorojama tai, kas nesuvokiama. 
Tačiau koks yra fikcijos statusas, kai toks plyšys nebegrindžia jos būtinybės? 
Goodmanui iš pat pradžių rūpi, „Kaip interpretuoti tokius terminus kaip realus, 
nerealus, fiktyvus ir galimas“ 2. Pasaulio darymas prieštarauja realaus ir nerealaus 
alternatyvoms ir iš tikrųjų turi jų atsikratyti, nes pasauliai nedaromi iš „nekon- 


V Nelson Goodman. Ways of Worldmaking. Hassocks, 1978. P. X. 
V Ten pat, p. 1. 
V2 Ten pat, p. 2. 

ceptualizuotos realybės“!73. Paradoksalu, kad tradicinė realybės ir fikcijos prieš- 
prieša Vaihingerio filosofijoje išliko per jo visuotinį sufikcininimą ir ji vyravo vien 
todėl, kad manyta esant tokį dalyką kaip objektyviai duota tikrovė. Goodmano 
požiūriu, „fiktyvus“ atsipalaiduoja netgi nuo koreliacijos su „realiu“ ir siejasi su 
„galimu“, kuris jau netraktuotinas kaip realybės užgožimas. Todėl kyla klausi- 
mai: „Kokia gi prasme yra daug pasaulių? Kas skiria autentiškus pasaulius nuo 
neautentiškų? Iš ko pasauliai padaromi? Kaip jie padaromi? Kokį vaidmenį juos 
darant turi simboliai? Ir kaip pasaulių darymas susijęs su pažinimu?“!?* Norint 
atsakyti į šiuos klausimus, pasaulių darymą reikia skirti nuo galimų pasaulių 
sampratos, išplėtotos modalinės logikos. 

Generuoti pasaulių variantai nėra galimos vienintelio pasaulio alternatyvos — 
jie visi turi tą patį statusą ir nėra nei galimi, nei negalimi numanomo „realaus“ 
pasaulio atžvilgiu. Galimų pasaulių teorija Goodmanui nepriimtina daugiausia 
dėl to, kad ji fiziškai realų pasaulį paverstų atskaitos tašku kitiems pasauliams, 
kurie būtų fiziškai galimi arba negalimi!??. Nepaisant to, kad net fiziškai neįmano- 
mas pasaulis gali turėti požymių, darančių jį pasauliu!'*, pats realumo santykis 
su galimumu taip pat suponuoja normatyvinį pasaulių vertinimą: „Reikalauti, 
kad viskas būtų redukuojama vien į fiziką ar kokį kitą vieną variantą, - vadinasi, 
atsisakyti beveik visų kitų variantų“!!?. Taigi Goodmanui yra tik pasaulių va- 
riantai be „ko nors tvirto po jais“!79. Pasauliai daromi iš pasaulių: „darymas - tai 
perdarymas“!??, 

Bet koks padarytas variantas yra ir realus, ir aktualus - ir tai tiek pat pasaky- 
tina apie meno kūrinius kaip ir apie mokslo teorijas. Jeigu „nerealus“ ir „gali- 
mas“, kaip pasaulių predikatai, pašalinami, mums lieka tik pradinė sąrašo pora: 


173 Hilary Putnam. „Reflections on Goodman's Ways of Worldmaking“ // Journal of Philo- 
sophy, 76 (1979). P. 611. 

12 Goodman. Worldmaking, p. 1. 

175 Žr. t. p. Thomas G. Pavel. „Possible Worlds' in Literary Semantics“ // Journal of Aesthetics 
and Art Criticism, 34 (1975). P. 165-175. Čia pabrėžiama, kad galimi literatūros pasauliai — 
norsjų ir negali nulemti aktualūs pasauliai - vis dėlto tikrai yra pasauliai. „Taigi mes turime li- 
teratūros kūrinį, kurio kai kurie teiginiai galimi de re, o kai kurie negalimi de re aktualaus 
pasaulio atžvilgiu, ir skaitytoją, kuris, nors ir galėdamas, neatskiria šių dviejų teiginių tipų“ 
(p. 174). 

176 Žr. Doreen Maitre knygą Literature and Possible Worlds (London, 1983), nors jos labai 
apibendrinti aprašymai ne itin prisideda prie būtino diferencijavimo. Nicholas Wolterstorffas 
veikale Works and Worlds of Art (Oxford, 1980) pateikia daug informacijos apie tokį klasifika- 
vimą. Įdomių perskyrų pateikta Fėlixo Martinez-Bonati straipsnyje „Towards a Formal On- 
tology of Fictional Worlds“ (Philosophy and Literature, 7 [1983]), p. 182-195. Labai pravarčią 
visos problemos apžvalgą pateikė Jonathanas Hartas straipsnyje „A Comparative Plura- 
lism: The Heterogeneity of Methods and the Case of Fictional Worlds“ (Canadian Review of 
Comparative Literature, 15 [1988]), p. 320-345. 

177 Goodman. Worldmaking, p. 5. Žr. t. p. Putnam, p. 603. 

8 Goodman. Worldmakinę, p. 6, 96. 

U8 Ten pat, p. 6. 

„fiktyvus“ ir „aktualus“. Kaip šiuodu susiję tarpusavyje? Vieno pasaulio varian- 
to statymas priklauso nuo kitų griovimo, ir iškomponavimo bei komponavimo 
dvilypumas turi kitokį statusą negu atsirandantis variantas: jeigu pastarasis yra 
„aktualus“, tai persikeitimus tarp variantų galima pavadinti „fiktyviais“. „Din- 
gus klaidingai tvirto pagrindo vilčiai, - aiškina Goodmanas, - pasaulį išstūmus 
pasauliams, kurie tėra variantai, substancijai sutirpus į funkciją ir duotybę pri- 
pažinus kaip tai, kas imama, mums kyla klausimas, kaip pasauliai padaromi, 
išbandomi ir pažįstami.“ !*0 Vietoj duotų faktų tėra padaryti variantai, ir šis „fak- 
tiškumas“ pasirodo besąs „faktas iš fikcijos“ !š!. Fikcijos samprata vėl keičiasi. 

Fikcija nebegali būti „fiktyvus esinys“, nes, būdama „faktų fabrikavimas“!82, ji 
nėra esinys ir nėra iš esmės susieta su kalba. Benthamo fikcijos samprata dar atitiko 
jo paveldėtą pozityvizmą, nes fikcija turėjo būti taip pat materialiai apčiuopiama 
kaip ir neginčijama faktų duotybė. Būdama kalba, ji turėjo apibrėžtą geštaltą, bet 
kartu Benthamas matė ją kaip „esinį“, turintį įpavidalinti kitus „esinius“. Tad ne- 
nuostabu, kad jam buvo sunku paaiškinti konkretų „fiktyvių esinių“ pritaikymą!*“. 

Vaihingeris taip pat atkakliai laikėsi minties, kad fikcija turi tvirtą struktūrą, 
nors nebemanė, kad ji išskirtinai susieta su kalba. Tačiau materialaus pagrindo 
neturinti fikcija Vaihingeriui irgi buvo neįsivaizduojama, tad jis ją lokalizavo idėjų 
sferoje. Taip darydamas jis ignoravo probleminį klausimą, ar šitaip grindžiama 
idėja, kurią jis laikė kilusia iš pojūčio, nėra taip pat sufikcinama kaip ir kalba — 
Benthamo „fiktyvių esinių“ nešėja. Tokios pasekmės nebuvo nei Benthamo, nei 
Vaihingerio orbitoje, nes, pagal jų epistemologinius požiūrius, fikcijai reikėjo ma- 
terialaus pagrindo. Bet net kritinis pozityvizmas, kuriam jie buvo įsipareigoję, 
kalbą ir idėją laikė realijomis, kuriose gali būti įsitvirtinusi fikcija, ir tiesiog ne- 
klausė, ką fikcija gali pridaryti šitaip įsitvirtinusi. 

Taigi, Goodmano požiūriu, fikcija gamina faktus, kadangi faktai — ir čia jis 
perima Norwoodo Hansono plėtotą argumentaciją!?* - visada būna „su teoriniu 
krūviu“. Šis požiūris atmeta ne tik materialų fikcijos pagrindą, bet ir Vaihingerio 
priskirtą funkciją, įgalinančią mus apdoroti realiją, kuri šiaip jau pažinimui nepri- 
einama. Vaihingerio hibridinis darinys „tarsi“ tiesiog ištirpsta. Mat šioje fikcijos 
sampratoje dar šmėžuoja ankstesnioji fikcijos kaip apgaulės kritika, nors fikcija 
pateisinama tuo, kad ji atpažįstama kaipo tokia. „Tarsi“ yra hibridas ta prasme, 
kad apdorodamas jis apsimeta esąs tuo, ką vėliau apdorotasis atmeta kaip sąmo- 
ningai klaidingą idėją. Tai, kad iš to apskritai išeina kažkas teisinga, kartkarčiais 
Vaihingeriui atrodė kaip „paslaptis [-..] siekiant tikslo“ 185, 


ISU Ten pat, p. 7. 

Iš! Ten pat, p. 102-107. 

182 Žr. 6 sk., p. 91-107. 

183 Žr. Bentham's Theory of Fiction, p. 116-117. 
Iš Žr. Goodman. Worldmakinę, p. 96-97. 

185 Vaihinger, p. 185. 

O štai „faktas iš fikcijos“ nurodo ne ko nors duoto, nors ir užtemdyto, ap- 
skaičiavimą, o pasaulio variantų konstitavimą. Šiame fone, Vaihingerio terminija 
teigiant, kad fikcijomis apskaičiuojama ir apdorojama, atsiskleidžia kaip neišdil- 
domai dviprasmiška: juk apdorojimas - tai neryžtingas pasaulio konstitavimas, 
kuris lieka su trūkumu, kadangi „nekintama fenomenų seka ir koegzistavimas“ 
Vaihingeriui yra iš anksto duoti dalykai. 

Jeigu fikciją laikome priemone įvairiems pasaulio variantams konstituoti, tai 
aišku, kad ji pati negali turėti tvirtos struktūros ir būti priešprieša jau duotai rea- 
lybei - ji turi būti veiksminga pasaulių variantuose. Ką tada galvoti apie fikciją, 
kuri fabrikuoja faktus iš pasaulio variantų tam, kad darytų kitus pasaulio va- 
riantus? Tokį konstitavimo procesą vargu ar gali įgyvendinti tvirti materialiai 
pagrįstų esinių dariniai, nes jie neišvengiamai įtrauktų transcendentinę poziciją, 
iš kurios būtų galima stebėti visus variantus. Goodmanui nėra jokio taško anapus 
variantų, ir tai, be kita ko, leidžia jam išvengti pavojaus, kuriam kartais pasiduo- 
da konstruktyvistai, - šią pagundą Jerome'as Bruneris aprašė taip: 


Mes kuriame realijas perspėdami, skatindami, tituluodami, įvardydami ir tuo, kad 
žodžiai mus kviečia kurti pasaulyje juos atitinkančias „realijas“. Konstitutyvumas 
suteikia žodžių įkūnijamoms sampratoms išoriškumą ir regimą ontologinį statusą — 
pavyzdžiui, teisei, bendrajam šalies produktui, antimaterijai, Renesansui. Būtent tai 
skatina mus statyti prosceniumą savo teatre ir vis tiek gundo užmėtyti akmenimis 
piktadarį. Labiausiai užsimiršę, mes visi tampame maiviais realistais, tikinčiais ne tik, 
kad mes žinome, kas yra „ten“, bet taip pat kad tai yra ten ir kitiems. Carol Feldman 
vadina tai „ontiniu dempingu“ - kai savo sąmonės procesus paverčiame produktais 
ir suteikiame jiems realumą kokiame nors pasaulyje!?*. 


Fikcijos Goodmanui nėra nei sampratos, nei struktūros, nei esiniai - jos yra pa- 
saulių darymo iš pasaulių „būdai“. Šie būdai nerizikuoja galimu sudaiktinimu, 
nes jie įkūnija tik modus operandi'š?. Kaipo tokie, jie negali būti tvirti arba visiškai 


186 Jerome Bruner. Actual Minds, Possible Worlds. Cambridge / Mass., 1986. P. 64-65. 
187 Žr. Goodman. Worldmaking, p. 717. Savo knygoje Of Mind and Other Matters (Camb- 
ridge/Mass., 1984. P. 16-17) tokių diferenciacijų prigimtį jis aprašo kone manifesto stiliumi: 
Ryškus kontrastas universalizmui yra tai, ką aš vadinu diferencializmu. Čia įvairios kal- 
binės ir nekalbinės simbolių sistemos, kurias reikia apdoroti pritaikant įvairius įgūdžius, 
skiriamos viena nuo kitos ir siejamos tarpusavy pagal tikėtinai reikšmingus požymius. 
Susidariusi dalinė ir hipotetinė įgūdžių sistematizacija yra išbandoma klinikinių bei 
laboratorinių stebėjimų ir pati juos išbando. Gaunami duomenys gali patvirtinti arba 
kvestionuoti teorinio karkaso tinkamumą; be to, atsižvelgiant į teoriją, duomenis kar- 
tais galima nušviečiamai reinterpretuoti. Ieškoma ne universalių ypatybių, o reikšmin- 
gų skirtumų — ir tada ieškoma anatominių bei nervinių koreliatų. Netvirtinama, kad 
pastebėti skiriamieji požymiai yra vieninteliai arba vieninteliai reikšmingi, arba kad tam 
tikrų rūšių simbolinių sistemų negalima išmokti kaip pirminių sistemų. Bet kai kurie 
simbolinių sistemų tarpusavio skirtumai - pavyzdžiui, tarp „skaitmeninių“ kalbinių ir 
„analoginių“ nekalbinių sistemų - būna tokie, kad drąsiai įsivaizduojama ir ieškoma 
skirtingų mechanizmo tipų, tinkamų apdoroti šių skirtingų rūšių sistemas. 

atviri sąmonei. Jie nurodo kelią, pateikia priemones pakeisti pasaulio variantus į 
kitus variantus, bet, kad ir kokias turėtų bendras savybes, jų negalima kildinti iš 
kokio nors substrato. Iliustruodamas tai, Goodmanas cituoja ir papildo Woody 
Alleno pastabą: „Ar mes galime iš tikrųjų pažinti" visatą? Dieve mano, pakanka- 
mai sunku susigaudyti Kinų kvartale. Tačiau klausimas toks: ar ten yra kas nors? 
Ir kodėl? Ir kodėl turi kilti toks triukšmas? Galų gale nėra abejonės, jog vienintelė 
"realybės' ypatybė yra ta, kad jai stinga esencijos. Tai nereiškia, kad ji neturi esen- 
cijos, bet jai tiesiog stinga jos“ 188. 

Pasitelkęs kaip pavyzdį ikisokratikus, Goodmanas parodo, kaip kiekvienas 
sukonstruotas pasaulis kyla iš įsiveržimų į jo pirmtakų sistemas. Naujieji dari- 
niai tampa alternatyviomis sistemomis, bet jie nediskredituoja ankstesniųjų, nes 
kiekviena sistema yra tiesiog kitas variantas. Remtis visada galima tik interpre- 
tuojamu pasauliu ir niekuo kitu, tad pasaulio variantams nėra kitos alternatyvos 
kaip tai, ką Goodmanas vadina „tuštuma [...] ir [-..] visišku vadinamojo dirbtinu- 
mo pašalinimu [, kuris] paliktų mus tuščiomis galvomis ir tuščiomis rankomis“ !*?. 
Jeigu tuštuma yra vienintelė įsivaizduojama pasaulių darymo alternatyva, kyla 
klausimas, iš kurgi randasi pasaulių darymo būdai - šis iš principo neribotas ir 
nesibaigiantis variantų performulavimas. Nominalistinė Goodmano pozicija čia 
nelabai pripažįsta paaiškinimo, vis dėlto jis pamini, jog „kad ir ką dar būtų gali- 
ma pasakyti apie šiuos organizavimo modusus, jie yra ne “randami pasaulyje“, o 
įvedami į pasaulį. Pasaulio darymas - tai tvarkymas, taip pat visumų bei rūšių 
komponavimas, iškomponavimas ir persvėrimas“!*?. Kadangi visiems variantams 
būdingi veržimosi į išorę ir į kitus variantus modusai, būdą galima traktuoti kaip 
skirtumą. Stingant „esencijos“ ,skirtumas iškelia gausybę variantų ir funkcionuoja 
kaip performulavimo varomoji jėga. 

Kas konkrečiai „įveda“ šiuos „būdus“ į pasaulio variantus? Goodmanas pa- 
lyginti mažai apie tai kalba, nors kai kurie pasakymai, regis, rodo, kad tai atlieka 
subjektas: „Mes pradedame kaskart nuo kokio nors seno varianto ar pasaulio, 
kurį turime po ranka ir kurio esame prisisotinę, kol neprisisemiame ryžto ir įgū- 
džių, kad perdarytume jį iš naujo“!*'. Taigi atrodytų, kad pasaulio darymo būdai 
yra ekstencijos, kuriomis mes veržiamės už turimo varianto ribotumų. Kadangi 
visi variantai yra „pasaulių darymo būdų“ padariniai, pasauliai visada yra su- 
fabrikuotas faktiškumas. Jeigu taip, tai Goodmanas negalėtų išsisukti neaprašęs 


Ši skirtumo forma visai kitokia negu pasiūlyta Aleidos Assmann straipsnyje „Fiktion 
als Differenz“ (Poetica, 21 [1989]), p. 239-260. Nors ji taip pat remiasi konstruktyvizmu, bet 
imasi aiškinti, kad fikcijos samprata „savo ilgoje istorijoje buvo siejama su labai skirtingo- 
mis priešybėmis. Ji visada būdavo apibrėžiama kaip skirtinga nuo ko nors kito, ir tas „kitas“ 
būdavo labai įvairus“ (p. 240). 

18 Goodman. Worldmakinę, p. 96. 

Iš“ Ten pat, p. 100. 

90 Ten pat, p. 14. 

Bl Ten pat, p. 97. 

veikimo modusų, reguliuojančių pasaulių darymo procesą. Bet kadangi šie modu- 
sai negali būti tapatūs tam, ką jie sukuria, rezultatus jis vadina „faktu iš fikcijos“, 
kad atskirtų produktą nuo produkavimo proceso. Ši perskyra galutinai sužlugdo 
kitą perskyrą - tarp fikcijos ir tikrovės. Nes dabar nebegali būti jokios tikrovės be 
fikcijos, kuri, kaip visų pasaulio versijų pertvarkymas, tampa integralia viso fak- 
tiškumo sąlyga. 

Šis požiūris į fikciją labai skiriasi nuo Vaihingerio minties, kad projekci- 
niais priedais apdorojami nepriklausomi fenomenai ir kad taip nepažinus išori- 
nis pasaulis įtraukiamas į suvokiamumo erdvę. Vaihingeris mažai ką tepasako 
apie projekcinių papildų veikimo modusus. Jis mąsto pozicijų terminais, o Good- 
manas, mąstydamas santykių terminais, kur kas labiau susitelkia į fikcijos 
veikimo pobūdį, kurio Vaihingeris neneigė, bet kuriam tegalėjo skirti nedaug 
dėmesio, nes jam fikcija reiškėsi tipais ir modeliais. Goodmanas aiškina priešin- 
gai: „kaip kad reikšmės išnyksta užleisdamos vietą tam tikriems santykiams tarp 
terminų, taip ir faktai išnyksta užleisdami vietą tam tikriems santykiams tarp 
variantų“ !?2. 

Santykių sureikšminimas kyla iš dvilypės referencijos: jie kartu ir sieja, ir at- 
skiria pasaulio variantus. Todėl pasaulio darymo būdai yra katalizatoriai, suke- 
liantys nuolatinę slinktį nuo skirtumo prie santykio ir atvirkščiai ir persmelkian- 
tys pasaulio variantus kaip tam tikras diferencialas. Tad faktai tėra galutiniai tam 
tikro proceso produktai. Kadangi vienintelė tokių sufabrikuotų faktų alternaty- 
va yra „tuštuma“, toks procesas negali turėti jokios transcendentinės steigties. 
Štai todėl Goodmanas paaiškina: „Mano dėstymas, kad faktai rodo, jog faktai 
sufabrikuoti, žinoma, irgi yra fabrikacija“!??. Kadangi konstitutyvus principas, 
grindžiantis jo teoriją, ir pats yra konstruktas, galima įsivaizduoti pasaulio va- 
riantų kūrimą tokiais pat konstruktais, kurių negalima atskirti nuo to, ką jie su- 
kuria, tad jie ir nieko nepaaiškina, nors gali labai daug sukurti. Bandant paaiš- 
kinti patį konstruktą, išryškės tik požiūrio taškas, iš kurio jis nusakomas, bet šis 
taškas, pasidarytas norint paaiškinti, pats turi konstrukto pobūdį. Čia galime lo- 
kalizuoti ir Benthamo, ir Vaihingerio fikcijos teorijų silpnąsias vietas. 

Pasaulio variantų nereikia aiškinti - juos reikia perdirbti pagal vyraujančius 
poreikius. Tačiau perdirbti įmanoma tik jeigu konkretaus varianto sistemoje yra 
bent viena tuščia vieta, kurią galima užimti. Tokia tuštuma būtų fikcija grynai 
Goodmano vartojama šio termino prasme: „tiksliai kalbant, fikcija negali būti 
kokia nors neaktuali, kadangi nieko neaktualaus nėra, jokių tik galimų arba ne- 
galimų pasaulių; nes sakyti, kad kažkas yra fiktyvu, bet neaktualu, - tai tas pats, 
kas sakyti, kad yra kažkas toks, kokio dalyko nebūna [...] Taigi fikcija, kad ir kokia 
klaidinga ar neįprasta, visada susijusi su aktualumu, jeigu iš viso su kuo nors 

Ten pat, p. 93. 
153 Ten pat, p. 107. 

susijusi“"?*. Taigi fikcijos negalima atskirti nuo jokio aktualaus varianto - savo 
dvilypiu atskyrimo ir jungimo veikimu ji-tampa kiekvieno varianto integralia 
dalimi, nes sąlygoja atskirų variantų iškomponavimą ir komponavimą. Ar tai 
fikciją paverčia seniai prarasto substrato pakaitalu, o gal net atskleidžia ją kaip 
„tuštumą“ už pasaulių daugio? Goodmano nominalizmui tokie klausimai, žino- 
ma, nepriimtini. Jo pasaulių darymo būdų modus operandi atmeta net negatyvų 
sudaiktinimą, kuris virstų transcendentinio postulato įkūnijimu. 

Vis dėlto pasaulio variantai nėra gryna išmonė. „Gryna fikcija ir gryna doku- 
mentika [nonfiction] yra reti dalykai“!??, - daro išvadą Goodmanas iš savo ap- 
mąstymų apie fikciją. Jeigu pasaulio variantai daromi iš kitų variantų, būtinos 
referencijos, kurios nėra nei konvencinės, nei konsensinės, nes tada jos jau būtų 
duotybė, ir tai gerokai apribotų pasaulio produkavimo proceso mastą. Tad jos 
yra daugialypės formalaus pobūdžio referencijos, tokios kaip denotacija, išraiška 
ir egzemplifikacija??, galinčios - ir tai esminis elementas - užmegzti gausybę tar- 
pusavio sąveikų, per kurias jos formuoja kiekvieno konkretaus varianto pavida- 
lą. Tai reiškia, kad kiekvienas variantas, kaip simbolių sistema, turi ir tuo pat 
metu kuria savo referencijų sistemą. Šios referencijos plėtojasi vykstant produka- 
vimo procesui, todėl Goodmanas kalba apie referencijos takus!*?, kurie suformuoja 
referencijos grandines!*š. Pagrindiniai referencijos tipai įgyja kintamas funkcijas: 
denotacija gali tapti išraiška, o egzemplifikacija gali virsti denotacija. Visais atve- 
jais pasaulio variantai pasižymi sudėtingu referentiškumu, kylančiu iš šių trijų 
referencijos tipų sąveikos. 

Referencijų sąveiką sukelia pasaulių darymo būdai, kurių pobūdis nulemtas 
tik tiek, kad jie apima modusus, kryptis, priemones ir metodus. Taigi pasaulių 
darymas reiškia, kad esami variantai išardomi ir sudėliojami kitaip - tai darant, 
elementai, kategorijos, savybės ir kompleksai persveriami, ištrinami, papildomi 
ir sutvarkomi. Tai yra sintagmos, reguliuojančios persikeitimą iš vieno pasaulio 
varianto į kitą. Persverti [weighting] reiškia apgręžti išryškinimus, perslinkti ak- 
centus ir perskirstyti relevantiškumą; ištrinti — tai pašalinti darinius, planus, struk- 
tūras ir funkcijas; papildyti - vadinasi, susluoksniuoti skirtingus elementus, vieną 
esamą struktūrą ar funkciją pakeisti kita ir ką nors pridurti; sutvarkant dariniams 
ir matams, artumui ir tolumui, koreliacijai ir derivacijai primetami kitokie san- 
tykiai. Iš viso to išsirutulioja referencijos grandinės, stabilizuojančios naują va- 
riantą tokiu mastu, kad jis dabar turi savyje išardytą kitų pasaulio variantų 
simbolių sistemą!““. 


14 Goodman. Mind, p. 125. Panašiai aiškina Thomas Pavelas straipsnyje „The Borders 
of Fiction“ (Poetics Today, 4 [1983]), p. 83-88. 

95 Goodman. Mind, p. 126. 

196 Žr. ten pat, p. 70. 

197 Žr. ten pat, p. 55-70. 

198 Žr. Hen pat, p. 62 ir kitur. 

19 Žr. ten pat, p. 68; t. p. Goodman. Worldmaking, p. 7-17. 

Jeigu pasaulio darymą laikome mobilia ženklų sistema, kur „faktai“ visada 
išnyksta santykiuose, kad iš jų būtų galima fabrikuoti naujus „faktus“, galima 
tarti, kad šio sintagminio modelio judėjimą palaiko skirtumai. Goodmano nomi- 
nalizmas draudžia mums klausti, kas yra šių pasaulio darymo būdų iniciatorius, 
ir jis pabrėžia, kad daugelis jo nubrėžtų perskyrų skirtos tiktai „supratimui tobu- 
linti“20. Bet skirtumas šioje mobilioje ženklų sistemoje įgyja daugiau negu vieną 
iškilų požymį: jis kitoks ne tik atskirose persikeitimo tarp variantų sintagmose, 
bet ir referencijos grandinėse, išsiskleidžiančiose per skirtumą, kuriam savo ruožtu 
per referencijos tipų tarpusavio kaitą grandinėje suteikiamas slenkantis akcentas. 
Šis slenkantis akcentas visų pirma parodo, kad skirtumas nėra kas nors apčiuo- 
piama, o egzistuoja tik savo atskiriamų elementų atžvilgiu, nuo kurių jo negali- 
ma atsieti, nors jis jiems netapatus. Tuo pat metu kintantis akcentas nušviečia 
diferenciaciją tarp sintagminių pasaulio darymo būdų ir tarp referencijos grandi- 
nių, šitaip suformuodamas referencijų kompleksą, būdingą vien konkrečiam pa- 
saulio variantui. Nebūdamas tapatus nei būdams, nei referencijos tipams, nors 
šie be jo negalėtų išsiskleisti, skirtumas pasireiškia kaip slystantis. Kadangi šis 
slystantis skirtumas neturi substrato ir yra neatskiriamas nuo to, kam jis daro 
poveikį, jis ir yra tas fiktyvumas, kuris grindžia simbolių sistemų fabrikavimą. 

Tačiau toks vertinimas liktų tik nemotyvuotu tvirtinimu, jeigu jo neliudytų 
kreipimasis į referenciją - mat Goodmano sintaktiškai sumanyta pasaulių dary- 
mo teorija veikia pačioje referencijų sistemoje, kuria reikia pagrįsti pasaulių da- 
rymo būdus. Tai reiškia ne ką kita, o tai, kad pačiam pasaulių darymui reikia 
surasti referenciją norint, kad jis atsivertų supratimui. Štai čia esminę reikšmę 
Goodmanui įgyja meno kūrinys. „Dabar jau turėtų būti visai aišku, kokį svorį šis 
meno kūrinio prigimties tyrimas turi visame šios knygos projekte. Tai, kaip objektas 
arba įvykis funkcionuoja kūrinio pavidalu, paaiškina, kaip šitaip funkcionuojan- 
tis dalykas per tam tikrus referencijos modusus gali prisidėti prie pasaulių dary- 
mo vizijos ir paties darymo“?!!. Čia nesvarbu, ar Goodmanas savo meno teoriją 
išplėtojo dėl estetinio intereso, ar dėl būtinybės rasti atskaitos tašką pasaulių da- 
rymo būdams??ž. Svarbu tai, kad meno kūrinį jis pakylėja į tą patį lygį, kuriame 
yra mokslinė teorija ir visos kitos simbolinės sistemos, kuriomis produkuojami 
pasaulio variantai: „pagrindinė šios knygos tezė yra ta, kad meną reikia traktuoti 
taip pat rimtai kaip mokslą - jie yra atradimo, kūrimo ir žinijos plėtimo modusai 


plačiąja supratimo tobulinimo prasme“203, 


20 Goodman. Mind, p. 150, 200. 

201 Goodman. Worldmaking, p. 70. 

202 Šis metodas struktūriškai artimas Johno Dewey metodui knygoje Art as Experience 
(New York, 1934). Norint gvildenti patirtį pragmatizmo rėmuose, tai galima daryti tik pasi- 
telkiant išskirtinę patirtį, pavyzdžiui, meno, nes pragmatizmas, kaip ir konstruktyvizmas, 
nepripažįsta transcendentalinės pozicijos. 

203 Goodman. Worldmaking, p. 102. 

Iš tiesų netgi galima kalbėti apie didesnę meno reikšmę, nes jis gali egzempli- 
fikuoti patį pasaulių darymą. „Nors egzemplifikacija yra viena dažniausių ir svar- 
biausių meno funkcijų, ji mažiausiai pastebima ir suprantama“*?*. Nes galima 
teigti, kad semiotinės teorijos meno kūrinius daugiausia aprašinėja kaip autore- 
ferencinius ženklus, kurių ikoninis pobūdis nesusijęs su kokia nors išorež". Tačiau 
jeigu meno kūrinys yra tik vienas pasaulio variantas, kas leidžia jam egzempli- 
fikuoti pasaulių darymą? Ar tai nepašalina ontologinio skirtumo tarp meno ir 
nemeno tik tam, kad po to tas skirtumas vėl būtų atkurtas? Šią akivaizdžią pro- 
blemą Goodmanas sprendžia klausdamas ne „Kas yra meno kūrinys?“, o „Kada 
yra menas?“ Iš esmės tai reiškia, kad pasaulio variantas gali artėti prie meno 
proporcingai savo simbolinės sistemos sudėtingumui. Mūsų kontekste šis po- 
slinkis svarbus tik dėl to, kad egzemplifikuoja fiktyvumą. 

Goodmanas išvardija penkis kriterijus, kuriuos atitikęs fabrikuotas variantas 
gali būti laikomas menu: 


1) sintaktinis tankis - kai subtiliausi skirtumai tam tikrais aspektais konstituoja skir- 
tumą tarp simbolių [...], 2) semantinis tankis - kai susimbolinami dalykai, tam tikrais 
atžvilgiais atskiriami tik pagal subtiliausius skirtumus [-..], 3) reliatyvus pilnumas — 
kai palyginti daug simbolio aspektų yra reikšmingi [-..], 4) egzemplifikacija — kai 
simbolis (nesvarbu, ar denotacinis) simbolizuoja kaip savo tiesiogiai ar metaforiškai 
turimų savybių pavyzdys; ir galiausiai, 5) daugialypė ir sudėtinė referencija - kai 
simbolis atlieka keletą integruotų ir sąveikaujančių referencijos funkcijų: kai kurias 
tiesiogiai, o kai kurias - tarpininkaujant kitiems simboliams2“. 


Šiam požymių sąrašui būdinga tai, kad pabrėžiamas išsišakojantis skirtumas, le- 
miantis sintaktinį bei semantinį tankį ir, antra vertus, išskleidžiantis simbolius į 
jų aspektų spektrą tokiu būdu, kad jie sukelia daugialypį referentiškumą. Dėl to 
galima sakyti, kad menas būna tada, kai slystantis skirtumas optimizuojamas. 
Tada šis skirtumas nebelaikytinas du variantus skiriančia riba, kurią reikia per- 
žengti; jis nebežymi alternatyvos, kuria pasaulio variantai lemia vienas kitą; jis 
neapsiriboja perskyromis, kurios išjudina persvėrimo, papildymo, ištrynimo ir 
sutvarkymo procesą, sukeliantį variantų pertvarką. Atpalaiduotas nuo šių prag- 
matiškai orientuotų suvaržymų, skirtumas tampa santykių tinklu, o šie pavirsta 
diferencijuota galimų referencijų gausa. Kuo mažesnis pragmatinis spaudimas, 
tuo didesnė laisvė skleistis diferencinei dekomponavimo ir komponavimo sąvei- 
kai; pasaulio variantas tampa menu, kai ši sąveika pasireiškia kaipo tokia. Vadi- 
nasi, sintaktinis ir semantinis tankis, padidėjęs simbolių reikšmingų aspektų mastas 


204 Ten pat, p. 32. 

205 Charlesas Altieri knygoje Act and Ouality. A Theory of Literary Meaning and Humanis- 
Hic Understanding (Amherst, 1981. P. 279) teisingai pastebi, kad Goodmano egzemplifikaci- 
jos samprata, kitaip negu ikoninis ženklas, leidžia aprašinėti meno kūrinių sąsajas su jų 
kontekstais. 

206 Goodman. Worldmaking, p. 67-68. 

bei panaudojimas ir iš to susidaranti referencijų gausa yra tik apraiškos, atsklei- 
džiančios sąveikos žaismą. Kai įveiksminama sąveika, prasideda menas arba pa- 
saulio variantas, įgyjantis meno pobūdį. 

Taigi meno kūrinys egzemplifikuoja referencijų sistemą, per kurią gali atsi- 
skleisti pasaulių darymo procesas. Bet, kaip ir visa kita, meno kūrinys yra tik 
vienas pasaulio variantas, o išsiskiria jis tuo, kad nėra nutaikytas į konkretų praktinį 
tikslą, nors dėl to jis nėra mažiau pragmatiškas už kitus variantus. Jis pragma- 
tiškas tuo, kad egzemplifikuoja operacijas, kuriomis daromi pasauliai: „Egzem- 
plifikacija niekada nebūna fiktyvi - egzemplifikuojami požymiai arba etiketės 
negali būti niekinės arba tuščios, - nes egzemplifikuojamas požymis yra bent jau 
pačiame pavyzdyje, o egzemplifikuojama etiketė jį bent jau denotuoja“??. Ta- 
čiau būtent todėl egzemplifikacija meno kūriniu negali apsiriboti vienu požy- 
miu, dariniu, aspektu ar net atvira etikete meno kūrinys, nors egzemplifikacijoje 
turi būti individualios savybės. Iš tikrųjų „tai, kas egzemplifikuojama, veikiau 
ieškoma, o ne randama“268, nes meno kūrinio požymiai, dariniai ir t. t., kaip izo- 
liuotos visumos dalys, yra gana neapibrėžti, ypač dėl to, kad egzemplifikacija 
visada suponuoja santykius tarp tų elementų, kurie atskleisti. Todėl egzemplifi- 
kacija yra ne tik atidengimas - ją sudaro „atradimas ir pritaikymas to, kas eg- 
zemplifikuojama“??. Esminis dalykas čia yra slystantis skirtumas, generuojantis 
„faktą iš fikcijos“. „Taigi fikcija - rašomoji, tapomoji ar vaidinamoji - nepriskirti- 
na nei niekui, nei permatomiems galimiems pasauliams - ji priskirtina, tegu ir 
metaforiškai, aktualiems pasauliams [...] Aktualiuose pasauliuose fikcija veikia 
labai panašiai kaip ir nefikcija. Cervantesas, Boschas ir Goya ne mažiau už Bos- 
wellą, Newtoną ir Darwiną ima, išardo, perdaro ir perima pažįstamus pasaulius, 
performuoja juos įspūdingais ir kartais sunkiai suprantamais, bet galiausiai at- 
pažįstamais — t. y. at-pažįstamais - būdais.“210 

Kadangi visi pasaulių darymo procesai bent jau struktūriškai yra kone tapa- 
tūs, juos galima atskirti tik pagal jų pragmatinius tikslus. Egzemplifikuojant tokius 
procesus, gausinamos referencijos ir komplikuojami jų tinklai?!!, šitaip įtraukiant 
slystančio skirtumo dvigubą kodavimą, kuris kuria referencijų grandines, o šios 
tuo pat metu jį diferencijuoja. Tokį santykį turi egzemplifikuoti meno kūrinys 
atskleisdamas, kaip daromi pasaulio variantai. 

Krenta į akis, kad konstruktyvistinis Goodmano požiūris - ir galbūt konstruk- 
tyvizmas apskritai — pateikia žiedinę argumentaciją. Jeigu koks nors pasaulio 
variantas tampa pasaulio darymo paradigma, tai labiausiai dėl to, kad galime 
kalbėti tik apie tai, kas vyksta šiapus referentiškumo. Bet paradigma parodo tarp 


207 Goodman. Worldmaking, p. 60. 

208 Ten pat, p. 64. 

2 Goodman. Worldmakinę, p. 137. 

20 Ten pat, p. 104-105. 

2 Žr. Goodman. Mind, p. 124, 136-137. 

referencijos tipų sukeltą diferenciaciją, referencijos takų atsidengimą ir referenci- 
jos grandinių gausėjimą. Tai reiškia, kad meno kūrinys negali būti kas nors dau- 
giau kaip sudėtinga sintaktinių santykių sistema arba - geriausiu atveju - nuolat 
besiplečiantis reguliavimo procesas, įrėminantis žaidimą, kurio taisykles reikia 
atrasti. Referencijų gausybė rodo, kad esama nuolatinio poreikio sulaikyti fikty- 
vumą atskaitos sistemose, nors rezultatas yra veikiau mobili referencijų sistema, 
o ne referencinis fiktyvumo apibrėžimas. 

Šiame kontekste taip pat atrodo, kad fiktyvumas susijęs su ribų peržengimu, 
kuris čia vyksta tarp pasaulio variantų. Jeigu meno kūrinys tikrai egzemplifikuo- 
ja šį procesą, jis taip daro įkūnydamas variantą, neturintį jokios situacinės prag- 
matikos, ir taip įgydamas savo pragmatinį tikslą —- nušviesti pasaulių darymą. 
Tačiau ši funkcija meno kūrinį apriboja. „Tai, ką portretas ar romanas egzempli- 
fikuoja arba išreiškia, dažnai pasaulį pertvarko drastiškiau negu tai, ką kūrinys 
tiesiogiai ar figūratyviai sako arba vaizduoja; ir kartais tema pasitelkiama tik kaip 
priemonė tam, kas egzemplifikuojama arba išreiškiama.“?!* Jeigu meno kūrinyje 
svarbiausia egzemplifikuoti pasaulio darymą, jis tapatintinas su savo referenci- 
jos grandinių sintagminiu tinklu, ir ši redukcija — tai kaina, kurią reikia mokėti 
norint egzemplifikuoti „faktą iš fikcijos“. Jeigu meno kūrinys pirmiausia laikomas 
pasaulių darymo referencija, neišvengiamai užtemdomos svarbios jo ypatybės. 
Pavyzdžiui, Goodmanas teisingai pabrėžia, kad jo argumentacija nepripažįsta 
jokių pareiškimų apie gerą ar blogą meną*?. Tačiau konstruktyvizmui reikia meno, 
įtikinamai grindžiančio jo poziciją. Todėl ne itin svarbu, ar Goodmanas siekė išplė- 
toti naują orientaciją menui ir mokslui integruoti!“, nors jis, be abejo, tai padarė. 

Kur kas svarbiau išvaduoti iš ėjimo ratu konstruktyvistinę „fakto iš fikcijos“ 
sampratą. Ėjimas ratu rodo, kad fikcijos negalima kognityviai apčiuopti ir juolab 
ontologiškai pagrįsti, tad iš visų pasaulio variantų reikia ieškoti to, kuris gali eg- 
zemplifikuoti, kas vyksta, kai iš fikcijos randasi faktas. Egzemplifikuoti reikia 
persvėrimą, ištrynimą, papildymą ir sutvarkymą, nes šios operacijos dingsta, kai 
tik pasaulio variantas baigtas. Jas pačias užfiksuoti galima tik per diferencijuo- 
jantį jų veikimo intensyvumą, bet tai suponuoja, kad visi pasaulio variantai orga- 
nizuojami sintagmiškai. Jeigu ėjimas ratu nevirsta užburtu ratu, tai daugiausia 
dėl to, kad meno kūrinys „pertvarko“ tai, kas šiaip būtų prarasta. Atkuriant, kas 
vyksta visuose pasaulių darymo procesuose, irgi kartojama - tai „faktas iš fikci- 
jos“, tai netgi paverčia fiktyvumą būtina nepaliaujamo kartojimo sąlyga, bet kadan- 
gi šis kartojimas išvengia bet kokio galimo referentiškumo, Goodmanas imasi 
pliuralizmo „ir dėl pažinimo tikslų, ir dėl turinio“?V?. 


12 Goodman. Worldmakinę, p. 106. 

213 Žr., be kita ko, Goodman. Mind, p. 199. 

21* Dieteris Henrichas pateikia kritinę perspektyvą šiuo klausimu: „Kunstphilosophie 
und Kunstpraxis. Ein Interview“ + Kunstforum, 100 (1989). P. 175 ir toliau. 

25 Putnam, p. 615. 

Meno reikšmė tematizuotos fikcijos diskurse auga tiek, kiek menkėja iš anks- 
to duotoji realybė, su kuria neva susidurdavo pažinimo keliu einantis subjektas. 
Kol epistemologija buvo pagrįsta subjekto ir objekto perskyra, mokslas visada 
turėjo pirmenybę prieš meną, ypač kai skepticizmas pripažino tik kontaktą su 
fenomenais arba, geriausiu atveju, - jų apdorojimą. Tačiau apdorojimas - jau la- 
tentinis konstruktyvizmas, bent modalumo, nors ne pragmatinio taikymo atžvil- 
giu. Nes fenomenų priartinimas prie suvokimo - į juos projektuojant pojūčius, 
tarsi šie būtų tikrosios savybės - konstruktyvistiniu požiūriu atrodo kaip pasto- 
liai, kuriais apramstomos epistemologinės premisos. Jeigu atmetame substancia- 
listinį požiūrį į realybę arba, kitaip tariant, „jeigu realybė yra tai, ką nustatome (o 
ne randame), [tai] nustatymo mastas yra didelis, o ką manyti apie tai, ką nustatė- 
me, spontaniška intuicija nepajėgi pasakyti“?!*. Nes dabar reikia įvertinti kon- 
struktų laimėjimus, o tam reikia jų daug, kad lygindami sužinotume, kokius pa- 
rametrus jie gali apimti. Tačiau rezultatas bus tik taksonominė gausa, nors ji turi 
likti prieinama pažinimui, jeigu pliuralizmas turi turėti kokią nors prasmę. Vykstant 
tokiam procesui būtina orientuotis į meno kūrinį, kuris įgyja centrinės paradigmos 
statusą, kai reikia egzemplifikuoti patį konstravimą. 


6. Pažinimo chameleonas: Keletas išvadų apie fikciją 


Aptarus filosofiniame diskurse tematizuotos fikcijos paradigmas, aišku, kad tuo 
pačiu terminu nuolat nusakoma kas nors kita. Kol fikcija buvo kritikuojama, ji 
buvo gana nuosekliai apibrėžiama — nepaisant daugelio variacijų demaskavimo 
tema - kaip Žmogaus sąmonės paklydimas. Vos į ją pažvelgus pritariamai, prasi- 
dėjo požiūrio į jos esmę poslinkis. Kadangi jos panaudojimas, su kuriuo ji buvo 
tapatinama, kito, ji negalėjo turėti pastovios tapatybės, nes panaudojimas liudija 
funkciją, o ne steigtį. 

Tačiau nuo XVIII a. fikcija buvo naudojama pažinimo tikslams, o šis savo 
ruožtu tokią funkciją darė įtikinamą, bet negalėjo pagrįsti ontologiškai. Nors ir 
stengtasi, fikcijos nepavyko apibrėžti, o šį jos permainingą pobūdį lėmė bandy- 
mų ją apčiuopti įvairovė. Fikcijos kritika pasirodė lengvesnė užduotis, nes ji ne- 
kvestionavo, kad demaskavimo objektas yra atpažįstamas. Bet ir neigiamas po- 
žiūris į ją jau pasižymėjo šiokia tokia dichotomija, per kurią fikcijos pobūdis ėmė 
smarkiai keistis, kai jos būtinybė buvo tvirtai pripažinta. Štai Baconui stabas ir 
hipotezė buvo reprezentavimo formos - stabas sudaiktina suvokiamumo sche- 
mą, o hipotezė šią schemą laiko bandymų lauku gamtos dėsniams pažinti. Kol 
pažinimas buvo beribis, fikcijos buvo nebūtinos, tad Baconui hipotezė neatrodė 
kaip euristinė fikcija. Tačiau struktūriškai čia užgožiama dichotomija. Ji dar neiš- 
siskleidusi, nes stabas siejasi vien su įpročių suformuotu subjektu žmogumi, o 


"16 Bruner, p. 104. 

hipotezė - su esamų gamtos dėsnių tikrumu. Bet šiam tikrumui išnykus, prasivė- 
rė plyšys tarp subjekto ir pažinimui neprieinamos tikrovės —- tada prireikė su- 
glausti tuos du elementus, kuriuos Baconas laikė nesuderinamais. 

Taigi pritarimas fikcijai reiškia, kad mintyse suliejami skirtingų kategorijų 
dalykai. Todėl nuo tada fikcija buvo įtraukta į epistemologinę subjekto ir objekto 
perskyrą ir jos pobūdis keitėsi pagal savo meto pažinimo ribų suvokimą. Jos te- 
matizavimas liudijo pažinimo trūkumus, kuriuos, atsižvelgiant į epistemologijos 
universalaus pagrįstumo aspiracijas, reikėjo kuo nors kompensuoti. Tad šitaip 
nuo Kanto „tarsi“ per Benthamo daugialypį „fiktyvių esinių“ panaudojimą iki 
Vaihingerio besidauginančių tipų bei modelių fikcija darosi vis svarbesnė. Ši rai- 
da proporcinga pripažįstamam realybės užsisklendimui nuo pažinimo. Bet net 
reliatyvizmas, nominalizmas ir pliuralizmas negali išsiversti be fikcijos, kuri da- 
bar tampa diferencialu, nužyminčiu perskyras kaip persimainymo sąlygą. 

Jeigu fikcija tematizuoja save šitieka daug skirtingų dalykų, tai aišku, kad jos 
esmė nesileidžia apibrėžiama. Bet šią išvadą galima ir apversti: kaip tik todėl, 
kad apibrėžtumas vis siekia nusakyti fikciją, ji ima atspindėti apibrėžtume glū- 
dintį aklumą. Tai paradoksalu dėl to, kad fikcija - tarkim, epistemologijai, nomi- 
nalizmui ar konstruktyvizmui — turi kompensuoti arba išgauti ką nors tokio, ko 
šios sistemos neapima. Kadangi korekciją aiškiai lemia teorijos, kurioms reikia 
korekcijos, jos ir nustato, kas joms būtina, kad tinkamai funkcionuotų. Šitaip fikcija 
tampa pažinimo chameleonu, o tai reiškia, kad, būdama tam tikra apibrėžtumo 
korekcija, ji neišvengiamai turi transcenduoti pačias sąvokas. Kompensuodamas 
sąvokos silpnybes, fikcijos tematizavimas diagnozuoja esminius atitinkamos teo- 
rijos trūkumus, ir šitaip fikcijos neapibrėžtumas įgyja savo tiesą. Tačiau ši tiesa 
pasirodo nepažini, ir todėl fikcija visada buvo tapatinama su melu, kol pažinimas 
buvo neginčijama atskaitos sistema. 

Fikcijai, kaip melui, buvo suteiktas predikatas, tuo pat metu laikytas jos steig- 
timi. Panašią atributų naštą ji nešė ir per savo teigiamo vertinimo istoriją, nes, 
tyrinėjant jos funkcijas, vis būdavo paspekuliuojama ir jos „prigimtimi“. Todėl 
fikcijos tematizavimas išskleidė kintančių predikatų eilę - jie visi galiausiai aprū- 
pino fikciją tam tikru substratu. Šie substratai nuolat kinta - tai gali būti stabai, 
kalbiniai signifikantai arba idėjos, ir tai dar anaiptol neišsamus predikatų sąrašas. 
Tik tapusi diferencialu tarp iškomponavimo ir komponavimo, fikcija galiausiai 
išsiverčia be jai primestų steigčių. Tačiau šie kintantys predikatai kilo iš fikcijos 
skirtingų funkcijų, o ne iš tariamos jos prigimties; todėl manyta, kad kiekviena 
funkcija išplaukia iš giluminio fikcijos pobūdžio, tad funkcija tapdavo tikėtina 
pasitelkus kokį nors tariamą pagrindą. Visos predikacijos buvo strategijos, o ne 
apibrėžimo dalykas, nes svarbiausia buvo parodyti, kad kažkas, kas funkciškai 
būtina, bet nepažinu, funkcionuoja suprantamai. Tad fikcijai priskirtos savybės 
išreiškė kontrolę, kurios reikėjo siekiant sumažinti būtino fikcijos naudojimo ri- 
Ziką. Todėl fikcija visada pasireiškia kaip kažkas apibrėžta, o primestas substra- 


151 


tas atsiskleidžia kaip priskyrimo schema, kurią visai lengva pakeisti kitais pri- 
skyrimais, nusakančiais fikciją kaip ką nors kita. 

Jeigu priskyrimo schema laikoma fikcijos „prigimtimi“, fikcija sudaiktinama 
ir ima virsti stabu. Tai nebūtinai stabas Bacono prasme, nes pati fikcija netapati- 
nama su tomis realijomis, kuriose ji funkcionuoja; bet kaipo darinys ji yra pro- 
duktas, o iš tikrųjų ji tik funkcionuoja kaip veikimas - tai galioja nuo Kanto iki 
Goodmano. Todėl logiška, kad postmoderniame diskurse sudaiktinimas visiškai 
išguitas iš fikcijos ir visų primestų substratų pėdsakai demaskuoti kaip simuliak- 
rai2!. Jeigu fikcija atsiskleidžia kaip tuščia forma, ši forma gali atstovauti pačiam 
sufikcininimui, kuris - kaip ko nors prasimanymas - tematizuotos fikcijos istori- 
joje arba susiliedavo su savo produktu, arba būdavo tapatinamas su juo. 

Nors ši istorija reiškėsi kaip visų fikcijai priskiriamų predikacijų, turinių ir 
ypatybių paneigimas, ji vis dėlto liudija siekį išsiaiškinti, kas yra fikcija. Per to- 
kius tyrinėjimus fikcija visada pasirodo turinti ir funkciją, ir vietą. Benthamui ji 
funkcionuoja kaip modalumas, atstovaujantis šiaip jau nepermanomoms reali- 
joms, bet jos vieta yra kalboje, kurios jis nelaiko fikcija. Jeigu fikcija sutapatinama 
su kalbiniu apibūdinimu, toks nominalizmas atsižvelgia į įžvalgą, kad, norint 
panaudoti pasirodančius daiktus, reikia reprezentavimo. Vaihingeriui reprezen- 
tavimas nebedominuoja, nors dar taip pat skiria funkciją ir vietą. Fikcija įgalina 
projektuoti pojūčius kaip tariamas daiktų savybes, bet jos vieta yra idėjoje. Pasta- 
roji, žinoma, efemeriškesnė ir skaidresnė už kalbą, bet ji įgyja konkrečią struktū- 
rą perkeldama inkarą nuo kalbinio apibūdinimo prie idėjų sferos. Goodmanas, 
regis, pašalina funkcijos ir vietos perskyrą, tad šio keisto užmojo suteikti fikcijos 
funkcijai konkretų pagrindą lieka tik pėdsakai. Iš tiesų vien šie pėdsakai dar pra- 
veria šiokią tokią įžvalgą į fikciją, kuri šiaip yra nesuvokiama, nors ir toliau gau- 
siai funkcionuoja. Sukonkretindama skirtumus, fikcija tampa svarbi pasaulio dary- 
mo variantams, o kintamų referencijos sistemų sklaida parodo, kad ji nėra visai 
be vietos. Šių vietų liekanos patvirtina, kad fikcija visada būna pirmesnė už va- 
riantus ir kad ji nubrėžia jų kontūrus. Šitaip ji tampa kertiniu nominalistinio kon- 
struktyvizmo akmeniu. 

Iš viso to galime padaryti tam tikras išvadas apie fikcijos tematizavimą. Pir- 
ma, funkcijos ir vietos perskyra reiškia, kad fikcija visada turi būti lokalizuota 
ten, kur manoma esant realybę - kad ir kaip konstituotą, - kurią, nepakankamai 
pažindami, turime paveikti. Su šia funkcija lokalizuodami fikciją, neišvengiamai 
laikomės įsitvėrę pagrindinių epistemologijos sąlygų, nes, norint veikti pažini- 
mo ribas, reikia atspirties taškų, kurių realumas atrodo neabejotinas, - kalbos ir 


217 Apie substitucijos pobūdžio variacijas žr.: J. Baudrillard. Der symbolische Tausch und 
der Tod. Vertė Gerd Bergfleth ir kt. Mūnchen, 1982. P. 77-130; ir Renatės Lachmann knygą 
Gedūchtnis und Literatur (Frankfurt/M., 1990), P. 13-50, kur gerai nušviestos mnemonikos ir 
simuliakrų giluminės sąsajos. Žr. t. p. Friedrich Kittler. „Fiktion und Simulation“ // Philosop- 
hien der neuen Technologie. Red. Ars Electronica. Berlin, 1989. P. 57-79. 

idėjos. Tik šioms sąlygoms atkritus, fikcija darosi nebeapčiuopiama, nepažini ir 
geriausiu atveju pasireiškia kaip diferencialas, keičiamas to, ką pats keičia. 

Antra, laipsniškas funkcijos ir vietos perskyros išnykimas liudija pastebimą 
poslinkį nuo fikcijos kaip reprezentavimo prie fikcijos kaip intervencijos. Jeigu 
fikcija yra vien reprezentavimas, ji susidaiktindama pavirsta stabu. Iš čia ir skili- 
mas tarp atskirų esinių, toks akivaizdus Benthamo dėstyme - daiktų išvaizda 
reprezentuojama tam, kad būtų nustatyta jų esmė. Vaihingeriui rūpi naudojant 
modelius ir tipus taip manipuliuoti nereprezentuojama realybe, kad ji atsivertų 
intervencijai. Šitaip fikcija virsta apdorojimo įrankiu. Menkėjant fikcijai kaip rep- 
rezentavimui, atitinkamai didėja fikcija kaip intervencija, - abu poslinkius at- 
spindi pokyčiai jos pobūdžio apraiškose filosofiniame diskurse. Kaip gryna in- 
tervencija į pasaulio variantą, sukurtą ankstesnių intervencijų, ji praranda netgi 
savo instrumentinį pobūdį, išnykstantį diferencinių veikimo modusų liekanose. 

Trečia, vykstant tokiam pokyčiui, krenta į akis fikcijos svarba veiksmui. Tokia 
svarba nebėra pažinimo objektas - ji matuojama sėkmės matu, kurio parametrus 
lemia kontekstinės vartosenos reikalavimai. Šiomis sąlygomis tai, kas dar pažin- 
tina, pajungiama kintančiam praktiniam tikslui, priklausomam nuo situacijos, 
tad fikcija negali turėti nei nepriklausomos formos, nei fiksuotos vietos ir juolab — 
būti produktas. Kaip ribų peržengimo veiksmą, ją galima adekvačiai nusakyti tik 
jeigu konstituojami pasauliai, kuriuose turi būti veikiama. Užuot koregavusi epis- 
temologiją, fikcija - pritarimo jai istorijoje - tampa pragmatinio veikimo sąlyga. 

Jeigu norime ką nors pasakyti apie pačią fikciją, reikia imtis ne pažinimo, o 
meno. Peržvelgę aptartas paradigmas matome, kad menas nenušviečia fikcijos, 
kai - nepaisant epistemologinio skepticizmo išlygų — tikrovės duotybė nekves- 
tionuojama. Benthamui prireikė fikcijos, nes daiktai atsiskleidė tik savo išvaizda, 
o šią reikėjo tinkamai apibūdinti, kad ji nebūtų laikoma daiktais. Kai tekdavo 
pateikti „fiktyvių esinių“ pavyzdžių, jis visada griebdavosi teisės fikcijų, kurios, 
kaip buvo gerai žinoma, įsitvirtino jau Romos teisėje ir todėl gerai tiko iliustruoti 
fikcijos funkciją. Seniausia pripažinta fikcija Benthamui tapo proveržio į pritari- 
mą fikcijai paradigma. 

Vaihingeris retkarčiais prabyla ir apie estetines fikcijas, bet mini jas daugiau- 
sia tam, kad užtikrintų, jog jo fikcijų katalogas išsamus. Jam estetinė fikcija tėra 
viena iš daugelio, ir, kitaip nei su mokslinėmis, su jomis jis, regis, nelabai žino, ką 
daryti. Žinoma, kaip ir visas kitas fikcijas, ją lemia jos praktinis naudojimas, kuris 
tačiau čia atrodo kaip klasikinės estetikos klišė: „Estetinė fikcija ir jos teorija iš 
daliės glaudžiai susijusios su moksline fikcija; ir tai visai natūralu pagalvojus, 
kad abi kuriant veikia tie patys elementarūs pamatiniai psichiniai procesai. Estetine 
fikcija siekiama pažadinti mūsų taurius ir šiaip svarbius jausmus. Be to, estetinė 
fikcija, kaip ir mokslinė, yra ne savitikslė, o priemonė siekti aukštesnių tikslų“ Ž!*. 

Šiuo požiūriu, estetinė fikcija neturi ypatingos savitos funkcijos, ir kyla klausi- 
mas, ar šie „aukštesni tikslai“ yra kas nors daugiau negu mirštantys klasikinės 
estetikos aidai. 

O štai Goodmanui pasaulio darymo būdai įkūnyti mene. Iš esmės tai gali būti 
todėl, kad pasaulių daugis negali turėti vieno transcendentinio jų stebėjimo taš- 
ko. Vadinasi, pamatinės pasaulių darymo operacijos, jei jos apskritai suvokia- 
mos, gali būti egzemplifikuojamos tik paradigmomis. Nusimetęs didžiąją dalį 
pragmatinės būtinybės, menas tampa pasaulių darymo proceso referencija - pro- 
ceso, kuris kitų referencijų neturi, nes yra nepagrindžiamas. 

Tačiau egzemplifikacija reiškia, kad niekada nebus pateikta „būdų“ visumos — 
visada bus rinktiniai pavyzdžiai, ypatybės, dariniai, referenciniai tinklai, interven- 
cijos ir kombinacijos: egzemplifikuojant visi jie bus išskirti. Tai galioja ir tada, kai 
egzemplifikacija virsta denotacija, o pastaroji — išraiška, ir kai atverti referencijos 
takai išsišakoja į referencijos grandines. Nors egzemplifikacija savo pavyzdžiams 
suteikia apibendrinančią tendenciją, ji jokiu būdu negali apimti fenomenų kom- 
pleksiškumo. Tai galiausiai susiję su tuo, kad, nors ir daug kur pritaikoma, eg- 
zemplifikacija yra referencija, kuri fikcijos atveju nurodo referentiškumo ribas. 
Kitaip sakant, egzemplifikacija padalija fikciją į tai, kas dar atvira pažinimui, ir 
tai, ką gali papildyti tik vaizduotė. Pajungta referencijai, fikcija pasidaro dviaš- 
menė: ji peržengia savo pažinumą ir kartu mobilizuoja vaizduotę, atverdama jai 
tai, kas plyti už referencijos ribų. 

Filosofiniame diskurse tematizuota fikcija pasižymi akivaizdžiu ambivalen- 
tiškumu, tiesiog persmelkiančiu šį diskursą, kurio pastangos suvokti fikciją at- 
skleidžia, kad ribų peržengimas - jos žymė. O jeigu ši žymė nebuvo pakankamai 
tematizuota, tai todėl, kad fikcijos teigiamo vertinimo istorijoje ribų peržengimas 
visada buvo pasitelkiamas kintamiems tikslams. Fikcija papildo žmogų ir leidžia 
jam veikti peržengus savo ribotumą. Tai gali reikšti, kad į reikiamą pragmatinį 
užtvarą įtraukiamos padėtys, pranokstančios kalbą (Benthamas) arba sąmonę (Vai- 
hingeris), arba esamus pasaulio variantus (Goodmanas), ir kad žmogui suteikia- 
reikmių. Jeigu svarbiausia yra sėkmė - pasiekiama veikla,apdorojimu arba per- 
tvarkymu, - fikcija ne tarpininkauja tarp realybės ir pažinimo, o daro poveikį 
ribų peržengimu, įtraukdama vaizduotę procesu, neprieinamu pažinimui ir ga- 
liausiai išvengiančiu referentiškumo. Kai pažinimas ir referentiškumas fikcijoje 
prieina ribą, pažinimas ima atskleisti antropologines reikmes. 

IV. Įsivaizdavimas 


1. Istorinė pratarmė 


Fikciškumas nėra tapatus literatūrai, nors jo dėka literatūra įmanoma. Įprastinis 
fikcijos kaip kažko išgalvoto supratimas nieko nepasako apie jos poveikį ir juolab 
jos laimėjimus. Tatai geriausia tyrinėti gvildenant fiktyvumo sąveiką su antruoju 
esminiu literatūros teksto komponentu - įsivaizdavimu. 

Prieš susitelkdami į šią sąveiką, turime panagrinėti kai kurias pamatines įsivaiZ- 
davimo konceptualizacijas, nors jis iš esmės nesileidžia apibrėžiamas. Nepaisant 
to, įsivaizdavimo patirtis yra visiškai akivaizdi ir neabejotina. „Įsivaizdavimas“ 
[das Imaginūre; the imaginary| —- palyginti naujas terminas - išplito kylant skep- 
ticizmui dėl vaizduotės ir fantazijos „tikrosios prigimties“. Akivaizdu, kad šis 
žmogaus potencialas pasireiškia skirtingais būdais: su svajonės sparnais jis gali 
nukeliauti į savus pasaulius, vaizduotėje sukelti vaizdus arba vaizduotės galio- 
mis iškviesti ką nors į esatį iš nesaties. Kadangi tokį daugialypį potencialą galima 
tyrinėti tik per jo aspektus, neturėtų stebinti, kad vaizduotės, arba fantazijos, is- 
torijoje susidurdavo nesuderinami diskursai, kuriems rūpėdavo arba jos steigtis, 
arba jos kaip ars combinatoria statusas, arba jos kaip sugebėjimo statusas. 

Pažvelgus į steigties diskursus, atsiskleidžia akivaizdi redukcija — fantazija 
visada pajungiama kam nors kitkam. Fantazija buvo laikoma tobulybe ta pras- 
me, kad esą menas mums leidžia prisiliesti prie tobulybės! - ši idėja vyravo iki 
pat Nietzsche's, kuriam menas reiškė būtinybę siekti tobulumo. Bet jau čia susi- 
duriame su dviprasmybe: ar fantazija yra tobulybė, ar tiesiog būtina galia, leidžian- 
ti pasiekti tobulybę per meną? Bet kuriuo atveju šis argumentas suponuoja, kad 
tobulybė yra kažkas priešingo egzistuojančioms realijoms - ji įgyja savo formą 
per tai, ką reikia įveikti. 

Panašių problemų kelia sampratos, fantaziją laikančios kitoniškumu. Tradi- 
ciškai kreipiantis į mūzas, šis kitoniškumas tapatinamas su įkvėpimu ir išmone, 
kuriais į pasaulį atnešama kas nors, ko iki tol nebuvo. Šiuo požiūriu, fantazijos 
pasirodymas sukuria poveikį, kurio negalima išvesti iš nieko, kas buvo anksčiau. 
Kitoniškumas buvo laikomas šventa beprotybe, kuri įsibrauna į pasaulį ir savo 
apsėstuosius iš jo išgina. 

Kitoks psichoanalizės požiūris. Ji fantaziją sieja su pasąmone, pajungiančia ją 
„pirminio proceso dėsniams“?, nors jos klaidžiojančioms „atžaloms“, apsireiš- 


I Žr.t. p. Hans Robert Jau. „Das Volkommene als Faszinosum des Imaginaren“ // Funk- 
tionen des Fiktiven (Poetik und Hermeneutik, X). Red. Dieter Henrich ir Wolfgang Iser. 
Mūnchen, 1983. P. 443—461. 

? Friedrich Nietzsche. Werke, II. Red. Karl Schlechta. Mūnchen, 1977. P. 995. 

3 Rolf Vogt ir kt. „Experimetelle Rorschach-Untersuchung zur 'pensėe opėratoire““ // 
Psyche, 33 (1979). P. 834. 

kiančioms tik sąmonei, reikia kitos indentifikavimo referencijos. O kaip troški- 
mui, fantazijai reikia savojo „aš“ „veidrodinės stadijos“ (Lacano terminas), kad 
nušviestų antrąją ego pusę. 

Visi šie fantazijos apibrėžimai — nusakantys ją kaip tobulybę, kitoniškumą, 
dalį pirminio proceso arba troškimą — rodo, kad paprastai ją galima suvokti tik 
kontekstuose: kasdienių realijų, įkvėpimo pakeisto pasaulio, psichikos mecha- 
nizmų arba stygiaus, kurį reikia užpildyti. Kad ir kokie skirtingi kontekstai ir su 
jais susiję apibrėžimai, visi atskleidžia fantaziją kaip įvykį: ji priešinasi netobulu- 
mui, keičia pasaulį, į kurį įžengia, klajoja po psichiką arba pateikia sužlugusių 
troškimų atspindį. Visais atvejais fantazija pasireiškia ne kaip substancija, o kaip 
funkcija, ankstesnė už tai, kas yra, nors pasirodanti tik tame, kas yra. 

Tai, kad pagrindimo diskursas išryškina įvykinį fantazijos pobūdį, atspindi 
jos nežabotumą, taigi ir sunkumą ją apibrėžti. Jos susiejimas su kontekstais rodo, 
kad ji naudojama kokiems nors tikslams, ir neretai tikslai supainiojami su apibrė- 
žimu, kai, pavyzdžiui, Adamas Smithas vaizduotę tapatina su užuojauta, nes ji 
leidžia žmogui pasijusti kito vietoje*. Čia įvykio aspektas tiesiog sužmoginamas, 
nes įsivaizdavimo procesas leidžia įveikti skirtumą tarp žmonių. Bet jeigu fanta- 
zija atkabinama nuo tokių kontekstinių sanklodų, ji gali įsišėlti. Hume'as perspė- 
jo, kad tokiais atvejais „vaizduotė linkusi tapti kanibale ir atsigręžti prieš save 
pačią“?, - tokio požiūrio laikėsi ir Goethe, vaizduotę traktuodamas kaip dvilypę 
galią, kuri esanti neprilygstama kūrybinė priemonė skverbiantis į patirtį, bet, at- 
palaiduota nuo tokių užduočių, galinti tapti teroro versme“. 

Jeigu fantazija gali tapti teroro ir savigriovos versme, jos įvairūs apibrėžimai, 
ko gero, sietini ne tiek su jos būdingiausiomis savybėmis, kiek su jos pritaikymą 
reguliuojančiais veiksniais. Bet tada reikia klausti, ar diskursų atskleistas kon- 
tekstas tikrai apibrėžia, ar tai tiesiog bandymas nukreipti sprogdinančias fanta- 


+ Žr. Adam Smith. The Theory of Moral Sentiments (The Glasgow Edition of the Works 
and Correspondence, I). Red. D. D. Raphael ir A. L. Macfie. Oxford, 1976. P. 12, 22, 75, 317. 

5 Štai kaip Hume'o požiūrį į vaizduotę apibendrina Jamesas Engellis knygoje The Crea- 
tive Imagination: Enlightenment to Romanticism (Cambridge/ Mass., 1981), p. 55. Esė apie tra- 
gediją Hume'as rašo: „Pagrįsdami šį argumentą, galime pastebėti, kad jeigu vaizduotės ju- 
desiai nevaldo aistros judesių, išeina priešingai, ir pirmieji tampa pavaldūs antriesiems, virsta 
jais, o tai tik didina kenčiančiojo skausmą bei sielvartą“ (David Hume. Essays, Moral, Politi- 
cal and Literary. Oxford, 1963. P. 228). Apie Hume'o aistrų sampratą žr. Ralpho Coheno straipsnį 
„The Transformation of Passion: A Study of Hume's Theories of Tragedy“ (Philological Ou- 
arterly, 41 [1962]), p. 450—464, kur pateikta itin pamokomų įžvalgų. 

ė Savo pastabose „Tag- und Jahreshefte“ (1805) (Autobiographische Schriften, II [Ham- 
burger Ausgabe, 10]. Mūnchen, 1981. P. 40) Goethe rašo: „Tada tikrai paaiškėjo, kaip būtina 
auklėjant nepašalinti vaizduotės, bet ją reguliuoti ir, laiku jai atveriant kilnius vaizdus, pa- 
teikti grožio malonumą bei tobulumo poreikį. Maža pažaboti juslingumą, tobulinti suprati- 
mą, užtikrinti proto viešpatavimą: vaizduotės galia tyko kaip galingiausias priešas - ji iš 
prigimties turi nenugalimą trauką prie absurdo, kuris galingai veikia net išsilavinusius Žmones 
ir, nepaisydamas jokios kultūros, padoriausiame pasaulyje išskleidžia įgimtą išsidarkiusių 
laukinių brutalumą“. 

zijos galias. Jeigu taip, tai fantazijos istorija nusako bandymus kontroliuoti jos 
išsiveržimą iš jai pačiai būdingo dvilypumo. Ši istorija parodo, kaip fantazija palen- 
kiama tikslams, kad išliktų suvaldoma. Vos sukeitę akcentus, galime pasakyti, 
kad fantazijos istorijos pagrindas yra jos dviprasmiškas potencialas ir potencia- 
lus dviprasmiškumas. 

1728 m. Zachary Mayne'as veikale „Two Dissertations Concerning Sense and the 
Imagination“ pažymėjo, kad vaizduotė yra „kaip chameleonas - padaras, keičiąs 

spalvą pagal vietą, kurioje atsiduriąs“'. Tai buvo anaiptol ne pirmas bandymas 
pažinti fantaziją. Jau XVII a. jai padidėjęs dėmesys grįžo prie Aristotelio aiškini- 
mo, kad fantazija yra tarp percepcijos ir mąstymo. Hobbesas perima perskyrą, 
nubrėžtą tarp lotyniško žodžio imaginatio ir graikiško phantasia - pirmasis tai- 
komas įsivaizduojant objektą, kurio nebėra, todėl tai esąs „nykstantis jutimas“ 
[decayinę sense]. Bet tada Hobbesas suvelia reikalą, šią prisimenamą percepciją 
pavadindamas phantasia: „Ši nykstantį jutimą [...], turiu omeny patį įsivaizdavimą 
[fancy], mes vadiname [...] vaizduote“. 

Šios prisimintos percepcijos leidžia nutiesti saitus, kurie, empirikų požiūriu, 
didina vaizduotės, kaip aktyvios kombinacijos priemonės, svarbą. Tačiau Loc- 
ke'as jos nelabai paisė, nors neabejotina, kad tai, ką jis vadino „intelekto galia“?, 
iš tiesų yra vaizduotės galia. Savo „Esė“ pradžioje, „Laiške skaitytojui“, jis rašo: 
„Tačiau viskas nevienodai veikia įvairių Žmonių vaizduotę. Mūsų intelektai ski- 
riasi ne mažiau nei skoniai“!?. Tačiau vėliau jis aiškiai pasako, ką manąs apie 
vaizduotę: „Ar yra kas nors beprotiškesnio už žmogaus smegenų vaizduotę? [...] 
Bet kas iš viso šio subtilaus žmonių fantazijų [Imaginations) pažinimo žmogui, kuriam 
rūpi daiktų realybė?“!! Nepaisant jos nevaldomo pobūdžio, dėl kurio Locke'as 
perspėja įvairiose „Esė“ vietose!?, idėjų asociacijai funkcionuoti galiausiai reikia 
vaizduotės. Tai akivaizdu iš Locke'o filosofijos locus classicus: „Kadangi papras- 
tos idėjos [...] egzistuoja susijungusios į įvairius derinius, intelektas turi sugebėji- 
mą kelias sujungtas idėjas traktuoti kaip vieną idėją, ir ne tik kaip jos yra sujungtos 
išoriniuose objektuose, bet ir kaip jis pats jas sujungia. Idėjas, taip sudarytas iš 
kelių sujungtų paprastų idėjų, aš vadinu sudėtinėmis“13. Locke'as ne kartą nusako 


" Zachary Mayne. Two Dissertations Concerning Sense and the Imagination. London, 1728; 
perspausdinta New York, 1976. P. 74. 

* Thomas Hobbes. Elements of Philosophy (The English Works, I). Red. Sir William Moles- 
worth. London, 1839; perspausdinta Aalen (Vokietija), 1962. P. 396; Leviatanas. Vertė Kęstu- 
tis Rastenis. Vilnius, 1999. P. 39. 

* Žr. John Locke. Esė apie žmogaus intelektą. Vertė Ramutė Rybelienė. Vilnius, 2000. P. 
150: „jis [intelektas] gali sujungti turimas idėjas ir sudaryti naujas sudėtines idėjas, kurių jis 
niekada nėra gavęs taip sujungtų“. 

10 Ten pat, p. 23. 

! Ten pat, p. 491. 

12 Žr. ten pat, p. 94-95, 146 ir kitur. 

B Ten pat, p. 149. 


šią idėjas sujungiančią galią, bet visada su atributais, tradiciškai taikomais vaiz- 
duotei: „Dėl šio sugebėjimo pakartoti ir jungti savo idėjas intelektas turi didžiulę 
galią įvairinti ir gausinti savo mąstymo objektus [...] Intelektas dažnai pasitelkia 
aktyvią galią sudarydamas įvairius tokius derinius: turėdamas paprastas idėjas, jis 
gali jungti jas į įvairius derinius ir taip sudaryti daugybę įvairių sudėtinių idėjų 
nesigilindamas, ar jos egzistuoja taip drauge gamtoje“!*. Tad McFarlandas teisin- 
gai pabrėžia, kad „tokios nuolaidos asociacionisto šarvuose praktiškai prakerta 
plyšį, pro kurį įsiskverbia vaizduotė kaip įgimta galia“. Taigi vaizduotė užimą 
tuščią vietą empirinės epistemologijos šerdyje - ji yra „užpildanti galia“ [comple- 
ting power], kaip ją pripažindamas apibūdino Hume'as, nors ir turėdamas išlygų 
dėljos suvokiamumo!*. Kaip kombinavimo piremonė, vaizduotė tapati savo funk- 
cijai, bet tai kyla ne tiek iš pačios vaizduotės, kiek iš poreikio įtikinamai pagrįsti 
žinias, gaunamas iš patirties. 

Tai, kad Locke'as sugebėjimą kombinuoti priskiria intelektui, vaizduotę at- 
mesdamas kaip, geriausiu atveju, malonumo šaltinį, yra glaudžiai susiję su suge- 
bėjimų hierarchija, kurioje vaizduotė visada užėmė žemesnę vietą negu protas. 
Kai Locke'as kalbėjo apie „intelekto galią“, tai buvo ne tiek paaiškinimas, kiek 
ženklas, kad idėjų kombinavimą dar reikia daug aiškinti. Tada Hume'as „užpil- 
dančią galią“ tapatino su vaizduote, 0 ne su intelektu. „Intelekto galią“ traktuo- 
dami kaip Locke'o empirizmo asylum ignorantiae, galime stebėti augančią vaiz- 
duotės svarbą: iš pradžių ji - beveik neteisėtai - užima šią tuščią erdvę, o paskui 
kyla asociacinėje psichologijoje, atsiradusioje iš Locke'o empirizmo, ir tampa pri- 
pažintu idėjų jungimo veiksniu. 

Kelią nutiesė jau XVIII a. poetai ir rašytojai. Pasak Engellio, Addisonas leido 
suprasti, kad „vaizduotę panaudojant arba mėgaujantis ja būtina kuo didesnė 
intelekto sugebėjimų ir veikimų sąveika bei integracija“!/. Daktaras Johnsonas - 
kitaip negu Hobbesas - vaizduotę laikė jau ne „nykstančiu jutimu“, o esminiu 
vedliu, taip jungiančiu praeitį, dabartį ir ateitį, kad galėtume išlaikyti tiesų kursą 
per visas patiriamas permainas'ė. 

Kol vyravo XVIII a. požiūris į vaizduotę kaip į kombinavimo priemonę - ir 
tai ypač taikytina pirmajai asociacijos psichologų kartai, - ji buvo apibūdinama 
pagal empirinio pažinimo gaires, suvokiant ją kaip mechaninį veikimą, sujun- 
giantį esamus duomenis. Kaipo tokia, ji tapo pažinimo pamatu, tinkamai nepa- 
aiškinus, kaip ji galėjo pasiekti tokį statusą. Štai šis trūkumas rūpėjo antrosios 
kartos asociacijos psichologams, kurie atskleidė vaizduotę kaip sintetinę galią, 


M Ten pat, p. 149, 224. 

5 Thomas McFarland. Originality and Imagination. Baltimore, 1985. P. 184. 

16 Žr. David Hume. The Philosophical Works, IV. Red. Thomas Green ir Thomas H. Grose. 
London, 1882; perspausdinta Aalen (Vokietija), 1964. P. 164. 

V Engell, p. 39. 

18 Ten pat, p. 52. 

aprašydami ją kaip dinamiškos tėkmės procesą, vientisai sulydantį heteroge- 
niškus elementus. 

Įvairūs vaizduotės, funkcionuojančios kaip kombinacinis veiksnys, aprašy- 
mai vieningai apeina siekinį, kurio ėmėsi pagrindimo diskursas, - apibrėžti, kas 
gi yra vaizduotė. Hume'as terminus „fantazija“ ir „vaizduotė“ vartojo sinonimiš- 
kai - vaizduotę jis matė kaip „tam tikrą magišką sielos sugebėjimą, kuris, nors 
visada tobulas didžiuosiuose genijuose [...], yra niekaip nepaaiškinamas jokio- 
mis žmogaus proto pastangomis“!?. Tai anaiptol ne vienišas požiūris. XVIII a. 
devinto dešimtmečio pabaigoje Herderis aprašė vaizduotę kaip vieną mažiausiai 
ištirtų žmogaus sugebėjimų, nors iš tiesų tai esanti tikroji kūno ir sąmonės jungtis. 
Fichte, iš esmės sekdamas Kantu, ją laikė tiltu tarp proto ir pojūčių - galia, „kurią 
mes vargu ar kada sąmoningai suvokiame“?!, nors „Mokslo teorijoje“ jis pabrė- 
žė: „Taigi čia aiškinama, kad visa realybė [...] sukeliama tik vaizduotės galia“22. 

Taigi ir idealistinėje, ir empiristinėje filosofijoje vaizduotė kone tapo viso pa- 
žinimo pagrindu. Bet kadangi pagrindimo diskursas - nepriklausomai nuo kon- 
teksto, pasitelkiamo kaip referencija, - vaizduotę (fantaziją) visada siedavo su 
kuo nors kitkuo, įvairūs funkcijų aprašymai vedė tik į neperprantamumą. Funkcija, 
kurios pagrindas nepaaiškinamas, ir regresuojantis ir nykstantis pagrindimas 
išryškina tik vaizduotės dviprasmiškumą. Ar evidencinė patirtis nepasiduoda 
diskurso konceptualizacijai, ar pats diskursas daro ją dviprasmišką, kadangi vaiz- 
duotės negalima išlaikyti jos ribose? Aišku, kad vaizduotė kinta pagal tai, iš kur 
į ją žiūrima, o kadangi joks požiūris negali aprėpti jos visumos, ji tik skatina ne- 
paliaujamas pastangas ją apibrėžti. O kas gi yra ji pati? 

Nuolatinis atsakymas į šį klausimą - vienas iš sugebėjimų. Ir nuolatos - nuo 
Aristotelio iki Naujųjų amžių pradžios - vaizduotė buvo laikoma antrarūšiu su- 
gebėjimu. Jos pirminiai įvardijimai - vaizduotė arba fantazija - dažnai buvo pai- 
niojami, ir tik XVIII a. pabaigoje pasirūpinta tiksliau juos atskirti. 

Istorinėje plotmėje šio sugebėjimo veiklą smulkiau aprašė asociacinė psicho- 
logija. Vaizduotė buvo laikoma kategorija, paaiškinančia idėjų asocijavimą, nes 
gaunami duomenys savaime negali susijungti į sudėtingesnes idėjas. Problema 


9 David Hume. A Treatise of Human Nature. Red. L. A. Selby-Bigge. Oxford, 1968. P. 24. 
Žr. t. p. Mary Warnock. Imagination. Berkeley, 1978. P. 3541. 

20 Johannas Gottfriedas von Herderis veikale Ideen zur Philosophie der Geschichte der Mensch- 
heit (Simtliche Werke, 13) (Red. Bernhard Suphan. Berlin, 1887. P. 307—308) rašo: „Apskritai 
fantazija tebėra mažiausiai ištirta ir turbūt mažiausiai įmanoma ištirti iš visų žmogaus sie- 
los galių: mat ji susieta su visa kūno, ypač smegenų ir nervų, sandara, kaip rodo daugybė 
nepaprastų ligų, - ir ji atrodo ne tik visų subtilesniųjų sielos galių raištis ir pagrindas, bet 
taip pat dvasios ir kūno jungties mazgas, kaip koks visos mūsų juslinės sanklodos žiedas, 
besiskleidžiantis tolesniam mąstymo galių panaudojimui.“ 

21 Johann Gottlieb Fichte. Gesamtausgabe, II, 1. Red. Reinhard Lauth ir kt. Stuttgart, 1962. 
P. 308. 

2 Ten pat, I, 2, p. 368-369 ir I, 3, p. 213. 

buvo paaiškinti, kaip šis kombinavimas reguliuojamas ir kaip įmanoma sujungti 
nesulyginamus duomenis. Priskirti šią funkciją vaizduotei reiškė aprūpinti ją in- 
tencijomis, kadangi duomenų kombinavimas, regis, kyla iš intencijos. Rašytojai 
ir filosofai tai suvokė jau anksčiau - nuo Drydeno iki Hume'o buvo diskutuoja- 
ma, kaip atskirti sintetinį vaizduotės pobūdį nuo sprendimo. Tačiau ši problema 
kilo vien todėl, kad vaizduotę manyta esant kupiną intencijų, kurios, kaip sąmonės 
dalis, vargu ar gali būti savybingos vaizduotei. Bet kuo problemiškesnės darėsi 
šios perskyros, tuo labiau buvo išryškinamas vaizduotės aspektas, kurį daktaras 
Johnsonas savo „Žodyne“ nusakė kaip „galią formuoti idealius vaizdinius; galią 
atskleisti nesamus dalykus“. Tai, kad toks apibrėžimas atsidūrė žodyne, rodo 
anuometinį jo išplitimą, kas vėliau ir plačiau paliudyta lordo Monboddo knygoje 
Origin and Progress of Language (1773): „Vaizduotė turi [...] kūrybinę galią [...] 
bučiuliaujasi su ateitimi kaip ir su praeitimi ir piešia [...] vaizdus, kurių niekada 
nebuvo ir veikiausiai nebus; nes galima sakyti, kad ji sukuria ir medžiagas tiems 
vaizdams [...] suformuotiems pagal pojūčius ir tarytum mėgdžiojantiems juos“2*. 
Šis požiūris tapo visuotiniu, ir asociacinės psichologijos samprata atgyveno — 
ji buvo paremta empirine pasyvios percepcijos teorija, pagal kurią viskas į sąmo- 
nę patenka per pojūčius. Tačiau vaizduotės produktyvumas šitaip negalėjo patekti 
į sąmonę, o jeigu sąmonė tėra tabula rasa, tai vaizduotė turi būti ankstesnė už ją, 
bent jau dėl to, kad ji gali įvaizdinti dalykus, kurie niekada neegzistavo kaip 
objektai. Be to, vaizduotės sudėtos kombinacijos neturi atitikmens realybėje. 
XVIII a., ko gero, reikšmingiausią vaizduotės kaip sugebėjimo analizę patei- 
kė Johannas Nicolas Tetensas. Jis pasitelkė esminius empirikų idėjų asocijavimo 
teiginius, net ir jų pavyzdžius. Locke'as, iliustruodamas „fantastines idėjas““, 
pateikė kentauro pavyzdį, o Tetensas, nušviesdamas Dichtkraft (poetinės galios) 
sugebėjimą, pasitelkė Pegasą. Pasak jo, kaip „pojūčius“ mes gauname žirgo vaizdą 
ir sparnų vaizdą*“ - jų susiejimas yra mechaninis veiksmas, nors Pegaso įvaizdis 
reiškia daugiau negu dviejų duomenų rinkinių kombinaciją: „Pirmojo rašytojo, 
panaudojusio šį įvaizdį, galvoje Pegaso sparnai galėjo būti grynas fantazmas, 
kaip ir žirgo idėja. Bet yra šiame vaizde tamsoka vieta ties žirgo pečiais, kur prie 
kūno priaugę sparnai - čia žirgo pečių ir sparnų šaknų vaizdai susilieja į vieną: 
tai ir yra pasidaryta regimybė, kuri išnyksta, vėl aiškiai atskyrus žirgo ir sparnų 
vaizdus“?. Tai, ką empirinė idėjų asociacija praleido, dabar atsidūrė Tetenso ana- 
lizės centre. „Pojūčiai“ įsispaudžia sieloje, o pastaroji turi galią pratęsti pojūčius 


23 Samuel Johnson. A Dictionary of the English Language, I. London, 1755; perspausdinta 
Hildesheim, 1968. 

2 Lord James Burnett Monboddo. Of the Origin and Progress of Language, I. Edinburgh, 
1773; perspausdinta Hildesheim, 1974. P. 165. 

25 Žr. Locke. Esė, p. 309 ir toliau, ypač p. 312-313. 

26 Johann Nicolas Tetens. Philosophische Versuche iiber die menschliche Natur und ihre Ent- 
wicklunę, I. Leipzig, 1777; perspausdinta Hildesheim, 1979. P. 116. 

2 Ten pat, p. 118. 

ir įvaizdinti tai, kas jau išnyko, tad galiausiai ji gali „sumaišyti [tokius] fantaz- 
mus [...] ir padaryti iš jų naujus“. 

Tokios veiklos įvairovė šį sugebėjimą suskaido į tris skirtingas dalis: „Todėl 
mes sielai priskiriame ne tik sugebėjimą prisiimti idėjas (facultas percipiendi) — 
suvokimo galią, bet ir sugebėjimą vėl jas sukelti — ATGAIVINIMO GALIĄ, kuri papras- 
tai vadinama FANTAZIJA arba VAIZDLOTE [...] ta prasme, kad ji atnaujina vaizdines 
pojūčių idėjas“??. O štai „POETINIS SUGEBĖJIMAS““? įgalina „PLĖTOTI, IŠTIRPDYTI ir VĖL 
SUJUNGTI [-..] SUVESTI DRAUGĖN ir SUMAIŠYTI“?!. 

„Percepcijos sugebėjimas“ ir „atgaivinimo galia“ atspindi empirinę ir aristo- 
telinę tradicijas. Tai, ką Locke'as vadino „intelekto galia“, čia tapo „suvokimo 
galia“, atskleidžiant galimybę pagal poreikius apdoroti pojūčių sukeltas sielos 
modifikacijas. Ką Hobbesas vadino „nykstančiu jutimu“, dabar tapo „atgaivini- 
mo galia“, leidžiančia „vaizdiniais [sugriebti] atsikartojančius susilpnėjusius po- 
“3. Bet „poetinė galia“ yra „savaveiksmė fantazija; pagal pono GIRARD'O 
aprašymą, tai GENIJUS, ir, be abejo, esminis genijaus ingredientas“?3. 

Tai, kaip Tetensas vieną sugebėjimą suskaidė į keletą, yra reikšminga vaizduo- 
tės sampratos istorijoje?*. Tokį suskaidymą jis motyvuoja skirtinga percepcijos, 
ideacijos ir produkavimo veikla, o tokio suskaidyto sugebėjimo ypatybes dabar 
reikia apibrėžti pagal atliekamas funkcijas. Tačiau tai nereiškia, kad konkretus 
pritaikymas jau apibūdina šį sugebėjimą, nes juk aišku, kad tai, kas įgalina pa- 
sitelkti vaizduotę, yra ankstesnis už konkretų pasitelkimą. Tad nei kontekstas, 
kuriame veikia šis sugebėjimas, nei pats sugebėjimas negali nustatyti, kas yra 
vaizduotė. Tradicinei sugebėjimų psichologijai šiuo atžvilgiu nekilo problemų, 
nes vaizduotė buvo tiesiog įvertinta per jos santykį su kitais sugebėjimais, ir ši 
jungtis neva įtvirtino paaiškinimą. Bet stengiantis suprasti vaizduotę kaipo tokią 
reikėjo suskaidyti ją į atskirus sugebėjimus, kurių kiekvienas turi savo iškilią ypa- 
tybę ir yra vienas kito fonas. 

Kaip „percepcijos ir atgaivinimo galią“, vaizduotę su jos įvairiomis formomis 
lemia jai keliami reikalavimai. Klausimas, kaip ji veikia, tebėra neatsakytas ir 
darosi itin svarbus, kai siekiama paaiškinti, kaip iš „pojūčių“ modeliuojami nauji 
vaizdiniai. Tetensas šią „galią“ priskiria „savaveiksmei fantazijai“, kuri, regis, su- 
aktyvėja savaime, be kokio nors paskatinimo. Kaip tai suprasti? Tetensas bando 
paaiškinti šią problemą susiedamas visus tris sielos sugebėjimus, kurie XVIII a. 
atstojo visumą. Jis retoriškai klausia: „Ar PERCEPCIJOS SUGEBĖJIMAS, t. y. sugebėjimas 


jūčius 


28 Ten pat, p. 122. 

> Ten pat, p. 24. 

A Ten pat. 

31 Ten pat, p. 117. 

32 Ten pat, p. 50. 

33 Ten pat, p. 107. 

3 Apie Tetenso reikšmę XVIII a. pabaigos požiūriui į vaizduotę ir apie Kanto lūkesčius 
dėl Tetenso veikalų publikavimo žr.: McFarland, p. 101; Engell, p. 119 ir toliau. 

pojūčiais prisiimti esamus objektus, yra tos pačios rūšies kaip ir antrasis sugebė- 
jimas — ATKURTI šiuos vaizdinius nesant objektų, ir ar abu jie tos pačios rūšies kaip 
ir trečiasis sugebėjimas — poetinė galia, ir kiek jie visi yra vienas ir tas pats suge- 
bėjimas?“*? Jis atsako taip: 


Kiekvienas įspūdis joje [sieloje] yra įspūdis galinčioje tobulėti savaveiksmėje galioje 
[...] kuri ne tik leidžia vyksmą savyje, bet ir aktyviai priima, tą dalyką suima ir pa- 
čiumpa. Negalima pridurti jokios absoliučios naujos kokybės - tik padidinant arba 
sustiprinant jau duotą principą, PEREINANT NuO NEPASTEBIMO PRIE PASTEBIMO savaveiks- 
miškumo, nuo POLINKIO PRIE GEBĖJIMO ir plečiantis bei tobulėjant jos erdvei, kad visi 
jos skirtingi įspūdžiai būtų išsaugomi pakankamai atskirtose vietose, mūsų sielos 
receptyvumas pereina į percepcinę, atkuriančią ir poetinę galią. Visi minėtieji po- 
veikiai atskleidžia vieną ir tą patį principą, tą pačią pamatinę galią, tuos pačius vei- 
kimo būdus ir tuos pačius sugebėjimus“. 


Kadangi tai sielos sugebėjimai, jų veikla kyla iš jų giluminės visumos. Bet sielą 
kaip giluminę visumą suvokti sunku - geriausiu atvejų ji pasireiškia savo suge- 
bėjimų veiksmingumu, bet šios apraiškos susijusios su sąlygomis, kurios pačiai 
sielai nepriklauso. Tuo pasižymi ir poetinė galia, nes ji „negali sukurti jokių ele- 
mentų, jokios pamatinės medžiagos, negali nieko iš nieko padaryti, ir ta prasme 
ji nėra kūrybinė galia. Ji gali tik atskirti, ištirpdyti, susieti, sumaišyti, bet kaip tik 
todėl negali pateikti naujų vaizdinių“??. 

Tai labai pažangi įžvalga. Viskas vaizduotėje yra atėję iš kitur, ir galiausiai tai 
reiškia, kad vaizduotė nėra savaveiksmė - jai reikia aktyvinančių išorės stimulų. 
Nors ir siedamas įvairius sielos sugebėjimus, Tetensas nepriveda savo argumenta- 
cijos prie logiškos išvados. Kadangi net ir „poetinei galiai“ išsiskleisti reikia duo- 
tų aplinkybių, neišvengiamai susidaro įspūdis, kad vaizduotė, kaip sugebėjimas, 
yra tuštuma, kurios negali užpildyti joks psichologijos siūlomas sugebėjimas. 

Atrodo, kad tai suvokė kai kurie XVIII a. autoriai, pvz., Dugaldas Stewartas 
ir Thomas Brownas. Jų idėjos, žinoma, nebuvo reakcija į Tetenso teiginius, bet jie 
tiesiog ėmėsi problemos, kurią gvildenęs Tetensas paliko neišspręstą. Stewartas 
vaizduotę laiko „sudėtine galia“, kuri nuo visų kitų sugebėjimų skiriasi tuo, kad: 


apima paprasto Supratimo Sampratą, o jis įgalina mus permanyti tuos ankstesnius 
percepcijos arba pažinimo objektus, iš kurių reikia atsirinkti; Abstrahavimą, atskiriantį 
atrinktas medžiagas nuo savybių ir aplinkybių, susijusių su jomis gamtoje; taip pat 
Sprendimą arba Skonį, atrenkantį medžiagas ir reguliuojantį jų kombinavimą. Prie 
šitų galių galime pridurti tą ypatingą asocijavimo įprotį, kuriam anksčiau aš daviau Fan- 
tazijos vardą, nes būtent jis pateikia mums pasirinkti visas skirtingas medžiagas, paval- 
džias vaizduotės pastangoms, ir todėl gali būti laikomas poetinio genijaus pagrindu. 


> Tetens, I, p. 154. 
36 Ten pat, p. 164. 
> Ten pat, p. 139. 

Kadangi pati vaizduotė suformuoja sugebėjimų sąjungą, kurią Tetensas ma- 
nė kylant iš sielos, visai natūralu, kad Stewartas ją galiausiai nusako kaip „didžią 
žmogaus veiklos versmę ir svarbiausią žmogaus tobulėjimo šaltinį “*š. Sukelda- 
ma įvairių gebėjimų tarpusavio veiką, vaizduotė atsiskleidžia kaip sujungianti 
galia, įgalinanti žmogų pranokti savo ribas. 

Šis susiliejimas griauna vaizduotės kaip sugebėjimo sampratą; dabar ji vis 
labiau virsta procesu, kaip rodo ir Thomo Browno frazė -jis siekia atsekti vaizduo- 
tės veikiamą „spontanišką sąmonės chemiją“. Tai „nėra vienos galios veikla - čia 
plėtojamos įvairios pagavos: troškimo; paprastos sugestijos, per kurią kyla koncepci- 
ja po koncepcijos; sprendimo arba reliatyvios sugestijos, per kurią kyla reliatyvaus 
tinkamumo arba netinkamumo jausmas, apmąstant šitaip spontaniškai apsireiš- 
kusias koncepcijas [...] Šią sudėtingą būklę arba būklių seką galime pavadinti 
vaizduote arba fantazija - šis terminas patogus, nes trumpas“*?. Tai, kas Tetensui 
atrodė kaip trys sugebėjimai, atskirti vienas nuo kito pagal atliekamas užduotis, 
po kokių keturiasdešimt metų Brownas ištirpdo sąveikaujančiose jėgose, išryš- 
kėjančiose viena kitos fone, ir apibūdina vaizduotę kaip dinamišką procesą. 

Kaip matėme, vaizduotė pasireiškia tik kaip išorinių jėgų sukeltas poveikis 
santykiams, todėl ji yra dideliu mastu jų sąlygojama. Tai aišku iš trijų pagrindi- 
nių paradigmų, persmelkiančių jos istoriją. Pagrindimo diskursas fantaziją (vaiz- 
duotę) siejo su kitkuo, bet negalėjo nuspręsti, ar ji yra terpė, įgalinanti tą kitką 
pasirodyti, ar jai reikia kitko, kad pasirodytų pati. Per kombinavimo veiklą, priskir- 
tą vaizduotei empirizmo, buvo galima įveikti idėjų asocijavimo sampratos stygių, 
bet iškilo klausimas, ar vaizduotė visada pasitelkiama, kai protas prieina ribą, ar 
jai reikia trūkumų, kad galėtų išsiskleisti. Pagaliau vaizduotė, kaip savarankiškas 
sugebėjimas, tapo vidinių perskyrų objektu: suskaidyta į keletą sugebėjimų, sude- 
rinanti visus kitus sugebėjimus arba keičianti savo pačios kūrinius. Čia kyla klau- 
simas, ar vienas sugebėjimas gali būti sugebėjimų daugis, ar šis daugis faktiškai 
rodo, kad vaizduotė kaipo tokia negali būti objektas. Taigi paradigmų įvairovė 
atskleidžia, kad vaizduotės neapibrėžiamumas kyla ne vien iš diskurso silpnu- 
mo - veikiau ji negali būti apibrėžta per save, nes pati savaime yra neapibrėžia- 
mas dalykas. 

Norint diskursu nustatyti konkretų fantazijos ar vaizduotės pobūdį, reikia 
išorinės intervencijos. Iš tiesų ir pačias šias sampratas galima laikyti intervencijo- 
mis, kuriomis siekiama atskleisti antropologinį žmogaus atributą, neturintį savy- 
je pagrindo. Priderinus vaizduotės sampratą prie išankstinių nuostatų, diksursas 
tampa mitu, įkūnijančiu kultūrinį kodą, o ne pažintinį suvokimą to, kas yra ana- 
pus suvokimo ribų. Taigi vaizduotės arba fantazijos konceptualizavimo istorija 


* Dugald Stewart. Elements of the Philosophy of the Human Mind, I (Collected Works, II). 
Red. Sir William Hamilton. Edinburgh, 1854. P. 435—436, 467. 

3 Thomas Brown. Lectures on the Philosophy of the Human Mind, II. Edinburgh, 1820. P. 
389—390. 

yra kaip įsivaizdavimo mitologija, atspindinti istorinius reikalavimus, keltus šiai 
potencialiai galiai. Iš pradžių vaizduotei teko žemoka vieta, ypač todėl, kad per 
savo sąsajas su pojūčiais ir atmintimi ji lyg ir grasino pakirsti ar net ignoruoti 
proto dominuojamą hierarchiją. 

Bet XVI a. vaizduotės ėmė svarbėti, ir XVIII a. pabaigoje ji jau buvo įvertinta 
dėl savo daugialypio panaudojimo. Kai parūpo įvaldyti empirinį pasaulį, iš pa- 
tirties reikėjo išplėšti pažinimą, o tam buvo būtina apdoroti į sąmonę patekusius 
duomenis. Nuo Hobbeso iki Hartley šios užduoties ėmėsi vaizduotė. O užduotį 
įvykdžius, buvo galima atsigręžti į pačią šią galią ir pasiaiškinti, kas lėmė gali- 
mus jos laimėjimus. Kol vyravo epistemologinės premisos, filosofai - tarkim, Hu- 
me'as, Kantas - šį sugebėjimą laikė paslaptingu ir galiausiai nepermanomu. Bet 
kai vėlyvosios klasikos ir ankstyvojo romantizmo sandūroje didžiulę svarbą įgijo 
subjektas ir jo savęs realizavimas, vaizduotė buvo taip aiškiai apibrėžinėjama, 
kad atrodė pažini. Tai, kad šis pažinumas atsiduoda gnosticizmu, rodo didžiulė 
diskurso įtaka vaizduotės sampratai. Subjektui save formuojant, vaizduotė iškilo 
į sugebėjimų hierarchijos viršų, bet, savasčiai tapus kontroversiška, žemai krito. 

Tačiau net vaizduotės kaip sugebėjimo samprata atskleidžia diskurso inter- 
vencijos ribas. Ryžtingiausiuose šio nuolat besiplečiančio sugebėjimo apibūdini- 
muose konceptualūs apibrėžimai sutirpsta į metaforas, išskleidžiančias šią „galią“ 
į įvaizdžius, nusakančius sunkiai apibrėžiamą veiklą. Be to, metaforų gausa nu- 
šviečia šio sugebėjimo diferenciaciją - jis išsiskleidžia į tiek daug pavidalų todėl, 
kad į naują kontekstą tenka įtraukti jo ankstesnę istoriją ją pertaisant. Šis pertai- 
symas yra tai, ką Blumenbergas kitame kontekste pavadino „veika į mitą“ [Arbeit 
am Mythos], kai reikia nuolat pergrupuoti tai, kas paveldėta. Šis pergrupavimas 
rodo, kad tai, kas vadinama fantazija arba vaizduote, negali tapti objektu, nes tai 
ne esinys, o veikla. 

Nepaisant to, reikia pripažinti, kad be tokių kintamų apibrėžinėjimų įsivaiz- 
davimas būtų likęs beprasmis. Tai, ką mes pažįstame kaip percepciją ir idėją, 
sapną ir svajonę, fantazmą ir haliucinaciją, liudija daugialypes įsivaizdavimo ap- 
raiškas. Iš šių percepcija atrodo mažiausiai paveikta įsivaizdavimo, bet gausybė 
atvejų rodo kitaip. Ir Hume'as, ir Kantas, ir Wittgensteinas - kiekvienas savaip — 
nustatė, kad be šio „potencialo“ percepcija negalėtų veikti. Ji nefunkcionuoja nei 
kaip optinis registravimas, nei kaip grynas įsivaizdavimas. Visų pirma, suvokia- 
mo objekto tęstinumą ir tapatybę galima nustatyti tik padedant įsivaizdavimo 
komponentui, o tai reiškia, kad įspūdį galima suformuoti tik aktualią percepciją 
suderinanat su neaktualia percepcija. P. F. Strawsonas, remdamasis Kantu, šį pro- 
cesą taip apibendrino: „Tiek, kiek mes paaiškinome arba pateisinome Kanto regi- 
mai techninę „vaizduotės“ vartoseną, tai darėme leisdami suprasti, kad kai tam 
tikros rūšies tvarus objektas atpažįstamas kaip šios rūšies objektas arba kaip tam 
tikras konkretus šios rūšies objektas, esama kokios nors sąsajos su kitomis neak- 
tualiomis percepcijomis. Čia esama kitų ankstesnių (tad neaktualių) to paties ob- 

jekto, kažkaip gyvuojančio dabartinėje percepcijoje, percepcijų arba minties apie 
kitas galimas (tad neaktualias) percepcijas“*?. 

Tas pats pasakytina apie Wittgensteiną. Jeigu matymas visų pirma yra „maty- 
mas kaip“, tai objektas sutapatinamas su suvokiamu jo aspektu. Mary Warnock 
formuluoja taip: 


Orientuodamasis į tam tikrą matymą, kurį jis [Wittgensteinas] vadina aspekto maty- 
mu, jis padarė du dalykus. Pirma, bent jau šį matymo (arba girdėjimo) būdą susiejo 
su žinojimu arba sampratų turėjimu ir kai kuriais atvejais jį taip pat susiejo su vaiz- 
duotės panaudojimu. Antra, jis susiejo aktualų įvaizdžių naudojimą su kai kuriais 
aspekto matymo atvejais ir primygtinai siūlė juos naudoti atpažinimo atvejais [...] 
Todėl galime pagrįstai argumentuoti, kad jis vėl iškėlė Hume'o ir Kanto keltus klau- 
simus dėl vaizduotės vaidmens visose (ne tik aspekto matymo) percepcijose ir kad 
percepcijos bei vaizduotės sąsaja eina per patį vaizdinį (nes aspektų ir vaizdinių 
sampratos, pasak jo, giminingos). Kai tik matymas ir girdėjimas nukelia mus už 
aktualaus tiesioginio pojūčių objekto [...] atrodo, kad Wittgensteinas [...] paliko vie- 
tos vaizduotei*!. 


Jeigu, kaip teigia Strawsonas, suvokiamas objektas įgyja stabilumą iš fono, neak- 
tualios „kažkaip gyvuojančios“ percepcijos, įpavidalinančios konkrečią aktualią 
percepciją, tai griebiamasi ne tik atminties, nes percepcijos momentu detalės ne- 
atsimenamos —- čia dalyvauja atmintyje saugomos virtualių percepcijų atsargos, 
išryškinančios dabartinę percepciją ir taip stabilizuojančios aktualų suvokiamą 
objektą. Jeigu įsivaizdavimas pasitelkia neaktualias percepcijas, jis kartu tampa 
diferencialu tarp jų ir aktualių percepcijų ir, būdamas neapibrėžtas, įgalina api- 
brėžti aktualias percepcijas, įgyjančias savo stabilumą neaktualių percepcijų fone. 
Panašią sandarą turi ir Wittgensteino „aspekto matymas“. Jeigu aspektas tėra 
objekto dalies vaizdinys, jis aiškiai turi ribotumų, kurie vilioja percepciją išeiti už 
suvokimo pojūčių galių. Čia skirtumo produktyvumas ne toks pat, kaip pateik- 
tas Strawsono, - apribodamas vaizdinį iki aspekto, skirtumas virsta galimu aspek- 
tinių vaizdinių produkuotoju. Bet ir tai dar nieko nepasako apie sąveikos pobūdį, 
arba kodėl stabilizuoti paskiro objekto percepcijai reikia įsivaizduotinio kompo- 
nento. Tačiau bet kokiu atveju aišku, kad tokie neaktualūs aspektiniai vaizdiniai 
visada turi būti pirmesni už objektus, kad paverstų juos percepcijos objektais. 
Jeigu įsivaizdavimas svarbus net percepcijoje, - kur jį nusakant kaip skirtu- 
mą tik parodoma, kad jis neapibrėžiamas, - tai idėjose, sapnuose, svajonėse ir 
haliucinacijose įsivaizduotinis komponentas yra didesnis. Šiose skirtingose ap- 
raiškose įsivaizdavimas įgyja patirties egzistenciją. Idėjoje įsivaizdavimas, vado- 
vaujamas pažinimo ir atminties, atskleidžia tai, ko čia ir dabar nėra; sapne jis 


* P. F. Strawson. „Imagination and Perception“ ! Experience and Theory. Red. Lawrence 
Foster, J. W. Swanson. Amherst/Mass., 1970. P. 43. 
*! Warnock, p. 192. 


sapnuotoją užsklendžia jo vaizdiniuose; svajonėje jis reiškiasi geštaltų sutirpimu 
į gryną imanenciją; o haliucinacijoje jis tampa užvaldyta sąmone. Gal tik pamiši- 
me įsivaizdavimas reiškiasi kone grynu pavidalu, bet ir pamišimas turi formų, 
kurios gali sustingdyti vaizduotę per klejojančią sąmonę arba išginti iš sąmonės 
intencionalumą. Mat pamišimas, kaip ir visi kiti fenomenai, yra produktas, ir 
vaizduotėje visada žymus konteksto sąlygoto rezultato įspaudas. 

Tačiau tai reiškia, kad įsivaizdavimas savęs neišryškina - jis išryškėja per 
jį sutelkusių faktorių sąveiką. Faktoriai, lemiantys įsivaizdavimo pasireiškimą, 
yra nevienodo sudėtingumo. Percepcijoje įsivaizdavimą suaktyvina vizualinė 
anticipacija, reguliuojama intencionalių projekcijų. Idėjoje įsivaizdavimą valdo 
atminties krūvį turintys pažintiniai faktoriai, siekiantys atskleisti nesamus arba 
neduotus dalykus. Sapne vyrauja suvokimas, kad įsivaizdavimas yra tik vaiz- 
dinis, nors tų vaizdų sąmonė nevaldo. Svajonėje įsivaizdavimas žaidžia su mūsų 
rūpesčiais, kuria projekcinius geštaltus, kuriuos paskui nuslopina. Haliucinaci- 
joje įsivaizdavimas visiškai nugali sąmonę, kuri dalyvauja tik kaip sužalotas 
intencionalumas. 

Visi šie faktoriai vaizduotei suteikia pavidalą, bet, ją sutelkdami, kinta ir patys. 
Vadinasi, kaita abipusė, ir tai rodo, kad vaizduotė sukonkretėja tik savo produk- 
tuose - percepcijoje, idėjoje, sapne ir t. t., - kurie nėra vien vaizduotės produktai. 
Jeigu įsivaizdavimas gyvuoja tik taip reikšdamasis, visos pastangos apibrėžti jo 
kilmę arba pagrindą bus nesėkmingos, kaip liudija jį neva nusakiusių sampratų 
nuvertėjimas. Pasiduodant paskatai sužinoti, kas jis yra, įsivaizdavimas vis buvo 
spraudžiamas į marškinius, kurie jam netinka. Tiesa, masinis vaizduotės reabili- 
tavimas, prasidėjęs nuo romantizmo, buvo labiau orientuotas į jos veikimą, susijusį 
su ją sutelkiančių faktorių sąveika. Nors romantikai vaizduotę laikė sugebėjimu — 
tiesa, tokiu, kurį reikia diferencijuoti norint įvertinti jo svarbą, - ankstesnės termi- 
nijos pakeitimas terminu įsivaizdavimas aiškiai rodo, kad kalbama apie pamatinį 
veiksmą, siejantį mus su pasauliu. Šitaip įsivaizdavimas galiausiai pakilo iki pir- 
mapradės fantazijos statuso. 

Tad sugebėjimas, veiksmas ir radikalus įsivaizdavimas bus orientacinės sampratos, 
mums siekiant nusakyti įsivaizdavimo apraiškas, kylančias iš įvairios veiklos. 
Diskurso neišvengsime, bet šiuo nagrinėjimu sieksime ne tiek apibrėžti įsivaiz- 
davimą, kiek išaiškinti, kas vyksta šioje veikloje. Įvykio pobūdis priklauso nuo jį 
išjudinusio šaltinio: subjekto (sugebėjimas), sąmonės (veiksmas) ar socialinio insti- 
tucionalizavimo (radikalus įsivaizdavimas). Kaip istorinė seka, ši rekonceptuali- 
zavimo linija liudija augančią įsivaizdavimo svarbą - iš galios jis virto naikinimo 
veiksmu ir galiausiai tam tikra materia prima. 

Be to, perspektyva kinta pagal premisas, lemiančias įsivaizdavimo įvertinimą. 
Filosofinis idealizmas jį laiko sugebėjimu, fenomenologinė psichologija - veiks- 
mu, socialinė teorija - radikaliu įsivaizdavimu. Kadangi įsivaizdavimas gali įgy- 
ti tokius įvairius pavidalus, jo permainingas pobūdis bus vėlgi kitaip nusakytas, 

jeigu vietoj subjekto (sugebėjimo), sąmonės (veiksmo) arba socialinio instituciona- 
lizavimo (radikalaus įsivaizdavimo) jį sutelkiančiu veiksniu taps fiktyvumas li- 
teratūros tekste. Norint nušviesti būtent šią sąveiką, būtina turėti foną, kuriame 
galima suvokti fiktyvumo ir įsivaizdavimo abipusį įsiskverbimą literatūros teks- 
te. Kadangi įsivaizdavimo veikas sąlygoja jo stimulai, fiktyvumas įsivaizdavime 
įsispaus kitaip negu stimulai, kuriais įsivaizdavimo semiamasi pragmatiniams 
tikslams. Ir kadangi net įsivaizdavimo veikos nėra normatyviai įvertintos, susi- 
darančią sąveiką galima nagrinėti tik lyginant. 


2. Vaizduotė kaip sugebėjimas (Coleridge) 


Paskutinis reikšmingai suvokti vaizduotę kaip sugebėjimą stengėsi Coleridge'as, 
nors jis taip pakeitė paveldėtą nuostatą, kad tradicinė sugebėjimo samprata ne- 
beapėmė požiūrio į vaizduotę. Nors dažnai cituojamas trilypis suskaidymas į 
„fantaziją“, „antrinę vaizduotę“ ir „pirminę vaizduotę“ sumanytas ne paties Co- 
leridge'o*, jis pabrėžė, kad jo tikslas — „ištyrinėti esminį principą ir paskui iš jo 
pobūdžio dedukuoti laipsnį“*?. „Pakartotiniai apmąstymai iš pradžių leido man 
numanyti (o atidžiau panagrinėjus Žmogaus sugebėjimus, jų atitinkamus požy- 
mius, funkcijas ir poveikius, ši prielaida subrendo iki visiško įsitikinimo), kad 
fantazija ir vaizduotė yra du atskiri ir labai skirtingi sugebėjimai, o ne, kaip įpras- 
tai manoma, du tą patį reiškiantys pavadinimai arba, daugių daugiausia, žemesnis 
ir aukštesnis tos pačios galios lygis**. 

Šis pareiškimas svarbus dėl to, kad Coleridge'as nesistengė išplėtoti dife- 
renciacijos principo, o užbaigė pirmąjį „Biographia Literaria“ tomą draugo laiš- 
ku, kuriame, reiškiant didžiausią palankumą Coleridge'ui, aiškiai prasikiša nuo- 
monė, kad pateiktas skirtumų paaiškinimas viską apverčia aukštyn kojom: „Tavo 
pažiūros ir argumentacija man ne tik visiškai naujos, bet ir tokia tiesioginė priešingybė 
visko, ką aš buvau įpratęs laikyti tiesa, jog net jeigu aš būčiau tiek suvokęs Tavo prielai- 
das, kad jas pripažinčiau, ir būčiau įžvelgęs Tavo išvadų būtinybę, mano dvasios būsena 
vis tiek būtų buvusi tokia, kurią |...) Tu taip sumaniai išplėtojai kaip priešingybę tos, 
kurioje žmogus būna darydamas nesąmonę“*?. Deja, mes nežinome, kokie tai buvo 
argumentai, bet reakcija į juos rodo, kad Coleridge'o pateiktas vaizduotės su- 


* Esama skirtingų nuomonių dėl to, kieno idėjos labiausiai paveikė Coleridge'ą. 
McFarlandas, p. 100-119, mano, kad Coleridge'o trilypio suskaidymo šaltinis buvo Teten- 
sas, ir sustiprina savo argumentą remdamasis Hartley Coleridge'o rankraščio pataisymais; 
ypač žr. p. 99-100. Warnock, p. 94, mano, kad esminės sugebėjimo perskyros perimtos iš 
Schellingo. Nors McFarlando argumentas atrodo įtikinamesnis, šiam mūsų aptarimui tai 
nėra svarbu. 

S. T. Coleridge. Biographia Literaria, I. Red. J. Shawcross. Oxford, 1958. P. 64. 

* Ten pat, p. 60-61. 

*5 Ten pat, p. 199. 

skaidymas į atskirus sugebėjimus buvo laikomas radikaliu tradicijos laužymu. 

Tai atitinka Coleridge'o požiūrį į sugebėjimus apskritai, kaip matome iš jo 
pastabos, pareikštos 1818 m.: „Kiekvienas sugebėjimas, net ir mažiausioje mūsų 
organizmo dalyje, visą savo realumą ir suvokiamumą gauna iš egzistencijos, kuri 
pati, būdama viso supratimo pagrindas, yra nesuprantama ir neturi pagrindo“*. 
Aiškinimas, kad joks sugebėjimas neturi pagrindo, primena Schellingo teiginį, 
kad „pagrindas to atžvilgiu, ko pagrindas jis yra, neegzistuoja“*?. Nes tai, kas yra, 
negali būti to paties pobūdžio kaip šaltinis, iš kurio tai kyla. Bet tai nereiškia, kad 
neprieinamas pagrindas bus išleistas iš akių arba užmirštas. Coleridge'ui tai net 
neatrodo paslaptinga - kaip kad dar buvo Hume'ui, - nes tai reikštų, kad protui 
teikiama pirmenybė kaip galutiniam atspirties kriterijui. Be to, paslaptingą kilmę 
galima palikti ramybėje, kol sugebėjimo poveikį galima sugauti per patirtį. Bet 
Coleridge'ui to, aišku, buvo per mažai. Cituotoje vietoje jis tęsia taip: „be vieny- 
bės visko, kas esminga visose mūsų dvasios funkcijose, be jausmo, kuris ramus 
būtent dėl savo intensyvumo, pasaulio didybėje ir vientisume mes prideramai 
neapmąstysime to gyvenimu kunkuliuojančio srauto, kuris prasiveržia iš visų 
trumpaamžių krantų, tačiau ir vėl suplūsdamas į krantus, bet ne į tokius, kurie 
sustingdytų arba įkalintų“. 

Srauto metafora išryškina sugebėjimų pagrindo nebuvimą, nors ją tenka per- 
kreipti norint parodyti tai, kas, Schellingo teigimu, „neegzistuoja“. Mat srautas — 
būtent todėl, kad jį galima suprasti tik per jo veiklą — nuolat teka dvigubu ju- 
desiu: jis išsilieja iš krantų, bet visada vėl „suplūsta į krantus“. Čia mes turime 
skirtumų Žaismą, įrašantį sugebėjimų nepagrįstumą į jų veiką. Iš tiesų skirtumai 
yra sąlygos, įgalinančios sugebėjimus pasireikšti kaip veiklą. Bet kadangi veikla 
tik įkūnija sugebėjimų funkciją, išskleidžiamą skirtumo žaismo, sugebėjimų pa- 
grindo nesama nei ten, nei ten. Šis nepagrįstumas kaip tik ir suaktyvina sugebė- 
jimus. Todėl nenuostabu, kad Coleridge'o draugą pribloškė naujas vaizduotės 
apibūdinimas: „Žodžiu, tai, ką aš laikiau substancijomis, pavirto menkais šešė- 
liais, o šešėliai visur subrendo iki substancijų“*?, - nes dabar, kaip galime numa- 
nyti, suskaidytas sugebėjimas nebelaikytinas sugebėjimų junginiu, kurį akcenta- 
vo Tetensas. Diferencijuotą dvasinę „pamatinę galią“ (tariant Tetenso žodžiais) 
čia pakeičia skirtumas, kuris, liudydamas nepagrįstumą, taip pakeičia vaizduo- 
tės poveikį ir tikslus, kad pasaulis atrodo apsivertęs žemyn galva. 

Tai yra fonas, kuriame reikia žvelgti į skirtumus, nubrėžtus Coleridge'o daž- 
nai cituojamame fragmente apie vaizduotę: 


Taigi vAIZDLOTĘ aš traktuoju kaip pirminę arba antrinę. Pirmine vaizDLoTE laikau 


* S. T. Coleridge. The Friend, II. Red. Henry Nelson Coleridge. London, 1863. P. 242. 

*“ F. W. J. Schelling. Grundlegung der Positiven Philosophie. Red. H. Fuhrmans. Torino, 
1972. P. 440. 

* Coleridge. The Friend, p. 242-243. 

*? Coleridge. Biographia Literaria, I, p. 199. 

visos žmogaus Percepcijos gyvąją Galią bei pirmąjį Veiksnį ir amžinojo kūrimo veiks- 
mo begaliniame Aš ESL atkartojimą baigtinėje sąmonėje. Antrine Vaizduote laikau 
pirmosios atgarsį, koegzistuojantį su sąmoninga valia, bet vis dėlto tapatų pirminei 
savo veiklos pobūdžiu ir skirtingą tik veikimo laipsniu bei modusu. Ji ištirpsta, išsi- 
sklaido, išgaruoja, idant kurtų iš naujo; arba, kai šis procesas neįmanomas, ji vis tiek 
visada siekia idealizuoti ir vienyti. Savo esme ji yra gyvybiška, nors visi objektai (kaip 
objektai) savo esme yra fiksuoti ir mirę. 

FANTAZIJA, priešingai, savo žaidimui neturi kitų figūrų kaip tik fiksuotus ir apibrėž- 
tus dalykus. Fantazija yra ne kas kita kaip Atminties būdas, išvaduotas iš laiko bei 
erdvės tvarkos, nors ją persmelkia ir modifikuoja tas empirinis valios fenomenas, 
kurį vadiname žodžiu PASIRINKIMAS. Bet, kaip ir paprasta atmintis, Fantazija visą me- 
džiagą sau turi gauti gatavą iš asocijavimo dėsnio?“. 


Šis gradacinis sugebėjimų apibrėžimas parodo, kad jie neturi pagrindo, taip pat 
kad jie išsiskleidžia per skirtingas funkcijas. Jeigu sugebėjimas kiltų iš pažinaus 
pagrindo, tai pirmiausia jis atstovautų tam pagrindui ir negalėtų išsišakoti į dau- 
gialypę veiklą. O graduotai apibrėžti galima tik per kontekstus, kurių pamatinis 
beribiškumas leidžia įvairiems sugebėjimams pasireikšti beribe niuansų gausa. 

Taigi galime manyti, kad šis naujas sugebėjimų gradacinis apibrėžimas, ky- 
lantis iš jų nepagrįstumo, būtent ir sukėlė tokį galvos skausmą Coleridge'o drau- 
gui. Nes iš pradžių Coleridge'o konkrečios pastabos apie „pirminę vaizduotę“, 
„antrinę vaizduotę“ ir „fantaziją“ sėmėsi peno iš tradicijų, siekiančių Aristotelio 
memoria sampratą - ko gero, jis jomis pasinaudojo siekdamas pabrėžti šio įsivaiz- 
davimo sugebėjimų gradacinio apibrėžimo padarinius. Jeigu šie sugebėjimai neturi 
įžvelgiamo pagrindo, tai nepagrįstumo negalima tapatinti su paslėptu intenciona- 
lumu. Veiklai galią suteikia ne patys sugebėjimai, o subjektas, skirtingai ieškoda- 
mas sąsajos ir su savimi, ir su pasauliu. Baigtinėje sąmonėje atsikartoja subjekto 
konstitavimo beribiškumas; sąmoninga valia reguliuoja objektų pasaulio suardy- 
mą, kad įgalintų subjektą atkurti jį naujaip tokiu būdu, kad jis atsiskleistų sau; ir 
galiausiai empiriniai pasirinkimo sprendimai, daromi fantazijos, palengvina duo- 
menų kombinavimą pagal situacijos reikmes. 

Šis gradacinis įsivaizdavimo sugebėjimų apibrėžimas susietas su subjekto teo- 
rija, smarkiai paveikta filosofinio idealizmo. Čia mums nebūtina detaliai gilintis, 
bet sąsają verta bent jau paminėti, atsižvelgiant į tai, kad sugebėjimų veikime 


0 Ten pat, p. 202. Toks požiūris į vaizduotę dar labai gajus - tai rodo Gastono Bache- 
lard'o pozicija (On Poetic Imagination and Reverie. Vertė Colette Gaudin. Indianapolis, 1971. 
P. 19): „Vaizduotė visada laikoma vaizdų formavimo sugebėjimu. Bet tai yra veikiau percep- 
cijos pateikiamų vaizdų deformavimo, išsivadavimo iš betarpiškų vaizdų sugebėjimas; ypač 
tai vra vaizdų keitimo sugebėjimas. Jeigu nėra vaizdų keitimo, netikėto jų sujungimo, nėra ir 
vaizduotės, įsivaizduotinio veiksmo“. Kaip romantizmo idėjos plinta ir nusitęsia į moderniz- 
mo literatūrą, puikiai nušvietė Johnas Paulas Riguelme'as knygoje Harmony of Dissonances. 
T. S. Eliot, Romanticism, and Imagination (Baltimore, 1991); ypač žr. p. 92-109, kur nuodug- 
niai gvildenama, kaip Eliotas perdirbo Coleridge'o fantazijos ir vaizduotės idėjas. 

glūdintis intencionalumas kyla ne išjų, o iš subjekto?!. Coleridge'as išvengia esmi- 
nės dilemos, kilusios tradicinei sugebėjimų psichologijai, kuri vaizduotę galiau- 
siai suvokė kaip savaveiksmį potencialą ir todėl suteikė jai intencionalumą, kurio 
ji negali turėti, nes jis priklauso sąmonei, 0 ne vaizduotei. Todėl visai logiška, kad 
Coleridge'o gradacinis apibrėžimas atitinka tokią pat aktyvinančių veiksnių di- 
ferenciaciją, o šie savo ruožtu yra pamatinės subjekto konstitavimo sąlygos - šiam 
procesui įsivaizdavimo sugebėjimai atrodo būtini. Ši glaudi sąveika rodo, jog 
Coleridge'as laikėsi sugebėjimų sampratos todėl, kad jie išreiškia natūralų žmo- 
gaus aprūpinimą. 

Gradacinis apibrėžimas įsivaizdavimą išskleidžia į sugebėjimų daugį, kuriems 
reikia tiek pat diferencijuoto konteksto, kad jų veikimas būtų konkretizuotas. „Pir- 
minė vaizduotė“ išryškina kontekstualumą, kurio reikia norint pakartoti kūrybi- 
nį veiksmą baigtinėje sąmonėje. Jeigu šis sugebėjimas savo pagrindą turėtų savy- 
je,jis negalėtų to padaryti ir apibrėžtų subjektą tik pagal tą pagrindą. Atitinkamai, 
jeigu sugebėjimas būtų savaveiksmis, jis nesileistų nukreipiamas į subjekto savęs 
konstitavimą ir todėl būtų neprieinamas subjekto intencijoms. Bet ką gi reiškia 
suvokti subjektą kaip savęs kūrėją, kartojantį „amžinąjį kūrimo veiksmą“? Esė 
„Apie poeziją arba meną“ Coleridge'as sako: 


Patikėkite manimi, jūs turite įvaldyti esmę, natura naturans, kuri numato ryšį tarp 
gamtos aukščiausia prasme ir žmogaus sielos. Gamtos išmintis skiriasi nuo Žmo- 
gaus išminties tuo, kad planas ir įvykdymas joje yra vienalaikiai, mintis ir padari- 
nys yra vienas dalykas ar bent pateikiami vienu metu; bet nėra reflektyvaus veiksmo, 
tad nėra ir moralinės atsakomybės. Žmogui būdinga refleksija, laisvė ir pasirinkimas, 
todėl jis yra regimos kūrinijos viršūnė. Gamtos objektuose tarsi veidrodyje pateikti 
visi galimi intelekto, pirmesnio už sąmonę, tad ir už visą protingo veiksmo raidą, 
elementai, žingsniai bei procesai; ir Žmogaus sąmonė sutraukia į save visus intelek- 
to spindulius, išsibarsčiusius gamtos vaizdiniuose. Ir šitaip išdėstyti šiuos vaizdi- 
nius - totalizuotus ir pritaikytus Žmogaus sąmonės riboms, - kad iš pačių tų [gamtos] 
formų būtų išgaunamos ir į jas įterpiamos joms artimos moralinės refleksijos, išorę 
paversti vidumi, o vidų - išore, gamtą - mintimi ir mintį - gamta, - tai yra dailiųjų 
menų genijaus paslaptis?". 


Pakartoti „amžinojo kūrimo veiksmą“ Žmogaus sąmonėje yra „pirminės vaizduo- 
tės“ užduotis, kurią vykdydama ji gyvai išryškėja. Tai, kas kartojama, kartojant 
kinta, nes kartojimo tikslas nėra savybinga jo dalis. Todėl tarp sąmonės ir gamtos 
yra skirtumas, įsirašantis į kartojimą. Kadangi planas ir vykdymas gamtoje vie- 
nalaikiški, ji negali turėti savimonės, o kai žmogaus sąmonė mėgina pakartoti 


3! Žr. Coleridge. Biographia Literaria, I, p. 18-94. Luizas Costa Lima knygoje Die Kontrole 
dės Imaginūren. Vernunft und Imagination in der Moderne (vertė Armin Biermann. Frankfurt/ 
M., 1990. P. 95—206) istoriškai ir sistemingai nušviečia glaudžią vaizduotės ir subjektyvumo 
sąsają. 

** Coleridge. Biographia Literaria, I. P. 257-258. 


170 


natura naturans, atsiranda skirtumas, sužadinantis refleksijos veiksmus ir suke- 
liantis savimonę. Tai rodo eilinę idealistinę sąmonės ir gamtos sąveiką. Iš pradžių 
būdama gamtos kitoniškumas, sąmonė gamtos veidrodyje galiausiai aptinka savo 
pačios galimybes, o gamta pasirodo esanti pasąmonė. Todėl natura naturans reiš- 
kia gamtos vertimą sąmone ir atvirkščiai — tai nesibaigiantis procesas, vykstantis 
kaip „begalinis aš EsU“ baigtinėje sąmonėje. Šis procesas veikia kaip supaprastin- 
tas hegelizmas, nors Hegelis čia nebūtų apeliavęs į vaizduotę"?*. Tačiau Coleridge'ui 
vaizduotė yra pirmutinės svarbos, kadangi sąmonė savaime neturi savivokos — 
jai reikia ko nors kitko, kas savyje neturėtų pagrindo, tad ir neapibrėžtų sąmonės 
pagal savo sąlygas. 

Judėjimas pirmyn atgal tarp sąmonės ir gamtos, gamtą atskleidžiant kaip pa- 
sąmonę, parodo „pirminės vaizduotės“ veikimą. Ji visada sustingsta į produktą, 
kai žaismo judesys virsta vaizdiniu, nes tik per vaizdinius sąmonė gali įsitikinti, 
kad kartojama natura naturans. Tačiau vaizdinys yra osciliacijos tarp sąmonės ir 
gamtos atšaka, ir todėl sulaiko judėjimą pirmyn atgal. Kai tik tai atsitinka, savęs 
konstitavimo procesas, regis, sustoja, kadangi jokie vaizdiniai, kylantys iš šio ju- 
dėjimo žaismo, negali atitikti sąmonės tikslo: būti identiškai giluminiam natura 
naturans principui. 

Šiam tikslui reikia „antrinės vaizduotės“, kuri skiriasi nuo „pirminės vaizduo- 
tės“ tik laipsniu, bet vis dėlto yra savita, nes taikoma objektų pasauliui. Ji yra 
„aidas“, nes dekomponuoja objektų pasaulį ir paskui sukuria jį iš naujo tokiu 
būdu, kad atsiveria anksčiau buvusi nesuvokiama sąmonės sandara. Osciliacija, 
per kurią išsiskleidžia vaizduotė, vyksta tarp sąmonės, siekiančios užtikrinti sa- 
vo konstitavimą, ir empirinės tikrovės duomenų. Bet kai ta pati osciliacija vėl 
sustingsta vaizdiniais, „antrinė vaizduotė“ modeliuoja juos kitaip. Aukštesnėje 
plotmėje sąmonė ir gamta turi atspindėti viena kitą, o čia būtina formos sąlyga — 
dekomponavimas. Kuo specifiškesnių laimėjimų reikia iš sąmonės, tuo aiškiau ji 
atsiskleidžia kaip griaunamoji jėga. Įsisąmoninę jos potencialą, romantikai gebė- 
jo tinkamai nukreipti griaunamąjį vaizduotės aspektą. 


3 G. W. F. Hegelis veikale Asthetik (Red. Friedrich Bassenge. Berlin, 1955. P. 542) vaiz- 
duotei priskiria veikiau pavaldų vaidmenį: 

Kaip jau matėme iš pradžių, krikščionių religija, kitaip nei Rytų ir graikų dievai, savo 
turiniu ir pavidalu išaugo ne iš fantazijos dirvos. O štai fantazija susikuria prasmę iš savęs, 
kad pasiektų tikrojo vidaus vienybę su išbaigtu savo pavidalu, ir nors klasikiniame mene ši 
sąsaja tikrai pasiekiama, - bet krikščionybėje mes tuoj pat randame pasaulietišką apraiškos 
savitumą, tokį, koks yra, priimamą kaip idealybės momentą, ir siela patenkinta tuo išorės 
įprastumu bei atsitiktinimu, nereikalaudama grožio. Tačiau žmogus pirmiausia tik subjekty- 
viai ir pagal galimybes būna susitaikęs su Dievu; nors visi pašaukti palaiminti, mažai išrink- 
tų, ir žmogus, kuriam dangaus karalystė, kaip ir šio pasaulio karalystė, tebėra anapus, turi 
dvasioje išsižadėti pasaulietiškumo ir savanaudiškos esamybės. Tai ateina iš begalinės toly- 
bės, ir kad tai, kas iš pradžių buvo paaukota, taptų teigiama šiapusybe, šis pozityvus savęs 
atradimas ir savo esaties valia - tai, kas šiaip jau būna pradžia, - romantinio meno raidoje 
yra išvada, ir tai paskutinis žmogaus įsigilinimo į save ir vieno taško radimo elementas. 


171 


Nors vaizduotė neapibrėžiama nei per save pačią, nei per subjektą arba kon- 
tekstą, kuriame veikia, ji vis dėlto turi būti ankstesnė ir už suaktyvinantį stimulą, 
ir už atliekamas funkcijas, ir už daromą poveikį, nes visa tai priklauso nuo mano- 
mo esinio, kurį apibūdina. Kaip šį esinį nusakyti, jeigu jis negali būti savybių 
arba predikatų suma? 

Visų trijų subjekto suaktyvinamų sugebėjimų žymė - judėjimas pirmyn ir 
atgal: osciliacija tarp sąmonės ir gamtos (pirminė vaizduotė), tarp iškomponavi- 
mo ir perkomponavimo (antrinė vaizduotė) bei tarp kombinavimo ir atskyrimo 
(fantazija). Tai yra pamatinis žaidimo judėjimas, kurio tačiau negalima sutapa- 
tinti nei su pačia vaizduote, nei su jos apibūdinimais ar predikacijomis, jis taip 
pat nekyla nei iš aktyvinančio veiksnio, nei iš konteksto - jis tiesiog atskleidžia 
tris įsivaizdavimo sugebėjimus in actu. Kitoje vietoje Coleridge'as tiesiogiai ko- 
mentuoja suaktyvintos vaizduotės ypatingumą: „Kai tik ji užfiksuojama viename 
vaizdinyje, ji tampa supratimu; bet kol ji neužfiksuota ir svyruoja [waver|] tarp jų, 
tvariai neprisijungdama nė prie vieno, ji yra vaizduotė [...] Didingiausios poeti- 
nės pastangos pasireiškia tada, kai vaizduotė pasitelkiama tam, kad pateiktų ne 
konkrečią formą, o stiprų dvasios veikimą, tebesiūlydama tai, kas atstumiama, ir 
vėl kurdama tai, kas vėl atmetama.“* 

Bet „svyravimas“ yra ypatinga osciliacijos forma: užuot buvęs fliuktuojanti — 
nes nestabili - polių jungtis, jis destabilizuoja pačius polius. Todėl vaizduotė in 
actu nesustingsta į jokią formą - reikšdamasi kaip judėjimas pirmyn atgal, ji lei- 
džia kaitalioti viską, ką apima „svyravimas“. Tai ir objektų pasaulis, ir save kon- 


25. T. Coleridge. Shakespearean Criticism, II. Red. T. M. Raysor. London (Everyman's 
Library), 1967. P. 103. Panašų požiūrį Coleridge'as išsakė ir kitur - The Notebooks, I (1794— 
1804) (red. Kathleen Coburn. London, 1957), p. 1541-1542: „Sumaišykime Tiesą su Vaiz- 
duote, kad vaizduotė galėtų išskleisti savo neapibrėžtumą virš to, kas iš tikrųjų įvyko, o 
Tikrovė suteiktų Vaizduotei savo medžiagiškumo ir konkretumo“. Ši idėja dar aiškesnė, kai 
Coleridge'as sako: 

Fantazija ir Vaizduotė yra Osciliacijos - pirmoji jungia Protą ir Supratimą, o antroji jun- 
gia Pojūtį ir Supratimą. 


žemiausia aukščiausia 
Pojūtis Protas 
Fantazija Vaizduotė 
Supratimas Supratimas 
Supratimas Supratimas 
Vaizduotė Fantazija 
Protas Pojūtis 


(Coleridge on the Seventeenth Century. Sud. Roberta Florence Brinkley. New York, 1968. 
P. 694) 

Apie destruktyvų fantazijos, kaip „vaizdijančios sugebėjimo“ sąlygos, pobūdį žr. Elisa- 
beth Lenk knygą Die unbeuwfte Gesellschaft (Mūnchen, 1983), p. 60, - nors ji šį procesą sieja 
tik su fantazija, kuri „tam, kad išliktų kaip fantazija, [turi] sudaužyti ją siaurinančius kolek- 
tyvinius stereotipus“. Apie struktūrinę kūrybinio proceso įvairovę žr.: The Creative Process. 
A Symposium. Red. Brewster Ghiselin. Berkeley, 1985. 

stituojantis subjektas. „Svyravimas“ kaip vaizduotės atsiskleidimas rodo esant 
suaktyvintą vaizduotę kaip žaismo judėjimą. Šis judėjimas pasižymi tuo, ką Co- 
leridge'as vadina siūlymu ir atstūmimu, kūrimu ir atmetimu, kurie leidžia vis 
labiau diferencijuoti sąveiką tarp subjekto ir sugebėjimų, sugebėjimų ir kon- 
teksto bei galiausiai tarp pagrindo neturinčių sugebėjimų ir priskiriamų predi- 
kacijų. Šiam žaismui nuolat kelia grėsmę visoje osciliacijoje glūdintis ambivalen- 
tiškumas, nes šis niekada nesibaigiantis procesas konfliktuoja su rezultato poreikiu. 
Todėl Coleridge'as vis atstumia, kas siūloma, ir perkuria, kas atmetama, tad vaiz- 
duotė atsiskleidžia per žaismą. Jis žino, kad „poezijos galia galbūt vienu žodžiu 
įdiegia į sąmonę tą energiją, kuri priverčia vaizduotę pateikti paveikslą“. Šis sakinys 
pridurtas prie kritikos, nukreiptos prieš kai kuriuos to meto poetus, kuriančius 
itin vaizdingai, kai „viskas taip olandizuota, jei galima taip pasakyti, smulkiau- 
siais potėpiais, kad skaitytojui kyla natūralus klausimas, kodėl pasitelkti žodžiai, 
o ne tapyba“??. Paveikslas visada būna vaizduotės produktas, todėl jis negali 
būti pati vaizduotė. Tai, ką Coleridge'as pavadino „svyravimu“, užčiuopia vaiz- 
duotę tuo momentu, kai ji virsta produktu arba, dar geriau, kai ji virsta genera- 
tyvine matrica. 

Vaizduotei pasireikšti reikia išorinio stimulo, kuris savo ruožtu bus įtrauktas 
į savo sukeltą žaismą. Kadangi sugebėjimas neturi pagrindo, jis negali įpavida- 
linti subjekto, ir kadangi subjektas tiesiogiai nedisponuoja savo pagrindu, jis gali 
pasirodyti sau tik suaktyvindamas vaizduotės sugebėjimus. „Antrosios pozici- 
jos, - teigia Coleridge'as, - būtent Aš ESU iš tiesų negalima vadinti tik nusistaty- 
mu. Ji tikrai neturi pagrindo, bet čia jau pati idėja atmeta visokį pagrindą ir, atskirta 
nuo tiesioginės sąmonės, praranda visą savo prasmę bei svarbą. Ji neturi pagrin- 
do, bet tik todėl, kad pati yra viso kito užtikrintumo pagrindas.“** Todėl visai 
logiška, kad santykis tarp nepagrįsto sugebėjimo ir nepagrįsto subjekto - „subjekto, 
kuris tampa subjektu objektyviai save sau konstruodamas“?' — pasireiškia kaip 
žaismo judėjimas, nes „svyravimas“ neturi struktūros. 

Savęs konstitavimas suponuoja, kad šios veiklos pradžioje subjektas nepažįs- 
ta ir nesuvokia savęs. Todėl I. A. Richardsas teisingai pabrėžia, kad „Coleridge'o 
pažinimo teorija pažinimą traktuoja kaip tam tikrą darymą, t. y. įbūtinimą to, kas 
pažįstama““*. Tad aišku, kad negali būti jokio išankstinio supratimo apie subjek- 
to tikslus savo konstitavimo eigoje. Vadinasi, bet kas, ko subjektui reikia save 
konstituojant, gali jį užvaldyti. Iš tiesų tai gali būti dar viena priežastis, kodėl 
vienas sugebėjimas susiskaido į keletą, nes subjektas kontroliuoja savęs konsti- 
tavimą skirtingais kontekstais, kuriuose jis suaktyvina sugebėjimus, kad sau 
atskleistų save. Šie kontekstai savo ruožtu ne tik nukreipia sugebėjimus, bet ir 


>> Coleridge. Shakespearean Criticism, II, p. 134135. 

* Coleridge. Biographia Literaria, I, p. 178. 

*“ Ten pat, p. 183. 

I. A. Richards. Coleridge on Imagination. Bloomington, 1960. P. 49. 

įvairiai juos motyvuoja. Knygoje „Table Talk“ Coleridge'as pabrėžia, kad „Fan- 
tazijos ir Vaizduotės rūšinį skirtumą galima suprasti taip, kad jeigu jausmai ir 
protas taptų nebesuvaldomi, pirmieji virstų kliedesiu, o antrasis - manija“??. Šiuo 
atžvilgiu skirtingus kontekstus galima laikyti būdais, kuriais subjektas neleidžia 
savęs konstitavimui tapti nevaldomam. 

Kai subjekto suaktyvinta vaizduotė ima veikti tarp objektų, kuriuos iškom- 
ponuojant gaunama medžiaga naujai kūrybai, ji nebūna nežabota - ją neišven- 
giamai modeliuoja atitinkamas kontekstas. Bet kadangi subjektas, kaip aktyvuo- 
jantis veiksnys, pats neturi pagrindo, jį irgi veikia šie modeliavimai. Iš pradžių 
atrodė, kad subjektui tereikia pasinaudoti savo sugebėjimu, kad jis sau atskleistų 
save; tačiau vykstant tokiam procesui subjektas nuolat modifikuojamas. Iš pra- 
džių atrodė, kad vaizduotė - tai potencialas, kuriuo galima manipuliuoti bet ko- 
kiam tikslui, bet pasirodo, kad suaktyvinta ji tampa jėga, galinčia manipuliuoti 
savo manipuliuotoju. 

Taip atsitinka todėl, kad visos intencionalumo formos, taip pat ir „sąmoninga 
valia“, yra riboto masto ir negali visiškai valdyti savo tikslo. Todėl kai vaizduotė 
išsklaido objektų pasaulį, šis išsklaidymas savo ruožtu veikia ir jį sukūrusį sub- 
jektą. Aktyvinamas subjektas įtvirtina savo intencionalumą vaizduotėje, kuri šitaip 
suaktyvėja. Kaipo „aktantas“, vaizduotė įgalina subjektą, kuris norėtų matyti sa- 
ve kaip savo paties pagrindą, išsiskleisti į begalinį savęs atspindėjimą. Šį procesą 
padaro galimą osciliacijos asimetrija, išplečianti subjekto ir sugebėjimų nepagrįs- 
tumą į begalybę aspektų. Judėjimas turi būti asimetriškas, kadangi vaizduotei 
reikia tapti aktyviai, ir ji gali sėkmingai konstituoti savastį tik nuolat pranokda- 
ma subjekto stadijas jo kelyje į save. 

Ši vaizduotės samprata dabar jau nugrimzdo į praeitį - turbūt labiausiai todėl, 
kad ji buvo labai glaudžiai susijusi su subjekto savęs pagrindimu. Vis dėlto kele- 
tu požiūrių ji tebėra reikšminga mūsų aptarimui. Vaizduotė nėra save aktyvinantis 
potencialas, ir kai ją sutelkia išorinis stimulas, ji atsiskleidžia kaip diferencijuotas 
žaismo judėjimas, Coleridge'o pavadintas „svyravimu“. Be to, vaizduotei būdin- 
gas dvilypumas, ir kadangi prieš produkuojant griaunama, paaiškėja, kad crentio 
ex nihilo yra grynas mitas. 

Coleridge'as dar kalbėjo apie vaizduotę kaip apie sugebėjimą. Vis dėlto kyla 
klausimas, ar nusakant ją kaip neturinčią pagrindo [groundless) kognityviai ka- 
pituliuojama jos neprieinamumo akivaizdoje, ar čia turima galvoje tai, kas yra 
pirmiau už jos poveikį ir todėl negali būti jam tapatu. Pastaruoju atveju būtų 
kalbama tikrai ne apie sugebėjimą tradicine potencialo prasme, kai iš jo galima 
semtis visokiems tikslams, - jau apsireiškusi vaizduotė atskleidžiama kaip žais- 
mo judėjimas, žaidžiantis su jį sutelkusiu veiksniu. 


* S. T. Coleridge. The Table Talk aud Omniana. Oxford, 1917. P. 309. 

3. Vaizduotė kaip veiksmas (Sartre'as) 


Kol įsivaizdavimas buvo siejamas su subjektu, jį buvo galima laikyti sugebėjimu, 
kuris, kaip ir visi kiti sugebėjimai, atrodė atstovaujantis natūraliam Žmogaus in- 
ventoriui. Net įsivyravęs dėmesys subjekto savęs konstitavimui tik modifikavo 
paveldėtą sampratą. Tačiau nebebuvo tikrumo dėl sugebėjimų pagrindo, ir todėl 
Coleridge'as vaizduotę traktavo ne tik kaip suskaidytą, bet ir kaip „aktantą“. 
Jeigu vaizduotė įgalina subjektą suvokti save kaip nesąmoningo pobūdžio sąmo- 
nę, šie tarpusavio santykiai atskleidžia kibernetines ypatybes, grįžtant prie sub- 
jekto „kito“ kaip dalies jo savivokos proceso. 

„Sugebėjimo“ pobūdis kinta keičiantis jį suaktyvinusiam veiksniui. Sujungus 
vaizduotę su save konstituojančiu subjektu, gerokai pakito tradicinė sugebėjimų 
samprata; bet galiausiai vaizduotės priskyrimas sugebėjimams atgyveno tada, 
kai buvo panaikinta sąsaja su subjektu. Šį žingsnį žengė Sartre'as savo ankstyvo- 
je knygoje „L Imaginaire“. Vaizduotę kaip sugebėjimą jis pakeitė daugialypiais 
įsivaizdavimo pasireiškimais. Coleridge'ui vaizduotės sugebėjimas buvo nepa- 
žinus. Tas pats pasakytina apie Sartre'o įsivaizdavimą, kurį galima suvokti tik 
stadijomis, kuriomis einama nuo to, kas atrodo „tikra“ per tai, kas „tikėtina“, 
prie to, kas laikoma „įsivaizduojamo gyvenimo“ kontūru - šiuos apibūdinimus 
pats Sartre'as laikė fenomenologinės psichologijos terminais. 

Fenomenologiškai įsivaizdavimas turi būti traktuojamas kaip sąmonės veiks- 
mas. Todėl Sartre'as pradeda teiginiu, kad jo „tyrinėjimas turi tikslą nusakyti 
svarbias sąmonės funkcijas kuriant nerealybių arba „vaizduotės“ pasaulį, ir jos 
noetinį koreliatą - įsivaizdavimą““?. Jeigu įsivaizdavimas glaudžiai susijęs su są- 
monės veikla, tai vaizduotės priskyrimas sugebėjimams paneigiamas. Užuot bu- 
vęs neišmatuojamas Žmogaus atributas, įsivaizdavimas tampa psichiniu vaizdi- 
niu, parodančiu „tik sąmonės santykį su objektu; kitaip tariant, tai reiškia tam 
tikrą būdą, kuriuo objektas pasirodo sąmonei arba - performulavus - tam tikrą 
būdą, kuriuo sąmonė pateikia sau objektą [...] Tačiau, norėdami išvengti visų 
galimų dviprasmybių, čia turime pakartoti, kad vaizdinys yra ne kas kita kaip 
santykis““!. Akcentavimas, kad įsivaizdavimas yra sąmonės santykis su jos ob- 
jektais, atspindi Sartre'o fenomenologinį požiūrį, pagal kurį negalima žinoti, kas 
yra sąmonė, - pažinus tik jos santykis su objektais. Taigi įsivaizdavimas yra ypa- 
tinga ryšio forma, demonstruojanti sąmonės santykius su objektais kaip psichi- 
niais vaizdiniais. 


* Jean Paul Sartre. Das Imaginūre. Phūnomenologische Psychologie der Einbildunęskraft. Vertė 
Hans Schėneberg. Hamburg, 1971. P. 42. Kaip sunku suvokti tokias sampratas, rodo Richar- 
do Kearnev knygos The Wake of Imagination. Ideas of Creaticitų in Western Culture (London, 
1988), p. 224—239, pavyzdys - autorius Sartre'o veikalą laiko egzistencializmo apraiška ir 
taip praleidžia didelę dalį fenomenologinių aspektų. 

6! Sartre, p. 48. 

Norint suprasti šių santykių prigimtį, reikia turėti galvoje, kad Sartre'ui per- 
cepcija ir ideacija įkūnija „dvi pagrindines neredukuojamas sąmonės nuostatas““*, 
percepcijos veiksmui nukreipiant intencijas į duotąjį objektą, o įsivaizdavimo veiks- 
mui įtraukiant objektą, kuris suvokiamas kaip niekas ir duotas kaip nesantis“. 
Percepcija sugriebia duotą objektą, o psichinis vaizdinys susieja sąmonę su ob- 
jektu, kuris neduotas ir todėl turi būti postuluojamas. Tokie objektai turi dvi pa- 
matines formas: jie būna arba nesantys čia, arba visai neegzistuojantys“*. 

Sąmonė, sugebėdama postuluoti objektus įsivaizdavimo veiksmu, atrodo „sau 
kūrybiška, bet to, ką sukuria, ji nepostuluoja kaip objekto““?. Ši išlyga svarbi ir 
įsidėmėtina. Sąmonė valdo postuluojamą objektą kaip psichinį vaizdinį, bet po- 
stuluodama ji mažiau valdo savo pačios veiklą. Ji kūrybiška ta prasme, kad idea- 
cijos veiksmu sukuria ką nors, kas neegzistuoja arba egzistuoja kitur — abiem 
atvejais objektas nesamas““, ir jį reikia taip sudėstyti, kad įgytų savybes, beveik 
prieinamas percepcijai. Šių savybių mastas gali siekti nuo percepcijos iliuzijos iki 
haliucinacijos, ir tai gyvai iliustruoja, kaip sąmonė gali nesuvaldyti savo „kūry- 
binės prigimties“ ir būti praryta savo pačios psichinių vaizdinių. Šie vaizdiniai 
visada pateikia savo objektą kaip duotą kaip nesamą“" - sąmonė gali parūpinti to- 
kius vaizdinius tik semdamasi iš atminties, pažinimo bei duotos informacijos ir 
modeliuodama visa tai. Nesamybei suteikdama esamybę, ji leidžia susidaryti 
įsivaizduotiniam objektui, kuris suvokiamas kaip niekas“8. Šis „niekas“, žinoma, 
reiškia objekto nesamybę arba neegzistavimą, ir tai visai kas kita negu objektų 
pasaulio išsklaidymas, leidžiantis Coleridge'o subjektui atsiskleisti per „atkuria- 
mąjį procesą“. 

Sartre'ui neigimas kaip reali esatis to, ką galima „matyti“ psichiniame vaizdi- 
nyje, duoda kelią nerealiai nesamybės esačiai. Psichinio vaizdinio esatis reiškia, 
kad, būdami įtraukti į ją, iškeliami iš savo ankstesnės būsenos. „Niekas“, glūdin- 
tis įsivaizduotiniame objekte, tampa „kūrybiškas“, nes beveik visiškai apverčia 
mūsų būseną - kartais net tiek, kad mūsų esamą egzistenciją padaro nerealią. 

Šis „niekas“ turi dar vieną aspektą, kuris yra esminis gvildenant įsivaizdavi- 
mą. Pats protinis vaizdinys dar yra ne įsivaizdavimas, bet sąmonės modusas, o 
sąmonė - būtinas fonas, kuriame pasireiškia įsivaizdavimas“?. Be to, Sartre'as 
mano, kad šis „niekas“, būdamas integrali įsivaizduotinio objekto dalis, yra ir 
sąmonės apsaugos priemonė, kad jos neperimtų jos postuluojami vaizdiniai. „Be 

to, sąmonė postuluoja savo objektą kaip neegzistuojantį todėl, kad ji jaučiasi šiek 
tiek sukaustyta. Ji apsimeta matanti katę; bet kadangi, nepaisant visko, ji suvokia 
regėjimo kilmę, ji neapsimeta, kad šis koreliatas egzistuoja. Iš čia ir paradoksas: 
aš tikrai kažką matau, bet tai, ką matau, yra niekas. Dėl to ši surakinta sąmonė 
įgyja vaizdinio formą: ji nesiveržia iki savo ribų. Sapne ji visiškai sukaustyta, ir 
katė tada postuluojama kaip objektas.“? Sąmonei kyla pavojus patekti į savo 
projekcinių vaizdinių spąstus, nes ji gali egzistuoti tik suvokinių pagrindu"?!. Per- 
cepcijos veiksme sąmonė gali nukreipti save į duotus objektus, bet įsivaizdavimo 
veiksme ji pati postuluoja savo objektą. Tai reiškia, „kad postulavimas ne pride- 
damas prie vaizdinio, o yra jo giliausia struktūra“??. Šitaip sąmonė nuslysta į 
psichinį vaizdinį ir tampa ideacine sąmone, kuri aiškiai skiriasi nuo percepcinės 
sąmonės. Vadinasi, nėra tokio dalyko kaip sąmonė savaime, nes ji visada pri- 
klauso nuo savo turinio pobūdžio. 

Visą šį procesą galima stebėti įvairiais lygiais. Suformuojant psichinį vaizdi- 
nį, nesantis arba neegzistuojantis dalykas užčiuopiamas per analogą, mintantį 
žinija, atmintimi, patirtimi, informacija, troškimu ir taip toliau. Bet nors šios išta- 
kos svarbios, jos nevaldo įsivaizdavimo veiksmo, kuris kyla iš tetinės [thetisch] 
sąmonės, bet kartu daro jai grįžtamąjį poveikį. Ši sąveika deformuoja visą me- 
džiagą, iš kurios sudėstomas psichinis vaizdinys, nes ją pritaikant prie vaizdinio 
tenka ir struktūriškai, ir vizualiai supaprastinti. 

Psichinius vaizdinius būtina formuoti ne tik sukeliant nesamus arba neeg- 
zistuojančius dalykus, bet ir supratimo veiksmams. Sartre'as teigia, kad visą su- 
pratimą lydi simbolinės schemos, reprezentuojančios tas mintis, kurios būtinos 
norint įvaldyti tai, ką reikia suprasti. Šios schemos išauga proporcingai sunku- 
mams, kylantiems supratimo kelyje, ir atmintyje sukauptas žinias reikia atitinka- 
mai aktualizuoti. „Žinija tam tikra prasme yra idėjų atsiminimas. Ji yra tuščia, ji 
suponuoja būsimą ir būtą supratimą, bet pati nėra supratimas.“*3 Tačiau simboli- 
nės schemos dalyvauja tik kaip „laikinos, nepakankamos, kaip įveiktina pakopa““* 
ir būna atmetamos, jeigu pasirodo netinkamos. Be to, jos funkcionuoja kaip atran- 
kos sietas, nes kitaip mąstymas būtų užtvindytas atsiminimų. Mąstymą lydin- 
čios schemos yra filtrai, išskiriantys tuos atsiminimus ir potyrius, kurie reikalingi 
konkrečiam supratimui. Schemos funkcionuoja kaip reprezentantai, konkretizuo- 
jantys galimybes, kurių mąstymui reikia supratimo veiksmams. Jos atstovauja ne 
pačiam mąstymui, ne pažinimui ir ne atminčiai, o veikiau jų visų mišiniui kaip 
mąstymo veikų išbandymo ir priderinimo priemonė. 

Taigi čia judama pirmyn atgal tarp tinkamumo ir netinkamumo, ir tai įgalina 


"0 Ten pat, p. 105. 
"| Žr. ten pat, p. 131, 140. 

pasireikšti sąmonės pašauktą įsivaizdavimą. Plintant reprezentantų kaitai, išryš- 
kėja įsivaizdavimo esatis - reprezentantas turi būti paneigtas, kai tik jis neatitin- 
ka mąstymo reikalavimų. Šis apgręžimas - tai dar vienas „nieko“ aspektas, liudi- 
jantis, kad psichinis vaizdinys ne tiktai nurodo nesaties esatį arba sąmonės savęs 
saugojimą nuo galimo sukaustymo, bet ir neigimą to, kas neišvengiamai postu- 
luojama per psichinį vaizdinį kaip pasirodymą, lydintį mąstymą. Šis neigimas 
esminis, kadangi jokia pavienė schema negali atstovauti tam, ko siekia mąstymas. 
Juk visos supratimo pastangos būtų nesėkmingos, jeigu šie reprezentantai - ku- 
rie, būdami simbolinės schemos, tiesiog siūlo galimybes orientuotis - jau atstotų 
patį daiktą. Įsivaizdavimas, reikšdamasis kaip reprezentantų neigimas, neleidžia 
jiems atstovauti minčiai. 

Santykiai taip pat gali būti apgręžti, ir sąmonės pašaukti psichiniai vaizdiniai 
gali imti veikti pačią sąmonę - kaip, pavyzdžiui, sapnuose ir hipnagoginiuose 
[matomuose prieš pat užmingant - vert.] vaizdiniuose. Svajojant arba snūduriuojant 
sąmonė būna mažiau atidi - sąmonė dar veikia, kaip rodo trapi ateinančių ir nu- 
einančių vaizdinių konfigūracija, bet jų seka nebevaldoma. Tokiu atveju sąmonė 
„pasiduoda akimirkos impulsams ir suformuoja absurdišką sintezę, savo nau- 
jam vaizdiniui suteikdama prasmę, leidžiančią išsaugoti mąstymo vientisumą“ “". 

Iš to sužinome du dalykus. Pirma, akivaizdu, kad nebūna sąmonės be vaizdi- 
nių darymo, nes tik darydama vaizdinius ji gali įgyvendinti savo intenciją, kuri 
konkretizuojama tiek, kiek jos taikinys tampa apibrėžtas. Šį taikinį reikia atverti, 
todėl tai, kas duota, turi būti pagyvinta psichiniais vaizdiniais - bent jau tam, 
kad būtų įveiktas skirtumas tarp intencijos ir objekto. 

Antra, kadangi nėra aprėpiančios referencijos, reguliuojančios glaudžius in- 
tencijos ir psichinio vaizdinio santykius, dėmesiui nusilpus, sąmonė būtų užlieta 
savo vaizdinių. Bet kadangi sąmonė postuluoja savo vaizdinius, turinčius tiktai 
tai, kas į juos įdėta, sąmonė tokiais atvejais įkalina save pačią““. Įklimpti savo 
vaizdiniuose, vadinasi, būti nesatyje, kurios galia auga tiek, kiek sąmonę užplūs- 
ta šie vaizdiniai, - tada jie nugali juos įbūtinusį intencionalumą. 

Sapne skirtumas tarp sąmonės ir jos vaizdinių išnyksta - pasak Sartre 0, „sapne 
visiškai įgyvendinamas uždaras įsivaizdavimas. Iš tokio įsivaizdavimo visai ne- 
įmanoma ištrūkti, ir jo atžvilgiu negalimas joks išorinis žiūros taškas“/*. Net jei- 
gu, kaip teigia Husserlis, galima įsisapnuoti į tokią padėtį, „kurioje aš sapnuoju 
save sapnuojantį arba, tiksliau sakant, kurioje sapnuoju, kad sapnuoju“, sapnai 
sapnuose negali tapti percepcijos objektais, nuo kurių sąmonė galėtų atsitraukti"?. 
Mat fantazija, anot Husserlio, yra sąmonės modifikacija, kuri vyraudama pasi- 

reiškia kaip „neaktualumo sąmonė““*. Kadangi aktualumas „reiškia tiek kiek nuosta- 


8) 


ta“ V, neaktualumas yra ne kas kita kaip „grynos fantazijos analogas (ir sudaro 


vaizduotės sampratą, nes gryna vaizduotė išreiškia aktualumo išstūmimą)“*!. 

Jeigu sąmonę gali išmušti iš vėžių jos postuluoti psichiniai vaizdiniai, tai to- 
dėl, kad, nebūdama savaiminė, ji priklauso nuo to, į ką taiko. Kadangi gryna 
sąmonė būtų arba tuščia, arba be pagrindo, kai tik ji siekia save sukonkretinti, 
išnyra referenciniai kontekstai. Referenciniai rėmai nusakomi arba kaip egologi- 
niai, arba nepripažįstant tokios sampratos**. Jeigu sąmonė nėra savaiminė, tai ji 
įgyja savo taikinių savybes, ir todėl kartais turime postuluojančią sąmonę, kar- 
tais ideacinę, percepcinę, suprantančią arba realizuojančią. Kaip ideacinė sąmo- 
nė, ji postuluoja savo objektą ir, kitaip nei percepcinė sąmonė, susitelkia į savo 
pačios produktą. Nesamam arba neegzistuojančiam dalykui tapus esamu, įvyk- 
domas intencionalumas, nors kaip tik tada pradeda veikti psichinis vaizdinys. 
Percepcinė sąmonė valdo jai duotus objektus ir yra jų valdoma, o psichinio vaizdi- 
nio poveikis nėra taip apribotas. Iš tiesų bet koks bandymas modeliuoti šį vaizdi- 
nį tiesiog sukels kitus vaizdinius, kurie išsišakos į nesusietų vaizdų antplūdį, nes 
psichinio vaizdinio objektas išreiškia tik sąmonės sąsają, o keičiantis sąsajoms, 
kinta ir sąmonės turinys. Tad jeigu tetinė sąmonė pakinta į ideacinę, ji būna lin- 
kusi pasiduoti postuluojamų vaizdinių kerams, kurie savo ruožtu ima valdyti 
savo pačių sukėlėją. Tada sąmonė tampa priklausoma nuo savo kūrinių. Antra 
vertus, sąmonė neįmanoma be šios postulavimo veiklos, kadangi kitaip „ją rei- 
kėtų suvokti kaip visiškai apsemtą esamybės ir niekaip negalinčią užčiuopti ką 
nors kitką“**. Sunykus distancijai tarp sąmonės ir jos kūrinio, sąmonė nuslysta į 
tai, ką sukėlusi. 

Šį procesą galima tyrinėti dviem skirtingais požiūriais — abu jie nušviečia, 
kaip įsivaizdavimas pasireiškia postuluojančioje sąmonėje. Vieną jų pateikė pats 
Sartre'as: kiekvienas psichinis vaizdinys atskleidžia arba nesamą, arba neegzis- 
tuojantį dalyką ir todėl savyje turi tam tikrą „nieką“, kadangi esatis nepašalina 
nesaties ir nesuteikia egzistencijos tam, kas neegzistuoja, bet iš esmės išlaiko ne- 
būtį to, kas psichiniame vaizdinyje pasirodo kaip esatis. Šis „niekas“ turi tam 
tikrą kibumo efektą, kurio sąmonės intencionalumas negali išvengti. 

Kitu aspektu sąmonės nuslydimą į savo pačios kūrinį apžvelgė Wittgenstei- 
nas: „Objekto įvaizdis turi būti panašesnis į objektą nei bet koks jo vaizdas. Nes 

kad ir kokį sukurčiau vaizdą, panašų į tai, ką jis turi reprezentuoti, jis visuomet 
gali būti ir kažko kito vaizdas. O įvaizdžiui būdinga, kad jis yra kaip tik šito, o ne 
kito įvaizdis.“ Šitaip galima pradėti Žiūrėti į įvaizdį kaip į virš-panašumą [Uber- 
Bildnis, super-likeness]"**. Kad ir koks vaizdas būtų „panašus į tai, ką jis turi reprezen- 
tuoti“, jame turi būti atminties, žinijos, informacijos ir kitų elementų, pasisemtų 
iš protinių atsargų, kurios negali deramai atstoti suvoktino dalyko ypatingumo. 
Taigi „virš-panašumas“ turi nušluoti reprezentacines ypatybes, būdingas me- 
džiagoms, įgalinusioms įpavidalinti vaizdinį. Šitaip ideacinė sąmonė praranda 
turėtą sukauptų žinių atramą ir slysta į vaizdinį tiesiogiai proporcingai savo rep- 
rezentatyvumo praradimui. „Niekas“, kaip psichinio vaizdinio komponentas, įgyja 
papildomą bruožą: jis parodo ne tik tai, kad nesatis niekada negali tapti tikra 
esatimi, bet ir kad gautus duomenis reikia „nurealinti“, idant psichinio vaizdinio 
objektas taptų realus, nes kitaip įsivaizduotinis objektas bus ne pats kaipo toks, o 
kažko kitko vaizdas. 

Vadinasi, idėja pasirodo esanti svarbus sandūros taškas, kuriame sąmonė pa- 
siekia pilnatvę įpavidalindama įsivaizdavimą, nes sąmonė, kaip grynas intencio- 
nalumas, yra tuščia, o įsivaizdavimas negali savęs postuluoti. Sartre'ui svarbiausia 
buvo ne aprašyti idėją, o suprasti ją kaip formą, kuri leidžia įsivaizdavimą trans- 
cendentališkai redukuoti fenomenologiniams tikslams. Sąmonę ir idėją jis taip 
plačiai aprašinėja todėl, kad įsivaizdavimo nebegalima izoliuoti kaip savaran- 
kiškai egzistuojančio sugebėjimo, nepriklausomo nuo sąmonės, nusitaikančios į 
siekinius pasaulyje. Sartre'as gvildena klausimus, kaip įsivaizdavimas įsitvirtina 
per sąmonę ir kas atsitinka sąmonei, kai jai tenka sutelkti įsivaizdavimą įgyven- 
dinti savo intencijoms. Sartre'o požiūriu, sąmonė visada įsitvirtinusi pasaulyje ir 
orientuota į jo suvokimą, todėl „postuluoti vaizdinį, vadinasi, konstruoti objektą 
visos realybės pakraštyje, o tai reiškia sulaikyti realybę atstu, išsivaduoti iš jos, 
žodžiu, ją neigti“*?. „O jeigu neigimas yra besąlygiškas visos vaizduotės princi- 
pas, jį patį galima realizuoti tiktai vaizduotės veiksmu. Tai, kas neigiama, turi 
būti įsivaizduota.“** Įsivaizdavimo veiksmu neigiamas pasaulis, nes siekiant su- 
prasti visada būtina peržengti tai, ką reikia suprasti. Bet šioje situacijoje nėra at- 
skaitos sistemų tam, ką reikia suprasti, ir tik įsivaizdavimo veiksmas psichiniais 
vaizdiniais atveria koreliacijų galimybę. Tad pasaulio neigimas šiame procese 
yra būtinas, bet ir dviprasmiškas. 

Šį dviprasmiškumą atskleidžia Sartre'o svyravimas dėl to, ar sąmonė yra pir- 
mesnė už įsivaizdavimą, ar atvirkščiai. Jeigu pasaulio supratimo sąlyga yra jo 
neigimas, tai įsivaizdavimas nevaldo sąmonės. „Taigi įsivaizdavimo veiksmas 

yra trilypis: konstituojantis, izoliuojantis ir naikinantis.“*" Tai reiškia, kad sąmonė, 
visada susijusi su situacija, gali taikytis tik į konkretų duotojo pasaulio fragmentą, 
kurį reikia izoliuoti neigiant ir vėl rekonstituoti suprantant. Iš ko gi kyla impul- 
sas neigti? Ar iš įsivaizdavimo, veikiančio tiesiai per sąmonę? O gal iš realizuojan- 
čios sąmonės, kuri, įvykdydama savo intenciją, tampa ideacine sąmone? Atrodo, 
kad Sartre'as kartais renkasi antrąjį variantą, nes, pasak jo, kiekvieną „įsivaizda- 
vimo postulavimą lydi pasaulio suirimas“**. Vis dėlto neabejotina, kad įsivaiz- 
davimas gali neigti tik per sąmonę, kadangi prieš imdamasis tokios funkcijos jis 
nėra nei pažinus, nei pastebimas - jis gali pasireikšti tik per sąmonę ir ją pačią 
nori parodyti kaip neigimo veiksnį. Tokiu atveju neigimas tampa įsivaizdavimo 
ženklu sąmonės veidrodyje. Bet čia galima suprasti, kad įsivaizdavimas turi pa- 
sitelkti sąmonę, kad kaip nors pasirodytų. Tokiu atveju neigimas būtų ne tiek 
pasaulio percepcijos sąlyga siekiant suprasti — jis veikiau rodytų tai, kad įsivaiz- 
davimas yra sąmonės „kitas“, kuris gali atsiskleisti sąmonėje tik kaip neigimas. 

Atrodo, kad šis variantas dalyvauja ir Sartre'o mąstyme. Savo knygos pa- 
baigoje jis sako: „Taigi vaizduotė yra anaiptol neatsitiktinė sąmonės ypatybė, o 
esminė ir transcendentalinė sąmonės sąlyga“*?. Jeigu taip, neigimas darosi itin 
dviprasmiškas. Būdamas transcendentalinė sąmonės sąlyga, įsivaizdavimas per 
ideacinę sąmonę „naudojasi pasauliu kaip paneigtu pagrindu“*?. Bet jis taip pat 
gali neigti ideacinę sąmonę, kaip hipnagoginiuose vaizdiniuose ir sapnuose, kur 
„Įsivaizduotinis pasaulis, nepaisant visų lūkesčių, pasireiškia kaip pasaulis be 
laisvės“?!. Jeigu įsivaizdavimas, nors iš pradžių ir modeliuojamas sąmonės in- 
tencionalumo, gali neigti ir pasaulį, ir ideacinę sąmonę, kyla klausimas, ar nei- 
gimas yra esminė įsivaizdavimo savybė, ar tik jo apraiška, sąlygota sąmonės. 
Kadangi įsivaizdavimas, nors duotas akivaizdžioje patirtyje, yra nepažinus, mes 
galime orientuotis tik į jo apraiškas. Jeigu įsivaizdavimas neigia, kad padėtų 
sąmonės veikoms, kyla neabejotinas dviprasmiškumas. Viena vertus, įsivaizda- 
vimas atsiskleidžia kaip „kažkas, kas pasaulio atžvilgiu yra niekas, o jo atžvilgiu 
pasaulis yra niekas“??, antra vertus, jis apkeri sąmonę ir kone įkalina ją. Be to, 
kaip jau matėme, „niekas“ gali atsiskleisti tada, kai nesantis arba neegzistuojan- 
tis dalykas yra psichiniame vaizdinyje, bet jo reali esatis neigiama, o tokios 
perskyros neįmanomos be ideacinės sąmonės. Pastaroji nukreipia savo sukeltą 
įsivaizdavimą ir tampa fonu, kuriame suaktyvintas įsivaizdavimas pasirodo 
esąs pernelyg dviprasmiškas, kad sąmonė jį suvoktų. Šitaip įsivaizdavimo 
[sukeltas] neigimas, patekęs į sąmonę, susiskaido į įvairius „nieko“ modusus, 


Š7 Ten pat, p. 282. 
$5 Ten pat, p. 291. 
8? Ten pat, p. 292. 
* Ten pat, p. 291. 
*I Ten pat, p. 269. 
?2 Ten pat, p. 290. 

o šie savo ruožtu parodo, kad įsivaizdavimas yra sąmonės modifikacija. 

Iš dalies tai galima laikyti sąvokiniu įsivaizdavimo apibrėžimu. Anot Hus- 
serlio, „Fantazija yra gryniausia modifikacija ir negali turėti nieko kitko kaip tik 
modifikaciją““*. Kiekvienai modifikacijai būdinga tai, „kad joje ęlūdi nuoroda į kitą 
sąmonę, kurios modifikacija ji vadinama, - sąmonę, kurios iš tiesų joje nėra, bet kurią 
vis dėlto gali užčiuopti tinkamai nukreipta refleksija““*. Čia reikia pridurti, kad 
pati fantazija neturi objektų — ji apsireiškia sąmonėje tuo, kad keičia jos santykį 
su objektais, realizuojančią sąmonę permainydama į ideacinę. Sąmonei reikia įsi- 
vaizdavimo, kad suteiktų esatį neduotai nesačiai, o įsivaizdavimo veiksme ji pati 
patiria modifikaciją, kuri įsirašo į intencionalumą suskaidydama jį į įvairius mo- 
dusus - postulavimo, percepcijos, ideacijos ir realizavimo. Taigi Sartre'as įsivaiz- 
davimą vadina transcendentaline sąmonės sąlyga ne todėl, kad įsivaizdavimas 
konstituoja sąmonę, o todėl, kad, modifikuodamas jos nuostatas, jis įgalina są- 
monę veikti. Antra vertus, sąmonė daro įtaką įsivaizdavimui, kadangi modifika- 
vimas reiškia, kad kas nors modifikuojama, o tas kas nors negali nepaveikti modi- 
fikavimo veikos. Modifikavimas apima skalę nuo pasaulio neigimo iki sąmonės 
įkalinimo jos sapno vaizdiniuose. Kol įsivaizdavimas reiškiasi kaip pasaulį nei- 
giantis veiksmas, jis valdomas sąmonės, tačiau jau modifikuotos į ideacinę sąmo- 
nę. Bet kai viršų ima vaizdiniai, sąmonė modifikuojama į neaktualumą. Tai yra 
du sąmonėje pasireiškiantys įsivaizdavimo kraštutinumai. 

Kad ir kaip nusakomi šie santykiai, sąmonės ir įsivaizdavimo pusiausvyrą 
pakreipia modifikavimas. Iš tiesų įsivaizdavimas dalyvauja visose pakreipimo 
[Kippen, tiltinę| veikose, nukreipiančiose sąmonės nuostatas. Modifikavimas nesu- 
kelia negrįžtamų pokyčių, bet vyksta, kai sąmonė nuslysta į tai, ką postulavusi, 
arba kai sąmonės nuostatos pakreipiamos judesiuose, kurie artikuliuoja įvairias 
neigimo formas ir yra savitai dvejopi. Jie turi produktų pobūdį, bet kartu ir nesu- 
stabdomą dinamizmą, produkuojantį produktus, kurie savo ruožtu negali sulai- 
kyti dvigubo judėjimo. Produktai perdirbami pagal konkrečius reikalavimus, kurie 
ne visai išnyksta, kai sąmonė - kaip kad sapnuose - būna apkerėta savo vaizdi- 
nių. Bet slydimo ir kreipimo judesių mastas neribotas. 

Kadangi šis žaismo judėjimas turi tam tikrą struktūrą, jis skiriasi nuo to, ką 
Coleridge'as vadino „svyravimu“. Mes matėme, kad įsivaizdavimas, kaip sąmo- 
nės postuluojamas psichinis vaizdinys, gali pasireikšti kaip realybės neigimas 
arba sąmonės modifikavimas. Taip užsimezga sąveikos santykis, dėl kurio są- 
monės arba įsivaizdavimo izoliuotai suprasti neįmanoma. Tetinė sąmonė, postu- 
luojanti įsivaizdavimą kaip psichinius vaizdinius, nuslysta į savo vaizdinius todėl, 
kad ji dalyvauja savo sukeltuose produkavimo procesuose. Šitaip pasaulyje įsi- 
tvirtinusią sąmonę iš pasaulio išstumia tai, ką ji postulavo. Iliuzijos, sapnai, svajonės 


3 Husserl, p. 268. 
3 Ten pat, p. LXX. 

ir haliucinacijos rodo, kaip sąmonę gali užvaldyti jos kūrinių poveikis. Tada te- 
tinė sąmonė virsta fonu, leidžiančiu fiksuoti savo pradinį bejėgiškumą. Įsivaiz- 
davimą sąmonė postuluoja kaip psichinį vaizdinį, bet jo poveikis turi polinkį są- 
monę skaidyti, paralyžiuoti ir įkalinti. Postulavimo veiksme sąmonė nuslysta į 
psichinį vaizdinį. Šis savo ruožtu pakreipia tetinę sąmonę į įvairias laikysenas, 
tad ji gali pavirsti realizuojančia, percepcine arba ideacine sąmone. 

Kadangi sąmonei tenka dalyvauti šiame produkavime, netgi tetinė sąmonė 
tėra viena iš laikysenų, į kurias sąmonė pakreipiama. Todėl kalbėti apie vieną 
sąmonę kaipo tokią taip pat neįmanoma kaip ir apie įsivaizdavimą. Dėl tarp jų- 
dviejų veikiančio žaisminio judėjimo pirmyn atgal sąmonė ir įsivaizdavimas taip 
smarkiai persmelkia vienas kitą, kad pakreipimas ir slydimas žaidžia vienas su 
kitu. Tetinė sąmonė slysta į postuluojamą idėją ir šitaip pakreipiama į kaleidos- 
kopiškai kintančias laikysenas, liudijančias esant įsivaizdavimą sąmonės rė- 
muose. Jeigu sąmonės suaktyvintas įsivaizdavimas pasireiškia kaip žaismo 
struktūra, skatindamas jį suaktyvinusį veiksnį slysti į jo paties produktą ir nuolat 
pakreipinėti sąmonės nuostatas, tai įsivaizdavimo neįžvelgiamumas tampa be- 
galiniu žaidimu. 

Kadangi Žaisme viskas paruošta pakreipti, jis yra ne nulemtas, o veikiau ky- 
lantis iš pamatinio neapibrėžtumo. Modeliuojant judėjimą pirmyn atgal, slydi- 
mas ir pakreipimas atskleidžia, kad įsivaizdavimui primesta forma - tačiau ši 
forma taip pat formuoja būdą, kuriuo žaidžiama su sąmone. Iš to kyla glaudi 
sąmonės ir įsivaizdavimo tarpusavio sąveika jungtyje, kurios nuolatinis slydi- 
mas ir pakreipimas nenuspėjami, nes Žaismas į ją įrašo nenuspėjamumą to, kas 
žaidimą iš pat pradžių padaro įmanomą. 


4. Radikalus įsivaizdavimas (Castoriadis) 


Kol įsivaizdavimas buvo laikomas sugebėjimu, jis buvo susietas su subjektu ir, 
kaip aiškino Coleridge'as, baigtinei sąmonei buvo priemonė užsitikrinti save gam- 
tos veidrodyje kaip natura naturans. O kol įsivaizdavimas buvo laikomas psichi- 
nio vaizdinio komponentu, jis buvo susietas su sąmone ir teikė transcendentalinę 
sąlygą kintančioms intencijoms (pasaulio neigimui, sąmonės modifikavimui). Sub- 
jektas ir sąmonė suaktyvina vaizduotę ir savo ruožtu tampa terpe jos skirtin- 
goms apraiškoms. Tad atrodytų, kad bet koks bandymas pažinti įsivaizdavimą 
visada turi susieti jį su kuo nors kitkuo, kad jis pasidarytų matomas. Jeigu ne 
patirties evidencija, įsivaizdavimą būtų galima laikyti postulatu, aiškinančiu psi- 
chinio vaizdinio savybes bei subjekto ir gamtos homologiją, nors pastarieji yra 
arena, kurioje pasirodo įsivaizdavimas. Bet jeigu abi šios įsivaizdavimo versijos 
darosi vis labiau atgyvenusios, tai kaipgi jį suvokti? 

Iki XVIII a. pabaigos, kol sugebėjimo samprata buvo nekvestionuojama, vaiz- 
duotės veikimas kėlė mažai sunkumų, net jeigu interpretacijos skirdavosi. Vaiz- 

duotė buvo apibrėžiama pagal jos funkcijas, kurios dažnai klaidingai laikytos jos 
ontologiniu pamatu; kitaip tariant, ji būdavo nuolat sutapatinama su joje glūdin- 
čiais tikslais. Ši esminė yda pakirto sugebėjimo sampratą, kurios tradicinė forma 
paseno tada, kai imta atidžiau nagrinėti patį potencialą. Tačiau kuo mažiau tinka- 
mi atrodė šie koncepciniai rėmai, tuo, rodos, sunkiau darėsi rasti jiems pakaitalą. 
Maža to, įsivaizdavimui laisvėjant nuo epistemologinių klasifikacijų, proporcin- 
gai augo jo svarba. Nuo tada, kai jis buvo suvokiamas sugebėjimų psichologijos 
rėmuose, šiam iš pradžių nevertintam sugebėjimui buvo lemta kilti aukštyn: Hu- 
me'ui ir Kantui jis tapo atitinkamai paslaptingas ir neperprantamas - iš dalies 
todėl, kad kitiems sugebėjimams vis labiau reikėjo vaizduotės. 

Nuo savo kuklių ištakų įsivaizdavimas padarė nenuspėjamą karjerą, iškilda- 
mas į savotišką materia prima tokiose srityse kaip psichoanalizė, antropologija, o 
pastaruoju metu ir socialinė teorija Tokios sąvokos kaip primapradė fantazija 
[Ur-Phantasie| arba pirmapradis ėtat imaginaire, šiandienėse diskusijose turinčios 
aiškų vaidmenį, rodo, kad įsivaizdavimas gali tapti visko pradžia ir pabaiga. Bet 
tos sąvokos turi ydą, nors ne tą pačią, kuri pakirto sugebėjimo sampratą. Vaizduotė 
kaip sugebėjimas tapo paslaptinga baigiantis XVIII amžiui, nes paaiškėjo, kad jos 
funkcijos negali kartu būti ir jos pagrindas. Su pirmaprade fantazija ir pirmapra- 
džiu ėtat imaginaire bėda ta, kad jeigu jie suprantami kaip galutinė instancija, tai 
dažnai jie būna kas nors kita negu tai, ką mes laikome „įsivaizdavimu““. 

Tai akivaizdu iš kai kurių psichoanalitinių ir antropologinių diskursų. Pa- 
vyzdžiui, Freudo požiūriu, fantazija yra taškas, kuriame susitinka lūkesčio ir 
išsipildymo idėjos??. Lacanas įsivaizdavimą suvokia kaip osciliaciją tarp veidro- 
dinio „aš“ ir šerdinio „aš“, žvelgiančio į save veidrodyje su susižavėjimu ir agre- 
sija??. Winnicottui įsivaizdavimas yra „pereinamasis objektas“ ,leidžiantis kūdikiui, 
atskirtam nuo motinos, įveikti susidariusią spragą?". Galiausiai Gehlenas čtat ima- 
ginaire traktuoja kaip visuotinio perkėlimo būseną, liudijančią žmogaus instinktų 


*> Zigmundas Froidas. „Rašytojas ir fantazavimas“. Vertė A. Gailius // Grožio kontūrai. 
Vilnius, 1980. P. 77. Čia sakoma: „Fantazijos ir laiko santykis apskritai labai reikšmingas. 
Galima sakyti, kad fantazija tarsi sklando tarp trijų laikų, tarp trijų laiko momentų mūsų 
vaizduotėje. Psichinės veiklos akstinas yra aktualus įspūdis, kokia nors proga dabartyje, 
sugebėjusi sužadinti vieną didžiųjų individo norų; nuo jų ji peršoka prie prisiminimų apie 
ankstesnį, dažniausiai infantilišką išgyvenimą, kuriame tas noras buvo išsipildęs, o paskui 
sukuria į ateitį nukreiptą situaciją, kuri pasireiškia kaip to noro išsipildymas, kaip dienos 
sapnas arba fantazija, kurioje išlieka sužadinusios priežasties ir prisiminimų pėdsakai. Tai- 
gi praeitis, dabartis ir ateitis lyg suvertos ant einančio per jas noro siūlo.“ 

96 Žr. Jacgues Lacan. Schriften, I. Red. Norbert Haas. Olten, 1973. P. 63-64, 67, 78. 

*7 Apie tai žr. D. W. Winnicott. Playing and Reality. London, 1971. P. 1-25, ypač 11-14; 
t. p. Caroline Neubaur. Ubergūnge. Spiel und Realitūt in der Psychoanalyse Donald W. Winni- 
cotts. Frankfurt/M., 1987. P. 94-115; Gabriele Schwab. „Die Subjektgenese, das Imaginare 
und die poetische Sprache“ // Dialogizitūt. Sud. Renate Lachmann. Mūnchen, 1982. P. 63-84. 
Apie tolesnes šios problemos sąsajas žr. Phantasie als anthropologisches Problem. Sud. Alfred 
Schopf. Wūrzburg, 1981. 

trūkumą, kurį jis gali pataisyti projektuodamas save į nekonkrečią ateitį ir šitaip 
atsispirti komplikuotai realybei užklodamas ją psichiniais vaizdiniais bei išban- 
dytais fantazmais**. Projekcija reiškia, kad persikeliama į ką nors kitką, ir tai giliai 
įtraukiama į save, kad būtų galima užpildyti spragą tarp stokojančių instinktų ir 
išorinio pasaulio spaudimo. 

Visose čia minėtose diskurso formose fantazija, kaip visa apimanti generaty- 
vinė matrica - nors ir įvairiai suprantama, - pasirodo esanti savęs modeliavimo 
infrastruktūra. Tačiau kyla klausimas, ar ji save pačią paverčia susitikimo tašku, 
osciliacija, pereinamuoju objektu ar savęs projekcija. Kitaip tariant, ar fantazija 
savaveiksmė, kaip buvo manoma dar XVIII a. (nors tai buvo priskiriama tik „poe- 
tinei galiai“), ar ji tapo galutine instancija todėl, kad savęs modeliavimas atsidū- 
rė dėmesio centre? Kad ir kaip būtų, šią tariamai savaveiksmę fantaziją galima 
traktuoti tik kaip Žžaismą, kuris skleidžiasi tai kaip susitikimo taškas, tai kaip os-. 
ciliacija, tai dar kaip nors. Žaismui priskirtini net ir bandomieji judesiai, sukelti 
pereinamojo objekto. Visais anksčiau aprašytais atvejais žaismą pradeda kokia 
nors šerdinė savastis, idant, nuolat brėždama ir ištrindama ribas, žaismu save 
suformuotų. Tačiau aišku, kad fantazija kaip rmateria prima neprieinama pažini- 
mui - ne tik todėl, kad negali būti transcendentalinės pozicijos, iš kurios galima 
konceptualizuoti tai, kas galutina, bet ir todėl, kad sunkiai įmanoma, jog kas nors 
apibrėžto kiltų iš to, kas apibrėžiama kaip galutinė instancija. 

Šios problemos imasi Castoriadis įvesdamas radikalų įsivaizdavimą kaip ne- 
permanomą visuomenės institucionalizavimo išankstinę sąlygą. Įsivaizdavimas, 
apie kurį kalba Castoriadis, 


neturi nieko bendra su reprezentavimais, kurie šiuo metu cirkuliuoja su šiuo pava- 
dinimu. Ypač tai neturi nieko bendra su tuo, ką „įsivaizdavimu“ vadina kai kurios 
psichoanalizės srovės: „veidrodiškumu“, kuris, aišku, yra ko nors vaizdinys, veidro- 
dinis vaizdinys, kitaip tariant, atspindys, o dar kitaip tariant, ontologijos pašalinis 
produktas (eidolon), nors apie jį kalbantieji šios kilmės gal ir nesuvokia. Įsivaizdavi- 
mas nekyla iš atvaizdo veidrodyje arba iš kito žvilgsnio. Tiesiog pats veidrodis ir jo 
galimybė, ir kitas kaip veidrodis yra įsivaizdavimo padariniai, kūrimas ex nikilo. 
Tie, kurie kalba apie „įsivaizdavimą“, turėdami omeny „veidrodiškumą“, „fiktyvu- 
mo“ atspindį, viso labo pakartotinai ir dažniausiai nesąmoningai įtvirtina tai, kas 
visam laikui prikaustė juos garsiosios olos kampe, - teiginį, kad šis pasaulis būtinai 
yra ko nors vaizdinys. Įsivaizdavimas, apie kurį aš kalbu, nėra ko nors vaizdinys. Tai 
yra nepaliaujamas ir iš esmės neapibrėžtas (socioistorinis bei psichinis) figūrų / for- 
mų/vaizdinių kūrimas, kurio pagrindu tik ir galima kalbėti apie ko nors turėjimą. 
Tai, ką vadiname „realybe“ ir „racionalumu“, yra tokie kūriniai“?. . 


*š Apie tai žr. Arnold Gehlen. Der Mensch. Seine Natur und seine Stellung in der Welt. 
Bonn, 1950. P. 35, 38, 347-348; t. p. Wolfgang Iser. „The Aesthetic and the Imaginary“ // 
States of Theory. Red. David Carroll. New York, 1989. P. 201-220. 

*“ Cornelius Castoriadis. Gesellschaft als imaginūrė Institution. Vertė Horst Brūhmann. 

Castoriadis siekia atsiriboti nuo Lacano ir paplitusių psichoanalitinių tendencijų, 
nes jose, kaip ir kitur, jau nuspręsta, kas konkrečiai yra įsivaizdavimas, - šiame 
diskurse įsivaizdavimas, užuot produkavęs eidosą, figūruoja tik kaip jo nerealus 
antrininkas. Bet jeigu įsivaizdavimas ankstesnis už eidoso formą, tai, priešingai 
nei įprasta manyti, jis negali sutapti su savo funkcija. Čia randasi antrasis Casto- 
riadžio programos punktas: „Mes atmetame funkcionalistinį požiūrį labiausiai 
todėl, kad jis palieka spragą svarbiausioje vietoje: kokios yra „realios“ visuome- 
nės reikmės, kurioms institucijos turėtų tarnauti? Argi neakivaizdu, kad, ištrūkę 
iš žmogbeždžionių draugijos, žmonių bendruomenės įgijo reikmių, kurios nėra 
vien biologinės? Funkcionalistinis požiūris gali įvykdyti savo programą tik susi- 
radęs visuomenės reikmių „realumo“ kriterijų. Bet kur jis jį ras?“190 

Romantikų subjektą ir tetinę sąmonę, kaip aktyvinančias instancijas, čia 
pakeitė visuomenės institucionalizavimas. Castoriadžio perėjimas nuo subjekty- 
vumo prie visuomenės sietinas su globaliu įsivaizdavimo traktavimu. Išvada- 
vęs įsivaizdavimą nuo sugebėjimo sampratos, Sartre'as atskleidė plačią jo gali- 
mų veiksmų gamą; dabar ne tik subjektas, bet ir visuomenė „padaromi“ tuo, kuo 
jie yra, ir svarbiausias vaidmuo čia tenka įsivaizdavimui. Juk visuomenės institu- 
cijas reikia įsteigti, o individualūs tikslai, kad ir kokie svarbūs teikiant gaires, 
savaime nėra institucionalizavimo veiksmai. Jeigu įsivaizdavimas būtų pa- 
valdus tokiems tikslams ir funkcionuotų tik jiems pasiekti, jo vaidmuo kuriant 
visuomenės institucijas tebūtų techninis ir ne itin reikšmingas. Bet kadangi funk- 
cionalistinis požiūris iš esmės negali nuodugniai paaiškinti, kaip iškyla visuo- 
menės institucijos, lieka tuštuma, kurią dabar turi užpildyti įsivaizdavimas. 
Castoriadis pabrėžia: 


Senovėje gyvavusios nuostatos apie „dievišką“ institucijų kilmę buvo daug teisin- 
gesnės po savo mitine skraiste. Sofoklis, kalbėdamas apie dieviškus įstatymus, kurie 
esą tvirtesni už žmogaus sukurtuosius (neatsitiktinai čia kalbama apie kraujomai- 
šos draudimą, kurį pažeidė Edipas), nurodė institucijos ištaką anapus žmonių, kaip 
įstatymų leidėjų, aiškios sąmonės. Ta pati tiesa glūdi mite apie Įstatymą, kurį Mozei 
davė Dievas - nematomas ir neįvardijamas pater absconditus. Institucijos turi savo 
ištakas socialiniame įsivaizdavime, anapus sąmoningos institucionalizavimo veiklos.!€! 


Tačiau nūnai mito nebegalima laikyti pirmaprade visuomenės institucijų steigti- 


100 Castoriadis, p. 199. 
101 Ten pat, p. 225. 


Frankfurt/M., 1984. P. 12. Dietmaras Kamperis knygoje Zur Soziologie der Imagination 
(Mūnchen, 1986. P. 97) teigia, kad „tokia gynyba, taip teisingai prieštaraujanti proto savęs 
pagrindimui su jo priešiškumu fantazijai ir vergavimu politinių sistemų schemų tęstinumui 
[...] tam tikra prasme pavėluota“. Bet vis dėlto reikia pripažinti „deramą vietą šiam nerealu- 
mui [Irrealis], kuris yra diametralus oficialiam realybės tausojimui“. Nors Castoriadis ne- 
vartojo termino „Irrealis“, toliau siekiama jį detalizuoti, tad neketinama kritiškai analizuoti 
Castoriadžio socialinės teorijos. 

mi, nes istorinės kaitos akivaizdoje reikėtų, kad tokia „pirmapradė steigtis“ būtų 
nuolat pertvarkoma. Kadangi, Castoriadžio požiūriu, kaita - neatskiriamas vi- 
suomenės elementas, - mitą, kaip steigtį, pakeičia įsivaizdavimas — ne tik sie- 
kiant pabrėžti faktą, kad visuomenė yra produktas, bet ir siekiant atverti analizei 
šio produkavimo stadijas. Kaip visuomenės savikaitos galimybė, radikalus įsivaiz- 
davimas yra galutinė instancija kuriai pasirodyti reikia visuomenės kaip terpės, 
o visuomenei jos reikia institucionalizuojantis. 

Iš pirmo žvilgsnio tai, regis, itin problemiška, nes mitą, regis, pakeičia radika- 
lus įsivaizdavimas, kuris - nors ir kitaip nusakytas — iš esmės atrodo panašus į 
pirmapradę steigtį. Tačiau šis tariamas panašumas padeda Castoriadžiui išryš- 
kinti skirtumą tarp jo socialinio institucionalizavimo idėjų ir tradicinės socialinės 
teorijos. Jis aiškina, kad iš būties negali kilti kita būtis - nesvarbu, ar ta manoma 
pirmoji būtis yra dieviškas įstatymas, pirmapradė bendruomenė, visuomenės su- 
tartis ar ekonominis faktorius. Atmesdamas tokią steigiančiąją būtį, kuri supo- 
nuojama daugelyje socialinių teorijų, Castoriadis pabrėžia, kad mitas, kaip pirma- 
pradė steigtis, socialinio institucionalizavimo procesui pateikia kitą kategoriją, 
kadangi iš jo kilusios visuomenės nėra mitinės. Paplitusios socialinės teorijos ski- 
riasi nuo postuluojančių mitinę steigtį tuo, kad jos suvokiamos pagal „identiteto 
logiką“ — ta prasme, kad jose esatis visada kildinama iš giluminės steigiamosios 
būties arba į ją sugrąžinama. Šiuo atžvilgiu net demiurgas nėra kūrėjas, nes jis tik 
kartoja ir mėgdžioja iš anksto nulemtą eidosą ir kartu suprantamą formą!*?. Bet 
kadangi kūrimas netraktuotinas nei kaip perėjimas, nei kaip „prošvaistė“ (Heideg- 
gerio terminas), reikia „iš pagrindų kvestionuoti paveldėtas „būties“ kaip „apibrėž- 
tos būties“ ir logikos kaip apibrėžtumo reikšmes“ 103, 

Tokio apibrėžtumo reikia išsižadėti, nes tai, kas yra, visada gali būti kitaip, o 
manoma pirmapradė būtis gali nuolat skleistis į būties formas tik tapsmo ir išny- 
kimo modusais. Tokie ritmai artikuliuoja juose glūdintį planą ir vienodai atmeta 
pertrūkius, pažeidimus, produkavimą ir konstravimą. Todėl, pasak Castoriadžio, 
„vėl matome, kad to, kas vadinama „ontologiniu skirtumu“ - būties ir būtybės 
klausimų perskyra, - nebeįmanoma palaikyti“ !?*. Išlaikant „ontologinį skirtumą“, 
neįmanomas ne tik kūrimas, bet ir visuomenės savikūra iš daugialypės koegzis- 
tencijos. Todėl Castoriadis, atmetęs „ontologinį skirtumą“, persijungia į kitą ter- 
miniją. Jis atsisako paveldėtos ontologijos terminų ir savo pamatinę premisą iš- 
dėsto semiotikos terminais: „Pagrindinė priežastis ta, kad įsivaizdavimo atveju 
signifikatas, kurį nurodo signifikantas, kaipo toks beveik neužčiuopiamas, tad jo 
„būties modusas“ pagal apibrėžimą yra nebūties modusas“!**. 

Tai atrodo kaip romantikų idėja, primenanti vieną iš pamatinių Schellingo 


102 Žr. kon pat, p. 336. 
105 Ten pat, p. 297. 
13 Ten pat, p. 309. 
15 Ten pat, p. 243. 

įsitikinimų: „Pagrindas to atžvilgiu, ko pagrindas jis yra, neegzistuoja“ !**. Bet Cas- 
toriadis apie radikalų įsivaizdavimą nekalba kaip apie pagrindą - semiotine termi- 
nija jis taiko į kitą mąstymo figūrą. Signifikantas nurodo signifikatą, kurio esmė 
yra „nebūtis“, todėl, kad nėra jokių kodų ar konvencijų, kurios leistų apibrėžti 
signifikatą. Iš tiesų signifikantas, kaip apibrėžtas ženklas, signalizuoja apibrėžtu- 
mo ribas ir šitaip suproblemina tą „apibrėžtumo hiperkategoriją“, kuri „visada 
sulygina būtį su apibrėžtumu [ir yra] viena iš pamatinių Vakarų minties tenden- 
cijų“ 197. Tačiau tai nereiškia, kad įsivaizdavimas yra neapibrėžtas, nes toks apibū- 
dinimas padarytų jį pavaldų „identiteto logikos“ principams, - veikiau jis apibrėž- 
tumo „kitas“ ir, vadinasi, yra potencialus jį keisti. Todėl įsivaizdavimo „nebūtis“ 
ir nėra būties pagrindas - įsivaizdavimas skleidžiasi projekcija, pažeidimu ir kaita, 
tad apibrėžtumas visada būna išvestinis. O kadangi apibrėžtumas tėra produk- 
tas, jį galima vėl pašalinti - tai būtų neįmanoma, jeigu jis būtų būties forma, ku- 
rios tapsmas ir nykimas reikštų tik pačios būties pokyčius. 

Kaip galime pažinti įsivaizdavimą, jeigu jo „nebūtis“ apima ne priežastį to, 
kas yra, o kitoniškumą? „Radikalus įsivaizdavimas egzistuoja kaip socioistorinė 
plotmė ir kaip psichė/soma. Socioistorinėje plotmėje jis yra atvira anoniminio 
kolektyvo tėkmė, o kaip psichė/soma jis yra vaizdinių /afektų /intencijų srau- 
tas.“!98 Nors šiedu kontekstai glaudžiai susipynę, jų negalima suvesti vieno į ki- 
tą — jie apreiškia įsivaizdavimo esatį, O per jį reiškiasi ir psichogenezė, ir socioge- 
nezė, nors jų niekada negalima iki galo apibrėžti ir juolab išbaigti. Nes tai, kas 
iškyla kaip institucija, išlieka pavaldu tam, iš ko iškilo, - kito permainymui. Tai 
detalizuodamas, Castoriadis „apibrėžtumo hiperkategoriją“ pakeičia terminu 
„magma“, kurią jis nusako kaip „duotybės būties būdą iki primetant identiteto 
arba aibės logiką“ !*?. 


Taigi kaupdami prieštaringas metaforas, pabandykime intuityviai nusakyti, ką mes 
suprantame kaip magmą (intuityvų supratimą skaitytojas geriausiai permanys gal- 
vodamas apie „visas savo kalbos reikšmes“ arba „visus savo gyvenimo vaizdinius“). 
Turime galvoti apie daugį, kuris nėra vienas įprasta šio žodžio prasme, bet kurį 
pasižymime kaipo tokį. Tai nėra daugis, kuriame konkrečiai arba potencialiai ga- 
lėtume suskaičiuoti, kas jį „sudaro“. Vis dėlto jame galime išskirti terminus, kurie 
ne visai susilieja. Arba galime galvoti apie neribotą gausybę terminų, kurie, matyt, 
gali keistis ir kuriuos laiko krūvoje tik fakultatyviai tranzityvi išankstinė nuoroda; 
apie mažai tesiskiriančių daugialypiškumo komponentų konglomeratą; arba apie 
neišnarpliojamą supintų audinių raizginį iš skirtingų bet vis dėlto vienarūšių me- 
džiagų - nusėtą virtualiais ir netvariais savitumais.!!? 


106 Schelling, p. 440. 

W“ Johann P. Arnasson. Praxis und Interpretation. Sozialphilosophische Studien. Frankfurt/ 
M., 1988. P. 272. 

10ė Castoriadis, p. 603. 

9 Ten pat, p. 564. 

10 Ten pat, p. 565. 

Magma yra pamatinė metafora, nusakanti apibrėžtumą jo kaitos būklėje: apibrėž- 
tumo „kitas“ sukelia jo konstitavimą, irimą ir atmetimą - žodžiu, visą jo poten- 
cialios transformacijos mastą. Nors magmos samprata siekiama pademonstruoti 
ir identiteto, ir aibės logikos veikimą, įsikišantį į tai, kas yra, ir taip formuojantį 
apibrėžtas reikšmes, apibrėžtumo ir kitoniškumo koegzistavimą taip pat galima 
laikyti galimu atsakymu į seną filosofijos klausimą: kodėl yra daugis? Todėl, kad 
įsivaizdavimas įsirašo į visą esamybę kaip jos perėjimas į kitoniškumą; jis tai gali 
daryti, kadangi visos būties formos postuluojamos legein ir teukhein veikų. „Legein 
yra aibinė socialinio reprezentavimo/sakymo dimensija, o teukhein (surinkimas / 
pritaikymas/gaminimas /statymas) - aibinė socialinio darymo dimensija.“!!! Visa, 
kas postuluojama, tampa būtimi per savo apibrėžtumą. Vadinasi, įsivaizdavimas 
nėra „kitas“ ontologine prasme, bet tampa „kitu“ tik veikiant Iegein ir teukhein, o 
susidarančios įsivaizduotinės reikšmės nekyla nei iš to, kas yra, nei iš pačių veikų. 
Be to, radikalus įsivaizdavimas nėra savaveiksmis - jį reikia aktyvuoti, kaip 
jau matėme iš jo konceptualizavimo kaip sugebėjimo ir kaip vaizduotės veiksmo. 
Pirmu atveju procesą išjudina subjektas, o antru - sąmonė, nors galiausiai pats 
įsivaizdavimas tampa aktyviu veiksniu ir veikdamas keičia subjektą arba apkeri 
sąmonę savo projekciniais vaizdiniais. Įsivaizdavimas visada būna magmoje kaip 
„kito“ apibrėžtumas, ir legein bei teukhein jį perkelia į reikšmes; tada įsivaizdavi- 
mas gali prisiimti jam primestą apibrėžtumą ir vėl sviesti jį į kitimo tėkmę. Taigi 
sutelkiantis impulsas nesutampa su įsivaizdavimu, nors radikalus įsivaizdavi- 
mas tik per „socioistorinę“ arba „psichinę“ plotmę gali įgytį savo takų geštaltą, 
kuris visuomenės atžvilgiu išsikristalizuoja į „įsivaizduotines reikšmes“, o psi- 
chikos atžvilgiu virsta vaizdiniais, kurie „nėra reprezentantai“ ir todėl „nėra už 
ką nors kitką arba ko nors kitko vietoje, kad galėtų tam atstovauti antrą kartą“ !!“. 
Tokie vaizdiniai skiriasi nuo Sartre'o aprašytų psichinių vaizdinių, kuriuose 
pasireiškia įsivaizdavimas, nors Castoriadis neneigia, kad vaizdinys yra esaties 
suteikimo nesačiai modusas. Bet kadangi jis universalizuoja įsivaizdavimą ir tuo 
labai priartėja prie romantikų, čia reikia aiškumo. Coleridge'as negvildeno, kaip 
beribė dvasia per vaizduotę atsikartoja baigtinėje plotmėje, bet tai ne vienintelė 
priežastis, dėl ko Castoriadis mano, kad reikia kvestionuoti visą procesą, - dar 
svarbesnis poreikis disponuoti vaizduote kaip vienijančia galia. „Troškimas viską 
suvienyti, panaikinti skirtumus ir atstumus, visų pirma pasireiškiantis skirtu- 
mų ir atstumų ignoravimu, - šis troškimų troškimas pasąmonėje reguliuoja vi- 
sus vaizdinius, iškylančius jo galios plotmėje. Jeigu pasąmonė nepažįsta laiko ir 
prieštaringumo, tai taip pat todėl, kad tamsiausiame šios olos kampe tūno šis 
siaubūnas, kupinas vienijimo beprotybės.“!!? Romantizmo impulsas universali- 
zuoti įsivaizdavimą kaip vienijantį sugebėjimą Castoriadžiui atrodo dalinis - ro- 
| Ten pat, p. 399. 


UZ Ten pat, p. 543. 
US Ten pat, p. 494. 


189 


mantinis idealumas tėra okeaninė dediferenciacija, būdinga pirminiam procesui. 

Castoriadžio pasiūlyta įsivaizdavimo kaip kitoniškumo samprata taip pat ski- 
riasi nuo psichoanalizėje paplitusių kito sąmpratų. Jeigu pasąmonė, kaip aiškina 
Lacanas, yra kito diskursas savastyje, tai šis kitas pasižymi gana dideliu apibrėž- 
tumu, o tai prieštarauja Castoriadžio teiginiui, kad įsivaizdavimas yra kitas api- 
brėžtumo atžvilgiu. 

Šiuo požiūriu Castoriadžio puoselėjamą įsivaizdavimą galima atriboti ir nuo 
romantizmo, ir nuo psichoanalizės. Bet dabar kyla klausimas: kaip radikalus įsi- 
vaizdavimas pasireiškia psichikoje? 


Vienintelis neįgyvendinamas (ir todėl nesugriaunamas) psichikos troškimas yra siekis 
ne to, ko negali būti realybėje, bet to, ko paties savaime niekada negali būti duota 
vaizdinyje, tai yra psichinėje realybėje. Yra stokojama ir visada bus stokojama nejsi- 
vaizduojamo „pirmapradės būsenos“ elemento - to, kas buvo prieš atskyrimą ir 
diferenciaciją, to pirminio vaizdinio, kurio psichika nebegali pateikti, bet kuris psichi- 
nėje sferoje įrėžė neišardomas galios linijas, nukreiptas į nedalomą figūros, prasmės 
ir malonumo vienybę. Šis pirminis troškimas negali būti redukuotas - ne todėl, kad 
jo siekinys neturi jį įkūnijančio objekto realybėje arba jį išreiškiančių žodžių kalboje, 
o todėl, kad jis pačioje psichikoje neranda vaizdinio, kuriame save perteiktų. Psichi- 
ka, patyrusi per „objektą“, kitą ir savo pačios kūną, kad ši monadinė „būsena“ suski- 
lusi, visam laikui išmušama iš tiesioginio santykio su savimi ir orientuojasi į tai, kas 
ji nebėra ir nebegali būti. Psichika yra prarastas savo pačios objektas. 


Taigi įsivaizdavimą sutelkia visai kas kita negu romantizmo subjekto pastangos 
atkartoti savyje gamtą, nors čia taip pat esama atsiribojimo nuo savęs modelia- 
vimo psichoanalitine prasme. Įsivaizdavimo sutelkimas reiškia vaizdinių pa- 
naudojimą siekiant išgauti tai, ką nuo pat pradžių buvo praradusi psichė. Tokie 
vaizdiniai nesugrąžina į esatį nesaties, neva egzistavusios buvusiame laike arba 
erdvėje, bet jie nepriklauso ir neegzistavimo plotmei, nes tai, į ką jie apeliuoja, 
nesiderina su tokiu statusu - jie nieko „nereprezentuoja“ ir yra vaizduotės kūri- 
niai, per kuriuos psichika pavirsta savo fantazmų scena. Ši psichogenezės forma 
atspindi radikalaus įsivaizdavimo entelechiją. Psichika „sukuria“ save ne pagal 
kokį nors duotą planą, bet trokšdama įveikti pradinę atskyrimo patirtį „ankstes- 
niais“ vaizdiniais. Nes tai, kas „glūdi vaizdinyje, nurodo arba kviečia kažką iš- 
orėje, bet ne pagal kokią nors apibrėžtą ar galimą suformuluoti taisyklę“ !!". Dėl 
to psichika laisva patenkinti šį troškimą, bet šis patenkinimas niekada negali pa- 
siekti savo tikslo. Vaizdiniais psichika užsimoja siekti už savęs - savo ištakų, 


13 Ten pat, p. 491-492. Panašiai, nors ir su kitomis prielaidomis, svarstoma Hanso Blu- 
menbergo knygoje Matthūuspassion (Frankfurt/M., 1988. P. 301): „Visai neatsitiktinai nuo 
platonizmo niekada nepasiekta anamnezės ypatybė kone tuo pat metu iškyla ir teologinia- 
me, ir estetiniame arealuose - ta netikėta idėja, kad tik „prisimenant“ tai, kas prarasta, pa- 
siekiama, „sukuriama“ ir užtikrinama realybės pilnatvė“. 

"5 Castoriadis, p. 460. 

kurias sulaiko ne kokia nors svetima galia, o tiesiog tai, kad „pirmapradė būse- 
na“ iki atskyrimo nesugrąžinama. Todėl vaizdinyje psichika nurodo ką nors už 
savęs, nors ji stengiasi turėti save iki visiško atskyrimo ir šitaip būti su savimi. 
Jeigu taip įvyktų, vaizdinys turėtų išnykti, nes jis nutaikytas į kažką nesamą. Sten- 
giantis pasisavinti už savęs likusią nepasiekiamybę ir kartu įvaizdžiu nuolat nuro- 
dant į išorę, randasi prieštaringas fantazmas: maniakiškas sėkmės siekis visada 
nuvertina siekiamą sėkmę. 

Vaizdinyje psichikos troškimas turėti save pasisavinant savo ištakas interfe- 
ruoja būtinybę kreiptis į kažką kitką už savęs. Ši interferencija sukelia nepaliau- 
jamą vaizdinių srautą, per kurį radikalus įsivaizdavimas persimaino į aktualų 
įsivaizdavimą. Jis taip pat sukelia neprieinamų ištakų ir nuolatinio vaizdinių už- 
siklojimo sąveiką, per kurią susidaro grįžtamasis ryšys, nuolat diferencijuojantis 
vaizdinių produkavimo galias per nepasiekiamybę. Užuot užsidaręs savyje, 
vaizdinyje vyraujantis priešpriešinis veikimas skatina psichiką apsibrėžti savo 
ribas ir jas naikinti. Šis priešpriešinis veikimas dar nėra radikalus įsivaizdavi- 
mas, bet tai taškas, kuriame įsivaizdavimas, „kaip neišsenkamas kitoniškumo 
klodas ir neredukuojamas iššūkis kiekvienai įsigalėjusiai reikšmei“ !!€, persikelia 
į psichogenezę. 

Psichogenezė skiriasi nuo sociogenezės tuo, kad, psichikai įžengus į visuome- 
nę, individą „kuria“ kitų Žmonių įsikišimas. Psichikai primetamas apibrėžtumas, 
kuris, būdamas teukhein atšaka, nurodo būdą, kuriuo įsivaizdavimas nukreipia- 
mas produkuoti. 


„Tikslas“ („rezultatas“, „produktas“), kurio atžvilgiu postuluojamos arba yra priemo- 
nės (įrankis, instrumentas, veiksmas), postulavimo akimirką „praktiškai“ neegzis- 
tuoja. Pirmiausia jis yra siekinys, ketinimas, kuris visuomenėje gali egzistuoti tik kaip 
eidos, forma arba tipas — institucinė figūra, vaizduojanti tai, kas galbūt bus. Prieš 
būdamas „realus“ ir siekdamas „realumo“, produktas turi egzistuoti socialiniame 
įsivaizdavime ir per jį. Individualus atitikmuo yra vaizduotė, pateikianti tai, kas 
galbūt bus, kitaip sakant: galia postuluoti tai, ko nėra, kaip galimybę.!! 


Jeigu teukhein ir legein, kaip produkavimas ir įvardijimas, vaizduoja identiteto ir 
aibės logikos veikas, jie įveda ženklus, postuluojančius įsivaizduotines reikšmes. 
„Išorinės“ arba "vidinės" (realybės) percepcijos plotmėje fiziškai skirtinga signifi- 
kanto ir signifikato egzistencija lengvai įžvelgiama: niekas nesupainios žodžio 
"medis su realiu medžiu, žodžių 'pyktis' arba "liūdesys" - su atitinkamomis emo- 
cinėmis reakcijomis.“"!š Bet visai kas kita su tokiais žodžiais kaip „sudaiktini- 
mas“ arba ir „Dievas“, kurie visuomenėje turi konstitutyvią reikšmę. Čia signifi- 
kanto nurodomas signifikatas akivaizdžiai kitokios rūšies - bent jau dėl to, kad 


U6 Ten pat, p. 605. 
"7 Ten pat, p. 441. 
15 Ten pat, p. 243. 

analogas suformuojamas ne pagal percepciją. Panašiai ir kai pramonės darbinin- 
ko susvetimėjimas įvardijamas žodžiais „gyvulys“ arba „prekė“ — mes neimame 
vaizduotis gyvulių arba prekių. Bet kokiu atveju ženklo ir objekto santykis - net 
kai kontekstą reguliuoja pripažįstamas kodas - vis dar nesileidžia įvaizdijamas, 
nes ką gi iš tiesų reiškia sulyginti kalbos ženklą su egzistuojančiu objektu? Pats 
klausimas primena visą Adomo realistinio įvardijimo mitą. Žodis „medis“ gali 
sukelti pusiau vizualinį, pusiau semantinį vaizdinį, bet su tokiais žodžiais kaip 
„Dievas“ ir „sudaiktinimas“ vaizdinė idėjų kokybė beveik išnyksta. „Galbūt Dievas 
kiekvienam tikinčiajam yra vaizdinys", gal tai net ir "tikslus' atvaizdas, - bet Die- 
vas kaip įsivaizduotinė socialinė reikšmė nėra nei šių vaizdinių 'suma', nei 'vi- 
durkis', nei "bendrasis vardiklis'. Veikiau šiuos vaizdinius 'Dievo' vaizdiniais pa- 
daro galimybės sąlyga.“!!? Todėl įsivaizduotinės reikšmės yra tos, kurios neturi 
konkretaus, kodu valdomo signifikato, tad signifikantas rodo į tuščią vietą, leis- 
damas postuluoti nebūtį kaip signifikatą. 

Šiuo atžvilgiu įsivaizduotinės reikšmės labai artimos vaizdiniams, kuriuos 
produkuoja psichika, siekdama turėti savo ištakas ir šitaip sukurianti nepaliauja- 
mą vaizdinių srautą, kurį interferuoja nesuvokiamybė, ir šitaip psichika tampa 
savo pačios formantu!??. Būdama savo pačios vaizdinių seka, ji galutinai atskiria- 
ma nuo savo ištakų, tad savo vienovę ji sukuria tik fantazmų variacijomis. Tai 
taip pat reiškia, kad psichika turi save tik per įsivaizduotines reikšmes ir jose, o 
tos reikšmės, būdamos įsivaizduotinės, verčia psichiką keistis. Todėl psichoge- 
nezė neturi teleologijos - tai yra nuolatinė slinktis į kitoniškumą. 

Įsivaizduotinės reikšmės fiksuoja nebūtį ir šitaip įsteigia visuomenę - visai 
kaip psichikos fantazmai. Nors Castoriadis sako, kad socioistorinės ir psichinės 
plotmių negalima redukuoti vienos į kitą, jos skleidžiasi panašiomis sąlygomis. 
Psichika per kito teukhein patiria savo sociogenezę į individo visuomeninę insti- 
tuciją, o legein ir teukhein sudaro įsivaizduotines reikšmes, kad įsteigtų visuome- 
nės ir individų būties formas. Bet institucionalizavimas yra pragmatinė veika, 
nededukuojama iš institucijų, todėl ji gali jas permodeliuoti. Įsivaizduotinė reikšmė 
atlieka du dalykus: įsteigia visuomenę ir paverčia ją jos keitimo galimybe. Ši prieš- 
priešinė tėkmė kyla iš įsivaizduotinės reikšmės prigimties. Į savo klausimą „Kas 
yra reikšmė?“ Castoriadis atsako: 


Galime ją aprašyti tik kaip neapibrėžtą raizginį neribotų nuorodų į kažką kitą (negu 
tai, kas atrodo pasakyta tiesiai). Šie kiti dalykai gali būti ir reikšmės, ir nereikšmės — 
tai, su kuo reikšmės susijusios arba ką nurodo. Kalbos reikšmių leksikonas nesisuka 
aplink save ir nėra užsidaręs savyje, kaip buvo aiškiai pabrėžta [-..] „Savaime“ reikšmė 
yra niekas - tai tik milžiniška paskola, ir vis dėlto tai turi būti ši konkreti paskola; 
sakytume, ji visa už savęs, bet už savęs yra būtent ši reikšmė.!?! 


19 Ten pat, p. 246. 


10 Ten pat, p. 471. 
El Ten pat, p. 408—109. 

Taigi reikšmės negalima tinkamai apibrėžti nei per žodžius, nei per vartoseną. 
Leksinis lygmuo siūlo kodo reguliuojamą apibrėžimą, bet kodai žodžiams tiesio- 
giai nepriklauso - jie yra „aibinės“ formacijos, pirmiausia ir įgalinančios kalbą 
tapti kodu!?2. Castoriadžiui reikšmė nėra kiekis - ji yra magma, ir šis kokybinis 
skirtumas aiškus jau iš to, kad žodis turi reikšmę tik jeigu jis taip pat gali prisiimti 
kitą reikšmę arba nurodyti į kitas reikšmes. Čia labai nutolta nuo reikšmės api- 
brėžimo pagal vartoseną, ir jeigu turėsime galvoje, kad Bachtinas, rašydamas apie 
žodžių dialogiškumą, teigė, kad jie, perėję daugybę kontekstų, skamba kaip nuo- 
latinis persiklojančių balsų lalesys!ė?, nedaug apsiriksime kalbėdami apie reikš- 
mę savaime kaip apie „nereikšmę“. Kiekviena reikšmė konsoliduojasi pagal tai, 
ko joje nėra, o tai, kas sakoma, nurodo tai, ko nereiškiama. Tačiau kuo labiau 
reikšmė linkusi nurodyti ką nors, tuo mažiau svarbu tai, ką ji įvardija, ir jos refe- 
rencija ima slinktis nuo denotacijos prie konotacijos. Tai, kas nurodoma, gali būti 
tik įsivaizduojama, ir suvokiant orientuojamasi į tai, kas sakoma, norint užčiuop- 
ti nuorodas. Tai, kas sakoma, visada signalizuoja tai, kas atmesta. Sąveika tarp 
to, kas sakoma ir nereiškiama, reiškiama ir nesakoma, padeda įpavidalinti įfigū- 
rinimą [Verweisen, figuration]. 

Įsivaizduotinės reikšmės teikia pirmenybę įfigūrinimui. Kodo reguliuojamas 
signifikanto ir signifikato santykis pranokstamas, kadangi įsivaizduotinės reikš- 
mės neturi jokios referencijos į objektų pasaulį - jos, kaip signifikantai, yra aksti- 
nas sukelti tai, kas jų įfigūrinama. 

Todėl būtina nustatyti, ką įsivaizduotinės reikšmės turi apibūdinti, nes jos 
grindžia visuomenę, kurios savivaizdį savo ruožtu įkūnija. Visuomenės gyveni- 
mas neturi savo originalaus turinio, nepriklausomo nuo įsivaizduotinių reikšmių 
ir jų sąlygojamų institucijų. Visuomenės struktūra išauga iš jos įsivaizduotinių 
reikšmių, nors šios esti keistai hibridiškos: viena vertus, jos postuluojamos, pare- 
miant aspektais, atrinktais iš skirtingų įfigūrinimo sričių, antra vertus, jos linksta 
pranokti tokį nustatymą, nes neatitinka jokių apčiuopiamų objektų. 

Šis hibridiškumas negali neveikti institucionalizuotos reikšmės, nes ją visada 
gali paslinkti ar net išstumti naujos įsivaizduotinės reikšmės, veikiančios kitame 
įfigūrinimo kontekste. Štai todėl Castoriadis vartoja apibūdinimą „socioistori- 
nis“ — sujungdamas du terminus, jis nori parodyti, kad visuomenė ir istorija nėra 
du atskiri esiniai: istorija reiškiasi išnyrant naujoms socialinėms konfigūracijoms, 
kurių „būtis“ yra jų keitimasis. Tad „įprastinės koegzistavimo schemos“ netin- 
ka — „istorijos nebegalima traktuoti tradicinėje tęstinumo plotmėje. Nes tai, kas 
duodama istorijoje ir per ją, yra ne apibrėžta apibrėžtų reiškinių seka, o radika- 
laus kitoniškumo, imanentinio kūrimo, netrivialaus naujumo iškilimas“!2+. Visi 


122 Žr. ten pat, p. 400. 

123 Žr. Michail M. Bachtin. Die Asthetik des Wortes. Vertė Rainer Griūbel. Frankfurt/M., 
1979. P. 169-170, 185. 

123 Castoriadis, p. 314. 

šie reiškiniai įsikūnija įsivaizduotinėje reikšmėje „kaip subjektų, objektų ir jų san- 
tykių sistemos „rišlioje deformacijoje“ ; kaip kiekvienai socialinei erdvei būdingame 
išlinkyje; kaip nematomame cemente, sulipdančiame šį neaprėpiamą realių, ra- 
cionalių ir simbolinių nuotrupų rinkinį, sudarantį kiekvieną visuomenę, - ir kaip 
principe, surenkančiame tam tinkamas dalis bei nuolaužas. Įsivaizduotinės socia- 
linės reikšmės - bent jau tikrai pirminės - nieko nedenotuoja, bet konotuoja beveik 
viską“!2?. Ir būtent todėl, kad jos nedenotuoja egzistuojančio objektų pasaulio, jų 
konotuojami dalykai stokoja apibrėžtumo, ir toks stygius galiausiai nebepajėgia 
nuslėpti fakto, kad jų „būtis“ tėra postulavimas, kurį galima atmesti ir pakeisti 
kuo nors kitkuo. Tačiau reikia turėti galvoje, kad radikalus įsivaizdavimas turi 
išlikti virtualus ir todėl nepažinus, jeigu jis negali įgyti egzistencijos per simbolių 
sistemas, pavyzdžiui, kalbą. Štai todėl įsivaizduotinės reikšmės yra tik aktualus 
įsivaizdavimas, kuris nedenotuoja, bet per konotaciją sukuria tai, apie ką kalba. 

Tačiau tokiose simbolinėse formose visada lieka įrašytas radikalaus įsivaiz- 
davimo pėdsakas, nes įsivaizduotinės reikšmės nebūna sukabintos su jokia duotybe 
ir paskatina atsirasti tai, ką rodo. Dėl to įsivaizdavimui reikia simbolikos, nes jis 
„visai neturi savo kūno ir skolinasi substanciją iš ko nors kitko. Pasikliovimas fan- 
tazmais, įvertinimas, elementų atskyrimas savaime kyla ne iš įsivaizdavimo, o iš 
supratimo riboto racionalumo ir simbolikos“ 12ė. Savo ruožtu simbolika priklauso 
nuo įsivaizdavimo, nes, kaip reprezentacija, ji negali sutapti su tuo, ką įfigūrina. 

Radikalus įsivaizdavimas, kaip galutinė instancija, psichikoje ir visuomenėje 
reiškiasi skirtingai — visuomenėje tai yra begalinis nurodinėjimas į ką nors kitką, 
įveiksminamas įsivaizduotinėmis reikšmėmis, o psichikoje — tai neįsivaizduoja- 
mos ir neatgaunamos plotmės priešpriešinė tėkmė. Nors radikalus įsivaizdavi- 
mas institucionalizuoja psichogenezę, sociogenezę ir visuomenę, negalima teigti, 
kad jis „egzistuoja“ šalia psichikos arba visuomenės, o šios savo ruožtu nėra duotos 
nepriklausomai nuo įsivaizdavimo. Todėl įsivaizdavimo negalima nusakyti kaip 
materia prima arba pirmapradės fantazijos — ne todėl, kad jo statusas būtų žemes- 
nis šių tradicinių terminų atžvilgiu, o todėl, kad neginčijama jo universalizavimo 
lygybė nelaikytina savarankiškai egzistuojančia būtimi, nepriklausoma nuo sa- 
vo apraiškų. Materia prima ir pirmapradė fantazija visada buvo suvokiamos kaip 
besąlygiškos duotybės, kaip Platono idėja, nors vargu ar joms būtų atsiradusi 
vieta Platono idėjų skliaute. Šitaip grįsdamos egzistenciją, jos turėtų būti eideti- 
nės kilmės, nors liktų visiškai neaišku, kaip ir kodėl visos būtybės turėtų būti 
kilusios iš tokios numanomos pirminės būties. 

Radikalus įsivaizdavimas šį tą paveldėjo iš to visa apimančio steigiamojo 7ma- 
teria prima ir pirmapradės fantazijos pobūdžio, bet tik tiek, kiek jis yra psichikos 
ir visuomenės „nuolatinė kitoniškumo orientacija“!27. Nes psichinė ir socioistori- 

125 Ten pat, p. 246. 


126 Ten pat, p. 273. 
12? Ten pat, p. 603. 

nė plotmės egzistuoja tik per įsivaizduotines reikšmes!?š, o šios pasireiškia tik 
minėtose plotmėse. Išankstinių sąlygų čia nebėra, tad radikalus įsivaizdavimas 
fundamentaliai skiriasi nuo materia prima, laikomos tam tikra substancija, ir nuo 
pirmapradės fantazijos, - jos abi funkcionuoja kaip priežastinės būties sukėlėjos 
ir aiškiai geba save aktyvuoti. 

„Apibrėžtumo hiperkategoriją“!?? Castoriadis pakeičia radikaliu įsivaizdavi- 
mu, įtikinamai aiškindamas, kad būti“ reiškia būti apibrėžtam', būti vienam", 
"būti tam pačiam“, būti tam pačiam visiems“, bendrai būti'“!??. Vis dėlto reikia 
paklausti, kaip suprastinas jo taip dažnai vartojamas žodis „kūrimas“. Iš esmės 
kūrimas yra institucionalizavimo veiksmas, kylantis ne iš menamos steigiančios 
būties, nes jo įkūnijimo psichikoje ir visuomenėje formas nuolat veikia irimo ir 
pertvarkymo procesai. Steigianti būtis negalėtų naikinti savęs. Vis dėlto peršasi 
klausimas, kaip toks institucionalizavimas randasi. Čia reikia pasiaiškinti, kad 
„kūrimo“ samprata nebūtų nustumta į asylum ignorantiae. 

Castoriadžio teorijoje matomi du įsivaizdavimą aktyvuojantys postūmiai, per 
kuriuos išryškinamas kūrybinis institucionalizavimo pobūdis. Psichogenezė ky- 
la iš neįvykdomo troškimo įsilieti į neįsivaizduojamumą dar prieš atskyrimą bei 
diferenciaciją, tad legein ir teukhein veikia pirminiame gamtos duotybės lygmenyje. 
Tarp nesugrąžinamo psichikos savęs praradimo ir biologiškai duotos gamtos vyks- 
ta kūrybinis įsivaizduotinio institucionalizavimo darbas. Šiuodu kraštutinumai 
funkcionuoja kaip varomosios jėgos, pažadinančios radikalų įsivaizdavimą, ku- 
ris visuose lygmenyse skleidžiasi kaip žaismo judėjimas ir skatina tų lygmenų 
tarpusavio Žaismą. 

Radikaliausiai įsivaizdavimas reiškiasi psichikos srityje. Psichika, būdama savo 
pačios prarastas objektas, sukelia priešpriešinį judėjimą tarp savo vaizdinių, ku- 
riais siekiama atgauti neįsivaizduojamas ištakas, ir nuolatinio jų naikinimo, kurį 
atlieka tai, kas nesugrąžinama. Šis priešpriešinis veikimas - viena pagrindinių 
žaismo dalių. Esama tikslingo - galima sakyti, instrumentinio - judėjimo siekiant 
atgauti tai, kas prarasta, ir esama laisvo žaismo, tolydžio žlugdančio tokią pa- 
stangą. Šis judėjimas pirmyn atgal rodo, kad psichika „turi“ save, nuolat prašau- 
dama tikslą, į kurį taiko instrumentinis judėjimas. Ši osciliacija yra radikali prieš- 
priešinė tėkmė —- laisvas žaismas ir instrumentalus žaismas viekia vienas prieš 
kitą. Kadangi psichikos ištakos jai neprieinamos, nepatenkindama savo troški- 
mo, ji nuolat peržengia savo vaizdinius, o kadangi ji egzistuoja tik kaip vaizdinių 
sąveika!?!, šioje priešpriešinėje tėkmėje ji išlaiko save kaip savęs pačios transfor- 
mavimą. Kiekvienas vaizdinys tėra fantazmas, kuris, būdamas žaismo judėjimo 
produktas, turi savyje ir neišpildomą troškimą, ir visų išpildymo pastangų žlug- 

dymą. Kadangi laisvas ir instrumentinis judėjimai linkę vienas kitą naikinti, kiek- 
vienas fantazmas atspindi institucionalizavimo veiksmą ir jo anuliavimą kaip 
kūrimo žymę. 

Įsibraunant „kitam“, psichika patiria savo sociogenezę, kuri taip pat kyla iš 
žaismo judėjimo. Tai, kas prasiskverbia į psichiką, būna atmetama, jeigu nesu- 
naikinama, ir jau čia psichika pajunta kito įspaudą, iš kurio randasi socialiai ins- 
titucionalizuotas individas. Štai čia laisvas žaismas tampa destruktyvus - užuot 
atkirtusi save žlugdydama savo vaizdinius, psichika nori atstumti kitą. Tai dary- 
dama, ji paverčia kitą priešininku, žaidžiančiu prieš ją. Kai laisvas žaismas sukelia 
instrumentinį žaismą, užmezgama psichikos sociogenezė. 

Socialinių įsivaizduotinių reikšmių plotmėje esama ir daugiau painių įsivaiz- 
davimo apraiškų - tas reikšmes, kaip minėta, galima nusakyti „tik kaip neapi- 
brėžtą raizginį neribotų nuorodų į kažką kitą (negu tai, kas atrodo pasakyta tiesiai). 
Šie kiti dalykai gali būti ir reikšmės, ir nereikšmės - tai, su kuo reikšmės susiju- 
sios arba ką nurodo“!?2. Čia vėlgi susiduriame su pamatiniu žaismo judėjimu 
pirmyn atgal, bet čia osciliacija nepasižymi ta radikalia priešpriešine tėkme, kuri 
reiškiasi psichikos sferoje. Mat signifikantas, neturintis duoto objekto (pavyzdžiui, 
Dievas, susvetimėjimas arba ekonominis faktorius), paprastai išsklaido tai, ką jis 
turi įfigūrinti, nes nuolat skolinasi referencijų iš kitų reikšmių, tad galiausiai pats 
„Slenkantis signifikantas“ virsta signifikatu. 

Kai tik kas nors įfigūrinama, kiekviena reikšmė turi reikšti daugiau, negu 
pasakoma, ir todėl tai, ką sakymas įvardija, turi būti pamenkinta, kad atrodytų, 
jog figūra kažką įvardija. Šie mainai vyskta žaismo judėjime, kuris išvirsta į kon- 
figūracijas, tačiau šios visos iš esmės būna užprogramuotos keistis, nes jos kyla iš 
sakymo ir reiškimo priešpriešinės tėkmės. Ši osciliacija ne tik padeda formuoti 
įsivaizduotines reikšmes, bet ir sąlygoja jų steigimą, nes laisvas žaismas nepatai- 
ko įvardyti, o instrumentinis žaismas sudaro įspūdį, kad figūra įvardijama kas 
nors neduota. Įsivaizduotinės reikšmės kyla iš priešpriešinių žaismo judėjimų 
sąveikos, o kadangi ši priešpriešinė tėkmė sinchronizuojant neišnyksta, įsivaiz- 
duotinės reikšmės būna neišvengiamai atviros kaitai. 

Kai ką panašaus galima pastebėti legein ir teukhein lygmenyje. „Instrumentinė 
legein institucija yra identiteto-aibės sąlygų socialiniam reprezentavimui /saky- 
mui institucija. Instrumentinė teukhein institucija yra identiteto-aibės sąlygų so- 
cialiniam darymui institucija. Abi institucijos suponuoja viena kitą, savybingai 
priklauso viena kitai ir yra neįmanomos viena be kitos.“!?3 Tai reiškia būtent tai, 
kad Iegein ir teukhein yra susijusios nuolatinėje osciliacijoje, nors žaismo judėji- 
mui čia būdinga abipusė implikacija. Priešpriešinė tėkmė išnyksta, kiekvienam 
judėjimui papildant kitą, ir tai įgalina bandomąjį judėjimą, per kurį funkcionuoja 

legein/teukhein. Kadangi abu jie veikia pirminiame gamtos duotybės lygmenyje, 
jie yra „pirmapradės institucijos ir kiekvienos institucijos instrumentai“ ir „jau 
visuomeniniai kūriniai“ 122. 

Castoriadis teigia, kad viskas, kas „yra“ tarp neįsivaizduojamų psichikos ištakų 
ir priklausomybės nuo gamtos duotybės, buvoja per įsivaizdavimą, kuris - aiški- 
nant dar toliau - pasirodo esąs žaismas. Šis žaismas skleidžiasi kaip priešpriešinių 
tėkmių variacija - psichogenezėje ir sociogenezėje jos radikalios, o socioistorinėje 
plotmėje sinchroniškos ir papildančios. Kadangi šis žaismas niekada nesibaigia, 
jo rezultatai - psichikos fantazmai, socialiai įsteigtas individas, įsivaizduotinių 
reikšmių konfigūracijos ir identiteto / aibės Iegein bei teukhein sanklodos - visada 
gali būti anuliuoti. 

Įvairūs osciliacijos tipai, kuriuos matėme šiuose skirtinguose lygmenyse, ro- 
do, kad net elementarus žaismo judėjimas pirmyn ir atgal turi struktūrą. Ji būti- 
na, kadangi kas nors turi būti įgyjama, ir įgyjama nevienodai pagal psichikos 
troškimą, socialines įsivaizduotines reikšmes arba selektyvų Iegein ir teukhein su- 
grupavimą bei pergrupavimą. Tačiau visos šios struktūros yra kažkaip susijusios, 
tad vaizdinių priešpriešinė tėkmė, denotacijos bei konotacijos sukeitinėjimas sa- 
ve nurodančiame signifikante bei abipusės /egein / teukhein implikacijos dar savaime 
nėra žaidimai, bet atveria galimybę įvairiems sąveikos tipams, kurie leidžia su- 
vokti tai, ką Castoriadis vadina visuomeniniais kūriniais. Taigi kūrimas nėra nei 
creatio ex nihilo, nei perkūrimas to, kas jau sukurta, - jis yra institucionalizuotų 
dalykų savęs pačių transformavimas. 

Todėl radikalus įsivaizdavimas atsiskleidžia kaip nuolatinis žaismas. Jis su- 
aktyvinamas per nesugrąžinamą psichikos praradimą ir per poreikį įvaldyti bio- 
logiškai egzistuojančią gamtą, tad skirtingi žaismo judėjimai - psichikos ir visuo- 
menės sferose - užmezga abipusę žaismo sąveiką. Psichikos radikali priešprieši- 
nė tėkmė sociogenezėje apgręžiama: „kitas“ prasiveržia pro gynybą ir socialinių 
įsivaizduotinių reikšmių lygmenyje sakymą bei reiškimą nukreipia vienas prieš 
kitą, kol galiausiai su Iegein /teukhein įsteigiama pamatinė žaismo sąlyga - abipu- 
sis partnerių sąlygotumas. Atskiri žaismo judesiai yra aktualus įsivaizdavimas — 
tapę aktyvuojančiais veiksniais, jie užmezga žaismo sąveiką tarp įvairių lygmenų 
ir vėl diversifikuoja įsivaizdavimo struktūrą. Iškylantys skirtumai atsiskleidžia 
konkrečiose institucijose, bet jiems visiems būdingas žaismas, kuris niekada ne- 
sibaigia, nes psichika ir visuomenė negali „būti“ be savo atitinkamų „kitų“. Tai 
gali reikšti ne tik, kad psichė-soma ir socioistorinė plotmė sąveikauja, nes psichė- 
soma yra mirtinga ir gali įamžinti save tik per socialines institucijas, bet ir tai, kad 
žaismas iliuziškai užvilkina mirtį. Galbūt kaip tik dėl to radikalus įsivaizdavi- 
mas dalyvauja nuolatiniame žaisme. 

Kaip smarkiai radikalus įsivaizdavimas reiškiasi kaip žaismas, galima spręs- 

ti iš to, kad viso žaismo požymis yra kaita. Pagrindinis žaismo judėjimas pir- 
myn atgal varijuoja pagal žaidimo prigimtį, bet juo visada pasiekiama kas nors 
apibrėžto. Įsivaizdavimas realizuojasi per žaismą kaip nuolatinė kaita to, kas žai- 
džiama. Ši kaita yra begalinė, bet begalybė čia tėra kaitos ypatybė, arba veikiau 
kaita yra paradigminė žaismo begalybės savybė. Kiekviename žaidime begalybė 
integruojama su kaita, ir todėl žaismas, kaip būdas, kuriuo apsireiškia įsivaizda- 
vimas, viską daro galima. 

Vadinasi, žaismas nėra daiktas savyje - mūsų dabartiniame kontekste tai yra 
socialinė institucija. Tiesa, žaismas išnyksta tame, ką sukėlė, bet visi žaismo re- 
zultatai gali būti panaikinti, todėl socialinės institucijos galiausiai nesudaiktėja, o 
iškildamos iš žaidimo yra kartu ir rezultatas, ir kaita. 


5. Fiktyvumo ir įsivaizdavimo sąveika 


Nepaisant skirtingų įsivaizdavimo konceptualizavimų (sugebėjimas, veiksmas, ra- 
dikalus įsivaizdavimas), esama tam tikrų bendrų ypatybių. Įsivaizdavimas nėra 
save aktyvuojantis potencialas - jį turi sutelkti iš išorės: subjektas (Coleridge'as), 
sąmonė (Sartre'as) arba socioistorinis aspektas (Castoriadis), - tai anaiptol neiš- 
samus potencialių stimulų sąrašas. Vadinasi, įsivaizdavimas neturi savo inten- 
cionalumo - intencijas jam primeta aktyvinančios jėgos reikalavimai. Ir būtent 
todėl, kad yra be intencionalumo, jis atrodo atviras visoms intencijoms, kurios 
visada bus susietos su tuo, ką sukelia, tad aktyvuojančiai jėgai kas nors „atsitiks“. 
Taigi įsivaizdavimas niekada negali būti tapatus savo sutelkimui, varomam in- 
tencijų (nes kitaip jis konstituotų savo intencionalų aktyvavimą). Užtat įsivaizda- 
vimas atsiveria žaisminėje sąveikoje su savo skirtingais aktyvuotojais. Ši sąveika 
netapati nei intencijoms, nei jos sukeliamam įsivaizduotiniam geštaltui, nors pas- 
tarasis negalėtų atsirasti be intencionalaus įsivaizdavimo sutelkimo. Iš šio tikslingo 
aktyvavimo kylantis žaismo judėjimas taip pat yra sritis, kurioje įsivaizdavimas 
visais įmanomais būdais sąveikauja su jį aktyvinančiais faktoriais. Vadinasi, žaismą 
galima laikyti ir aktyvavimo produktu, ir jo sužadinamos sąveikos sukeliamo 
produktyvumo sąlyga. 

Tačiau sakant, kad įsivaizdavimas reiškiasi kaip žaismas, pasitelkiama dis- 
kurso kalba, galinti užglaistyti faktą, kad jis neprieinamas percepcijai ir juolab 
negalimas apibrėžti kaip „visuma“ arba kaip kas jis yra. Apibūdinant įsivaizda- 
vimą kaip Žaismą, daromas kognityvus pareiškimas, kurio tačiau negalima laikyti 
ontologine įsivaizdavimo steigtimi. Juk suprantant ką nors per ką nors kita, suvo- 
kiami tik aspektai, o ne visybė. Tad sakytume, kad žaismas yra ryškus pasireiš- 
kusio įsivaizdavimo aspektas, o įsivaizdavimas per savo apraiškas gali prisiimti 
įvairias funkcijas, bet negali būti sutapatinamas su kuria nors iš jų. Kiekvienas 
pareiškimas apie funkciją yra eo ipso filosofinis, ir filosofinių žaismo aiškinimų 
nestinga. Bet filosofiniu pareiškimu siekiama apibrėžti žaismo funkciją, o pama- 

tinio žaismo judėjimo pirmyn atgal jokiu būdu neįmanoma aprioriškai apibrėžti 
per kokias nors konkrečias funkcijas. 

Mūsų aptartose paradigmose įsivaizdavimas skleidžiasi kaip žaismas, bet nega- 
li būti tematizuotas kaipo toks, nes, kad ir kas būdamas - sugebėjimas, veiksmas 
ar radikalus įsivaizdavimas, - jis visada būna susietas su vyraujančiais poreikiais: 
žaismas kaip osciliacija virsta subjekto savęs konstitavimu; žaismas kaip slydimas 
ir pakreipimas virsta sąmonės nuostatų permainomis; žaismas kaip priešprieši- 
nė tėkmė atskiria psichiką nuo savęs ir pastūmėja ją į kitoniškumą; o žaismas 
kaip figūra reguliuoja visuomenės savikaitą. Visi šie skirtingi judėjimai asimet- 
riški, dažnai su daugeliu referencijos laukų, ir tai kintamumą padaro žaismo po- 
žymiu - bentjau todėl, kad šios kintančios svyravimo formos yra ne savitikslės, o 
padeda siekti konkrečių tikslų. Tai gali būti gamtos internalizavimas sąmonėje, 
sąmonės nuostatų kaleidoskopinis slydimas ir pakreipimas, psichogenezė arba 
visuomenės permainos. Pasiekus tikslą, žaismas baigiasi ir retrospektyviai gautų 
rezultatų atžvilgiu atrodo kaip itin latentiška pereinamoji fazė. Toks nuolat dife- 
rencijuojamų žaismo judėjimų, sukeliamų įvairių įsivaizdavimą sutelkiančių veiks- 
nių, latentiškumas žaismą paverčia produkavimo matrica. 

Kadangi žaismo laikinumas kasdieniame pasaulyje susietas su siekiamais tiks- 
lais, žaismo filosofija, norėdama užčiuopti laikinumo savitumą, turi postuluoti 
tikslus. Tai paprastai daroma priskiriant simboliškumą?? - kitaip sakant, nusta- 
tant išankstines koreliacijas, kurios iš tikrųjų veikiau išsklaido, 0 ne apčiuopia 
laikiną žaismo pobūdį. Dėl šio trūkumo, užuot pasirėmus žaismo filosofija įpras- 
tine prasme, norint teisingai įvertinti laikinumą, būtina atsigręžti į pačią žaidimų 
įvairovę. Tik jie atskleidžia stebinančią laikinumo ir visų jo formų gausą, pro- 
duktyvumą. Ir nors žaidimai duoda rezultatą, kuris pirmiausia ir parodo, kad jie 
baigėsi, - kol jie trunka, juos gaivina žaismo laikinumas. 

Kadangi įsivaizdavimo sutelkimas atsiskleidžia kaip žaismas, mūsų aptartos 
paradigmos parodo, kaip aktyvinantis veiksnys savo tikslams pasinaudoja pama- 
tiniu žaismo judėjimu pirmyn atgal. O kadangi žaismo plėtrą lemia aktyvinantis 
veiksnys, žaismo laikinumo potencialas laisviau reiškiasi ten, kur pragmatiniai 
tikslai mažiau akivaizdūs. Šiuo atžvilgiu fiktyvus literatūros komponentas įsi- 
vaizdavimą sutelkia kitaip, nes joje subjektas, tetinė sąmonė arba socioistorinė 
plotmė reikalauja daug mažiau pragmatinės orientacijos — visi jie nukreipia įsi- 


55 Tokių priskyrimų kaita ir istorinė įvairovė tikslų, per kuriuos žaismas apibrėžiamas 
nuo Apšvietos laikų, išsamiai ir detaliai nušviečiama Mihai I. Spariosu knygoje Dionysus 
Reborn. Play and the Aesthetic Dimension in Modern Philosophical and Scientific Discourse (Itha- 
ca, 1989). Zaismo kaip filosofinės problemos ir simbolinio žaismo pobūdžio klausimu tebė- 
ra aktualus Eugeno Finko veikalas Spiel als Weltsymbol (Stuttgart, 1960). Žaidimo teorijos, 
svarbios ir literatūros tekstui, detaliai apžvelgiamos Daniilo Elkonia knygoje Psychologie des 
Spiels (vertė Ruth Kossert. Koln, 1980. P. 98-—205). Žaismo sampratą, teikiamą įvairių žaismo 
filosofijų, kritiškai apžvelgia Ingeborg Heidemann knygoje Der Begriffdes Spiels und das ūsthe- 
Hische Weltbild in der Philosophie der Gegenwart (Berlin, 1968). 

vaizdavimą gana specifinėmis kryptimis. Nuo visų filosofinių žaismo aiškinimų, 
laikiną judėjimą sulyginančių su postuluojamais simboliais, fiktyvumas skiriasi 
dar ir tuo, kad žaismo variacijų gausėja atitinkamai tiek, kiek mažėja pragmati- 
nių tikslų. FPiktyvumo negalima laikyti žaismo apibrėžimu - jis funkcionuoja kaip 
priemonė, padaranti įsivaizdavimą prieinamą už jo pragmatinės funkcijos ir kar- 
tu neleidžianti jam užtvindyti sąmonės kaip sapne ar haliucinacijoje. 
Fiktyvumas nuo mūsų aptartų aktyvinimo faktorių skiriasi savo dubliavimo 
struktūra. Klasikinis šio dubliavimo pavyzdys, kaip matėme, yra pastoralizmas — 
susiedamas dirbtinį, išgalvotą pasaulį su socioistoriniu, jis įkūnijo dubliavimą 
kaip literatūrinio fiktyvumo požymį. Dviejų viena kitą neigiančių ženklų sistemų 
koegzistavimo struktūrinė formulė, kurią išvedėme iš šio pavyzdžio, paaiškin- 
tina tuo, kad vienas ir tas pats tekstas turi tai, ką Friedrichas Schlegelis (kitame 
kontekste) pavadino „dviem centrais“"?*, su kuriais „vienas nedalomas kūrinys 
tam tikra prasme yra dvilypis, dvigubas““5?. Ankstyvojo romantizmo poetikoje 
šis dubliavimas iš esmės būdingas meno kūriniui, kurio pamatinė struktūra pir- 
miausia paradigmiškai pasireiškė pastoralėje. Nuo pat Vergilijaus neginčijamai 
vyravo tendencija paversti meną pastoralinės poezijos tema, ir dviejų pasaulių 
dubliavimas buvo archetipinė tokio pateikimo schema. Pastoralinėje literatūroje 
ši pamatinė ypatybė buvo ne tik išlaikyta, bet ir nuolat tobulinta, tad „du cent- 
rai“, kuriuos Schlegelis vėliau įvedė kaip būdingus visai didžiai literatūrai, pasi- 
rodė esą viso meno generatyvinė matrica. „Dviejų kūrinio centrų arba konstitu- 
tyvaus dvilypumo teoriją galima traktuoti kaip tam tikrą idealų refleksijos jos 
gryna forma pavaizdavimą - kaip dvilypį žaismą tarp dviejų refleksijos polių.“ 138 


136 Žr. Winfried Menninghaus. Unendliche Verdoppelung. Die frūkromantische Grundle- 
gung der Kunsttheorie im Begriff absoluter Selbstreflexion. Frankfurt/M., 1987. 155 ir toliau. 

137 Cit. pagal Menninghaus, p. 171. Kiek šis modelis išliko konstitutyvus literatūroje, 
įtikinamai parodo Austinas E. Ouigley knygoje The Modern Stage and Other Worlds (New 
York, 1985. P. 37-65), kalbėdamas apie dramaturgiją: „Publikos pasaulis ir pjesės pasaulis 
nėra radikaliai atskiri, tas pats pasakytina apie pjesės pasaulį ir teatro pasaulį. Kiekvienas šių 
priešpriešinių pasaulių iš dalies konstituoja kitus ir yra jų iš dalies konstituojamas“ (p. 40). 

38 Menninhaus, p. 172. Tokia padėtis leidžiasi apibendrinama, siejant su pastabomis iš 
visai kito konteksto. Lew S. Wygotski knygoje Psychologie der Kunst (vertė Helmut Barth. 
Dresden, 1976. P. 160 ir toliau), komentuodamas Žukovskio pastabą apie eiliuotą pasakėčią, 
rašė: „Pasakėčioje 'Vanagai ir balandžiai ieškome [...] mūšio aprašymo. Skaitydami galime 
įsivaizduoti, kad kalbama apie romėnus ir germanus: čia tiek daug poezijos!“ Vygotskis 
daro tokią išvadą: „Jeigu du pasakėčios lygmenys, apie kuriuos mes nuolat kalbame, pare- 
miami ir pavaizduojami visa poetinio metodo galia, t. y. pateikti ne tik kaip loginis, bet 
daugiau kaip afektinis prieštaravimas, tai pasakėčios skaitytojas iš esmės išgyvena priešta- 
raujančius jausmus, kurie vystosi nevienoda jėga, bet visada kartu“ (p. 161). Pasak Vygots- 
kio, eiliuota pasakėčia būna vykusi tik tada, kai „poetas išvysto joje glūdintį prieštaravimą 
ir leidžia mums iš tiesų dalyvauti šio abiejuose lygmenyse vystomo veiksmo mintyse, ir 
eilėmis bei stilistinėmis priemonėmis sukelia mums du stilistiškai priešingų krypčių bei spalvų 
jausmus, o paskui sunaikina juos atomazgoje, kur tos dvi srovės tam tikra prasme patiria 
trumpą sujungimą“ (p. 163-164). „Galima sakyti, kad afektinis prieštaravimas, sukelia- 

Taigi pastoralę galima laikyti literatūrinio fiktyvumo metatekstu. Todėl šiuo atžvil- 
giu mums labiau rūpi ne interpretuoti pastoralinę poeziją, o išgvildenti pamatinę 
struktūrą, kuri yra generatyvinė matrica. Verta dar kartą pabrėžti, kad literatūri- 
nis fiktyvumas yra ne pats kūrinys, o tai, kas kūrinį daro galimą. 

Pastoralizme dviejų pasaulių sąveika ir priešpriešinis veikimas įgyja kraštu- 
tinę struktūrinės formulės sklaidos išraišką, tačiau ir vientisesnėse formose gali 
koegzistuoti netapatūs ar net nesuderinami elementai, taigi ir literatūrinio fikciš- 


mas dviejų pasakėčios lygmenų, yra tikras psichologinis mūsų estetinės reakcijos pagrin- 
das“ (p. 164-165). 

Tai, kas čia vadinama prieštaravimu tarp dviejų pasakėčios lygmenų, atitinka literatūri- 
nio fikciškumo struktūrą, kuri pasakėčioje - Paprastojoje Formoje (Jolles'io terminas) - pa- 
sireiškia kaip prieštaravimas, kad sukeltų jausmus, modeliuotinus pagal konkretų pačios 
pasakėčios turinį. Paprastosiose Formose būna aiškiai išreikšta dubliavimo struktūra - bent 
jau todėl, kad skaitytojo emocinės atsargos esti elementaresnės negu jo asmeniniai percepci- 
jos ir supratimo modusai. Vygotskio įžvalgos aktualios mūsų aptariamoje problematikoje, 
nes fikciškumo dubliavimo struktūros sustiprinimas, būdingas Paprastosioms Formoms, 
taiko į kitokius skaitytojo receptyvumo sandus. 

Apie dubliavimo struktūrą ir fikciškumą kaip veiksmą Barbara Herrnstein Smith knygoje 
On the Margins of Discourse. The Relation of Literature to Language (Chicago, 1978. P. 29) rašo: 

Žinoma, grožinės prozos fiktyvumas visuotinai pripažįstamas, bet jis yra radikalesnis, 
negu kartais manoma. Nes fikciniai ne tik romano personažai ir pasakojami įvykiai, ne 
tik pasakotojas, kurio balsas perteikia tuos įvykius, bet svarbiausia — fikcinė yra visa 
diskurso struktūra, per kurią perduodamas pasakojimas. Juk visi žinome, kad daugelis 
romanų, pvz., „Karas ir taika“, mini visai realius asmenis ir įvykius - ši aplinkybė pri- 
darė teorinių problemų ne vienam literatūrologui. Tačiau esminis romanų fiktyvumas 
reiškiasi ne tuo, kad minimi nerealūs personažai, objektai ir įvykiai, bet tuo, kad nerea- 
lus pats jų minėjimas. Kitaip sakant, romane ar kitokiame pasakojime fiktyvus yra įvy- 
kių pranešimo aktas, asmenų aprašymo ir nuorodų į veiksmo vietas aktas. 

Jeigu toks minėjimas yra fiktyvus elementas, tai „poetinių tekstų fikcinis pobūdis reiš- 
kiasi ne turiniu, o pačios poetinės kalbos statusu; tačiau šis statusas nusakomas ne tik kaip 
nuorodos į realybę sulaikymas, bet kaip fikcija, arba kaip realios, su realybe susijusios kal- 
bos mėgdžiojimas“ (Ulrich Keller. Fiktionalitūt als literaturwissenschaftliche Kategorie. Heidel- 
berg, 1980. P. 15). „Natūralaus diskurso“ mėgdžiojimą galima laikyti tam tikra partitūra, 
kurios performavimas leidžia suvokti tai, ko siekiama. Tačiau tai reikštų, kad siekinys neatsi- 
skleidžia iš paties akto, t. y. tiesiog iš kalbos pritaikymų inscenizavimo, kurio tikslus dar 
reikėtų atrasti. Jeigu aktu kartojama kalbos inscenizavimo galimybė, toks procesas negali 
būti savitikslis. Tad kodėl toks aktas egzistuoja ir kam jis reikalingas? 

Inscenizavimui visada būdingas dubliavimo procesas - Barbara H. Smith apie tai sako: 

Turėtume [...] pripažinti, kad eilėraštis nuo natūralios ištaros iš dalies skiriasi tuo, jog 

skaitytojas suvokia, kad už eilėraščio tarytum stovi jį sukūręs poetas. Šis suvokimas 

paprastai atsispindi ir mūsų interpretacijose, nes tarp mūsų ieškomų bei išvedamų eilė- 
raščio reikšmių būna ir tokių, kurias, tariant Aristotelio žodžiais, galima pavadinti eilė- 
raščio galutinėmis priežastimis, - tai yra poeto kaip menininko motyvų arba intencijų, 
dominuojančio sumanymo, nebūdingų nei natūraliam kalbėtojui, nei fiktyviam eilėraščio 
kalbėtojui. Štai Hamleto Ofelijai sakomus užgauliojimus galime interpretuoti ir pagal 
tikėtinus Hamletui projektuojamus žmogiškus motyvus, ir pagal tikėtinus Šekspyrui 
projektuojamus meninius motyvus; šitaip dvigubai interpretuoti galima bet kokį eilė- 

raštį. Šis dvigubas interpretacijos aspektas atspindi esmingesnį poezijos prigimties dvi- 

gubumą ir net paties meno dvilypumą. [...] Mums žiūrint spektaklį, scena nutolsta, ir 

kumo du centrai. Aprėpti tai, ką atidalijo skirtumas, - konstitutyvi kūrinio ypatybė. 
Koegzistuojant vienas kitą neigiantiems pasauliams, abu jie tampa signifikan- 
tais, kurie negali būti išsemti tuo, ką signifikuoja. Nei dirbtinis, nei istorinis pasaulis 
savaime nėra reikšmingi - daugių daugiausia kiekvienas signifikantas yra kito 
signifikanto signifikatas. Bet negalima teigti, kad pastoralinis pasaulis signifikuoja 
istorinį arba atvirkščiai. Vadinasi, konvencijų reguliuojama sąsaja tarp signifikanto 
ir signifikato nebegalioja. Vietoj to signifikantai „skaito vienas kitą ta prasme, 


aktorių asmenybės užleidžia vietą jų vaizduojamoms fikcijoms, bet, nusileidus uždangai, 

mes plojame ne Hamletui, o atlikėjams ir pačiam dramaturgui. Meno iliuzijos niekada 

nebūna patologinės. Meno kūrinys mus domina, stulbina bei jaudina ir kaip vaizduoja- 
mas dalykas, ir kaip pats vaizdavimas: kaip princo Hamleto veiksmai bei aistros, kaip 

Viljamo Šekspyro laimėjimas, kaip žmonių kalba ir kaip poeto fikcijos (Margins of Dis- 

course, p. 39-40). 

Dubliavimas ir dvilypumas čia reiškia reikšmingų dalykų ir atitinkamo aktualizavimo 
vienalaikiškumą. Dubliavimas rodo, kad esama procesų, kuriuose skirtingų dalykų negali- 
ma išlaikyti atskirai. Iš to kyla iliuzija, siekianti ne apgauti, o angažuoti. Tačiau dubliavimas 
galiausiai sietinas su autoriaus ir kūrinio arba su kūrinio ir performavimo dubliavimu. Vis 
dėlto Barbara H. Smith, matyt, buvo viena iš pirmųjų kritikų, suvokusių, kad aktas ir dub- 
liavimas yra fikcionalumo komponentai, nors, stengdamasi atriboti fikciją nuo įprastinių 
apibrėžimų, ji vėl susiejo fikcijos modalumą su kalbos mėgdžiojimu. 

Kitokį požiūrį į fikciją pateikė Floydas Merrellas knygoje Pararealities. The Nature of Our 
Fictions and How We Know Them (Purdue University Monographs in Romance Language, 12) 
(Amsterdam, 1983). Jo samprata remiasi fikcijos ir tikrovės sąveika: „kai kalbame apie fikci- 
nį tekstą, mums nereikia pasitelkti fikcinio telefonisto, nes kalbame tik apie tekstą, tarsi tikrą 
tame fikciniame pasaulyje. Šiuo atveju nebyliai pripažįstama ir tai, kad „realus pasaulis“, 
sudarantis foną, kuriame suvokiama fikcija, paprastai tebūna implicitinis, bet visur esantis 
[-..] Suvokti-įsivaizduoti fikciją reiškia osciliuoti tarp To, kas „Realus pasaulis“ Yra, ir To, kas Jis 
Nėra“ (p. 23). Taigi fikcija fiktyvi todėl, kad joje glūdi implicitinis realaus pasaulio neigimas. 
Pažymėtina, jog Merrellas šio neigimo nelaiko tiesiog prieštaravimu, dėl kurio fikciją ir / 
arba realybę reikėtų apibrėžti iš kokios nors trancendentalinės pozicijos. Iš fikcijos ir realy- 
bės sąsajos kyla abipusės diferenciacijos osciliacija tarp neigiančiojo ir neigiamojo. „Ir šis 
"pulsavimas" pirmyn atgal vyksta taip sparčiai, kad kaip ir paskiriems filmo kadrams bė- 
gant per projektorių jie atrodo kaip nepertraukiama tąsa, taip ir čia mes nesuvokiame, kad 
mūsų suvokimo-įsivaizdavimo židinys nuolat kaitaliojasi. Todėl tai, kas nebyliai patiria- 
ma kaip tąsa, iš tikrųjų yra paskiri vienas kitą papildantys kadrai. Iš to aišku, kad tie kadrai 
vienalaikiški“ (p. 24). 

Tad visoms fikcijoms būdinga (paprastai nebyliai) nusistovėjusi tąsa tarp dviejų visy- 
bių, kurios šiaip jau būtų bent iš dalies nesuderinamos [...] Neretai teigiama, kad estetinė 
vertė randasi iš metaforoje arba visame meniniame konstrukte glūdinčios „įtampos“ tarp 
dviejų plotmių, kurios šiaip jau būtų nesuderinamos. Gal kaip tik tokia „įtampa“ tarp paskirų 
nesuderinamų plotmių, kurioms tąsą suteikia sąmonė, tinkamai paaiškina, kodėl mus taip trau- 
kia fikcijos - meniniai arba moksliniai konstruktai, anekdotai arba kalambūrai, mitai arba 
parabolės. Suvokdami-įsivaizduodami fikcijas, mes osciliuojame tarp vieno ir kito kadro, 
bet, natūraliai nejausdami šios osciliacijos, matome vienalaikiškumą ten, kur iš tikrųjų būna 
laiko seka, ir nesąmoningai matome „įtampą“ tarp nesuderinamų plotmių. Kas gi yra įtam- 
pa, jeigu ne išbalansavimo rezultatas? Ir kas gi yra išbalansavimas, jeigu ne darinys ko nors, 
esančio viename sistemos poliuje ir iš dalies arba visiškai nesančio kitame? Be „įtampos“ 
negali būti judėjimo nei neorganinėje, nei organinėje visatoje. (p. 60) 

Kadangi Merrelas bando apibrėžti fikciją visų pirma atskirdamas ją nuo realaus pasau- 


202 


kad dirbtinis pasaulis matomas socioistorinio pasaulio akimis, o pastarasis - dirb- 
tinio akimis. Toks abipusis skaitymas atkreipia dėmesį į ženklus kaip ženklus - 
ypač dėl to, kad jie nebeįvardija signifikato ir juolab nesuteika jam esaties, o rodo, 
kad tarp ženklų nebėra jokios iš anksto nustatytos koreliacijos. Šitaip ima irti 
ženklo referentiškumas, nes nei dirbtinis, nei socioistorinis pasaulis negali išsi- 
semti per tai, ką reprezentuoja. Nė vienas jų nėra tiek reikšmingas, kad išsiverstų 
be kito, ir jie nebenurodo jokios išankstinės duotybės. 

Taigi abipusis signifikantų „skaitymas“ išvirsta į kartotinį judėjimą tarp dviejų 
viena kitą neigiančių ženklų sistemų. Kartojimas iš dalies kyla iš dviejų pasaulių 
poliarizacijos, o iš dalies iš tos aplinkybės, kad dirbtinis pasaulis neapsiriboja 
pastoralinio gyvenimo reiškimu, o socioistorinis - užtekstinio duotojo pasaulio 
reiškimu. Todėl skaitymas gali skleistis įvairia veikla: jis iššifruoja palimpsestą, 
projektuoja reikšmę, atskleidžia paslėptį, kvestionuoja duotybę, įsivaizduoja ga- 
limybę, - tai tik keletas signifikantų abipusio „skaitymo“ variantų. Toks kartoti- 
nis judėjimas į tai, kas yra, sugrąžina tai, ko ši esamybė neapėmė. Šitaip vienas 


lio, literatūrinė fikcija jam reiškia ne daugiau kaip vieną konkretų atvejį. Apie savo veikalą 
jis sako, kad „Iš esmės čia tęsiama tyrimo linija, pradėta Vaihingerio knygoje "Tarsi" filosofija 
(p. VII). Todėl Merrellas, kaip ir Vaihingeris, pradeda nuo iš anksto duoto realaus pasaulio, 
ir osciliacija tarp dviejų kadrų“ galiausiai sukuria tik regimą vienalaikiškumą. Bet, kaip 
rodo formuluotės, jis regimas tik recipiento supratimo veikloje: recipientas atskirybes suvo- 
kia kaip tąsą, nors reikia pasakyti, jog šią nepaliaujamą apgaulę sąlygoja tai, kad fikcijų ir 
"realiojo" pasaulio arba vieno iš realių" pasaulių negalima kategoriškai atskirti, nes jie pri- 
klauso vienas nuo kito“ (p. 56). Jeigu, nepaisant šios priklausomybės, fikcija ir realus pasaulis 
galiausiai „nesuderinami“ (p. 56), literatūros fikciškumo atveju šis skirtumas būna įrašytas 
pačiame tekste. Tad vienas kitą neigiančių „kadrų“ vienalaikiškumo nebegalima tapatinti 
su percepcine recipiento apgaule - tai yra konstitutyvi paties teksto sąlyga. Kadangi ne- 
suderinamų plotmių tarpusavio priklausomybę Merrellas laiko realaus pasaulio ir fikcijos 
„kadrų“ duotybe mūsų kasdieniame pasaulyje, literatūrinis fikciškumas įveiksmina šiuos 
vienas kitą neigiančius kadrus ir šitaip demonstruoja ek-stazę to kasdieninio pasaulio at- 
žvilgiu. Nes konstituojant patį literatūrinį tekstą, du vienas kitą neigiantys pasauliai suve- 
dami tokiu būdu, kad tai jau nerodo vien apgaulingos recipiento laikysenos. 

Merrellui rūpėjo aptikti, kaip fikcijos pažinios, - tai irgi sieja jį su Vaihingeriu. Todėl jį 
domino atribojimai, kuriais realus pasaulis visais atvejais laikomas in mente: 

Fikcinį kadrą ir „realų pasaulį“ skiriantis barjeras nebūna visai uždaras, kadangi gana 

rafinuotų ir gana sudėtingų fikcijų atveju jis dažniausiai nebyliai implikuojamas. Ta- 

čiau įsivaizduokite, kas būtų, jeigu ta riba nebūtų niekaip - nei nebyliai, nei kitaip — 
numanoma [...] Mes atsidurtume grynai fikcinio kadro „viduje“. Tada nebūtų galima 
pasakyti: „Šioje fikcijoje yra šitai, bet ne tatai“, - nes nebūtų pažini riba, skirianti fikciją 
nuo nefikcijos. Vadinasi, deramai traktuodami fikciją kaip fikciją, ne visada sąmoningai 
suvokiame, kur tiksliai yra ta riba, nes pats jos buvimas dažniausiai tik nebyliai numa- 
nomas, — vis dėlto mes ją kažkaip pažįstame, nebūtinai sąmoningai suvokdami, kad ją 

pažįstame. (p. 36-37) 

Čia irgi tarp fikcijos ir tikrovės turi būti akivaizdi kokia nors riba, kad fikcija būtų trak- 
tuojama kaip fikcija. Tačiau nenagrinėjama, iš kur tokios ribos randasi. Matyt, galiausiai 
atsakymas glūdi dubliuojančioje fiktyvumo struktūroje. Ji ir pažymi, ir peržengia ribas jų 
nepašalindama. 

kitą neigiantys pasauliai sukelia abipusį „skaitomumą“, kuriam būdingas esaties 
ir nesaties vienalaikiškumas. Kartojimas kuria pilnumo iliuziją —- ne todėl, kad jis 
viską apima, o todėl, kad abipusis signifikantų „skaitymas“ yra nuoseklus ir jį 
riboja tik kūrinyje glūdinti intencija. 

Pastoralizmas su jam būdingu ribų peržengimu ir kartotiniu dviejų pasaulių 
susipynimu teikia ryškiausią literatūrinio fikciškumo struktūrinės formulės pa- 
radigmą, bet dubliavimo struktūra anaiptol neapsiriboja šia literatūrine sistema 
ir jau persimetė į kitus žanrus. Tai, ką pastoralizmas teikia kaip vaizdinį, įvai- 
riuose sufikcininimo veiksmuose reiškiasi kaip funkcija. Patys šie veiksmai pa- 
gimdo du pasaulius ir šiuo dubliavimu kiekviename tekste atveria žaismo erdvę, 
kurioje galima inscenizuoti vienas kitą neigiančių elementų koegzistavimą. 

Atrankos veiksme žaismo erdvė veriasi ta prasme, kad jis įsiveržinėja į už- 
tekstinius referencijos laukus ir juos ardydamas sukuria įvykių kupiną netvarką. 
Todėl šių laukų struktūra ir semantika būna deformuojamos, ir jų atitinkamos 
sudedamosios dalys skirtingai įreikšminamos pagal įvairius ištrynimus ir papil- 
dymus. Kiekvienas laukas tekste pergrupuojamas ir įgyja naują formą, vis dėlto 
apimančią pačią funkciją, kurią šis laukas turi duotojo pasaulio sandaroje, ir net- 
gi nuo šios funkcijos priklausančią. 

Ši funkcija dabar tampa virtuali ir teikia foną, kuriame gali išryškėti restruk- 
tūrizavimas, atskleidžiantis intenciją, glūdinčią „rišlioje deformacijoje“. Be to, at- 
rankos veiksmas suskaido kiekvieną referencijos lauką, kadangi pasirinkti elemen- 
tai gali būti sureikšminti tik atmetant kitus elementus - be to tekste neatsirastų 
įvykių kupina netvarka, kurią išrišant reikia surinkti naują reikšmę. Kilusi įtampa 
rodo, kad peržengtas pasaulis dar tebėra tekste. 

Atrankos veiksmas įsibrauna ir į kitus tekstus ir šitaip konstituoja interteks- 
tualumą. Tekstų samplaika žaismo erdvę dar labiau komplikuoja, nes aliuzijos ir 
citatos įgyja naujus matmenis ir savo senų, ir naujų kontekstų atžvilgiu. Kadangi 
ir vieni, ir kiti būna pasiruošę dalyvauti, koegzistuoja skirtingi diskursai, atsklei- 
džiantys savo atitinkamus kontekstus kaip ryškėjimo ir blukimo kaitos Žaismą. 
Kad ir koks būtų santykis, visada dalyvauja du skirtingi diskurso tipai, ir jų vie- 
nalaikiškumas sukelia jų atitinkamų kontekstinių referencijų abipusį atskleidimą 
ir slėpimą. Iš šios žaisminės sąveikos randasi semantinis nestabilumas, kurį sunkina 
dar ir tai, kad abi diskurso plotmės taip pat sudaro kontekstą viena kitai, tad kiek- 
viena nuolat iškyla iš antrojo į pirmąjį planą. Vienas diskursas tampa tema, matoma 
iš kito diskurso žiūros taško ir atvirkščiai. Šis besikartojantis judėjimas įgalina 
senas reikšmes tapti medžiaga naujoms, jis atveria seniai nustatytas ribas ir įleidžia 
atmestas reikšmes, kurios gali mesti iššūkį jas atmetusioms reikšmėms. Juo daugiau 
tekstas kaupia kitų tekstų, juo ryškesnis atrankos sukeltas dubliavimo procesas. 
Tekstas pats tampa tam tikra sandūros vieta, kur susitikę kiti tekstai, normos bei 
vertybės veikia vieni kitus; tokio sankirtos taško šerdis yra virtuali, ir tik aktuali- 
zuotas potencialaus recipiento, jis pratrūksta šia gausa. Dubliavimas pasireiškia 

kaip žaismo erdvė, kurioje suburti visi skirtingi diskursai suformuoja matricą, 
įgalinančią tekstą išsiskleisti į potencialiai beribę santykių su jo aplinka įvairovę. 

Atrankos veiksme nustatyta struktūra glūdi ir kombinavimo veiksme. Čia 
ribos peržengiamos intertekstualiai - nuo leksinių reikšmių iki personažų išsi- 
dėstymo, bet peržengimo nereikėtų laikyti transcendavimu. Veikiau pasakytina, 
kad įvairios samplaikos — žodžiai su pranoktomis reikšmėmis arba personažų 
praplėstos ar pažeistos semantinės erdvės - būna neperskiriamai susijungusios. 
Jos įsirašo viena į kitą, kiekvienas žodis pasidaro dialoginis, o kiekvieną semanti- 
nį lauką dubliuoja kitas laukas. Šiame dvibalsiame diskurse kiekvieną ištarą lydi 
kas nors kitkas, ir vėlgi kombinavimo veiksmas išskleidžia žaismo erdvę, kurioje 
esatį visada dubliuoja nesatis ir svoris dažnai perskirstomas taip, kad esatis tam- 
pa visiškai pavaldi nesačiai: tai, kas sakoma, nebereiškia savęs, ir esatį įgyja tai, 
kas nepasakyta. Nes tekste nėra trečiojo matmens, kuris tiksliai nustatytų, kas su 
kuo turi būti susiję - teksto segmentai ir prisodrinti elementai susiejami per skir- 
tingas vieno kitam daromas įtakas. Kiekvienas teksto segmentas turi ko nors kito 
pėdsakų, ir kuo reikšmingesni tie segmentai, tuo daugiau jie turi tokių pėdsakų. 
Kadangi kiekvienas pėdsakas žymi ir segmentų skirtumą, ir jų sąveiką, kombi- 
navimo veiksmas atveria kiekvieno segmento žaismo potencialą. 

Galiausiai literatūrinio fikciškumo demaskavimasis sukelia ypatingą dublia- 
vimo veiksmą. Jis vyksta dviejuose skirtinguose lygmenyse - ten, kur skaitytojui 
primetamas koks nors požiūris, ir ten, kur tekstas ką nors reprezentuoja. Kadan- 
gi literatūrinis tekstas pasitelkia įprastinius ženklus, kad įsteigtų save kaip insce- 
nizuotą diskursą, kuris teksto pasaulį paslenka po ženklu „tarsi“, skaitytojai Žino, 
kad reikia suskliausti savo natūralų požiūrį į tai, ką jie skaito. Bet tai nereiškia ir 
negali reikšti, kad šie natūralūs požiūriai užmirštami arba transcenduojami - tai 
būtų neįmanoma. Jie figūruoja kaip virtualus fonas, kuris būtinas kaip latentinis 
lyginimo matmuo ar bent kaip bandomasis pagrindas, norint perprasti teksto 
pasaulį. Taigi suskliaudimo procesas padalija skaitytojo požiūrį į natūralų ir dirb- 
tinį. Natūralus požiūris nebegalioja, tad gali susiformuoti naujas požiūris, bet tas 
naujasis nepasiektų stabilumo negalėdamas žaisti prieš senąjį. 

Fikciškumo signalai taip pat suskliaudžia teksto pasaulį, kartu nurodydami, 
kad jį reikia laikyti tiesiog tam tikru pasauliu, neturinčiu empirinės egzistencijos. 
Vadinasi, esama skirtumo tarp aktualaus pasaulio ir to pasaulio, nuo kurio jis 
užskliaustas, nes teksto pasaulis įsipavidalina deformuojant teksto referencijas 
per atranką ir kombinavimą, kurios paskui susieja sukoncentruotus elementus ir 
atveria jų potencialų daugialypiškumą. Šis skirtumas signalizuoja, kad tekste yra 
du pasauliai, ir vienas jų — tekstinis - reiškia ne tai, ką sako, o empirinis pasaulis 
tampa metafora. Šis vienalaikis jų buvimas randasi jiems abiems darant vienas 
kitą nerealų: teksto pasaulis netenka savo įvardijimo funkcijos, o empirinis pa- 
saulis netenka objektyvumo. 

Taigi sufikcininimo veiksmus galima atskirti vienus nuo kitų per jų dubliavi- 

mo pobūdį - dubliuojant susidaro skirtingi žaismo laukai. Atranka atveria lauką 
tarp referencijos laukų ir jų deformavimo tekste, kombinavimas atveria lauką 
tarp sąveikaujančių teksto segmentų, 0 „tarsi“ - tarp empirinio pasaulio ir jo me- 
taforizavimo. Šių sufikcininimo veiksmų dubliuojanti struktūra sukuria žaismo 
lauką laikydamasi visko, kas peržengta, ir šitaip sudarydama partnerį priešprie- 
šinių ėjimų žaidime. Kiekvienas peržengimas daugina skirtumą, konstituojantį 
žaismo lauką. „Kad ir koks būtų ontologinis-metafizinis skirtumo statusas ir jo 
įsikūnijimas kaip /rašymas' (Derrida) ar panašiai [...] skirtumai nenustato siste- 
mos - jie detalizuoja ir išplečia jos galimybes nusistatyti save.“!?? Todėl skirtu- 
mas jau nėra vien perskyrų dalykas - būdamas tuščia erdvė, jis veikia ir kaip tai, 
kas atskiria, ir kaip akstinas susieti tai, kas atskirta. Šie vienalaikiai priešprieši- 
niai judesiai vyksta kaip nuolatinis atskirtų elementų nurodymas vieni kitiems, 
tad jungtyse skirtumas niekada neišnyksta ir kartojimas niekada nesiliauja. Ka- 
dangi priešpriešinius judesius pradeda ribas peržengiantys sufikcininimo veiks- 
mai, iš tokio peržengimo kylantis vidinis teksto skirtumas nereiškia, kad „atide- 
damos ištakos“, - jis konstituoja struktūrą, įgalinančią tekstą išsižaisti už savo 
paskiro pasaulio ribų. 

Nors dubliavimo struktūra atveria žaismo erdvę, vis dėlto, nepaisant kartoti- 
nio judėjimo, sukeliamo tarp to, kas dubliuojama, tai dar nėra visavertis žaidimas. 
Kadangi sufikcininimas pranoksta tai, kas yra, jis prisodrintas intencijos, kuri 
niekada negali visiškai suvaldyti to, į ką taiko. Dėl šios priežasties fiktyvumas, 
nors ir turėdamas formą, tik kartu su įsivaizdavimu gali visiškai išskleisti tai, į ką 
taiko. Kartu fiktyvumas, regis, teikia idealias sąlygas suaktyvinti įsivaizdavimą, 
nes jo dubliavimo struktūra įsivaizdavimui leidžia skleistis kaip žaismui, netrik- 
domam pragmatinių orientacijų, vyraujančių mūsų aptartose paradigmose. 

Atverdamas žaismo erdves, fiktyvumas verčia įsivaizdavimą įgyti formą ir 
kartu veikia kaip terpė jam pasirodyti. Kadangi žaismo erdvės, susidarančios 
peržengus ribas, būna apytuštės, fiktyvumas turi suaktyvinti įsivaizdavimą, nes 
įgyvendinti intencijoms reikia ką nors įsivaizduoti. Mat pats intencionalumas negali 
pagimdyti to, į ką taiko. Todėl primetant formą apibrėžiama tai, ko kitaip ne- 
įmanoma apibrėžti, ir tokia pastanga būna sėkminga tiek, kiek neapibrėžtą įsi- 
vaizdavimą įpavidalina diferencijuoti kontekstai. Sufikcininimo veiksmai idealiai 
tinka tokiai užduočiai, ir kyla klausimas, ar literatūros fiktyvumas nesusiskaidys 
į tokius veiksmus, idant suteiktų pagrindą suformuoti tai, kas iš prigimties ne- 
apibrėžta. Tai būtų pirma įsivaizdavimo įtaka jo pasireiškimo terpei, ir šiuo atve- 
ju fiktyvumas būtų tik apibendrinanti sąvoka, nusakanti sufikcininimo veiksmus, 
į kuriuos įsivaizdavimas suskaido jį aktyvinančius faktorius. Bet ką reiškia pri- 
versti įsivaizdavimą įgyti formą, ypač jeigu pakankamai fiktyvumo savirealiza- 
cijai reikia įsivaizdavimo? 


139 Niklas Luhmann. Liebe als Passion. Frankfurt/M., 1983. P. 107. 

Fiktyvumas atveria galimybių horizontą to, kas yra, atžvilgiu; ir šia prasme 
jis lieka susijęs su realijomis. Bet realijos yra konkrečios, o galimybės abstrakčios, 
nes jos kyla iš ribų peržengimo ir negali būti modeliuojamos pagal tai, ką prano- 
ko. Galimybių horizontas, užgožtas ribų peržengimo, modifikuoja pranoktą rea- 
lybę. Tačiau modifikacija - čia vėl pacituosime Husserlį - yra esminė fantazijos 
savybė: „Fantazija yra gryniausia modifikacija ir negali turėti nieko kitko kaip tik 
modifikaciją“1*?. Mat fantazija nesileidžia apibrėžiama, ir ją galima suvokti tik 
pagal jos poveikį; vadinasi, jai pasireiškus, tai, kas yra, negali išlikti nepakitę. 
Todėl Husserlis taip pat manė, kaip jau minėjome anksčiau, kad fantazijai būdin- 
gas „arbitralumas“ ir „visiškas savavališkumas“!*!. Bet sufikcininimo veiksmai 
verčia fantaziją įgyti formą, kad jos atvertos galimybės galėtų būti sučiuopiamos. 
Šis formos primetimas daro dvejopą poveikį: 1) konkretizuoja įvairialypį ribų 
peržengimą; 2) tuo pat metu tampa įsivaizdavimo terpe. Kai įsivaizdavimą įpavi- 
dalina intencinis sąmonės veiksmas, sufikcininimu peržengtos realijos pasidaro 
neaktualios, tad įsivaizdavimo atliekamas modifikavimas pasireiškia kaip „neak- 
tualumo įsisąmoninimas“ “?. Tai reiškia, kad įsivaizdavimas, išviliotas į esamybę 
sufikcininimo veiksmų, tampa anuliavimo veiksmu. Tada šia forma ima skleistis 
„modifikacija“, kuri negali išsiversti be reprezentuojamo pasaulio, nes turi nu- 
šviesti tai, kas prarado realybės statusą. Taigi čia matome pirmuosius žaidimo 
ėjimus: anuliuotas pasaulis atsiduria priešais kol kas tuščią galimybių horizontą. 
Tada paskiri sufikcininimo veiksmai diferencijuoja šį „neaktualumo įsisąmoni- 
nimą“, ir šitaip pasireiškia į formą įspraustas įsivaizdavimas. 

Atrankos veiksmas nubraukia ankstesnę tekste atsikartojančių realijų sanklo- 
dą. Tos realijos, kaip jau minėjome, pasirodo įvykių kupina netvarka, arba „rišlia 
deformacija“!*3. Tai pasakytina apskritai apie tekste nurodomų sistemų struktū- 
rą, funkciją ir semantiką. Nubraukiama nevienodai. Nubraukimas ryškesnis, kai 
tekste daugiau referencijos sistemų, ir jis dar labiau sustiprėja prasiskverbęs į 
patį tekstą sudarančią kalbos sistemą. Ryškūs pavyzdžiai - nonsenso poezija, 
dadaizmas, „Finegano šermenys“. Pasak Sartre'o, „Pasaulio slydimas į nieko šerdį 
galimas tik tada, kai postuluojama kas nors, kas yra niekas pasaulio atžvilgiu ir 
kieno atžvilgiu pasaulis yra niekas. Šitaip mes akivaizdžiai apibrėžiame vaizduotės 
struktūrą. Įsivaizdavimui pasirodžius priešais sąmonę, galima užčiuopti šį pasaulio 
virtimo nieku procesą kaip esminę įsivaizdavimo sąlygą ir jo pirminę struktūrą.“ 1** 

Referencinių realijų struktūra, funkcija ir semantika tekste atsikartoja anuliuotu 


40 Husserl, p. 268. 

1 Ten pat, p. 535. 

42 Ten pat, p. 299. 

143 Žr. Maurice Merleau-Ponty. Das Auge und Der Geist. Philosophische Essays. Vertė H.W. 
Armndt. Reinbek, 1967. P. 84. 

143 Sartre, p. 290. Neigimas mene ir ypač literatūros tekstuose įžvalgiai gvildenamas 
Eckhardo Lobsieno knygoje Das literarische Feld. Phiūnomenologie der Literaturwissenschaft 
(Ubergange, 20) (Mūnchen, 1988. P. 196-216). 

pavidalu, ir tai atskleidžia ypatingą įsivaizdavimo kaip modifikavimo poveikį. 
Pats sufikcininimas negali būti nubraukimas, nes tada mūsų aprašytas peržengi- 
mo procesas būtų tiesiog transcendavimas: ankstesnės realijos būtų numetamos, 
ir iš sufikcininimo teliktų pašalinimo veiksmas, kurio atstumtos realijos būtų ne- 
bereikalingos. Tačiau peržengtos realijos tekste pasilieka, nors ir anuliuotu pavi- 
dalu, ir jos sąlygoja tai, kas motyvavo jų anuliavimą, - šitaip sukonkretinama 
sufikcininimo atverta žaismo erdvė. Tai, kas anuliuota, tampa praeitimi, 0 šio 
pokyčio motyvacija tampa naująja dabartimi. Tatai galima tik įsivaizduoti, o įsi- 
vaizduoti įmanoma tik atsižvelgiant į anuliuotą realybę. 

Mutatis mutandis tai pasakytina apie visus sufikcininimo veiksmus. Kombina- 
vimas peržengia tekste sukoncentruotus išorinių referencijos laukų elementus, 
kalbinius įvardijimus, personažų tarpusavio santykius ir semantinės erdves. Bet 
kadangi jie visi išlieka, jie atspindi vienas kitą, o tai, ką jie denotavo ar reprezen- 
tavo, tampa latentiška - ne anuliuota, bet atpalaiduota. Atpalaiduojant suvaržy- 
mus, konvencijų reguliuojamos reikšmės ir prasmės ne nubraukiamos, o modifi- 
kuojamos - taip jos atsiveria naujiems daugialypiams pritaikymams. Įvardijimas 
bei reprezentavimas, nors dabar tik latentiški, vis dėlto tebedalyvauja ir funkcio- 
nuoja kaip fonas, kuriame galima plėtoti ir įsivaizduoti kitoniškumą. 

Atranka išskleidžia įsivaizdavimą kaip priešpriešinį praeities ir dabarties žais- 
mą, o kombinavimas iškelia duotybės ir kitoniškumo priešpriešą. Veikiant atran- 
kai, žaismo erdvė įsipavidalina kaip galimybių horizontas nuaktualintų realijų 
fone, o kombinuojant žaismo erdvė įsipavidalina kaip duotybės kitoniškumas. 
Štai čia mes turime visų naujų galimybių sąlygą: jos ne ekstrapoliuojamos iš duo- 
tybės, o nužaidžia [zerspielen, play away) ją. 

Dar kartą įsivaizdavimas kinta, kai jo sukeltas modifikacijas užvaldo išlyga 
„tarsi“. Mat fikcijos demaskavimasis signalizuoja, kad teksto pasaulis iš tikrųjų 
nėra pasaulis, bet dėl tam tikrų tikslų reikia tarti, kad jis yra pasaulis. Tai reiškia, 
jog teksto pasaulis netenka savo realumo, kad padarytų sučiuopiamą tai, kam 
jis - Vaihingerio „tarsi“ prasme - įkūnija tik „neįmanomą“ arba „nerealų“ paly- 
ginimo narį. Ši dubliavimo forma sutelktą įsivaizdavimą įpavidalina taip, kad 
„Nurealintas“ teksto pasaulis leidžia susiformuoti „percepcinei fantazijai“ 4?, kuri 
leis ką nors neegzistuojantį „matyti“ kaip tikrovę. Sakoma, kad Filostratas, klausia- 
mas, ar graikų menininkai buvo danguje ir ten matė dievus, atsakė: „Tai padarė 
fantazija, ir ji yra geresnė menininkė negu mėgdžiojimas, nes pastarasis vaizduo- 
ja tik tai, ką matė, o fantazija - tai, ko nematė“ V“. 

Demaskuodamasis sufikcinimas tampa idealia terpe pasirodyti įsivaizdavi- 
mui, kuris šia forma padaro sučiuopiamą tai, kas nematoma - tai būtų neįmano- 
ma, jeigu sufikcinimas nenukreiptų įsivaizdavimo sudarydamas būtinas ir pa- 


U5 Husserl, p. 506 ir toliau. | 
146 Cit. pagal Kamper, p. 193. Žr. t. p. Owen Barfield. Saving Appearances. A study in 


Idolatry. New York, b. d. P. 128. 

kankamas sąlygas. Nes pats įsivaizdavimas nieko negali išrasti, todėl, prireikus 
išrasti, tradiciškai būdavo kreipiamasi į mūzas. Mūzos įkūnija intencinę struktū- 
rą, kurią reikia primesti fantazijai iš išorės, kad ji išsiskleistų.!*" Freudas manė, 
kad „kūrybinė“ vaizduotė visai nieko negali išrasti — ji gali tik surikiuoti vienas 


7 Pirmosios fiktyvumo ir įsivaizdavimo perskyros aptinkamos Naujųjų amžių pra- 
džioje, XVI amžiuje, nors tai veikiau tebuvo suvokimas, kad esama skirtumo, o ne aiški 
koncepcija. Iškilų pavyzdį randame Philipo Sidney traktate Defence of Poesie (Prose Works, 
III) (red. Albert Feuillerat. Cambridge, 1962). Atsižvelgiant į maskaradą, išplėtotą Sidney 
„Arkadijoje“, suprantama, kad jo poetikoje atmetamas fikcijos kaltinimas apgaule, ar bent 
jos apgaulingas pobūdis pateisinamas jos galimais laimėjimais. Sidney klausia, „ar didesnę 
mokymo galią turi prasimanytas poezijos vaizdinys, ar reguliarus filosofijos dėstymas?“ (p. 
15). Jo atsakymas aiškus, nes fikcija pasakoja „ne apie tai, kas buvo“, o apie tai, „kas turėtų 
būti“ (p. 29). Nes „vaizdas“ turi „sujaudinti“ recipientą tuo, kas Renesanse buvo laikoma 
siektinu švietimo tikslu, o fikcija ypač tinkama tokiam tikslui, „nes sufikcininimą galima 
sustyguoti aukščiausia užsidegimo gaida“ (p. 17). Todėl Sidney gina poetą nuo senų ir ne- 
paliaujamų kaltinimų melagyste: 

Iš tiesų aš manau, kad iš visų rašančiųjų po saule poetas yra mažiausias melagis [...] 

nes poetas juk nieko netvirtina ir todėl niekada nemeluoja: nes, kaip aš suprantu, meluo- 

ti reiškia tvirtinti kaip tiesą tai, kas yra netiesa [...] Bet poetas, kaip sakiau, niekada ne- 
tvirtina, poetas niekada nesineria iš kailio viliodamas jūsų vaizduotę patikėti, kad tai, ką 
jis rašo, yra tiesa; jis necituoja kitų istorijų autoritetų, bet ir savo žodžiams jis šaukiasi 
meiliųjų mūzų, kad įkvėptų jį geram išradingumui. Iš tiesų jis triūsia ne tam, kad pa- 
sakytų jums, kas yra arba ko nėra, o kad parodytų, kaip turėtų arba neturėtų būti. Ir 
todėl, nors jis pasakoja netikrus dalykus, bet kadangi pasakoja juos ne kaip tikrus, jis 

nemeluoja. (p. 28-29) 

Visi geidžiamo arba būtino idealumo vaizdai turi būti fikciniai, nes jie neturi atitikmens 
in re. Iš tiesų net ir gamtą reikia pranokti, kad poezija sėkmingai „sujaudintų“ skaitytojus 
savo „kalbančiais vaizdais“. „Tik poetas, nesileidžiantis šitaip suvaržomas, pakylėtas savo 
išradimo jėgos, tiesiog išauga iki kitos prigimties: padaro dalykus arba geresnius, negu sukurta 
gamtos, arba visai naujus - formas, kokių gamtoje nebuvę: herojus, pusdievius, kiklopus, furi- 
jas ir panašias; taip jis žengia drauge su gamta, neuždarytas siauroje jos dovanų galioje, bet 
laisvai klajojantis savo paties proto zodiake“ (p. 8). Jeigu poezijai lemta sukurti ką nors, kas 
neegzistuoja gamtoje, nors gamtos įvairovė jau liudija jos „didžiausią mastą“ (p. 8) - kaip 
pasakyta cituoto fragmento tąsoje, - tai aišku, kad prasimanant pranokstama tai, kas yra. 

Tačiau, kad tai būtų veiksminga, kaip Sidney pabrėžia ir čia, ir kitur, fikcijai reikia „išra- 
dingumo“, kuris randasi kaip Mūzų dovana poetui. Todėl sufikcinimas yra intencionalus 
poeto veiksmas, o „išradingumas“ - Mūzų dovana, kurios poetui reikia prašyti. Vien sufik- 
cinimas negali duoti „išradingumo“. Kadangi fikcija pranoksta gamtą, idant pasiektų Mūzų 
įkvėpto „išrasto vaizdo“ idealybę - pavyzdžiui, tobulą Kyrą, - spragą tarp to, kas neegzis- 
tuoja, ir jo recipiento reikia įveikti taip, kad pastarasis įžvelgtų taisytinus savo elgesio as- 
pektus. Kalbant šiuolaikine kalba, žmogaus percepcijos modusus reikia „imituoti“ tiek, kad 
recipientas galėtų absorbuoti „vaizdą“ ir būti jo paveiktas. Nes fikcijos tikslas - patobulinti 
žmogaus elgesį, ir toks taisymas gali būti tik lyginamasis, bet ne baigtinis. Taigi Sidney 
„Poezijos gynimas“ persmelktas suvokimo, kad fikcija ir išradingumas yra du skirtingi da- 
lykai, sąveikaujantys produkuojant „kalbantį vaizdą“. 

Tai aiškiausiai suformuluojama, kai Sidney atskiria tvirtinančią istoriografiją, nuo poe- 
zijos: „ir todėl istorijoje, ieškodami tiesos, jie gali išsinešti glėbį melagysčių, o poezijoje, ieš- 
kodami tik fikcijos, gali panaudoti pasakojimą tik kaip įsivaizduotą vaisingo išradimo siu- 
žetą“ (p. 29). Todėl fikcija nėra tas pats, kas išradimas - ji tik nužymi pagrindą jo sklaidai. 

kitam svetimus komponentus“ '*š. Todėl įsivaizdavimui reikia terpės - ne tik ap- 
sireikšti, bet ir atlikti tai, dėl ko terpė įsivaizdavimą persmelkia intencionalumu. 
Vadinasi, įsivaizdavimas negali sutapti su savo terpe. Antra vertus, negalėtume 
kalbėti apie terpę, jeigu fiktyvumas, įveiksmindamas įsivaizdavimą, neužkrautų 
jam tam tikrų užduočių. Kaip aiškino Caillois, vaizduotė laukia „valandos, kada 
galės išnirti į paviršių - tam tikra prasme savo sukrešėjimo akimirkos [...] Jos 
gyvenimo būdas apskritai ir būdingos atskiros išorinės savybės gali veikti vaiz- 
duotę kaip skiepai su teigiama reakcija - šitaip ji išjudinama“ **?. 

Šiuos „skiepus“ įkūnija sufikcininimo veiksmai, kurių intencionalumas kont- 
roliuoja įsivaizdavimo sklaidą tekste. Jie bendrą ypatybę - ribų peržengimą — 
savo atitinkamose veikose diferencijuoja. Tai, kas peržengiama, kiekvienu atveju 
pataisoma skirtingai: atranka nubraukia referencinių realijų sanklodą, kombinavi- 
mas denotavimą ir reprezentavimą padaro latentiškus, o demaskavimasis „nurea- 
lina“ teksto pasaulį. Visais atvejais kas nors apibrėžta nubraukiama, nustumiama 
į latentiškumą arba „nurealinama“, kad būtų išlaisvintos duotybėje glūdinčios 


148 Sigmund Freud. Psichoanalizės įvadas. Paskaitos. Vertė Austėja Merkevičiūtė. Vilnius, 
1999. P. 156. 

49 Roger Caillois. Der Krake. Versuch ūber die Logik des Imaginativen. Vertė Brigitte Weid- 
mann. Mūnchen, 1986. P. 63, 7. Costa Lima (p. 81) ir Josuė V. Harari (Scenarios of the Imagina- 
ry. Theorizing the French Enlightenment. Ithaca, 1987. P. 61) pabrėžia glaudžią fikcijos ir įsi- 
vaizdavimo sąsają. „Aišku, kad įsivaizdavimą aktualizuoja fikcija, nes kiekvienas rašytojas 
ar mąstytojas turi imtis fikcijos, kad išspręstų paradoksalias situacijas, kurias jam primeta 
realybė“ (Harari, 61). 


Fikcija kyla iš poeto intencijos, o išradimą jis gauna kaip įkvėpimą iš šalies, nes galimybės 
to, kas turėtų būti, priklauso nuo tokio įkvėpimo, kurį fikcijos intencionalumas gali paremti, 
bet negali jo sukurti. 

Tai, kad tokia perskyra radosi istoriniu momentu, kai poezija liovėsi buvusi vien su- 
prantamo pasaulio pamėgdžiojimu ir ėmėsi veikti empirinį pasaulį, rodo, kad šiam empiri- 
niam pasauliui apdoroti reikėjo gausybės veikimo galimybių. Pati fikcija nėra susieta vien 
su patirties pasauliu, nes Mūzų dovaną dar reikia įpavidalinti, o tam reikalingas furor poeti- 
cus yra pavojinga beprotybės forma net ir suprantamoje pasaulio sanklodoje. Nuo dabar 
fikcija turi bendradarbiauti su išradimu, kuris pats negali pilnai išsiskleisti be sufikcinimo. 
Fikcija manifestuoja intencionalumą, nes intencijas galima išvysti tik kai pranokstama tai, 
kas yra. Todėl fikcija nedaro pareiškimų apie tai, kas yra, o tvirtinimus pakeičia galimybė- 
mis to, kas turėtų būti. Kad ir kaip fikcija pranoktų gamtą, tuo atverdama galimybių rėmus, 
į šiuos rėmus ji negali įdėti vaizdo, rodančio, kas turėtų būti. Tam poetui reikia išorinio 
Mūzų įkvėpimo. 

Kad ir kaip suprastume tą išorę, ji negali būti tapati fikcijai, kuri, pranokdama gamtą, 
liktų tuščia, jeigu jos neužpildytų išradimas. Antra vertus, išradimas nereiškia, kad poetą 
užvaldo furor poeticus, nes įkvėpimas būna gerokai reguliuojamas. Šiuo reguliavimu vėlgi 
pasirūpina sufikcinimas, kurio intencionalumas užgožia tai, kas turėtų būti, ir perduoda 
recipientui tai, ką išradimas jau pavertė substanciniu turiniu. Tad pats išradimas ir rodo, 
kad įkvėpimą kontroliuoja pažinimas. Pats Sidney nekalbėjo apie jam tokią svarbią fikcijos 
ir išradimo sąveiką - jis galiausiai kliovėsi tradiciniu apeliavimu į Mūzas, nors jos visada 
buvo mitologinis įsivaizdavimo įkūnijimas. Toks mitologijos pasitelkimas liudija, kad skir- 
tumas tarp fikcijos ir išradimo buvo ne tik pripažįstamas, bet ir konkretizuojamas. 

galimybės. Atranka imasi referencinių realijų, kurias nustumiant į praeitį užgo- 
žiama šio poslinkio motyvacija. Kombinavimas imasi konvencijų reguliuojamų 
denotavimo ir reprezentavimo funkcijų, kurias sumenkinus iki latentiškumo, nauji 
santykiai mezgasi kitoniškumo plotmėje. Ir galiausiai demaskavimasis atsiskiria 
nuo tokių realijų ir per darinį „tarsi“ teksto pasaulį, kylantį iš atrankos ir kombi- 
navimo, paverčia gryna galimybe. Jis įkūnija radikalią alternatyvą teksto referen- 
ciniam pasauliui ta prasme, kad jo negalima ekstrapoliuoti iš pastarojo realumo, 
ir todėl jį galima laikyti modeliu naujiems pasauliams produkuoti. Nes galimybė 
yra sučiuopiamumo sąlygojimo analogas - ten, kur yra galimybė, yra sučiuopia- 
ma realija. Tačiau tai, regis, prieštarauja išbandytam bei patikimam santykiui tarp 
realijų ir galimybių - juk mes manome, kad galimybės egzistuoja tik realijų at- 
žvilgiu, o ne atvirkščiai. Nes, kaip aiškinama, galimybės nėra ankstesnės už rea- 
lijas. Bet jeigu pačios realijos yra konstruktai, tai jos negalėjo kilti iš savęs. Tad 
fiktyvumo ir įsivaizdavimo žaisminė sąveika parodo, jog teksto referencinės rea- 
lijos, kilusios iš galimybių, vėl virsta galimybėmis, kad leistų susidaryti kitiems 
pasauliams ir juos sąlygotų. 

Kaip suprasti tokį galimybių iškilimą ir ką jis galėtų reikšti? Visų pirma reikia 
pripažinti, kad įsivaizdavimo - net ir įsprausto į formą - niekada negalima iki 
galo suvokti, tad tam tikra prasme jis yra „niekas“. Toks nesubstancialumas su- 
fikcininimo veiksmuose ryškiai pasireiškia kaip nubraukimas, atpalaidavimas ir 
nurealinimas, o šias anuliavimo veikas dubliuoja impulsas kompensuoti tai, kas 
išstumta. Tai reiškia ne ką kita, kaip kad fiktyvumas išskleidžia įsivaizdavimą 
kaip vienalaikiško iškomponavimo ir galimybių atsiradimo priešinį veikimą. 
Terminą „grąžinamasis judesys“ (Gegenwendigkeit) įvedė Heideggeris gvildenda- 
mas „meno kūrinio ištakas“ — čia jis reikalingas tik dėl to, kad „ginčas“ ir „nesan- 
taika“ yra elementarios iškomponavimo sąlygos. „Ginčas [Streit] nėra nesantaika 
[Rif$], nes praplėšiamas tik plyšys, — ginčas yra ginčininkų priklausomybės vie- 
nas kitam vidujybė.“!?9 Be šio grąžinamojo judesio įsivaizdavimas nepasirodytų, 
o išsiskleisdamas kaip grąžinamasis judesys, jis liudija, kad anuliavimas ir gali- 
mybių atsiradimas veikia drauge. 

Tiek, kiek fiktyvumas „perskelia“ įsivaizdavimą į tokį grąžinamąjį judesį, tiek 
jis lieka priklausomas nuo įsivaizdavimo. Nes fiktyvumas, kaip ribų peržengi- 
mas, yra grynos sąmonės veiksmas, kurio intencionalumą gniuždo neapibrėžtu- 
mai, tad jis gali išlaikyti tik bendrą kryptį į tikslą. Šitaip sufikcinimo veiksmas 
suteikia rėmus, bet jo intencija neįdeda į šiuos rėmus konkretaus paveikslo. Ge- 
riausiu atveju ji pateikia tuščią idėją, kuriai reikia substancijos. Be įsivaizdavimo 
fiktyvumas tebūtų tuščia įsivaizdavimo forma, o įsivaizdavimas be fiktyvumo 
negalėtų pasirodyti kaip grąžinamasis judesys. Kadangi fiktyvumas yra terpė, jis 
paleidžia įsivaizdavimą kaip iškomponavimo ir galimybių atsiradimo vienalai- 


150 Martin Heidegger. Holzwege. Frankfurt/M., 1950. P. 51. 

kiškumą, tačiau nekontroliuoja, kas šiame grąžinamajame judesyje įveiksmina- 
ma. Tai pagrindinė priežastis, kodėl anuliavimo veikose glūdinti motyvacija at- 
siskleidžia galimybių gausa. Kai šioje žaismo sąveikoje dominuoja fiktyvumo dub- 
liavimo struktūra, nesatį užgožia esatis, į priekį iškyla antroji fenomenų pusė, 
denotavimas ir reprezentavimas išsiskleidžia į polisemiją, o nerealumas tampa 
percepcijos iliuzija. Kai viršų ima įsivaizdavimo grąžinamasis judesys, dubliavi- 
mo struktūra deformuojama į dvejopumą, ambivalentiškumą ir dviveidiškumą, 
o tai savo ruožtu sukelia nevaldomą diferencijuotų galimybių ekspansiją. 

Taigi šios galimybės įgyja pavidalą anuliuodamos realijas, kurias pavyksta 
anuliuoti todėl, kad jos pačios yra realizuotos galimybės. Tad fiktyvumo ir įsivaiz- 
davimo sąveiką galima laikyti šio ardymo bei galimybių suteikimo proceso įveiks- 
minimu, kurio paradigminė forma reiškiasi literatūroje, nes fiktyvumas, išvaduotas 
iš visų pragmatinių empirinio pasaulio prievolių, gali išskleisti įsivaizdavimą kaip 
priešpriešinį Žaismą. 

Kodėl reikia tokio inscenizavimo? Visų pirma, taip išryškinamas faktas, kad 
realybės negalima laikyti galimumo apribojimu - bent jau todėl, kad galimybių 
negalima ekstrapoliuoti iš to, kas yra. Tiesa, jos gali tapti realijų horizontu, bet 
kai taip atsitinka, realijos neišlieka tokios pat. Tad jeigu nėra apriorinių perskyrų 
tarp realumo ir galimumo ir galimybės netgi ankstesnės už savo realizacijas, kyla 
klausimas, iš kurgi jos atsiranda. Sekdamas Leibnizu, Globusas aiškina, kad „Pasau- 
lio modeliai produkuojami nesinaudojant pasaulio kopijomis arba nurodymais 
iš pasaulio — jie kuriami formatyviai [t. y. jų pačių pamatinėse struktūrose - W. I.] 
[-..] Aktualus pasaulis produkuojamas iš šios galimybių pilnatvės, atrenkant įve- 
dimu ir intencija [-..] Galimybė - tai implicitinė egzistencija. Aktualumą lemia su- 
spaustos sanklodos išskleidimas į atvirą egzistenciją“??!. Tai reikštų, kad žmogus 
yra savo galimybių „pilnatvė“. Bet jeigu taip būtų ir žmogus savyje turėtų visas 
savo galimybes, jis nė su viena negalėtų susitapatinti ir kybotų tarp jų. O tai reikš- 
tų, kad jis niekada nebūtų sau esamas, nes, kaip savo paties galimybių sukėlėjas, 
visada būtų ankstesnis už jas. Bet jeigu žmonės netapatūs savo galimybėms, jų 
pilnatvė negali būti gryna duotybė - ji suvokiama tik kaip nuolatinis tapsmas, ir 
tik šitaip galima atskirti vienas galimybes nuo kitų. Nes jų neskiriant negalima 
kalbėti apie pilnatvę. 

Šiame kontekste fiktyvumo ir įsivaizdavimo sąveika įgyja esminę antropolo- 


151 Gordon Globus. Dream Life, Wake Life. The Human Condition Through Dreams. Albany, 
1987. P. 135-136. Globusas daro jaudinančią prielaidą, kad galimybės yra ne išvestinės iš 
realijų, 0 — čia jis grįžta prie Leibnizo - ankstesnės už realijas. Tačiau, būdamas mokslinin- 
kas, jis nesitenkina filosofo teiginiais, o analizuodamas žmogaus imuninę sistemą, bando 
parodyti, kiek čia esama užprogramuotos galimybių struktūros, ankstesnės už jos veiks- 
mingumą. „Visų žmonių imuninės sistemos generuoja visų galimų antikūnių antipasaulių 
ir pasaulių kompleksą [...] Monadinė imuninė sistema utilizuoja savo išteklius ir iš naujo, 
selektyviai plėtodama, kuria savo antipasaulio ir pasaulio modelius. Esminiai jos procesai 
yra konkretinimas, priderinimas ir produkavimas“ (p. 127-128). 

ginę svarbą. Jeigu Žmonės gali pasireikšti tik nuolat skleisdamiesi, jų galimybės 
negali turėti išankstinių kontūrų, nes tai reikštų, kad savisklaidai primetami duoti 
modeliai. Bet jeigu galimybių profiliai ir jų perskyros nėra iš anksto duoti, juos 
reikia įgyti, o kadangi jų negalima ekstrapoliuoti iš realijų, vadinasi, juos įgyti 
galima tik realijas, taip sakant, nužaidžiant. Tai ir vėl reiškia, kad žmonės, reikšda- 
miesi savisklaida, niekada negali iki galo atsiskleisti sau, nes bet kurioje stadijoje 
jie turi save tik kaip realizuotą galimybę, o juk būtent tai jie nėra — viena ribota 
savo pačių galimybė. Todėl nuolatinę savisklaidą reikia palaikyti išžaidžiant ga- 
limybių pilnatvę nuolatine fabrikuojamų pasaulių komponavimo ir iškompona- 
vimo kaita. Kadangi nėra būdų nustatyti, kaip ši kaita veikia, išžaidimą galima 
įveiksminti tik per jo potencialiai begalines variacijas ir stebėti patį vyksmą. Tai 
savo ruožtu padaroma sutelkiant vaizduotę nuo fiktyvumo į grąžinamąjį judesį, 
kuri kiekvienoje apraiškoje pasireiškia kitu pavidalu. Tad įveiksminimą galima 
laikyti transcendentaline sąlyga, leidžiančia pamatyti tai, kas neapčiuopiama, ir 
kartu teikiančia patirtį to, kas nepažinu. 

Toks įveiksminimas gali būti tik žaidžiamas, jis užsimezga sufikcinimui per- 
žengiant ribas — tai leidžia tekste pasirodyti referencinėms realijoms ir kitiems 
tekstams, kurie, net ir būdami tarytum vien reprodukcijos, visada atsikartoja skir- 
tingai, sukeldami judėjimą pirmyn atgal tarp to, kas yra tekste, ir referencinės tikrovės. 
Tas pats pasakytina apie įsivaizdavimą, kurį fiktyvumas sutelkia į grąžinamąjį judesį 
ir kuris rutuliojasi kaip nubraukimas ir produkavimas, atpalaidavimas ir kombina- 
vimas, nurealinimas ir konceptualizavimas, ir šitaip įtraukia visas teksto referenci- 
nes realijas į susidarantį judėjimą pirmyn atgal. Šis žaismo judėjimas nėra dialekti- 
nės prigimties, jis nesivysto teleologiškai ir nėra būdinga savybė to, kas jį sukelia. 

Stebėdami žodžio „žaismas“ vartojimą vadinamosiomis perkeltinėmis prasmėmis, ma- 
tome, kad kalbama apie šviesos žaismą, bangų Žaismą, mechanizmo dalių žaismą rutu- 
liniame guolyje, galūnių tarpusavio Žaismą, jėgų Žaismą, uodų žaismą ir net žodžių 
žaismą. Ir visada čia turimas galvoje judėjimas pirmyn atgal, nesusietas su kokiu nors 
tikslu, kuris jį užbaigtų [...] Žaismo judėjimas neturi tikslo, ties kuriuo pasibaigtų - jis 
vis atsinaujina nuolat kartodamasis. Judėjimas pirmyn atgal yra akivaizdžiai toks esmi- 
nis žaismo apibrėžime, kad nesvarbu, kas atlieka šį judėjimą. Žaismo judėjimas, kaipo 
toks, tarsi neturi substrato. Pats žaismas yra žaidžiamas arba žaidžia - nėra jokio fik- 
suoto žaidžiančio subjekto. Žaismas yra paties judėjimo performavimas. Tarkime, kalbė- 
dami apie spalvų žaismą, pasakome ne tai, kad yra viena spalva, žaidžianti su kitomis, 

o tai, kad yra procesas arba reginys, kuriame pasirodo kintanti spalvų įvairovė.V? 


152 Hans-Georg Gadamer. Wahrheit und Methode (Gesammelte Werke, I). Tūbingen, 1986. 
P. 109. Finkas (p. 239) žaismą vadina „neturinčiu pagrindo siūbavimu savyje“, kuriam bū- 
dingi „pagrindo nebuvimo bruožai“. Tačiau šiaip Gadamerio ir Finko požiūriai į žaismą 
ryškiai skiriasi. Finko kritiką žr.: Hans-Georg Gadamer. Neuere Philosophie II. Probleme-Ges- 
talten (Gesammelte Werke, IV). Tūbingen, 1987. P. 95-102. Gadamerio žaismo sampratos 
įvertinimą šiame kontekte žr.: Richard Detsch. „A Non-subjectivist Concept of Play - Gada- 
mer and Heidegger Versus Rilke and Nietzsche“ // Philosophy Today, 29 (1985). P. 156-171. 

Kadangi „žaismo judėjimas, kaipo toks, [...] neturi substrato“, jame glūdi bedug- 
nė, viliojanti įsiskverbti. Iš to kylanti dinamika vis dėlto turi tam tikrą struktūrą, 
kuri tačiau nėra pagrįsta nei vien sufikcininimo veiksmų ribų peržengimu, nei 
priešine kryptimi, į kurią išsiskleidžia vaizduotė. 

Sufikcinimą grindžiantis intencionalumas yra gana apibrėžtas, kai jis siekia nu- 
braukti tai, ką peržengęs, nors taiko dar neapibrėžto taikinio link. Kitaip tariant, 
sufikcinimas yra laisvas žaismas. Jis peržengia tai, kas yra, ir krypsta į tai, ko nėra. 
Tačiau laisvas žaismas traukia sufikcinimo veiksmą į transcenduojantį judesį, ku- 
ris verstų užmiršti tai, nuo ko jis nusigręžė. Vis dėlto sufikcinimo veiksmas išlaiko 
žaisme tai, kas peržengta, idant atvertų jo kaitos galimybę. Taigi laisvas žaismas 
susietas su kita žaismo forma, kuria siekiama nušviesti peržengimo motyvaciją. 
Sufikcinimas atveria skirtumą, kurio sąmonė nebegali ištrinti, nes dar negalima 
žinoti, į ką taiko intencionalumas, tad šį skirtumą atskleidžia laisvo ir instrumenti- 
nio žaismo priešpriešiniai judesiai. Šis judėjimas pirmyn atgal neleidžia laisvam 
žaismui prasiskverbti už to, kąjis atstūmė, bet jis taip pat neleidžia realizuotis instru- 
mentiniam žaismui, kuris „svajoja iššifruoti kokią nors tiesą arba ištaką, kuri išsprūsta 
iš žaismo ir ženklo tvarkos“!*?. Tai štai laisvas žaismas turi žaisti neleisdamas baig- 
ties, o instrumentinis žaismas veikia nesileisdamas nužaisti. Šis skirtumo žaismas, 
nors ir sukeltas sufikcinimo, jo nebevaldomas, - žaismą belieka įveiksminti. 

Iš pirmo žvilgsnio atrodo, kad peržengimas palankus laisvam žaismui, o kon- 
stituojančių sąlygų įsivaizduojamumas yra draugėj su instrumentiniu žaismu. 
Tačiau iš tiesų sufikcinimas išlaiko visą peržengtų pasaulių esatį, kaip kad įsi- 
vaizdavimo grąžinamasis judesys — su jos nubraukimais, atpalaidavimais ir nu- 
realinimais - atrodo lyg laisvas žaismas. Bet šiame žaismo judėjime išryškėja pati 
fiktyvumo ir įsivaizdavimo sąveika, kai ima santykiauti laisvas ir instrumentinis 
žaismas, galiausiai žaidžiantys vienas su kitu ir vienas prieš kitą. Žaismas kyla 
iš fiktyvumo ir įsivaizdavimo koegzistavimo. Ribų peržengimas atskleidžia nenuslo- 
pinamą laisvo žaismo tendenciją atitolti nuo to, kas yra, nors ši atsaja laikosi įsi- 
kibusi referencinių pasaulių, sukonkretinusių laisvą žaismą. Iš čia kyla nenuslo- 
pinama instrumentinio žaismo tendencija panaudoti atmestą realybę kaip sąlygą 
įsivaizduoti galimus jos nubraukimo motyvus. Fiktyvumas ir įsivaizdavimas su- 
silieja - nė vienas jų pats negali atlikti jokios funkcijos, bet drauge jie išjudina 
žaismo judėjimą, kuris padaro juos veiksmingus. Siekiant veiksmingumo, reikia 
išžaisti tai, kas savybinga neapibrėžiamiems tarpusavio santykiams, kadangi nė- 
ra jokios galutinės apibrėžiančios referencijų sistemos. Šį žaidimą užveda paskata 
įveikti pamatinę stoką, būdingą ir fiktyvumui, ir įsivaizdavimui. Tai, į ką taiko 
fiktyvumas, dar yra tuščia ir reikia užpildyti, o įsivaizdavimas pasižymi beformiš- 
kumu, tad jo sklaidai reikia formos. 

153 Jacgues Derrida. Die Schrift und die Differenz. Vertė Rodolphe Gaschė. Frankfurt/M., 


1972. P.441. Eugene'as Goodheartas straipsnyje „Literature as Game“ (Tri-Ouarterly, 52 [1981]. 
P. 144) teigia, kad „Dekonstruktyvus diskursas yra žaidimas, suardantis žaidimą“. 

Ekskursas 


Becketto „Vaizduotę mirusią įsivaizduok“ 
ir fantastinė literatūra 


Laisvo ir instrumentinio žaismo priešpriešinis judėjimas randasi iš fiktyvumo ir 
įsivaizdavimo tarpusavio santykių, o šio įsivaizdavimo pobūdis daug priklauso 
nuo to, kuris elementas vyrauja. Fantastinė literatūra ir mokslinė fantastika yra 
kraštutiniai įsivaizdavimo sutirštėjimo atvejai. Be intencinių sufikcinimo veiks- 
mų įsivaizdavimas neįgyja nei pavidalo, nei poveikio, bet fiktyvumas jį gali taip 
užvaldyti, kad jo sukeliamos modifikacijos tampa išskirtine tema. 

Tai ypač būdinga fantastinei literatūrai, kurioje įsivaizdavimas atrodo kaip 
visiška modifikacija. Fantastinėje literatūroje realybė visai anuliuojama, ir fanta- 
zija puikuojasi tos anuliuotos realybės „apdarais“. Irwinas teigia, kad „esminis 
fantazijos siekis - parodyti nefaktą kaip faktą“!. Jeigu realybės vaizdavimo bū- 
dai pasitelkiami norint suteikti fantazijai realumo jausmą, reikia griežtai vengti 
visko, kas gali sukelti grėsmę šiai iliuzijai: „pavykusioje fantazijoje viskas dėsto- 
ma kuo aiškiausiai ir konkrečiausiai“*. Norint pasiekti šį aiškumą įtikinamai per- 
teikiant neįtikėtinus dalykus, būtina retorika: „nuo pat pradžių fantaziją labiau 
reguliuoja retorikos, o ne meno reikalavimai“?. Būtent retorikai tenka užduotis 
įtikinti skaitytoją, kad nefaktai yra faktai.ž Mūsų aptarimui tai svarbu, nes retori- 
ka liudija sąmonės intencionalumą, kuriuo fantazija parengiama specifiniam pri- 
taikymui, o tai vėlgi reiškia, kad fantazija nėra save aktyvinanti jėga. Bet kaip 
gali visiems faktams prieštaraujanti fantazija pretenduoti į įtikimumą ir jį pasiek- 
ti? Per savo naracinę, retorika grindžiamą realizaciją fantazija visai išsiskleidžia, 
kai susisieja su „Žmogaus įsitraukimu“?. Todėl fantazija gali inscenizuoti kaip 
faktą ką nors tokio, kas akivaizdžiai prieštarauja empiriniams faktams. Tokia lite- 
ratūra nužymi parametrus to, ką reikia išryškinti istoriškai duotoje situacijoje, ir 
veikia kaip priemonė nuspėti istorines reikmes. Bet tai reiškia, kad fantazija, kaip 
gryna modifikacija, tebėra pavaldi pragmatinei vartosenai — tai liudija fiktyvu- 
mo persvara; pastarasis fantaziją paverčia realybe, o realybę - fantazijos nuka- 
riauta teritorija. 

Nors Irwinas ėmėsi tik tam tikro tipo fantastinės literatūros, čia, kaip ir kitur, 
fantazija dažnai priklauso nuo pažinimo suvaržymų. Tai pasakytina ir apie fan- 
tastinę literatūrą, kuriai rūpi daugiau negu retoriškai įtikinti neįmanomais daly- 


"W. R. Irwin. The Game of the Impossible. Urbana, 1976. P. 9. 
2 Ten pat, p. 55. 

3 Ten pat, p. 58. 

4 Žr. ten pat, p. 60. 

5 Ten pat, p. 64. 

kais, - kitaip sakant, tokią, kurios tikslas - pervarta. „Fantazija pertvarko ir apverčia 
realybę, bet iš jos neišsisuka: ji egzistuoja simbiotiniame arba parazitiniame san- 
tykyje su realybe. Fantastinė plotmė negali egzistuoti nepriklausydama nuo to 
„realaus“ pasaulio, kuris jai atrodo taip apmaudžiai baigtinis [...] Aktualus pasaulis 
nuolat egzistuoja fantazijoje per neigimą, [-..] fantazija yra tai, ko negalėjo atsitikti, 
t. y. tai, kas negali atsitikti, kas negali egzistuoti, [...] neigiamoji nuosaka - negali 
arba negalėjo — būtent ir teikia didžiausią fantazijos malonumą.“* Šis aprašymas 
aiškiai parodo neigiantį fantazijos pobūdį, bet tik ta prasme, kad malonumas matyti 
išreikštą neišreiškiamą kultūros pusę atitinka kompensacijos poreikį. Pavyzdžiui, 
fantastinė literatūra dažnai susieja mimetinę plotmę su stebukline, kad pademonst- 
ruotų, ką prarado į techniką orientuota civilizacija. Vien dėl šio tikslo fantastinę 
plotmę būtina aptaisyti pažinimo rūbais - bent jau todėl, kad jos tikrąjį reikšmin- 
gumą — indėlį į stokos įveikimą - reikia perteikti civilizuotoje visuomenėje vy- 
raujančiais kodais. 

Atsižvelgiant į įsivaizdavimo sustabarėjimą fantastinėje literatūroje (kuri dažnai 
būna triviali ir retai prašosi skaitoma antrą kartą, nes įsivaizdavimu manipuliuo- 
jama pagal vyraujančias reikmes), verta pacituoti Caillois pastabas iš jo knygos 
„Aštuonkojis. Įsivaizdavimo logikos tyrimas“: 


Jeigu paslaptis gali sukrėsti, jeigu neįprastumas gali pakerėti, jeigu poezija yra įma- 
noma, tai turbūt dėl sudėtingų, gluminančių atitikimų, į kuriuos suaižėjo kosmoso 
vienovė. Visa, kas mums ją primena, jausmuose randa supratimą ir palankumą, sukelia 
tuoj pat pritariantį aidą bei vientisumo ilgesį. [...] Kai kurie filosofai nesvyruodami 
apibrėžė tikrovę ir racionalumą. Aš esu įsitikinęs, kad kita tokia pat drąsia veikla, 
jeigu ji bus paremta daugeliu visai tikslių tyrinėjimų ir juos skatins, galima atrasti 
įsteigtų analogijų ir paslėptų sąsajų, sudarančių įsivaizdavimo logiką, tinklą.? 


Savo knygoje Caillois aprašė fantastinį čiuptuvais ir siurbtukais apsiginklavusio 
aštuonkojo įsigalėjimą - jame jis mato veikiančią įsivaizdavimo logiką. Jam įsivaiz- 
davimas nėra nei sugebėjimas, nei materia prima, nei pirmapradė fantazija - tai 
veikla, kuria žmonės nuolat atgauna tai, ko niekada neprarado. Taip įsivaizdavi- 
mas išlieka tuščia vieta, kuri nuolat prašosi užpildoma, bet paskui vėl ištuštėja, 
kai pažinimo suvaržymai įsivaizdavimą tematizuoja pagal percepcijos psicholo- 
gijos konvencijas, kaip atsitinka fantastinėje literatūroje. Tad įsivaizdavimas su- 
tvarkytas pagal jam pačiam svetimas sąlygas. Caillois apgręžia šias perspektyvas, 
užrašydamas, kas atsitinka aktyvinantiems faktoriams, sutelkiantiems įsivaizdavi- 
mą į permainingą jo pavidalų ir ypatybių įvairovę. Užuot prijaukinus įsivaizda- 
vimą konkretiems tikslams, kurie ypač akivaizdūs mokslinėje fantastikoje, įsivaiz- 
davimas pasireiškia užtvindydamas pažinimą. Šis nebūtų pavidalų antplūdis, 


* Rosemary Jackson. Fantasy: The Literature of Subversion. London, 1981. P. 20, 22. 
" Roger Caillois. Der Krake. Versuch iiber die Logik des Imaginativen. Vertė Brigitte Weid- 
mann. Mūnchen, 1986. P. 142. 

pratrūkstantis nesuskaičiuojamais vaizdiniais, parodo pažinimo beviltiškumą ir 
duoda valią bei regimą išraišką įsivaizdavimui. Nes slaptingos ypatybės, kuriomis 
apgaubtas aštuonkojis, išryškina jo vaizdinių apkerėtą sąmonę. Jeigu yra „įsivaiz- 
davimo logika“, tai ji labiausiai pasižymi tuo, kad atšaukiama sutelkta sąmonė, 
kurios telieka žymės ją užplūdusiose neregėtose fantazijose. 

Sustabarėjimas ir užtvindymas yra kraštutinės įsivaizdavimo apraiškos jo są- 
sajose su sąmoninga veikla. Jis sutirštėja tematizuojamas ir užtvindo, kai sąmonė 
nebevaldo. Žinoma, yra ir tarpinių pozicijų, bet kyla klausimas, ar kitos kategori- 
jos įmanomos, tai yra ar pats įsivaizdavimas gali būti matomas, kol jis neišskleis- 
tas arba kol nedaro poveikio. Galbūt atsakymą galime rasti Becketto monologe 
„Vaizduotę mirusią įsivaizduok“ [Imagination Dead Imagine]. Įsivaizduoti, kad 
vaizduotė mirė, reiškia įsivaizdavimo veiksmą nukreipti į jos ištakas. Veiksmas 
tampa veiksmu per intencionalumo impulsą - šio sąmonės elemento esama ir 
Becketto liepime. Bet dabar įsivaizdavimo veiksmas turi apimti savo pagrindo 
panaikinimą. Sąmonės komponentas tegali nurodyti kryptį, ir jo įtaka bus apkar- 
pyta, nes įsivaizduoti reikia įsivaizdavimo veiksmo pasišalinimą. Sąmonę reikia 
neutralizuoti, nes kitaip įsivaizdavimu - kaip sustabarėjimu arba kaip užtvindy- 
mu - bus vėl manipuliuojama kokiam nors tikslui. Sąmonę reikia, taip sakant, 
užveržti, kad įsivaizdavimą pamatytume dar neprasidėjus veiklai. Tai galima 
padaryti tik įsivaizduojant vaizduotę mirusią, nes kitaip ji esama tik savo povei- 
kiu. Tad būti mirusiai reiškia būti atsiskyrusiai nuo savo apraiškų, todėl būtų 
beprasmiška priskirti jai kitokią substanciją negu jos pačios nebūtį. Bet jeigu ši 
nebūtis įvardijama „mirusi“, turi būti tam tikra sąmonė, kad suvoktų neapsireiš- 
kiančią vaizduotę kaip neegzistuojančią. Juk sąmonė, kuri, pasak Sartre'o, visa- 
da suaktyvina įsivaizdavimą, įsivaizdavimo kaipo tokio atžvilgiu bus tarytum 
praradusi partnerį, todėl toks autonomiškas įsivaizdavimas sąmonės požiūriu 
įkūnys nebeegzistavimą. 

Kartu sąmonės dalyvavimas būtinas, nes be jos įsivaizdavimas iki suaktyvi- 
nimo neturi savo esaties. Tai rodo ir tas faktas, kad Becketto tekste mirusi vaizduotė 
įsivaizduojama erdvėje, kuri atrodo tai lyg rotonda, tai lyg kažkas panašaus į 
kaukolę." Jaspersas „Bendrojoje psichopatologijoje“ teigia, kad beveik visi sąmonės 
procesai reprezentuojami erdvinėmis metaforomis? - tai būdinga ir fikciškumui 
kaip sąmonės dariniui. Mat fikciškumas, aprėpdamas mastą nuo topografinių iki 


* Samuel Beckett. Imagination Dead Imagine. London, 1965. P. 7-8. Tipišką išimtį (nors 
kiek reduktyvią teksto atžvilgiu) aprašo Richardas Kearney knygoje The Wake of Imagina- 
Hion. Ideas of Creaticitų in Western Culture (London, 1988. P. 310): „Turime tekstą, atsisakantį 
patenkinti skaitytojo apetitą vaizdavimui - neišraiškingą rašymą, liudijantį visų kalbos for- 
mų nunykimą, antinaratyvą, kur veiksmas suvestas į techninį algebros formulės (a, b, c, d) 
kartojimą“. 

* Karl Jaspers. Allgemeine Psychopathologie. Berlin, 1965. P. 115: „Vizualiai mes įsivaiz- 
duojame sąmonę kaip sceną, kurioje pasirodo ir dingsta paskiri dvasiniai fenomenai“. 

semantinių erdvių, nuolat aprėžia plotus, kuriuos reikia peržengti norint atverti 
kitus plotus. Becketto tekste, kur sąmonė jau nebeišjudina įsivaizdavimo veiklos, 
autonomiškas įsivaizdavimas vis dar vaizduojamas per sąmonės modusus. Bet 
konkretūs plotai čia yra nuolatinio nykimo būklėje: „Salos, vandenys, žydrynė, 
žaluma, šmėkšt ir išnyko, amžiams, praleisk“!?. Šį erdvės nykimą į gana beformę 
rotondą lydi gausa imperatyvų, kuriais monologinis balsas ragina įeiti po bal- 
tuoju skliautu arba išeiti. „Kelio nėra, įeik, matuok“!!. Tai, nuo ko balsas atkirs- 
tas, reikia matuoti! „Išeik, atgal, audeklėlis išnyksta, pakilk, išnyksta, viskas bal- 
ta baltumoj, nusileisk, vėl įeik.“! Imperatyvas tegali duoti intencinę direktyvą, o 
kadangi nieko iš jos negalima pešti, belieka laukti: „Palauk, ilgai arba ne, šviesa ir 
šiluma sugrįžta, viskas kartu bala ir šyla“!?. 

Šie dvigubi judesiai reiškia atšaukimą, kuris atskleidžia du dalykus. Pirma, 
įsivaizdavimą reikia suaktyvinti, kad jis būtų matomas. Imperatyvuose manifes- 
tuotas intencionalumas yra minimalus postūmis norint paleisti įsivaizdavimą. Šį 
procesą jau matėme įvairiais pavidalais - nuo Coleridge'o iki literatūrinio fikciš- 
kumo. Antra, jeigu įsivaizdavimas esamas savo apraiškoje, kas gi ten esama — 
įsivaizdavimas ar jo naudojimo forma? Jeigu ir toliau kalbame apie įsivaizdavimą, 
tai reikia pasakyti, kad intencionalumas turi inkorporuoti savo neigimą - įsivaiz- 
davimo sklaida visada turi apimti jį suaktyvinusių impulsų atšaukimą. Tai būti- 
na, kadangi uždara erdvė visada suteikia įsivaizdavimą sąmonės primestomis 
sąlygomis, o be sąmonės negalima apsieiti, nes įsivaizdavimą reikia išversti. Bet 
sąmonė turi nieko nedaryti — tik suteikti įsivaizdavimui erdvę, nes kitaip jis virs- 
tų save suaktyvinusiu geštaltu. Tad sąmonė šiame pateikime turi dalyvauti mini- 
maliai, kad terpės įtaka būtų kuo mažesnė. 

Kas gi lieka, kai įsivaizdavimas izoliuojamas kaipo toks ir nepasirodo savo 
panaudojimo forma? Beckettas aprašo taip: 


Ilgai arba ne, nes gali įsiterpti, patirtis rodo, tarp kritimo pabaigos ir kilimo pra- 
džios, įvairaus ilgio pauzės, nuo sekundės dalelės iki to, kas kitu metu, kitoje vietoje 
atrodytų amžinybė. Ta pati pastaba apie kitą pauzę, tarp kilimo pabaigos ir kritimo 
pradžios. Šie kraštutinumai, kol išsilaiko, būna visiškai pastovūs [...] Taip pat gali 
būti, patirtis rodo, kad kilimas ir kritimas sustos bet kurioje vietoje, užtruks ilgai 
arba ne, paskui atsinaujins, arba apsigręš, ne kils, o kris, ir ne kris, o kils, ir tada iki 
galo, arba sustos, užtruks ilgai arba ne.!* 


Sąmonė įsivaizdavimui suteikia erdvę, kurioje vyksta praeinantis kilimo ir kriti- 
mo judėjimas. Jeigu sąmonė nebegali užčiuopti savo sudarytos rotondos, ji palei- 
džia įsivaizdavimą į laiko struktūrą, kurios pagrindinė raiška yra pauzė, ir tik ji 


19 Beckett, p. 7. 

" Ten pat. 

L Ten pat, p. 8. 

5 Ten pat, p. 8-9. 
3 Ten pat, p. 9-10. 

kraštutinumams suteikia stabilumą. Rotondos kraštutinumai yra šiluma ir šaltis, 
balta ir juoda — pauzė juos ir atskiria, ir supina. Būtent todėl, kad pauzė neįgyja 
pavidalo per kraštutinumus, o sąlygoja jų priešpriešą ir susiliejimą, šių kraštuti- 
numų atžvilgiu ji yra niekas: „Šviesa ir šiluma tebėra susietos, lyg tiekiamos to 
paties šaltinio, kurio pėdsako dar nėra“". 

Tas niekas toks nesuprantamas todėl, kad jis panaikina kraštutinumus tik 
tam, kad vėl juos sudarytų. Dvigubas anuliavimo ir produkavimo judėjimas čia 
bent jau įžiūrimas, nors nėra pritaikomas situacijoje. Nes pauzė tegali parodyti, 
kad kilimas ir kritimas susipynę, kontūrai ištrinti ir nubrėžti bei erdviniai skirtu- 
mai išblėsę. Pauzė dar netampa esama per terpę, kuri suteiktų jai nustatytas var- 
tosenas. Todėl Beckettas, kalbėdamas apie pauzę, pasitelkia patirtį. Nes sąmonė 
galėtų suprasti pauzę tik kaip nepeprantamą skirtumą, kurio neįmanoma api- 
brėžti. Tačiau tai nėra įsivaizdavimo savęs rodymas. Nors sąmonė gali aktyvuoti 
įsivaizdavimą, ji negali jo aprėpti. Antra vertus, patirtis mus moko, kad įsivaiz- 
davimas egzistuoja. Šios patirties kokybė apima jo išsprūstantį pažinumą, nes jo 
akivaizdumas pažinumą daro nebūtiną. 

Ant rotondos žemės susirietusi guli porelė. Beckettas pasirinko žodį „žemė“ 
(ground)“, o ne „dugnas“, ir, atsižvelgdami į jo ypatingą jautrumą kalbai, galime 
manyti, kad pasirinko neatsitiktinai. Regis, negyvai sustingusi, balta pora susi- 
lieja su balta žeme. „Nepaisant prakaito ir veidrodžio, juos būtų galima palaikyti 
negyvais daiktais, bet tik kairiosios akys nelygiais intervalais staiga plačiai atsi- 
merkia ir nemirksėdamos žiūri daug ilgiau negu žmogui įmanoma [...] Abi kartu 
niekada nežiūri, tik kartą vienos žiūrėjimo pradžia sutapo su kitos pabaiga maž- 
daug dešimt sekundžių“!'. Pauzė išreiškia atgyjančio negyvumo ritmą, kurio fo- 
ne šilumos ir šalčio, juodumo ir baltumo kraštutinumai atrodo palyginti nuosai- 
kūs. Kraštutinumai porelės, regis, neveikia - jiedu guli tarsi anapus jų. „Palik 
juos čia, prakaituojančius ir sustirusius, kitur yra geriau. Ne, gyvenimas baigiasi 
ir ne, kitur nieko nėra, ir nėra jokios galimybės kada nors vėl surasti tą baltą 
šapelį, pasimetusį baltumoje.“!5 Kadangi baltas šapelis pasimetęs baltumoje, jis 
išreiškia ir tą baltumą, ir tai, ko niekur nebėra. Suvokimo bejėgiškume glūdi pa- 
tyrimas, kad įsivaizdavimas - tai grynas negyvumas, turintis savyje visą gyvybę, 
kurią vis dėlto realizuoti galima ne visą, o tik iš dalies, sąlygomis, primestomis iš 
šalies. Becketto tekstas parodo plyšį tarp sąmonės ir įsivaizdavimo - iš tiesų tik 
dėl šio plyšio ir galima kalbėti apie juos kaip apie skirtingus dalykus, nes čia mes 
matome veiklią stebinčią sąmonę, praktikuojančią savo intencionalumą kaip nuo- 
latinį atšaukimą, kad įsivaizdavimas neįgytų esaties per panaudojimą. Tačiau be 
tokios susitvardančios sąmonės įsivaizdavimas liktų užsisklendęs savyje. 


5 Ten pat, p. 11. 

16 Ten pat, p. 7. 

|? Ten pat, p. 12-13. 
I Ten pat, p. 14. 

„Vaizduotę mirusią įsivaizduok“ galbūt nupasakoja bundantį įsivaizdavimą. 
Pauzė ir baltumoje pasimetęs baltas šapelis yra sąmonės metonimijos įsivaizda- 
vimui, kuris sąmonei gali apsireikšti tik per pertraukiamumą išžaisdamas savo 
galimą įsivaizduojamumą, kaip matome iš besikaitaliojančios pauzės tarp kraš- 
tutinumų arba iš balto šapelio atgyjančiame negyvume. Lieka neaišku, ar susi- 
tvardanti sąmonė plyšį tarp savęs ir įsivaizdavimo mato kaip pauzę bei aplinkoje 
išnykstantį šapelį ir projektuoja jį į įsivaizdavimą,kad įpavidalintų jo kitonišku- 
mą, ar savarankiškos būklės įsivaizdavimą tipizuoja neigiančios tuštumos ir gryno 
kūrybiškumo dvilypumas. Šis neaiškumas Becketto tekstui suteikia estetiškumo, 
nes alternatyvos sklandžiai susilieja - sąmonė tvyro priešais savo bejėgiškumą, o 
įsivaizdavimas pasirodo kaip projekcinė sąmonės tuštuma. 

„Vaizduotę mirusią įsivaizduok“ įgyja papildomą reikšmę atsižvelgiant į vis 
populiarėjantį fantastinės literatūros žanrą. Becketto tekstas taip pat siūlo sąmo- 
ningą priėjimą prie įsivaizdavimo, traktuojamo pagal sugebėjimų psichologijos, 
veiksmo, radikalaus įsivaizdavimo ir fiktyvumo sistemas. Visais šiais atvejais 
įsivaizdavimas atsiskleidžia kaip nuolat kintantis savo apraiškų geštaltas. Kuo 
ryškiau vyrauja norimas pritaikymas, tuo labiau įsivaizdavimas pajungiamas 
sąmoningo apdorojimo kontrolei. Nors sufikcinimo veiksmai įsivaizdavimui pri- 
meta savo dvilypumą, nes jiems būdingas peržengimas juos paverčia tuščiomis 
sąmonės formomis, jie taip pat išlaisvina jį anuliavimo ir įgalinimo grąžinama- 
jam judesiui. 

Tačiau fantastinėje literatūroje įsivaizdavimą sudaiktina tematizavimas. To- 
dėl jis įgyja objektinį pobūdį, kuris gana monotoniškai - nepaisant visų teminių 
variacijų - reiškiasi pateikiant nerealumą kaip faktinį egzistavimą. Bet kartu skai- 
tytojams negali kilti abejonių, kad jie susiduria su neįmanomybe, apsiausta iliuzinės 
tikrovės rūbu. Kadangi šį keistą dvilypumą reikia išlaikyti per visą skaitymą, 
būtina, kad skaitytojas, nors ir suvokdamas nerealumą, įsijaustų į pasakojimą. 
Taip įsijausti padedama fantaziją apvelkant realistiniais apdarais. Kad skaityto- 
jas jaustų atskyrimo efektą, jis kartu taip pat turi jausti fantastiškumo išstumtą 
realybę. Mat fantazija neigia realybę tik tam, kad nerealumą apvilktų realybės 
drabužiais. Šitaip skaitytojas skatinamas pripažinti dalykus, prieštaraujančius vi- 
soms galimybėms ir tikimybėms, nors, žinoma, šie nerealumai visada turi reikštis 
kaip nors įtikinamai. Šis dubliavimas atspindi fantazijos apraišką, kai kognity- 
viai dominuoja fiktyvumas. Bet kadangi tematizuojama fantazija sudaiktinama 
ir kadangi ji veikia kaip to, kas neįmanoma, realumas, skaitytojo sąmonėje atsi- 
randa latentinis skilimas. 

Šio skilimo kontekste galima įžvelgti du skirtingus fantastinės literatūros tipus. 
Vienas, naudodamas retoriką ir psichologiją!", šį skilimą dozuoja skaitytojams 


“ Žr. Irwin ir Jackson, kurie fantastinės literatūros pagrindu laiko atitinkamai retoriką 
ir psichologiją. 

homeopatiškai, kad jį pavyktų išlaikyti, o kitam būdingas „galiojančios sanklo- 
dos lūžis, neleistinumo įsibrovimas į nekintantį kasdienybės teisėtumą“??, tad 
skaitytojas panardinamas į „dvejonės“?! būseną. Pirmuoju atveju skilimą reikia 
nuslėpti, o antruoju - išžaisti.2 Reikšminga, kad net sudaiktėjusi fantazija reiš- 
kiasi kaip grąžinamasis judesys, ir tai liudija, jog ją aktyvuoja fiktyvumas. Fan- 
tastinės literatūros populiarumas rodo, kad šis sąmonės skilimas atitinka kokį 
nors pamatinį žmogaus poreikį. Pasirodo, kad būti savo sąmonėje kaip nors ki- 
taip, neatsisakant turimos savimonės, yra žmogaus reikmė, kurią literatūra at- 
skleidžia įvairiausiais būdais, taip pat ir kraštutine fantastinės literatūros forma. 

O štai Beckettas parodo sąmonę, sulaikiusią savo intencionalumą, ir įsivaiz- 
davimo tada nebegali modeliuoti konkretus pritaikymas. Todėl tematizuojamas 
ne įsivaizdavimas, o plyšys tarp sąmonės ir įsivaizdavimo. Šį plyšį galima patirti 
per begalines pažinimo pastangas įveikti jį. Užsiblokavusi sąmonė ir įsivaizdavi- 
mas, įstrigęs judėjime ratu, - tai visa, kas liko iš žaidimo, kuris nebeaišku, ar 
baigiasi, ar prasideda. Šios liekanos tėra dinamiška tuštuma, kuri taip pat įsikim- 
ba į kalbą, ir tik save ryjanti kalba gali išreikšti įsivaizdavimą. 


20 Tzvetan Todorov knygoje Einfihrung in die phantastische Literatur (vertė Karin Kers- 
ten ir kt. Mūnchen, 1972. P. 27) remdamas savo tezę cituoja Caillois. Tačiau jo argumentaciją 
sunku priimti, atsižvelgiant į kitas Caillois pastabas knygoje Images, images... Essais sur le role 
et les pouvoirs de V imagination (Paris, 1966. P. 19, 26): „Fantastinė literatūra iškart yra gryno- 
sios fikcijos plotmėje. Ji visų pirma yra žaidimas su baime. Galbūt netgi būtina, kad rašyto- 
jai, vaizduojantys šmėklas, netikėtų tais padarais, kuriuos sukuria.“ Stanislaw Lem knygoje 
Philosophie des Zufalls. Zu einer empirischen Theorie der Literatur, II (vertė Friedrich Griese. 
Frankfurt/M., 1985. P. 197) šį reikalą diferencijuoja: „Fantastiškumo įspūdis sukelia netva- 
rią laikiną būseną, kurią lemia tai, kad skaitytojui būna neaišku, ar kūrinyje vaizduojami 
įvykiai gamtiškoje (racionalioje), ar antgamtiškoje (iracionalioje) sanklodoje.“ 

21 Todorov, p. 31. 

22 Irwinas (p. 55) linkęs atmesti šį fantastinės literatūros tipą: „fantazijos autorius ven- 
gia skatinti tas dvejones, neaiškumus ir dviprasmybes, kurias Todorovas laiko esmine littėra- 
ture fantastigue patirties dalimi“. Didysis mokslinės fantastikos autorius Lemas (p. 196-230) 
nuodugniai kritikuoja Todorovo argumentus. Kitokį vertinimą, kur mokslinė fantastika trak- 
tuojama kaip fantastinės literatūros atšaka, žr.: The Technological Imagination: Theories and 
Fictions. Sud. Teresa de Lauretis ir kt. Madison, 1980. P. 135-193. 

V. Teksto žaismas 


1. Zemėlapio ir teritorijos žaismas 


Laisvo ir instrumentinio žaismo priešpriešinė tėkmė nebūtinai siekia rezultato, 
bet ji yra neatskiriama dalis tam tikrų žaidimų, kurie turi vienaip ar kitaip išsi- 
spręsti. Tokį žaismą perkėlus į kalbą, jis ima pertvarkyti pagrindines kalbos funk- 
cijas, pavyzdžiui, būdingas signifikanto perskėlimui, kaip menkiausiam, nors uni- 
versaliausiam, „kalbos žaidimui“. Priešpriešinė tėkmė nepašalina tokio žaidimo 
skirtumo, o išplėtoja jį žaismo galimybėms, kurios nubraukimo ir produkavimo, 
atpalaidavimo ir kombinavimo, nurealinimo ir konceptualizavimo atvejais skir- 
tumą multiplikuoja. Kaip teigė Gregory Batesonas kitame kontekste, „skirtumas 
kyla iš skirtumo“!. 

Kasdienėje kalboje signifikantą nuo signifikato, nors ir siejamus konvencijos, 
atidalija skirtumas, o kai signifikantą nuo jo denotacinės vartosenos atskliaudžia 
„tarsi“, jis toliau diferencijuojamas. Vienas iš atskyrimo nuo pagrindinės deno- 
tacinės funkcijos padarinių yra tas, kad visi vėlesni kalbiniai veiksmai reiškia 
nebe tai, ką būtų reiškę, jeigu būtų pasilikę prie konvencijos reguliuojamos deno- 
tacijos. Užtat dabar kalbos ženklas išvaduotas nuo neapmąstyto panaudojimo. 
Evoliucijos požiūriu kai ko panašaus esama gyvūnų žaidimuose: „Žaismingas 
grybštelėjimas ne tik nereiškia to, ką reikštų jį atitinkąs įkandimas, bet dar ir pats 
įkandimas yra fiktyvus. Žaidžiantys gyvūnai ne tik iš esmės nereiškia to, ką sako, 
bet dar ir dažniausiai komunikuoja apie ką nors, kas neegzistuoja“?. Signifikan- 
tas sufikcinimas — ir gyvūnų žaidime, ir tekste, - kadangi denotacija atstumiama, 
ir sakoma ne tai, kas reiškiama. Susidariusioje žaismo erdvėje perskeltas signifi- 
kantas signalizuoja, kad tai žaismas. Kas nebegalioja — aišku, bet ko šiuo anulia- 
vimu siekiama, lieka atviras klausimas, ir todėl jį galima išžaisti. 

Signifikanto perskėlimas nepašalina semiotinio skirtumo tarp sigifikanto ir 
signifikato, o dubliuoja šį skirtumą, ir tada signifikantą galima panaudoti kito- 
kiais būdais. Jeigu jis nebereiškia to, ką denotuoja, tai šis nebereiškimas pats tam- 
pa denotacija, įbūtindamas tai, kas dar neegzistuoja. Sulaikyta denotacinė funkcija 
užgožia sąlygas, kuriomis galima sučiuopti tai, kas dar neegzistuoja, ir čia įsivaiz- 
davimas pradeda skleisti savo grąžinamąjį judesį. Ką nors pašalinus, atsiranda 
galimybė kam nors kitkam. 

Apibūdindamas žaismą, Batesonas pasitelkė Korzybskio? terminą „žemėla- 
pio ir teritorijos santykis“. Kalbos santykis su tuo, ką ji denotuoja, primena žemė- 
lapio santykį su jo sužymėta teritorija. Taigi visi kalbos ženklai yra abstrahuoti 


| Gregory Bateson. Steps to an Ecology of the Mind. New York, 1981. P. 315. 


Ž Ten pat, p. 182. 
3 Žr. ten pat, p. 180. 

„atvaizdai“ to, su kuo susietos jų denotacijos. Jeigu sufikcintas signifikantas šiam 
santykiui primeta žaismo sąlygas, daug kas pasikeičia. Perskeltas signifikantas 
dabar turi palaikyti visus žemėlapio ir teritorijos santykius. Jo denotacija, nebeati- 
tinkanti jo reikšmės, nebenurodo teritorijos, bet ji tebėra žemėlapis ta prasme, kad 
sulaikyta denotacija ką nors reiškia, net jeigu šią reikšmę galima tik negatyviai 
užgožti. Žemėlapio ir teritorijos santykis čia apgręžtas. Čia nebe žemėlapis denotuo- 
ja teritoriją, o sulaikyta denotacija tampa žemėlapiu ir leidžia iškilti bent teritorijos 
kontūrams. Ši teritorija sutampa su žemėlapiu, kadangi anapus įvardijimo ji neeg- 
zistuoja. Tačiau kartu ji atskira nuo žemėlapio, nes ji yra perskelto signifikanto 
produktas, o ne pats signifikantas. 

Šį paradoksą Batesonas bando paaiškinti pasitelkdamas kitus reiškinius, taip 
pat persmelktus skirtumo - sapnus, svajones ir pirminius bei antrinius proce- 
sus, - kad išryškintų, kuo ypatingas žaismo skirtumas. Nemiegant signifikanto ir 
signifikato skirtumas paprastai išlaikomas, bet sapnuose ir svajonėse jis dažnai 
visiškai išnyksta, ir sapnuotojas arba svajotojas skendi vaizdiniuose. Batesonas 
daro išvadą, „kad žaismu žengiamas esminis žingsnis atrandant žemėlapio ir 
teritorijos santykius. Pirminiame procese žemėlapis ir teritorija tapatūs, o antri- 
niame procese jie atskiri. Žaisme jie ir tapatūs, ir atskiri.“* Skirtumas pašalinamas 
ta prasme, kad sufikcintas signifikantas yra kartu ir žemėlapis, ir teritorija. O skir- 
tumas išlaikomas tuo, kad signifikantas teikia sąlygą, kuria pagal žemelapį reikia 
įsivaizduoti teritoriją. Pašalinto ir kartu išlaikyto skirtumo paradoksas kyla iš to, 
kad signifikantas reiškiasi su išlyga „tarsi“ — jis atkabintas nuo konvencinio kodo 
poros, todėl tas kodas nebelemia signifikanto denotacijos. 

To dar maža, kad jis taptų slankiu signifikantu, bet tai išlaisvina visas jo savy- 
je turimas implikacijas, kurios kodo reguliuojamoje vartosenoje buvo virtualios. 
Nubraukus denotaciją, atsiranda nauja denotacija, galinti atsiskleisti per išlais- 
vintas implikacijas, kurios parodo galimus iki tol nesužymėtos teritorijos kontū- 
rus. Perskeltas signifikantas virsta žaismu ir svyruoja tarp savo apibrėžtumo, kurį 
reguliuoja kodas, ir suformuotino signifikato. Kaipo žemėlapis, jis apibrėžia įsi- 
vaizduojamą teritoriją, kuri, kaip ir visos idėjos, gali būti sudaryta tik iš to, kas į 
ją įdėta. Šį turinį teikia implikacijos, išlaisvintos signifikanto, kurio nebevaržo 
kodo reguliuojama funkcija. Atrodo, kad signifikantas sutampa su tuo, ką ge- 
neruoja, vis dėlto iš palaidų implikacijų susidaręs produktas irgi skiriasi nuo sig- 
nifikanto. Iš išlaisvintų implikacijų įvairovės kyla potencialus įsivaizduojamos 
teritorijos kintamumas - jos nenustatytus kontūrus per žaismą galima įvairiai 
niuansuoti. Konvencinio kodo vietą užima žaismas; kitaip sakant, žaismas tam- 
pa perskelto signifikanto kodu, ir šitaip nurodomi skirtingi traktavimo būdai. 

Šiame procese signifikantas dalyvauja metakomunikacijoje, kadangi produ- 
kavimą to, ką jis signifikuoja, galima stabilizuoti tik per produkavimo būdą. Nes 


* Ten pat, p. 185. 

nėra transcendentalinės sąlygos, kuri palengvintų sužymėti tai, kas dar neegzis- 
tuoja. Metakomunikacija to, kas vyksta kalbos veikloje, galima tik per Žžaismą, 
nes tai iš esmės yra performavimas, pasibaigiantis pasiekus tikslus. Vadinasi, no- 
rint kalba apsakyti kalbą, performavimą reikia inscenizuoti. Todėl perskelto sig- 
nifikanto kalbinis žaidimas vyksta kaip kalbinės veiklos performavimas ir kartu 
kaip tos veiklos inscenizavimas. Tad signifikantą reikia atskirti nuo signifikato, 
kad būtų galima išžaisti tai, kas glūdi denotacijoje. Šitaip performavimas tampa 
savo paties objektu. Todėl literatūros tekstai gali kalbėti apie komunikavimo po- 
būdį [Wie, manner] - tai netgi būtina, nes juose kalbama ne apie tai, kas tiesiogiai 
duota, o apie tai, ką reikia generuoti. 


2. Mėgdžiojimo ir simbolizavimo pakreipimo žaidimas 


Aišku, kad perskelto signifikanto žaismas gali būti įveiksmintas įvairiai, nes jis 
vyksta nubraukto transcendentalinio signifikato vietoje. Kadangi žemėlapis ir teri- 
torija yra nuolat vienu metu tapatūs ir skirtingi, iškyla tai dvigubos prasmės struk- 
tūra, tai palimpsesto (signifikatui prasišviečiant pro nereiškimą), tai denotacijos 
okeaninio dediferencijavimo, kad, pasitelkus nykstančias denotacijos liekanas, 
būtų prakalbinama tai, kas neišsakoma. Tokia skalė taip pat apmeta permainingus 
fiktyvumo ir įsivaizdavimo tarpusavio santykius kartu su kintančiais įsivaizduo- 
tinos teritorijos pavidalais. 

Žaismas gali konsoliduotis į specifines kalbos figūras ir retorinius tropus, ku- 
rie kartais byloja daugiau negu reiškia, o kartais sako ką nors kitką negu reiškia; 
šiaip ar taip, retorikos repertuaras leidžia perskeltam signifikantui įgyti specifi- 
nes formas, sujungtas su siekiamu rezultatu.“ Iš šio perskėlimo kylantis žemėlapio 
ir teritorijos apgręžimas yra svarbus žingsnis toliau plėtojant komunikaciją, kuri 
šitaip gali pademonstruoti savo veikimą. Nes jeigu ženklas būtų neatšaukiamai 
sujungtas su transcendentaliniu signifikatu, „Gyvenimas būtų begalinis apsikei- 
timas stilizuotais pranešimais, žaidimas su nelanksčiomis taisyklėmis, be per- 
mainų ar humoro paguodos““. 

Dabar kyla klausimas, ar žaismo pobūdis atskleidžia bendrąsias struktūras — 
tokias, kurias galima įžvelgti perskelto signifikanto žaisme. Būtina pastebėti ėji- 
mus, nes tik perjuos pasireiškia žaismas. Ir priešingai - klausiant, kas yra žaismas, 
jis gali išnykti, nes tokie klausimai tik bando paversti žaismą ko nors kito repre- 
zentantu. Bet jeigu tarsime, kad žaismas iškyla iš fiktyvumo ir įsivaizdavimo tar- 
pusavio persismelkimo, - tuo pasakydami, jog fiktyvumą dubliuojanti struktūra 
yra terpė, kurioje skleidžiasi įsivaizdavimas kaip grąžinamasis judesys, - tai tokio 


S Žr. Peterio Hutchinsono knygoje Games Authors Play (London, 1983) surinktus ir įver- 
tintus duomenis. 
" Bateson, p. 261. 

žaismo negalima aiškinti kokiu nors už jo esančiu pagrindu. Nes suteikti jam 
pagrindą reikštų pašalinti skirtumą, kadangi žaismo pobūdis gali pasireikšti tik 
diferencijuojant žaismo galimybes. Tačiau toks diferencijavimas nėra egzistuo- 
jančio, iš anksto duoto skirtumo kintamumas, kurį dekonstrukcija vadina ištakų 
atidėliojimu. Diferencijavimas čia reiškia skirtumų gausėjimą („skirtumas kyla iš 
skirtumo“), kad žaismas išsiskleistų kaip nuolatinis detalizavimasis. 

Fiktyvumo ir įsivaizdavimo sąveika pamatinį žaidimo judėjimą pirmyn atgal 
paverčia laisvo ir instrumentinio žaidimo priešpriešine tėkme, kuri, įtraukta į 
kalbą, apgręžia semiotinį skirtumą; panašiai ir teksto santykių su empiriniu pa- 
sauliu plotmėje, kur žaismo judėjimas yra priešpriešinė tėkmė tarp imitavimo ir 
simbolizavimo. 

Tai detalizuojant verta prisiminti dvi antropologines tokio žaismo, kurio pa- 
radigminė apraiška yra literatūros tekstas, sąlygas. Įdomu, kad dvi visai skirtin- 
gos žaismo pobūdžio idėjos - Jeano Piaget ir Friedricho Georgo Jūngerio - esmi- 
niu aspektu susisieja. Jų premisos skiriasi tuo, kad Piaget savo žaismo teoriją 
plėtoja iš vaikų psichologijos, o Jūngeriui žaismo psichologinė motyvacija atrodo 
heillos („pasibaisėtina“), ir jis tai paverčia maksima: „Kad išvengtume tokių hipo- 
tezių makalynės, lenkimės iš tolo visų psichologinių žaismo kildinimų“*. Matant 
tokius diametraliai priešingus požiūrius, panašumai dar labiau stebina. Jūngeris 
savo žaismo sampratą susieja su tuo, ką jis vadina „Ahmung“ - tai tokia imitacija, 
kuri apima „ir sekimą, ir išankstinį mėgdžiojimą“*, bet žaismu virsta tik vaizduoda- 
ma „ką nors nesamą, trūkstamą“. „Išankstinio mėgdžiojimo ir sekimo žaidimų 
ypatybė yra ta, kad jie žaismingai atkuria elgesį, kuris nėra žaismas. Judėjimas, 
kuris nėra žaismas, tampa žaismu.“!? Pasak Jūngerio, tai „būdinga visiems žaidi- 
mams“!!, ir, nors niekindamas psichologines prielaidas, kaip tipišką pavyzdį jis 
pateikia mergaitės žaidimą su lėle!“. 

Piaget manymu, mėgdžiojimas irgi yra esminė žaismo sąlyga. Jis įveikia ply- 
šį tarp „aš“ ir realybės pagal tariamą Kanto schemą, leidžiančią prisitaikyti prie 
realybės. Bet, skirtingai nuo Kanto, Piaget schemos nelaikomos būtinu pažinimo 
a priori - jos panašesnės į Winnicotto „pereinamuosius objektus“!3, kuriais kūdi- 


" Friedrich Georg Jūnger. Die Spiele. Ein Schlūssel zu ihrer Bedeutung. Frankfurt /M., 1953. 
P. 185. 

Š Ten pat, p. 48. 

? Ten pat, p. 57. 

V Ten pat, p. 51. 

|| Ten pat. 

12 Žr., pvz., ten pat, p. 59, 192-193. 

5 D. W. Winnicott. Playing and Reality. London, 1971. P. 11-14. Apie žaidimo su „perei- 
namaisiais objektais“ tiriamąjį pobūdį ir jų atveriamas galimybes žr. Caroline Neubar. 
Uberginge. Spiel und Realitūt in der Psychoanalyse. Frankfurt/M., 1987. P. 94-114. Gabriele 
Schwab straipsnyje „Die Subjektgenese, das Imaginare und die poetische Sprache“ (Dialogi- 
zitūt. Sud. Renate Lachmann. Mūnchen, 1982. P. 63-84) sistemingai išanalizavo, kaip Winni- 
cotto žaismo sampratą galima pritaikyti literatūroje. 

kis užpildo tarpą tarp motinos ir palengva suvokiamo išorinio pasaulio. Šiomis 
schemomis „aš prisitaiko prie realybės, bet kartu šitaip prasideda simbolizavi- 
mas, kuris čia, kaip ir kitur, padeda kompensuoti stoką. Kuo sklandžiau veikia 
adaptacijos schemos, tuo greičiau įvyksta „tam tikras schemų 'ritualizavimas", ir 
jos, prarasdamos pritaikymo vaidmenį, veikia kaip mėgdžiojamos arba "žaidžia- 
mos““". Tai nepaprastai panašu į Jūngerio „sekimą ir išankstinį mėgdžiojimą“, 
kuris taip pat sukelia žaismą. 

Tačiau, Piaget požiūriu, iš pradžių mėgdžiojimas būna prisitaikymo sąlyga, 
tad jis klausia, kaip galima paaiškinti, kad „mėgdžiojimas ir žaismas vienas kitą 
papildo, nors iš pradžių jie priešingi vienas kitam“"?. Atsako jis taip: „Pirmiausia 
reikia pabrėžti, kad jokia schema galutinai ir nepajudinamai neatlieka nei prisi- 
taikymo, nei mėgdžiojimo, nei žaismo funkcijos, nors pradinė funkcija gali reikš- 
tis viena iš šių trijų krypčių. Todėl mėgdžiojimo schema gali tapti ir žaismo schema, 
ir prisitaikymo schema. Be to, reikia nepamiršti, kad kiekviena schema visada 
apima ir asimiliaciją, ir prisitaikymą, nes abu šie procesai iš esmės neatskiriami 
vienas nuo kito, ir tik jų santykiai nulemia schemos prisitaikomąjį, imitacinį arba 
žaisminį pobūdį“!*. Todėl asimiliacija yra „pratęsimas [...] už konkretaus prisi- 
taikymo ribų“!/, o tai reiškia, kad kiekvienoje schemoje glūdi dvilypumas kaip 
jos galimybių žaismas. Asimiliacija tiesiog apgręžia tikslo kryptį: užuot prisitai- 
kius prie realijų, jos įvaldomos. | 

Kuo labiau schemos prisitaikymo vaidmuo stabilizuoja santykį su realybe, 
tuo labiau šis pirminis mėgdžiojimas virsta ribotumu, todėl viršų ima asimiliaci- 
nis komponentas, kad būtų įveikti stiprėjantys apribojimai. Šiam tikslui nesama 
orientacinių referencijų ir juolab normų, tad asimiliacinis schemos pritaikymas 
gali skleistis tik kaip bandomųjų judesių žaismas. Schema dar tebeturi mėgdžio- 
jimo antspaudą, bet jis jau nebesusijęs su objektų pasauliu, o padeda asimiliuoti 
dalykus, nepasiekiamus savajam „aš“. „Todėl galima sakyti, kad jeigu priderinta 
veikla ir mąstymas sudaro asimiliacijos ir prisitaikymo pusiausvyrą, tai kai tik 
įsivyrauja asimiliacija, prasideda žaismas“!8. Šis apgręžimas parodo, kad skirtu- 
mą tarp „aš“ 
derina prie realybės, o asimiliacijos atveju - atvirkščiai. Tai, kad schemos simbo- 
lizavimo komponentas gali pasisavinti realybę, kyla iš simbolio prigimties, kurią 
Blumenbergas apibūdino kaip „abejingumą esačiai to, ką [...] [simbolis] nurodo 


uu 


ir realybės galima įvaldyti įvairiais būdais: prisitaikantis „aš“ prisi- 


įsivaizduoti [...] Gali būti, kad gebėjimas simbolizuoti kilo iš negebėjimo atvaiz- 
duoti, kaip spėjo Freudas, arba iš magijos su jos techniniu poreikiu nagrinėjant 


5 Jean Piaget. Nachahmung, Spiel und Traum. Die Enhvicklung der Symbolfunktion beim 
Kinde (Gesammelte Werke, V). Vertė Leo Montada. Stuttgart, 1975. P. 125. 

5 Ten pat, p. 137. 

16 Ten pat. 

V Ten pat, p. 127. 

IŠ Ten pat, p. 193. 

bet kokį realybės fragmentą disponuoti ja kaip visuma [...] Svarbiausia, kad šis 
elementarus santykio su pasauliu organas įgalina nusigręžti nuo percepcijos ir 
vaizdijimo ir laisvai disponuoti nesamybe“ P. 

Tačiau, kaip teigia Piaget, 


simbolikos pasirodymas [-..] yra esminis visų žaidimo interpretacijų postūmis. Ko- 
dėl žaismas pasidaro simbolinis, užuot ir toliau buvęs vien sensorinis-motorinis pra- 
timas arba intelektinis eksperimentas, ir kodėl šį praktinį apsimetinėjimą su jame 
glūdinčiu savaiminiu mėgavimusi judėjimu ir veikla tam tikru momentu papildo 
įsivaizduotinė fikcija? Taip yra todėl, kad asimiliacijai, vykdomai dėl asimiliacijos, 
būdingi iškraipymai, ir taip ji tampa simbolinės fikcijos šaltiniu tokiu mastu, kiek 
būna atsijusi nuo konkretaus prisiderinimo?“. 


Nepaisant Piaget terminijos, šis teiginys svarbus mūsų aptariamai problemati- 
kai, kadangi ontogenezė patvirtina, jog žaismas tampa žaismu visų pirma per 
fiktyvumo ir įsivaizdavimo sąveiką. Kaipo bandomasis judėjimas, žaismas tėra 
„praktinis apsimetinėjimas“, parodantis tik peržengimą, ir todėl jam reikia „įsi- 
vaizduotinės fikcijos“, kad taptų „tikru“ žaismu. „Įsivaizduotinė fikcija“ sukelia 
to, kas peržengta, „iškraipymus“, ir tai reiškia, kad tik anuliavus prisitaikymą - 
suprantamą kaip mėgdžiojimą - gali išjudėti žaismas, siekiantis priderinimu asi- 
miliuoti tai, kas paslėpta. 

Šitaip pakinta mėgdžiojimo statusas: tai, kas jis buvo, paliekama atminčiai, ir 
nors jo funkcija pašalinama, jo forma išlaikoma - ji reguliuoja pasisavinimą to, 
kas savajam „aš“ nepasiekiama. Naudojant šią schemą asimiliacijai, empirinis 
pasaulis nėra mėgdžiojamas, o įvaldoma tai, kas neprieinama. Tokį procesą Pia- 
get aiškina pasitelkdamas atvaizdo idėją: 


Kaip matėme, atvaizdas yra interiorizuotas mėgdžiojimas, t. y. prisitaikymo pozity- 
vas, kuris yra mėgdžiojamo objekto negatyvas. Taigi atvaizdas yra jau pritaikyta 
schema ir dabar jis naudojamas aktualiai asimiliacijai, kuri irgi yra interiorizuota 
kaipo signifikuojamų dalykų arba reikšmių „signifikantas“. Tad atvaizdas yra di- 
ferencijuotas signifikantas — labiau negu indeksas, nes atsiejamas nuo suvokiamo 
objekto, bet mažiau negu ženklas, nes tebėra objekto mėgdžiojimas, todėl jis yra 
„motyvuotas“ ženklas, kitoks negu verbaliniai ženklai, kurie yra „arbitralūs“?!. 


Tas pats pritaikymo dubliavimas būdingas literatūros teksto schemoms. Visų pir- 
ma jis yra ne šiaip signifikantas —- semiotiškai jį galima pavadinti superženklu, 
kurio struktūrą lemia vartosena. Nėra teksto, kuris neturėtų pastebimo paveldė- 
tų schemų kiekio - Gombrichas pademonstravo, kad tai būdinga ir neverbali- 
niam menui. Literatūros teksto schemos paprastai nemėgdžioja duoto empirinio 


1? Hans Blumenberg. Schiffbruch mit Zuschauer. Paradigma einer Daseinsmetapher. Frank- 
furt/M., 1979. P. 89-90. 

20 Piaget, p. 209. 

2! Ten pat, p. 210. 

daiktų pasaulio - jos veikiau atkuria afektines nuostatas, prisiminimus, žiniją, psi- 
chines bei percepcines dispozicijas ir t. t. - tačiau ši samplaika sudaroma ne šiaip 
sau. Savaime aišku, kad šiame procese pasitelkiamos afektinės ir kognityvios dis- 
pozicijos apima duomenis, paimtus iš išorinio pasaulio, - jie įtraukiami į schemą, 
kuri šitaip aprūpinama prisitaikymo [Akkomodation] komponentais. Bet literatū- 
roje toks mėgdžiojimas visada atlieka asimiliacijos funkciją, kurios tikslas - sim- 
bolizuoti ir padaryti prieinamą tai, kas nesama, nepasiekiama, neužčiuopiama. 

Cassireris teigia, kad vienas iš originalių Žmonijos laimėjimų yra „išorinį įspū- 
dį' perinterpretuoti kaip vidinę "išraišką" ir šitaip vietoj ko nors svetimo ir nepri- 
einamo pateikti kai ką kitką - suvokiamą pojūčiais“*?. Jeigu taip, tai simbolinės 
formos dažnai būna linkusios susileiti su tuo, kam jos atstovauja, nors, kaip rep- 
rezentantai, jos turi būti aiškiai atskiros nuo to. Todėl nenuostabu, kad ypač sėk- 
mingi simbolizavimo atvejai palaikomi mėgdžiojimais, nes tai lyg ir užtikrina, 
kad tai, ką simbolis pateikia (nors niekaip negali pasiekti), galima suprasti kaip 
realiją. Kuo atviriau schema atskleidžia savo simboliškumą, tuo aiškiau tai, kas 
pateikta, pasirodo kaip įveiksminimas, turintis nesutapti su tuo, ką norima pada- 
ryti suvokiamą. Priešingas įspūdis susidaro tada, kai sėkmingas simbolizavimas 
veikia tarsi tai tikrai būtų pamėgdžiojimas, nes šitaip neobjektinei padėčiai sutei- 
kiamas tariamai objektyvus geštaltas. 

Bet tai vėlgi Piaget prasme yra asimiliacijos procesas, išryškinantis pasisavi- 
nimą to, kas mums nepasiekiama mus apibūdinančiomis sąlygomis. Vadinasi, 
be mėgdžiojimo simbolinis schemos pritaikymas liktų tuščias, o be simbolinio 
pritaikymo mėgdžiojimas liktų nekryptingas. Šis schemos dvilypumas gali funk- 
cionuoti tik kaip žaismas, nes tik žaismo nepagrįstumas gali sukelti nuolatinį 
keitimąsi tarp mėgdžiojimo ir simbolizavimo nepašalinant jų skirtumo. Pati schema 
skleidžiasi kaip žaismas ta prasme, kad imitacinio ir simbolinio pritaikymo san- 
tykis nuolat kinta, nes abu priklauso vienas nuo kito. Neobjektinių dalykų nega- 
lima pamėgdžioti, o juos simbolizuojant reikia konkretizavimo, kurio vėlgi ne- 
galima išgauti iš neobjektiškumo. 

Šitaip schema pasidaro tuo, ką galima pavadinti pakreipimo žaidimu. Jis su- 
laiko prisitaikymo galiojimą, kad jo formą būtų galima panaudoti asimiliuojant 
tai, kas neprieinama. Prisitaikymo komponentui mėgdžioti jau nėra svarbiau- 
sia jis turi įgalinti įvaizdyti tai, kas iš prigimties nematoma. Teoriškai šis pakrei- 
pimo Žaidimas beribis - jį varo jo paties dinamiškumas, kuriame mėgdžiojimas 
nebefunkcionuoja kap prisitaikymas, o neobjektiniai dalykai pasirodo kaip mėg- 
džiojami. Pamatinis laisvo ir instrumentinio žaismo judėjimas įgyja konkrečią 
formą ta prasme, kad nuneigiamos būdingos dviejų priešpriešinių judėjimų ypa- 
tybės: mėgdžiojimas nebėra toks, koks buvo, o neprieinama plotmė įvaizdijama. 
Žaidžiant schemos komponentai vienas kitą apverčia, ir tai, kas asimiliuotina, 


2 Hans Blumenberg. Wirklichkeiten in denen vir leben. Stuttgart, 1981. P. 114. 

įgyja gyvastį. Bet tai nėra, kaip dažnai manoma, sėkmingo pamėgdžiojimo pro- 
duktas - tai randasi iš imitacinio komponento asimiliacinio pritaikymo, leidžiančio 
įvaizdyti tai, kas nematoma. Romanų ir pjesių personažų gyvenimiškumas yra 
pakreipimo žaidimo rezultatas. Šie personažai nėra pamėgdžioti žmonės - jie 
yra schemos, kurių imitacinis komponentas padeda suvokti tai, ką jie simbolizuoja. 
Tad gyvenimiškumo nereikia tapatinti su mėgdžiojimu arba simbolizavimu. Kaip 
ir jį sukeliančio pakreipimo žaidimo, jo negalima atsekti iki pat pašaknų. 
Pakreipimo žaidimas taip pat svarbus formuojantis literatūros tradicijai. Isto- 
riškai tolimų tekstų schemos dažnai atrodo kaip kadaise duotų situacijų mėg- 
džiojimai. Bet jie negali būti mėgdžiojimai, nes schemoms visada būdingas pa- 
kreipimas tarp prisitaikymo ir asimiliacijos. Įspūdis, kad šie istoriškai tolimi tekstai 
yra imitacijos, kyla iš schemos asimiliacinio komponento, ryškiai įvaizdijančio 
praeitį, kurios neįmanoma atgauti. To, kas neprieinama, negalima pamėgdžioti. 
Tai akivaizdu ir tada, kai vienas poetas neva mėgdžioja kitą, pavyzdžiui, Ver- 
gilijus - Homerą. Pamėgdžiotos schemos, ypač klasikinėje tradicijoje, nėra vien 
atkūrimas - jos simbolizuoja ką nors, ko nebuvo originalių formų orbitoje ir kas 
dabar naudojama siekiant įpavidalinti neobjektinius dalykus. Schema nėra mėg- 
džiojama - mėgdžiojimas paverčiamas prisitaikymo dalimi siekiant asimiliuoti 
tai, ko imamasi. Todėl tradicija plėtojasi ne tiek iš to, kas perduodama per kartas, 
kiek iš nuolatinio paveldo pergrupavimo, o stebimas apsikeitimas tarp pritaiko- 
mojo ir asimiliacinio schemos komponentų leidžia nustatyti tokį permodeliavi- 
mą. Taigi tradicija įvairiais būdais žaidžia pakreipimo tarp mėgdžiojimo ir simbo- 
lizavimo žaidimą. Tokio žaismo pobūdis suteikia tradicijai išraišką - ypač todėl, 
kad nėra transcendentalinės pozicijos, iš kurios būtų galima vertinti tradiciją“. 
Galų gale vadinamosios tradicijos tęstinumas vystosi iš fiktyvumo ir įsivaiz- 
davimo sąveikos. Kartojama schema peržengiama ir, šitaip atverta, užpildoma 
tokiu būdu, kuris neišvengiamai svetimas jos ankstesnei funkcijai, tuo atsklei- 
džiant, kad tai, kas atrodė sėkmingas pamėgdžiojimas, iš tikrųjų yra simboliza- 
vimo veika. Kadangi pakreipimo žaidimas yra fiktyvumo ir įsivaizdavimo abipusio 
prasiskverbimo atšaka, ankstesnio teksto simbolizavimas vėlesniame tekste gali 
tapti prisitaikymo komponentu, kad naujam simbolizavimui būtų suteiktas ob- 
jektinis pavidalas. 
Galimas daiktas, kad literatūroje ir mene nėra tokio dalyko kaip pažanga, bet 
mėgdžiojimo bei simbolizavimo žaidimas visada suardo barjerus ir kiekviena 
sėkmė savaip praplečia prieinamumą*. Nes tai, kas neprieinama, istoriškai kinta 


“ Istoriškai ir sistemingai tai gvildenama Sanfordo Budicko straipsnyje „Tradition in 
the Space of Negativity“ (Languages of the Unsayable. The Play of Negativitų in Literature and 
Literary Theory [Irvine Studies in the Humanities, 3]. Sud. Sanford Budick ir Wolfgang Iser. 
New York, 1989. P. 297-322). 

** Meno pažangos klausimu subalansuotą ir autoritetingą požiūrį pateikia Murray Krie- 
geris knygoje Words About Words About Words: Theory, Criticism, and the Literary Text (Balti- 
more, 1988. P. 20-24). 

pagal atitinkamo laikotarpio žmonių interesus, ir pakreipimo tarp mėgdžiojimo 
bei simbolizavimo žaidimas gali įvaldyti visas situacijas, nes jį galima žaisti įvai- 
riausiais būdais. Tai viena iš priežasčių, kodėl literatūra tam tikra prasme visada 
kyla iš literatūros?. Šį tariamai užsklęstą santykį tarp literatūros ir literatūros 
motyvuoja ne pasitraukimas į dramblio kaulo bokštą - veikiau sėkmingi neregi- 
mų dalykų įvaizdijimai perimami tam, kad jų simbolizavimus būtų galima pa- 
naudoti užimant naujus nesuvokiamumo plotus. 

Jeigu schemą laikome superženklu, tai jos pakreipimo žaidimas visiškai iš- 
skleidžia žemėlapio ir teritorijos inversiją, kylančią iš perskelto signifikanto. Nes 
pakreipimas reiškia, kad imitacinis komponentas atpalaiduojamas nuo jo objektinės 
referencijos, kad jį būtų galima panaudoti vaizdijant tai, kas simbolizuojama. Bet 
pakreipimas taip pat reiškia, kad simbolizavimas netenka reprezentavimo funk- 
cijos, siekiant imitaciniu komponentu padaryti sučiuopiama tai, kas arba negali 
būti suobjektinama, arba neegzistuoja. Tačiau pats pakreipimas - nors ir stebimas 
kaip procesas - tėra tuščia erdvė šiame žaidime, kuris, neturėdamas substrato, 
sukelia nepaliaujamą abipusį mėgdžiojimo ir simbolizavimo apvertimą nepaša- 
lindamas jų skirtumo. Pastarasis pasižymi ypatingu dvilypumu: jis atskiria mėg- 
džiojimą ir simbolizavimą ir kartu verčia abu juos nuolat virsti kuo nors kitkuo; 
be to, jis lieka kaip pėdsakas, kai mėgdžiojimas ir simbolizavimas būna išžaidę 
funkcijų apsikeitimą. 


3. Žaidimai tekste 


Žemėlapio ir teritorijos žaismas ir schemos pakreipimo žaidimas kyla iš sąveikos 
tarp instrumentinio ir laisvo žaismo. Perskeltas signifikantas ir sukeičiamos mėg- 
džiojimo bei simbolizavimo funkcijos žaismo priešpriešinei tėkmei suteikia kon- 
krečią formą, nors už tai reikia mokėti kalbos nustatytų apribojimų kainą. Mat 
intencinis kalbos pobūdis veikia prieš žaismo nepabaigiamumą. Bet net jei toks 
judėjimas padaromas kalbos žaidimų objektu - kaip pabandė, pavyzdžiui, da- 
daizmas, - žaismo nepabaigiamumo negalima išlaikyti, nes pats tekstas turi ri- 
bas. Tačiau tai nereiškia, kad pats žaismas pasibaigia. Žaismo nepabaigiamumą 
tenka perteikti išžaidžiant konkrečias galimybes, o tai padaroma pasitelkiant žai- 
dimus. Žaidimai struktūruoja laisvo ir instrumentinio žaismo priešpriešinę tėk- 
mę, pastarajam atsiskleidžiant žaidimuose galimybių išžaidimu. Šiam procesui 
perskeltas signifikantas ir schemos pakreipimo žaidimas pateikia kalbinį karka- 
są, kurio lankstumas leidžia jį panaudoti visokiausiems žaidimams. 

Žaidimai tekste visada supriešina laisvą žaismą su instrumentiniu. Kartu jie 
kaitalioja būdą, kuriuo pritaikomi perskeltas sugnifikantas ir schemos pakreipi- 


25 Šį ryšį subtiliai analizuoja Renate Lachmann knygoje Gedūchtnis und Literatur (Frank- 
furt/M., 1990. P. 65-87). 


230 


mo žaidimas - tai priklauso nuo to, ar tekstas daugiausia žaistinas su savo refe- 
renciniu pasauliu, ar jo sukauptos pozicijos išžaistinos už jo ribų, ar laimėtini 
galimi pasauliai, ar žaistina su potencialių skaitytojų lūkesčiais. Kiekvienas kon- 
kretus žaidimas savaip panaudoja pamatinę žaismo priešpriešinę tėkmę, ir Žais- 
mas išlieka dinamiškas netgi už savo pragmatinių detalizavimų, nes skirtingi 
teksto Žaidimai ir toliau žaidžiami vienas prieš kitą. 

Žaidimų įvairovė paskatino intensyvias pastangas kategorizuoti - bent jau 
todėl, kad žaismą lengviausia suvokti per jo struktūras. Nuo penkto dešimtme- 
čio pabaigos pasipylė gausybė klasifikacijų, iš dalies tiesiogiai oponuojančių Hui- 
zingai, kuris taip globalizavo varžybas, kad jas įfigūrino kaip vienintelį išlikusį 
žaidimą - bent jau todėl, kad jis jį laikė kultūros šaltiniu“. Dažnai esama pana- 
šios tendencijos privilegijuoti vieną žaidimą, nors ir atvirai pripažįstant kitų Žai- 
dimų egzistavimą. Štai Friedrichas Georgas Jūngeris išskiria sėkmės, meistrišku- 
mo ir imitacijos [ĮAhmung] žaidimus, bet nepalieka abejonės, kad yra esminga 
reikšmingumo hierarchija. Jis nori perkelti akcentą ir tiesiogiai prieštarauja Huizin- 
gai teigdamas, kad „žaidimas kyla iš imitacijos, o ne iš varžybų. Nesant imitaci- 
jos, nebus nei Žaidimo, nei varžybų“Ž. Roger Caillois, nors ir žavėdamasis Huizin- 
ga, pasisako dar atviriau. Pasak jo, viską suvesdamas į varžybas, Huizinga „pas- 
kui visiškai nepaiso žaidimų aprašymo ir suskirstymo, tarsi jie visi atitiktų tuos 
pačius poreikius arba be išlygų atspindėtų tą pačią psichologinę laikyseną. Savo 
veikale jis ne žaidimus tyrinėja, o gvildena kūrybišką žaismo poveikį kultūros 
sferoje arba, tiksliau sakant, dvasią, veikiančią tam tikrus - varžybų žaidimus“. 
Tada Caillois pateikia savo žaidimų klasifikaciją, ir nors jo kategorijos nesusiju- 
sios su tekstu, o suprantamos kaip „iš žaidimų kildinama sociologija“*?, mūsų ap- 
tarimui jos tiesiogiai aktualios. 

Caillois išskiria keturias Žaidimų kategorijas: agūon, alea, mimicry ir ilinx. Ago- 
nas yra varžybos ir turi ypatybes, priskirtas Huizingos: tai yra „kova, kurioje 
dirbtinai sukuriama šansų lygybė, kad priešininkai susikautų idealiomis sąlygo- 
mis, leidžiančiomis nugalėtojo triumfui suteikti tikslią ir neginčijamą vertę“*?. 
Alea yra žaidimai, kurie, „visai priešingai negu agonistiniai žaidimai, pagrįsti 
sprendimu, nepriklausomu nuo lošėjo, kuris sprendimui neturi nė mažiausios 


26 Žr. Johan Huizinga. Homo Ludens. Vom Ursprung der Kultur im Spiel (Rowohlts Deut- 
sche Enzyklopadie, 21). Hamburg, 1956. P. 7, 12, 51, 60, 78, 90-91, 118, 126, 167, 185 ir toliau. 
Kostas Axelos straipsnyje „Planetary Interlude“ (Yale French Studies, 41 [1968]. P. 6-18) rodo 
panašią tendenciją, kildindamas visus žaidimus iš pirmapradžio laiko žaidimo. 

27 Jūnger, p. 193. 

2 Roger Caillois. Die Spiele und die Menschen. Vertė Sigrid von Massenbach. Berlin, 1982. 
P. 9. Apie Caillois perskyras ir jų padarinius žaismo sampratai žr. Hans Scheuerl. „Spiel — 
ein menschliches Grundverhalten?“ // Theorien des Spiels. Sud. Hans Scheuerl. Weinheim, 
1975. P. 207. 

8 Caillois, p. 78. 

V Ten pat, p. 21. 

įtakos, todėl čia reikia ne tiek priešininką nugalėti, kiek įveikti lemtį“?!. Mimikrija 
yra žaidimas, kuriame „laikinai priimama jeigu ir ne iliuzija (nors šis žodis reiš- 
kia ne ką kita kaip įžengimą į žaidimą: in-lusio), tai bent uždara, konvencionali ir 
tam tikra prasme fiktyvi visata. Čia žaidžiama ne išplėtojant veiklą ir ne atsiduo- 
dant lemčiai įsivaizduotinėje aplinkoje, o pačiam tampant iliuzine figūra ir ati- 
tinkamai elgiantis. Šitaip susiduriama su įvairiomis manifestacijomis, kurių pa- 
grindinis bruožas tas, jog subjektas vaidina tikįs arba norįs, kad kiti tikėtų, jog jis 
yra kas nors kitas. Jis užmiršta, užmaskuoja arba laikinai atmeta savo asmenybę 
ir simuliuoja kitą“?2. O ilinx, „paskutinė kategorija, apima tuos žaidimus, kurie 
remiasi svaigulio siekiu - jie patrauklūs tuo, kad akimirką suardo percepcijos 
stabilumą ir į skaidrią sąmonę įlieja goslios panikos. Čia visada pasiduodama 
transui artimai apsvaigimo būsenai, kuri su šaltu pranašumu neigia realybę“ “. 

Šias keturias kategorijas traktuojant kaip teksto žaidimus reikia permąstyti. 
Tai gana paprasta, nes žaidimai visada išreiškia nuostatas, kurios pasireiškia ne 
sustingusiomis formomis, 0 įgyja savitumo tik per sąveikos santykius. Pats Cail- 
lois atkreipia dėmesį į šį atitikimą tarp žaidimo ir nuostatos: 


Prisiminkime, kad yra keturios tokios skirtingos nuostatos: garbės troškimas sie- 
kiant laimėti varžybas su taisyklėmis (agon) vien savo nuopelnu, valios išjungimas 
neramiai ir pasyviai laukiant lemties žodžio (alea), polinkis įsijausti į svetimą asme- 
nybę (mimikrija) ir galiausiai svaigulio siekis (ilinx). Agone žaidėjas pasikliauja tik 
savimi ir sutelkia visas savo jėgas; alea atveju jis pasikliauja viskuo, tik ne savimi, 
atsiduodamas sau nepavaldžioms galioms; mimikrijoje jis įsivaizduoja esąs kitas ir 
išranda fiktyvų pasaulį; ilinx atveju jis patenkina troškimą bent laikinai panaikinti 
savo kūno stabilumą ir pusiausvyrą, pabėgti nuo savo percepcijos tironijos ir išpro- 
vokuoti sąmonės nuslydimą.?? 


Šios nuostatos įkūnija antropologines dispozicijas, kurios visuose skirtinguose 
žaidimuose inscenizuojamos kaip prototipai. Atitinkami žaidimai išskleidžia sa- 
vo įvairias ypatybes, kai įveiksminami jie įgalina tam tikrą vidinės patirties for- 
mą, išlaisvintą iš sąmonės suvaržymų. Todėl žaidimai yra smagūs - jie sutrauko 
visus kasdienių pragmatinių poreikių saitus, kurie šiaip kontroliuoja mūsų nuo- 
statas. Taigi žaismas inscenizuoja antropologines dispozicijas, kurių niekada ne- 
įmanoma visiškai atidengti, bet jos gali įgyti esatį per savo įvairius aspektus; tekstas 
inscenizuoja pačius žaidimus, kurie turi žaisti tarpusavyje, kad neleistų tekstui — 
ribotam iš prigimties - sužaisti žaismo pabaigos. 

31 Ten pat, p. 24. 

32 Ten pat, p. 27-28. 

33 Ten pat, p. 32. 

3 Ten pat, p. 53. Pagrindines žaismo nuostatas daug smulkiau aiškina Owenas Aldis 
knygoje Play Fighting (New York, 1975). Žr. t. p. Heinrich Kutzner. Erfahrung und Begriff des 
Spielės. Versuch, den Menschen als spielendes Wesen zu denken (disertacija). Berlin, 1973. Išsa- 


miau tai aiškina Gustavas Bally knygoje Vor Spielraum der Freiheit. Die Bedėutung des Spiels 
bei Tier und Mensch (Basel, 1966). 

Dabar atskirai pažvelgsime į kiekvieną teksto žaidimą, per kurį skirtingai struk- 
tūruojama laisvo ir instrumentinio žaismo priešpriešinė tėkmė. Šios struktūros 
poveikis kyla iš pamatinio žaismo komponentų, o pats žaismas yra fiktyvumo ir 
įsivaizdavimo prasismelkimo vienas į kitą padarinys. 

Agonas, be abejo, yra vienas iš pamatinių žaidimų, nors jis ir nėra visko pra- 
džia ir pabaiga, kaip aiškina Huizinga, o kartais ir Bloomas?*. Žaismo priešprieši- 
nė tėkmė pasireiškia kaip ginčas ar netgi nesantaika, per kurią referencinės reali- 
jos sudėstomos antagonistiškai, o vidinės tekstinės pozicijos — antiteziškai, todėl 
teksto pasaulis susikerta su skaitytojo lūkesčiais. Agonas daro dvigubą poveikį: 
jis konsoliduoja į pozicijas priešingas normas, vertybes, jausmus, mintis, nuomo- 
nes ir t. t. ir, antra vertus, inicijuoja įveikimą to, kas per priešpriešą būna sustingę 
į pozicijas. Tad agonas apima ir konsolidaciją ir pakirtimą to, kas konsoliduota. 
Todėl ginčas bei nesantaika gali paskatinti denotaciją žaisti prieš įfigūrinimą per- 
skeltame signifikante ir mėgdžiojimo komponentą prieš simbolizavimo komponen- 
tą schemoje. Bet būtent šioje vietoje tampa aišku, kad ag0no ginčas ir nesantaika 
kas glūdi už ginčo ir nesantaikos, reikia patikrinti denotacijos ir įfigūrinimo bei 
mėgdžiojimo ir simbolizavimo žaisminės sąveikos veiksmingumą. Agoną reikia 
žaisti iki rezultato, kuris įveiktų konfrontacijos eigoje konkretizuotus antagoniz- 
mus. Jeigu sprendimas pateikiamas pačiame tekste, pastarasis dažniausiai pasi- 
daro trivialus, parodydamas, kad ag0nas panaudotas pateisinti išankstinei intencijai, 
užuot išžaidus visas antagonistiškai sudėstytų pozicijų implikacijas. Kuo labiau 
ginčas virsta į nesantaiką, tuo priešininkai sunkiau sutaikomi, tad galiausiai svarbu 
ne tiek laimėti ar pralaimėti, kiek įvaizdyti patį plyšį. 

Alea tekste, žinoma, nėra azartinis žaidimas įprasta prasme, nors tai vis dėlto 
būtinas žaidimas, nes neišvengiamai ribotą tekstą jis padaro nenuspėjamą. Tai 
atsitinka jau vien todėl, kad kiekvienas žaidimas prasideda ėjimu, kurio visų pa- 
darinių negalima numatyti. O kadangi kiekvienas žaidimas turi plėtotis, „žaismo 
dinamikoje glūdi pamatinis "staigmenos", nuotykio' ir 'dingtelėjimo' elementas“. 
Laisvas žaismas nugali instrumentinį, bet kad ir kaip drastiškai pirmasis atmeta 
antrąjį, instrumentinis žaismas dar vis tiek bus būtinas kontrastas ruošiantis neti- 
kėtumui, kai ima žlugti pragmatiškai orientuoti judesiai. Užuot sutelkusi refe- 
rencines realijas į antagonistiškai išdėstytas pozicijas, a/lea pralaužia semantinius 
sąsajų tinklus, sudarytus referencinių pasaulių ir kitų tekstų atsikartojimo. Šiuo 
atžvilgiu alea žaidžia prieš agoną, kurio antitezinis sudėstymas mažina atsitik- 
tinumo elementą, o alea viską tekste sutrupina į nenuspėjamą savo semantikos 
struktūravimą. Agonas siekia įveikti skirtumą, kylantį iš antagonistiškai sudėsty- 


35 Žr. Harold Bloom. Agon. New York, 1982. P. 16-51. 
* F. J. J. Buytendijk. Wesen und Sinn des Spiels. Das Spielen dės Menšchen und der Tiere als 
Erscheinungsform der Lebenstriebe. Berlin, 1933. P. 114. 

tų pozicijų, o alea siekia suintensyvinti jį ir padaro neįveikiama nesantaika, 0 visą 
žaismą paverčia grynu atsitiktinumu. 

Intertekstualumui tai ypač reikšminga. Alea, žinoma, ne vienintelis interteks- 
tualumo žaidimas, bet be atsitiktinumo generatoriaus negalėtų būti gausios kom- 
binacijų įvairovės, būdingos tekstų įpynimui. Visas nutrūkusias koreliacijas ri- 
kiuodama laisva semantine eile, alea išskleidžia šią įvairovę tokiais būdais, kurie 
intertekstualumą padaro beveik neribota semantine diseminacija. 

Šiame kontekste verta paminėti Eigeno ir Winkler pastebėjimą evoliucijos žai- 
dimo aprašyme: „Meno kūrinyje atsisakoma griežtos, optimaliu funkcionalumu 
grindžiamos evoliucijos koncepcijos. Ryškiau reiškiasi žaismingas atsitiktinumo 
pobūdis [...] Bet kaip kad evoliucija yra atsitiktinumo ir būtinybės padarinys, 
taip ir meno kūrimas pavaldus griežtiems protinio vertinimo kriterijams, arba, 
kaip sako Theodoras W. Adorno: "Ten, kur menas vien tik žaidžia, iš išraiškos 
nieko nebelieka'“??. Nes tada viskas, taip sakant, nužaidžiama, nors ir turi būti 
tam tikros išankstinės duotybės, kurių pašalinimas yra būtina atsitiktinumo žai- 
dimo sąlyga. 

Agonas gyvuoja įveikdamas skirtumą, alea jį suabsoliutina, o mimikrija siekia 
veikti taip, kad skirtumas išnyktų. Bet kadangi tai, ką reikia pašalinti, būtent ir 
sudaro mimikriją, šis procesas tampa žaidimu - visų pirma metamorfozės, bet 
taip pat ir iliuzijos žaidimu. Tekste tai reiškia, kad perskelto signifikanto denota- 
cinė funkcija padaroma tokia pat stipri kaip ir schemos imitacinis komponentas. 
Taigi šiame žaidime dominuoja denotacija ir imitacija, nors jos niekada negali 
sumenkėti iki gryno kopijavimo, nes ir perskeltas signifikantas, ir schemos pakrei- 
pimo žaidimas veikia su „tarsi“ išlyga. Kadangi šios išlygos negalima pašalinti, 
mimikrijos žaismas arba skirtumo užmiršimas yra tik iliuzijos subtilumas. 

Tas pats galioja ir tada, kai iliuzija išsklaidoma. Tikrovės mėgdžiojimas su- 
bliūkšta, ir tekstas atskleidžia, kuo jis negali būti - tikrove, - nors šią mėgdžiotą 
tikrovę jis atveria stebėjimui. Jeigu išsisklaidžius iliuzijai pasidaro permatoma 
tai, kuo ji pretendavo būti, tariamai panaikintas skirtumas vėl įsitvirtina ir iliuzi- 
ja kaip apgaulė pakrypsta į iliuziją kaip priemonę užčiuopti tai, kas mėgdžioja- 
ma. Išskyrus šią vieną liekaną, laisvo žaismo komponentą mimikrijoje išstumia 
instrumentinis žaismas. Žaisti galima tik mėgdžiojimą, nes tai, kas mėgdžiojama, 
yra duota ir turi vietą už žaidimo ribų. Todėl mimikrija yra alea priešybė, nes pas- 
taroji tekstą rodo ne kaip apsimestinę tikrovę ir ne kaip veidrodinį ko nors duoto 
atspindį, o kaip nenuspėjamybės sklaidą. 

Paskutinę kategoriją, ilinx, sunku pritaikyti tekstui Caillois pateikta svaigulio 
prasme, bet ją galima traktuoti kaip pervartos [Subversion] žaidimą, kurio „svai- 
ginantis“ elementas pasireiškia visų tekste sukauptų pozicijų karnavalizacija. Savo 


* Manfred Eigen ir Ruthild Winkler. Das Spiel. Naturgesetze steuern den Zufall. Mūnchen, 
1985. P. 343. 

žaidimų studijoje Buytendijkas sako, kad „Svaigulys iš esmės yra būties panaiki- 
nimas, savęs praradimas ir savęs išsižadėjimas, bet ne kaip sapne, o siekiant pa- 
tirti save egzistencijoje, neapribotoje asmens““š. Ilinx aiškiai linkęs į anarchiją, 
kuri ne tik išlaisvina užgniaužtus dalykus, bet ir reintegruoja tai, kas buvo at- 
mesta. Šitaip jis leidžia nesačiai Žaisti prieš esatį, ir viskame, kas esama, atveria 
skirtumą, kuris viską, kas atmesta, skatina pretenzijomis reprezentuoti kautis su 
tuo, kas atmetė. Viskas, kas esama, tarsi atsispindi atvirkščiai. Todėl ilinx galima 
laikyti žaidimu, kuriame laisvas žaismas išsiplečia labiausiai. Bet, nors ir kaip 
stengdamasis prasiveržti už to, kas yra, laisvas žaismas lieka susaistytas su tuo, 
ką pranoksta, nes jis niekada negali visai nuslopinti instrumentinio žaismo gilu- 
minių srovių bei obertonų. Kaip tik todėl :linx išlieka žaidimas, nes kitaip jis pa- 
šalintų save arba niekaip negalėtų įgyti formos. 

Šie skirtingi žaidimai tekste retai pasirodo atskirai - paprastai jie jungiasi, ir 
jų atitinkamas kombinacijas galima laikyti teksto žaidimu. Štai literatūroje ag0- 
nas, alea, mimikrija ir ilinx yra ne žaidimai, o konstitutyvūs žaidimo elementai. 
Agonas įtraukiamas žaisti, kai vyrauja konfliktai, a/lea —- kai būtina varomoji jėga 
būna atsitiktinumas, mimikrija - kai į pirmą vietą iškyla mėgdžiojimas ir apgaulė, 
o ilinx - kai žaidimus reikia apgręžti arba perversti. Tekstus netgi galima vertinti 
pagal tai, kurios konkrėčios žaidimo formos dėl sąveikos sustiprinamos arba susilp- 
ninamos. Dažniausiai mažai tikėtina, kad kuris nors žaidimas visiškai nepatektų 
į teksto žaismo konstitavimą, tik būna skirtingi pusiausvyros ir dominavimo lygiai. 

Žaidimų kombinavimą nemažai lemia ir tai, kad kiekvienas jų turi kitų Žžaidi- 
mų elementų. Pavyzdžiui, agonas negali egzistuoti be atsitiktinumo, apgaulės ar- 
ba pervartos. Konkretų individualumą kiekvienam tipui suteikia vieno lemiamo 
faktoriaus dominavimas. Visai gali būti, kad teksto žaidimas yra vienintelė susi- 
liejančių žaidimų paradigma. 

Ką tai reiškia, geriausia iliustruoti konkrečiomis kombinacijomis. Jeigu teks- 
tas sujungia agoną ir ilinx (kurie gali žaisti drauge ir vienas prieš kitą), kombina- 
cijų skalėje galimi tokie rezultatai. I/i1x dominuojant, normų, vertybių, jausmų ir 
visa ko kito, įtraukto į teksto repertuarą, konfliktas pasidarys iliuzinis, todėl prie- 
šiškos pozicijos atrodys kaip paliktas praeities pasaulis. Dominuojant agonui, ilinx 
paskatins diferencijuoti antagonistiškai sudėstytas normas, vertybes ir kitką, kas 
alea kombinuojama su mimikrija ir dominuoja alea, bus tai išsklaidomos iliuzijos, 
tai nutraukiamas įvykių tęstinumas; tariamas teksto ir pasaulio tapatumas atro- 
dys kaip pastarojo atspindys arba kaip pirmojo praktikuojama apgaulė. Jeigu 
dominuos mimikrija, gausės persimainymo ir persirengimo variacijų. Būtų gali- 
ma be galo egzemplifikuoti galimas teksto žaidimo kombinacijas, kurios visos 
teikia gaires, kaip ir kokiam tikslui žaistinas kiekvienas teksto žaidimas. 


> Buvtendijk, p. 78. 

Be to, žaidimų kombinacija gali būti žaidžiama prieš įsišaknijusius lūkesčius. 
Agonas ir alea yra tokie tipai, kurie labiausiai susieti su laimėjimo arba pralaimė- 
jimo alternatyva. Nuo Viduramžių iki XVIII a. pabaigos agonas buvo ne tik Žžais- 
mo strategija, bet su daugybe dvikovų, turnyrų, varžybų ir kitų priešpriešos rūšių 
jis tapo savarankiška tema ir sudarė pamatinę naratyvo struktūrą. Dėmesys čia 
dažniau būdavo sutelktas į laimėjimą, o ne į pralaimėjimą. Ir būtent šis lūkestis 
padeda, tarkim, postmodernistinei literatūrai Žaisti agoną akcentuojant pralaimė- 
jimą ar bent nuolatinį rezultato atidėliojimą. Alea, užuot tematizavusi agoną, an- 
tagonistinio žaidimo galimybes išplečia taip smarkiai, kad visos Vakarų kultūros 
tradicijos išbarstomos į nenuspėjamą konfliktų sūkurį. Bet šitaip agonas savo ruožtu 
išryškina kontingenciją kaip konstitutyvią alea sąlygą. Jeigu alea žaidžia agoną, 
kad pralaimėtų, o agonas žaidžia alea, kad pabrėžtų kontingenciją, iš to kylantį 
žaidimą, dažnai žaidžiamą postmodernistinėje literatūroje, nutraukia tik fizinis 
knygos ribotumas. 

Esant tokiam priešpriešiniam Žžaismui, agonas ir alea atsisako savo atitinkamų 
baigmės orientacijų ir darosi panašūs į mimikriją bei ilinx - žaidimus, kurie nėra 
orientuoti į galutinius sprendimus. Mat metamorfozė ir karnavalizacija yra po- 
tencialiai begaliniai. Štai todėl senesnėje literatūroje juokdariui - ilinx lošėjui par 
excellence — visada suteikiamas ribotas eksteritorialumas esamoje visuomenės 
hierarchijoje, kurioje paprastai vyrauja 29010 žaidimas. Tai dar vis tiek sukuria 
pusiausvyrą tarp žaismo begalybės ir baigtinumo - dviejų priešpriešinių tenden- 
cijų, kurias galima traktuoti istoriniu ir sisteminiu požiūriu. 

Istoriškai žiūrint, begalybės laimėjimą prieš baigtinumą galima stebėti tik ri- 
botuose rėmuose; todėl senesnioji literatūra teikė pirmenybę agonui kaip siužeto 
struktūrai. Tačiau kuo labiau žaidimo baigtinumas nustumiamas į periferiją, tuo 
laisviau pasireiškia metamorfozė (mimikrija) ir karnavalizacija (ilinx), kurias anks- 
čiau griežtai varžė kaukės ir vyraujantys ritualai. 

Sistemiškai žiūrint, begalybei laimint prieš baigtinumą, ima atvirai reikštis 
žaismas. O tai galiausiai atskleidžia dar kai ką: „Jeigu būtis arba esmė, arba gry- 
na esatis suprantama kaip tai, kas pagrindžia, sukoncentruoja ir, matyt, užbaigia 
žaismo žaidimą, tai turime pripažinti, kad tokios grindžiamosios sampratos yra 
arbitralios ir klaidingos žaismo prasmės atžvilgiu. Žaismas niekada nesiliauja žaisti, 
ir nėra tokio būties substrato, su kuriuo jis sietinas. Jis yra be pagrindo, nes nesa- 
ma tokios prasmės, kuria galėtume sučiuopti žaismo pabaigą ir svajoti apie tą 
pabaigą gryno būties supratimo požiūriu““?. Tai, kas pasireiškia žaisme, atiduo- 
dama begalinei tąsai ir tampa tuo, su kuo žaidžiama, nes žaismas visada žaidžia 
su tuo, kas žaidžiant pasiekta. Postmodernistiniuose tekstuose toks žaismas atsi- 
veria stebėjimui. 

Žaidimai dėl savo formos neišvengiamai būna riboti — priešingai negu Žais- 


* James S. Hans. The Play of the World. Amherst, 1981. P. 15. 

mas, jie pritaikyti baigtis. Rezultatas užbaigia žaidimą. Teksto žaidimas veikia 
prieš šią tendenciją, nes ribotumas ir begalybė suvedami į tarpusavio santykį. 
Ribotumas būtinas, kad kiekvienam konkrečiam žaidimui suteiktų formą; suvar- 
žymų atpalaidavimas taip pat būtinas, nes žaismas negali būti tapatus tam, į ką 
jis atveda. Todėl teksto žaidimas yra toks, kuriame galima vienodai žaisti ribotu- 
mą ir begalybę. Šio santykio persvėrimas iš pradžių kinta proporcingai pagal 
kombinuojamų žaidimų skaičių, o paskui - pagal tų žaidimų hierarchiją. Jo eiliš- 
kumas klostosi pagal tai, kiek kiekvieno žaidimo dvilypumas išžaidžiamas žaidimų 
susiliejime; t. y. tada, kai tuo pat metu žaidžiamas agonas kaip pralaimėjimas, 
laimėjimas arba lygiosios; alea kaip pagalba, netikėtumas ir paralyžiavimas; mi- 
mikrija kaip apgaulė, mėgdžiojimas ir metamorfozė; ilinx kaip pervarta, chaosas 
ir atsikartojimas to, kas buvo atmesta. Kadangi mums čia rūpi tik įvardyti žaismo 
paradigmas - kurias, be abejo, papildys kitos, - užtenka pasakyti, kad teksto žai- 
dime galimas tam tikras kiekis kombinacijų, įgalinančių ribotumą bei begalybę 
skleistis integruota ir integruojančia eiga. 

Nors tai mozaikinis eiliškumas, teksto žaidimas atsiskiria nuo visų į rezultatą 
orientuotų žaidimų, ypač matematinių, strateginių ir ekonominių, taip pat azar- 
tinių ir meistriškumo žaidimų, kurie visi pritaikyti išeiti už esamų žaismo erdvių. 
Teksto žaidimas priešingai - veikdamas prieš tokį praradimą, visus žaidimus 
įgalina žaisti vienus prieš kitus. Agonas gali priešintis kitiems žaidimams, alea 
gali funkcionuoti kaip strategijos keitimas, mimikrija - demaskuoti žaidimus kaip 
kaukes, o ilinx — žaidimų susiliejimą padaryti nevaldomą. 

Tačiau lygiai taip pat galima Žaisti žaidimus pačiame tekste, kur — visiškai 
priešingai į rezultatą orientuotiems žaidimams - išryškėja potenciali kiekvieno 
žaidimo begalybė. Kai, tarkime, dėdė Tobis „Tristrame Šendyje“ savo boulingo 
vejoje atkartoja Ispanijos įpėdinystės karo kampanijas, jis žaidžia ag0ną kaip mi- 
mikriją: agonas čia yra Žaidimo turinys, o mimikrija - Tobio persimainymas į stra- 
tegą, iš naujo kariaujantį dėl Ispanijos įpėdinystės. O štai Volteris Šendis žaidžia 
agoną prieš tikrovę, kurią jis nori priversti prisitaikyti prie savo filosofijos, tad jo 
kova su tuo, kas nenuspėjama, sudaro sąlygas produkuoti atsitiktinumą ir kon- 
tingenciją. Volterio tipiškai nenuilstamas ag0n0 žaidimas prieš alea ne tik nužai- 
džia visas laimėjimo perspektyvas, bet ir patį Volterį ima žaisti tai, ką jis stengėsi 
pašalinti. Jeigu agonistinę nuostatą užvaldo alea, baigties nenuspėjamumas daro- 
si nuolatinis. Tai reiškia, kad nors ir kokią žaismo formą personažai padarys sa- 
vo žaidimų turiniu, tai, ką jie žaidžia, visada žais juos. Kad ir kaip riboti būtų 
konkretūs Žaidimai, jų žaismo galimybės neišsemiamos, ir ši begalybė išryškina 
žaidėjo ribotumus. Toks tekstas, kuriame žaidimai tampa žaismo objektu, insce- 
nizuoja ribotumo ir begalybės priešpriešą ir parodo, kad šis žaidimas pats nesi- 
baigia - jį užbaigia žaidėjas*?. 

* Plačiau apie tai žr. Wolfgang Iser. Laurence Sternes »Tristram Shandy<. Inszenierte Sub- 
Jetivitūt (UTB, 1474). Mūnchen, 1987. P. 116-150. 

Kadangi teksto žaidimas leidžia laisvai kombinuoti priešpriešinius žaidimus, 
kyla klausimas, ar esama kokių nors reguliatorių, grindžiančių sąveiką. Juk žaismas 
tampa žaidimais įvedus taisykles. Tai taip pat pasakytina apie Eigeno ir Winkler 
aprašytą evoliucijos žaidimą, kuris aiškiai turi reguliacinio lankstumo, žaidimų 
teorijoje apibūdinamo kaip konservatyvios ir disipacinės [dissipative] taisyklės*!. 
„Konservatyvios taisyklės užšaldo atsitiktinumą ir nuolat kuria formas bei mo- 
delius. Dinamiškos tvarkos būsenos kyla iš laikinio fizinių ir cheminių procesų 
sinchronizavimo su nuolatine energijos disipacija. Gyvenimo tvarka remiasi ir 
'konservatyviu',ir 'disipaciniu" principu.“*2 Teksto žaidimas skiriasi nuo šios kaitos 
tiesiog todėl, kad jis nėra homeostatinis - jam nesvarbu nei organizmo konserva- 
vimas, nei evoliucija filogenetine prasme. Tačiau koncentracija ir disipacija turi 
reguliacinį vaidmenį konkrečiuose žaidimuose - kaip matome iš kraštutinumų, 
agono ir ilinx, kombinavimo, - bet pats teksto žaidimas nesiekia pusiausvyros. 
Agoną reguliuoja konservatyvios taisyklės: pradinė pozicijų pusiausvyra suar- 
doma, tad reikia įgyti naują pusiausvyrą; ilinx imasi visko, kas esama, ir Žeria į 
disipaciją. Teksto Žaidimas tik retais atvejais - dažniausiai didaktinėje literatūro- 
je — skleidžiasi kaip konservatyvių ir disipacinių taisyklių sklaida, nes šiaip jis 
turi tendenciją išcentruoti tai, kas ima konsoliduotis*“. 


*1 Žr. Eigen ir Winkler, p. 87-121. Tokios „modelinės funkcijos“ įvertinimą žr.: Gerd 
Klaus Kaltenbrunner. „Vorwort“ // Im Anfang war das Spiel. Sud. Gerd Klaus Kaltenbrunner. 
Mūnchen, 1987. P. 13. 

* Eigen ir Winkler, p. 87. Apie perskyras tarp žaismo strategijų ir taisyklių, kurios nega- 
li būti išvedamos iš jų, žr. Ewald Burger. Einfiihrung in die Theorie der Spiele. Berlin, 1966. 

5 Todėl Caillois savo įvestą ludus ir paidia priešpriešą apibūdina ne kaip „žaismo kate- 
gorijas, o žaismo būdus. Jie įeina į kasdienį gyvenimą su savo nekintamais kontrastais, sim- 
fonijai priešpriešindami kakofoniją ir mokslingam perspektyvos dėsnių taikymui - terlionę. 
Ši tvari priešprieša vis atgimsta iš naujo“ (p. 63). Todėl jis šiuos žaismo būdus priskiria 
konkretiems žaidimams, parodydamas, kaip jie turi būti žaidžiami. Ludus „drausmina ir 
turtina. Jis teikia progą lavinti ir paprastai baigiasi įgyjant į tam tikrą tikslą nukreiptą įgūdį, 
pelnant konkretų meistriškumą, įvaldant kokį nors aparatą arba randant patenkinamą tiks- 
liai apribotų problemų sprendimą“ (p. 39). Paidia yra nežabota, visiškai užvaldanti žaismo 
aistra, stipriausiai pasireiškianti mimikrijoje ir ilinx, bet kad žaidimai įgytų savo konkretų 
geštaltą, ją reikia pajungti didėjančiai ludus kontrolei. Todėl reguliacinis elementas yra pa- 
grįstas ne homeostaze, kaip gamtos procesų žaisme, o žaidimų tobulinimu siekiant pavaiz- 
duoti, ką jie turi išreikšti. Apie reguliavimą žr. t. p. Ingeborg Heidemann. Der Begriff des 
Spieles und das ūsthetische Weltbild in der Philosophie der Gegenwart. Berlin, 1968. P. 64-65. 

Kaip teigiama „seniausioje žaismo teorijoje“ (Arno Borst. Barbaren, Ketzer und Artisten. 
Welten des Mittelalters. Mūnchen, 1988. P. 461), „knygoje apie ritmimachiją [Rithmimachie), 
apie 1130 m.“, šiems žaidimams būdingas sudėtingas, bet tikslus reguliavimas. „Reikia [...] 
įvesti skaičių harmoniją — jeigu galima, su pagrobtomis priešininko vertėmis, nors pastara- 
sis, žinoma, gali įsikišti. Tačiau jis pasielgtų protingiau, jeigu pats kuo greičiau sudarytų 
trigarsį ir šitaip patenkintų partnerį“ (p. 460). Tas pats autorius knygoje Das Mittelalterliche 
Zahlenkampfspiel (Supplemente zu den Sitzunęsberichten der Heidelberger Akademie der Wis- 
senschaften, Philosophisch-historische Klasse 5) (Heidelberg, 1986) ypač smulkiai aiškina griež- 
tas matematines taisykles, reguliuojančias šiuos skaičių žaidimus. O štai šachmatai, kaip 

Nors ir kaip skiriasi teksto žaidimas nuo gamtinės evoliucijos žaidimo, jie pa- 
našūs savo giluminiu tvarkingumu. Šis kyla ne iš kokių nors norminių direkty- 
vų, egzistuojančių nepriklausomai nuo žaidimo arba nustatytų iš anksto, o veikiau 
skleidžiasi iš paties žaidimo ir kartu struktūruoja jį. Evoliucijai būdingas dėsnin- 
gumo ir atsitiktinumo žaidimas, o žmonių žaidimų dariniai įvairesni - jau vien 
todėl, kad yra tiek daug įvairių būdų struktūruoti laiką**. Kadangi tarp žaidimų 
esama didelių kategorinių skirtumų ir jų taisyklingumas plėtojasi pagal konkrečią 
žaidimą reguliuojančią intenciją, teksto žaidimas kaip priešpriešinių žaidimų kom- 
binacija reiškiasi toliau skirstantis konservatyvioms ir disipacinėms taisyklėms. 

Koncentraciją ir disipaciją grindžiantis principas teksto žaidime plėtojasi per 
reguliacines ir aleatorines taisykles. Reguliacinė taisyklė randasi iš to, kad agonas, 
alea, mimikrija ir ilinx savo atitinkamas formas įgyja konstitutyviomis sąlygomis. 
Tokios pamatinės sąlygos nulemia mastą, kokiu galima žaisti kiekvieną konkre- 
tų Žaidimą. Tai apima ir tuos atvejus, kai žaidimai žaidžia vieni su kitais arba 
vieni prieš kitus, nes jų konkretūs modeliai išlieka, nepaisydami inversijų, pati- 
riamų susiduriant tarpusavyje. 

Reguliacinė taisyklė iš esmės nurodo, kas aptiktina kiekviename konkrečia- 
me žaidime, o aleatorinė taisyklė išskleidžia žaidimą išlaisvindama vidines žaismo 
galimybes. Kadangi tai vis dėlto taisyklė, ji nustato, kad ne viskas galima - bent 
jau todėl, kad ji iš anksto struktūruoja tai, kas galima. Ji varžo ne tiek žaidimų 
formą, kurią lemia reguliacinės taisyklės, kiek žaidimų susiliejimą, sukoncentruotus 
referencinius pasaulius ir tekste atsikartojančias paveldėtas schemas bei konven- 
cijas. Kiekvieno žaidimo kiekvieną ėjimą - netgi tuos, kurie vienus žaidimus nu- 
kreipia prieš kitus, - valdo poreikis ką nors pasiekti, tad žaismo galimybės neiš- 
vengiamai siaurėja. Žaismo judesiais stengiamasi užblokuoti priešininko inten- 
cijas ir šitaip atverti naujas galimybes savo žaismui. Jie tuo vieksmingesni, kuo 
mažiau sutelkti vien į blokavimą, nors atsakomasis ėjimas išsiskleidžia iš to, ką 
siekiama užblokuoti. Priešpriešinis žaismas nuolat sudaro naujas galimybes, ku- 
rios nėra arbitralios, nes ėjimo blokavimas sąlygoja išskleistiną galimybę. Šiame 
taške žaismo variacijos pasidaro aleatorinės. Prieš tai, ką reikia įveikti, žaidžia- 
mos vis naujos galimybės, kurių negalima ekstrapoliuoti ir juolab kildinti iš to, 
kam jos priešinasi, nors vis dėlto tai jas sąlygoja. Taigi aleatorinė taisyklė struktū- 
ruoja žaidimo variacijas. Žaismo generuojamos galimybės yra nenuspėjamos, ta- 


giminingas žaidimas, yra kur kas laisvesni, tad Viduramžių pabaigoje jų taisyklės buvo 
traktuojamos vis įvairiau. Borstas linkęs manyti, kad šis didėjančio lankstumo procesas per- 
sikėlė net ir į karybą. Todėl konservatyvių ir disipacinių taisyklių santykį galima laikyti 
istorinės evoliucijos objektu. Disipacinė - arba aleatorinė - taisyklė darosi vis svarbesnė ir 
taisyklių tarpusavio žaismui, ir žaismo taisyklėms. 

*! Žr. Eric Berne. Games People Play. New York, 1983. P. 16-20, ypač 16, ir Adolf Port- 
mann. „Das Spiel als gestaltete Zeit“ “ Im Anfang war das Spiel. Sud. Gerd Klaus Kaltenbrun- 
ner. Mūnchen, 1987. P. 54-55, 68. Jie pradeda nuo skirtingų prielaidų, bet prieina prie tų 
pačių išvadų. 

čiau nėra bet kokios, nes ribojamos to, ką leidžia kiekvieno žaidimo taisyklės, ir 
susietos su tuo, ką reikia aplošti. 

Tai būdinga visiems mūsų iki šiol aptartiems teksto žaidimo lygiams. Pama- 
tinis judėjimas pirmyn atgal yra aleatorinis, laisvam Žaismui nusigręžiant nuo to, 
ką ketina pasiekti instrumentinis žaismas, - tad aleatorinė taisyklė įkūnija nuola- 
tinį ištakos [Grund, origin] atidėliojimą, netgi paliekant atvirą klausimą, ar ištaka 
kada nors prarasta. Žemėlapio ir teritorijos žaidimą, produkuojamą perskelto sig- 
nifikanto, taip pat valdo aleatorika, atrišanti signifikanto implikacijas, kad jos 
kurtų vis naujas įsivaizduojamas teritorijas kaip signifikatus. Analogiškai sche- 
mos pakreipimo žaidimas mėgdžiojimą paverčia priemone pasisavinti, išskleis- 
damas to, kas neprieinama, pritaikymą kaip asimiliaciją. 

Galų gale teksto žaidimas agoną, alea, mimikriją ir ilinx paverčia vaidmenimis, 
kurie, kaip ir visi vaidmenys, pasižymi neišvengiamu dvilypumu. Nes vaidme- 
nys visada įkūnija ką nors, ką jais reikia pasiekti. Bet kartu jie negali visiškai 
kontroliuoti savo siekiamų tikslų. Todėl vaidmenys turi atšešėlius, kurių nebega- 
li apimti jų ketinimo išsipildymas. Šie aliuziniai atšešėliai teksto žaidime gali pa- 
virsti galimybėmis, žaidžiančiomis prieš pačius vaidmenis. Tada aleatorika šias 
užgožtas galimybes organizuoja taip, kad ag0nas žaidžia laimėjimo ir pralaimė- 
jimo nevaldomumą; alea - atsitiktinius sprendimus, pratrūkstančius galimų al- 
ternatyvų sūkurių; mimikrija —- siekiamos metamorfozės skaidrumą; o ilinx - per- 
vartą grindžiančias intencijas. Šiuo atžvilgiu aleatorinė taisyklė varijuoja tai, ko 
nebegali suvaldyti atitinkamos reguliacinės taisyklės, teksto žaidime tvarkančios 
paskirus vaidmenis. Tačiau ji tebėra priklausoma nuo savo išankstinių punktų ir 
iš tiesų negali jų pakirsti, nes šitaip ji pašalintų save - juk jos funkcija yra iš anks- 
to struktūruoti tai, ko negali įvaldyti reguliacinė taisyklė. 

Todėl neatsitiktinai aleatorinė taisyklė tokia ryški meno kūrinyje. Nevaldo- 
mus žaidimo formų atšešėlius paskatindama išsiplėtoti į paeiliui susiklostančias 
jo variacijas, ji sudaro sąlygą patirti, kas meno kūrinį daro unikalų - unikalų ta 
prasme, kuriai grėsmę kelia vaizdavimui būdingas reprezentatyvumas. Tačiau 
tai, kas unikalu, negali būti reprezentatyvu, ir šį nereprezentatyvumą gali iškelti 
į paviršių tik aleatorika. Reprezentatyvumui reikia tam tikro lygio apibendrini- 
mo, kurį tekste pateikia reguliacinė taisyklė; o unikalumas, esmingas kiekvienam 
literatūriniam vaizdavimui, pretenduojančiam į meno statusą, gali būti iškeltas 
tik su aleatorine taisykle. Bet menas turi taip pat būti reprezentatyvus, ir jeigu 
unikalumas kiekvienam kūriniui suteikia ypatingą žavesį, tai todėl, kad jo indi- 
vidualumas gyvai parodo, kaip suvokti aprėpiančias bendrybes. Taigi abipusis 
savitumo ir reprezentatyvumo persismelkimas įgyja pavidalą per reguliacinių ir 
aleatorinių taisyklių sąveiką. Tik iškeldamos į dienos šviesą tai, ko nebegalima 
suvaldyti reguliacine taisykle, ir išskleisdamos tai su visa įvairove, aprėpiančios 
bendrybės gali pasireikšti persimainant savitumams. 

Kol žaidimus reikia įveiksminti ir žaisti vieną į kitą, aleatorinė taisyklė pade- 

da atskleisti teksto žaidime glūdinčias savitas variacijas. Bet žaidimai gali ir pa- 
tys prisidėti prie aleatorikos sklaidos. Kai tai įvyksta, žaismingai susiduria tam 
tikro žaidimo formos. Paskiri žaidimai dar vis įžvelgiami, bet dabar varžybos, 
nenuspėjamumas, kaukė ir pervarta skatina netikėtus posūkius ir yra skirti tam, 
kad patys ir tai, kas juose iškeliama, kurtų staigmenas. Jų reguliacinės struktūros 
atmetamos, nors jos vis dar sudaro foną, kuriame išryškėja besiplėtojančio teksto 
žaidimo audringumas. Iš dar vis įžvelgiamų žaidimų formų teksto žaidimas įgy- 
ja tikslumo. Hermetiniai tekstai demonstruoja šitokį audringą dinamizmą, kuris 
žavus tuo, kad traukia atrasti tokį žaidimą reguliuojančias „taisykles“. Kuo dau- 
giau jų atrandama, tuo įvairesnis žaismas, nes ieškant aleatorikos jis vis perkelia 
savo ribas. 

Iš tiesų visai įmanoma, kad į aleatorikos žaidimą būtų įtrauktas schemos ir 
perskelto signifikanto pakreipimo žaidimas. Pavyzdžiui, Becketto personažuose 
schemos imitacinis komponentas taip susitraukia, kad jie beveik nebesuvokiami 
kaip Žmonės. Ir jeigu šį blėsimą palaikytume tuo, ką reikia simboliškai pasisavin- 
ti, nebebūtų jokio imitacinio komponento, kuris įpavidalintų tai, kas įsivaizduo- 
tina. Taigi aleatorikai pajungtas pakreipimo žaidimas sukuria mįslę su neperma- 
nomumo žyme. Lūkesčių stabilizuotas mėgdžiojimo ir simbolizavimo santykis 
čia sulaikomas, ir, užuot aleatoriškai žaidus pakreipimo žaidimą, imitacinis kom- 
ponentas sąlygoja pasinaikinimą, o simbolizavimo komponentas anuliuoja visas 
pasiūlytas idėjas. Šiuo priešpriešiniu žaismu schemos komponentai pačią aleato- 
riką išskleidžia į žaidimą. 

Kažkas panašaus atsitinka signifikantui „Finegano šermenyse“. Signifikantų 
užterštumas iš jų visų atima konvencijų reguliuojamus įvardijimus, todėl tokie 
užteršti signifikantai, kaip „žemėlapis“, nurodo „teritoriją“, kuri niekada nesusi- 
konsoliduoja. Vienas iš padarinių yra tai, kad bet koks transcendentinis signifi- 
katas ir signifikantų tarpusavio skaitymas pasirodo kaip archajiškos semiotikos 
apraiškos. Čia aleatorika išžaidžia suvokiamumo ribas. 

Aleatorika taip pat gali tapti teksto žaidimu todėl, kad ji yra taisyklė be kodo. 
Kadangi jos veikas reikia atrasti, žaidimas susijęs su giluminės struktūros aptiki- 
mu. Šiame ieškojime atramos taškus teikia agonistiniai, nenuspėjami, iliuziniai ir 
karnavalizuojantys komponentai, iš anksto struktūruojantys aleatorikos žaidimą, 
kuris atleidžiamas nuo šiaip galiojančios funkcijos organizuoti teksto žaidimą 
kaip įvairių žaidimų kombinaciją. Toks aleatorikos žaidimas atrodo skirtas aktu- 
alizuoti galimybių pilnatvę, nors ji visa niekada nepasirodo. Galimybės įžvelgia- 
mą pavidalą įgyja ir tuo, ką paaukoja. Žaidžiant praradimus prieš tai, kas esama, 
suformuojama aleatorikos varomoji jėga, kuri, sukonkretindama tai, kas atmesta, 
sukuria naujus praradimus, palaikančius žaidimą. Tai, kas prarasta, pažymima 
esamos galimybės bruožais, o pastaroji lieka kaip pėdsakas vėliau pasireiškian- 
čiose galimybėse. Dvi idėjos niekada nesireiškia tuo pat metu - viena kitą visuo- 
met išstumia, kai modifikuojamas turinys. Šio permainymo varomoji jėga yra 

aleatorika, bet galimybių mastas laikytinas ne iš anksto duota pilnatve, o nuolat 
besiformuojančia sankaupa. Aleatorikos žaidimas struktūruoja šią begalybę. 

Įvairiuose mūsų aptartuose žaismo lygmenyse santykių įvairovė rodo, kad 
fiktyvumas ir įsivaizdavimas ne tik konstituoja žaismą, bet kartu yra pamatiniai 
jo komponentai. Ši žaisminė sąveika įgyja tam tikrą pusiausvyrą laisvo ir instru- 
mentinio žaismo priešpriešinėje tėkmėje, nes, fiktyvumui peržengiant ribas, lais- 
vas Žaismas sujungiamas su tuo, kas pranokta, kaip kad įsivaizdavimo 
grąžinamasis judesys instrumentinį Žaismą susieja su gilumine motyvacija, anu- 
liuojančia tai, kas pranokta. Pamatinis žaismo judėjimas teksto žaidimuose įgyja 
skirtingus pavidalus, arba konkretūs teksto žaidimai kyla iš vyraujančių laisvo 
bei instrumentinio žaismo asimetrijų. Agone laisvas žaismas apsiriboja konflikto 
sklaida - jis įsteigia priešpriešą. Mimikrijoje jis siekia iliuzinio panašumo ir pade- 
da užtušuoti skirtumą. Alea laisvas žaismas visai atpalaiduojamas ir padeda pa- 
naikinti išankstinės intencijas. Ilinx laisvas žaismas yra nuolatinis ardymas, pa- 
dedantis įveikti visus suvaržymus. 

Šiuo atžvilgiu teksto žaidimai įkūnija skirtingus fiktyvumo ir įsivaizdavimo 
sąveikos tipus. Agone ir mimikrijoje dominuoja fiktyvumas, pabrėždamas (ag0ne) 
ir maskuodamas (mimikrijoje) savo dubliavimo struktūrą, tad įsivaizdavimo 
grąžinamajai krypčiai tenka veikti suvaržytai. Alea ir ilinx dominuoja įsivaizda- 
vimas, išlaisvindamas savo grąžinamąjį judesį iš suvaržymų (alea) ir duodamas 
jam valią (ilinx), tad fiktyvumo dubliavimo struktūra čia reiškiasi tik kaip nyks- 
tantis pėdsakas. 

Žaisme fiktyvumas ir įsivaizdavimas įgyja idealias apraiškas, nes jie lyg ir 
išsiskleidžia grynu pavidalu, nepriklausomu nuo jų praktinių funkcijų diskurso 
pasauliuose. Bet tai taip pat reiškia, kad žaismas yra vienintelė vieta, kurioje fik- 
tyvumą ir įsivaizdavimą galima atskirti nepostuluojant kokios nors transcenden- 
talinės tokios perskyros pozicijos. Žaismas tai leidžia dėl to, kad jie abu gali skleistis 
tik sąveikaudami, ir dėl to, kad iš šios sąveikos kyla ir pats žaidimo procesas. 
Fiktyvumas ir įsivaizdavimas produkuoja savo pačių aprašymo kontekstą, nes 
jie taip pat neturi pagrindo kaip ir žaismas, per kurį jie pasireiškia. Per žaismą jie 
teikia kontekstą vienas kitam, nes tai, kas neturi pagrindo, gali būti konkretizuo- 
ta tik per kontekstualumą. Be žaismo būtų neįmanoma tinkamai kalbėti apie juos, 
nes jų pagrindo neturėjimą būtų galima kompensuoti tik transcendentaliniu api- 
brėžimu, o tai reikštų išankstinį sprendimą, kas yra fiktyvumas ir įsivaizdavi- 
mas; ontologiškai jų irgi negalima apibrėžti, nes jie keičia viską, kas apibrėžiama. 
Nors fiktyvumas kognityviai valdo įsivaizdavimą, tai darydamas jis išlaisvina 
įsivaizdavimą kaip nepažabojamą jėgą. Jeigu ne šis nežabotumas, žaismo nega- 
lėtų būti, nes žaismas veikia keisdamas viską, kas žaidžiama. 

Vadinasi, tekstas kaip žaismas yra savo paties pozicijų transformavimas. Pa- 
matiniame žaismo judėjime, kai vienas kitą keičia laisvas ir instrumentinis Žais- 
mas, viskas, ką apima jų sąsaja, gali transfomuotis į ką nors kitką. Žodis kaip 

perskeltas signifikantas leksinę reikšmę signalizuoja kaip nesamą, kad suteiktų 
esatį indekso reikšmei, kurios nėra žodyne. Schemoje mėgdžiojimas netenka sa- 
vo prigimties, kad pasidarytų suvokiama tai, kas negali sukonkretinti savęs. Teksto 
žaidimai visas pozicijas palenkia skirtingai persimainyti: ag0nas organizuoja jas 
kaip priešpriešą, alea pažeria jas į nenuspėjamumą, mimikrija dubliuoja jas kaukė- 
mis, o ilinx nuolat paverčia jas kuo nors kitkuo. Ir galiausiai teksto žaidime kon- 
kretūs žaidimai atpalaiduoja vienas kito suvaržymus ir taip atidengia transfor- 
mavimo tendenciją, kad iškiltų į paviršių tai, ką slėpė apibrėžtumas. 

Kadangi to neįmanoma padaryti vienu kirčiu, viską, kas patenka į žaismą, 
reikia įveiksminti daugybe lygių. Tik šitaip galima atverti kaitai apibrėžtumą, 
negalintį atskleisti to, ką paslėpęs. Tokiems permainymams reikia skirtingų Žais- 
mo formų, nes bet kokia aprėpianti atskaitos sistema iš anksto nulemtų, kas turi 
iškilti išžaidžiant apibrėžtumą. Tas pats teleologinio sumažinimo pavojus kyla, 
kai tekstas apribojamas vienu žaidimu. Dėl to žaismas darosi totalus per pamati- 
nę priešpriešinę tėkmę, perskeltą signifikantą, schemos pakreipimo žaidimą, teksto 
žaidimus ir vėlgi žaidimų tarpusavio žaidimą teksto žaidime. Tekstas žaidžia į 
save įtraukto pasaulio transformaciją ir šiam procesui leidžia atsiskleisti kaip fa- 
zių sekai. Tokiame žaidime pozicijos reprezentuojamos tik tiek, kiek jos atiden- 
gia tai, ką atmeta, ir šitaip atspindi apibrėžtumo ribotumus - apibrėžtumo, kuris 
atsiskleidžia kaip pragmatiškai sąlygota būtinybė. Žaidimas paverčia tekstą veid- 
rodiniu pasauliu, kuriame niekas negali išvengti dubliavimo, ir šis pasaulis yra 
savitas, nes jis nenumatomais lūžiais atspindi empirinį pasaulį ir įkūnija atotrūkį 
nuo paties atspindimo pasaulio. Jis „lyg „atveriamas“ mūsų link, atidengiamas 
stebėtojui. Bet jis niekada nepereina į tikrą pasaulį - tai nėra kaip tikras kambarys 
už lango. Negalima „patekti“ į veidrodinį pasaulį, negalima įžengti į jį, jis „ne- 
prieinamas“ - bet galima į jį pažvelgti, jis suteikia mums „vaizdą“ ir yra tarsi 
„langas“, pro kurį galime žiūrėti į vidų?. Jeigu į tą veidrodinį pasaulį gali prasi- 
skverbti tik žvilgsnis, skaitytojas niekada negalės visiškai sužaisti transformavi- 
mo žaidimo - bent jau todėl, kad tai, kas čia įveiksminama, bus sužaista iki galo 
skaitant tekstą. Tik sustabdžius žaidimą įmanoma pasisavinti tai, kas neprisilei- 
džia. Bet tai kartu reiškia, kad skaitytojas, žaisdamas tekstą, neišvangiamai ir 
pats yra žaidžiamas. 


4. Zaisti ir būti žaidžiamam 


Tariant Batesono žodžiais, skaitymas primena „gyvenimą - žaidimą, kurio tiks- 
las yra atrasti taisykles, nusakančias, kurios taisyklės visada kinta ir niekada nė- 
ra atrandamos“'*“. Tai pasakytina ir apie teksto žaismo struktūrą ta prasme, kad jo 


* Eugen Fink. Spiel als Weltsymbol. Stuttgart, 1960. P. 99. 
*6 Bateson, p. 19-20. 

taisyklės nebūna žymėtos ir juolab atskleistos. Bandydamas susisteminti savvbingą 
kalbėjimo aktų taisyklingumą, Searle'as perskiria reguliacines ir konstitutyvias 
taisykles, kurias jis bando apibūdinti šitaip: „Pirmiausia galėtume pasakyti, kad 
reguliacinės taisyklės reguliuoja iš anksto arba nepriklausomai egzistuojančias 
elgesio formas - pavyzdžiui, dauguma etiketo taisyklių reguliuoja asmeninius 
santykius, egzistuojančius nepriklausomai nuo taisvklių. O konstitutvvios tai- 
syklės ne tik reguliuoja, bet ir sukuria arba apibrėžia naujas elgesio formas. Pa- 
vyzdžiui, futbolo arba šachmatų taisyklės ne tik reguliuoja futbolo arba šachma- 
tų žaidimą, bet tarytum sukuria pačią galimybę žaisti tokius žaidimus“*. 

Konstitutyvios taisyklės įgalina tam tikrą kombinacijų mastą ir kartu įveda 
galimo žaismo kodą. Toks kodas teksto žaidime yra tik kaip pėdsakas, nes kon- 
vencijos ir teksto žaidimai kombinavimui primeta tam tikrus suvaržymus nesu- 
kurdami paties teksto žaidimo. Jie tiesiog, liudija, kad ne viskas įmanoma, ir šis 
pasirinkimo suvaržymas nenustato kombinavimo sąlygų ir neparodo, kokių spren- 
dimų imtis. Kadangi šios taisyklės apriboja teksto žaidimą, bet nesukuria jo, jos 
yra reguliacinės, 0 ne norminės. Jos tik teikia postūmį aleatorikai, o aleatorinė 
taisyklė skiriasi nuo reguliacinės tuo, kad neturi savo kodo. Skaitant tai reiškia, 
kad - būtent kaip sako Batesonas — aleatorinę taisyklę reikia atrasti, ir ji nuolat 
kinta. Bet tik žaisdamas tekstą pagal aleatorinę taisyklę (ir kartu stengdamasis ją 
atrasti), skaitytojas gali deramai dalyvauti teksto žaidime. Kadangi nėra išanks- 
tinių aleatorinės taisyklės gairių, visavertiškai dalyvauti neįmanoma, ir skaityto- 
jas lieka ant neprieinamumo, kurį Finkas vadina žaidimo „veidrodiniu pasau- 
liu“, slenksčio. Jis neprieinamas, nes yra tik įsivaizduotinė scena, kuriai norisi 
suteikti realumą, nes ją galima stebėti. Taigi teksto žaidimo aleatorinis elementas 
apima paties skaitytojo nusiteikimą [Disposition], tampanti kodu, kuris reguliuo- 
ja aleatorinę taisyklę. Kitame kontekste Lotmanas rašė: „Šis požiūris skatina mus 
daug atidžiau stebėti tekstų recepcijos skaitytojo sąmonėje istoriją. Kiekvienas 
naujas sąmonės kodas tekste iškelia naujus semantinius sluoksnius“““. 

Jeigu kiekvieną teksto aktualizavimą reguliuoja skaitvtojo kodas, tai aleatori- 
nė taisyklė funkcionuoja ir kaip to kodo identifikavimo priemonė, nes kodas at- 
skleidžiamas per tai, ką jis leidžia aktualizuoti. Kaip ir visos taisyklės, aleatorinė 
taisyklė gali būti pažeidžiama. Norminių taisyklių pažeidimas užtraukia sankci- 
jas: pažeidus reguliacines taisykles, sužlunga tai, kas turėjo būti produkuota; pažei- 
dus aleatorines taisyklės, tariamai atrasta kombinacija demaskuojama kaip trivialus 
dalykas. Šių padarinių priežastys gali būti įvairios. Stokodamas kompetencijos, 
skaitytojas gali neigvvendinti galimybių, atsiverusių atpalaidavus reguliacinių 
taisyklių suvaržymus, arba skaitytojo Kodas gali būti taip projektuojamas į Kom- 
binavimą, kad šis atrodys tapatus kodui. 


* John Searle. Speech Avis. Cambridge. 1969. P. 33, 


"Jurij M. Lotman. Div Sirukiur Iitvrarischvy Tex. Vertė Rolt-Dieter Keil. Mūnchen. 1972 
P. 105. 


244 


Teksto žaidimas niekada nebūna vien spektaklis, kuriame skaitytojas da- 
lvvauja, kadangi jį traukia šio „veidrodinio pasaulio“ neprieinamumas, - tai 
žaidimas, kurį skaitvtojas turi Žaisti savaip. Tekstas žaidžia kintamumą to, kas 
įtraukta į Žaismą, o skaitytojas gali įsijungti į permainymų žaidimą tik tiek, 
kiek įmanomas rezultatas. Mat kaita lvg ir implikuoja tikslą, kuris skaitant nėra 
patvirtinamas paties teksto. Todėl rezultatas tėra priedas. Jis skiriasi nuo gali- 
mos teksto žaidimo intencijos, kadangi jį galima palaikyti teksto prasme. Ir 
priešingai — teksto Žaidimas gali būti tik matrica, įgalinanti produkuoti tokius 
priedus, nes prasmė negali atsirasti iš prasmės. Priedai vra priedai todėl, kad 
jie priduoda žaidimams tai, ko savaime Žaisme nėra, nors tai lvg ir užbaigia 
žaidimą. Be to, priedai vra pakaitalai, nes jie turi padėti skaitytojui perženg- 
ti slenkstį į neprieinamą „veidrodinį pasaulį“ ir taip įveikti visus skirtumus 
tarp teksto žaidimų siekiant įvaldyti patį teksto žaidimą, kuris skleidžiasi kaip 
įvykis. Tačiau pakaitalas visada skiriasi nuo to, ką juo siekiama pakeisti, tad 
pats skirtumas niekada nepašalinamas. Užuot radęs konkrečią strategiją skir- 
tumams pašalinti, skaitytojas visada turi alternatyvių galimvbių dalyvauti 
teksto žaidime. 

Iš pradžių skaitytoją gali suvilioti vvraujantis teksto žaidimas, bet šio žaidi- 
mo vyksmą visada sutrukdys tai, kad paprastai kiekvienas konkretus žaidimas 
tik įkūnija kokį nors vaidmenį teksto žaidime. Todėl žaismas iš principo vyksta 
dviejuose skirtinguose lvgiuose, juolab kad paskiras žaidimas būna daug konk- 
retesnis už žaidimų sąveiką. Kuo intensyviau vystosi teksto žaidimas, tuo mažiau 
atskiras vaidmuo gali būti atliekamas kaip solo partija, nors skaitvtojas į Žaismą 
gali įsitraukti tik per šiuos vaidmenis. Todėl skaitymas visada sueina į alternatv- 
vas: arba jis būna labai selektyvus, ir tai reiškia, kad atmetamos žaismo galimv- 
bės; arba atsiveria įvairiems priešpriešiniams veikimams, nukreiptiems į iš pra- 
džių prisiimtą vaidmenį. 

Didžia dalimi pats skaitytojas turi pasirinkti konkrečius žaidimo komponen- 
tus, įgalinančius individualiai žaisti teksto žaidima. Dėl aleatorinės sanklodos 
teksto žaidimas niekada tiksliai nenurodo, kaip jį žaisti, tad siekiamą rezultatą 
galima gauti skirtingais būdais. Tad susidarantis priedas visada bus individua- 
lus, ir todėl tekstą galima žaisti daugeliu skirtingų būdų. Vis dėlto galima įžvelgti 
tokių priedų kategorijas, atskleidžiančias, kai skaitvtojas labiausiai priartėja prie 
teksto Žaidimo, vis geriau matvdamas, kad tekstas žaidžia jį patį. 

Prieš diferencijuojant šias kategorijas, reikia turėti galvoje, kad teksto žaidi- 
mo taisyklės, nors ir kaip būtų traktuojamos, laikytinos tik komunikavimo gairė- 
mis - paties komunikavimo jos neigalina. Skaitvdami matome tik atskirus rašyti- 
nius ženklus, atliekančius skaitmeninį padalijimą, o tai nėra komunikavimas. Jis 
randasi tik tada, kai skaitmeninė tvarka išsilieja į analogini rišlumą. Terminus 
skaitmeninis |digital) ir analoginis įvedė Wildenas rašvdamas apie komunikaciją - 


jo nuomone, ši sąavoku pora „tiek pat svarbi mene, literatūroje bei muzikoje, kaip 

ir ekonomikoje, psichoanalizėje, psichoterapijoje, antropologijoje ir apskritai žmo- 
nių komunikacijoje“*?. Skaitmeninė yra kiekviena denotacija bei skirtumų žymėji- 
mas, tad „digitalizavimas visada būtinas, kai reikia pereiti tam tikras ribas“?". 
Analoginis yra visas susiejimas ir rišlumo kondensavimas, tad „galima sakyti [...] 
kad skaitmeninės perskyros įterpia PLyšIUS į kontinuumą [-..], o analoginiai skir- 
tumai, tokie kaip esatis ir nesatis, UŽPILDO kontinuumą“?!. Be to, Wildenas teigia, 
kad „Amorfinė žaismo sfera suteikia tam tikrą jungiamąją grandį, su kuria gali- 
ma konceptualizuoti analogo digitalizavimą“??. 

Grįždami prie teksto žaismo struktūros, aiškiai matome, kaip skaitmeninės 
perskyros virsta analoginiais rišlumais. Laisvas ir instrumentinis žaismas yra dau- 
giausia skaitmeniniai - jie pranoksta duotybę, ir toks judėjimas kreipiasi į savo 
galimą pagrindą. Pastarasis yra plyšys, kurį reikia užpildyti idėjomis tokiu būdu, 
kad skaitmeninis padalijimas generuotų analoginio rišlumo atvaizdą. Perskeltas 
signifikantas padidina šio plyšių užpildymo mastą?*. Skaitmeninė konotacija pa- 
sinaikina, bet suteikia pavidalą iškylančiai idėjai. Schemos pakreipimo žaidime 
skaitmeninė perskyra susiaurinama iki mėgdžiojimo ir simbolizavimo inversi- 
jos, ir šitaip atsiveria daugialypis suvokiamumas to, kas neprieinama percepcijai. 
„Skaitmeninis mąstymas yra analitinis ir dvivertis, o analoginis mąstymas - dia- 
lektinis ir daugiavertis.“?* 

Tačiau neduotybės „percepcinė vaizduotė“ tebėra reguliuojama konkrečių 
percepcijos modelių. Teksto žaidimuose yra tik skaitmeninis žymėjimas to, kas 
ten žaidžia, o žaidimas žaidžiamas kaip nuolatinis modifikavimas to, kas žaisme 
sukelia kintantį galimumo sučiuopiamumą. Bet kadangi ne viskas galima, skait- 
meninis pėdsakas kartu paskatina ir suvaržo idėjų kombinavimą. Galiausiai teksto 
žaidimas pasirodo kaip tam tikras galutinis atvėrimas ribos, pažymėtos pačių 
žaidimų tarpusavio sąveika; bet čia gausėjantis sučiuopiamumas taip pat kupi- 
nas skaitmeninio minimalizavimo pėdsakų: pasaulis suvokiamas tik kaip vienas 
iš galimų - jis skiriasi nuo tų pasaulių, iš kurių medžiagos yra sumodeliuotas, 
antra vertus, jis nužymi įsivaizduotinos realybės iškilius bruožus. 

Be tokių padalijimų ideacija liktų okeaninė, o be ideacijos žymėjimai liktų 
tušti. „Analogas yra kupinas REIKŠMĖS, o skaitmeninė SIGNIFIKACIJOS sfera yra pa- 


* Anthony Wilden. System and Structure. Essays in Communication and Exchange. Lon- 
don, 1972. P. 190. 

9 Ten pat, p. 159. 

2! Ten pat, p. 186. 

22 Ten pat, p. 173. 

> Nes iš esmės tai yra „visų ženklų arba signifikantų sekų lemtis: tai, ką jie sako, negali 
būti to paties loginio tipo su tuo, ką jie signifikuoja, ir su tuo, ką jie nurodo“ (ten pat, p. 187). 
Kaip tokią žaismo erdvę galima panaudoti formuojant metaforą, su daug įžvalgių variacijų 
parodyta Murray Kriegerio knygoje Reopening of Clošure. Organicism Against Itself (The Wel- 
lek Library Lecture) (New York, 1989. P. 57-84, ypač 65-66, 70, 73 ir toliau). 

* Wilden, p. 189. 

lyginti skurdoka.“*? Skaitmeninės perskyros ir analoginis rišlumas konstituoja 
komunikaciją, kuri vyksta užpildant idėjomis dar nesustruktūruotus plyšius. Skait- 
meniniai žymekliai yra ryškūs, o jų sukelta ideacija iš esmės būna išskydusi, ir 
tai leidžia formuotis potencialiai idėjų gausai. Kadangi ši komunikacija tarp 
teksto ir skaitytojo gali vykti tik per ideaciją, skaitmeninę teksto partitūrą gali- 
ma žaisti įvairiai. 

Vienas vyraujantis teksto žaidimo būdas yra prasmės ieškojimas kaip žaidi- 
mas, kuris baigiasi prasmę radus. Esant tokiam lūkesčiui, visos žaismo formos — 
nuo judėjimo pirmyn atgal, perskelto signifikanto ir schemos pakreipimo žaidi- 
mo iki aleatorinės teksto žaidimų sąveikos - pavaldžios aprėpiančios atskaitos 
sistemos semantikai. Tai, ką galima identifikuoti tekste, pasirodo kaip ko nors 
kitko reprezentantas. Taip yra netgi nepaisant to, kad teksto žaidimas išskleidžia 
savo komponentų transformaciją, o į jų reprezentatyvumą reaguojama arba jis 
visai nužaidžiamas. Juk tai, kad pati atrastoji prasmė laimima kaip žaidimo vyks- 
mo padarinys ir neturi jokios konkrečios vietos tekste, liudija, kad laimėjimas čia 
ne šiaip metafora, nes tai yra rezultatas, gaunamas tik duotame konkretaus teks- 
to Žaidime. 

Šitaip žaidžiant, aleatorinę taisyklę tebereguliuoja skaitytojo kodas, kuris, ne- 
būdamas teksto dalis, žaidimą neišvengiamai sustabdo. Pats kodas gali apimti 
keletą dalykų. Visų pirma skaitymo semantinę orientaciją lemia poreikis ir netgi 
būtinybė suprasti, o iš to kyla klausimas, ar šis siekis yra savitikslis. Kode taip pat 
gali slypėti skaitytojo noras pasisavinti žaismo patirtį tokiu būdu, kad visa, kas 
vyksta, reikia semantizuoti. Bet kodas taip pat gali reikšti gynybinį impulsą, ieškantį 
prasmės kaip apsaugos nuo nepažįstamumo įsiveržimo. Kad ir kokią konkrečią 
formą įgytų, semantinė orientacija yra įsikišimas į transformacijos žaidimą - ji 
stabilizuojasi pagal tai, ką atmeta. Skaitytojo tai gal ir netrikdo, bet kadangi bet 
kokio atspalvio prasmė „laimima“ pagal aleatorinę taisyklę, ją gerokai paveikia 
tai, kas nerealizuota, ir netgi tai, kas atmesta. Šitaip išvesta prasmė ima funkcio- 
nuoti kaip semantiškai orientuoto skaitytojo kodo diagnozė, nes ji suformuoja- 
ma jos sukeltų praradimų fone. 

Kitokia padėtis, kai tekstas žaidžiamas kaip patirties įgijimo būdas. Tada rei- 
kia atsiverti žaidimui. Užuot leidę savo kodui reguliuoti aleatorinę taisyklę, lei- 
džiame kodą nužaisti tam, ko jis nebegali reguliuoti. Ant kortos statomos mūsų 
pačių normos ir vertybės, kad būtų galima prisišaukti būtent tai, ko semantinė 
orientacija negali apimti. Toks požiūris neabejotinai artimesnis teksto žaidimui, 
kurio transformacijos įsigalioja tik sulaikant mūsų pačių normas ir vertybes. Bet 
patirties įgijimo požiūriu transformacijos galiausiai pridedamos prie mūsų pačių 
žinijos atsargų, tuo išsemiant teksto žaidimo transformacijos galimybes, nes šio 
žaidimo nebegalima pakartoti kaip naujos patirties. 


“ Ten pat, p. 163. 

Į tekstą galima pažvelgti ir per malonumą, kurio tikimasi iš skaitymo. Tradi- 
ciškai estetinis pasigėrėjimas visada buvo klasikinės poetikos matas, taikomas 
meno kūriniams. Pasak H. R. Jaudšo, estetinės patirties kvintesencija vyra „mėga- 
vimasis savimi mėgaujantis kitkuo“**. Šis malonumas kyla iš mūsų sugebėjimų 
suaktyvinimo kantiškąja prasme, ir nepaprasti teksto žaidimo reikalavimai jį, be 
abejo, gali padidinti. Tai ypač būdinga tais atvejais, kai tekstas slepia savo žaismo 
taisykles ir jų atradimas pats gali tapti žaidimu. Jeigu dėl to kognityviniai suge- 
bėjimai panaudojami vienpusiškai, malonumas padidėja, kai rastos taisyklės meta 
iššūkį sensoriniams ir emociniams sugebėjimams. Šitaip suaktyvinus, skaitytojai 
patys ima žaisti, ir tai gali pavirsti „mėgavimusi savimi“, kai neįprastas sugebė- 
jimų naudojimas mus daro esamus sau. Kitaip negu patirties įgijimas, šis Žaidi- 
mas yra ilgalaikis: įgvjant patirtį, pakreipiamas savas kodas, o suaktyvinant suge- 
bėjimus, sukuriama savasties esatis, kuri, nors tam tikra prasme ir nurimsta, gali 
būti veikiau ne rezultatas, o įtemptas dėmesys sau. Mat kadangi šiame procese 
savastis nepakreipiama, suaktyvinus sugebėjimus, išlieka latentinis teksto žaidi- 
mo sukeltos transtormacijos suvokimas. Toks suaktvvinimas skaitvtoją paverčia 
žaidėju, kuriam leidžiama stebėti save šiame vaidmenyje. Būti sučiuptam vaid- 
menyje ir kartu anapus jo vra dubliavimo forma, per kurią teksto žaidimo trans- 
formacijos virsta skaitytojo reakcija, įpavidalinama pasitelkiant sugebėjimus. 

Yra dar vienas požiūris - kitoks negu minėtieji, - kurį Rolandas Barthes'as 
pavadino „teksto malonumu“ Jis išreiškia intensvviausią skaitytojo įsitraukimą 
į žaidimą. Pasak Barthes'o vra 


du skaitymo būdai: vienas eina tiesiai per pasakojimo sąnaras, atsižvelgia į teksto 
ilgumą, nekreipia dėmesio į kalbos veiksmą [angl ir vok. žaismą - L. J.] [-..] Antras 
būdas nieko nepraleidžia: priremia, prikausto prie teksto, verčia skaityti, jei galima 
taip sakyti, stropiai ir su užsidegimu, bet kurioj teksto vietoj pagauti asindetoną, 
atskirianti kalbas, bet ne pasakojamą istoriją (anekdotą); i tokį skaitymą mus įtrau- 
kia ne teksto dydis (logine prasme), ne tiesų išskleidimas, bet reikšmingumo sluoks- 
nis; pavyzdžiui, kai žaisdamas nori ištraukti ranką iš apačios ir pliaukštelėti per 
draugo ranką iš viršaus, jaudulį skatina ne žaidimui būdinga skuba, bet aukštyn 
kylantis triukšmas (kalbos ir jos sugriovimo vertikalumas); tuo momentu, kai viena 
ranka (skirtinga) šokteli virš kitos (0 ne viena šalia kitos), [kai] susidariusi tuštuma 
pagrobia žaidimo subjektą - teksto subjektą. Paradoksalu [...] tačiau šis antrasis, 
stropusis |...] skaitymo būdas yra tinkamas šiuolaikiniams tekstams, baigtiniams 
tekstams. Lėtai, išHisai skaitykite bet kokį Zola romaną, ir knyga iškris jums iš rankų; 
greitai, priešokiais skaitykite modernų tekstą, ir jis taps neįžvelgiamas, neprieina- 
mas jūsų malonumui: jūs norėtumėte, kad kas nors įvyktų, bet nieko neatsitinka. 
nes Hai, kas įvyksta kalboje, niekad neicuksta diskurse. O atsitinka, atsiranda štai kas: 


plvšvs tarp dviejų kraštų, tarpelis pasimėgavimui - kalbų erdvėje, sakyme, bet ne 


“Hans Robert Jauls. A-=Hiezischo Prtainuas und Irerarisibų Herumenenbik. Frankturt- M., 
52 B 

sakymų sekoje. Kad perskaitvtum šiandieninius autorius, reikia ne ryti, ne springti, 
bet rupšnoti, atsargiai sklembti, vėl patiriant praėjusių amžių atpalaiduojantį skai- 
tymą — tapti aristokratiškais skaitytojais“. 


Yra du esminiai šio „teksto malonumo“ aspektai: 


1. Tas „plvšvs“, kuris vra „užsimiršimo vieta, siūlė, įpjova, išsiurbimas, mui- 


+158 


nykimas'*", pasireiškia kaip neišnaikinamas skirtumas, kuris konstituoja 


žaismą ir kurio negalima atsikratyti jokia forma, kuria jis įveiksminamas. 


2 


Subjektas įsviedžiamas į šį trūkį, kuris ir vra „teksto subjektas“ ta prasme, 
kad iš jo kyla viskas, kas žaidžiama tekste. 

Judėjime pirmyn atgal šis trūkis neleidžia laisvam žaismui galutinai atsisieti 
nuo to, ką jis atmetė, arba instrumentiniam žaismui - sugrįžti prie ištakų; per- 
skeltame signifikante denotacijai neleidžiama atsikabinti nuo įfigūrinimo; sche- 
moje pasisavinimo negalima atsieti nuo pritaikvmo; žaidimuose negalima atsi- 
kratyti net ir nugalėto priešininko; o teksto žaidime negalima išardvti žaidimų 
kombinavimo. Šis trūkis vra negatyvumas - jis sukelia žaismą išmušdamas pa- 
grindą viskam, kas apibrėžta. Štai todėl šitaip skaitydamas subjektas visada įsprūsta 
į tarpinę poziciją, kur galima išžaisti tai, ką atvėrė plvšvs. Mes įsitraukiame į žais- 
mą statydami save ant kortos - įslvstame į tekstą, kuris mus taip užima, kad 
mūsų pastangos atrasti prasmę, igyti patirties arba suaktvvinti savo sugebėjimus 
pasiduoda „nunykimui“. Nes jeigu teksto žaidimas yra „veidrodinis pasaulis“, į 
kurį mes iš esmės negalime įžengti, tai turime nuslopinti save kaip referenciją, 
kad peržengtume jo slenkstį. Šitaip savęs nepaisant tampama Barthes'o „aristokra- 
tHišku skaitytoju“, bet tai nereiškia „elitiniu skaitytoju“. Juk čia atsisakoma įpročių, 
kuriuos skaitytojas anksčiau laikė savaime suprantamais, 0 tokie išsižadėjimai 
paprastai nebūnaelitiniai. Vadinasi, „teksto malonumas“ gaunamas ne pagal skai- 
tančio subjekto, 0 pagal teksto pateiktas sąlygas. Pranašumas čia tas, kad malo- 
numas neišnvksta per akimirką, kaip kad būtų, jeigu jis priklausytų vien nuo 
subjekto"“. Jį galima ištęsti, nes trūkis nuolat teikia galimybes, kurias žaisdamas 
skaitantis subjektas gali užsimiršti. Priešingai pasisavinimo skaitant būdams, ku- 
riais žaidimas užbaigiamas, „teksto malonumas“ teikia begalinį atnaujinimą kaip 
prizą už subjekto užsimiršimą. Tad jeigu „kiekvienas džiaugsmas trokšta [...] am- 
žinybėl[s]““?, teksto malonumas, regis, suteikia tai, kas kasdieniame gvvenime 
nepasiekiama. 

Todėl „teksto malonumas“ ir „papildas“ išsiskiria kaip alternatyvos. Tai, kas 
įmanoma, gali kelti nerimą, bet kartu paaiškėja, kad geidžiamas tikrumas tegali 


“ Rolanas Bartas. Teksto malonumas. Vertė G. Dručkutė. Vilnius, 1991. P. 277-275. 

“* Roland Barthes. Die Lust au Text. Vertė Traugott Kėnig. Frankfurt/M., 1974. P. 14. 

S Apie tai žr. S6ren Kierkegaard. Absikiivivindė uiicisscisiiaebiiie Nachisetivikė Lido 
siulosoplisčhei Broken. UGesammelte Werke. 16. Abteilung). Vertė Martin ĮJunghans. Dussvl 
dort. 1957. P. 157 

* Ervdrichas Nvie. Riuktias aisiais Nerio Mrensas Tesorius Vilnius IU odos 

būti pakaitalas. Žaismo konstitutyvus skirtumas užgniaužia visas pastangas jį 
pašalinti, nes žaismas kaip beribių galimybių generavimas iš esmės yra nepa- 
grįstas, o „teksto malonumas“ skaitančiam subjektui leidžia nuslysti į savo ne- 
pagrįstumą. 

Jeigu tokia savasties patirtis maloni, tai todėl, kad ji suteikia būseną, ankstes- 
nę už visą tapsmą. Ji taip pat maloni todėl, kad tokia būsena užlieja savastį, kuri 
negali nei nuojos atsiriboti, nei su ja susisieti, ir šitaip skaitantis subjektas sutam- 
pa su „teksto subjektu“. 

VI. Epilogas 


1. Mimezė ir performavimas 


Teksto žaidimas vyksta kaip jo referencinių pasaulių transformavimas, iškelian- 
tis ką nors, ko negalima išvesti iš šių pasaulių. Vadinasi, nė vienas šių pasaulių 
negali būti vaizdavimo objektas ir tekstas anaiptol neapsiriboja kokios nors duo- 
tybės reprezentavimu. Šiaip ar taip, negali būti reprezentavimo be performavi- 
mo, ir performavimo šaltinis visada skiriasi nuo to, kas reprezentuojama. Jeigu 
reprezentavimas reiškia mimezę, visada turi būti kas nors, kas aprašant vaizduo- 
jama, tad kyla klausimas, ar aprašytina dalykų padėtis egzistuoja savarankiškai, 
nepriklausomai nuo reprezentavimo. Kol reprezentavimas tapatintas su mimeze, 
atsakymas paprastai būdavo teigiamas. Atsižvelgiant į tai, kad tradicinė poetika 
šį „nežodinį žinojimą“ perdavė per šimtmečius, tikrai nederėtų tiesiog pakeisti 
mimezės idėjos performavimo idėja - juk Aristotelio tradicija teikia meno produ- 
kavimo „receptus“, kurie bent jau nurodo, kad reprezentavimas be performavi- 
mo neįsivaizduojamas. 

Čia nesiimsime peržiūrėti Aristotelio tradicijos, nors svarbu neužmiršti, kodėl 
Aristotelio požiūris į mimezę kaip duotybės mėgdžiojimą susikristalizavo į pa- 
matinę Vakarų poetikos premisą. Reprezentavimas kaip mimezė iš pat pradžių 
buvo ambivalentiška samprata, kurios abejotinas dvilypumas neišnyko iki šių 
dienų. Reikia turėti omenyje, kaip mimezę nuvertino Platonas, kad suprastume 
Aristotelio atlikto atitaisymo poveikį. Platonui mėgdžiojimas reiškė fenomena- 
laus pasaulio trūkumą lyginant su idealiu pasauliu, nes pamėgdžiojimas nėra pa- 
ti mėgdžiojama idėja. „Timajuje“ nuolydis tarp idėjos ir jos kopijos didžiausias: 
aiškinant fenomenų pasaulio atsiradimo „konfūzą“, Demiurgas laikomas ne Kū- 
rėju, 0 tik amatininku. 

Aristotelis reagavo į šią situaciją. Pasak jo, menas 


„viena vertus, išpildo, o antra vertus, mėgdžioja (gamtos duotybę)“. Šis dvigubas 
apibrėžimas glaudžiai susijęs su „gamtos“ — kaip produkuojančio principo (natura 
naturans) ir produkuojamo pavidalo (natura naturata) - sampratos dviprasmišku- 
mu. Tačiau lengva pamatyti, kad „mėgdžiojimo“ elemente glūdi svarbiausias kom- 
ponentas, nes imantis to, ką paliko gamta, vykdomas gamtos numatytas projektas, 
pradedama nuo duotybės entelechijos ir ji įgyvendinama. „Menas“ taip ryškiai pa- 
vaduoja gamtą, kad Aristotelis gali pasakyti: kas stato namą, daro būtent tai, ką 
darytų gamta, jeigu ji, taip sakant, „augintų“ namus. Gamta ir „menas“ turi analo- 
gišką struktūrą: vienos sferos esmines imanentines ypatybes galima pakeisti kitos 
sferos ypatybėmis. Taigi tradicija visai pagrįstai sutrumpino Aristotelio apibrėžimą 
iki formos „ars imitatum naturam“, kurią vartojo ir pats Aristotelis!. 


" Hans Blumenberg. Wirklichkeiten in denen wir leben. Stuttgart, 1981. P. 55-56. 

Platono požiūriu, mėgdžiojimo menkavertiškumą liudija tai, kad Demiurgas 
gali imituoti tik duotąjį universalaus plano modelį, o Aristotelis kitaip įvertino 
mimezę remdamasis savo įsitikinimu, kad idėjų amžinybė tapo pasaulio amži- 
nybe. Tad idėjų pavyzdingumas užleido vietą idėjų ir pasirodymo atitikimui, 
kuris įkūnija kosmoso pilnatvę ir todėl apima visas galimybes. Nes galima tik tai, 
kas pagal savo konstitutyvią morphė jau yra realu arba potencialiai realu. Menas 
tampa technė - mėgdžiojant atidengiama entelechija. Todėl menininkas padaro 
tik tai, ką gali padaryti gamta, ir mimezė su būdingu kartojimu tik išbaigia dar 
neišbaigtą būklę. Menininkas turi įgūdžių, bet neturi gebėjimo suprojektuoti ir 
juolab sukurti patį pasaulį. 


Kai Aristotelis sako, kad menininkui reikia mėgdžioti gamtos dalykus tokius, kokie 
jie turėtų būti, tai nereiškia, kad jis nurodo kokią nors šiuos dalykus pranokstančią 
normą, — tai reiškia „ekstrapoliaciją“ iš tapsmo proceso į tapsmo tikslą [...] Tam, kad 
„Menas“ nepasitenkintų faktine esamybės padėtimi, o numatytų joje formuojamai 
veikiantį tapsmo tikslą, mimezei yra esminė generatyvinė gamtos sampratos pusė, 
bet tik todėl, jog, pašalinus idėjas, dar vis tiek reikia ko nors panašaus į „idealumą“, 
kad suprastume, kas nusako darantį, ir visų pirma meną darantį, žmogų. 


Šis „idealumo“ elementas aiškiai parodo, kad, nors ir turėdamos analogišką struk- 
tūrą, gamta ir mimezė nėra tapačios, ir taip yra dėl to, kad žmogaus darbas, kurį 
turi pateisinti „menas“, skiriasi nuo gamtos darbo. Ir nors menininko technė pro- 
dukuotame darbe pakartoja būties būklę, šiuo pakartojimu - tegu ir išbaigiama 
gamta, kur ji palikta neišbaigta - siekiama reaguoti į nemalonų Platono iškeltą 
klausimą: kodėl pasaulio amžinumo akivaizdoje apskritai dar egzistuoja žmo- 
gaus darbas? Tad mimezė turi dvigubą referenciją: kaip gamtos mėgdžiojimas ji 
atlieka tai, kas atliekama gamtoje; bet tai daroma ne gamtos, o žmonijos labui. 
Gamtai nereikia mimezės, ir net jeigu technė būtų tobula gamtos produkavimo 
principo ekstrapoliacija, ji vis tiek skirtųsi nuo gamtos. Jeigu pati gamta produ- 
kuotų šią technė, toks dubliavimas būtų perteklinis, nes gamta savybingą savo 
išbaigtumo galimybę visada turi kaip realybę. Jai nereikia menininko technė, kad 
pasiektų tai, kas yra. 

Technė iškelia į paviršių konstitutyvią morphė ir stengiasi išbaigti tai, ką gamta 
paliko neišbaigtą, nors tai neišbaigta tik žmogaus akiai. Todėl technė gamtos ne- 
taiso — to nereikia, - o mėgdžiodama duotą objektą, jį suobjektina. Gamtos daly- 
kų, kokie jie turėtų būti, mėgdžiojimas reiškiasi kaip „faktiškai dar nepasiektas 
tapsmo tikslas“?. Tai reiškia, kad, nors prie gamtos nieko nepridedama, ko joje 
nėra kaip galimybės, technė atliekama ekstrapoliacija ir to, kas kopijuojama, suob- 
jektinimas yra performavimo veiksmai, kurie patys negali būti duotų objektų 
kopijos. Juk ekstrapoliacija ir suobjektinimas gamtoje nėra duoti - jeigu jie būtų 


2 Ten pat, p. 73. 
3 Ten pat. 

duoti, gamtos mėgdžioti nereikėtų, - o iš tiesų technė pasiekia kai ką tokio, kas 
šiek tiek svarbu ir gamtai: apimdama viską, kas realu, ir viską, kas galima, gamta 
negali pateikti visų savo galimybių kaip jau realizuotų (jas realizavus, jos jau 
nebebūtų galimybės). 

Todėl ekstrapoliacija ir suobjektinimas turi dvi funkcijas: mėgdžioja gamtą ir 
kartu susieja žmones su gamta. Tai taip pat paaiškina, kodėl yra tokia gausa kū- 
rinių, kurių nebūtų, jeigu šį santykį pačioje gamtoje grįstų kokia nors morphė arba 
būtų vienas kūrinys, kuris tokią morphė pateiktų taip išsamiai, kad visi kiti kūri- 
niai atrodytų kaip nesėkmės demonstravimas. Gausūs kūriniai skirtingai suob- 
jektina tai, kas mėgdžiojama, ir šis suobjektinimas padaro regima tai, kas turėtų 
būti, nes jis iškelia to, kas kopijuojama idealumą. Klasikinėje mimezės samprato- 
je šis performavimo elementas, žinoma, tėra minimalus, bet be suobjektinimo 
proceso mimezė būtų neįsivaizduojama. Performavimas buvo pajungtas mimezei 
tol, kol manyta, kad žmogus yra tvirtai įstatytas į kosmoso sanklodą ir kol krikš- 
čioniškasis-neoplatoniškasis pasaulėvaizdis teikė hierarchinę viso pasaulio tvarką. 
Šiomis sąlygomis performavimas tėra perteikimas to, kas yra, - tai visada darosi 
būtina, kai prireikia įveikti skirtumus. 

Istoriškai mimezės ir performavimo santykis pakito, kai sunyko paveldėtos 
pasaulio sanklodos uždarumas, - svyruojančiai mimezės sampratai tai turėjo pa- 
darinių ta prasme, kad reikėjo susigyventi su vis įvairesniu pasauliu, o ne tik 
mėgdžioti jį. Užuot vaizdijus tai, ką amžinoji gamta jau turi tarp savo genezės ir 
telos, mimezei dabar teko kreiptis į mėgdžiojimo „kodėl“ ir „kam“ atvirame pa- 
saulyje. Tad performavimui reikėjo vykdyti kur kas daugiau nei vien perkėlinėji- 
mus, kurie vis dėlto buvo klasikinės mimezės esmė. Tai nereiškia, kad mimezė 
išnyko, bet pusiausvyra palengva neišvengiamai persislinko, kai reikėjo repre- 
zentuoti atvirą pasaulį arba kai tikrovę imta laikyti nebe duota, o nuolat reali- 
zuojančia save. Tokio sąlygų pokyčio iškeltos problemos akivaizdžios iš žinomų 
dabartinių reprezentavimo teorijų, kur mimezės samprata tebėra esminis aspek- 
tas. Tai išryškina kai ką, ką pastebi jau Aristotelis: performavimas, nors ir būti- 
nas, mimezės koncepcijoje lieka neištirta tuščia vieta, nes iš mėgdžiojimo negali- 
ma išvesti produkavimo. 

Gombrichas griežtai atmetė prielaidą, kad jo „Dailėje ir iliuzijoje“ išplėtotos 
idėjos yra reagavimo teorija, o ne, kaip manė jis pats, reprezentavimo teorija*. 
„Dailėje ir iliuzijoje“ jis cituoja fragmentą apie Filostrato gyvenimą, aprašytą pi- 
tagoriečio filosofo Apolonijo Tianiečio, kuris „šį klausimą aptarė [...] daug gi- 


liau“". Tarp Apolonijo ir jo mokinio Damio vyksta toks dialogas: 


* Apie tai žr.: Murray Krieger. „Ambiguities of Representation and Illusion: An E. H. 
Gombrich Retrospective“ // Critical Inguiry, 11 (1984). P. 181-194; E. H. Gombrich. „Repre- 
sentation and Misrepresentation“ / Critical Ingutry, 11 (1984). P. 195—201; Murray Krieger. 
„Optics and Aesthetic Perception: A Rebuttal“ / Critical Inguiry, 12 (1985). P. 502-508. 

"E. H. Gombrich. Dailė ir iliuzija. Vaizdavimo psichologijos studija. Vertė Rasa Antanavi- 
čiūtė. Vilnius, 2000. P. 154. 

„Sakyk man, Dami, ar yra toks dalykas kaip tapyba?“ „Žinoma,“ atsakė Damis. „Ir 
iš ko susideda šis menas?“ „Na, iš spalvų maišymo,“ atsakė Damis. „Ir dėl ko jie tai 
daro?“ „Norėdami imituoti, gauti vaizdą, panašų į šunį ar žirgą, ar žmogų, laivą ar 
bet kurį kitą daiktą po saule.“ Apollonijus klausinėjo toliau: „Tuomet tapyba yra 
imitacija, mimezė?“ „Kas gi daugiau?“ atsakė klusnus mokinys, „Jei ne, ji tebūtų 
juokingas žaidimas spalvomis.“ „Teisingai,“ atsakė mokytojas, „bet pagalvok apie 
vaizdus, kuriuos matome danguje debesims plaukiant, kentaurus ir antilopes, ir vil- 
kus, ir žirgus? Ar jie taip pat - imitavimo rezultatas? Ar tai Dievas laisvalaikiu užsi- 
ima tapyba?“ Ne, sutarė abu, debesų formos nieko nereiškia, jos atsitiktinės; tai mes 
iš prigimties linkę imituoti ir artikuliuoti šiuos debesis. „Bet argi tai nereiškia, kad 
imitavimo menas yra dvilypis?“ paklausė Apollonijus. „Vienas aspektas - imitaci- 
jos kūrimas rankomis ir protu, kitas - panašumo sukūrimas vien proto galia?“ Ziūrė- 
tojo protas taip pat prisideda prie imitavimo. Net vienspalvis piešinys ar bronzinis 
reljefas jaudina mus panašumu - mes regime jį kaip formą ir išraišką. Apollonijus 
padarė išvadą, kad „Net nupiešus vieną iš tų indų balta kreida, atrodys, jog jis yra 
tamsus, nes jo plokščia nosis ir standūs garbanoti plaukai, ir atsikišęs žandikaulis 

(...) nuspalvina atvaizdą kiekvienam, kuris geba matyti. Todėl manau, kad žiūrintys 

į piešinius ar tapybos darbus turi sugebėti imituoti, ir kad niekas nesuvoktų nupieš- 

to žirgo ar jaučio, jei nežinotų, kaip tie gyvūnai iš tiesų atrodo.“? 

Čia jau kalbama ne apie morphė atidengimą ir net ne apie išbaigimą to, ką gamta 
paliko neišbaigtą. Vietoj to susitelkiama į mimezės proceso implikacijas — apta- 
riamu objektu tampa pati Aristotelio technė. Pasirodo, konstitutyvios gamtos 5ą- 
lygos yra ne tiek formos, kiek vaizdiniai, prisimenami menininko, kuris projek- 
tuoja juos į duotybę tokiu būdu, kad stebėtojas gamtą irgi mato pagal menininko 
intenciją. Tad net spalvos, kurias reikia sumaišyti norint sukurti gamtos fenome- 
nus, siejasi su sąmonėje sukauptomis formomis, ir šių formų pamėgdžiojimas šį 
mišinį turi savo dispozicijoje. 

Atrodo, kad Aristotelio morphė persikėlė iš gamtos į menininko sąmonę, nes 
mėgdžiojama ne gamta, o dailininko atmintyje nusistovėjusios formos, leidžian- 
čios, taip sakant, atverti gamtą. Tai yra toli siekiantis mimezės referencijos poky- 
tis, kuris kyla iš pakitusio gamtos supratimo. Matyti gamtą kaip kažką reiškia, 
kad, priešingai tradiciniam požiūriui, ji tapo atvira. Dabar reikia įvaizdyti ne tai, 
kas „turėtų būti“, o konkretų gamtos pasiekiamumą. Ją reikia padaryti patogią 
schemų repertuarui bei modeliams, kurie bendri menininkui ir meno kūrinio žiū- 
rėtojui. Tokie modeliai nebeturi r1orphė kokybės - jie rikiuojasi į neužbaigtą eilę, 
tad mėgdžioti reikia ne tiek objektus, kiek percepcijos sąlygas. Tokiu būdu į gamtos 
fenomenus galima žiūrėti taip, kaip to siekia menininkas. Juk ir paprasčiausias 
percepcijos veiksmas mus moko, kad objektų niekada nematome kaip visumos, 
o tik kaip „kažką“. Tai aišku iš pacituoto fragmento, kur net vienspalvis piešinys 
matomas kaip „forma ir išraiška“. Vadinasi, duoto objekto kaipo tokio pamėg- 


6 Ten pat, p. 154-155. 

džioti visai neįmanoma, nes žiūrėtojas visada mato objektą kaip kažką kitokį. Sie- 
kiant to išvengti, mėgdžioti tenka percepcijos formas, kurios leidžia mums vienodai 
matyti gamtos fenomenus, nors mėgdžiojamos sąlygos nėra paveikslo siekiamas 
mimezės objektas. Nes pavaizduoti reikia ne formų prisiminimą, bet tai, ką reikia 
pamėgdžioti, negali būti nukopijuota neimituojant percepcijos sąlygų. Vadinasi, 
pamėgdžiota gamta pasireiškia tik kaip ideacinis objektas, nors nuolat išlieka 
iliuzija, kad tai pati gamta. Galbūt todėl net Antikoje mimezė kartais būdavo 
laikoma tikro daikto simuliacija, kaip rodo Zeuksido nutapytos vynuogės, kurias 
neva kapnojo paukščiai. 

Žinoma, Aristotelio mimezės koncepcija turėjo performavimo pradmenį, nes 
būtina suobjektinti tai, ką technė turi pasiekti kaip duotų objektų pamėgdžiojimą, 
bet performavimas labiau išryškėja, kai imama tyrinėti pačią technė. Nes sąmonė- 
je sukauptų formų mėgdžiojimas padeda instrumentalizuoti percepcijos sąlygas, 
kuriomis reprezentuojamas objektas išnyra taip, tarsi tai būtų jo duotybė. Aišku, 
formos nėra tiesiog projektuojamos į gamtą. Jos funkcionuoja kaip pagrindiniai 
orientyrai mėgdžioti gamtą, kuri išsiskleidžia su išlyga, kad šios formos laiko- 
mos pačios gamtos dalimi, nes gamtą vis labiau reikia atverti ir suprantamai per- 
teikti Žmonėms. 

Mimezės sampratoje įvyko poslinkis, nes jos referencija - nebe Aristotelio kos- 
mosas, o vis labiau ir labiau percepcija. Tad Apolonijo pavyzdys puikiai derinasi 
su Gombricho ištikimybe mėgdžiojimo koncepcijai, nors tai iš esmės laikytina 
performavimo veiksmu. Klasikinė Gombricho formulė — „kūryba ankstesnė už 
priderinimą (making comes before matching). Anksčiau už menininko norą atkar- 
toti regimojo pasaulio vaizdus jam kilo noras tiesiog kurti. Ir taip buvo ne tik 
legendinėje praeityje [-..] pats pritaikymo procesas turi pereiti schemos ir korek- 
cijos“ etapus. Kiekvienas dailininkas turi žinoti ir sukonstruoti sau schemą prieš 
pritaikydamas ją vaizdavimo reikmėms“". Schemos yra ankstesnės už išorinį pa- 
saulį, kuris per menininko percepciją įsikiša į šiuos numatymus kaip pataisa. Bū- 
tent numatymai vedžioja žvilgsnį po regimąjį pasaulį — akis gauna informaciją iš 
schemos, o ne iš gamtos entelechijos, ir tada mes galime pamatyti tai, ko pavel- 
dėta schema arba išmonė negebėjo atskleisti. Todėl regimasis pasaulis vaizduo- 
jamas performavimo veiksmų seka. Suobjektinimas, kuris Aristotelio mimezės 
sampratoje buvo tik pagalbinis komponentas - nes siejamas su tuo, kas filosofiš- 
kai visada buvo žinoma, - dabar, kaip visavertė performavimo veikla, tampa 
viena iš pamatinių mimezės dalių. Taip yra todėl, kad percepcija kaip referencija 
nė kiek nebegali pretenduoti į mėgdžiojamos gamtos pažinimą. 

Performavimas turi kompensuoti tai, ką prarado klasikinė mimezės sampra- 
ta, nutrūkus jos ryšiui su uždara pasaulio sankloda ir jos glaudžiai sąsajai su 
didingu reprezentavimo objektu. Tad kaipgi suvokti šį performavimą, jeigu „kū- 


" Ten pat, p. 99. 


ryba ankstesnė už priderinimą“, kaip liudija „korekcija“ schemoje, kuri pati tė- 
ra percepcijos sąlyga? Jeigu šį procesą laikysime percepcijai prieinamų objektų 
reprezentavimu, mėgdžiojimas reiškiasi kaip laipsniška perkėlimų seka, kuri ga- 
liausiai, žiūrėtojui prisidedant prie reprezentavimo išpildymo, virsta percepcijos 
iliuzija. Kyla klausimas, ar tokį procesą dar apskritai galima laikyti objekto 
mėgdžiojimu - o gal tai viso labo objekto iliuzijos sukūrimas? Galų gale tas pats 
procesas vyko ir klasikinėje mimezėje, nors jis buvo užtemdytas mėgdžiojimo 
ryšio su antikiniu kosmosu ir į dienos šviesą galėjo iškilti tik išnykus šiai mime- 
zės koreliacijai. 

Jeigu objekto iliuzija yra sukeliama „kūrybos ir priderinimo“ ir „atliekama“ 
„koreguojant“ paveldėtą schemą, tai turime pasvarstyti, kaip šios skirtingos ope- 
racijos veikia bei sąveikauja. Schema yra konstruktas, ir, nors turėdama ankstes- 
nės pataisos žymę, mums pateikta, ji funkcionuoja tik kaip percepcijos priemonė. 
Tad korekcijos negalima dedukuoti iš pačios schemos - ji kyla iš dailininko ste- 
bėjimo. Taigi schema duoda dvigubą referenciją: ji iš anksto struktūruoja regimą- 
jį pasaulį ir šitaip užgožia tai, ko ji pati nebeapima. Norint įvaizdyti stebėjimą, 
reikia pertvarkyti schemą, kad ji priimtų tai, ką dailininkas ketina pavaizduoti. 
Kaip tai įvyksta? 

Šio laipsniško proceso sandūros daugiausia yra plyšiai, nors Gombrichas, nag- 
rinėdamas savo pavyzdžius, visada atkreipia dėmesį į sąveiką. Tačiau sąveika 
kyla iš pamatinio žaismo judėjimo pirmyn atgal tarp kūrybos ir priderinimo bei 
tarp schemos ir korekcijos. Šitaip į mėgdžiojimo sampratą įsispraudžia žaismo 
elementas (nors gana nediferencijuota forma), nes iliuzinis objektas iškyla tik ta- 
da, kai kūryba ir priderinimas bei schema ir korekcija žaidžia vienas su kitu arba 
vienas prieš kitą. Jis atrodo kaip objektas, nes atvaizdo žiūrėtojas suvokia tarsi 
percepcijos objektą. Paveikslo objektiškumas kyla iš aprašytųjų operacijų, sche- 
mai prisitaikant prie percepcijos sąlygų tokiu būdu, kad dailininko įvaizdytas 
pasaulis atrodytų kaip objektas. Mimezės istorijoje stulbina tai, kad kaip tik tada, 
kai Aristotelio turėjo būti išaiškinta Hechnė, į pirmą vietą iškilo performavimas, ir 
galiausiai pati mimezė sukūrė savo mėgdžiojimo objektą. 

Pasak Paulio Ricoeuro, mimezei būdinga „iliuzija tariamai kyla iš neįmano- 
mo užmojo suvienyti psichinio vaizdinio vidujybę su išorine realijos duotybe, 
kuri iš išorės psichinės scenos Žaismą kreiptų prie tam tikros visumos arba 'rep- 
rezentavimo““.? Ricoeuro nuomone, būtent dėl to mimezė patyrė vis didesnį spau- 
dimą. „Esą reprezentavimą dėl to reikia pasmerkti kaip esaties dubliavimą, pa- 
kartotinį esaties įbūtinimą. Aš esu linkęs pamėginti ištraukti reprezentavimą iš 
tos aklavietės, į kurią jis buvo nustumtas, sugrąžinti jį į žaismo lauką, bet kartu 
nė kiek nesusilpninti minėtosios kritikos.“? 


* Paul Ricoeur. „Mimesis and Representation“ // Annals od Scholarship. Metastudies of 
Humanities and Social Sciences, 2 (1981). P. 15. 
* Ten pat. 

Kadangi stiprinant mimezę prieš jos pačios iliuzionizmą ir prieš dekonstruk- 
tyvią kritiką tenka „išsikelti iš reprezentavimo uždarumo“!?, Ricoeuras linkęs 
traktuoti ją kaip procesą, „kurį žaismingai, bet ir rimtai pavadinsiu mimeze 1, 
mimeze 2 ir mimeze 3“. Aišku, kad mimezei reikia ko nors mėgdžiotino, ir čia jis 
pasitelkia „esminę Aristotelio mintį, kad poezija yra veiksmo mėgdžiojimas“!?. 
Todėl mimezė suponuoja visuotinai priimtą nuostatą, kas yra veiksmas, tada šis 
veiksmas perkeliamas į tekstą ir galiausiai realizuojamas skaitytojo. „Iš tiesų bū- 
tent skaitytojas — arba veikiau skaitymo veiksmas - galiausiai ir yra vienintelis 
operatorius, užtikrinantis sklandų perėjimą iš mimezės 1 į mimezę 3 per mimezę 2. 
Tai yra iš prefigūruoto pasaulio į transfigūruotą per konfigūruotą pasaulį.“ 

Šios trys stadijos struktūriškai primena Gombricho mimezės sampratą, nusa- 
kančią reprezentavimą kaip fazių seką nuo dailininko paveldėtų schemų per pa- 
veikslą prie žiūrėtojo dalyvavimo. Skirtumas tik tas, kad Gombrichas mimezę 
susieja su regimuoju pasauliu, o Ricoeuras - su veiksmu. Tai galėtų reikšti, kad 
ištikimybė mimezės sampratai apkarpo mėgdžiojimo mastą. Juk percepcijai pri- 
einamas pasaulis yra daug platesnis negu veiksmas ir juolab Aristotelio morphė. 
Mėgdžiojamo objekto pokyčiai ir detalizavimai yra glaudžiai susiję su mimezės 
tikslu, kuris, išnykus jo ankstesnei kosminei koreliacijai, leidžiasi tik dalinai api- 
brėžiamas. Traktuojant mimezę kaip procesą, ji lyg ir „demokratizuojama“ - sver- 
tus, išbaigiančius kiekvieną proceso fazę, junginėja skaitytojas. Todėl visai logiš- 
ka, kad Ricoeuras savo apmąstymus baigia keldamas klausimą, kokia referencija 
orientuoja tokį mėgdžiojimą: „Ar galime laikytis klasikinės referencijos sampra- 
tos [...] kalbėdami apie transfigūruojantį mimezės veiksmą? Jeigu referenciją trak- 
tuojame kaip aprašomąją, tai ne. Bet jeigu pripažįstame, kad mimezė 3 praskelia 
aprašomąją referenciją ir siūlo sumanyti neaprašomosios referencinės dimensi- 
jos sampratą - tai taip. Šiuo atveju turime drąsiai suformuoti paradoksalią pro- 
duktyvios referencijos formos idėją [...] Šia prasme mimezė pralenkia mūsų turi- 
mas referencijos, realumo ir tiesos sampratas. Taip ji skatina dar neįgyvendintą 
reikmę galvoti daugiau.“!* 

Mimezė, sukurianti savo referenciją, tampa transcendentali bet kokiai duoty- 
bei. Dabar ji lemia, kas yra veiksmas, kurio išankstinė samprata transfigūruoja- 
ma per konfigūracinę teksto formą į jo polisemijos atradimą. Išankstinė duotybė 
funkcionuoja tik kaip atspirties taškas atidengiant tai, kas buvo paslėpta išanks- 
tinėje sampratoje, ir susitariant, kad visi remiamės tuo pačiu pagrindu. Gombri- 
chas percepciją dar laikė mimezės referencija, bet mimezei kaip procesui referen- 
cija turi būti nuolat diversifikuojama, kad iš to kylantis dinamizmas suformuotų 


10 Ten pat. 

1! Ten pat, p. 17. 

12 Ten pat, p. 18. 

IŠ Ten pat, p. 28. 

4 Ten pat, p. 29-31. 

referentiškumą, leidžiantį pasireikšti veiksmui kaipo tokiam. Tai logiška ta pras- 
me, kad mimezės tikslas nebegali būti istoriškai garantuota tikrybė, tad galiau- 
siai mimezė ima pati produkuotis referenciją. Bet tai taip pat reiškia, jog ji negali 
būti autoreferentiška, kad neimtų sau prieštarauti, nes mimezė suponuoja duo- 
tybės ir mėgdžiojimo santykį, kuris dingtų, jeigu mimezė taptų savo pačios ob- 
jektu. Bet mimezė, produkuojanti savo referentiškumą (kurio tačiau neišeina ap- 
rašyti), yra „veiksmas dėl veiksmo“ “?. Vis dėlto šis panašumas į duotybę padeda 
reprezentuoti patį procesą, o tai reiškia, kad mimezė dabar tampa performavimo 
reprezentantu. 

Mimezei tenka dviguba užduotis: iš mėgdžiojamo veiksmo įfigūrinimų ji turi 
ekstrapoliuoti referenciją, kad sukonkretintų pačius įfigūrinimus. Šį procesą ga- 
lima nusakyti hermeneutiniu tarpininkavimo terminu!“, nors tai hermeneutikoje 
taip pat yra asylum ignorantiae. Mimezės sukeliama kaita iš prefigūracijos (išanks- 
tinės sampratos) per konfigūraciją (tekstą) į transfigūraciją (skaitytoją) nusako 
proceso fazes, bet ne perėjimo punktus. Šie lieka tušti. Jie ir turi būti tušti, kadan- 
gi įfigūrinimo statusą galima suvokti tik per žaismą, nes pertvarkomų įfigūrini- 
mų poslinkiai nebūna iš anksto nulemti, tad juos, norint išskleisti, reikia įveiks- 
minti judėjimu pirmyn atgal. Taip pat žaidžiama tarp kintančių įfigūrinimų ir iš 
jų ekstrapoliuojamos referencijos, nes ji nėra išansktinė duotybė ir gali susidaryti 
tik kibernetiškai. Referencija kyla iš įfigūrinimų statuso pokyčio „priekinio ry- 
šio“ (feedforward), ojas savo ruožtu reguliuoja besiformuojančios referencijos grįŽ- 
tamasis ryšys (feedback). Ši performavimo žaisminė sąveika išskleidžia laipsnišką 
procesą, kurį užbaigia skaitymo veiksmas. 

Kuo daugiau mimezė analizuojama kaip procesas, tuo neišvengiamiau siūlo- 
si performacinis reprezentavimo pobūdis. Tik duotybė saisto performavimą mi- 
metiškai, nors kartais ir ji atrodo produkuota performavimo. Nuo čia tereikia 
mažo žingsnelio, ir performavimas atsigręš prieš mimezę. Šis žingsnis žengia- 
mas Adorno „Estetikos teorijoje“, nors čia jis mus domina tik tiek, kad leidžia 
lokalizuoti teksto žaidimo relevantiškumą. „Mėgdžiojimą kaip estetinę teoriją 
taip pat nepaprasta eliminuoti kaip ir pripažinti. Menas suobjektina mimetinį 
impulsą. Jis jį tiek pat palaiko, kiek ir atsisako jo betarpiškumo bei neigia jį. Ob- 
jektų mėgdžiojimui tokia suobjektinimo dialektika užtraukia fatališkus padari- 
nius. Suobjektinta tikrovė yra suobjektintos mimezės koreliatas [...] Mimezė pati 
nusilenkia suobjektinimui, bergždžiai tikėdamasi užpildyti tarp suobjektintos są- 
monės ir objekto atsiradusį plyšį. Norėdamas tapti panašus į suobjektintą kitą, 
meno kūrinys darosi nepanašus į jį.“!/ Tai yra „ardomoji mimezė“!š, per kurią 


5 Ten pat, p. 28. 

16 Žr. ten pat, p. 19, kur Ricoeuras teigia: „Tariant Cliffordo Geertzo fraze, žmogaus 
veikla visada simboliškai tarpininkaujama [mediated)“. 

" Theodor W. Adorno. Asthetische Theorie (Gesammelte Schriften, 7). Frankfurt /M., 1970. 
P. 124. 

meno kūrinys atsiduria viename lygmenyje su gamta, kad galėtų jai oponuoti. 
Nors Adorno požiūriu menas dar tebėra susijęs su gamtos grožiu - ši klasikinė 
gija perveria visą „Estetikos teoriją“, - bet tai, kas „pasirodo gamtoje, per savo 
dubliavimą mene praranda tą būtį savyje, kuri palaiko gėrėjimąsi gamta“ *?. „Būtis 
savyje, į kurią panyra meno kūriniai, yra ne tikrovės imitacija, o užbėgimas už 
akių būčiai savyje, kurios dar visai nėra, nežinomybei [...] Jie sako, kad kažkas 
yra savyje, bet nieko nepredikuoja [...] Menas siekia žmogiškomis priemonėmis 
realizuoti nežmogiškumo sakymą.“?0 

Tai pagrindinis akordas, tiesiog be galo varijuojamas „Estetikos teorijoje“ ir 
galop taip suformuluojamas: meno kūrimo „impulsas remiasi ne mėgdžiojimu 
[...], o nuo pat pradžių priešinimusi sudaiktinimui“?!. Juk meno kūrinyje pasiro- 
do „kas nors, kas neegzistuoja“, kas vis dėlto, „jeigu pasirodo, vadinasi, turi 


būti galimas“2. Taigi pasirodymas yra ne atvaizdas, o tarsi „šmėkla“2 — 


mo- 
mentinis pėdsakas to, ko nėra. Tai, matyt, neatsiejama nuo pasirodymo vaizdi- 
nio pobūdžio, tad meno kūrinys, įvilktas į kalbą, nebūties sudaiktinimo gali iš- 
vengti tik sugriaudamas savo „vaizdiniją“?. Čia turima omeny, jog išsklaidoma 
pasirodymui savybinga iliuzija, kad tai, ką apgaule pateikia pasirodymas, iš tie- 
sų egzistuoja, — ir šitaip meno kūrinys atotrūkį nuo gamtos inkorporuoja savyje. 
Nes tik konkrečiai neigdamas meno kūrinys gali pademonstruoti esąs vienintelis 
nebūties valdytojas tikrovės apsuptyje. Atotrūkis nuo objektinio pasaulio kūri- 
nyje pasireiškia kaip nedermė [Rif8, rift]. Meno kūriniams, kaip ir mįslėms, bū- 
dingas „susiskaldymas į apibrėžtumą ir neapibrėžtumą“. Nedermė rodo, kad 
reprezentavimo performacinis pobūdis gali skleistis sugriaudamas produkuotą 
vaizdiniją. Grįžtant prie Ricoeuro argumentacijos, galima teigti, kad nedermė 
yra meno kūrinio referencija, ir dėl to nedermė atrodo esanti performavimo šalti- 
nis. Performavimui atsijus nuo mimezės, pastaroji bepridengia tai, kas pro ne- 
dermę prasišviečia kaip nebūtis, kurią reikia nuolat nužaidinėti, kad matytųsi 
maskuotė. 

Tad nedermė žymi tai, kas iš prigimties nesutaikoma, - būtį ir nebūtį. Tačiau 
būtent siekdamas suteikti esatį šiam nesutaikomumui, meno kūrinys turi pateikti 
susiderinimo regimybę - tiesa, su sąlyga, kad šioji regimybė demaskuojama. Šiam 


Iš Žr. Michael Cahn. „Subversive Mimesis: T. W. Adorno and the Modem Impulse of 
Critigue“ // Mimesis in Contemporary Thought: An Interdisciplinary Approach, I. The Literary 
and Philosophical Debate. Sud. Mihai Spariosu. Philadelphia, 1984. P. 27-64. 

5 Adomo, p. 106. 

20 Ten pat, p. 121. 

21 Ten pat, p. 482. 

22 Ten pat, p. 127. 

23 Ten pat, p. 128. 

24 Ten pat, p. 130. 

2 Ten pat, p. 131. 

26 Ten pat, p. 188. 

tikslui nesutaikomumui ir regimybei - jie abu, aišku, nesami — reikia konkrečios 
formos, kuri, užuot juos apibrėžusi, suteiktų esatį jų neapčiuopiamumui. Juk be 
tokios esaties jie nebūtų prieinami nei sąmonei, nei patirčiai. Šią „esančią nesatį“ 
sukelia estetinė regimybė, kuri produkuoja iliuzinę to, ko nėra, esatį ir, antra vertus, 
tebėra aiškiai permatoma kaip regimybė, idant nebūtis netaptų būtimi. Vadinasi, 
regimybė atsiskleidžia kaip tarpininkavimo tarp sąmonės ir to, kas nuo jos nusle- 
piama, forma. Kaip tarpininkė, regimybė sukelia sąmonei ir patirčiai tinkamą 
esatį ko nors, kas, tapęs realia esatimi, nebebūtų nesaties esatis. Todėl regimybė 
visada turi turėti neautentiškumo žymę, kadangi tai, ką ji neva atspindi, gali įgyti 
esatį tik kaip kažkas nesamo, jeigu regimybė atsiskleidžia kaip permatoma iliuzija. 

Tuo estetinė regimybė skiriasi nuo Schillerio „gražios regimybės“ ir nuo He- 
gelio „juslinio idėjos pasirodymo“. Graži regimybė visada suponuoja tikrovę, nuo 
kurios ji priklauso, bet kurią turi pranokti. Juslinis idėjos pasirodymas suponuo- 
ja, kad egzistuoja tiesa su neišskiriama abstrakčios sampratos ir išorinės apraiš- 
kos vienybe - „idėja yra ne tik tikra, bet ir graži“. 

Būdama permatoma iliuzija, estetinė regimybė tebėra persmelkta nedermės, 
kuri - Adorno prasme - atskleidžia būtį ir nebūtį kaip nesutaikomas partneres. 
Nors estetinė regimybė nurodo nesuderinamumą kaip tikrovės skiriamąjį ženk- 
lą, ji vis dėlto turi pašalinti visam reprezentavimui būdingą kopijavimą, kad iš- 
ryškintų tai, kas išvengia mimezės. Kadangi Adorno teorijoje tokiai sąveikai nėra 
aprėpiančios referencijos, turėtų užsimegzti žaismo judėjimas, kuriame meno kū- 
rinio performavimo aspektas - nebepavaldus to, kas yra, reprezentavimui - ima 
žaisti prieš mimezę. Tai vyksta agonistiškai, kai meno kūrinys pasirodo esąs do- 
minuojamas „savasties sulyginimo su kitu“2ė, nors jis visada priešinasi tokiam 
sulyginimui?, kad anuliuotų sudaiktinimą, būdingą kūriniui tapus tuo kitu. Tai 
vyksta kaip maskavimas (mimikrija), kai iš mėgdžiojamo gamtos grožio tenka 
išrauti jo būtį savyje, kad jis apsireikštų „vaizdinijos“ apdarais. Ir tai vyksta karna- 
vališkai, kai „vaizdiniją“ reikia „Susprogdinti“??, kad tai, kas pažadėta, nebūtų 
supainiota su vaizdinio pateikimo pasirodymu. 

Šiame žaidime viršų ima performavimas todėl, kad kai ką iš prigimties ne- 
galintį pasirodyti reikia pateikti per pasirodymą, ir šis neapčiuopiamas, nesuob- 
jektinamas kai kas niekaip negali būti mėgdžiojimo modelis. Bet ir tradiciškai 
suprantama mimezė gali visai išsipildyti tik per performavimą, nes jau vien su- 
teikiant esatį duotiems objektams jie modifikuojami. Kuo neapibrėžtesnė repre- 
zentavimo referencija, tuo didesnis performavimas, ir kai šiandien kalbama apie 
„reprezentavimo pabaigą“*!, kyla klausimas, ar taip nusakoma tik istorinė padė- 


* Georg Wilhelm Friedrich Hegel. Asthetik. Red. Friedrich Bassenge. Berlin, 1955. P. 146. 
* Adorno, p. 487. 

S Žr. ten pat, p. 305. 

A Ten pat, p. 131. 

21 Michel Foucault. Die Orduunę der Dinge. Vertė Ulrich K6ppen. Frankturt/M, 1971. 

tis, ar reprezentavimo sampratos netinkamumas siekiant suvokti, kas vyksta me- 
ne ir literatūroje. 

Duotybės ir mėgdžiojimo skirtumas, aktualus visoms reprezentavimo teori- 
joms, išvirsta į nedermę, kai ima dominuoti performavimas?? 
tis neapčiuopiamų dalykų. Mimezės teorijose skirtumas visada buvo tuščia vieta, 
kuri, atskirdama duotybę nuo mėgdžiojimo, negali būti sulyginama su tuo, ką ji 
išskiria, o štai nedermė paleidžia nesuderinamybių priešpriešinę tėkmę ir apsi- 
reiškia kaip pagrindinis žaidimo pirmyn atgal impulsas, kuriam plečiantis nie- 
kas nelieka toks pat. 

Tad skirtumas kaipo toks nepasirodo ir neturi savo esaties. Bet, pažymėjęs 
perskyras, jis leidžia pozicijoms konsoliduotis ir sąveikauti tarpusavyje - ypač 
todėl, kad jos tekste turi skirtingus ženklus ir skirtingas referencijos sistemas. 
Tad skirtumas sukelia dvilypį veiksmą: pažymėdamas perskyras, jis įžiebia savo 
paties pašalinimo impulsus, bet jie kyla ne iš paties skirtumo, o iš to, ką jis padarė 
skirtingą. Šis dvilypumas palaikomas išskleidžiant išskirtas pozicijas į kintantį jų 
įvairių galimų santykių daugį. Skirtumas būna veiksnus tiek, kiek bandymas jį 
apžaisti išsilieja į potencialiai begalinį žaismo judėjimą. Vadinasi, teksto pozici- 
jos yra nebe vien savo atitinkamų referencijos sistemų reprezentantai, o ir kintan- 
tys santykių aspektai, kuriais žaidimas vėl primeta skirtumą pačioms pozicijoms. 
Šitaip šios pozicijos vystosi kaip nuolatinis persijunginėjimas tarp esamų ir nesa- 
mų aspektų. Šiame procese žaidimas iškelia į paviršių tai, kas buvo užtemdyta 
įvairių pozicijų reprezentatyvumo, o tai, kas iškyla, daro grįžtamąjį poveikį rep- 
rezentavimui. Žaismas tampa atradimo modusu, bet tai, ką jis išjudina, pakeičia 
jį patį; tad teksto žaidime pačios žaismo formos kaleidoskopiškai persijunginėja 
tarp to, kas jos yra, ir to, ką uždengia jų būtis. 

Taigi per reprezentavimą vienas į kitą prasismelkia tai, ką toks dubliavimas 
atskiria, o kadangi šį dubliavimą sukelia žaismas, jis ir suformuoja reprezentavi- 
mo infrastruktūrą, nes reprezentavimas yra įfigūrinimas to, ką žaismas atsklei- 
džia kaip nesuderinamybių sujungimą. Įfigūrinimas nėra nei mėgdžiojamo ob- 


„meno kūriniui iman- 


jekto vaizdinys, nei grynas išradimas - jis pagrįstas duotybėmis, kurioms tačiau 


P. 269—306; Jacgues Derrida. Die Schrift und die Differenz. Vertė Rodolphe Gaschė. Frank- 
furt/M., 1972. P. 351-379; Gabriele Schwab. Samuel Becketts Endspiel mit der Subjektivitūt. 
Entwurf einer Psychoūsthetik des modernen Theaters. Stuttgart, 1981. P. 4—34, - kur ši tema pa- 
teikiama istorinėje perspektyvoje. lanas Hunteris straipsnyje „After Representation: Recent 
Discussions of the Relation Between Language and Literature“ (Ideological Representation 
and Power in Social Relations: Literary and Social Theory. Sud. Mike Gane. London, 1989. P. 
167-197) kategoriškai skelbia reprezentacijos pabaigą. 

32 Antropologinės implikacijos pateikiamos Victoro Turnerio knygoje The Anthropology 
of Performance (New York, 1986), ypač p. 33-71, kur per įvairių kultūrų naracines paradig- 
mas detalizuojamas etnografinis performavimo fonas. Žr. t. p. to paties autoriaus straipsnį 
„Are There Universals of Performance?“ su Barbaros Babcock įžanga „The Arts and All 
Things Common: Victor Turner's Literary Anthropology“ (Comparative Criticism, 9 [1987]. 
P. 35-58). 

žaidime kas nors atsitinka. Nors žaidimas nėra pagrįstas kokioje nors konkrečio- 
je teksto pozicijoje (nes ją tada turėtų reprezentuoti), jis vis dėlto nėra nestruktūu- 
riškas. Struktūrą užtikrina teksto žaidimas - ir savo forma, ir savo žaidimo būdu. 
Todėl įfigūrinimas apima visus duotus faktorius visose teksto pozicijose kartu su 
jų abipusiu apžaidimu, ir šitaip reprezentavimas kaip performavimas įgyja įvy- 
kio pobūdį. 

Jeigu reprezentavimas yra žaismo valdomas performavimas, kyla klausimas, 
kaip aprašyti šitaip produkuotą įfigūrinimą. Tai, kas iš anksto duodama repre- 
zentuoti, apdorojama ir todėl negali būti konstitutyvi įfigūrinimo sąlyga. Būda- 
ma žaismo sukelto apdorojimo produktas, įfigūrinimas nėra objektiškas, nors tai 
nereiškia, kad jis yra gryna fantazija. Jį galima vadinti fantazmu Husserlio šiam 
terminui suteikta prasme: „Fantazmas |...) elgiasi kaip nesamas, jis priešinasi rei- 
kalavimui būti laikomam esamu, jis iš pat pradžių afišuoja savo nerealumą, ir jo 
pirmoji funkcija - atstovauti kam nors kitkam. Tik netiesioginė refleksija suteikia 
jam įgytą esatį“??. Fantazmas neturi substancijos, nors turi formą, padarančią jį 
nešėju to, kuo jis pats negali būti. Vadinasi, jis nėra nei kopija, nei haliucinacija, 
nors jis, regis, pašalina žaismo sukeltus dubliavimus. Bet jeigu tarsime, kad 
reprezentavimas sujungia tai, ką atskyrė skirtumas, turime paklausti, ar tikrai 
įmanoma pašalinti skirtumą. Jeigu reprezentavimas tikrai randasi panaikinant 
skirtumą, kuris esti tik žaismo galimybėse, tai reprezentavimas pašalina kai ką 
tokio, kas iš prigimties neturi pagrindo jokioje būties formoje. Reprezentavimas 
negali nuslėpti šio fakto - jis jį inkorporuoja, ir todėl jo produkuotas įfigūrinimas 
yra fantazmas. Fantazmas pasižymi dvilypumu: jis kartu esamas ir nelaikomas 
esamu, kartu kai kas ir nejis pats. Jis tampa terpe, kurioje pasirodo tai, ko nėra. 

Fantazmas demonstruoja pasipriešinimą, kurį skirtumas nukreipia prieš tar- 
pininkavimą, todėl tai, kas atskleidžiama įfigūrinime, neturi jokio autentiškumo. 
Bet nors skirtumas reprezentavimo įfigūrinimą nusmukdo iki fantazmo, šio fan- 
tazmo jam reikia, kad galėtų pats apsireikšti. Kaipgi kitaip skirtumas, kaip nebū- 
tis, galėtų įsigalioti tame, kas yra? 

Šis procesas sąlygoja recepciją, arba, kitaip sakant, recepcijos operacijos pa- 
rodo, kad įfigūrinimas, kaip vaizdavimo produktas, yra fantazmas. Jeigu repre- 
zentavimas susijęs su neobjektišku dalyku, tai įfigūrinimas turi sąlygoti ideacinio 
objekto produkavimą. Šis objektas iškyla semantizuodamas įfigūrinimą, ir tada 
fantazmas gauna pragmatinę realumo priedangą - tai, kuo jis negali būti, nes jis 
yra pasirodymas to, ko nėra; be to, ideacinį objektą gali išryškinti simbolis ir ana- 
logija, kurie, vienas kitą paremdami, padeda sugrąžinti fantazmui akivaizdžiai 
neįmanomą užčiuopti reprezentatyvumą. Bet tai reiškia, kad recepcijai rūpi at- 
rasti percepcijai neprieinamą, nors iš įpročio numanomą objektiškumą. Skirtu- 


* Edmund Husserl. Phantasie, Bildbezousstsein, Erinnerunę (Gesammelte Werke, 23). Red. 
Eduard Marbach. Den Haag, 1980. P. 80-81. 

mas inkorporuotas į fantazmo statusą, o recepcijoje veikiantis semantizuojantis 
impulsas - kad ir kaip jis pasireikštų kiekvienu atskiru atveju - pagrįstas jo paša- 
linimu. Bet jeigu reprezentavimo semantizavimas kyla iš skirtumo pašalinimo, 
tai pats skirtumas dar nėra semantinis, nes semantika nėra savo pačios pagrin- 
das. Kaip tik dėl to reprezentavimo performacinis pobūdis atsikartoja performa- 
ciniame ideacijos veiksme. Šis atsikartojimas, sukeltas reprezentavimo kaip įfi- 
gūrinimo, užtikrina perdavimo ryšį tarp literatūrinio teksto ir skaitytojo sąmonės. 

Ir štai skirtumas atrodo įveiktas, ir žaidimas baigtas. Bet kadangi žaidimą iš 
naujo gali žaisti tas pats recipientas, skaitytojo recepcijos geštaltas pasirodo esąs tik 
dalinis - vadinasi, vėl atviras skirtumui. Nes tai, ko nėra, savo fantazminiu pasi- 
rodymu rezultato siekiančioje recepcijoje užmezga besidauginančius kartojimus. 


2. Inscenizavimas kaip antropologinė kategorija 


Jeigu vaizdavimas yra fantazminis įfigūrinimas, jis tampa inscenizavimo prie- 
mone, įgalinančia pasirodyti ką nors, kas iš prigimties neobjektiška. Tai visų pir- 
ma pasakytina apie minėtąją užcentrinę Žmogaus padėtį - žmogus yra, bet „ne- 
turi“ savęs. Tačiau ir toks skilimas neatrodo aiški žmogaus dalios ypatybė, kurią 
literatūrai telieka priimti. Juk jeigu Žmonės negali tapti esami sau, tai dar nebūti- 
nai reiškia, kad jie trokšta „turėti“ save. Iš tiesų neįveikiama distancija tarp „bu- 
vimo“ ir savęs „turėjimo“ yra vienas iš literatūros atradimų, išryškėjęs jai tyrinė- 
jant tarpinę erdvę. Bet šis atradimas būtų iššvaistytas, jeigu literatūra laikytųsi 
mąstysenos, būdingos gyvenimo pragmatikai, kuri nežinomybių paprastai at- 
sikrato griežtais apibrėžimais. Tačiau literatūra, užuot tai padariusi ir šitaip 
pašalinusi tarpinę erdvę, virsta scena, kurioje būtent ši erdvė išsiskleidžia dau- 
gialypiais modeliavimais. Inscenizuota žmonių nežinomybė [Unverfiigbarkeit, una- 
vailability] pasireiškia sūkuriu nenumatomų konfliktų, kurie sukonkretėja tik pa- 
leidus visą žaismo gamą. Tokiam Žaismui būdinga nesibaigti, nes inscenizavi- 
mas įgalina šiaip jau neįmanomą būklę - patirti savo negalėjimą turėti save. O 
suvokiama tai per neautentiškumo pėdsaką, pasiliekantį pašalinus nežinomybę, 
tad inscenizavimas tampa tikras, nes išsiverčia be pateiktų vaizdinių kompensa- 
cinio pobūdžio. Mat inscenizuojama ne kas kita, o ko nors, kas negali būti esama, 
pasirodymas. Tačiau kadangi kiekvienas pasirodymas turi tam tikro apibrėžtu- 
mo -juk kitaip niekas nepasirodytų, - jis neišvengiamai blėsta neapibrėžtumuo- 
se, kurie norodo tai, kas išsprūsta, ir, antra vertus, skatina norą įvilioti į esatį tai, 
kas atmesta. 

Literatūrinis inscenizavimas parodo nepaprastą žmogaus plastiškumą - bū- 
tent todėl, kad jis, regis, neturi apibrėžtos prigimties, jis gali plėstis į beveik neri- 
botą kultūrinių modeliavimų sritį. Negalėjimas būti sau esamam išvirsta į ga- 
limybę išsižaisti iki beribės pilnatvės, nes, kad ir kokia plati ta sritis, nė viena 
galimybė neprivers mūsų „užsifiksuoti“. Taip galime suprasti literatūrinio insce- 

nizavimo tikslą. Jeigu Žmogaus prigimties plastiškumas per gausius kultūrinius 
modeliavimus įgalina beribį žmogaus lavinimąsi, literatūra tampa galimybių 
panorama, nes jos nevaržo nei ribotumai, nei sumetimai, apibrėžiantys institu- 
cionalizuotas organizacijas, kuriose šiaip jau Žmogus gyvena. Kontroliuojant kin- 
tančias savęs modeliavimo apraiškas ir vis dėlto nė su viena iš jų nesusitapati- 
nant, nepaliaujamas savęs inscenizavimas pasirodo kaip pabaigos atidėjimas. 

Poreikis inscenizuoti kyla ne vien iš užcentrinės Žmogaus padėties. Juk mums 
taip pat neprieinami kraštutiniai mūsų egzistencijos momentai —- pradžia ir pa- 
baiga, - nors jų neprieinamumas nėra tai, ką atranda literatūra. Jie visada buvo 
esami kaip nerimo versmės - jau vien todėl, kad pati jų tikrybė nepavaldi patir- 
čiai. Kadangi neapčiuopiamos tikrybės, ypač tokios fundamentalios, yra akivaiz- 
džiai nepakeliamos, mes be paliovos stengiamės jas sukonkretinti. 

Tai liudija ir gausybė mitų, atsveriančių nepermanomas ištakas vaizdinija, ir 
daugybė religijų, permainančių neišvengiamas baigmes. Mite neskiriama pra- 
džios kontingencija nuo jos įvaldymo pasakojimais apie ištakas; religijose pa- 
baigos neįžvelgiamumas nelaikomas duotybe, kurią turi transformuoti pažadas. 
Etiologiniai mitai yra pradžia, ir pranašystės yra pabaiga. O inscenizavimas yra 
kita — jame visada įrašyta, kad viskas, ką jis vaizduoja, teleidžia žvilgterėti į tai, 
kas neprieinama. Tai nepašalina galimybės, kad inscenizavimas irgi pateiks atsa- 
kymus, bet kai taip atsitinka, literatūra virsta utopine fantazija, sudaiktinančia 
apgaulės regimybę, kurios išryškėjantis skurdumas parodo, kad pats modusas 
tapo objektu. 

Kuo apibrėžtesnė pradžios ir pabaigos versija, pateikiama mito arba religijos, 
tuo efemeriškiau atrodo tai, kas vyksta tarp jų - žmogaus gyvenimo įvairovė. Čia 
jau tarytum tik išsipildo kas nors nulemto ir apeigomis įtvirtinamo, nes to, kas 
seniai nuspręsta, neturi pakeisti gyvenimo vingiai. Todėl literatūrinis insceniza- 
vimas per daug nesitaiko pasakojimais ir vaizdais užfiksuoti pradžią ir pabaigą — 
jis veikiau siekia išskleisti tai, ką didieji slėpiniai atitvėrė. Pradžia ir pabaiga, kaip 
gyvenimo ribos, taip pat gali sutelkti nenumatomą gyvenimo įvairovę, kuri tada 
išnyra tarsi prileisdama mus prie neprieinamybės, tačiau neleisdama jos kon- 
krečiai sužymėti. Kadangi negalime atgauti savo prarastos pradžios ir negalime 
išlikti po neišvengiamos pabaigos, gyvenimo įveiksminimas literatūroje yra „tik- 
ras kartojimas“ — „prisiminimas pirmyn““*, tam, kad neprieinamos gyvenimo 
sritys pasirodytų kaip jo įvairovės netarpiškumas. Žaismas kaip reprezentavimo 
struktūra tampa jėga, varančia fantazminius inscenizuoto gyvenimo įfigūrinimus. 

Kadangi nepaliaujamai besiplečiantis gyvenimo mastas nesileidžia užbaigia- 
mas, nėra galutinės galimybių ribos. Bet atrodo, kad mes vis tiek norime prieiti 
prie šios galimybių begalybės, o tokį priėjimą teikia inscenizavimas. Būtent to- 


3 Soren Kierkegaard. Die Wiederholunę (Gesammelte Werke, 5. u. 6. Abteilung). Vertė 
Emanuel Hirsch. Dūsseldorf, 1955. P. 3. 

dėl, kad inscenizavimas neatsako į klausimus, neprieinamus pažinimui arba pa- 
tirčiai, jis leidžia mums suvokti, kaip atrodo empirinis gyvenimas - nuolat išnyra 
ir nugrimzta bruožai bei dariniai, kurie galiausiai tevaizduoja gyvenimo neišse- 
miamumą. Tad inscenizavimas tampa modusu, maksimaliai veiksmingai funk- 
cionuojančiu tada, kai pažinimas ir patirtis, kaip pasaulio atvėrimo būdai, priei- 
na savo ribas. Jis susijęs su padėtimis, kurios niekada negali būti visai esamos, 
nes empirinis gyvenimas yra uždaras ir pažinimui, ir patirčiai. Inscenizavimas šį 
neprieinamumą įrašo į visas savo egzemplifikacijas, leisdamas jam persmelkti 
visus modeliavimus, kurie, regis, suteikia esatį tam, kas niekada negali būti esa- 
ma. Todėl inscenizavimas negali būti epistemologinė kategorija - tai yra antro- 
pologinis modusas, galintis pretenduoti į tokį pat statusą kaip pažinimas ir patir- 
tis, nes jis leidžia suvokti tai, į ką pažinimas ir patirtis neprasiskverbia. 

Šis poreikis inscenizuoti anaiptol nereiškia, kad inscenizavimas pirmiausia 
yra užbaigimo procesas. Tiesiog gyvenimo „turėjimas“ literatūroje negali būti 
kompensacija arba užbaigimas ir juolab atspindėjimas, kuris, rimtai pažiūrėjus, 
tegali atkurti tai, kas yra. Be to, neprieinamybė būna kaskart kitokia, tad būtų 
klaidinga manyti ją esant kokia nors paslėpta ar neįžvelgiama substancija, for- 
muojančia tai, kas išlieka efemeriška. Nes negalėjimas disponuoti savimi - visai 
kas kita negu empirinio gyvenimo nepažinumas ir nepatiriamumas. Kaleidosko- 
pišką nedisponavimų kaitą, kaip ir gyvenimo įveiksminimus literatūroje, sukelia 
tai, kas yra, ir inscenizavimas to neturi pašalinti, nes tada jis siektų užbaigimo 
arba kompensacijos. Vietoj to inscenizavimas suformuoja to, kuo nedisponuoja- 
ma, simuliakrus, kurie taip pat modeliuoja kintančius nedisponavimo pavidalus 
ir, būdami atvaizdai, „fantazuoja“ paslėptis. 

Įstabu, kad panašiai būna net ir tada, kai žmonės pilnai turi tai, kas yra arba 
kame jie yra. Tai pasakytina apie visas evidencines gyvenimo patirtis, kurios pa- 
sižymi tiesmukiška tikrybe ir tuo yra tiesiogiai priešingos nedisponavimui. Evi- 
dencinės patirtys yra epifanijos pobūdžio. 

Bene intensyviausia tokia patirtis yra meilė ir ji yra ryškiausia literatūrinio 
inscenizavimo tema. Ji anaiptol neuždara patirčiai, bet uždara pažinimui, nes 
neįmanoma pažinti, kas gi ta evidencinė patirtis, o gal dėl akivaizdumo pažini- 
mas čia visai nereikalingas. Evidencinės patirtys yra neginčijamos, ir dėl to neiš- 
vengiamai kyla klausimų. Gal todėl, kad norisi pažinti, ką garantuoja kitos tikry- 
bės? Tai nepaprastai privilegijuotų pažinimo siekį, ypač dėl to, kad evidencinių 
patirčių inscenizavimas nesistengia atitaisyti pažinimo stygiaus. Kitame kontekste 
Jerome'as Bruneris rašė: „Norint suprasti žmonių darbus, reikia pajausti žmo- 

gaus galimybių alternatyvumą. Ir todėl interpretacijoms nebus galo“**. Vadinasi, 


inscenizuojant evidencines patirtis norima išskleisti tiesmukiškos tikrybės alter- 
natyvas. Tačiau toks išskleidimas atrodo beribis, nes evidencinėje patirtyje neįma- 


“ Jerome Bruner. Actual Minds, Possible Worlds. Cambridge /Mass., 1986. P. 53. 

noma atskirti patirto dalyko ir pasirodymo. Dėl to alternatyvų gausa begalinė, ką 
ir įrodo literatūroje inscenizuojama meilė. Evidencinė patirtis užpuola ūmai - 
mus ji ištinka, ir atsiduriame joje. Bet ši patirtis pažadina norą įsižiūrėti į tai, kas 
atsitiko, ir štai čia akivaizdumas pratrūksta alternatyvomis. Tačiau šios negali 
pasidaryti savarankiškos - jos lieka susietos su evidencine patirtimi, į kurią mes 
norime įnikti. O tai reiškia, kad tiesmukiškos tikrybės sukelia inscenizavimo po- 
reikį lygiai taip pat kaip didieji slėpiniai. Tačiau dabar užcentrinę žmogaus padė- 
tį galime išvysti kiek kitokioje šviesoje. Neturėjimas savęs dabar tėra tik viena 
inscenizavimo paskata, o įvaizdijant tikrybę paskata randasi iš priešingo impul- 
so - pasirodyti sau. Tačiau jeigu to, kas tikra, negalima traktuoti kaip nežinomy- 
bių kompensacijos, ši asimetrija rodo, kad trokštama alternatyvų —- net ir toms 
patirtims, kurios teikia tiesmukišką tikrybę. 

Kadangi evidencinės patirtys paprastai būna afektinės, jų inscenizavimas ky- 
la iš pastangos įvaldyti afektiškumo poveikį**. Tai atveria dar vieną alternatyvą. 
Evidencinės patirtys moko, kad sąmonė negali adekvačiai aprėpti žmogaus pa- 
tirčių“" — tai gal net paaiškina, kodėl esama evidencinės tikrybės patirčių. Insce- 
nizuojant joms suteikiama forma, bet ji gali būti tik simuliakras, išryškinantis 
formos nepakankamumą pateikti pasirodymą tokios patirties, kuri smarkiai pra- 
noksta sąmonės galias. 

Galiausiai visos evidencinės patirties alternatyvos yra simuliakrai, kurie si- 
muliuoja objektiškumą nenuslėpdami savo nesubstancialaus pobūdžio. Tai ga- 
lioja ne tik evidencinių patirčių alternatyvoms, bet ir gyvenimo empirikai nu- 
šviesti bei užcentrinei Žmogaus padėčiai įveiksminti. Tai, kas neapčiuopiama, 
tegali būti išviliota pasirodyti kaip galimybė, kuri niekada nesutampa su tuo, 
kieno galimybė ji yra. Todėl simuliakras afišuoja savo tariamo reprezentavimo 
neigimą, idant pademonstruotų, kad kiekvienas pasirodymas yra netikras būdas 
prieiti prie to, kas negali būti esama. Kitaip negu atvaizdas, kuris ne tik atkuria, 
bet atkurdamas gali ir išgelbėti tai, kas veržiasi į esatį, simuliakras yra subtilios 
išmonės produktas, atskleidžiantis, kad suteikti formą fantazminiams įfigūrini- 
mams yra dirbtinis dalykas. Viena iš priežasčių, kodėl simuliakras, kaip insceni- 
zuojantis konstruktas, neišsigimsta į arbitralumą, yra ta, kad inscenizavimas kyla 
iš reprezentavimo infrastruktūros, t. y. žaismo. Pastaroji reguliuoja išmonės lygį, 
reikalingą simuliakrui, kurio paskui galima atsisakyti, nes jis yra išrastas, nors 
tada paneigtos bei atgyvenusios išmonės atsispaus paskesnėse ir kintančius ins- 
cenizavimo reikalavimus pažymės istorijos pėdsakais. 

Užinscenizavimą visada turi būti kas nors ankstesnis, kuriam jis suteikia pasi- 
rodymą. To ko nors inscenizavimas niekada negali visiškai apimti, nes tada insce- 
nizavimas taptų savo paties įveiksminimu. Kitaip sakant, kiekvienas inscenizavi- 


36 Žr. Arnold Gehlen. Urmensch und Spūtkultur. Frankfurt/M., 1977. P. 153. 


7 Žr. Peter Sloterdijk. Literatur und Lebenserfahrunę. Autobiographie der Zuvanziger Jahre. 
Mūnchen, 1978. P. 12. 

mas gyvas tuo, kuo jis nėra. Nes viskas, kas jame materializuojasi, tarnauja kam 
nors nesamam, kuris, nors ir gavęs esatį per ką nors kitką, kas yra esamas, pats ne- 
gali būti esamas. Vadinasi, inscenizavimas yra absoliuti dubliavimo forma - bent 
jau todėl, kad jis visada išlaiko suvokimą, jog, šis dubliavimas nepanaikinamas. 
Toks pateikimas inscenizavime įmanomas dėl to, kad modusas jame savy- 
bingai atskirtas nuo to ko nors, kam suteikiamas pasirodymas. Kadangi šis nepa- 
naikinamas padalijimas visada esamas - kitaip negu, pavyzdžiui, simbolis, - ins- 
cenizavimas neleidžia užimti to, kas neprieinama. Pastarajam jis suteikia formą, 
bet išsaugo jo statusą, pats atsiskleisdamas kaip simuliakras. Iš šio dvilypumo 
kyla ne tik inscenizavimo žavesys, jam atskleidžiant neįžengiamus pasaulius, bet 
ir jo galia, nes neobjektiniams dalykams jis suteikia tokią gyvą esatį, kad sąmonei 
jie atrodo kaip percepcijos objektai. Tai, kas niekada negali tapti esama, kas išvengia 
pažinimo ir yra uždara patirčiai, gali patekti į sąmonę tik per vaizdavimą, nes ji 
neturi užtvarų nuo percepcijos objektų ir nuo įsivaizduotinių dalykų. Vadinasi, 
sąmonėje galima sukelti idėjas iš dar nepažįstamo dalyko, ir tai rodo, kad pasta- 
rojo esatis nepriklauso nuo jokios ankstesnės patirties. Panašiai ir su sapnais. Sapno 
mintys inscenizuojamos, kai jos įneša į sąmonę ką nors, kas nėra tapatu joms pa- 
čioms. Ir čia nesvarbu, ar sapno įvykis laikomas užslopintų dalykų grįžimu (Freud), 
ar formuojančiu pasaulio kūrimu (Globus). Tik tai, kas inscenizuojama kaip 
reprezentavimas, sapne ir literatūroje turi šansą prasiskverbti į sąmonę, kad ten 
įgautų ideacinę esatį ir būtų nepaveikta įprastinės pragmatinės gyvenimo eigos. 
Inscenizavimą galima laikyti žmogaus savęs interpretavimo institucija, kuri 
būtent dėl menkų pasėkmių gali nuolat plėsti sau reikalingą žaismo erdvę. Kaip 
įrodė Gehlenas, archajinis reprezentavimas iki Aristotelio siekė stabilizuoti išori- 
nį pasaulį. Jeigu kas tada ir buvo mėgdžiojama, tai ne tam, kad būtų nukopijuota, 
o siekiant „išskirti gyvenimui būtinus dalykus iš iracionalios duotybės“*, idant 
tai, kas atrinkta iš erdvėlaikio, būtų išlaikyta ir išsaugota ateičiai. Gehleno požiū- 
riu, tai „viena iš antropologinių meno šaknų““?, kuri reprezentavimu „užpildo 
foną“*" ir „įgalina gyventi jaučiant buvimo žmogumi riziką ir trapumą“*!. Vaiz- 
davimui siekiant išlaikyti tai, kas atrinkta, kad būtų išlaikyti ir išsaugoti iš iracio- 
nalios duotybės išskirti dalykai, šis kaupimas padeda ne tik stabilizuoti išorinį 
pasaulį, bet ir suteikti jam balsą. O tai reiškia, kad išorinis pasaulis stabilizuoja- 

mas tampa, tariant sero Richardo Paget terminu, „holofraze“““, kuri paskui su- 


* Gehlen, p. 54. 

“ Ten pat, p. 55. 

0 Ten pat, p. 54. 

*! Ten pat, p. 56. Irrenausas Eibl-Eibesfeldtas (Der Mensch - das riskierte Wesen. Zur Na- 
turgeschichte menschlicher Unvernunft. Mūnchen, 1988. P. 243-244), nors ir netiesiogiai kriti- 
kuodamas Gehleną, laikosi panašaus požiūrio: „Mums, žmonėms, svarbu palikti atviras 
tolesnes kultūrinės ir biologinės raidos galimybes. Šansai čia unikalūs“. 

* Sir Richard Paget. „The Origins of Language with Special Reference to the Paleolithic 
Age“ “ Cahiers d histoire mondiale, 1 (1953/54). P. 408, 414. 

skaidoma į kintamas atskirų elementų kombinacijas, kai ima byloti „išorinio pa- 
saulio stabilizavimas“. 

Ši archajinė reprezentavimo struktūra taip pat savybinga inscenizavimui, bet 
fantazminiai įfigūrinimai čia nebe išorinį pasaulį stabilizuoja, 0 imasi to, kas nu- 
slėpta, nedisponuojama ir neprieinama. Todėl inscenizavimas visada yra simu- 
liakras, kuris net neapsimeta kopijuojąs kokią nors duotybę. Nes jis neva yra forma 
to, kas nesileidžia įpavidalinamas, ir sugriauna visas koncepcijas, apibrėžiančias 
žmogų kaip monadą, subjektą, savastį arba transcendentalinį ego - bentjau todėl, 
kad simuliakras visada turi žymę, parodančią, kad tai, ką jis įformina, yra neįfor- 
minama. Kitaip sakant, simuliakras atskleidžia žmogų kaip suskaidytą „holofra- 
zę“, kuri parodo, kad esatis sau [Selbstgegenwart, self-presence] yra amžinai prarasta. 
Vadinasi, inscenizavimo negalėtų būti, jeigu istoriniai žmogaus apibrėžimai ati- 
tiktų jo „prigimtį“, nes jo neapibrėžtumas ir yra inscenizavimo šaltinis. Kadangi 
niekada negalima būti galutinai esamam sau, galima nuolat keistis savo galimybių 
veidrodyje. Todėl savo atžvilgiu būti kitokiam nereiškia būti priešingam - savas- 
tis ir kitoniškumas, kaip žmogaus apibrėžtumai, tėra transcendentaliniai postu- 
latai, geriausiu atveju parodantys istorinę situaciją, iš kurios jie kilo. 

Bet net jeigu mes suprastume save kaip savo galimybių pilnatvę, kiltų klausi- 
mas, kas gali paskatinti išsiskleisti šias galimybes. Jeigu tai būtų sąveika su mūsų 
empirine aplinka, pastaroji veiktų kaip filtras, paverčiantis pilnatvę eventualumų 
sankaupa. Tokiam procesui inscenizavimas galėtų pateikti tik savotišką moko- 
mąjį poligoną, ojuk jis veikiau yra tam tikra institucija, kuri pakerta visus institu- 
cionalizavimo veiksmus afišuodama tai, ką institucionalizavimo veiksmai ir api- 
brėžimai turi atmesti teikdami stabilumą. Užuot buvęs savo galimybių pilnatvė, 
žmogus gali išeiti iš to, kas jis yra, nes užleisdamas, prarasdamas arba nužaisda- 
mas tai, kas jis atrodo esąs, žmogus atsiveria kitoms galimybėms. Jeigu žmogus 
yra savo paties kitoniškumas, tai inscenizavimas yra demonstravimo modusas, 
kuriame ši ypatybė visiškai išsiskleidžia. Ontogenezė teikia šią padėtį patvirti- 
nančių duomenų, nes žmogus nuo pačios kūdikystės išgyvena kintančius savojo 
„aš“ modelius, kurie niekada nevirsta galutiniu apibrėžtumu, nustatančiu, kas 
jis yra. O inscenizavimo poreikis liudija, kad žmogaus patiriami modeliavimai 
sužadina impulsą suardyti juos pačius išreiškiant savo kitoniškumą galimybių 
veidrodyje. Galiausiai galbūt čia ir glūdi estetinio malonumo šaknys. Insceniza- 
vimas - tai nenuilstama pastanga mesti iššūkį sau pačiam, ir tai padaroma žai- 
džiant save. Inscenizavimas leidžia įvilioti į pavidalą galimybės efemeriškumą ir 
stebėti nuolatinę savojo „aš“ sklaidą į galimą kitoniškumą. Žmogus perslenka- 
mas į save, nors tai nereiškia, kad jis sutampa su tuo, ką gali stebėti, - jis tiesiog 
atveriamas tokio savęs perkėlimo regimybei. Tik inscenizuojamas žmogus gali 
susijungti su savimi ir būti esamas sau, ir dėl to inscenizavimas iškyla kaip alter- 
natyva, prieštaraujanti visiems turimiems Žmonijos apibrėžimams. 

"Poreikis inscenizuoti pasižymi dvilypumu, kurio pažinimas negali išnarplio- 

ti. Viena vertus, inscenizavimas leidžia žmogui - bent jau fantazijoje — išeiti iš to, 
kame jis atsidūrė, ir gyventi ek-statiškai, kad galėtų atsiverti tam, kas šiaip nuo jo 
atitverta. Antra vertus, inscenizavimas atspindi žmogų kaip suskaidytą „holo- 
frazę“, tad jis nuolat kalba sau per savo kitoniškumo galimybes, ir šis kalbėjimas 
yra stabilizavimo forma. Abu šie aspektai galioja ir abu jie gali būti vienalaikiai. 
Būtent todėl, kad pažinimo diskursas negali deramai išspręsti šio dvilypumo, 
egzistuoja literatūra. 

Vertėjo pastabos 


Verčiant daug vadovautasi anglišku knygos vertimu, kuris aprobuotas paties au- 
toriaus, O ir pats tekstas jo šiek tiek patikslintas. Kai kurie terminai laužtiniuose 
skliaustuose pateikti vokiškai ir angliškai; kai abiem kalbom žodžio kilmė aki- 
vaizdžiai ta pati, pateiktas tik vokiškas žodis; kai terminas paimtas iš kito auto- 
riaus angliško teksto, pateiktas angliškas variantas. 

